
Autoriaus žodis 


Dvidešimt penkerius metus bandžiau suvokti stebėtinas permainas, 
stumiančias mus į XXI amžių. Valdžių kaita - tų pastangų kulminaci- 
ja. Tai trečias ir paskutinis trilogijos tomas po Ateities sukrėtimo (Futu- 
re Shock) ir Trečiosios bangos (The Third Wave). 

Kiekvieną knygą galima skaityti kaip nesusijusį su kitomis veikalą. 
"Tačiau visos kartu jos sudaro nuoseklią mąstymo visumą. Svarbiausia 
tema - kaita: kas atsitinka Žmonėms, kai visuomenė staiga virsta nauja 
netikėta struktūra. Valdžių kaitoje tęsiu anksčiau pradėtą analizę ir 
sutelkiu dėmesį į besikuriančią iki šiol nežinotą valdžios sistemą, kuri 
pakeis pramoninės praeities valdžios sistemą. 

Aprašydama spartėjančias šiandienos permainas, žiniasklaida api- 
pila mus padrika informacija. Ekspertai užverčia siauros specializaci- 
jos monografijų kalnais. Populiarūs prognozuotojai pateikia tam tikrų 
krypčių sąrašą, neduodami jokio tarpusavio ryšių modelio ir nenuro- 
dydami jėgų, kurios gali tuos ryšius išardyti. Vadinasi, į kaitą žiūrima 
kaip į anarchišką ar net beprotišką procesą. 

Ši trilogija, priešingai, prasideda prielaida, jog greitos dabarties per- 
mainos nėra chaotiškos ar atsitiktinės, kaip mus mokė apie jas manyti. 
Knygose tvirtinama, kad egzistuoja ne tik aiškūs tų reiškinių modeliai, 
bet ir juos sukeliančios jėgos. Kai suprasime šiuos modelius ir jėgas, 
galėsime strategiškai, o ne bet kaip juos sutvarkyti. 

Tačiau, kad suvoktume didžiuosius šių laikų pasikeitimus, kad ge- 

Valdžių kaita 


bėtume mąstyti strategiškai, mums neužtenka vien atsitiktinių Žinių ir 
faktų nuotrupų. Privalome matyti, kaip nevienodai permainos susiju- 
sios viena su kita. Valdžių kaita, kaip ir ankstesnės dvi knygos, patei- 
kia aiškią bei išsamią sintezę - naujos į planetą ateinančios civilizaci- 
jos panoramą. 

Toliau ji nusitaiko į karščiausius rytojaus taškus, į konfliktus, ku- 
riuos patiriame, naujai civilizacijai susiduriant su tvirtomis senosio- 
mis jėgomis. Kaip sakoma knygoje, iki šiol vykę bendrovių susilieji- 
mai ir struktūros pasikeitimai yra tik pirmi būsimų įnirtingesnių nau- 
jojo verslo kautynių šūviai. Dar svarbiau, kad dabartiniai perversmai 
Rytų Europoje ir Sovietų Sąjungoje tėra vien menki susirėmimai, 
palyginti su globalia kova dėl valdžios, kuri užvirs ateityje. Jungtinių 
Valstijų, Europos ir Japonijos konkurencija taip pat dar nepasiekė 
kulminacijos. 

"Trumpai tariant, Valdžių kaita yra apie stiprėjančius mūšius dėl val- 
džios, kai pramoninė civilizacija netenka pasaulinės galios ir virš Že- 
mės rutulio iškyla naujos jėgos. 


Man Valdžių kaita - puiki nuostabios kelionės pabaiga. Prieš kalbėda- 
mas toliau, noriu pabrėžti, kad į šią kelionę išsirengiau ne vienas. Visa 
trilogija nuo pradžios iki pabaigos turi dar nepaminėtą bendraautorę. 
Tai bendras dviejų protų darbas. Aš tik parašiau ir išklausiau mums 
abiem skirtas pagyras bei kritiką. 

Mano bendraautorė, kaip daugelis jau Žino, yra geriausia mano drau- 
gė, Žmona ir partnerė, mano keturiasdešimties metų meilė Heidi Tof- 
fler. Kad ir kokių klaidų pasitaiko trilogijoje, jų būtų buvę daug ap- 
maudesnių, jei ne jos kritiškumas, proto įžvalgumas, redaktorės nuo- 
jauta ir apskritai teisinga nuomonė apie idėjas bei žmones. Ji padėjo 
ne tik dailinti jau atliktą darbą, bet ir kurti pagrindinius modelius, 
kuriais pagrįstas veikalas. 

Heidi gelbėjo man sykiais daugiau, sykiais mažiau, paisydama kitų 
savo įsipareigojimų. Rašant šias knygas, reikėjo daug keliauti, tirti, 
kalbėtis su šimtais žmonių iš viso pasaulio, rūpestingai planuoti ir or- 
ganizuoti darbą, nuolat peržiūrėti ir atnaujinti rankraščius. Heidi da- 
lyvavo kiekvienoje stadijoje. 

"Tačiau iš dalies privačios, iš dalies visuomeninės, iš dalies ekono- 


Autoriaus žodis 


minės priežastys, — kurios du pastaruosius dešimtmečius įvairavo, — 
lėmė sprendimą nuopelnus priskirti tikrajam rašytojui. 

Net dabar ji neskolina savo pavardės knygos viršeliui — iš doru- 
mo, kuklumo ir meilės. Jai tai atrodo ganėtinai svarbios priežastys, o 
man - ne. Aš šią skriaudą galiu atitaisyti tik savo įžangos žodžiu: 
jaučiu, kad trilogija yra tiek pat jos, kiek ir mano. 


Visos trys knygos apima maždaug septyniasdešimt penkerių metų lai- 
kotarpį nuo šeštojo dešimtmečio vidurio iki beveik 2025-ųjų pabai- 
gos. Šį tarpsnį galima vadinti istorijos ašimi, kai amžius dominavusią 
rūkstančių kaminų civilizaciją galiausiai pakeičia visai kitokia sistema, 
prasidėjusi po pasaulį drebinusių kovų dėl valdžios. 

Nors visose knygose dėmesys sutelktas į tą patį laikotarpį, kiekvie- 
noje tikrovė tiriama vis kitokiu lęšiu. Skaitytojams gali būti pravartu 
žinoti tuos skirtumus. 

Ateities sukrėtimas - apie kaitos procesą, apie tai, kaip kaita veikia 
žmones ir organizacijas. Trečioji banga - apie kaitos kryptis, apie tai, 
kur šiandienos permainos mus veda. Valdžių kaita - apie būsimą kai- 
tos kontrolę, apie tai, kas ir kaip formuos permainas. 

Ateities sukrėtimą mes apibūdinome kaip orientacijos praradimą 
ir patirtą stresą, kai, turėdami per mažai laiko, bandėme susidoroti 
su per dideliu kiekiu permainų. Istorijos akceleracija turi savų pada- 
rinių, nepriklausomų nuo kaitos krypties. Įvykių ir reakcijos sparti- 
nimas taip pat daro poveikį, nesvarbu, ar permainas laikome gero- 
mis, ar blogomis. 

Be to, manoma, kad permainų našta individams, organizacijoms ir 
net valstybėms gali būti per sunki. Jie netenka nuovokos ir gebėjimo 
daryti protingus, lengvai pritaikomus sprendimus. Žodžiu, jie gali pa- 
tirti ateities sukrėtimą. 

Prieštaraudamas tada paplitusiai nuomonei, šioje knygoje aš paskel- 
biau, kad branduolinė šeima greit „skils“. Taip pat išpranašavau geneti- 
nę revoliuciją ir švietimo revoliuciją, kuri galbūt pagaliau prasideda. 

Ateities sukrėtimas pirmą kartą Amerikoje buvo išspausdintas 1970 m. 
ir netrukus išleistas visame pasaulyje. Knyga palietė apnuogintą ner- 
vą, tapo stulbinamu tarptautiniu bestseleriu ir sukėlė komentarų lavi- 
ną. Ji buvo labiausiai cituojamas socialinės literatūros veikalas. Taip 

teigė Mokslinės informacijos institutas. Frazė ateities sukrėtimas pri- 
gijo kasdienėje kalboje, buvo įtraukta į daugybę žodynų ir šiandien 
dažnai pasirodo antraštėse. 

Trečioji banga išėjo 1980 m. Jos tema šiek tiek kitokia. Knygoje 
istoriniu aspektu aprašomos paskutinės revoliucinės technologijos bei 
visuomenės permainos, numatomas jų poveikis ateičiai. 

Apibūdinama prieš 10 000 metų vykusi žemės ūkio revoliucija — 
Pirmoji banga, pakeitusi žmonijos istoriją, ir pramonės revoliucija — 
Antroji banga, taip pat aprašomos svarbiausios technologinės ir so- 
cialinės permainos, prasidėjusios šeštojo dešimtmečio viduryje ir va- 
dinamos didžiąja Trečiąja banga. Su ja ateina nauja popramoninė civi- 
lizacija. 

Knygoje taip pat aprašomos naujos pramonės šakos, grindžiamos 
kompiuteriais, elektronika, informacija, biotechnologija ir pan. Jos va- 
dinamos „naujomis vadovaujančiomis ekonomikos aukštybėmis“. Lei- 
dinyje pranašaujama lanksti gamyba, vartotojų rinkos, paplitęs darbas 
ne visu etatu, žiniasklaidos demasifikacija, aiškinamas naujas gamin- 
tojo ir vartotojo sąvokų susijungimas, pateikiamas net bendras jų pa- 
vadinimas prosumer (anglų kalba producer - gamintojas, consumer — 
vartotojas. Vert. past.). Aptariamas kai kurių darbo rūšių grįžimas į 
namus, kitos politikos bei tautinės valstybės sistemos permainos. 

Kai kuriose šalyse Trečioji banga buvo uždrausta, bet kitose tapo 
bestseleriu. Kinijoje kurį laiką ji buvo reformų intelektualų biblija. 
Pirmiausia knygą kaltino, kad ji skleidžia Vakarų „dvasios teršalus“, 
tada leido skelbti ir išleido milijoniniais tiražais. Trečioji banga tapo 
geriausiai perkama knyga daugiausia gyventojų turinčioje šalyje. Ją 
aplenkė tik Deng Xiaopingo kalbos. Tuometinis premjeras Zhao Ziy- 
angas rengė šio leidinio aptariamąsias konferencijas ir liepė politikams 
jį studijuoti. 

Lenkijoje buvo išleistas sutrumpintas Trečiosios bangos varian- 
tas. Studentai ir Solidarumo rėmėjai taip pasipiktino dėl išbrauktų 
vietų, kad išspausdino „pogrindinę“ knygą, be to, iš iškirptų skyrių 
parengė brošiūrą ir dalijo žmonėms. Ir Ateities sukrėtimas, ir Trečioji 
banga sulaukė plačios skaitytojų reakcijos. Jos dargi įkvėpė gaminti 
naujus produktus, burti naujas kompanijas, kurti simfonijas ir net 
skulptūras. 


16 


Autoriaus žodis 


Praėjo dvidešimt metų nuo Ateities sukrėtimo ir dešimt - nuo Tre- 
čiosios bangos išleidimo. Pagaliau parengta Valdžių kaita. Joje dėme- 
sys sutelktas į iš esmės pasikeitusį Žinių ir valdžios santykio pobūdį. 
Pateikiama nauja socialinės valdžios teorija, nagrinėjamos būsimos ver- 
slo, ekonomikos, politikos ir pasaulio įvykių permainos. 

Atrodo, nėra reikalo pridurti, kad ateities neįmanoma tiksliai iš- 
pranašauti. Gyvenimas kupinas keistų netikėtumų. Net „kiečiausi“ mo- 
deliai ir duomenys dažnai grindžiami „minkštomis“ prielaidomis, ypač 
jei jie susiję su žmonių reikalais. Negana to, jau pati šių knygų tema — 
greita kaita — verčia detales senti. Statistika keičiasi. Naujos technolo- 
gijos išstumia senas. Politiniai lyderiai iškyla ir žlunga. Tačiau, artėjant 
prie nežinomos rytdienos Žemės, geriau turėti visuotinį, kad ir neto- 
bulą, žemėlapį, kurį galima patikrinti ir pataisyti, negu neturėti jokio. 

Kiekviena iš trijų knygų pagrįsta skirtingu modeliu, bet jie suderi- 
nami. Visose jose pateikiama dokumentų, tyrimų medžiagos, reporta- 
žų iš nesulyginamų sričių ir daugybės įvairių šalių. Rengdami šį darbą, 
mes stengėmės ištirti valdžią ir visuomenės viršūnėje, ir gelmėse. 

Turėjome progą susitikti kelioms valandoms su Michailu Gorba- 
čiovu, Ronaldu Reaganu, George'u Bushu, keletu Japonijos premjerų 
ir kitais, kuriuos dauguma laikytų galingiausiais pasaulio vyrais. 

Kita vertus, vienas iš mūsų arba abu aplankėme Pietų Amerikos 
„Skurdo miesto“ naujakurius ir iki gyvos galvos nuteistas kalines. Abi 
šios grupės laikė save bejėgiškiausiais Žemės gyventojais. 

Be to, mes aptarėme valdžią su bankininkais, protsąjungininkais, 
verslo vadovais, kompiuterių specialistais, generolais, Nobelio premi- 
ją pelniusiais mokslininkais, naftos magnatais, žurnalistais, svarbiau- 
siomis daugelio didžiausių pasaulio bendrovių galvomis. 

Susitikome su atsakingais darbuotojais, kurie daro sprendimus Bal- 
tuosiuose rūmuose, Paryžiaus Eliziejaus rūmuose, Japonijos premjero 
kabinete, netgi Komunistų partijos Centro komitete Maskvoje. Beje, 
pastarajame pokalbį su Anatolijumi Lukjanovu (tuomet jis buvo CK 
darbuotojas, vėliau antrasis aukščiausias SSRS asmuo po Gorbačiovo) 
nutraukė netikėtas skambutis, kviečiantis į politbiuro susirinkimą. 

Sykį aš atsidūriau saulėtame ir knygų pilname kambaryje mažame 
Kalifornijos miestelyje. Jei į šį kambarį būčiau įleistas užrištomis aki- 
mis, niekada nepamanyčiau, kad inteligentiška moteris su sportiniais 

marškinėliais ir džinsais, pasitikusi mane prie ąžuolinio bibliotekos sta- 
lo, yra žudikė. Arba kad ji nuteista už dalyvavimą šiurpiame lytiniame 
nusikaltime. Arba kad mes esame kalėjime, kur valdžios tikrovė tokia 
apnuoginta. Iš jos supratau, jog net kaliniai jokiu būdu nėra bejėgiai. 
Kai kurie išmano, kaip valdžios tikslams naudotis informacija - su vi- 
sais manipuliaciniais subtilumais, kaip kardinolas Richelieu karaliaus 
Liudviko XIII rūmuose. Būtent tai susiję su pagrindine knygos tema. 
(Ši patirtis leido mano žmonai ir man du kartus vesti seminarą, kuriame 
dalyvavo beveik vien žudikai. Iš jų mes daug išmokome.) 

Rengiant spaudai Valdžių kaitą, tokie įspūdžiai pajvairino sekina- 
mą skaitymą bei rašytinių šaltinių analizę. Dėl jų tie metai tapo nepa- 
mirštamu mūsų gyvenimo tarpsniu. 

Tikimės, kad skaitytojams knyga bus naudinga, maloni ir informa- 
tyvi. Taip jie vertino Tžečiąją bangą ir Ateities sukrėtimą. Prieš ketvirtį 
amžiaus pradėta plati sintezė pagaliau baigta. 


Alvin Toffler 


Pirma dalis 


NAUJA VALDŽIOS PRASMĖ 


Valdžia išauga iš ginklo vamzdžio. 
Mao Iše-Tung 


Pinigai kalba. 
Anonimas 


Zinios jau yra valdžia. 
Francis Bacon 


Valdžių kaitos era 


Ši knyga - apie valdžią artėjant XXI amžiui. Apie smurtą, turtą, ži- 
nias ir jų vaidmenį mūsų gyvenime. Apie naujus kelius į valdžią šiais 
permainų laikais. 

Valdžia nėra nei gera, nei bloga. Tačiau neteisingai ja naudojantis, 
valdžios sąvoka įgyja neigiamą atspalvį. Valdžia - neišvengiama įvai- 
riausių Žmonių santykių dalis. Ji veikia viską nuo seksualinių santykių 
iki einamų pareigų, vairuojamų automobilių, žiūrimų televizorių ir puo- 
selėjamų vilčių. Mes esame valdžios produktai daug labiau, negu įsi- 
vaizduojame. 

Vis dėlto iš visų gyvenimo aspektų valdžia yra viena iš mažiausiai 
suvokiamų ir pačių svarbiausių, ypač mūsų kartai. 

Aušta Valdžių kaitos era. Mes gyvename tokiu metu, kai griūva visa 
valdžios struktūra, iki šiol tvarkiusi pasaulį. Randasi iš esmės nauja val- 
džios forma. Šis procesas vyksta visais žmonių visuomenės lygiais. 

Įstaigose, didelėse parduotuvėse, bankuose, vykdomuosiuose or- 
ganuose, bažnyčiose, ligoninėse, mokyklose ir namuose senieji valdžios 
modeliai įgauna naujus kontūrus. Universitetai nuo Berklio iki Ro- 
mos ir Taibėjaus kunkuliuoja grasindami sprogti. Daugėja etninių ir 
rasinių susidūrimų. 

Matome, kaip verslo pasaulyje atskiriamos ir vėl sujungiamos di- 
džiulės korporacijos, vykdomoji jų valdžia išmetama drauge su tūks- 
tančiais darbininkų. „Auksinis parašiutas“, arba išeitiniai pinigai ir pa- 

šalpos, gali nebent sušvelninti direktoriaus nusileidimą, tačiau valdžios 
privilegijos - bendras lėktuvas, limuzinas, konferencijos prabangiuo- 
se kurortuose ir, žinoma, slaptas virpulys, kurį jaučia daugelis visišką 
valdžią turinčių žmonių, - prarastos. 

Valdžia keičiasi ne vien korporacijos viršūnėlėje. Ir valdybos na- 
dymams taip aklai kaip anksčiau. Jie užduoda klausimų ir reikalauja 
atsakymų. Tą patį patiria policijos viršininkai, bendraudami su savo 
valdiniais, o mokytojai - su savo mokiniais. 

Senasis valdžios modelis vis sparčiau skyla verslo pasaulyje ir kas- 
dieniame gyvenime, kartu griūvant globalioms valdžios struktūroms. 

Nuo Antrojo pasaulinio karo žemę valdė dvi neprilygstamos it mil- 
žinai jėgos. Kiekviena turėjo savų sąjungininkų, palydovų, šūkių. Jos 
stengėsi atsverti viena kitą - raketomis, tankais ar šnipais. Šiandien 
tos pusiausvyros, žinoma, nebėra. 

Pasaulio sistemoje atsiveria juodų skylių - valdžios vakuumų, dėl ku- 
rių, pavyzdžiui, Rytų Europos valstybės ir tautos gali būti įstumtos į 
keistas naujas arba, tiesą sakant, į senąsias sąjungas bei kolizijas. Staiga 
sumažėjus sovietinei valdžiai, atsirado vakuumas Viduriniuose Rytuo- 
se, kurį paskubėjo užpildyti jų globojama Irako valstybė, įsiverždama į 
Kuveitą ir sukeldama pirmą globalią krizę po šaltojo karo eros. Valdžia 
keičiasi tokiu stebėtinu greičiu, kad neprireikia jokių įsakymų pasaulio 
lyderiams nuversti. Juos nušluoja patys įvykiai. 

Turime svarią priežastį tikėti, kad jėgos, šiais laikais drebinančios 
kiekvieno žmonijos sistemos lygio valdžią, artimiausiais metais dar la- 
biau stiprės ir plėsis. 

Masiškai kinta valdžios struktūra. Procesas primena tektoninės plat- 
formos pokyčius prieš žemės drebėjimą. Artinasi vienas rečiausių Žmo- 
nijos istorijos įvykių — valdžios revoliucija iš esmės. 

„Valdžių kaita“ nėra vien valdžios perdavimas, o veikiau jos per- 
tvarkymas. 

Visas pasaulis apimtas baimės stebėjo, kaip 1989 m. Rytų Europoje 
staiga žlugo penkiasdešimtmetė imperija, pagrįsta sovietų valdžia. So- 
vietų Sąjungą apėmė kone chaotiškos permainos. Šalies ekonomika 
artėjo prie katastrofos. Jai atstatyti reikėjo Vakarų technologijos. 

Santykinai smuko ir kita pasaulio supervalstybė, tik ne taip greitai 
ir dramatiškai. Gana daug prirašyta apie tai, kaip Amerika netenka 
pasaulinės valdžios, neverta to kartoti. Dar labiau stebina daugybė 
valdžios permainų kadaise viešpatavusiose Amerikos institucijose. 

Prieš dvi dešimtis metų General Motors buvo laikoma svarbiausia 
gamybos įmone pasaulyje, sektinu pavyzdžiu visų šalių vadovams ir 
politine Vašingtono jėga. Šiandien GM tarnautojas kalba: „Mes vos 
suduriame galą su galu.“ Aiškiai matyti, kad po kelerių metų GM tik- 
rai iširs. 

Prieš dvi dešimtis metų IBM beveik neturėjo konkurentų. Jungti- 
nės Valstijos turėjo galbūt daugiau kompiuterių negu visas likęs pa- 
saulis. Iki šiol kompiuteriai sparčiai plito pasaulyje. JAV įtaka suma- 
žėjo. IBM susiduria su stipriais konkurentais - tokiomis bendrovėmis 
kaip NEC, Hitachi ir Fujitsu Japonijoje, Groupe Bull Prancūzijoje, 
ICL Britanijoje ir daugeliu kitų. Pramonės analitikai pranašauja IBM 
eros pabaigą. 

Tai dar ne visi užsienio konkurencijos padariniai. Prieš dvi dešimtis 
metų Amerikos radijo bangas valdė trys televizijos tinklai - ABC, CBS 
ir NBC. Jiems nebuvo jokių užsienio konkurentų. Tačiau šiandien tų 
tinklų vertė taip sparčiai mažėja, kad kyla abejonių, ar jie išliks. 

Štai kitoks pavyzdys. Prieš dvi dešimtis metų Jungtinių Valstijų gy- 
dytojai buvo baltai apsirengę dievai. Pacientai paprastai jų žodžio klau- 
sė kaip įstatymo. Faktiškai gydytojai kontroliavo visą Amerikos svei- 
katos sistemą. Jie darė didžiulę politinę įtaką. 

Šiandien, priešingai, Amerikos gydytojai nuolat kritikuojami. Li- 
goniai atsikalbinėja, puola daktarus dėl aplaidaus darbo. Seselės ir slau- 
gės reikalauja atsakomybės bei pagarbos. Farmacijos bendrovės pra- 
rado gerą vardą. Dabar Amerikos sveikatos sistemą kontroliuoja ne 
gydytojai, o draudimo bendrovės, „slaugos grupės“ ir vyriausybė. 

Tiek kai kurios galingiausios institucijos, tiek profesijos galingiau- 

sioje valstybėje pajuto, kad jų galia mąžta, kad dvidešimt metų tvėrusi 
išorinė Amerikos valdžia kitoms šalims silpsta. 

Kad šie didžiuliai valdžios paskirstymo sukrėtimai neatrodytų sens- 
tančių supervalstybių liga, pažvelkime kitur. 

Kol JAV ekonominė galia geso, Japonijos staigiai padidėjo. Tačiau 
sėkmė taip pat gali būti svarbios valdžių kaitos priežastis. Japonijoje, 
kaip ir Jungtinėse Valstijose, galingiausia Antroji banga, arba pagrin- 
dinės pramonės šakos nuosmukis, nuslūgo kylant Trečiosios bangos 
pramonės šakoms. Ekonominis Japonijos svoris didėjo, tačiau savos 
valdžios naštą pajuto trys institucijos, labiausiai prisidėjusios prie ša- 
lies augimo. Pirma - valdančioji Liberalų demokratų partija. Antra — 
Tarptautinės prekybos ir pramonės ministerija, be abejonės, Japoni- 
jos ekonomikos stebuklo smegenys. Trečia - Keidanren, politiškai po- 
tencialiausia Japonijos verslo federacija. 

Šiandien Liberalų demokratų partija pasitraukusi. Vyresni jos ly- 
deriai garsėja finansiniais bei seksualiniais skandalais. Pirmą kartą par- 
tija susiduria su pasipiktinusiomis ir vis aktyvesnėmis moterimis bal- 
suotojomis, su vartotojais, mokesčių mokėtojais bei ūkininkais, kurie 
kadaise ją rėmė. Kad atgautų nuo 1955 m. turėtą valdžią, partija turi 
remtis labiau ne kaimo, o miesto rinkėjais, atstovauti įvairesniems gy- 
ventojų sluoksniams negu iki šiol. Mat Japonija, kaip visos modernios 
technologijos valstybės, tampa nevienalytės visuomenės šalimi. Į poli- 
tinę areną pakils daug daugiau veikėjų. Klausimas, ar LDP pasirengu- 
si šiam ilgalaikiam pasikeitimui. Tačiau neabejojama, kad LDP prara- 
do ryškią valdžią. 

O dėl Tarptautinės prekybos ir pramonės ministerijos, tai net dabar 
daugelis Amerikos mokslininkų ir politikų reikalauja, kad Jungtinės Vals- 
tijos taikytų jų planavimo stilių kaip modelį. Tačiau pati ministerija šian- 
dien patiria sunkumų. Didžiausios Japonijos korporacijos kadaise patai- 
kaudavo savo biurokratams ir sąmoningai ar ne laikydavosi ministerijos 
nurodymų. Šiuo metu ministerija sparčiai netenka valdžios, nes korpora- 
cijos tiek sutvirtėjo, kad gali nušluostyti jai nosį. Japonija tebėra ekono- 
miškai stipri išoriniame pasaulyje, bet politiškai silpna šalies viduje. Di- 
džiulis ekonominis svoris laikosi ant netvirto politinio pagrindo. 

Dar ryškiau jėgas prarado Keidanren, kurią tebevaldo greit nyks- 
tančių dūmijančių fabrikų hierarchai. 

Net nieko nebijantys finansiniai Japonijos galiūnai - Japonijos ban- 
kas ir Finansų ministerija, - vadovavę šaliai spartaus augimo metais, 
naftos sukrėtimai, fondų biržos bankrotas ir jenos kurso kilimas da- 
bar tampa svarbiais veiksniais, siekiant įveikti ekonomiką destabili- 
zuojančias rinkos jėgas. 

Dar ryškesnės valdžios permainos keičia Vakarų Europos veidą. 
Valdžia pasitraukė iš Londono, Paryžiaus ir Romos, nes Vokietijos 
ekonomika aplenkė visas kitas šalis. Šiandien, Rytų ir Vakarų Vokieti- 
jai sėkmingai vienijant ūkius, visa Europa vėl baiminasi, kad vokiečiai 
iš naujo užvaldys žemyną. 

Siekdamos apsiginti, Prancūzija ir kitos Vakarų Europos valstybės, 
išskyrus Britaniją, skuba sujungti Europos bendriją ir politiškai, 1r eko- 
nomiškai. Juo turtingesnės taps šios šalys, juo daugiau jų valdžios te- 
kės Briuselio vadovaujamos Europos Sąjungos gyslomis, kuri vis smar- 
kiau silpnina jų suverenumą. 

Vadinasi, Vakarų Europos valstybės atsidūrė tarp Bonos arba Ber- 
lyno ir Briuselio. Ir čia valdžia sparčiai tolsta nuo įsikūrusių centrų. 

Tokių pasaulinės ir vietinės valdžios pokyčių pavyzdžių galima pa- 
teikti ir daugiau. Jie rodo reikšmingas permainas, įvykusias per tokį 
trumpą taikos laikotarpį. Žinoma, nedideli valdžios pokyčiai yra nor- 
malus reiškinys bet kuriuo metu. 

Visa pasaulinė valdžios sistema šitaip pasidalija retai. Dar rečiau 
ateina tokia istorijos akimirka, kai staiga pasikeičia visos valdžios Žai- 
dimo taisyklės ir valdžios pobūdis. 

Būtent tai šiandien ir vyksta. Valdžia, kuri daugiausia apibrėžia mus 
kaip individus ir valstybes, dabar pati yra iš naujo apibrėžiama. 


Dievas baltu apsiaustu 


Šio naujo apibrėžimo raktą galima atrasti, atidžiau paanalizavus minė- 
tas akivaizdžiai nesusijusias permainas. Suvokiame, kad jos nėra to- 
kios atsitiktinės, kaip atrodo. Ar tai būtų staigus Japonijos pakilimas, 
ar beviltiškas GM smukimas, ar Amerikos gydytojų gero vardo prara- 
dimas - visus šiuos įvykius sieja viena gija. 

Tarkim, dievo baltu apsiaustu galybė. 

Per visą savo viešpatavimo laikotarpį Amerikos daktarai slėpė me- 
dicinos žinias. Receptus jie rašydavo lotyniškai, išsaugodami slaptą 
kodą ir nesakydami tiesos daugeliui pacientų. Medicinos žurnalai ir 
straipsniai būdavo skiriami tik profesionalams. Į medicinos konferen- 
cijas nespecialistų neįleisdavo. Gydytojai kontroliavo medicinos mo- 
kyklų programas ir priėmimą į jas. 

Dabar, priešingai, medicinos žinios ligoniams labai lengvai prieina- 
mos. Turėdamas asmeninį kompiuterį ir modemą, kiekvienas namuo- 
se gali studijuoti /ndex Medicus, paskaityti specialių straipsnių apie 
viską nuo Adisono ligos iki grybligės, surinkti daugiau informacijos 
apie tam tikrą gydymo būdą, kuriuo paprastas gydytojas neturi kada 
pasidomėti. 

Kiekvienam prieinama ir 2354 puslapių knyga - Gydytojo žinynas. 
Kartą per savaitę palydovinė televizija dvylika valandų be pertraukos 
transliuoja tobulai techniškai parengtą programą būsimiems medikams. 
Prieš daugelį šių laidų perspėjama, kad „ne visa panaudota medžiaga 
tinka plačiajai auditorijai“. Tačiau tai nusprendžia pats Žiūrovas. 

Kitas savaitės dienas vargu ar Amerikoje parodoma nors viena lai- 
da be medicininių pasakojimų ar detalių. Ketvirtadienio vakarą trys 
šimtai stočių rodo televizijos filmą pagal Amerikos medikų asociacijos 
žurnalą. Spaudoje aprašomi gydytojų aplaidumo atvejai. Nebrangiose 
knygelėse paprastiems skaitytojams aiškinamas pašalinis vaistų povei- 
kis, kokių medikamentų negalima maišyti, kaip dieta padidinti arba 
sumažinti cholesterino kiekį. Be to, net jei apie didžiausius medicinos 
laimėjimus pirmiausia paskelbė specialūs žurnalai, apie juos praneša 
ir televizijos vakaro žinios, nespėjus daktarui išsiimti iš pašto dėžutės 
prenumeruojamo leidinio. 

Daktaro nuvainikavimas - tik menkas bendro proceso pavyzdys, 
kaip modernių technologijų valstybėse keičiasi informacijos ir valdžios 
santykis. 

Daugelio kitų sričių specialistai taip pat neįstengia kontroliuoti in- 
formacijos. Ji pasiekia kiekvieną pilietį. Panašus procesas vyksta ir 
didelėse korporacijose. Tarnautojams pasidaro prieinama kadaise va- 
dovų monopolizuota informacija. Žinios perskirstomos, kaip ir jomis 
grindžiama valdžia. 

Apšaudomi ateities 


Permainos informacijos srityje dar ir platesne prasme sukelia valdžių 
kaitą arba prie jos prisideda. Svarbiausias mūsų laikų ekonominis lai- 
mėjimas yra nauja gerovės kūrimo sistema, pagrįsta ne raumenų, 0 pro- 
tojėga. Vyraujant pažangiai ekonomikai, darbas nėra aiškinamas kaip 
veikla su „daiktais“, rašo istorikas Markas Posteris iš Kalifornijos uni- 
versiteto. Darbas - „tai vyrų ir moterų įtaka kitiems vyrams ir mote- 
rims, arba Žmonių įtaka informacijai bei informacijos įtaka žmonėms“. 

Informacija, arba žinios, pakeitė beprasmį darbą. Tai iš esmės ir 
buvo General Motors sunkumų, taip pat Japonijos kilimo priežastis. 
GM tebetikėjo, kad Žemė yra plokščia, o Japonija tyrė jos pakraščius 
ir suprato ką kita. 

Dar aštuntajame dešimtmetyje, kai amerikiečių verslo lyderiai tebe- 
manė, kad jų fabrikai patikimi, japonų verslo lyderiai ir net plačioji visuo- 
menė skaitė knygas, laikraščių straipsnius, žiūrėjo televizijos laidas apie 
artėjantį „informacijos amžių“ ir XXI šimtmetį. Jungtinės Valstijos leng- 
va ranka atmetė industrializmo pabaigos idėją, o Japonijos verslo, politi- 
kos ir žiniasklaidos vadovai ją neabejodami priėmė. Jie suvokė, kad XXI 
amžiuje žinios bus esminis ekonominio augimo veiksnys. 

Nėra ko stebėtis, kad Japonija greičiau pakeitė beprasmę Antro- 
sios bangos raumenų jėgą žiniomis grindžiamomis Trečiosios bangos 
technologijomis, nors Jungtinės Valstijos anksčiau pradėjo kompiute- 
rizaciją. 

Daugėjo robotų. Radosi sudėtingų gamybos metodų, labai priklau- 
sančių nuo kompiuterių ir informacijos. Gaunami produktai kokybe 
smarkiai pralenkė pasaulio rinkas. Be to, supratę, kad senosios tech- 
nologijos jau pasmerktos, japonai stengėsi eiti prie naujų technologi- 
jų, švelninančių patiriamus sunkumus. Priešingai, General Motors ir 
apskritai Amerikos politika buvo labai nelanksti. 

Jei smulkiau analizuosime daugelį minėtų valdžių kaitos pavyzdžių, 
paaiškės, kad pakitęs žinių vaidmuo - nauja gerovės kūrimo sistema — 
arba sukėlė daugelį valdžios permainų, arba prie jų prisidėjo. 

Paplitusi naujoji žinių ekonomika iš tiesų yra smogiamoji jėga, įstū- 
musi pažangias ekonomikas į negailestingą pasaulinę konkurenciją, įro- 
džiusi socialistinėms šalims beviltišką jų padėtį, privertusi daugelį eko- 

nomiškai silpnų šalių atsisakyti tradicinės ekonominės strategijos ir 
dabar iš esmės pertvarkanti valdžių santykius asmeninėje bei visuo- 
meninėje sferose. 

Kadaise Winstonas Churchillis būdamas įžvalgus pasakė, kad „at- 
eities imperijos yra proto imperijos“. Šiandien jo teiginys išsipildė. Li- 
ko neįvertinta tik tai, kiek primityvi, gaivalinga valdžia - privataus 
gyvenimo ir imperijos - per artimiausius dešimtmečius pasikeis, vei- 
kiama naujo „proto“ vaidmens. 


Pastangos paslėpti skurdą 


Kokybiškai nauja gerovės kūrimo sistema negali plisti nesukeldama 
asmeninių, politinių ir tarptautinių konfliktų. Tik pakeiskite gerovės 
kūrimo būdą, ir jūs išsyk patirsite pasipriešinimą tų, kuriems valdžią 
suteikė ankstesnė gerovės sistema. Smarkiausi susidūrimai kyla tada, 
kai abi pusės trokšta ateities valdžios. 

Būtent toks susikirtimas šiandien vyksta pasaulyje. Juo ir aiškina- 
mas dabartinis valdžios sukrėtimas. Kad žinotume, ko galime laukti, 
šiek tiek paanalizuokime paskutinį pasaulinį konfliktą. 

Prieš tris šimtus metų pramonės revoliucija privedė prie naujos ge- 
rovės kūrimo sistemos. Ten, kur kadai plytėjo dirbami laukai, dabar 
rūko fabrikų ir gamyklų kaminai. Pramonės įmonių vis daugėjo. Tie 
„tamsūs šėtono malūnai“ vertė kurti naują gyvenimo būdą - naują val- 
džios sistemą. 

Iki tol vergavę ir žemę dirbę valstiečiai buvo išlaisvinti ir tapo miesto 
darbininkais, priklausomais nuo privačių ar valstybinių darbdavių. Del 
šių permainų pakito valdžios santykiai namuose. Žemdirbių šeimas, 
net kelias kartas, gyvenančias po vienu stogu, valdė barzdotas patriar- 
chas. Jas pakeitė mažesnės vieno branduolio šeimos, kurių vyriausi 
nariai būdavo greit išstumiami, netekdavo autoriteto bei įtakos. Šeima 
kaip institucija prarado socialinę galią, nes daugelį jos funkcijų perė- 
mė kitos institucijos, pavyzdžiui, vaikų ugdymo ėmėsi mokyklos. 

Kai tik padaugėdavo garo variklių ir rūkstančių kaminų, anksčiau ar 
vėliau prasidėdavo didžiulės politinės permainos. Monarchijos žlugdavo 
arba virsdavo turistų masalu. Buvo kuriamos naujos politinės formos. 

Jei jos buvo protingos ir ganėtinai įžvalgios, kaimo žemvaldžiai, 
kadaise viešpatavę savame krašte, kėlėsi į miestus plėsti pramonės, o 
jų sūnūs tapo biržos makleriais arba pramonės magnatais. Daugelis 
dvarininkų, tvirtai laikęsi kaimiško gyvenimo būdo, slėpė savo skurdą. 
Jų dvarai retai kada virsdavo muziejais arba kapitalą pritraukiančiais 
liūtų parkais. 

Jų valdžia silpo, tačiau kilo naujas elitas: korporacijų vadovai, biu- 
rokratai, žiniasklaidos magnatai. Masinę gamybą, masinį paskirstymą, 
masinį auklėjimą ir masinį bendravimą lydėjo masinė demokratija, ar- 
ba diktatūra, tvirtinusi esanti demokratiška. 

Šios vidinės permainos sukėlė didžiulius pasaulinės valdžios poky- 
čius. Pramoninės šalys kolonizavo, užkariavo arba valdė didelę pasau- 
lio dalį ir sukūrė pasaulinės valdžios hierarchiją, kai kuriuose kraštuo- 
se lig šiol egzistuojančią. 

Trumpai tariant, naujoji gerovės kūrimo sistema iš pagrindų pakir- 
to senąją valdžios sistemą, pertvarkydama šeimos gyvenimą, verslą, 
politiką, tautinę valstybę ir pasaulinės valdžios struktūrą. 

Tie, kurie kovojo dėl ateities valdymo, naudojosi prievarta, turtu ir 
žiniomis. Šiandien prasidėjo panašūs, tik daug spartesni poslinkiai. Ne- 
seniai mūsų stebėtos verslo, ekonomikos, politikos bei pasaulinio ly- 
gio permainos yra tik pradžia. Ateityje įsiliepsnos smarkesnė kova dėl 
valdžios. Esame pasiekę kritiškiausią valdžių kaitos tašką žmonijos 
istorijoje. 


Jėga, pinigai ir protas 


Ryškiai mėlynas dangus. Tolumoje dunkso kalnai. Girdėti kanopų bil- 
desys. Vienišas keleivis priartėja, nuo jo pentinų atsispindi saulė... 

Kiekvienas, kuris vaikystėje sėdėjo užtemdytoje kino salėje, įsi- 
jautęs į filmą apie kaubojus, žino, kad valdžia prasideda nuo šešiašū- 
vio revolverio vamzdžio. Holivudo filme vienišas kaubojus atjoja iš 
niekur, dvikovoje nukauna piktadarį, įsikiša revolverį į dėklą ir nu- 
joja į ūkanotus tolius. Dar vaikais būdami patyrėme, kad valdžią gim- 
do smurtas. 

Daugelio šių filmų antraeilis veikėjas vis dėlto buvo dailiai apsitai- 
sęs pilvočius, sėdintis prie medinio stalo. Paprastai apibūdinamas kaip 
išlepęs ir godus, šis vyras vis dėlto turėjo valdžią. Jis finansavo gele- 
žinkelio statybą, žemę grobiančius gyvulių augintojus ir kitas piktąsias 
jėgas. Kaubojus atstovavo smurto jėgai, o ši figūra - dažniausiai ban- 
kininkas - pinigų jėgai. 

Daugelyje vesternų veikė dar ir trečias svarbus personažas - ke- 
liaujantis laikraščio redaktorius, mokytojas, ministras arba išsilavinu- 
si moteris iš „Rytų“. Stačiokiškų Žmonių, kurie pirma šauna, tada klau- 
sia, pasaulyje šis personažas simbolizavo ne vien moralinį Gėrį kovoje 
su Blogiu, bet ir kultūros, žinių apie supantį pasaulį galią. Šis veikėjas 
pabaigoje dažnai laimėdavo, tačiau neretai tik dėl sąjungos su ginklą 
nešiojančiu didvyriu arba dėl netikėtos sėkmės, pavyzdžiui, radęs upėje 
aukso ar nelauktai paveldėjęs palikimą. 

Žinios, kaip teigė Francis Baconas, yra valdžia, bet kad žinios nu- 
galėtų vesterne, dažniausiai turėdavo būti susijusios su jėga ir pinigais. 

Grynieji pinigai, kultūra ir smurtas kasdieniame gyvenime nėra vie- 
ninteliai valdžios šaltiniai, ir valdžia nėra nei gera, nei bloga. Tai iš es- 
mės visų žmonių santykių aspektas. Tai, tiesą sakant, atvirkštinis aistros 
dydis. Kadangi Žmogaus aistros be galo įvairios, viskas, kas gali paten- 
kinti kito aistrą, yra potencialus valdžios šaltinis. Narkotikų pardavėjas, 
kuris pajėgia apsieiti be narkotikų, gali savo valią primesti narkoma- 
nams. Kai politikas siekia balsų, valdžią turi tie, kurie gali už jį balsuoti. 

Tačiau tarp daugybės galimybių svarbiausi yra trys vesternuose ro- 
domi valdžios šaltiniai - smurtas, turtas ir žinios. Valdžios žaidime jie 
gali būti įvairių formų. Pavyzdžiui, smurtas ne visada turi būti tikras; 
kartais užtenka tik pagąsdinti, ir visi paklūsta. Smurto grėsmė gali bū- 
ti prisidengusi teise. (Čia terminą smurtas vartojame labiau perkeltine 
nei tiesiogine prasme; į jį įeina taip pat jėga ir fizinė prievarta.) 
požiūrį, kad smurtas, turtas ir Žinios yra svarbiausi socialinės valdžios 
šaltiniai. Japonų legenda byloja apie sanshu no jingi - tris šventus di- 
džiajai Saulės deivei Amaterasu-omi-kami duotus daiktus, kurie iki 
šios dienos yra imperinės valdžios simboliai. Tai kardas, brangakme- 
nis ir veidrodis. 

Kardo ir brangakmenio valdžios potekstę lengva suprasti; sunkiau 
su veidrodžiu. Veidrodis, kuriame Amaterasu-omi-kami išvydo savo 
veidą, arba pažino save, taip pat atspindi valdžią. Jis simbolizuoja jos 
dievybę, bet nesuklysime laikydami jį vaizduotės, sąmoningumo, taip 
pat žinių simboliu. 

Be to, kardas, arba jėga, brangakmenis, arba pinigai, ir veidrodis, 
arba protas, kartu sudaro bendrą sąveikaujančią sistemą. Tam tikro- 
mis sąlygomis vienas gali virsti kitu. Ginklas gali parūpinti jums pini- 
gų, padėti išgauti iš aukos slaptą informaciją. Pinigai gali nupirkti 
jums informaciją arba ginklą. Naudodamiesi informacija, galite arba 
sukaupti daugiau pinigų (ką žinojo Ivanas Boesky), arba sustiprinti 
savo galią komandoje (todėl Klausas Fuchsas ir pavogė branduolines 
paslaptis). 

Svarbiausia, visus tris galima naudoti beveik kiekvienoje socialinio 
gyvenimo plotmėje - nuo intymios namų aplinkos iki politinės arenos. 

Privačiame gyvenime tėvas gali pliaukštelėti vaikui (vartoti jėgą), 
sumažinti kišenpinigius (naudoti pinigus arba jų atitikmenį) arba - ir 
tai yra veiksmingiausia - ugdyti vaiko vertybes taip, kad jis norėtų pa- 
klusti. Politikoje vyriausybė gali įkalinti arba kankinti disidentą, finan- 
siškai bausti savo kritikus ir papirkti rėmėjus, manipuliuoti tiesa, kad 
išgautų pritarimą. 

Kaip staklės, kurios gali pagaminti daugiau mašinų, taip ir tinkamai 
naudojama jėga, turtas bei Žinios gali sukurti įvairių kitų valdžios šal- 
tinių. Kad ir kokius kitus valdžios įrankius naudotų valdžios elitas ar- 
ba privačiai bendraujantys individai, jėga, turtas ir žinios yra esminiai 
svertai. Jie sudaro valdžios triadą. 

Tiesa, ne visada valdžios kaita ar perdavimas yra šių įrankių nau- 
dojimo rezultatas. Valdžia pereina į kitas rankas dėl daugelio natūra- 
lių įvykių. Juodoji mirtis, sunaikinusi Europą XIV a., galinguosius nu- 
varė į kapus kartu su bejėgiais. Išlikusių bendruomenių elite radosi 
daug laisvų vietų. 

Valdžios pasiskirstymą visuomenėje lemia ir atsitiktinumas. Bet kai 
tik mes sutelkiame dėmesį į tikslingus žmonių veiksmus ir paklausia- 
me, kas verčia žmones bei ištisas visuomenes paklusti „galingųjų“ va- 
liai, vėl susiduriame su jėgos, pinigų ir proto trejybe. 

Stengdamiesi kalbėti kuo tiesmukiau, valdžios terminą vartosime 
ta prasme, kad žmonės valdomi tikslingai. Šiuo apibrėžimu atmetama 
valdžia gamtai ir daiktams, bet jis ganėtinai platus, kad apimtų moti- 
nos valdžią, kai ji bando sulaikyti po važiuojančia mašina puolantį vai- 
ką, arba IBM valdžią, kai ši stengiasi didinti pelną, arba tokių diktato- 
rių kaip Marcosas ir Noriega valdžią, kai jie siekia turto savo šeimai 
bei draugams, arba Katalikų Bažnyčios valdžią, kai ši mėgina tapti 
politine kontracepcijos priešininke, arba kinų armijos valdžią, kai ji 
stengiasi numalšinti studentų sukilimą. 

Valdžia atviriausia forma naudojasi smurtu, turtu ir žiniomis (pla- 
čiausia prasme), kad priverstų žmones elgtis taip, kaip nori. 

Ši trejybė ir toks valdžios apibrėžimas leidžia mums nagrinėti ją 
visai kitaip, aiškiau negu anksčiau, atskleisti, kaip naudojamasi val- 
džia mūsų elgesiui kontroliuoti nuo lopšio iki kremacijos. Tik šitai 
suvokdami galime nustatyti ir visiškai pakeisti tas atgyvenusias val- 
džios struktūras, kurios kelia pavojų mūsų ateičiai. 

Kokybiška valdžia 


Bent jau Vakarų kultūroje įprasta manyti, kad valdžia yra kiekybės 
dalykas. Vieni iš mūsų turi mažiau valdžios už kitus. Laikantis šio po- 
žiūrio, nepaisoma veiksnio, kuris dabar gali būti svarbiausias iš visų, — 
valdžios kokybės. 

Valdžia būna įvairios kokybės. Kartais ji tikrai mažo oktatinio skai- 
čiaus. Smarkioje kovoje, kuri greit užvirs mūsų mokyklose, ligoninė- 
se, įstaigose, profsąjungose ir vyriausybėse, strategine prasme laimi 
išmanantys „kokybę“. 

Niekas neabejoja, kad smurtu - užpuoliko peiliu ar branduoliniu 
ginklu - galima pasiekti stulbinamų rezultatų. Kiekvienas vyriausybės 
aktas meta teisės įtvirtintą smurto ar jėgos šešėlį, ir galiausiai visos 
vyriausybės, vykdydamos savo valią, priklauso nuo kareivių bei polici- 
jos. Ši visuomenėje nuolat egzistuojanti ir būtina oficialaus smurto 
grėsmė sudaro sąlygas veikti sistemai, įgyvendinti įprastas verslo su- 
tartis, mažinti nusikalstamumą, ieškoti mechanizmų ginčams taikiai 
spręsti. Paradoksalu, tačiau būtent paslėpta smurto grėsmė padeda jo 
išvengti kasdieniame gyvenime. 

Smurtas apskritai turi daug trūkumų. Pirmiausia jis verčia mus ne- 
šiotis paralyžiuojamojo purškiamo skysčio arba griebtis ginklo, o tai 
didina kiekvieno riziką. Net „pasisekęs“ smurtas sukelia pasipriešini- 
mą. Jo aukos arba išlikę gyvi žmonės laukia pirmos progos atsimušti. 

Vis dėlto svarbiausias žiaurios jėgos arba smurto trūkumas yra vi- 
siškas jos nelankstumas. Ją galima vartoti tik bausmei. Trumpai ta- 
riant, tai prastos kokybės valdžia. 

Turtas, priešingai, yra daug tobulesnis valdžios įrankis. Stora pi- 
niginė kur kas universalesnė. Užuot tik gąsdinus ar baudus, galima 
pasiūlyti įvairių atlygių - užmokėti ar atiduoti skolą grynaisiais arba 
natūra. Turtas gali būti panaudotas tinkamai arba netinkamai. To- 
dėl jis daug lankstesnis už jėgą. Turtas suteikia vidutinės kokybės 
valdžią. 

Kokybiškiausią valdžią įgyjame naudodamiesi žiniomis. Diktato- 
riaus Batistos viešpatavimo laikais Kuboje buvo sukurtas filmas, ku- 
riame aktorius Seanas Connery's vaidina britų samdinį. Viename įsi- 

mintiname epizode tirono kariuomenės vadas taria: „Sakykite, majo- 
re, koks mėgstamiausias jūsų ginklas, ir aš jums jį paduosiu.“ Conne- 
ry's atsako: „Smegenys.“ 

Kokybiška valdžia nėra paprastas smūgis. Net ne gebėjimas eiti sa- 
vo keliu, priversti kitus šokti pagal savo dūdelę, nors jie to nenori. 
Gera kokybė reiškia kur kas daugiau. Ji reiškia veiksmingumą - gauti 
rezultatą, naudojant kuo mažiau valdžios. Žiniomis galite pasiekti, kad 
kitai pusei patiks jūsų veiklos programa. Galite net įtikinti ją, jog pati 
tą sumanė. 

Iš trijų pagrindinių visuomeninės tvarkos šaltinių universaliausias 
yra žinios, jos sukuria tai, ką Pentagono karininkai mėgsta vadinti „stip- 
riausiu smūgiu eiliniui“. Žinios padeda bausti, apdovanoti, įtikinti, net 
pakeisti - priešą paversti sąjungininku. Svarbiausia - sukaupęs tam 
tikrų Žinių žmogus pirmiausia gali išvengti nepalankių situacijų ir ne- 
eikvoti jėgų bei turto. 

Žinios taip pat gali padidinti turimą turtą ir jėgą; be to, turint žinių, 
reikia mažiau turto ir jėgų tikslui pasiekti. Vadinasi, kiekvienu atveju 
žinios didina veiksmingumą/ našumą ir leidžia žmogui per susirėmimą 
daryti mažiau kontratakų. 

Aišku, didžiausią valdžią turi tie, kurie moka išmintingai pasinau- 
doti visais trim įrankiais kartu - bausmės grėsme, pažadu apdovanoti, 
įtikinimu ir protu. Tikrai sumanūs žaidėjai intuityviai žino arba yra 
išmokę naudotis visais savo valdžios šaltiniais. 

Prasidėjęs konfliktas dėl valdžios - derybos ar kilęs karas - padeda 
įvertinti varžovus ir išsiaiškinti, kuris kuriuo valdžios įrankiu naudojasi. 

Valdžią visuomenėje apibrėžia žinios, smurtas ir turtas. Francis Ba- 
conas sulygino žinias su valdžia, bet pernelyg nepaisė jų kokybės ar 
esminių sąsajų su kitais svarbiausiais visuomeninės valdžios šaltiniais. 
Niekas iki šiol negalėjo numatyti dabar vykstančių revoliucinių per- 
mainų tarp trijų šaltinių. 


Milijonas išvadų 


Bacono era pasibaigė, ir revoliucija iš pamatų keičia šiandienį pasau- 
l;. Nė vienas praeities genijus - Sun-Tzu, Machiavellis, net pats Ba- 

conas - negalėjo įsivaizduoti esminės dabartinės valdžių kaitos: to stul- 
binamo šiandienio žinių masto, lemiančio ir jėgą, ir turtą!. 

Dar visai neseniai kariuomenė buvo iš esmės tik didelis kvailas kumš- 
tis. Šiandien ji visiškai priklauso nuo „įšaldyto proto“ - žinių, įdėtų į 
ginklus ir sekimo technologijas. Šiuolaikiniai ginklai nuo palydovų iki 
povandeninių laivų gaminami iš informacijos prikrautų elektroninių 
detalių. Šiandienis naikintuvas - tai skraidantis kompiuteris. Net „be- 
garsiai“ ginklai dabar daromi su nepaprastai protingų kompiuterių ar- 
ba elektroninių mikroprocesorių pagalba. 

Kariuomenė, pavyzdžiui, naudojasi kompiuterine informacija - „,Spe- 
cialiomis sistemomis“ - raketinei gynybai. Kadangi ikigarsinis raketų 
greitis - tūkstantis pėdų per sekundę, veiksminga gynybos sistema pri- 
valo sureaguoti per, tarkim, 10 milisekundžių. Specialioms sistemoms 
gali būti taikoma nuo 10 000 iki 100 000 taisyklių, kurias sukūrė žmo- 
nės. Prieš pateikdamas sprendimą, kaip reaguoti į pavojų, kompiute- 
ris privalo nuskenuoti, pasverti ir susieti šias taisykles. Pasak žurnalo 
Defense Science, Pentagono išankstinių gynybos tyrimų projektų agentū- 
ra (Pentagon's Defence Advanced Research Projects Agency - DARPA) 
užsibrėžė pasiekti ilgalaikį tikslą — sukurti sistemą, kuri gali daryti 
„milijoną loginių išvadų per sekundę“. Logika, išvada, pažinimo teori- 
ja - žodžiu, žmonių ir mašinų smegenų darbas - šiandien yra būtina 
karinės valdžios sąlyga. 

Kitas panašus pavyzdys. Kalbant apie verslą, įprasta tapo frazė: 
turtas vis labiau priklauso nuo protinių gebėjimų. Pažangi ekonomika 
be kompiuterių negalėtų gyvuoti nė trisdešimties sekundžių. Naujos 
sudėtingos produkcijos rūšys, daugybė skirtingų (ir nuolat besikeičian- 
čių) technologijų, rinkų demasifikacija sparčiai didina kiekį ir kelia 
kokybę informacijos, reikalingos sistemai, kad ši kurtų gerovę. Šis in- 
formacijos pritaikymo procesas dar tik prasideda. Geriausi mūsų kom- 
piuteriai ir jų naudojimo projektavimui bei gamybai sistemos vis dar 
primityvios kaip akmeniniai kirviai. 

Todėl žinios tampa ne tik kokybiškiausios valdžios šaltiniu, bet ir 
svarbiausia sudedamąja jėgos bei turto dalimi. Kitaip tariant, Žinios 


! Valdžios pasikeitimas yra valžios perdavimas. „Valdžių kaita“ yra esminis 


valdžios pobūdžio pasikeitimas. 


36 


Jėga, pinigai ir protas 


jau ne vien priedas prie pinigų ir raumenų valdžios, o pati jų esmė. Iš 
tikrųjų Žinios yra didžiausias stiprintuvas. Tai būsimos valdžių kaitos 
raktas, paaiškinantis, kodėl visame pasaulyje stiprėja kova dėl žinių ir 
ryšių priemonių kontrolės. 


Faktai, melas ir tiesa 


Informacijos ir ryšių sistemos nėra tuščios ar neutralios valdžios at- 
žvilgiu. Iš esmės kiekvienas „faktas“, kuriuo naudojamasi versle, poli- 
tiniame ar įprastame kasdieniame žmonių gyvenime, yra gautas iš kitų 
„faktų“ ar hipotezių, 0 juos sąmoningai ar ne formavo ankstesnė val- 
džios struktūra. Todėl kiekvienas „faktas“ atskleidžia valdžios istoriją 
ir tai, ką galima vadinti valdžios ateitimi. Jis daugiau ar mažiau daro 
įtaką būsimam valdžios pasiskirstymui. 

Nefaktai, arba ginčytini faktai, taip pat yra ir kilusio konflikto dėl 
valdžios padarinys, ir ginklas tam konfliktui išspręsti. Apgaulingi fak- 
tai ir melas, „teisingi“ faktai, mokslo „dėsniai“ ir pripažintos religinės 
„tiesos“ — visa tai yra ginklas vykstančioje kovoje dėl valdžios, taip pat 
žinių forma. Būtent tokia prasme šis terminas čia vartojamas. 

Be abejonės, yra tiek daug žinių apibrėžimų, kiek ir žmonių, lai- 
kančių save gerai nusimanančiais. Blogiau, kai tokiems žodžiams kaip 
ženklai, simboliai, vaizduotė suteikiamos labai ypatingos reikšmės. Dar 
daugiau painiavos, kai suvokiame, kad garsusis Claude'o Shannono ir 
Warreno Weaverio (jie padėjo kurti informacijos mokslą) informaci- 
jos apibrėžimas buvo naudingas technologijos tikslams, tačiau neturė- 
jojokios semantinės reikšmės ar komunikacijos „turinio“. 

Toliau knygoje duomenys apskritai reikš daugiau ar mažiau nesu- 
Sijusius „faktus“; informacija remsis duomenimis, suskirstytais į ka- 
tegorijas, klasifikacijos schemas ar kitas struktūras; žinios reikš in- 
formaciją, paverstą bendresniais teiginiais. Kad atsikratytume nuo- 
bodžių pasikartojimų, kartais visus tris terminus vartosime pakai- 
tomis. 

Siekiant supaprastinti klausimą ir išvengti apibrėžimų pinklių, to- 
liau žinių terminas bus vartojamas platesne prasme, kartais netgi ne- 
paisant tikslumo. Į jį įeis informacija, duomenys, idėjos ir vaizdai, taip 

pat pažiūros, vertybės bei kiti simboliniai visuomenės produktai, ne- 
svarbu, ar jie būtų „teisingi“, „apytikriai“, ar „neteisingi“. 

Visais jais naudojasi arba manipuliuoja valdžios siekiantys žmonės, 
ir taip buvo daroma visada. Tas pat pasakytina apie žiniasklaidą: ryšių 
priemonės savo ruožtu pačios formuluoja pranešamas žinias. Todėl 
mūsų vartojamas žinių terminas apims visus šiuos aspektus. 


Demokratinis skirtumas 


Be didelio lankstumo, žinios turi ir kitų svarbių savybių, dėl kurių jos iš 
esmės skiriasi nuo menkesnių rytdienos pasaulio valdžios šaltinių. 

Jėga yra ribota visais praktiniais aspektais. Egzistuoja riba, kiek 
jėgų gali būti panaudota, kad sugriautume tai, ką trokštame užgrobti 
arba apginti. Tas pat pasakytina apie turtą. Už pinigus neįmanoma 
nupirkti visko; kartais net storiausia piniginė ištuštėja. 

Žinios, priešingai. Visada galime jų daugiau įgyti. 

Graikų filosofas Zenonas Elėjietis aiškino: jei keliautojas kasdien nu- 
eis pusiaukelę iki tikslo, niekada to tikslo nepasieks, nes visada liks dar 
pusė kelio. Lygiai taip pat mes niekuomet nepasieksime absoliučių žinių 
apie nieką, bet galime visada žengti vieną žingsnį, kad geriau suvoktume 
kiekvieną reiškinį. Žinias bent jau iš principo galima smarkiai plėsti. 

Be to, žinios iš prigimties skiriasi nuo raumenų ir pinigų. Paprastas 
pavyzdys: jei aš naudojuosi ginklu, jūs negalite tuo pačiu metu naudo- 
tis tuo pačiu ginklu; jei jūs naudojate dolerį, aš negaliu tuo pačiu metu 
naudoti to paties dolerio. 

Ir priešingai - abu mes galime naudotis tomis pačiomis žiniomis 
vienas kito labui arba prieš vienas kitą. Šio proceso metu netgi galime 
sukurti daugiau informacijos. Priešingai nei kulkos ir biudžetas, Ži- 
nios neišsenkamos. Jau vien tai rodo, kad valdžią grindžiančių Žinio- 
mis žaidimo taisyklės yra visiškai kitokios negu principai, kuriais re- 
miasi savo valią vykdantys jėga ir pinigais. 

Galiausiai dar svarbesnis smurto, turto ir Žinių skirtumas iškyla 
pasiekus vadinamąjį informacijos amžių. Pagal apibrėžimą jėga ir tur- 
tas yra stipriųjų ir turtingųjų ypatybė. Išties esminis žinių bruožas yra 
tas, kad jos prieinamos ir silpniesiems, ir vargšams. 

Žinios yra demokratiškiausias valdžios šaltinis. 

Todėl žinios kelia nuolatinį pavojų valdžiai, net jei jomis stiprinama 
vien pačių žinių galia. Tai paaiškina, kodėl kiekvienas valdžios turėto- 
jas - nuo šeimos patriarcho iki bendrovės prezidento ar valstybės prem- 
jero - siekia savo valdose kontroliuoti žinių kiekybę, kokybę ir sklei- 
dimą. 

Valdžios triados sąvoka sukelia smagią ironiją. 

Mat per pastaruosius mažiausiai tris šimtus metų visose pramoni- 
nėse valstybėse pagrindinė politinė kova vyko dėl turto pasidalijimo: 
kas ką gauna? Šis esminis klausimas lėmė tokius terminus kaip kairė ir 
dešinė, kapitalistas ir socialistas. 

Turtas dažnai skirstomas neteisingai, ir pasaulis negailestingai dali- 
jamas į turtuolius bei vargšus. Tačiau pasirodo, kad, palyginti su kitais 
dviem pasaulinės valdžios šaltiniais, turtas skirstomas teisingiausiai. 
Kad ir kokia praraja skirtų turtuolius nuo vargšų, visada dar gilesnė 
bedugnė yra tarp ginkluotų ir beginklių, nemokšų ir apsišvietusių. 

Šiandien greit besikeičiančiose turtingose valstybėse, nepaisant vi- 
sų neteisybių skirstant pajamas ir turtą, ateities kova dėl valdžios vis 
labiau virs kova dėl žinių paskirstymo ir prieinamumo. 

Būtent todėl nesuprasdami, kaip ir kam Žinios plaukia, patys negebė- 
sime nei apsiginti nuo valdžios prievartos, nei sukurti geresnę, demokra- 
tiškesnę visuomenę, kuriai rastis vilčių teikia ateities technologijos. 

Žinių kontrolė yra svarbiausias dalykas ateities pasaulio kovoje dėl 
valdžios kiekvienoje Žmonių institucijoje. 


Artimiausiuose skyriuose pamatysime, kaip šios valdžios pobūdžio per- 
mainos iš pamatų keičia verslo pasaulio santykius. Seksime naują val- 
džios trajektoriją nuo kapitalo transformacijos iki smarkėjančio kon- 
flikto tarp „intelektualaus“ ir „primityvaus“ verslo, nuo elektronikos 
prekybos centrų iki šeimos verslo suklestėjimo ir neseniai atsiradusių 
stulbinamų organizacinių formų. Šie esminiai verslo ir ekonomikos 
pokyčiai gretinami su reikšmingomis politikos, žiniasklaidos ir globa- 
lios šnipinėjimo pramonės permainomis. Galiausiai įsitikinsime, kaip 
šiandien plačiai vykstanti valdžių kaita paveiks nuskurdusias valsty- 
bes, išlikusius socialistinius kraštus, taip pat Jungtinių Valstijų, Euro- 
pos ir Japonijos ateitį. Dabartinė valdžių kaita viską pakeis. 

GYVENIMAS VYRAUJANT 
SUPERSIMBOLINEI EKONOMIKAI 


Pasibaigęs blizgesio amžius 


Verslas gali duoti produktų ir pelno. Tačiau sunku atsispirti įtarimui, 
kadjis tampa ir populiaria teatro forma. Kaip ir teatre, čia yra teigiamų 
ir neigiamų veikėjų, vaidinama drama, iškyla vis daugiau žvaigždžių. 

Verslo magnatų vardai mirguliuoja žiniasklaidoje kaip ir Holivudo 
garsenybių. Apsuptos žurnalistų tokios asmenybės kaip Donaldas Trum- 
pas ir Lee Iacocca, įvaldžiusios visus savireklamos menus, tampa gyvais 
kolektyvinės valdžios simboliais, yra išjuokiamos komiksuose. Jie (ir jų 
rašytojai) kepte kepa bestselerius. Abu vyriškiai netgi buvo minimi — 
arba patys pasistengė, kad būtų minimi, - tarp potencialių kandidatų į 
Jungtinių Valstijų prezidentus. Verslas pasiekė blizgesio amžių. 

Žvaigždžių buvo ir praeities verslo pasaulyje, tačiau šiandienė žvaigž- 
džių aplinka visai kitokia. Verslas įgauna naujo išorinio blizgesio, ir tai 
yra naujas ūkio aspektas. Vis didesnį vaidmenį čia vaidina informacija 
(nuo mokslinių tyrimų iki triukšmingos reklamos). Randasi visiškai 
nauja „gerovės kūrimo sistema“, sukelianti dramatiškų valdžios pasi- 
dalijimo permainų. 

Ši nauja gerovės kūrimo sistema visiškai priklausoma nuo greito ry- 
šių ir duomenų, idėjų, simbolių bei simbolikos skleidimo. Pamatysime, 
kad tai yra supersimbolinis ūkis pačia tiksliausia šio žodžio prasme. 

Jo kilmė transformacinė. Šis ūkis nėra, kaip kai kurie pavėluotai 
tvirtina, „deindustrializacijos“, „ištuštinimo“ ar ekonominio irimo žen- 
klas, o šuolis į visiškai naują gamybos sistemą. TA nauja sistema - es- 

minis žingsnis nuo masinės prie individualios gamybos, nuo masinės 
prekybos ir paskirstymo prie vartotojų ir smulkiosios prekybos, nuo 
monolitinės įmonės prie naujų organizacijos formų, nuo tautinės vals- 
tybės prie vietinio ir kartu pasaulinio valdymo, nuo proletariato prie 
naujojo „kognitariato“. 

Susidūrimas naują gerovės kūrimo sistemą palaikančių jėgų ir se- 
nosios „rūkstančių kaminų“ sistemos gynėjų yra svarbiausias ekono- 
minis mūsų laikų konfliktas. Istorine prasme jis reikšmingesnis negu 
kapitalizmo ir komunizmo ar Jungtinių Valstijų, Europos ir Japonijos 
konfliktas. 

Kad pereitume nuo „rūkstančiais kaminais“ grindžiamo ūkio prie 
kompiuterizuoto ūkio, reikia masinio valdžios perdavimo. Juo dau- 
giausia ir aiškinamas įmonių pasaulyje brendęs finansinės ir pramoni- 
nės struktūros pasikeitimas. Įmonės žūtbūt stengiasi prisitaikyti prie 
naujų reikalavimų, iškyla nauji lyderiai. 

Bendrovių susiliejimas, biržų spekuliacijos, akcijų įsigijimas, išpir- 
kimas gavus kreditą, bendras išpirkimas - tai devintojo dešimtmečio 
spaudoje plačiai aprašomos ekonominės temos, būdingos ne tik Jung- 
tinių Valstijų įmonėms, bet ir daugeliui užsienio bendrovių, nors to- 
kiose šalyse kaip Vakarų Vokietija, Italija, Olandija egzistuoja teisiniai 
ir kiti apribojimai, draudžiantys „nedraugiškus“ susiliejimus. 

Perdėtume sakydami, kad visa ši audringa veikla Volstrite ir įvairių 
pasaulio bendrovių blaškymasis aiškiai rodo perėjimą į naujos rūšies 
ūkį. Mokesčių reikalai, Europos integracija, finansinė liberalizaciją, 
senasis godumas ir kiti veiksniai - visi jie vaidina svarbų vaidmenį. 
Tokios asmenybės kaip Trumpas ir Iacocca atstovauja labiau praeities 
žmonėms negu ateities pranašams, jei apskritai jie gali kam nors atsto- 
vauti. Žlungantis automobilių gamintojas, sėkmingai darantis spaudi- 
mą Vašingtonui, kad išsigelbėtų nuo bankroto, ar kuris kitas, užsira- 
šęs savo vardą ant prašmatnių dangoraižių ir lošiantis kazino, vargiai 
sukurs perversmą versle. 

Permainų laiku visada atsiranda įvairiausių rūšių floros ir faunos — 
atavistų, ekscentrikų, viešumos ištroškusių, šventųjų ir sukčių, taip 
pat įsivaizduojamų ir tikrų revoliucionierių. 

Nepaisant viso sambrūzdžio, finansinės ir organizacinės struktū- 
ros pokyčių, randasi naujas modelis. Mes stebime būtent verslo struk- 

tūros kitimą ir prasidedantį procesą, kai valdžią iš „rūkstančių kami- 
nų pinigų“ perima vadinamieji „supersimboliniai pinigai“. Vėliau šį 
procesą panagrinėsime smulkiau. 

Tokių plačių struktūros pokyčių reikia todėl, kad visa gerovės kūri- 
mo sistema, alinama konkurencinės kovos, pakyla į pažangesnį lygį. 
Vaizduodami neramių devintojo dešimtmečio pabaigos įmonių susilie- 
jimą vien kaip asmeninio godumo išraišką, pražiūrėtume stambesnius 
jo aspektus. 

Naujasis ūkis gerai atlygino tiems, kurie pirmi pastebėjo jo atėjimą. 
Turtingiausių „rūkstančių kaminų“ eros Žmonių sąraše vyravo auto- 
mobilių gamintojai, plieno, geležinkelio, naftos magnatai ir finansinin- 
kai, kurių bendras turtas buvo kaupiamas daugiausia iš pigios darbo 
jėgos, žaliavų ir metalo dirbinių gamybos. 

O dabar Forbes žurnale paskelbtame naujausiame dešimties turtin- 
giausių Amerikos bilijonierių sąraše - septyni, kurie pralobo ne iš me- 
talo ir jo apdirbimo, o iš žiniasklaidos, ryšių ir kompiuterių, programi- 
nės įrangos bei paslaugų. Jie susiję su tuo, ką japonai vadino „nemeta- 
lo sritimi“ (“softnomics“ ). 

Įmonių susivienijimų ir susiliejimų protrūkis, aktyvų išpardavimas, 
finansiniai pergrupavimai nėra vienintelis perėjimo į naują ūkį aspek- 
tas. Stengdamosi apsiginti nuo užpuolikų arba įsigyti akcijų, bendro- 
vės kartu siekia prisitaikyti prie informacinės-technologinės revoliu- 
cijos, rinkų struktūros pasikeitimo ir daugybės kitų permainų. Visa tai 
prisideda prie didžiausio sukrėtimo, kokio verslo pasaulis nepatyrė 
nuo pramonės revoliucijos. 


Verslo komandosai 


Šitaip iš esmės keičiant struktūrą, neįmanoma išvengti kančių ir inte- 
resų susidūrimo. Taip atsitiko ir prasidėjus pramonės revoliucijai. Mi- 
lijonų žmonių pajamos atsidūrė pavojuje, jų darbo metodai pasirodė 
atgyvenę, ateitis neaiški, valdžia sumažėjusi. 

Prieštaravimus bei sumaištį vienodai patiria ir investuotojai, ir va- 
dovai, ir darbininkai. Atsiranda keistų sąjungų. Išrandama naujų dziudo 
formų. Seniau darbininkų sąjungos darė spaudimą streikuodamos ar- 

ba grasindamos streikuoti. Šiandien jos samdo investicijų bankininkus, 
teisininkus ir mokesčių specialistus - tam tikrų Žinių tiekėjus, kad taptų 
keičiamos struktūros dalimi, o ne aukomis. Vadovai, siekiantys užkirsti 
kelią perversmui arba išpirkti savo įmonę, drauge su investuotojais, sie- 
kiančiais pelnytis iš tokių perversmų, darosi vis labiau priklausomi nuo 
laiku ir tiksliai pateiktos informacijos. Žinios yra svarbiausias ginklas 
kovoje dėl valdžios, kai formuojasi supersimbolinis ūkis. 

"Tas pat pasakytina ir apie gebėjimą veikti žiniasklaidą, t.y. formu- 
luoti tai, ką kiti žino (arba tik mano žiną). Tokioje nepastovioje aplin- 
koje aiškų pranašumą turi ryškios asmenybės, mokančios meistriškai 
manipuliuoti simboliais. Geriausias Prancūzijos verslininkas yra Ber- 
nardas Tapie, tvirtinantis, kad metinė privataus jo verslo apyvarta yra 
1 bilijonas Amerikos dolerių. Tapie veda savo televizijos laidą. Britas 
Richardas Bransonas, subūręs grupę Virgin, aplenkia greitaeigį katerį 
ir, pasak Fortune, mėgaujasi „visapusiška šlove, kadaise pelnyta roko 
žvaigždžių vardais ir honorarais“. 

Yrant senajai sistemai, ją palaikančius beveidžius biurokratus va- 
dovus nustumia partizanų armija - nebijantys rizikuoti investuotojai, 
rėmėjai, organizuotojai ir vadovai. Daugelis jų yra ne biurokratai indi- 
vidualistai, visi jie moka arba įgyti Žinių (kartais nelegaliai), arba kon- 
troliuoti jų skleidimą. 

Naujos supersimbolinės gerovės kūrimo sistemos atsiradimas ne 
tik perduoda valdžią, bet ir pakeičia jos stilių. Užtenka tik palyginti 
dviejų žmonių temperamentus - pavyzdžiui, Johno DeButtso, lėto, 
rimto vyriškio, aštuntajame dešimtmetyje vadovavusio Amerikos te- 
lefono ir telegrafo bendrovei (AT6T) iki jos žlugimo, ir Williamo 
McGowano, palaužusio AT4T monopoliją ir sukūrusio jai konkuren- 
tę, MC ryšių korporaciją. Pastarasis, nekantrus ir pasipūtęs geležin- 
kelininkų profsąjungos nario sūnus, pradėjo savo verslą prekiauda- 
mas krokodilų odos rankinėmis, o baigė finansuodamas Holivudo re- 
žisierius Mike'ą Toddą ir George'ą Skourasą, kai jie kūrė plačiaekra- 
nę Oklahomą! Vėliau jis įkūrė nedidelę apsaugos paslaugų įmonę ir 
galiausiai nusitaikė į ATA T 

Arba palyginkite atsargųjį „verslo veikėją“, dešimtmetį ar du vado- 
vavusį General Electric, su Jacku Welchu, pramintu „neutroniniu 
Jacku“, kuris sugriovė ir pertvarkė šį milžiną. 

Tokia stiliaus permaina rodo pasikeitusius poreikius. Keisti ben- 
drovių ir visų pramonės šakų struktūrą, kad jos išgyventų supersim- 
boliniame ūkyje, nėra smulkmeniškų, savo prestižą gelbėjančių ir kiek- 
vieną monetą skaičiuojančių biurokratų darbas. Iš esmės tai individu- 
alistų, radikalų, narsių kovotojų, netgi ekscentrikų - verslo komando- 
sų, pasirengusių nusiaubti bet kurį krantą ir paimti valdžią, veikla. 

Jau rašėme, kad šiandieniai rizikuojantys įmonininkai ir sandėrių 
sudarytojai primena „plėšikus magnatus“, kurie kadai sukūrė „rūks- 
tančių kaminų“ ūkį. Dabartinis blizgesio amžius iš tiesų panašus į va- 
dinamąjį paauksuotą amžių, prasidėjusį po pilietinio Amerikos karo. 
Tai irgi buvo esminio ekonominės struktūros keitimo metas. Šiaurės 
industrializacijai įveikus agrarinę vergovę, atėjo padidėjusio vartoji- 
mo, politinės korupcijos, didžiulių išlaidų, finansinių išeikvojimų ir 
spekuliacijų era su daugiau negu gyvenimiškais personažais, tokiais 
kaip „Komodoras“ Vanderbiltas, „Deimantinis Jimas Brady'is“. Šis 
laikotarpis, pasižymėjęs judėjimu prieš profsąjungas ir panieka varg- 
šams, išpureno dirvą lemiamam ekonominės plėtros proveržiui, įstū- 
musiam Ameriką į šiuolaikinės pramonės amžių. 

Šiandienė naujoji veislė yra labiau piratų negu biurokratų, juos ga- 
lima pavadinti „elektroniniais piratais“. Jų užgrobta valdžia priklauso 
nuo sudėtingų duomenų, informacijos ir išmanymo, o ne vien nuo pi- 
nigų maišo. 

Kalifornijos finansininkas Robertas I. Weingartenas šitaip aprašo 
įmonių susiliejimo procesą: „Pirmas darbas, kurį atliekate, - surašote 
į kompiuterį savo kriterijus. Tada ieškote juos atitinkančios bendro- 
vės, lyginate šiuos kriterijus su įvairiomis duomenų bazėmis ir galiau- 
siai randate taikinį. O ką darote paskiausiai? Sukviečiate spaudos kon- 
ferenciją. Vadinasi, pradedate kompiuteriu, o baigiate Žiniasklaida. 

Tarp jų skambinate daugybei įvairių sričių specialistų: mokesčių 
įstatymų žinovams, įgaliotiesiems karo strategams, matematinio mo- 
deliavimo išmanytojams, patarėjams investicijų klausimais, ryšių su 
visuomene ekspertams. Diduma jų taip pat labai priklausomi nuo kom- 
piuterių, faksų, telekomunikacijų ir žiniasklaidos. 

Dabar gebėjimą sudaryti sandėrį dažnai lemia labiau žinios negu 
ant stalo pakloti doleriai. Sykiais lengviau įgyti pinigų negu tam tikros 
informacijos. Žinios yra tikrasis valdžios svertas.“ 

lia didelių dramų, po kurių atsiranda ir didvyrių, ir piktadarių. Tokie 
vardai kaip Carlas Icahnas ir T. Boone'as Pickensas dažnai girdimi 
visame pasaulyje. Steve'as Jobsas, vienas Apple Computer įkūrėjų ir 
kadaise Amerikos pramonės stebuklingas berniukas, atsistatydina po 
Johno Sculley'aus organizuoto coup d ėtat, nors ir turi didžiąją daugu- 
mą bendrovės akcijų. Iacocca toliau nepaliaujamai kerštauja Henry'- 
iui Fordui II. Rogeris Smithas iš General Motors pajuokiamas filme 
Roger d. Me, viešai užsipuolamas Rosso Perot, kompiuterių milijonie- 
riaus, kurio bendrovę Smithas įsigijo. Sąrašas kasdien ilgėja. 

Jei įsivaizduosime, kad įmonių susiliejimai yra tik Amerikos ypaty- 
bė, netikusios Volstrito tvarkos produktas, nepastebėsime jų esmės. 
Britanijoje Rolandas „Tiny“ (,„Mažytis“) Rowlandas smarkiai kovoja 
dėl Harrods universalinės parduotuvės, o seras Jamesas Goldsmithas, 
storas, arogantiškas finansininkas, išleidžia 21 bilijoną Amerikos do- 
lerių BAT atvirajai bendrovei.Carlo'as de Benedettis, Olivetti vado- 
vas, kaunasi su Gianniu Agnelli'u iš Fiat imperijos bei i/ salėtto buono 
(įtakingo salono) - Italijos pramonininkų įtakingos grupuotės - ir su- 
krečia visą Europą, staiga pareikšdamas norą vadovauti Briuselyje įsi- 
kūrusiai Societe Gėnėrale de Belgigue. Ši grupė valdo trečdalį visos Bel- | 
gijos pramonės. 

Groupe Bull, Prancūzijos kompiuterių įmonė, smalsiai tiria Zenith 
veiklą Amerikoje. Groupe Victoire perima antrą pagal dydį Vokietijos 
draudimo bendrovę Colonia Versicherung A. G., o Dresdeno bankas 
nuperka Prancūzijos Bangue Internationale de Placement. 

Ispanijoje drama dažnai virsta melodrama. Čia visuomenė stebėjo 
tai, ką Financial Times pavadino „galbūt labiausiai stebinančiu ir ga- 
liausiai netaktiškiausiu pastarųjų dešimtmečių reiškiniu“, - pavojingą 
kovą tarp „gražių žmonių“ ir „pasiturinčių žmonių“, t.y. tarp senų ir 
naujų pinigų. 

Mūšis, prasidėjęs dėl trijų didžiausių valstybinių bankų ir su jais 
susijusių pramonės imperijų, supriešino Alberto Cortina ir jo pusbro- 
l; Alberto Alcocerį su Mario Conde, puikiu jėzuitų išmokslintu advo- 
katu, kuris užvaldė Banco Espanol de Crėdito ir stengėsi sujungti jį su 
Banco Central, didžiausiu šalies banku. Ši istorija pasiekė pornografi- 
nę spaudą, kai vienas iš Albertų įsimylėjo dvidešimt aštuonerių metų 

markizę, kuri buvo nufotografuota naktiniame klube su mini sijonėliu 
ir be apatinių baltinių. 

Šį didįjį susijungimą Ispanijos premjeras vadino „svarbiausiu eko- 
nominiu amžiaus įvykiu“. Bet galiausiai iš jo liko tik šukės. Conde 
turėjo kovoti toliau, kad išliktų savo banke. 

Visa tai yra puikūs grūdai žiniasklaidos malūnams, tačiau tarptau- 
tinis reiškinio pobūdis rodo, kad čia slypi kažkas daugiau negu vien 
blizgesys, godumas ir vietinės tvarkos nesėkmės. Kaip pamatysime, 
vyksta daug rimtesni dalykai. Valdžia keičiasi šimtu frontų iš karto. 
Pats valdžios pobūdis - jėgos, turto ir žinių mišinys — kinta mums 
pereinant į supersimbolinį ūkį. 


Dale'as Carnegie'is ir Atila Hunas 


Nieko nestebina, kad net gudriausi vadovai kartais sutrinka. Vieni puola 
skaityti išminties knygų juokingais pavadinimais, pvz., Atilos Huno va- 
dovavimo paslaptys. Kiti nagrinėja mistinius traktatus. Treti lanko Da- 
le'o Carnegie'io kursus, kaip daryti įtaką žmonėms, kai kurie eina į 
seminarus apie derybų taktiką, tarsi valdžia būtų vien psichologijos 
arba taktinių manevrų reikalas. 

Dar kiti slapta sielvartauja dėl valdžios savo įmonėse ir skundžiasi, 
kad valdžios žaidimai kenkią verslui - trukdą siekti pelno. Jie nepa- 
tenkinti, kad asmeninėms rietenoms vadovai išeikvoja daug energijos, 
kad algalapyje atsiranda daug nereikalingų žmonių. Nesusipratimų dar 
padaugėja, kai didžiausią valdžią turintys asmenys ramiai neigia ap- 
skritai jos turį. 

Maišatis visiškai suprantama. Laisvosios rinkos ekonomistai, pvz., 
Miltonas Friedmanas, linkę ekonomiką vadinti nuasmeninta pasiūlos- 
paklausos mašina. Jie nepaiso valdžios vaidmens siekiant turto ir pel- 
no. Arba tiesiog mano, kad visi susidūrimai dėl valdžios neutralizuoja 
vienas kitą ir neturi jokios įtakos ekonomikai. 

Polinkis ignoruoti valdžios vaidmenį siekiant pelno būdingas ne tik 
konservatyviems ideologams. Vienas svarbiausių Jungtinių Valstijų uni- 
versitetuose sukurtų veikalų yra Paulo A. Samuelsono ir Williamo D. 
Nordhauso Ekonomika. Paskutinio jo leidimo rodyklė dvidešimt aš- 

tuonių puslapių, parašytų smulkiu akis varginančiu šriftu. Tačiau žo- 
džio valdžia joje apskritai nėra. 

(Reikšminga išimtis tarp šių garbingų, bet valdžiai aklų ar nenuo- 
vokių Amerikos ekonomistų buvo J. K. Galbraithas. Nepaisydamas 
kitų požiūrio, jis gynė savo nuomonę ir be paliovos stengėsi įrašyti 
valdžią į ekonomikos lygtį.) 

Radikalūs ekonomistai daug kalba apie pernelyg didelį įmonės po- 
veikį formuojant vartotojų poreikius, apie monopolijų ir oligopolijų 
poveikį nustatant kainas. Jie kritikuoja bendrą spaudimą, kampanijų 
kontribucijas, nelabai tinkamus metodus, kartais naudojamus ben- 
driems interesams ir prieštaraujančius darbininkų sveikatos ir saugu- 
mo, aplinkos apsaugos, laipsniško apmokestinimo ir pan. įstatymams. 

Tačiau netgi tie, kurie aktyviai siekia suvaržyti verslo valdžią, klai- 
dingai supranta (ir menkai vertina) teigiamą ir generatyvinį valdžios 
vaidmenį ekonomikoje. Atrodo, jie nesuvokia, jog pati valdžia dabar 
stulbinamai keičiasi. 

Gausioje jų kritikoje slypi nepasakyta mintis, kad valdžia yra ga- 
mybos ir pelno nuošalyje arba kad ekonominių įmonių piktnaudžiavi- 
mas valdžia yra kapitalizmo reiškinys. Tačiau atidžiai paanalizavę šian- 
dienę valdžių kaitą pamatysime, jog valdžia yra esminis vidinis visų 
ekonomikų veiksnys. 

Ne tik pernelyg didelis arba neteisėtai įgytas, tačiau ir bet koks 
kitas pelnas iš dalies (o kartais labai) priklauso labiau nuo valdžios 
negu nuo našumo. (Net pati nenašiausia įmonė gali gauti pelną, jei 
geba savaip veikti darbininkus, tiekėjus, paskirstytojus ir užsakovus.) 
Iš esmės kiekviename žingsnyje valdžia yra neišvengiama visų gamy- 
bos procesų dalis. Tai būdinga visoms ekonominėms sistemoms, ne- 
svarbu, ar jos kapitalistinės, ar socialistinės, ar dar kitokios. 

Netgi normaliais laikais gamybos procesui reikia, kad valdžios ry- 
šiai būtų tolydžio užmezgami ir nutraukiami, vadinasi, kad jie būtų 
nuolat derinami. Tačiau mūsų laikai nėra „normalūs“. Didelė konku- 
rencija ir sparčios permainos verčia nuolat atsinaujinti. Kiekvienas mė- 
ginimas įdiegti naujovę sukelia pasipriešinimą ir valdžios koniliktus. 
Vis dėlto dabartinėje revoliucingoje aplinkoje, kai susiduria skirtingos 
gerovės kūrimo sistemos, menkų pokyčių nepakanka. Valdžios kon- 
fliktai tampa vis intensyvesni. Bendrovės darosi vis labiau priklauso- 


50 


Pasibaigęs blizgesio amžius 


mos viena nuo kitos, todėl viršūnės suirutė vienoje įmonėje dažnai 
sukelia permainas ar valdžios pasikeitimus kitoje. 

Mums einant į konkurencinę pasaulinę ekonomiką, pagrįstą žinio- 
mis, tokių vaidų ir susidūrimų daugės. Valdžios veiksnys versle taps 
vis svarbesnis ne tik individams, bet ir kiekvienam verslui kaip visu- 
mai. Prasidedantys valdžios pokyčiai pelno lygiui dažnai darys dides- 
nę įtaką negu pigi darbo jėga, naujos technologijos arba racionalios 
ekonominės kalkuliacijos. 

Nuo biudžeto skirstymo nesutarimų iki biurokratinės imperijos kū- 
rimo — visur jau dabar verslo organizacijos verčiamos paisyti valdžios 
reikalavimų. Daugėja ginčų dėl pardavimo skatinimo, samdos, nuo- 
mojimo, įmonių perkėlimo į kitas vietas, naujų įrengimų ar gaminių 
įdiegimo, vidaus kainų nustatymo, ataskaitų, išlaidų apskaitos, apskai- 
tos terminų nustatymo. Visa tai sukels naujų valdžios susidūrimų ir 
pasikeitimų. 


Slapta konsultanto misija 


Italų psichologės Maros Selvini Palazzoli grupė tiria dideles organiza- 
cijas. Ji aprašo vieną atvejį, kai dviem savininkams priklausė keli fab- 
rikai. Prezidentas pasisamdė psichologą konsultantą, tikėdamasis jo 
padedamas padidinti našumą. Prezidentas pasakojo konsultantui apie 
pašlijusią moralę, ragino jį pasikalbėti su darbuotojais ir išsiaiškinti, 
kodėl jie tokie pikti bei pavydus. 

Viceprezidentas ir bendrasavininkis (jis turėjo 3096 akcijų, O prezi- 
dentas - 7070) nepritarė tokiam siūlymui. Prezidentas tvirtino, kad 
konsultantas šiais laikais tiesiog „reikalingas“. 

Palazzoli grupės tyrimai atskleidė pašlijusius bendrasavininkių san- 
tykius. Buvo sakoma, kad konsultanto darbas - padėti didinti našumą. 
Tačiau tikrasis jo uždavinys buvo kitoks. Iš teisybės, prezidentas ne- 
sutarė su viceprezidentu, ir jam reikėjo sąjungininko. 

Palazzoli ir jos grupė rašo: „Slaptas prezidento tikslas buvo su psi- 
chologo pagalba atgauti visos bendrovės valdžią, taip pat gamybos ir 
pardavimo (kuriuos daugiausia kontroliavo viceprezidentas ir partne- 
ris)...Slaptas prezidento tikslas buvo įrodyti savo pranašumą partne- 

rio atžvilgiu, parodyti, kad jo autoritetą lemia didesnis techninis išma- 
nymas (t.y. geresnės žinios) ir valdingesnė asmenybė.“ 

Tai įprastas atvejis. Be abejonės, visi verslai, dideli ir maži, yra „val- 
džios lauke“, kuriame trys svarbiausi valdžios įrankiai - jėga, turtas ir 
žinios - nuolat visų naudojami siekiant suderinti arba iš pagrindų pa- 
keisti santykius. 

Minėtas atsitikimas rodo tik „normalų“ valdžios konfliktą. Arti- 
miausiais dešimtmečiais, kai vis stipriau susiduria dvi didžiosios gero- 
vės kūrimo sistemos, kai plinta globalizacija ir auga statomos pinigų 
sumos, tokios įprastos varžybos vyks daug didesnių ir labiau destabili- 
zuojančių kovų fone. 

Tačiau tai nereiškia, kad valdžia yra vienintelis tikslas arba gatavas 
pyragas, kurį bendrovės ar individai stengiasi pasidalyti, kad teisingi 
tarpusavio ryšiai neįmanomi arba kad toks susitarimas, kai abi pusės 
laimi, nepasiekiamas, kad visi žmonių ryšiai apsiriboja labiau „valdžios 
santykiais“ negu garsiaisiais Marxo „piniginiais santykiais“. 

Vis dėlto tai rodo, jog, palyginti su reikšmingais artėjančiais val- 
džios pokyčiais, šiandieniai perversmai ir neramumai atrodys menki. 
Būsimos permainos paveiks visus verslo aspektus nuo darbuotojų san- 
tykių ir vadovavimo skirtingiems funkciniams vienetams - rinkodarai, 
gamybai, finansams - iki gamintojų ir mažmenininkų, investuotojų ir 
vadovų valdžios santykių. 

Šias reformas darys vyrai ir moterys. Bet jų įrankiai bus jėga, tur- 
tas, žinios ir tai, į ką jie pavirsta. Verslo pasaulyje, kaip ir visame pa- 
saulyje, jėga, turtas ir žinios - kaip Saulės deivės Amaterasu-omi-ka- 
mi kardas, brangakmenis ir veidrodis - yra svarbiausi valdžios įran- 
kiai. Nesupratus, kaip jie keičiasi, gresia ekonominė užmarštis. 

Jei tai būtų viskas, verslininkai ir verslininkės išgyventų kankina- 
mo asmeninio ir organizacinio spaudimo laikotarpį. Tačiau tai ne vis- 
kas. Valdžių kaita tiesiogine prasme reiškia daugiau negu valdžios per- 
davimą. Tai staigus ir aiškus paties valdžios pobūdžio pasikeitimas - 
žinių, turto ir jėgos mišinio pasikeitimas. 

Laukdami netrukus prasidėsiančių esminių permainų, turime pa- 
nagrinėti visų trijų valdžios įrankių vaidmenį. Prieš įvertindami turtu 
ir žiniomis grįstą valdžią, privalome būti pasirengę susirūpinti dėl smur- 
to verslo pasaulyje. 

Jis yra garsenybė. Verslo pasaulio žvaigždė. Apie jo santuokas prira- 
šyta aibė paskalų. Finansinėje bendruomenėje jo vardas reiškia baimę 
ir susižavėjimą. Įkopęs į penktą dešimtį, kartais jis išdidus, pasitikintis 
savimi, kartais žavus, choleriškas. Jis skaitymo fanatikas, sekmadie- 
nio vakarus sykiais leidžiantis aukštutinėje rytinėje Manhatano dalyje. 
Sunkiai atpažįstamas, apsivilkęs megztiniu aukšta atlenkiama apykak- 
le, jis dairosi knygyno, kuriame galėtų pasiieškoti ko nors įdomaus. Jis 
sudavė smūgį keliems galingiausiems korporacijų vadovams, atsidūrė 
pirmuosiuose verslo naujienų puslapiuose ir susikrovė beveik pusės 
bilijono dolerių kapitalą. 

Jis dar ir įstatymų pažeidėjas. 

Negana to, įstatymas, kurį jis sulaužė, nėra koks paprastas teisės 
normų aktas, draudžiantis fondų biržos gudrybes ar tarnautojų nusi- 
kaltimus. Tai įstatymų įstatymas, draudžiantis smurtą. 

Štai trumpa jo istorija. 


Kai kilo gaisras viename iš mano bendrovės kompiuterių centrų, 
mūsų ekspertai nutarė, kad padegėjas - vienas atsibodęs darbuoto- 
jas. Deja, mes neturėjome teismui reikalingų įrodymų, todėl nega- 
lėjome kreiptis į vietos policiją. Net jei būtume galėję, žinojome, 
kad byla truktų amžinybę. 

Todėl pasitelkėme kitą darbuotoją ir su paslėptu magnetofoniuku 

nusiuntėme jį į barą, kur šis prisėdo prie įtariamojo. Įtariamasis 
neprieštaravo. Galiausiai netgi pasigyrė savo poelgiu. Tada aš nuta- 
riau nerizikuoti. Mūsų apsaugos vyrukai su juo šiek tiek pasišnekė- 
jo ir pagrasino išsukti kojas (ir ne tik), jei jis neišeis iš mano ben- 
drovės ir neišsikraustys iš miesto - tuoj pat! 

Ar tai prieštarauja įstatymams? Žinoma. Ar aš ir kitą kartą taip 
pasielgčiau? Lažinkimės! Jei jis dar sykį padegtų pastatą, gal žūtų 
keli mano tarnautojai. Negi aš ramiai sėdėsiu, kol policija ir teis- 
mas lauks naujų įvykių? 


Ši istorija primena, kad kiekvienoje visuomenėje egzistuoja vadina- 
moji „antrinė spaudimo sistema“, kuri laviruoja ant oficialios teisėtos 
sistemos ribos. Tačiau ta istorija taip pat rodo, kad po nugludintu biz- 
nio paviršiumi vyksta dalykai, apie kuriuos mažai kas nori kalbėti. 
Retai kada susimąstome apie jėgą kaip verslo veiksnį. Dauguma iš 
trilijonų kasdien sudaromų verslo sandorių iš išorės atrodo tokie švel- 
nūs ir taikingi, kad mes beveik niekada nepažvelgiame, kas slypi giliau. 
Vis dėlto būtent tais trimis valdžios šaltiniais naudojasi ir šeimos, ir 
vyriausybės, ir kiekviena kita socialinė institucija, verslininkai. Kad ir kaip 
mums norėtųsi manyti kitaip, smurtas visada buvo ekonomikos dalis. 


Kraujas ir sniego baltumo pinigai 


Nuo tos dienos, kai pirmas paleolito karys smogė uolos nuolauža 
mažam gyvūnėliui, smurtas pradėtas vartoti turtui kaupti. 

Pirma buvo imama, o vėliau gaminama. 

Gal tik atsitiktinai Roget's Thesaurus žodyne 26 eilutės skirtos Žo- 
džio skolintis, 29 eilutės - žodžio skolinti sinonimams ir 157 - žodžio 
paimti artimoms reikšmėms, tarp jų: „užgrobti“, „paimti į nelaisvę“, 
„kolonizuoti“, „užkariauti“, „pagrobti“, ką jau kalbėti apie „išprievar- 
tauti“, „pasiekti (ką) apgaule, prievarta“. 

Maždaug prieš 10 000 metų prasidėjusi žemės ūkio revoliucija pa- 
rodė dramatišką perėjimą nuo ėmimo - žvejojant, ieškant maisto, pa- 
šaro, medžiojant - prie turto kaupimo. Tačiau net žemės ūkyje netrū- 
ko smurto. 

Peilis, botagas, vėzdas, rimbas buvo tokie pat žemės ūkio padargai 
kaip pjautuvas, dalgis ar kastuvas. 

Prieš rūkstančių kaminų revoliuciją, kai mūsų proseneliai sunkiai 
dirbo Žemę, visas pasaulis buvo taip ekonomiškai atsilikęs kaip šian- 
dien vargingiausios, neturtingiausios šalys. Nebuvo nė vieno „pažan- 
gaus“ ūkio, kuris galėtų siekti bilijono dolerių užsienio paskolos. Tad 
iš kur radosi pirmieji turtai ankstyvajai „rūkstančiai“ pramonei? 

Didžiausia jų dalis tiesiogiai ar netiesiogiai plaukė iš plėšimo, gro- 
bimo ir piratavimo... vergvaldžio bizūno... žemės užkariavimo... plėši- 
kavimo... banditizmo... valstiečių terorizavimo... prievartinio indėnų 
darbo aukso ir sidabro kasyklose... didžiulių žemės plotų, kuriuos dė- 
kingi valdovai dovanojo savo kariams bei generolams. 

Šie „kraujo spalvos“ turtai, pereidami iš kartos į kartą vaikams ir 
vaikaičiams, ilgainiui tapdavo balti kaip snaigės. Galiausiai jie finansavo 
pirmąsias geležies liejyklas, tekstilės fabrikus, krovinių gabenimo laivais 
linijas ir laikrodžių gamyklas, pradėjusias veikti baigiantis XVII a. ir 
prasidėjus XVIII a. 

Gaminant turtą šiuose pirmuose fabrikuose ir gamyklose, smurtas 
ir toliau atliko svarbų vaidmenį: vaikai buvo grandinėmis prirakinami 
prie mašinų ir mušami, moterys engiamos arba prievartaujamos, O vy- 
rai nuplakami. 


„Zekai“ ir chuliganai 


Turtui didinti jėga buvo vartojama ir vėliau, jau įžengus į garo va- 
riklio amžių. XX šimtmetyje smurtas pasiekė neregėtą mastą. 

Liūdnai pagarsėjusiose Sovietų Sąjungos stovyklose, pavyzdžiui, 
Vorkutoje, milijonai „zekų“ ir kitų kalinių buvo labai pigi miško ruo- 
šos ir kasybos darbo jėga. Pirmiausia, kaip rašo sovietų ekonomistas 
Vasilijus Seliuninas, jais buvo naudojamasi malšinant politinį pasiprie- 
šinimą 1917 metų revoliucijai, vėliau jie „tapo priemone grynai eko- 
nominiams klausimams spręsti“. Hitlerio fabrikai, įdarbinę vergus iš 
visos Europos, per Antrąjį pasaulinį karą gamino amuniciją, chemika- 
lus... ir kūnus. Žiaurus Pietų Afrikos elgesys su dauguma savo juoda- 
odžių taip pat yra darbo kontrolės forma. Svarbiausios tos kontrolės 
priemonės - policijos šunys, lazdos ir ašarinės dujos. 


55 


Valdžių kaita 


Darbininkų judėjimo istorija Jungtinėse Valstijose, kaip ir daugely- 
je kitų šalių, kupina represinio smurto ir atsitiktinio terorizmo. Nuo 
Molly Maguires, kuri 1870 m. bandė suvienyti Pensilvanijos akmens 
anglių baseinus, iki Darbo riterių ordino; nuo Haimarketo žudynių 
1886 m., kai buvo pradėta kova dėl aštuonių valandų darbo dienos, iki 
didžiojo tekstilininkų streiko 1929 m. Gastonijoje, Šiaurės Karolino- 
je, ir įsimintino susidorojimo Čikagos plieno bendrovėje 1937 m., kai 
darbdaviai ir policija bandė neleisti kurti sąjungų. 

Jau ketvirtojo dešimtmečio pabaigoje Jungtinių Valstijų bendrovės 
samdydavo gerai ginkluotus vyrus, kad šie pristabdytų streikus ir įbau- 
gintų sąjungų organizuotojus bei jų sekėjus. Harry's Bennettas su sa- 
vo liūdnai pagarsėjusia samdytų streiklaužių gauja paprastai būdavo 
kviečiamas, kai Ford Motor bendrovės darbuotojai reikalaudavo di- 
desnių atlyginimų arba grasindavo imsią organizuotis. Neretai mafija 
padėdavo darbdaviams sutramdyti karingai nusiteikusius darbininkus. 
Daugelis Pietų Korėjos bendrovių sutelkė „gelbėjimo“ būrius, kad jie 
užkirstų kelią streikams ir profesinėms sąjungoms. Motorola gamyk- 
loje Seule smurtas pasiekė tokį lygį, kad du darbininkai apsipylė ben- 
zinu ir užsidegė, taip išreikšdami savo protestą, kai bendrovė atsisakė 
pripažinti sąjungą. 

Japonijos darbdaviai pirmaisiais pokario metais pasikvietė mafijos 
atstovą Yakuzą sąjungų aktyvistams įgąsdinti. Dar ir šiandien, nepai- 
sant pažangios ekonominės plėtros, Yakuzos vardas Japonijoje nėra 
visiškai pamirštas. 

Su Yakuza susiję sokaiya - smailianosiais batais apsiavę chuliganai 
ir žudikai. Jie dažnai pasirodo Japonijos korporacijų akcininkų susi- 
rinkimuose, kad trukdytų administracijai arba ją gintų. Taip 1987 m. 
buvo sužlugdytas pirmasis akcininkų susirinkimas privatizavus Nip- 
pon telegrafo ir telefonų bendrovę (NTT). Ryškiai apsirengę sokaiya 
apkaltino direktorių, neva jis įgnybęs sekretorei. Daugybė susirinki- 
mo dalyvių pašoko, ragindami tęsti diskusiją. Vienas vyriškis reikala- 
vo paaiškinti, kodėl jis turi stovėti eilėje į tualetą. Kai tarnautojas atsi- 
prašė, kilo kitas klausimas - kodėl NTT darbuotojas taip nepadoriai 
pasielgė. Auditorijai toliau nerimstant, kalbėtojas pagavo ritmą ir pa- 
bėrė klausimų apie trūkstamus kelių tūkstančių dolerių skolinius įsi- 
pareigojimus bei slaptų klausymosi aparatų įtaisymą. 

Sokaiya nesustabdė žodinio puolimo, siekdami veikiau sutrikdyti, 
o ne reformuoti bendrovę. Tada netikėtai salę apsupo daugybė nežinia 
iš kur atsiradusių augalotų vyrukų. Sokaiya tyliai pasišalino. 

Ne visi verslo nusikaltimai baigiasi taikiai. Tuo japonai įsitikino, kai 
Kazuo Kengaku, žinomas investicijų fondo vadovas, turėjęs ryšių su 
Yakuza, buvo rastas įbetonuotas Osakoje. Yakuza, be to, aktyviai spe- 
kuliuoja nekilnojamuoju turtu - atsiunčia ginkluotų vyrukų, kurie gąs- 
dina gyventojus ir nedidelių krautuvėlių savininkus, nenorinčius užleisti 
vietos daugiaaukščių namų statyboms. Tai gerai pažįstama taktika. Šia 
tema 1989 m. Juzo Itami sukūrė filmą A Taxing Woman's Return. 

Neseniai vienas atvejis, taip pat susijęs su brangiu nekilnojamuoju 
turtu, žlugus finansiniam sandėriui, baigėsi apgaulingu teisiniu bylinė- 
jimusi. Amerikiečių teisininkas Charlesas Stevensas iš Coudert Brot- 
hers bendrovės Tokijuje sulaukė grasinimų ir atsitraukė. 

Smurtas verslo - ypač pramogų verslo - pasaulyje kartais įgauna 
keistų formų. Pietų Korėjoje vietiniai filmų platintojai, stengdamiesi 
išvilioti žiūrovus iš amerikiečių filmus rodančių kino teatrų, prileido į 
juos gyvačių. Prancūzijoje, kai Saudo Arabijos investuotojai kartu su 
prancūzų vyriausybe už 100 milijonų dolerių pastatė Mirapolio pra- 
mogų parką, atrakcionų darbuotojai, išsigandę konkurencijos, į trau- 
kinukų pavaras pripylė smėlio. (Parko katastrofos priežastys, pasiro- 
dė, buvo visai kitos.) 

Japonijos sarakin, kaip viso pasaulio paskolų rykliai, fizinėmis prie- 
monėmis verčia skolininkus grąžinti lupikiškas skolas. Šitaip įgyjami 
pinigai palengva įplaukia į didžiuosius bankus ir kitas finansines insti- 
tucijas. 

Jungtinėse Valstijose, kaip ir daugelyje kitų šalių, jėgos kartais 
imamasi įmonių „švilpukams“ nutildyti. „Švilpukai“ - tai darbuotojai, 
kurie atkreipia šeimininkų dėmesį į abejotiną tvarką. 

Būtent tokį vaidmenį pasirinko sau Karen Silkwood. Ji žuvo auto- 
avarijoje netrukus po to, kai pasipriešino savo darbdaviui, siekusiam 
prekiauti branduolinėmis medžiagomis. Nuo šio įvykio praėjo jau daug 
metų, tačiau ir dabar daugelis abejoja, ar automobiliai susidūrė nety- 
čia. Jie linkę manyti, kad moterį nužudė jos bendrovė. 

Žinoma, visi šie įvykiai išties dramatiški. Jie išimtiniai pažangios 
ekonomikos šalyse. Paprastas atsakingą darbą dirbantis amerikietis, 

laikantis rankoje pluoštą spausdintos medžiagos, atlyginimą gaunantis 
japonas ar prekes ant prekystalio dėliojantis pardavėjas yra taip toli 
nuo smurto, kad vien jį paminėję sulauktume nepatiklaus žvilgsnio. 
Sudarant verslo sandorius, tiesioginio smurto nepastebime. Tačiau 
tai jokiu būdu nereiškia, kad smurtas apskritai išnyko. 
Iš tikrųjų jis įgijo kitą formą - tapo slaptas. 


Jėgos monopolija 


Viena priežastis, kodėl atviras korporacijų ar verslo smurtas dabar 
yra toks retas reiškinys, yra ta, kad metai iš metų buvo vis labiau jo 
atsisakoma. Užuot kūrusios savas smurto priemones, verslo įmonės 
nusipirko šias paslaugas iš vyriausybės. Visose pažangios pramonės 
valstybėse privatų smurtą keičia valstybinis. 

Pirmas dalykas, kurį stengiasi padaryti kiekviena ką tik sudaryta 
vyriausybė, - monopolizuoti smurtą. Legaliai vartoti smurtą leidžia- 
ma tik jos kariams ir policininkams. 

Kai kuriais atvejais valstybę politiškai valdo korporacijos, tad pri- 
vati ir valstybinė jėga yra per plauką viena nuo kitos. Bet teigdamas, 
kad valstybė yra ne kas kita kaip valdančios kolektyvinės jėgos „vyk- 
domasis komitetas“, marksizmas pamiršo tai, ką mes visi žinome: po- 
litikai dažniau veikia savo, o ne kitų vardu. 

Be to, marksistai manė, kad tik kapitalistinės korporacijos ar vy- 
riausybės vartos jėgą prieš beginklius darbininkus. O vėliau komunis- 
tų policija, apsiginklavusi ašarinėmis dujomis, gaisrininkų žarnomis ir 
dar grėsmingesnėmis kovos priemonėmis, devintojo dešimtmečio pra- 
džioje bandė numalšinti Solidarumo sąjungos judėjimą Lenkijoje, žu- 
dė savo studentus ir darbininkus Kinijoje, netoli Tienanmeno aikštės. 
Jie elgėsi lygiai taip pat kaip Pinočeto valdomos Čilės ar bet kurios 
kitos karštos antikomunistinės šalies kariuomenė ir policija. 

Gniauždama savo šarvuotame kumštyje smurto priemones ir mė- 
gindama jas valdyti, valstybė mažina nepriklausomą smurto gamybą 
korporacijose bei kitose institucijose. 

Slaptas ginklas 


Antra priežastis, kodėl tiesioginis fizinis smurtas atrodo beveik išny- 
kęs iš įprasto verslo gyvenimo, yra ta, kad smurtas tapo sankcionuota 
valstybės veikla. 

Bet koks verslas, kapitalistinis ar socialistinis, priklauso nuo įstaty- 
mų. Kiekviena sutartis, skolinis įsipareigojimas, akcija ar obligacija, 
įkaitinis raštas, kolektyvinis sandėris, draudimo politika, debitas ir kre- 
ditas — viskas pagrįsta teisiniais aktais. 

Tačiau už kiekvienos teisės, geros ar blogos, randame šautuvo 
vamzdį. Buvęs Prancūzijos prezidentas Charles'is de Gaulle'is pasa- 
kė trumpai drūtai: „Teisė privalo turėti savo jėgą.“ Teisė yra sankcio- 
nuotas smurtas. 

Vadinasi, viena bendrovė, iškeldama bylą kitai, prašo vyriausybės 
vartoti teisės jėgą. Bendrovė nori, kad vyriausybė savo ginklus (pa- 
slėptus tamsiose biurokratinėse ir juridinėse pinklėse) įremtų varžo- 
vui į nugarą ir imtųsi tam tikrų veiksmų. 

Neatsitiktinai bendrovių advokatai Jungtinėse Valstijose dažnai va- 
dinami „slaptaisiais ginklais“. 

"Teisės (ne taip, kaip kitų verslo ginčų sprendimo būdų) šaltinis pri- 
klauso nuo jėgos masto ekonomikoje. Pagal šį kriterijų Jungtinių Vals- 
tijų ekonomika „turi daug jėgos“. Šiandien čia 5,7 milijono verslo įstaigų 
ir 655 000 teisininkų, vadinasi, maždaug vienas devynioms įmonėms. 
Kiekvieną darbo dieną paini teismų sistema iškelia daugiau kaip tūks- 
tantį civilinių bylų. 

JAV verslininkai garsiai kalba apie neva netinkamą intymumą tarp 
Japonijos verslininkų ir vyriausybės. Keista, bet kilus ginčui būtent 
amerikiečiai, O ne japonai, puola bylinėtis, šaukdamiesi valstybės, kad 
ši jų naudai imtųsi jėgos. 

Nuo menkiausio komercinio ginčo iki daugiabilijonio teismo pro- 
ceso, - kad ir Pennzoil ir Texaco bylos dėl bendrovių susiliejimo, — 
įstatymai visada slepia jėgą, kuri galiausiai tampa potencialia smurto 
vartotoja. 

Bendras įmones galima vertinti kaip dar vieną paslėptą būdą pri- 
versti vyriausybę išsitraukti ginklą ir ginti kurios nors bendrovės ar 
pramonės šakos interesus. 

Kai naujos Japonijos Recruit bendrovės pirmininkas Hiromasa Ezoe 
išdalijo aukščiausiems valdančiosios Liberalų demokratų partijos po- 
litikams daugybę akcijų mažesnėmis nei rinkos kainomis, jo pastangos 
įgyti palankumą buvo tokios akivaizdžios, kad papiktino spaudą, vi- 
suomenę ir netgi privertė atsistatydinti premjerą Noboru Takeshita. 
Šis skandalas priminė ankstesnę istoriją Vakarų Vokietijoje, kai Flick 
imperijos valdininkai nukreipė nelegalias lėšas įvairioms politinėms 
partijoms. 

Japonai taip pat išleido daugiau kaip 60 bilijonų dolerių per me- 
tus - daugiau negu savo automobiliams - 14 500 ryškiai apšviestų 
„pachinko salonų“, kur jie žaidžia tokį Žaidimą: paleidžia per kliūtis į 
tam tikrą angą nerūdijančio plieno kamuolį. Nugalėtojai gauna prizų, 
kuriuos gali keisti į pinigus. Kaip žaidimų pasažai Jungtinėse Valstijo- 
se, taip ir pachinko yra grynųjų pinigų verslas, kurio tikslas - vengti 
mokesčių ir „plauti“ neteisėtai gautus banknotus. Nusikaltėlių gaujos 
reketuoja šiuos salonus, kartais kovodamos viena su kita dėl pelnin- 
giausiųjų. Kad apsisaugotų nuo įstatymų ir policijos, salonų verteivos 
nemažai sumokėjo abiem valdančiosioms partijoms. 

Kai tik verslo kapitalas perduodamas kandidatams ar politinėms 
partijoms, laukiama painiavos. Jungtinėse Valstijose, nepaisant nuolat 
reformuojamų ir keičiamų bendrovių įnašų įstatymų, kiekviena svarbi 
pramonės šaka skiria pinigų vienai arba abiem partijoms pirkti. Už- 
tenka nugirsti jos požiūrį. Nuolat išrandama paprastų metodų išvengti 
teisinių apribojimų arba juos apeiti. 

Jau pats vyriausybės egzistavimas sukuria daugybę netiesioginių, 
dažnai paslėptų, ir netyčinių kryžminių ekonomikos subsidijų bei sank- 
cijų. Naivi nuomonė, kad vyriausybės veiksmai visada bent šiek tiek 
grindžiami jėga - ginklais, kariais, policija. Tiek pat naivus teiginys, 
kad ekonomika nepriklauso nuo jėgos ir smurto. 

Tačiau paskutinė ir svarbiausia priežastis, kodėl įmonės ir net vy- 
riausybės dabar imasi atviro smurto rečiau nei tada, kai pramonė bu- 
vo neišplėtota, yra ta, kad jos rado geresnę priemonę valdyti žmones. 

Tai pinigai. 

Jėgos trajektorija 


Tai, kad jėga ir netgi smurtas išlieka verslo pasaulio dalimi, neturėtų 
mūsų stebinti. Kelti nuostabą galėtų smarkiai pasikeitęs jėgos vartoji- 
mo būdas. 

Senovės vergvaldys ar feodalas, atsidūręs šiandienos pasaulyje, sun- 
kiai patikėtų ir apstulbtų, kad mes mušame darbininkus mažiau, o jie 
gamina daugiau. 

Laivo kapitoną pritrenktų Žinia, kad jūreiviai nėra verbuojami smur- 
tu ir apgaule. 

Netgi kvalifikuotas XVIII a. dailidė ar kailiadirbys sutriktų išgirdęs, 
kad neturi teisės trenkti kumščiu įžūliam savo mokiniui. Pažvelkite, pa- 
vyzdžiui, į spalvotą Williamo Hogartho graviūrą „Pramonė ir tinginys- 
tė“, sukurtą 1796 m. Anglijoje. Joje matome du pameistrius. Vienas 
laimingas dirba prie staklių, kitas snūduriuoja. Iš dešinės piktai artėja 
šeimininkas mojuodamas lazda, kuria ketina uždrožti tinginiui. 

Šiuolaikiniame pasaulyje papročiai ir teisė draudžia taip atvirai var- 
toti jėgą. Tačiau prievarta išnyko ne dėl krikščioniškojo geraširdišku- 
mo ar kilnaus altruizmo. 

Atsitiko taip, kad per pramonės revoliuciją pasikeitė visuomenės 
elitas: jis ėmė remtis ne prastos kokybės valdžia, grindžiama prievarta, 
ovidutinės kokybės valdžia, grįsta pinigais. 

Pinigai neduoda tokio greito rezultato kaip kumščio smūgis į veidą 
ar į šoną įremtas ginklas. Tačiau pinigai - daug tobulesnis ir lankstes- 
nis valdžios įrankis, nes jais galima apdovanoti /r nubausti. 

Vis dėlto anksčiau pinigai negalėjo tapti visuomeninės kontrolės 
priemone, nes dauguma žmonių nebuvo pinigų sistemos dalis. Ikipra- 
moniniais laikais valstiečiai visko užsiaugindavo, įsirengdavo būstą, 
pasisiūdavo apdarų. Bet kai tik ūkius pakeitė fabrikai, žmonės nustojo 
auginti ir tapo labai priklausomi nuo pinigų. Ši priklausomybė, priešingai 
natūriniam ūkiui, pakeitė visus valdžios santykius. 

Smurtas, kaip matėme, neišnyko. Tačiau pasikeitė jo forma ir funk- 
cija, nes pinigai per tris pramonės šimtmečius buvo svarbiausias skati- 
namasis darbo jėgos veiksnys ir visuomenės kontrolės įrankis. 

Būtent todėl rūkstančių kaminų visuomenės, kapitalistinės ir so- 
cialistinės, yra gerokai godesnės už daug skurdesnes ikipramonines 

kultūras. Be jokios abejonės, godumas siekia paleozojaus erą. Tačiau tik 
industrializacija pavertė pinigus svarbiausiu valdžios įrankiu. 

Trumpai tariant, susikūrus pramoninei tautinei valstybei, prievarta 
buvo monopolizuota, užmaskuota teisiniais aktais, 0 gyventojai vis la- 
biau priklausė nuo pinigų. Šie trys pokyčiai leido pramoninių visuo- 
menių elitui, primetant savo valią, daugiau naudotis gerove negu atvi- 
rajėga. 

Būtent tokia yra tikroji valdžių kaitos esmė. Ji reiškia ne kad vie- 
nas asmuo ar grupė tiesiog atidavė valdžią kitam asmeniui ar grupei, 0 
kad iš esmės pasikeitė prievartos, turto ir žinių derinys, kuriuo naudo- 
jasi elitas valdžiai išlaikyti. 

Šiandien, kai pramonės revoliucija prievartą pavertė teise, mes ver- 
čiame pinigus - ir turtą apskritai - kažkuo kitu. Rūkstančių kaminų 
eroje pinigai vaidino svarbiausią vaidmenį, įgyjant ir išlaikant valdžią. 
Dabar, žengdami į XXI amžių, išgyvename kitą valdžios istorijos vin- 
gį. Stovime ant naujos valdžių kaitos slenksčio. 


Turtas: Morganas, Milkenas... ir kiti 


— Kai žmogus turi didelę valdžią, tokią kaip jūs... ar pripažįstate, kad 
turite tokią valdžią? 

— Nežinau, sere. 

Liudytojo kėdėje sėdintis vyras, nežinojęs, ar jis turi valdžią, buvo 
jaučiasprandis bankininkas su pasišiaušusiais antakiais, ilgais ūsais ir 
didele nosimi. Kongreso komiteto tardytojas atkakliai jo klausė: 

— Arjūs apskritai nesijaučiate galingas? 

— Ne, - ramiai atsakė bankininkas. - Visai nesijaučiu. 

Tai buvo 1912 metais. Liudytojas vilkėjo tamsų kostiumą, ant solidaus 
jo pilvuko blizgėjo auksinio laikrodžio grandinėlė. Jis valdė tris ar keturis 
bankus, tris kredito ir tiek pat gyvybės draudimo bendrovių, dešimt gele- 
žinkelio sistemų, be kelių kitų mažmožių, dar ir United States Steel, Gene- 
ral Electric, ATA T, Western Union ir International Harvester. 

Johnas Pierpontas Morganas buvo esmingiausias finansinis pramo- 
nės eros kapitalistas, šio amžiaus pinigų valdžios simbolis. 

Šis mergininkas, nuolatinis bažnyčios lankytojas ir moralizuotojas 
gyveno labai prabangai, be saiko valgė, o savo verslo susitikimus rengė 
damastu ir apmušalais iš Europos dvarų išpuoštuose kambariuose, rū- 
siuose su Leonardo da Vincio sąsiuviniais ir Shakespeare'o foliantais. 
Morganas niekino žydus ir kitas mažumas, nekentė profsąjungų, šai- 
pėsi iš naujų pinigų ir nepaliaujamai kovojo su kitais savo epochos 
„plėšikaujančiais magnatais“. 


63 


Valdžių kaita 


Gimęs labai turtingas kapitalo stygiaus laikais, jis buvo valdingas ir 
energingas, Žiauriai malšino konkurentus, dažnai tokiais metodais, už 
kuriuos dabar galbūt atsidurtų kameroje. 

Morganas sukaupė didžiulius pinigus ir įdėjo juos į stambias tų lai- 
kų rūkstančių kaminų pramonės šakas - į Bessemerio krosnis, Pul- 
Imano automobilius ir Edisono generatorius, taip pat į realius ištek- 
lius - naftą, nitratus, varį ir anglis. 

"Tačiau jis ne tik naudojosi progomis. Morganas kūrė strateginius 
planus ir padėjo tvarkyti rūkstančių kaminų amžių Jungtinėse Valsti- 
jose, skatindamas politinę ir ekonominę jėgas pereiti nuo žemės ūkio 
prie pramonės, nuo gamybos prie finansų. 

Buvo kalbama, kad jis „morganizavo“ Jungtinių Valstijų pramonę, 
kurdamas hierarchiškai tvarkomą bei finansuojamą sistemą ir, pasak 
j0 kritikų, „piniginį kreditą“, kuris iš esmės valdė pagrindinius šalies 
kapitalo srautus. 

Kai Morganas mandagiai paneigė turįs kokią valdžią, karikatūris- 
tas nupiešė du jo paveikslus. Viename bankininkas apžergęs monetų 
kalną, ant kurio parašyta „Valdau per 25 000 000 000 dolerių“. Kita- 
me jis griežtas imperatorius su karūna ir mantija, vienoje rankoje lai- 
kantis lazdą, o kitoje piniginę. 

Popiežiui Pijui X Morganas buvo „didis ir kilnus žmogus“, o Bos- 
ton Commercial Bulletin vadino jį „finansiniu chuliganu, apsvaigusiu 
nuo turto ir valdžios, skelbiančiu savo įsakymus fondų biržoms, di- 
rektoriams, teismams, vyriausybėms ir valstybėms“. 

Morganas kaupė kapitalą, jungė smulkias bendroves į didesnes ir 
labiau monopolistines bendrijas. Jis centralizavo laikydamas nuro- 
dymą iš viršaus į apačią šventu, o vertikalią integraciją - veiksminga. 
Jis suvokė, kad masinė gamyba yra ateities dalykas. Morganas siekė, 
kadjo investicijas saugotų „sunkieji“ aktyvai - gamyklos, įrengimai, 
žaliavos. 

Tokia Morgano veikla labai būdingu ankstyvajam rūkstančių kami- 
nų amžiui, kurį pats padėjo kurti. Nesvarbu, ar Morganas „jautėsi ga- 
lingas“, ar ne, jis valdė didžiulius pinigus kapitalo stygiaus laikais. Tai 
suteikė jam daug galimybių apdovanoti ir bausti kitus, daryti permai- 
nas aukščiausiu lygiu. 

X formos rašomasis stalas 


Kai Michaelo Milkeno vardas pirmą sykį pasirodė laikraščių antraštė- 
se, pats vardo turėtojas buvo labai uždaras, darbo apsėstas keturias- 
dešimtmetis, formaliai vyresnysis Drexel Burnham Lambert viceprezi- 
dentas. Šią investicijų banko operacijų bendrovę 1871 m. įkūrė Mor- 
ganas drauge su kitais verslininkais. Nepaisant apgaulingo pavadini- 
mo, Milkenas buvo daugiau nei paprastas vyresnysis viceprezidentas. 
Jis buvo visos naujos Amerikos finansų tvarkos kūrėjas. Kaip daugelis 
greit suprato, Milkenas buvo mūsų laikų Morganas. 

Devintajame mūsų amžiaus dešimtmetyje Drexel tapo viena iš karš- 
čiausių investicijų banko operacijų bendrovių Volstrite. Kadangi Mil- 
keno pastangų dėka bendrovė įspūdingai augo, jam buvo leista turėti 
savo gana nepriklausomą parduotuvę už trijų tūkstančių mylių į rytus 
nuo bendrovės teritorijos. Jo įmonė buvo tiesiai priešais Beverly Wils- 
hire viešbutį Beverli Hilse, Kalifornijoje. 

Į ją Milkenas atvykdavo net 4.30 arba 5.00 ryto, kad iki Niujorko 
biržos, esančios už trijų laiko juostų, atidarymo spėtų sušaukti kelis 
susirinkimus. Vadovaujantys didžiausių bendrovių pareigūnai iš Niu- 
jorko ar Čikagos atvykdavo į šiuos susitikimus paraudusiomis akimis, 
rankose laikydami skrybėles. Čia jie ieškodavo finansų savo bendro- 
vėms. Vienas norėdavo statyti naują gamyklą, kitas siekdavo naujų rin- 
kų, trečias trokšdavo ką nors įsigyti. Visi važiuodavo pas Milkeną, nes 
žinojo, kad jis gali padėti rasti pinigų. 

Visą dieną Milkenas praleisdavo prie didžiulio X formos rašomojo 
stalo šiugždendamas, sukinėdamasis, svarstydamas, šaukdamas, ap- 
suptas savo valdinių, dirbančių prie telefonų ir kompiuterių ekranų. 
Būtent prie šio stalo jis ir jo komanda pertvarkė šiuolaikinę Amerikos 
pramonę, ką anksčiau buvo padaręs Morganas. 

Palyginę jų abiejų veiklą, matome, kaip šiandien keičiasi kapitalo 
valdymas, taip pat ir pinigų galia visuomenėje. Viskas prasideda nuo 
asmeninės nuosavybės. 

Milkenas prieš Morganą 


J. P. Morganas buvo pilvotas, nuožmaus žvilgsnio ir impozantiškas, o 
M. Milkenas - aukštas, liesas, švariai nusiskutęs, tamsiais garbanotais 
plaukais. Savo išvaizda jis priminė išgąsdintą triušio patelę. Morganas 
gimė po laiminga žvaigžde, kaip sakoma, „su sidabriniu šaukštu bur- 
noje“, o Milkenas, buhalterio sūnus, rinko nešvarius šaukštus nuo sta- 
liukų kavinėse, mat kurį laiką dirbo padavėjo padėjėju. 

Morganas važinėjo tai į Volstritą, tai į vidurinį Manhataną, į savo 
dvarą prie Hadsono, tai į didingas rezidencijas Europoje. Milkenas 
tebegyvena toli gražu neprabangiame iš medžio ir plytų statytame na- 
me Ensine, nemadingame San Fernando slėnyje, Los Andžele. Jis re- 
tai nutolsta nuo Ramiojo vandenyno, jo žvilgsnis visąlaik nukreiptas į 
Japoniją, Meksiką ir besiplečiančias ekonomikas pietuose. 

Morganas mėgo jaunų sukalbamų damų draugiją, jis paliko savo 
žmoną ir šeimą; Milkenas, anot visų atsiliepimų, - šeimos žmogus. 
Morganas nemėgo žydų. Milkenas yra žydas. 

Morganas niekino profsąjungas, o Milkenas dirbo geležinkelio, oro 
ir jūros transporto sąjungų konsultantu finansų klausimais. Mintį, kad 
darbuotojai gali tapti savo įmonių savininkais, Morganas vertintų kaip 
nepataisomą komunizmą. Milkenas pritaria darbininkų nuosavybės idė- 
jai ir tiki, kad artimiausiais metais ji vaidins svarbų vaidmenį Ameri- 
kos pramonėje. 

Abu vyrai įgijo didelę valdžią, juos išgarsino spauda; vyriausybė 
ieškojo tikrų ir/ar tariamų jų nuodėmių. Tačiau daug svarbiau, kad jie 
visiškai skirtingais būdais keitė Amerikos valdžios struktūrą. 


Pašalinta užtvara 


Milkenas gimė 1946 m. liepos 4 d. Tuo metu Amerikos ekonomiką 
tebevaldė didžiulės bendrovės, daugiausia įkurtos Morgano laikais. Tai 
General Motors, Goodyear Mills ir Bethlehem Steels. Šios rūkstančių 
kaminų įmonės, vadinamosios pelningos ir saugios bendrovės, su savo 
lobistais, politiniais rėmėjais ir profsąjungomis, taip pat tokios organi- 
zacijos kaip Nacionalinė gamintojų asociacija (National Association 

of Manufjacturers) darė didžiulį politinį bei ekonominį poveikį. Kartais 
jos elgdavosi taip, tarsi joms priklausytų visa šalis. 

Šią bendrą valdžią dar stiprino bendrovių įtaka žiniasklaidai, nes 
jos kontroliavo didelius reklamos biudžetus. Be to, galėjo - bent jau 
teoriškai — uždaryti gamyklą nepaklusnaus kongresmeno rajone ir 
pervesti investicijas bei darbo vietas kitam rajonui, kur politinis kli- 
matas palankesnis. Dažnai bendrovės gebėdavo įtikinti savo darbi- 
ninkams atstovaujančias sąjungas prisidėti prie jų ir imtis lobistinės 
veiklos. 

Šią „rūkstančių kaminų“ valdžią toliau gynė finansų pramonė, truk- 
džiusi konkurentams įveikti vadinamąsias pelningas ir saugias bendro- 
ves. Todėl pagrindinė pramoninės valdžios struktūra Jungtinėse Vals- 
tijose išliko nepakitusi visą amžiaus vidurį. 

Paskui kažkas atsitiko. 

Buvo 1956-ieji. Milkenas dar mokėsi pradinėje mokykloje. Tada 
pirmą kartą Jungtinėse Valstijose paslaugų atstovų ir tarnautojų skai- 
čius viršijo darbininkų skaičių. Iki jaunas Milkenas pradėjo daryti ban- 
kininko karjerą, ekonomika jau buvo bežengianti į naują gerovės kūri- 
mo sistemą. 

Kompiuteriai, palydovai, įvairiausios paslaugos, globalizacija kūrė 
iš esmės kitokią, permainingą verslo aplinką. Tačiau intertiška, įstaty- 
mų saugoma finansinė pramonė tapo didžiausia kaitos kliūtimi. 

Iki aštuntojo dešimtmečio ilgalaikis kapitalas buvo lengvai prieina- 
mas pelningoms ir saugioms bendrovėms, bet sunkiai pasiekiamas ma- 
žesnėms pažangioms verslo įmonėms. 

Volstritas buvo finansinis pasaulio Vatikanas. Jungtinėse Valstijose 
kapitalo vartus saugojo dvi „vertinimo tarnybos“ — Moody ir Standard 
X Poor. Abi šios privačios įmonės nustatydavo obligacijų rizikos nor- 
mas. Tik apie 5 procentus Amerikos bendrovių jos laikė vertomis in- 
vesticijų. Tūkstančius bendrovių tai išstūmė iš ilgalaikių įsiskolinimų 
rinkos arba privertė kreiptis ne į obligacijų rinkos investuotojus, O į 
bankus arba draudimo įstaigas dėl paskolų. 

Milkenas iš pradžių studijavo Kalifornijos Berklio universitete, pas- 
kui - Pensilvanijos universiteto Vartono mokykloje. Jis suvokė, kad 
daugelis smulkių iš Volstrito išstumtų įmonių susimokėdavo skolas ir 
turėjo gerą vardą. Jos retai kada nevykdydavo piniginių įsipareigojimų 

ir buvo pasirengusios mokėti daugiau už įprastas palūkanas, jei kas 
pirktų iš jų obligacijas. 

Dėl tokio įžvalgumo ir atsirado vadinamosios pelningosios obliga- 
cijos, ir Milkenas, dabar jaunas svarbus asmuo Drexe! bendrovėje, par- 
davinėjo jas investuotojams su misionierišku užsidegimu. 

Mums šios istorijos smulkmenos nėra reikšmingos. Svarbiausia tai, 
kad Milkeno sėkmė pranoko visų lūkesčius. Rezultatas - beveik be 
pašalinės pagalbos jis įveikė finansinę izoliaciją, ligi šiol primestą ant- 
rinės pakopos įmonėms. Tai priminė užtvankos griuvimą. Į šias ben- 
droves per Drexel kapitalas plaukte plaukė. Iki 1989-ųjų obligacijų rinka 
pasiekė astronominę sumą - 180 bilijonų dolerių. 

Morganas sukūrė „pinigų koncerną“, o Milkenas padarė finansus 
konkurencingesnius ir mažiau monopolistinius. Jis pašalino užtvarą, 
išlaisvindamas tūkstančius bendrovių iš bankų ir draudimo įstaigų pri- 
klausomybės. Jos apėjo pasipūtusias Volstrito įmones, tarnavusias pel- 
ningoms ir saugioms bendrovėms. Milkeno obligacijos leido vadovams 
kreiptis kapitalo tiesiai į visuomenę bei įstaigas skolintojas, pvz., į pen- 
sijų fondus, naujoms gamykloms statyti, rinkoms plėsti, tyrimams ska- 
tinti. Arba kitoms įmonėms pirkti. 

Maždaug 75 procentai šiukšlių“ buvo investuota į naujas technolo- 
gijas, naujas rinkas ir kitiems neginčytiniems tikslams. Drexe! reklama 
pasinaudojo tuo, kad darbas pelningose ir saugiose bendrovėse atsili- 
ko nuo ekonominės plėtros proceso. Darbo vietų skaičius jų tinansuo- 
jamose mažesnėse įmonėse augo sparčiau negu ekonomikoje apskri- 
tai. Tačiau dalis Milkeno kapitalo buvo naudojama lemiamose įmonių 
susiliejimo grumtynėse. 

Šie dramatiški finansiniai ginčai laikė prikaustę laikraščius, akcijų 
rinkas ir pačią valstybę. Akcijų kainos tai kilo, tai smuko. Jas lėmė 
gandai, o dar labiau - bendrovių susiliejimai ir garsiausias valstybės 
bendroves veikianti spekuliacija. Sudaromi sandėriai jau negarantavo 
investuotojui priimtinos pusiausvyros tarp rizikos ir naudos. Dėl spe- 
kuliacijų akcijomis skolos pasiekė neįtikėtiną lygį. Taksi vairuotojai ir 
padavėjos sąmoningai aptarinėjo naujienas ir skatino savo biržos mak- 
lerius pasipelnyti iš sandėrių, sudaromų perkant kitos bendrovės kon- 


Ž Obligacijos, kurios rizikingos, jei didelės palūkanos. 

trolinį akcijų paketą. Kai į šiukšlių rinką įsitraukė kitos Volstrito įmo- 
nės, Milkeno ir Drexelio sukurta pinigų mašina, jau nebesanti vien jų 
rankose, tapo nevaldoma griaunamąja jėga. 

"Tokie smarkūs neramumai, dažnai sukelti asmeninės kovos dėl 
valdžios, triuškino nekaltuosius. Bendrovės mažėjo, darbininkai bu- 
vo negailestingai atleidžiami, sumažėjo vykdomosios valdžios. Nie- 
ko nuostabaus, kad prasidėjo masinė kontrataka, nutaikyta labiau- 
siai į Milkeną. 


Kontrataka 


Griaudamas kapitalo užtvarą, Milkenas išjudino visą Amerikos rūks- 
tančių kaminų valdžios struktūrą. Jis praturtino Drexe! Burnham, o jo 
paties kapitalas iki 1987 m. pasiekė 550 milijonų dolerių. Taip pat 
Milkenas įsigijo nuožmių priešų dviejose labai galingose grupėse. Vie- 
ną sudarė senosios linijos Volstrito įmonės, anksčiau slopinusios kapi- 
talo srautus į Amerikos korporacijas, o į kitą įėjo aukščiausi daugelio 
didžiausių įmonių vadovai. Abi grupės turėjo ir savų priežasčių Žžlug- 
dyti Milkeną, ir stiprių sąjungininkų vyriausybėje bei žiniasklaidoje. 

Pirmoji jį užsipuolė žiniasklaida, pavadinusi kapitalistinio nesaikin- 
gumo įsikūnijimu. Milkenui buvo pareikštas federalinis kaltinimas pa- 
gal devyniasdešimt aštuonis kaltinamojo akto punktus. Jis laikomas 
kaltu dėl sukčiavimo vertybiniais popieriais, rinkos manipuliacijų ir 
„parkingo“ (nelegalaus Ivanui Boesky'iui priklausančių akcijų laiky- 
mo; Boesky's, arbitražo narys, buvo įkalintas už biržos sandorius). 
Federalinė vyriausybė pagrasino imsiantis radikalių teisinių veiksmų 
ne akcijų rinkos įstatymų pažeidimams, o matfijai įveikti. Vyriausybė 
privertė Drexelį nutraukti ryšius su Milkenu ir sumokėti 650 milijonų 
dolerių baudą Dėdei Semui. 

Tuo pačiu metu kai kurie blogiausi akcijų išpirkimai pradėjo irti 
sukeldami investuotojų paniką ir mažindami šiukšlių (tiek saugių, tiek 
nesaugių) vertę. Netrukus Drexel, siekdama stabilizuoti savo padėtį 
po 650 milijonų dolerių baudos ir turėdama šiukšlių už 1 bilijoną do- 
lerių, pasijuto esanti priremta prie sienos. Ji žlugo labai triukšmingai. 
Spaudos teistas ir apkaltintas Milkenas galiausiai paskelbtas kaltu dėl 

šešių sudėtingo sandorio pažeidimų, kurie panaikino visus kitus kalti- 
nimus. 

Tačiau, kaip ir Morgano atveju, šaliai daug svarbesnis jo poveikis 
Amerikos verslui negu klausimas, ar jis pažeidė įstatymus. Finansai 
keitė kitų pramonės šakų struktūrą, o Milkenas restruktūrizavo pa- 
čius finansus. 

Kiekvienos šalies istorijoje yra buvę konfliktų tarp tokių kaip 
Morganas, kurie siekė užtverti kelius į kapitalą, kad galėtų patys jį 
kontroliuoti, ir tokių kaip Milkenas, kurie, atvirkščiai, stengėsi juos 
plėsti. 

Niujorko valstybinio universiteto profesorius Glennas Yago rašo: 
„Ilgai vyko kova, kol buvo atnaujintos ir tapo prieinamesnės Jungti- 
nių Valstijų kapitalo rinkos. Ūkininkai siekė gauti kreditą XIX am- 
Žiuje; rezultatas - padidėjęs žemės ūkio produktyvumas. Ketvirtaja- 
me dešimtmetyje smulkūs verslininkai atsiduso su palengvėjimu, kad 
nebus priverti banko kredito langai. Po Antrojo pasaulinio karo dar- 
bininkai ir vartotojai ieškojo kreditų nuosavam namui nusipirkti ir 
universiteto išsilavinimui įgyti. Nepaisant pasipriešinimo tų, kurie 
kliudė prieiti prie kreditų, finansų rinkos tuos reikalavimus patenki- 
no, ir šalis suklestėjo.“ 

Kreditų perviršis gali sukelti infliaciją. Perviršis ir priėjimas yra skir- 
tingos sąvokos. Kaip teigia vienas iš negailestingiausių Milkeno kriti- 
kų Connie's Bruckas, Milkenas galėjo „pagrįstai tvirtinti paspartinęs 
kapitalo demokratizavimą“. Būtent todėl kai kurie profsąjungos na- 
riai ir Afrikos amerikiečiai susibūrė jo ginti. 

Trumpai tariant, Morganas ir Milkenas priešingais būdais keitė 
Amerikos finansus. 


Tamponai ir automobilių nuoma 


Morganas buvo kraštutinis centralizuotojas ir koncentruotojas, rėmę- 
sis teiginiu, kad visuma yra verta daugiau negu jos dalys. Milkenas ir 
jo finansuojami žmonės dažnai savo veiklą grindė priešinga hipoteze. 
Todėl septintajame-aštuntajame dešimtmečiuose pradėjo kurtis didžiu- 
liai, nekryptingi „konglomeratai“ - milžiniškos bendrovės, kurių pa- 

matas - biurokratinis valdymas, aklas tikėjimas „masto ekonomija“ ir 
„Ssinergetika“. 

Iš esmės kiekvieno Milkeno remiamo bendrovių susiliejimo rezul- 
tatas buvo toks pat - skyrių ir padalinių išpardavimas, nes dalys buvo 
vertos daugiau nei visuma; sinergetika menkesnė, nei tikėtasi. 

Ryškus to pavyzdys — Beatrice bendrovių skilimas. Tai buvo ne- 
lanksti, nelogiškai sukurta aglomeracija, vienijanti Avis automobilių 
nuomą, Coca Cola išpilstymą, Playtex liemenėles, tamponų gamybą, 
taip pat maisto gaminių perdirbimą, kuris kadaise buvo pagrindinis 
bendrovės verslas. Pardavus jos dalis kitoms įmonėms, Beatrice liko 
gerokai mažesnė ir daug protingiau vertėsi tik maisto produktais. Pra- 
monės įmonė Borg-Warner išpardavė savo finansines operacijas. Rev- 
lon po susiliejimo pardavė medicinos verslą ir kitus su jos pagrindine 
veikla - kosmetikos pramone - nesusijusius padalinius. 

Milkeno pastangos palengvinti priėjimą prie kapitalo padėjo sukles- 
tėti ir naujoms paslaugų ir informacijos įmonėms, kurios labai reika- 
lingos pažangiai ekonomikai. 

Aišku, tai nebuvo svarbiausias Milkeno tikslas. Jis energingai siekė 
finansuoti ir... pagrindines smunkančias pramonės šakas. Tačiau veik- 
damas tuo metu, kai visa ekonomika buvo pajudėjusi iš rūkstančių 
kaminų eros, Milkenas, aišku, suvokė šias esmines permainas ir vie- 
naip ar kitaip jas skatino. Forbes žurnalui jis aiškino, kad vykstanti 
restruktūrizacija susijusi su šalies perėjimu iš pramonės į informacijos 
amžių. „Pramonės visuomenėje kapitalas yra menkas išteklius, o šian- 
dienėje informacijos visuomenėje kapitalo yra labai daug.“ 

Pelningos Milkeno obligacijos, arba šiukšlės, buvo naudingesnės 
naujesnėms, mažiau žinomoms bendrovėms negu pelningoms ir sau- 
gioms, kurios visos buvo tradiciškai finansuojamos. Todėl nenuosta- 
bu, kad daugelis Milkeno globotinių buvo iš sparčiai besiplečiančių 
paslaugų ir informacijos sektorių. Mat čia apskritai buvo daugiau nau- 
jų bendrovių. 

Milkenas padėjo reorganizacijai įvykti kreipdamas kapitalą į tele- 
fonų tinklus, palydovinę televiziją, kompiuterius, sveikatos apsaugą, 
vaikų priežiūrą ir kitas pažangias verslo rūšis, kurios augdamos kėlė 
pavojų seniesiems rūkstančių kaminų magnatams. 

Taigi Morganas ir Milkenas abu, tik visiškai skirtingais būdais, išju- 

dino įsisenėjusią savo laikų valdžios struktūrą, tuo sukeldami didelę 
prieštaravimų bei apkalbų audrą. Gerai ar blogai, teisėtai ar neteisė- 
tai, tačiau kiekvienas keitė finansus tomis priemonėmis, kurios atitiko 
naujus jų laikų ekonomikos poreikius. 


Era po Volstrito 


Kad ir kokie dramatiški tuo metu atrodė Milkeno sukelti perversmai, 
jie buvo tik daug didesnės revoliucijos dalis. Nūdienos permainos val- 
dant ir skirstant kapitalą, kuris tebėra vienas svarbiausių valdžios šal- 
tinių, prilygsta dar esmingesniems visos ekonomikos pokyčiams. 

Morgano laikais ir per visą Volstrito valdžios klestėjimą masinė mi- 
lijonų identiškų produktų gamyba buvo „tų laikų“ simbolis. Šiandien 
mes masinės produkcijos principą verčiame aukštyn kojom. Tokia min- 
tis pirmą sykį iškelta Ateities sukrėtime 1970 m., o smulkiau paaiškinta 
Trečiojoje bangoje 1980 m. 

Kompiuterinės technologijos suteikia galimybę gaminti nedaug prekių 
pagal užsakymą, kol jos išsikovos rinką. Apsukrios bendrovės pereina 
nuo ilgalaikės plataus vartojimo reikmenų gamybos prie trumpalaikės ko- 
kybiškesnių prekių gamybos, pvz., specialių plieno gaminių ar chemikalų. 
Nuolatinės naujovės trumpina prekių „gyvybiškumo ciklą“. 

Tokius pačius pokyčius regime ir finansinių paslaugų pramonėje, 
kuri irgi plečia gaminių pasirinkimą bei trumpina „gyvybiškumo cik- 
14“. Ji irgi paleidžia vartojimo prekių srautą - naujų vertybinių popie- 
rių, įkaitinių raštų, draudimo liudijimų, kredito dokumentų, abipusių 
fondų ir begalinių jų derinių. Valdyti kapitalą gali įmonės, gebančios 
pritaikyti produkciją individualiam vartotojui ir nuolat atsinaujinti. 

Naujosios Trečiosios bangos ekonomikos laikais automobilio ar 
kompiuterio detalės gali būti pagamintos keturiose šalyse, o surinktos 
penktoje. Rinka taip pat plečiasi, nepaisydama valstybių sienų. Kal- 
bant dabartiniu žargonu, verslas tampa pasaulinis. Mes vėlgi matome, 
jog finansinės paslaugos - bankai, draudimas, vertybiniai popieriai - 
„globalizuojasi“, kad patenkintų bendrų savo klientų poreikius. 

Trečiosios bangos ekonomika finansines operacijas atlieka ypač 
sparčiai. Naujoms technologijoms finansinės įmonės negaili bilijonų. 

Nauji kompiuteriai ir ryšių tinklai ne tik padeda įvairinti ir pritaikyti 
produkciją individualiam vartotojui, ieškoti naujų produktų, bet ir 
smarkiai pagreitina prekybos operacijas. 

Modernios gamyklos pereina nuo vienakartės produktų siuntos ga- 
mybos prie „nuolatinio srauto“. Keičiasi ir finansai - nuo „bankininko 
darbo valandų“ iki dvidešimt keturių valandų paslaugų. Finansiniai cen- 
trai atsiranda įvairiose laiko zonose. Prekyba akcijomis, obligacijomis, 
produktais ir valiutomis nepertraukiama. Elektroniniais tinklais įmano- 
ma per vieną milijardąją sekundės surinkti ir paskirstyti bilijonus. 

Greitis - gebėjimas neatsilikti - turi įtakos pelno ir valdžios daly- 
boms. Geras pavyzdys - sumažėjęs laisvai kintantis vertybinių popie- 
rių kursas. Laisvai kintantys vertybiniai popieriai - tai pinigai vartoto- 
jų sąskaitose, iš jų bankas gali gauti pelno, o vartotojai laukia kliringo. 
Kompiuteriai spartina kliringo procesą, o bankai iš šių lėšų gauna ma- 
žesnį pelną ir yra priversti ieškoti kitų pajamų šaltinių. Dėl tos prie- 
žasties jie vis dažniau varžosi su kitais finansų pramonės sektoriais. 

Kapitalo rinkos nuo Honkongo ir Tokijo iki Toronto ir Paryžiaus 
plečiasi bei jungiasi kirsdamos laiko juostas. Pinigai juda sparčiau. Cir- 
kuliacijos greitis ir nepastovumas didėja, finansinė valdžia visuomenė- 
je vis sparčiau eina iš rankų į rankas. 

Visos kartu šios permainos prisideda prie esmingiausio nuo pirmų- 
jų pramonės eros dienų pasaulio finansų struktūros pakeitimo. Jos 
rodo atsirandančią naują gerovės kūrimo sistemą, ir netgi galingiau- 
sios įmonės, kadaise valdžiusios didžiulius kapitalo srautus, blaškosi 
kaip vėjo pučiama liepsna. 

1985 m. didžiausias Amerikos investicijų bankas Salomon Brot- 
hers įsipareigojo pastatyti įspūdingą 455 milijonų dolerių vertės cen- 
trą Manhatane. Tačiau 1987 m. pavasarį iškilo pavojus, kad kita ben- 
drovė gali nupirkti kontrolinį Salomono akcijų paketą; spalio mėnesį 
jam teko nutraukti municipalinių obligacijų verslą, kuriame pirmavo 
20 metų. Sumažėjo komercinių dokumentų skyrius - iš 6500 darbuo- 
tojų 800 buvo atleisti. 1987-ųjų spalio mėnesio akcijų rinkos krachas 
sustabdė įmonę. Iki gruodžio ji buvo priversta gėdingai atsisakyti 51 
milijono dolerių vertės sandėrio. 

Salomon pelnai smarkiai sumažėjo, akcijų kainos krito, vidiniai ne- 
sutarimai suskaldė įmonę. Viena frakcija palaikė tradicinį bendrovės 

vaidmenį - teikti kapitalą pelningoms ir saugioms bendrovėms. Kita 
bandė imtis Milkeno pradėto pelningų obligacijų, arba šiukšlių, verslo 
ir užmegzti ryšius su antros pakopos įmonėmis. Prasidėjo išdavystės 
ir suirutė. „Pasaulis pasikeitė iš esmės, ir daugelis mūsų nesame viršū- 
nėje. Mes buvome tiesiog įtempti į šiuolaikinį pasaulį“, - apgailestavo 
Salomon pirmininkas Johnas Gutfreundas. 

Tačiau „šiuolaikinis pasaulis“ seniems vilkams yra nepastovi, ne- 
draugiška vieta. Svyruoja ne tik paskiri finansų pramonės atstovai ir 
bendrovės, bet ir ištisi sektoriai. Jungtinėse Valstijose žlugo daugiau 
kaip penki šimtai taupomųjų ir paskolų bankų. Iš vyriausybės pareika- 
lauta šimtai bilijonų dolerių gelbėjimo planams įgyvendinti. Šie reiški- 
niai rodo nestabilumą. Vyriausybės reguliavimo tarnybos buvo sukur- 
tos paprastesniam, vangesniam rūkstančių kaminų pasauliui, todėl da- 
bar joms nepasisekė išvengti artėjančios nelaimės. Šimtai šių „tarps- 
tančių institucijų“ buvo užkluptos ir žlugo dėl sparčiai besikeičiančių 
palūkanų normų. Galiausiai jas pakirto korupcija ir bukumas. 


Valdžios vingis 


Pasaulinei ekonomikai augant, finansų rinka taip išsiplečia, kad su- 
stabdo bet kurios pavienės institucijos, bendrovės ar individualios įmo- 
nės plėtrą - netgi tokios kaip Milkeno. Milžiniškos srovės griauna ir 
ardo sistemą globaliai. 

Nuo pat pramonės eros pradžios piniginė valdžia telkėsi Europoje. 
Pasibaigus Antrajam pasauliniam karui, ji akivaizdžiai persimetė į Šiau- 
rės Ameriką, tiksliau - į pietinį Manhatano salos tašką. JAV ekonomi- 
ka neginčytinai dominavo beveik tris dešimtmečius. Tačiau nuo to lai- 
ko jos sukurti pinigai ir valdžia netvirtai vingiuoja per planetą kaip... 
kamuoliukas. Įpusėjus septintajam dešimtmečiui, regis, per naktį naf- 
tą eksportuojančių šalių organizacija OPEK išsiurbė bilijonus iš Eu- 
ropos, Šiaurės Amerikos (ir likusio pasaulio) ir nukreipė juos į Vidu- 
rinius Rytus. Šie už degalus gauti doleriai tučtuojau atsidūrė Niujorko 
arba Ciuricho bankų sąskaitose, virto didžiulėmis paskolomis Argen- 
tinai, Meksikai, Brazilijai ir grįžo atgal į JAV bei Šveicarijos bankus. 
Kai nukrito dolerio vertė ir pasikeitė prekybos struktūra, kapitalas vėl 

nuplaukė į Iokiją, vėliau iš naujo grįžo į nekilnojamąjį turtą, vyriausy- 
bės obligacijas, kitų rūšių indėlius Jungtinėse Valstijose. Įvykių sparta 
glumino ekspertus, siekiančius suprasti jų esmę. 

Šitaip svyruojant kapitalo įtakai, valdžia irgi persiskirstydavo pa- 
sauliniu ir vietos lygiu. Naftos pinigams sutekėjus į Vidurinius Rytus, 
arabų valstybės įgijo daug valdžios tarptautinėje politikoje. Izraelis 
jautėsi vis vienišesnis tarp JT Afrikos šalių. Jam reikėjo naftos ir tarp- 
tautinės arabų valstybių pagalbos, jis siekė nutraukti diplomatinius ry- 
šius su Jeruzale. Naftos pinigai padėjo daryti poveikį įvairių pasaulio 
dalių žiniasklaidai. Rijado, Abu Dabio, Kuveito viešbučių vestibiuliai 
buvo prigužėję prašytojų su portfeliais iš viso pasaulio - pardavėjų, 
bankininkų ir sukčių. Visi jie gėdingai maldavo kurį nors nesantuokinį 
karališkosios šeimos giminaitį naudingų ryšių ir sutarčių. 

Tačiau prasidėjus aštuntajam dešimtmečiui, kai suskilo OPEK or- 
ganizacija ir krito naftos kainos, viskas nurimo. Sumažėjo ir politinė 
arabų valdžia. Šiandien diduma prašytojų, atstovaujančių didžiausiems 
pasaulio bankams ir korporacijoms, buriasi tokių viešbučių vestibiu- 
liuose kaip Okura ar Imperial Tokijuje. 

Pasaulio kapitalo rinka tampa vis nepastovesnė. Ją veikia stiprūs svy- 
ravimai, fondų biržos bankrotai ir pagyvėjimai, pavyzdžiui, tokie kaip 
1987-ųjų ir 1989-ųjų spalį. Tai ženklai, kad senoji sistema vis sunkiau 
kontroliuojama. Senieji saugumo mechanizmai, kuriais siekta santyki- 
nai uždaros krašto ekonomikos finansinio stabilumo, yra tokie pat atgy- 
venę kaip ir griūvantis pasaulis, kuriam ginti jie buvo sugalvoti. 

Globaliai gamybai bei rinkai reikia, kad kapitalas nevaržomai plauk- 
tų per valstybių ribas. Todėl būtina keisti senuosius finansinius nuo- 
status ir griauti sienas, kurias valstybės pasistatė savo ekonomikai ap- 
saugoti. Tačiau laipsniškas atsipalaidavimas ir tų sienų panaikinimas 
Japonijoje bei Europoje turėjo ir neigiamų padarinių. 

Rezultatas - vis didesnis kapitalo fondas, akimirksniu prieinamas 
bet kur. Tai daro finansinę sistemą lankstesnę ir padeda įveikti lokali- 
zuotas krizes, bet kartu padidina statomą sumą - kyla masinio ban- 
kroto pavojus. 

Šiuolaikiniai laivai statomi su vandeniui nelaidžiais skyriais, kad 
protėkis vienoje korpuso dalyje nepaskandintų viso laivo. Liberalizuoti 
kapitalą, kad jis galėtų laisvai tekėti, vadinasi, atsisakyti šių saugių sky- 

rių. Ekonomikos pažanga didina pavojų, kad bankrotas vienoje šalyje 
išplis ir į kitas. Taip kyla grėsmė vienos svarbiausių ekonominių pra- 
monės amžiaus institucijų - centrinio banko - valdžiai. 


Grėsmingai artėjanti kova dėl pasaulinės kontrolės 


Maždaug prieš dešimtmetį santykinai nedidelis būrys svarbiausių ban- 
kininkų ir valstybės tarnautojų, manipuliuodamas palūkanų normo- 
mis ir kišdamasis į užsienio valiutų rinkas, galėjo nustatyti visų prekių 
kainas - nuo daniškų kumpių iki Daisun automobilių. Šiandien jiems 
vis sunkiau tai padaryti, mat sparčiai plinta užsienio valiuta, rinkos ir 
elektroniniai tinklai. 

Vos prieš keletą metų Japonijos bankas galėjo veikti jenos ir dole- 
rio kursą, pirkdamas ar parduodamas dolerių tik už 16 bilijonų. Da- 
bar tokios sumos atrodo juokingos. Vien Londone, Niujorke ar Toki- 
juje kasdienė apyvarta - 200 bilijonų, vadinasi, daugiau nei trilijonas 
per savaitę. (Iš šios sumos ne daugiau kaip 10 procentų priklauso pa- 
saulinei prekybai, o 90 procentų - spekuliacijai.) 

"Tokiomis aplinkybėmis individualių centrinių ir netgi išvien veikian- 
čių pagrindinių bankų vaidmuo yra geriausiu atveju ribotas. 

Kadangi valdžia greitai slysta iš centrinių bankų ir vyriausybių, ku- 
rioms jie atstovauja, rankų, vis dažniau reikalaujama naujo, labiau cen- 
tralizuoto reguliavimo supranacionaliniu lygiu. Šitaip bandoma regu- 
liuoti po rūkstančių kaminų eros atsiradusią finansinę sistemą. Tam 
tikslui naudojamos tos pačios rūkstančių kaminų laikų priemonės, tik 
perduotos aukštesnei valdžiai. 

Kai kurie Europos politikai ragina panaikinti nacionalines valiutas 
ir sukurti vieną Europos centrinį banką. Tokios aukštesnio lygio cen- 
tralizacijos siekė buvęs Prancūzijos užsienio reikalų ministras Edou- 
ardas Balladouras ir Vakarų Vokietijos užsienio reikalų ministras Han- 
sas Dietrichas Genscheris. Jiems pritarė daug Prancūzijos, Belgijos, 
Italijos valdininkų. Ekonomistė Liane Launhardt iš Frankfurto Com- 
merzbank A. G. taip pat tvirtina, kad netolimoje ateityje „mes galiau- 
siai turėsime vieną Europos centrinį banką“. 

Buvusi Britanijos premjerė Margaret Thatcher, gindama naciona- 

linį identitetą, pradėjo kovą ariergarde su tokiu supranacionalumu. 
Net pasaulis pradeda jausti aktyvėjančias didžiausių pramonės ūkių 
G-7 pastangas sinchronizuoti ir koordinuoti politiką, atsižvelgiant į 
valiutas, palūkanų normas bei kitus kintamuosius. „Pasaulio centrinio 
banko“ idėjai pritaria akademikai, kai kurie finansų ekspertai. 

Jei globalizuotojai laimės, vadinasi, mažės egzistuojančių centrinių 
bankų valdžia. Jie buvo pagrindiniai kapitalo reguliuotojai nekomu- 
nistiniame pasaulyje nuo pat rūkstančių kaminų eros pradžios. 

Artimiausiais dešimtmečiais stebėsime smarkią kovą tarp globali- 
zuotojų ir nacionalistų dėl naujų institucijų, reguliuojančių pasaulio 
kapitalo rinkas. Ši kova rodo atgyvenusios pramonės tvarkos ir naujos 
pasaulinės gerovės kūrimo sistemos susidūrimą. 

Keista, tačiau siūlymai centralizuoti pasaulio finansus aukštesniu 
lygiu prieštarauja gamybos ir paskirstymo procesams, kurie būna iš- 
sklaidyti, skirtingi ir decentralizuoti. Vadinasi, šie istorinės kovos dėl 
valdžios padariniai negali patenkinti nei nacionalistų, nei globalizuo- 
tojų. Istorijoje gausu netikėtumų. Ji gali priversti mus pateikti šias 
temas naujais būdais, sukurti visai naujas institucijas. 

Viena aišku. Kai kova dėl pasaulio finansų sistemos pasieks kulmi- 
naciją, dauguma esamų valdžių bus nuverstos. 

Vis dėlto net šie pasaulinės pinigų valdžios perversmai neatsklei- 
džia visos reiškinio esmės. Juos metams bėgant užgoš esminis gerovės 
pasikeitimas. Mat kažkas keisto, kone klaikaus, darosi patiems pini- 
gams-irjų suteikiamai valdžiai. 


Žinios: simbolių turtas 


Kadaise turtas buvo gaivalingas. Jį turėjai arba jo neturėjai. Jis buvo 
tvirtas, materialus. Be to, buvo nesunku suvokti, kad turtas suteikia 
valdžią, o valdžia - turtą. 

Viskas atrodė paprasta, nes ir vieno, ir kito pagrindas buvo žemė. 
Žemė buvo svarbiausias kapitalas iš visų, baigtinė sąvoka - vadina- 
Si, jei ja naudojiesi, niekas kitas negali ja naudotis tuo pačiu metu. Dar 
gerai, kad ji itin apčiuopiama. Gali ją matuoti, kasti, arti, pilti, joje 
įsikurti, ant jos stovėti. Prieš mus gyvenusios kartos arba jos turėjo, 
arba jos troško. 

"Turtas pasikeitė, kai rūkstantys kaminai ėmė kenkti dangui. Dabar 
pagrindinėmis kapitalo formomis tapo mašinos ir pramonės produk- 
cijos medžiagos: plieno krosnys, audimo staklės ir surinkimo linijos, 
suvirintuvai ir siuvamosios mašinos, boksitas, varis ir nikelis. 

Šis finansinis kapitalas buvo baigtinis. Jei jūs naudojote krosnį plieno 
liejykloje, niekas kitas negalėjo panaudoti tos krosnies tuo pačiu metu. 

Kapitalas vis dar buvo materialus. Kai J. P. Morganas ar kiti banki- 
ninkai investuodavo į bendrovę, jie ieškodavo aktyvų. Kai bankininkai 
galvojo apie paskolą, jie siekė esminės, fizinės, apčiuopiamos naudos, 
techninės įrangos. 

Tačiau tik nedaugelis investuotojų, ne taip, kaip visi Žemės savinin- 
kai, pažįstantys savo turtą, kiekvieną kalvelę, lauką, sodą, buvo matę 
ar lietę mašinas bei mineralus, kurie buvo jų kapitalo pamatas. Inves- 

tuotojas gaudavo popierių - simbolį ar sertifikatą, reiškiantį tam tikrą 
kapitalą. 

Marxas kalbėjo apie darbininko atsiskyrimą nuo jo gaminamo pro- 
dukto. Tačiau jis galėjo kalbėti ir apie investuotojo atsiskyrimą nuo 
savo gerovės šaltinio. 

Šiandien kapitalas keičiasi tokiu greičiu, kuris apakintų Marxą ar 
Morganą. 


Kaukolės vidus 


Pažangiuose ūkiuose plėtojamas paslaugų ir informacijos sektorius, 
kompiuterizuojamas gamybos procesas. Natūraliai keičiasi gerovės po- 
būdis. Atsilikusių pramonės šakų investuotojai vis dar tradiciškai svar- 
biausiais aktyvais laiko gamyklas, įrangą ir prekes. Sparčiausiai besi- 
plėtojantys ir pažangiausi sektoriai grindžiami radikaliai skirtingais 
veiksniais. 

Niekas neperka Apple ar IBM akcijų dalies dėl įmonės turto. Skai- 
čiuojami ne bendrovės pastatai ir mašinos, o sutartys, prekybos ir par- 
davimų galimybės, organizaciniai vadybininkų gebėjimai bei darbuo- 
tojų galvose gimstančios idėjos. Tas pat pasakytina apie Trečiosios ūkio 
bangos sektorius - pvz., Fujitsu arba NEC Japonijoje, Siemens Vakarų 
Vokietijoje, Bul! Prancūzijoje, Digital Eguipment, Genentech ar Fede- 
ral Express. Simbolinis akcijų paketas rodo ne ką kita kaip kitus sim- 
bolius. 

Perėjimas į šią naują kapitalo formą griauna prielaidas, remiančias 
ir marksistinę ideologiją, ir klasikinę ekonomiką, kurias baigtinė tra- 
dicinio kapitalo charakteristika pateikia panašiai. Pavyzdžiui, žeme ar 
mašinomis tuo pat metu gali naudotis tik vienas žmogus ar įmonė, 0 
tomis pačiomis žiniomis - daug vartotojų. Išmintingai vartojamos jos 
gali sukurti dar daugiau žinių. Jos iš prigimties neišsenkamos ir visiems 
prieinamos. 

Netgi šitai tėra tik užuomina apie visišką veikimo laisvę turinčią 
kapitalo revoliuciją. Mat jei iš tikrųjų eisime prie žinių kapitalo, kapi- 
talas taps vis labiau „netikras“, nes jį sudarys simboliai, reiškiantys ne 
ką daugiau kaip kitus simbolius žmonių ir kompiuterių atmintyje. 

Taigi kapitalas pereina nuo apčiuopiamos formos į popierinę, sim- 
bolizuojančią apčiuopiamas lėšas bei simbolius nuolat besikeičiančios 
darbo jėgos smegenyse. Galiausiai kapitalas pereina prie elektroninių 
vaizdų, simbolizuojančių popierius. 

"Tuo pačiu metu, kai kapitalas vis labiau grindžiamas nemateria- 
liuoju turtu (tai nepaliaujamas procesas, kurį laikinai slepia pasenu- 
sios apskaitos taisyklės ir mokesčių įstatymai), finansų rinkose esan- 
tys įrankiai nuolat tolsta nuo materialumo. 

Čikagoje, Londone, Sidnėjuje, Singapūre ir Osakoje bilijonai par- 
duodami vadinamaisiais „išvestiniais“ instrumentais - pavyzdžiui, ver- 
tybiniais popieriais, pagrįstais ne individualių bendrovių kapitalu, o 
įvairiais rinkos indeksais. Dar labiau nutolstama nuo pagrindų šiais 
indeksais grindžiamais pasirinkimais. Be to, miglotame pasaulyje atsi- 
dūrusi vadinamoji „sintetika“, kuri per daugybę įvairių sudėtingų san- 
dorių siūlo investuotojams rezultatus, skatinančius arba rodančius eg- 
zistuojančias obligacijas, kapitalą, indeksą ar pasirinkimą. 

Mes sparčiai siekiame dar retesnių investicijų, pagrįstų indeksų in- 
deksais, vedinių vediniais, sintetiką rodančia sintetika. 

Kapitalas labai greitai tampa „supersimboliniu“. 

Šiuolaikinio mokslo galia priklauso nuo vis ilgėjančių mąstymo gran- 
džių, matematikai, dėdami teoremą prie teoremos, kuria vis sudėtin- 
gesnes struktūras, kad susidarytų žinių „kūnas“, užleidžiantis vietą 
dar abstraktesnėms teoremoms. Kaip dirbtinis intelektas ir „Žinių in- 
žinieriai“ kuria nuostabius išvadų statinius, taip mes kuriame pažan- 
gių sprendimų kapitalą, arba, kaip kas nors gali pasakyti, nuolat tols- 
tančių veidrodžių kapitalą. 


Epitafija popieriui 


Jei tai būtų viskas, atrodytų revoliucingai. Tačiau greta vykstantys pi- 
nigų prigimties pokyčiai stumia procesą dar toliau. 

Daugelis mūsų girdime popieriaus šlamėjimą, kai galvojame apie 
dolerius, frankus, jenas, rublius arba Vokietijos markes. Tačiau tuo 
negalėtų atsistebėti mūsų proprosenelis, stebuklingai atkeliavęs į šiuos 
laikus. Jis niekada nesutiktų imti „nenaudingo“ popiergalio už tinka- 
mo drabužiams siūti kartūno rietimą arba už bušelį grūdų. 

Per visą Pirmosios civilizacijos bangos žemdirbystės amžių pinigus 
sudarė tam tikra materiali ir vertę turinti medžiaga. Žinoma, pirmiau- 
sia auksas ir sidabras. Paskui —- druska, tabakas, koralai, medvilnė, 
varis, kriauklelės. Galima be galo tęsti sąrašą kitų naudingų daiktų, 
vienu ar kitu metu atstojusių pinigus. (Keista, bet popierius kasdienia- 
me gyvenime iki visuotinio raštingumo buvo labai retai vartojamas, 0 
kaip pinigai - tikriausiai niekada.) 

Prasidėjus pramonės erai, apie pinigus pasigirdo naujų ir keistų min- 
čių. Pavyzdžiui, 1650 m. Williamas Potteris Anglijoje išspausdino pra- 
našišką traktatą, kuriame iškėlė anksčiau negirdėtą idėją - esą „vieto- 
je tikro turto turi būti simbolinis turtas“. 

Po keturiasdešimties metų, kai tokie žmonės kaip Thomasas Save- 
ry's krapštė pirmuosius garo variklius, Potterio mintis buvo išbandyta. 

Amerikos kolonistai, kuriems britai uždraudė kalti aukso ir sidab- 
ro monetas, pirmieji - bent jau Vakarų pasaulyje - ėmė spausdinti 
pinigus. 

Perėjimas nuo vertę turinčių produktų - aukso, tabako, kailių — 
prie beverčių popierių privertė vartotojus smarkiai keisti tikėjimą. Jie 
privalėjo būti įsitikinę, kad kiti priims popierius ir už juos duos pre- 
kių. Popieriniai pinigai buvo grindžiami vien pasitikėjimu. Jie užvaldė 
pramonės visuomenę - Antrosios bangos civilizaciją. 

Šiandien, kai ateina pažangesnė Trečiosios bangos ekonomika, po- 
pieriniai pinigai nepaliaujamai sensta. Dabar aišku, kad popieriniai 
pinigai yra mirštančios pramonės eros produktas. Išskyrus ekono- 
miškai atsilikusias šalis ir antraeilį vartojimą, visur kitur popierinių 
pinigų laukia toks pat likimas kaip koralų, kriauklių ar vario apyran- 
kių valiutos. 


Painios valiutos ir parapinigai 


Šiandien pasaulyje apie 187 milijonai žmonių turi Visa kredito kor- 
teles ir naudojasi jomis maždaug 6, 5 milijono mažmeninių parduotu- 
vių, degalinių, restoranų, viešbučių ir kitų įstaigų. Per dieną apyvarto- 
je būna iki 570 milijonų JAV dolerių, ir taip 365 dienas per metus. O 
Visa yra tik viena kredito kortelių įmonė. 

Kai restorano savininkas perduoda jūsų kortelės numerį Visa ar 
American Express, kredito kortelių bendrovės kompiuteriai įrašo tam 
tikrą pinigų sumą į restorano sąskaitą, atima ją iš savo apskaitos knygų 
ir padidina jūsų skolą. Vis dėlto tai tik paprastas žaidimas su kortele. 

Su vadinamąja sumania, greita kortele, kurią kasininkas įdeda į elek- 
troninį prietaisą, pietų kaina nuolat išskaičiuojama iš jūsų banko są- 
skaitos. Mėnesio pabaigoje jums nereikia mokėti. Sumoka iš karto jū- 
sų banko sąskaita. Tai lyg atsiskaitymas čekiu. Sumanią, greitą kortelę 
išrado prancūzas Rolandas Moreno, prancūzų bankai pradėjo ją var- 
toti, kaip naudojosi pašto ir telekomunikacijų paslaugomis. Bu/! gru- 
pės pagamintoje kortelėje buvo įmontuota mikroschema. Visi tvirti- 
no, kad jos neįmanoma padirbti. 61 milijonas tokių kortelių jau varto- 
jamos Europoje bei Japonijoje. 

Ilgainiui, kai bankuose imta taikyti vis daugiau elektronikos, gry- 
nųjų pinigų neturintys parduotuvių kasos aparatai buvo prijungti tie- 
siai prie parduotuvės banko. Iš kliento atimama suma iš karto įrašoma 
į pardavėjo sąskaitą, ir ima augti pelnas. 

Be to, klientams nereikia tam tikru metu, pavyzdžiui, kartą per 
mėnesį, mokėti sąskaitų. Nuomos ar kiti pastovūs mokesčiai gali būti 
po truputį su elektronikos pagalba pervedami iš asmeninės sąskaitos į 
atitinkamą banką. Panašūs procesai vyksta ir apdirbamosios pramo- 
nės srityje. Tokie pokyčiai pastūmės finansų sistemą nuo „pluoštinio“ 
apdorojimo prie nepertraukiamų operacijų, kai galutinis tikslas pasie- 
kiamas nedelsiant. 

Kada nors, kai atsiras dar sumanesnių ir greitesnių kortelių, norė- 
dami galėsite išskaičiuoti maisto prekių ar naujo automobilio kainą ne 
iš banko sąskaitos, o tiesiog iš jūsų namuose esančių vertybių, pavyz- 
džiui, iš brangenybių ar japoniškų spaudinių vertės. 

Viršūnė - „supersumani ir greita kortelė“, kitaip tariant, „elektro- 
ninis bankas piniginėje“. Zoshiba pagamino tarptautines Visa korteles 
eksperimento būdu. Šios plastmasinės kortelės su mikroschema lei- 
džia klientui pasitikrinti banko sąskaitą, pirkti ir parduoti akcijas, už- 
sisakyti lėktuvo bilietus ir atlikti daug įvairiausių kitų operacijų. 

Naujos technologijos taip pat sudaro sąlygas dialektiškai grįžti į 
laikus iki pramonės revoliucijos, kai viename ūkyje egzistavo daug va- 
liutų. Pinigai - kaip pusryčiams vartojami maisto produktai ir tūks- 

tančiai kitų kasdienių produktų - įgyja vis įvairesnių formų. Einame į 
„painios valiutos“ amžių. 

The Economist rašo: „Įsivaizduokit, kad šalis turėjo savo pinigus 
šalia oficialaus turto... Vartotojai kai kuriose valstybėse jau turi šiuos 
lygiagrečius pinigus - kitaip vadinamus magnetinėmis kortelėmis, ku- 
rių vertė naudojant mažėja.“ 

Šie parapinigai užtvindė Japoniją. Vartotojai per mėnesį nuperka 10 
milijonų kortelių iš NTL telefonų bendrovės. Jie moka avansu, tada var- 
toja korteles skambindami telefonu. NTT suinteresuota tuo, nes gauna 
pinigų avansu ir turi pajamų, kokių turėjo bankai, kol tų pajamų nesuma- 
žino paspartėjęs atsiskaitymas čekiais. 1988 m. NTT pardavė 330 milijo- 
nų kortelių už 214 bilijonų jenų. Vartotojai turi galimybę gauti kortelių ir 
už įvairius kitus daiktus - geležinkelio bilietus, videožaidimus. 

Kiekvienas gali įsivaizduoti daugybę labai specifinių parapinigų rū- 
šių. JAV žemės ūkio departamentas išbando programą, kuri pakeis 
vargšams spausdinamus maisto prekių ženklus „sumaniomis“ kortelė- 
mis. Jose bus užprogramuotas asmens kodas ir vieno mėnesio pašal- 
pos dydis. Kortelės savininkas įdės ją į parduotuvės kontrolės punkto 
terminalą. Tik patikrinus asmens kodą, iš jo turimos sumos bus atimta 
pirkinių vertė. Sistemos tikslas - sudaryti geresnes atsiskaitymo sąly- 
gas, išvengti padirbtų pinigų, nesąžiningumo ir spekuliacijos. "Iai tik 
vienas žingsnis nuo vartotojo „svarbiausios kortelės“, kuri turėtų būti 
vartojama tik maistui pirkti, nuomai mokėti ir tranzitui. 

Kitas parapinigų pavyzdys yra taip arti mūsų kaip mokyklos bufe- 
tas. 35 Jungtinių Valstijų mokyklų apylinkės ketina įvesti mokyklinių 
pietų kortelių sistemą, kurią rengia Niujorko Pearl! River kortelių pa- 
slaugų įmonė. Tėvų prieš savaitę ar mėnesį apmokėta kortelė įvedama 
į mokyklos kompiuterį, kuris skaičiuoja visas pietų sąskaitas. 

(Pasitelkdami vaizduotę, galime sukurti kortelę, leidžiančią, pavyz- 
džiui, tėvams užsisakyti dietą. Vieno vaiko kortelė gali, tarkim, nega- 
lioti nealkoholiniams gėrimams. Jei vaikas alergiškas pienui, kortelė 
negalios pieno produktams ir t.t.) 

Kas nors gali sumanyti vaikų korteles kino teatrams ir videofilmų 
salėms, bet netinkamas pornografiniams filmams. Įmanomos įvairiau- 
sios klientūros valiutos, įskaitant ir vadinamuosius „programuojamus 
pinigus“. 

Trumpai tariant, kai tik randasi vidurinės klasės simbolis, visur at- 
siranda kortelės. Amerikiečiai, daug metų gaudavę mėnesinį sociali- 
nio draudimo čekį (popierėlį su keletu popierinių dolerių), daugiau jo 
negavo. Vietoj jo valdžia siunčia elektroninį signalą į kiekvieno gavėjo 
banką, o šis įrašo į jo sąskaitą socialinio draudimo mokestį. 

JAV federalinės agentūros, pirkdamos ir kaupdamos kapitalą, var- 
toja kredito korteles. Kaip tvirtina Josephas Wrightas, Baltųjų rūmų 
vadybos ir biudžeto komiteto direktoriaus pavaduotojas, dėdė Semas 
yra „didžiausias kredito kortelių vartotojas pasaulyje“. 

Niekas taip neina iš rankų į rankas kaip pinigai. Keičiama ne po 
vieną monetą ar banknotą. Čia „pinigai“ - tai krūva nuliukų ir viene- 
tų, perduodamų elektros laidais, mikrobangomis, palydovais. 

Šiuo metu visa tai taip įprasta, kad mes net neabejojame tuo. Prie- 
šingai, jei matome, kad iš rankų į rankas eina dideli popieriniai pinigai, 
įtariam kažką negera. Mūsų manymu, grynieji pinigai išduoda mokes- 
čių rinkėją arba ką nors susidėjus su narkotikų skandalu. 


Valdžios klaidos 


Tokie esminiai pinigų sistemos pokyčiai baugina netgi tvirtas instituci- 
jas, kurios iki šiol turėjo ypatingą valdžią. 

Pirmiausia vietoj popierinių banknotų atsiradę elektroniniai pini- 
gai kelia tiesioginį pavojų įprastiems bankams. Pasak buvusio Visa In- 
ternational pirmininko Dee Hocko, „bankui nepavyks išlaikyti savo 
pozicijos kaip svarbiausio mokėjimų sistemos operatoriaus“. Bankai 
turėjo vyriausybės saugomą atsiskaitymo paslaugų monopolį. Elektro- 
niniai pinigai grasina išstumti šią sistemą. 

Savisaugos tikslams kai kurie bankai patys perėjo prie kredito kor- 
telių. Negana to, jie įrengė automatus, kad klientams būtų patogiau. 
Jei bankas pasigamina debeto kortelių ir daugelyje vietų pastato ban- 
ko kasos automatus, tai gali atremti kredito kortelių bendrovių puoli- 
mą. Debeto kortelės leidžia parduotuvės savininkui iš karto pasiimti 
pinigus, jam nereikia laukti, kol Diner Club, American Express ar Visa 
perves tam tikrą sumą. Todėl šeimininkai gali atsisakyti mokėti jiems 
procentą už kiekvieną pervedimą. 

Kita vertus, bankus puola įvairiausi nebankai. Pavyzdžiui, Japoni- 
jos finansų ministerija abejoja siūlymu privačioms bendrovėms, to- 
kioms kaip NT, leisti vertę turinčius plastmasinius „banknotus“ — 
tokią valiutos rūšį - ir naudotis jais, nepaisant bankų bei jos taisyklių. 
Jei bendrovė priima pinigus už iš anksto apmokėtą kortelę, ji priima 
„depozitą“ — visai kaip bankas. Leisdamas pinigus vartotojas atlieka 
veiksmą, tolygų indėlio paėmimui. Mokėdama pardavėjui kortelių ben- 
drovė veikia kaip „mokėjimo sistema“. Tai funkcijos, kurias kadaise 
atlikdavo tik bankai. 

Be to, jei kortelių bendrovės gali teikti vartotojams paskolą, priimti- 
ną abiem pusėms ir nevaržomą jokių bankų apribojimų, centriniai ban- 
kai gali netekti įtakos pinigų politikai. Pietų Korėjoje plastmasiniai pini- 
gai paplito taip sparčiai, kad vyriausybė bijo, jog šie skatina infliaciją. 

Trumpai tariant, pasaulio ekonomikoje atsiradę elektroniniai pini- 
gai kelia pavojų daugeliui senų tvirtų valdžios ryšių. Šiame kovos dėl 
valdžios sūkuryje žinios diegiamos į technologiją. Tai mūšis, kuris ki- 
taip apibrėš pačius pinigus. 


XXI amžiaus pinigai 


Žinoma, pinigai neišnyks, kad ir kokie jie būtų, - metaliniai ar popie- 
riniai (ar popieriniai su metalo pamušalu). Tačiau, jei ne branduolinė 
katastrofa ar technologinis kataklizmas, elektroniniai pinigai plis iš- 
stumdami daugelį alternatyvų. Elektroninių pinigų operacijos labai 
sparčios, jos padeda išvengti brangių tradicinės pinigų sistemos nepa- 
togumų. 

Atsižvelgiant į visa tai, ryškėja gana įspūdingas modelis. Kapita- 
las - turimas galvoje turtas, įdedamas į darbą gamybai didinti, - kei- 
čiasi kartu su pinigais. Abu įgyja naujų formų kaskart, kai visuomenė 
sulaukia esminių permainų. 

Vykstant tokiems procesams, kinta ir Žinių turinys. Žemdirbystės 
eros pinigų (metalo ar kitų prekių) žinios buvo lygios beveik nuliui. 
Šie Pirmosios bangos pinigai išties buvo ne tik apčiuopiami ir patva- 
rūs, bet ir beraščiai. Tai reiškia, kad jų vertė priklausė nuo svorio, o ne 
nuo į juos įspaustų žodžių. 

Šiandieniai popieriniai Antrosios bangos banknotai yra su pamuša- 
lu arba be jo. Labai svarbu tai, kas išspausdinta popieriuje. Pinigai 
simboliniai, bet vis dar apčiuopiami. Jie pasirodė pasiekus visuotinį 
raštingumą. 

Darosi vis aiškiau, kad Trečiosios bangos pinigus sudarys elek- 
troniniai impulsai. Jie greitai išnykstantys... akimirksniu pervedami... 
kontroliuojami videoekrane. Iš esmės tai vaizdo reiškinys. Mirksin- 
tys, žybsintys, lekiantys per planetą Trečiosios bangos pinigai yra 
informacija - žinių pagrindas. 

Kapitalas ir pinigai vis labiau tolsta nuo materialios formos. Jie 
keičiasi pereidami iš visiškai apčiuopiamo į simbolinį ir galiausiai šian- 
dien - į „supersimbolinį“ pavidalą. 

Tiek daug transformacijų vyksta drauge su tikėjimo pokyčiais, be- 
veik religiniu atsivertimu - nuo pasitikėjimo ilgalaikiais apčiuopiamais 
daiktais, tokiais kaip auksas ar popierius, iki tikėjimo, kad net labiau- 
siai neapčiuopiami trumpi elektroniniai signalai gali būti keičiami į 
gėrybes ir paslaugas. 

Mūsų turtas - tai simbolių turtas. Juo daugiausia grindžiama ir 
valdžia. 


Material-izmas! 


Vieną dieną, kai Ronaldas Reaganas dar buvo Baltuosiuose rūmuose, 
šeimos valgomajame prie stalo susirinko nedidelė grupelė aptarti Ame- 
rikos ateities. Čia susėdo aštuoni žinomi futuristai, viceprezidentas ir 
trys geriausi Reagano patarėjai, tarp jų ir Donaldas Reganas, neseniai 
prezidento paskirtas personalo vadovas. 

Posėdis buvo sušauktas autoriaus, Baltiesiems rūmams paprašius, 
ir pradėtas pareiškimu, kad, nors futuristai nesutaria daugeliu techno- 
loginių, socialinių ir politinių klausimų, visi jie yra vienos nuomonės, 
jog ekonomika išgyvena svarbių permainų laikotarpį. 

Donaldas Reganas tada pyktelėjo: „Ar jūs manote, kad mes dabar 
imsime eiti ratu, kirpdami vieni kitiems plaukus ir svaidydami mėsai- 
nius! Negi mes jau nebūsime galinga pramoninė jėga?“ 

Reganas pagarsėjo labiau savo meilės nuotykių pasakojimais negu 
tarnybos nuopelnais. Jį atleido po didelių nesutarimų su Nancy Rea- 
gan, pirmąja ledi. Bet tada buvo pirmoji jo darbo diena prezidentūro- 
je, 1r Reganas metė pirštinę ant nublizginto stalo. 

Prezidentas ir viceprezidentas apsidairė tikėdamiesi atsakymo. Dau- 
guma vyrų atrodė nustebinti tokio stačiokiškumo ir netakto. Regano 
ėmėsi Heidi Toffler, Ateities sukrėtimo, Trečiosios bangos ir šios kny- 
gos bendraautorė. „Ne, pone Reganai, - ramiai tarė ji. - Jungtinės 
Valstijos ir toliau bus galinga pramoninė jėga. Tik fabrikuose dirbs 
mažiau žmonių.“ 

Aiškindama, kuo skiriasi tradiciniai gamybos metodai nuo Macin- 
tosh kompiuterių gamybos, ji pabrėžė, kad Jungtinės Valstijos yra ne- 
ginčijamai vienas didžiausių pasaulyje maisto gamintojų, nors žemės 
ūkis turi mažiau kaip 2 procentus darbo jėgos. Iš tikrųjų per pastarąjį 
šimtmetį juo labiau mažėjo žemės ūkio darbo jėgos, palyginti su kitais 
sektoriais, juo galingesnis darėsi Jungtinių Valstijų žemės ūkis. Kodėl 
negalėjo atsitikti taip ir pramonei? 

Keista, bet po daugybės kilimų ir nuopuolių darbininkų skaičius Jung- 
tinių Valstijų pramonės įmonėse 1988 m. buvo toks pat kaip 1968 m. — 
šiek tiek per 19 milijonų. Pramonė gamino tokį patį nacionalinio pro- 
dukto procentą kaip ir prieš 20 metų. Tačiau ji išsivertė su mažiau 
bendros darbo jėgos. 

Mintis aiški: Amerikos gyventojų ir darbo jėgos daugėja. Diduma 
Amerikos pramonininkų devintajame dešimtmetyje automatizavo ir 
pertvarkė gamybos procesą, todėl bendras darbininkų skaičius toliau 
turėtų mažėti. Kai kuriais duomenimis, ateinantį dešimtmetį Jungti- 
nėse Valstijose kasdien bus sukuriama 10 000 naujų darbo vietų, bet 
labai mažai pramonėje. Tokie patys procesai vyksta Europos ir Japo- 
nijos ekonomikoje. 

Tačiau netgi šiandien Donaldo Regano žodžius kartais prisimena 
prastai valdomos Amerikos pramonės, retėjančių profsąjungų vadai, 
ekonomistai ir istorikai, garsiai šaukiantys apie pramonės reikšmę, - 
tarsi ją kas neigia. 

Iš viso to atrodytų, kad perėjimas nuo rankų darbo prie paslaugų ir 
protinio darbo ekonomikai kenkia. Sumažėjęs darbo vietų skaičius tarsi 
„Išskaptuoja“ ūkį. Tokie argumentai primena XVIII a. prancūzų fi- 
ziokratus, neįstengusius įsivaizduoti industrinio ūkio ir laikiusius Že- 
mės ūkį vienintele „našia“ veikla. 


Nauja nedarbo reikšmė 
Daugiausia dejonių dėl pramonės „nuosmukio“ sukelia savanaudišku- 
mas, atgyvenęs požiūris į turtą, gamybą ir nedarbą. 

Jau 1962 m. Prinstono universiteto ekonomistas Fritzas Machlu- 


pas parašė originalų veikalą Žinių gamyba ir paskirstymas Jungtinėse 

Valstijose (The Production and Distribution of Knowledge in the United 
States). Jis tapo pagrindu plūstančiai statistikai, kuri aiškiai rodė, jog 
dabar daugiau darbininkų prižiūri simbolius negu daiktus. Ketvirtojo 
dešimtmečio pabaigoje ir penktojo pradžioje knygose, straipsniuose, 
apžvalgose, monografijose ir IBM tikslams parengtoje baltojoje kny- 
goje nedidelė grupelė Jungtinių Valstijų ir Europos futuristų prana- 
šauja perėjimą nuo fizinės prie protinės darbo jėgos, arba prie darbo, 
kuriam reikia psichologinių Žmogaus įgūdžių. Tuo metu šie perspėji- 
mai buvo atmesti kaip pernelyg „nerealūs“. 

"Tada perėjimas nuo rankų darbo prie paslaugų ir supersimbolinės 
veiklos paplito ir virto dramatišku ir negrįžtamu procesu. Šiandien 
Jungtinėse Valstijose šitos veiklos ėmėsi trys ketvirčiai darbo jėgos. 
Didžiąją permainą rodo ir tai, kad pasaulinis paslaugų bei intelektua- 
linės nuosavybės eksportas prilygsta bendram elektronikos ir auto- 
mobilių arba maisto prekių be degalų eksportui. 

Kadangi ankstyvųjų pasikeitimo požymių buvo nepaisoma, jis vyko 
labai nesklandžiai. Stabdoma gamyba, bankrotai, kitos suirutės alino 
ūkį. Senoji pramonė, nespėjusi įdiegti kompiuterių, robotų, elektroni- 
nių informacijos sistemų, pavėlavusi pakeisti struktūrą, pajuto dides- 
nių „greitakojų“ konkurenciją, didelę ar mažą palūkanų normą, per 
griežtą reguliavimą ir tūkstančius kitų veiksnių. 

Kai kurie jų, be abejo, buvo svarbūs. Tačiau vienodai kalta buvo 
arogancija galingiausių „rūkstančių kaminų“ bendrovių - ilgai pramo- 
nėje viešpatavusių automobilių gamintojų, plieno gamyklų, laivų sta- 
tyklų, tekstilės įmonių. Tokia valdymo trumparegystė nubaudė tuos 
visuomenės sluoksnius, kurie buvo mažiausiai prasikaltę dėl pramo- 
nės atsilikimo ir labiausiai negebantys apginti savęs bei savo darbinin- 
kų. Netgi viduriniai vadovai pajuto sparčiai augančią bedarbystę, pa- 
matė savo banko sąskaitas ir pradėjo mąstyti. Emė irti šeimos. Vašing- 
tonas nepadarė veik nieko, kad sušvelnintų smūgį. 

Tai, kad darbininkų skaičius 1988 m. ir 1968 m. buvo toks pat, 
visai nereiškia, jog anksčiau atleisti žmonės grįžo į senus darbus. Prie- 
šingai - įrengusios pažangias technologijas bendrovės ieškojo visiškai 
kitokios darbo jėgos. 

Seniems Antrosios bangos fabrikams reikėjo pakeičiamų darbinin- 
kų. Trečiosios bangos operacijoms, priešingai, reikia įvairių ir vis to- 

bulesnių įgūdžių. Vadinasi, darosi vis sunkiau keisti darbininkus. Šitai 
apverčia nedarbo problemą aukštyn kojom. 

Antrosios bangos, ar „rūkstančių kaminų“, visuomenėje vartotojų 
perkamoji galia skatino ūkį ir kūrė naujas darbo vietas. Turint milijo- 
ną bedarbių, iš principo buvo galima praplėsti ūkį ir juos įdarbinti. 
Darbininkai arba buvo pakeičiami, arba darbui reikėjo tokių menkų 
įgūdžių, kad jų galėjo išmokti per valandą. Kiekvienas darbininkas ga- 
lėjo būti priimtas į bet kurią vietą. Presto! Ir problema išgaruoja. 

Šiandienėje supersimbolinėje ekonomikoje viskas kiek kitaip. To- 
dėl nedarbas atrodo sunkiai valdomas, neveikia nei tradicinis keine- 
sizmas, nei piniginiai vaistai. Prisimename, jog siekdamas įveikti di- 
džiąją depresiją Johnas Maynardas Keynesas skatino deficitines išlai- 
das, kad vyriausybė dėtų pinigus į vartotojų kišenes. Gavę lėšų, jie 
puls pirkti prekių. Gamintojai turės plėsti savo gamyklas ir samdyti 
daugiau darbininkų. Galas nedarbui! Monetaristai reikalavo manipu- 
liuoti palūkanų normomis arba pinigų mase, kad atitinkamai padidėtų 
arba sumažėtų perkamoji galia. 

Šiandienė pasaulio ekonomika, pumpuojanti pinigus į vartotojų ki- 
šenes, gali tiesiog siųsti juos per jūras, nė piršto nejudindama dėl vie- 
tos ūkio. Amerikietis, perkantis naują televizorių ar kompaktinių dis- 
kų grotuvą, tiesiog nusiunčia dolerius į Japoniją, Korėją, Malaiziją ar 
kitur. Pirkinys nesukuria naujų darbo vietų namuose. 

Yra dar vienas esminis senosios strategijos trūkumas: jai vis dar 
rūpi pinigų, o ne žinių cirkuliavimas. Tačiau jau neįmanoma mažinti 
nedarbo, tiesiog didinant darbo vietų skaičių. Problema - ne vien skai- 
čiai. Kiekybinį nedarbą pakeitė kokybinis nedarbas. 

Jei kiekvienas bedarbis rastų dešimt skelbimų „Reikia“, jei būtų 
10 milijonų laisvų darbo vietų ir tik vienas milijonas bedarbių, tas mi- 
lijonas negebėtų atlikti darbo, neturėdamas įgūdžių - reikalingų žinių. 
Šiandien tie įgūdžiai tokie įvairūs ir taip sparčiai keičiasi, kad darbi- 
ninkų neįmanoma pakeisti greit ir pigiai kaip anksčiau. Vien pinigai ir 
skaičiai jau neišsprendžia problemos. 

Bedarbiams verkiant reikia pinigų šeimoms išlaikyti. Visuomenės 
pareiga jiems padėti. Tačiau bet kuri veiksminga nedarbo mažinimo 
strategija supersimbolinėje ekonomikoje priklauso ne nuo turto, o nuo 
žinių paskirstymo. 

Be to, naujų darbo vietų reikia ieškoti jau ne vadinamojoje gamy- 
boje. Iškils ne mechaninių įgūdžių klausimas, pavyzdžiui, algebros, 
kurios prireikia kai kuriems gamintojams; bus kalbama apie įvairiau- 
sius kultūrinius ir asmeninius įgūdžius. Tam privalome rengti žmo- 
nes - mokyklose, profesinėse mokyklose, darbovietėse. Turime rengti 
juos dirbti tokiose paslaugų sferose kaip senelių, vaikų, ligonių prie- 
Žiūra, asmens saugumas, mokymas, poilsio ir rekreacijos, turizmo bei 
panašios paslaugos. 

Ir mes, užuot šaipęsi iš visos paslaugų srities, privalėsime pradėti 
nuo darbo vietų paslaugų srityse, kaip anksčiau pradėdavome nuo ga- 
myklų. McDonald's negali būti įvairios veiklos simbolis, pradedant mo- 
kymu ir baigiant darbu maitinimo įstaigoje ar ligoninės radiologijos 
centre. 

Negana to, jei maži paslaugų sektoriaus darbuotojų atlyginimai, rei- 
kia ne dejuoti dėl darbo vietų pramonėje sumažėjimo, o didinti pa- 
slaugų našumą ir ieškoti naujų darbo jėgos organizavimo bei kolekty- 
vinių derybų formų. Ankstesnius gamybos susivienijimus turi pakeisti 
naujo stiliaus organizacijos, atitinkančios naują supersimbolinę eko- 
nomiką. Kad išgyventų, jos negalės toliau žiūrėti į žmones kaip į masę, 
o privalės mąstyti apie kiekvieną kaip apie individą, kuris ne priešinasi 
darbo namuose programoms, laisvam darbo dienos režimui, darbo pa- 
sidalijimui, o visa tai palaiko. 

Taigi nauja supersimbolinė ekonomika verčia mus iš esmės keisti 
požiūrį į nedarbą. Atsisakyti pasenusių hipotezių - vadinasi, atsisaky- 
ti tų, kuriems jos naudingos. Todėl Trečiosios bangos gerovės kūrimo 
sistema kelia pavojų seniai įsigalėjusiems korporacijų, susivienijimų ir 
vyriausybės valdžios santykiams. 


Protinio darbo spektras 


Supersimbolinė ekonomika paverčia atgyvenusiomis ne tik nedarbo, 
bet ir darbo sąvokas. Kad suprastume šią ekonomiką ir jos sukeltą 
kovą dėl valdžios, turėsime net žodyną atnaujinti. 

Ūkio skirstymas į tokias sritis kaip „žemės ūkis“, „apdirbamoji pra- 
monė“ ir „paslaugos“ šiandien yra labiau miglotas negu aiškus. Spar- 

čios dabartinės permainos niekais paverčia kadaise buvusius tikslius 
apibrėžimus. 

Ponas Reganas, tada sielojęsis, kad per daug amerikiečių kerpa vie- 
ni kitiems plaukus, nustebtų sužinojęs, jog didžiausios Europoje kom- 
piuterių gamyklos įkūrėjas nuolat kartodavo: „Mes esame paslaugų 
įmonė - kaip kirpykla!“ 

Užuot tvirtai laikęsi senų klasifikacijų, turime pamiršti etiketes ir 
pasiteirauti, ką Žmonės tose įmonėse turi daryti, kad sukurtų pridėti- 
nę vertę. Pateikę šį klausimą suprasime, kad visose trijose srityse nuo- 
lat daugėja simbolinio apdorojimo, arba protinio darbo. 

Šiais laikais ūkininkai kompiuteriais skaičiuoja grūdų normas; plie- 
no gamyklų darbininkai sėdi prie valdymo pultų ir žiūri į vaizdo ekra- 
nus; investicijų bankininkai įsijungia mikrokompiuterius ir planuoja 
savo finansines rinkas. Beveik nesvarbu, ar ekonomistai pavadins šią 
veiklą „žemės ūkiu“, „apdirbamąja pramone“ ar „paslaugomis“. 

Keičiasi ir profesinės kategorijos. Tarkim, ką nors pavadinsime san- 
dėlininku, mašinistu ar pardavėju. Žmogaus pareigos labiau nutyli- 
mos nei atskleidžiamos. Pavadinimai gali likti tie patys, bet tikrasis 
darbas - ne. 

Šiandien daug patogiau grupuoti darbininkus pagal jų simbolinį 
apdorojimą, arba protinį darbą. Nesvarbu, kaip juos vadiname, kur 
jie dirba - parduotuvėje, sunkvežimyje, gamykloje, ligoninėje ar raš- 
tinėje. 

Vadinamojo protinio darbo spektro viršūnėje - mokslininkai, tyrė- 
jai, finansų analitikai, kompiuterių programuotojai ir, tiesą sakant, ei- 
liniai kanceliarijos tarnautojai. Kas nors gali paklausti, kam vienai gru- 
pei priskirti ir mokslininką, ir kanceliarijos tarnautoją? Atsakymas 
toks: nors jų funkcijos aiškiai skiriasi, nors jie dirba skirtingais abst- 
rakcijos lygiais, abu - ir milijonai panašių į juos - daro ne ką kita, o 
kilnoja informaciją arba kuria daugiau informacijos. Jų darbas visiš- 
kai simbolinis. 

Protinio darbo spektro viduryje randame „mišrių“ profesijų. Pa- 
vyzdžiui, darbininkas turi ir atlikti fizinį darbą, ir valdyti informaciją. 
Vežėjų bendrovių Federal Express arba UPS vairuotojas nešioja dėžes 
ir siuntinius, vairuoja sunkvežimį ir dirba su kompiuteriu. Pažangių 
gamyklų mašinistai - labai gerai parengti darbuotojai. Viešbučio tar- 

nautojas, slaugė ir daugelio kitų profesijų atstovai turi bendrauti su 
žmonėmis, bet didelę savo darbo laiko dalį praleidžia siųsdami, gau- 
dami ar kurdami informaciją. 

Ford gamyklos automechanikas dar gali būti tepaluotomis ranko- 
mis, bet greitai, taisydamas automobilio gedimus, jis naudosis Hew- 
lett-Packard sukurta kompiuterių sistema, šimto megabaitų techni- 
niais brėžiniais ir į kompaktinius diskelius įrašytais duomenimis. Sis- 
temai reikės daugiau duomenų apie gaminamą automobilį. Ji padės 
rasti daugybę techninės informacijos, padarys išvadas ir parodys, kaip 
taisyti gedimus. 

Kaip pavadinti su šia sistema sąveikaujančius žmones - mechani- 
kais ar proto darbininkais? 

Spektro apačioje - nykstantis rankų darbas. Kai ūkyje mažiau ran- 
kų darbo, „proletariatas“ tampa mažuma. Jį pakeičia „kognitariatas“. 
Tiksliau, plėtojantis supersimbolinei ekonomikai, proletariatas /ampa 
kognitariatu. 

Kalbant apie žmogaus darbą, šiandien kyla tokie svarbiausi klausi- 
mai: kiek jis apdoroja informacijos, kiek tas darbas įprastas arba pro- 
gramuojamas, koks jo abstrakcijos lygis, ar žmogus prieina prie cen- 
trinio duomenų banko ir valdymo informacijos sistemos, kiek indivi- 
das turi autonomijos ir atsakomybės. 

Šio proceso negalima vadinti „išskaptavimu“. Nevalia jo nurašyti ir 
išmesti. Gudrios frazės nuvertina būtent tą ekonomikos dalį, kuri spar- 
čiausiai auga ir sukuria daugiausia naujų darbo vietų. Jos taip pat at- 
meta lemiamą žinių vaidmenį, gaminant turtą. Be to, jos nepastebi, 
kad žmogaus darbo pasikeitimas atitinka neseniai atsiradusį super- 
simbolinį kapitalą ir pinigus, trumpai aprašytus ankstesniame skyriu- 
je. Šie procesai yra visos visuomenės struktūros kaitos dalis, mums 
žengiant į XXI amžių. 


Mažamokslis prieš intelektualą 

Tokios didžiulės permainos neįmanomos be valdžios konflikto. Lau- 
kiant, kas nugalės ir kas praloš, galima pamąstyti apie bendroves, at- 
liekančias panašų protinį darbą. 

Klasifikuojant jas nesvarbu, ar tai gamybos, ar paslaugų įmonė. Nie- 
kam tai nerūpi. Svarbiausia - ką žmonės iš tikrųjų daro. Pavyzdžiui, 
CSX įmonė valdo geležinkelius Jungtinių Valstijų rytuose ir vieną stam- 
biausių pasaulyje jūrų krovadėžių gabenimo verslą (CSX įveža į Jung- 
tines Valstijas Honda automobilių dalis). Bet pati CSX laiko save in- 
formacijos įmone. 

Alexas Mandlis iš CSX sako: „Tarp mūsų paslaugų vis labiau įsigali 
informacija. Neužtenka vien pristatyti gaminius. Vartotojui reikia in- 
formacijos, kokiu laiku ir kur bus kiekvienas jo daiktas, kokios kai- 
nos, muito mokesčiai ir t. t. Mūsų verslas priklauso nuo informaci- 
jos.“ Vadinasi, auga skaičius darbininkų, priklausančių viduriniam ir 
aukštesniam protinio darbo lygiui. 

Tai rodo, kad bendroves galima apytikriai sugrupuoti į „intelektua- 
lias“, „vidutinio išsilavinimo“ ir „mažamoksles“, nelygu Žinių intensy- 
vumas. Kai kurios įmonės ir pramonės šakos turi apdoroti daugiau 
informacijos už kitas, kad sukurtų turtą. Kaip ir individualūs darbai, 
jos gali užimti tam tikrą vietą protinio darbo spektre. Tai priklauso 
nuojų atliekamo protinio darbo kiekio ir sudėtingumo. 

Psichiatras Donaldas F Kleinas, Niujorko valstybinio psichiatrijos 
instituto tyrimų vadovas, dar plėtoja šią mintį ir tvirtina, kad tuos skir- 
tumus rodo bendras intelekto lygis, kurio reikalaujama iš darbininkų. 
„Negi iš tiesų manote, kad vidutinis Apple darbininkas nėra gudresnis 
už vidutinį McDonald's darbininką? - klausia jis. - Viršūnės valdymas 
McDonald's įmonėje gali būti toks pat gudrus kaip ir viršūnės valdy- 
mas Apple (nors aš tuo abejoju), bet šiose įmonėse smarkiai skiriasi 
skaičius žmonių, iš kurių reikalaujama aukšto protinio lavėjimo koefi- 
ciento ir simbolinių įgūdžių.“ 

Šitaip galima būtų išvesti kolektyvinį kiekvienos bendrovės proti- 
nio lavėjimo koeficientą. Ar Chrysler darbininkai sumanesni už Ford 
ar Toyota? (Ar jie geriau išsilavinę; ar iš prigimties protingesni?) O 
kaip atrodytų, jei palygintume Apple ir Compaą ar General Foods ir 
Pillsbury protinio lavėjimo koeficientus? Galime prisigalvoti ir nesą- 
monių, pavyzdžiui, įsivaizduoti naują kolektyvinį Fortune 500 darbuo- 
tojų koeficientą. 

"Tačiau ar aukšto intelekto įmonės pagamina daugiau turto už žemo 
intelekto įmones? Ar jos pelningesnės? Žinoma, kitos savybės - mo- 

tyvacija, veržlumas, konkurencijos intensyvumas - labiau priklauso 
nuo bendros sėkmės. Kad ir kaip ten būtų - kaip išmatuoti intelektą? 
Yra svari priežastis manyti, kad įprasti IO testai yra šališki ir apima 
per mažai intelekto aspektų. 

Galime nesunkiai pastebėti, kad, nepaisant individualaus darbinin- 
kų intelekto lygio, intelektualios įmonės elgiasi kitaip nei mažiau pri- 
klausomos nuo žinių. 

Mažamokslėse įmonėse protinį darbą dirba paprastai keletas vir- 
šūnės žmonių. Visiems kitiems mąstyti nereikia, tereikia fiziškai dirb- 
ti. Šiose įmonėse vyrauja nuomonė, kad darbininkai yra neišmanėliai 
arba kadjų Žinios nesusijusios su gamyba. 

Netgi intelektualiame sektoriuje šiandien esama „numokslinimo“ 
apraiškų. Darbai supaprastinami, susmulkinami iki menkiausių de- 
talių, veiklos rezultatai tvarkomi labai palengva. Tokie Fredericko 
Tayloro metodai buvo sukurti XX a. pradžios fabrikams, todėl pa- 
stangos taikyti juos dabar primena labiau mažamokslę praeitį negu 
intelektualią ateitį. Mat galutinis būdas kiekvienai pasikartojančiai, 
paprastai ir be mąstymo išsprendžiamai užduočiai yra robotizacija 
(automatizacija). 

Ekonomikai žengiant supersimbolinės gamybos link, visos įmonės 
privalo pergalvoti Žinių reikšmę. Sumaniausios intelektualaus sekto- 
riaus įmonės pirmos pradėjo mąstyti apie Žinių vaidmenį ir pertvarky- 
ti darbą. Jų manymu, našumas ir pelnas šoktels, jei proto nereikaujan- 
tis darbas bus sumažintas iki minimumo arba perduotas pažangioms 
technologijoms. Iš darbininko atimama dalis jo veiklos. Tikslas - ge- 
riau mokama kvalifikuotesnė darbo jėga. 

Net vidutinio sudėtingumo operacijos, kurioms vis dar reikia fizi- 
nės manipuliacijos daiktais, verčia įgyti daugiau Žinių ir pamažu perei- 
na į protinio darbo sektorių. 

Indianoje nauja 65 milijonus JAV dolerių kainavusi Šelbivilio Gen- 
Corp Automative gamykla netrukus priims penkis šimtus darbininkų, 
kurie gamins automobilių Chevrolet, Pontiac ir Oldsmobile prietaisų 
mas kainuos nuo 8 iki 10 tūkstančių dolerių. Jie bus rengiami ne vien 
atlikti fizines užduotis. Juos mokys spręsti problemas, vadovauti, at- 
likti tam tikrus vaidmenis ir organizuoti darbą. Darbininkai bus pada- 

lyti į komandas. Kompiuteris padės jiems perprasti statistinio proceso 
kontrolės metodus. Kiekviena komanda išmoks atlikti daug skirtingų 
užduočių, kad gebėtų pereiti prie kitos operacijos ir kad darbas nenu- 
sibostų. Komandų vadovai rengiami visus metus, kelis kartus išvyksta 
į užsienį. 

GenCorp šitiek daug investuoja ne altruistiniais sumetimais. Ji tiki- 
si, kad įdėtos lėšos grįš, nes gamykla greičiau suksis, dirbs kokybiškai, 
sugaiš mažiau laiko ir kiekvienas darbininkas pagamins daugiau pro- 
dukcijos. 

Apskritai intelektualios įmonės nėra labdaros įstaigos. Nors dar- 
bas jose fiziškai lengvesnis negu mažamokslėse, aplinka malonesnė, 
jos daugreiklesnės savo darbininkams nei mažamokslės. Darbuotojai 
skatinami pasitelkti ne tik racionalų protą, bet ir emocijas, intuiciją, 
vaizduotę. Būtent todėl markūziški kritikai tai laiko dar Žiauresniu 
darbuotojų „išnaudojimu“. 


Mažamokslė ideologija 


Mažamoksliame pramonės ūkyje turtas matuojamas turimomis prekė- 
mis. Svarbiausias ekonomikos veiksnys - prekių gamyba. Priešingai, sim- 
bolinė ir paslaugų veikla, nors neišvengiama, buvo niekinama kaip ne- 
naši. (Ir dabar ją taip vertina kai kurie ekonomistai, taikantys įprastą 
našumo matavimo metodiką, sukurtą gamybos sektoriui ir netinkamą 
paslaugoms. Pastarosios iš prigimties yra sunkiau išmatuojamos.) 

Prekių - automobilių, radijo imtuvų, traktorių, televizorių - gamy- 
ba buvo laikoma „vyrišku“, arba energingu, darbu, kurį apibūdina to- 
kie žodžiai kaip praktiškas, realistiškas. Į žinių gamybą ir informacijos 
mainus buvo žiūrima su panieka kaip į lepų, moterišką reiškinį. 

Pasigirdo daug panašių vertinimų. Pavyzdžiui, kad „gamyba“ yra 
materialinių išteklių, mašinų ir raumenų derinys... kad didžiausias įmo- 
nės turtas yra apčiuopiami daiktai... kad valstybės gerovę lemia prekių 
perteklius... kad paslaugų prekyba reikšminga tiek, kiek skatina pre- 
kybą daiktais... kad mokymasis yra laiko gaišimas, nebent jis siauras, 
profesinis... kad tyrimai - svajotojų sritis... kad liberalus menas nerei- 
kalingas, netgi nepalankus verslo sėkmei. 

Žodžiu, vertinama buvo tik materija. 

Beje, tokios idėjos buvo tik kapitalizmo miesčionių. Jos turėjo 
analogų ir komunistiniame pasaulyje. Marksizmo ekonomistams, jei 
jau taip, buvo sunkiau įtraukti į savo schemą intelektualų darbą. Tūks- 
tančiuose socialistinio realizmo paveikslų vaizduojami laimingų dar- 
bininkų portretai. Jų raumenys kaip Schwarzeneggerio, o fone - 
krumpliaračiai, rūkstantys kaminai, garvežiai. Proletariato šlovini- 
mas, teorija, kad jis — permainų avangardas, rodė mažamokslės eko- 
nomikos principus. 

Radosi daugybė pavienių nuomonių, hipotezių, požiūrių. Tai buvo 
veikiau save stiprinanti, teisinanti ideologija, pagrįsta energingu mate- 
rializmu, - arogantiškas triumfinis „material-izmas!“ 

Material-izmas iš esmės buvo masinės gamybos ideologija. Ar jį 
skelbtų kapitalizmo vadai, ar eiliniai ekonomistai, jis reiškė požiūrį, 
kaip ironiškai rašė Financial Times, „kad materialinis produktas svar- 
biausias, o tai labai vertintų sovietiniai planuotojai“. Tai yra vėzdas 
kovoje dėl valdžios tarp rūkstančių kaminų ūkio ir sparčiai besiku- 
riančios supersimbolinės ekonomikos. 

Buvo laikai, kai material-izmas atrodė prasmingas. Šiandien, kai 
tikrąją gaminių vertę lemia į juos įdėtos žinios, jis tampa reakcingas ir 
paikas. Kiekviena šalis, kuri rinksis material-izmu grįstą politiką, pa- 
smerks save tapti XXI a. Bangladešu. 


Intelektuali ideologija 


Supersimboline ekonomika gyvybiškai suinteresuotos bendrovės, ins- 
titucijos, žmonės dar nesukūrė nuoseklios priešpriešos, bet kai kurie 
esminiai teiginiai jau rikiuojasi į vietas. 

Pirmas šios naujosios ekonomikos pagrindų užuomazgas galima 
įžvelgti iki šiol nepripažintuose raštuose. Jų autoriai - tokie žmonės 
kaip Eugenas Loeblis, kuris vienuolika metų sėdėjo komunistiniame 
Čekoslovakijos kalėjime ir kruopščiai permąstė marksistinių ir Vaka- 
rų ekonomistų pažiūras; Henry's K. H. Woo iš Honkongo, analizavęs 
„nematomus gerovės aspektus“; Ženevoje Orio Giarinis, pritaikęs ri- 
zikos ir neapibrėžtumo sąvokas savo ateities paslaugų analizei; ameri- 

kietis Walteris Weisskopfas, rašęs apie nepusiausviras sąlygas ir jų po- 
veikį ekonominei plėtrai. 

Mokslininkai šiandien klausia, kaip sistemos veikia neramiais lai- 
kais, kaip įveikiamas chaosas ir įsivyrauja tvarka, kaip besikuriančios 
sistemos šokteli ant aukštesnės pakopos. Tokie klausimai labai aktua- 
lūs ir verslui, ir ekonomikai. Vadybos knygose rašoma apie „potraukį 
į chaosą“. Ekonomistai vėl atranda Josepho Schumpeterio veikalus, 
kuriuose jis kalba apie „kūrybišką destrukciją“ — būtiną pažangos są- 
lygą. Bendrovių susiliejimai, aktyvų išpardavimai, reorganizacijos, ban- 
krotai, įmonių ir bendrovių kūrimas, vidinės reorganizacijos - tai spar- 
tūs procesai, padedantys visai ekonomikai įgauti naują struktūrą, daug 
įvairesnę, permainingesnę ir sudėtingesnę. 

Šuoliui ant aukštesnės įvairumo, greičio ir sudėtingumo pakopos 
reikia tobulesnių ir sudėtingesnių integracijos formų, o šioms savo 
ruožtu - ir aukštesnio žinių lygio. 

Be šios aukštesnės koordinacijos ir protinio darbo ekonomika ne- 
sukurs jokios pridedamosios vertės, jokio turto. Vertę lemia daugiau 
dalykų, ne vien žemė, darbas ir kapitalas. Visa pasaulio Žemė, visas 
darbas ir kapitalas nepatenkins vartotojų poreikių, jei jie nebus integ- 
ruoti daug aukštesniu lygiu už ankstesnį. Būtent tai pakeičia vertės 
sąvoką. 

Promėthėe, nepriklausomų Paryžiaus specialistų komisijos, ataskai- 
toje parašyta: „Iš esmės vertė gaunama iš gaminio/paslaugų gamybos/ 
tiekimo. Vadinamasis paslaugų ūkis reiškia ne kad žmonės staiga ėmė 
naudotis neapčiuopiamais daiktais, o kad su ūkiu susijusi veikla tampa 
vis labiau integruota.“ 

Renė Descartes'as XVII a. rašė, kad industrializacijos kultūra 
apdovanojo tuos Žmones, kurie gebėjo suskaidyti problemas ir pro- 
cesus į kuo smulkesnes sudedamąsias dalis. Šis skaidymo, arba ana- 
litinis, požiūris į ekonomiką leido vertinti gamybą kaip paskirų žings- 
nių seriją. 

Kapitalo kaupimas, žaliavų pirkimas, darbininkų samdymas, tech- 
nologijos įrengimas, reklama, pardavimas, produktų paskirstymas - 
tai procesai, kuriuos vieni laikė nuosekliais, o kiti - izoliuotais. 

Naujas gamybos modelis, atsiradęs vyraujant supersimbolinei eko- 
nomikai, yra visiškai kitoks. Jis pagrįstas sisteminiu, arba integraty- 

viu, požiūriu: gamyba vis labiau tampa vienalaikė ir susintetinta. Pro- 
ceso dalys nėra visuma ir jų negalima atskirti vienos nuo kitos. 

Pardavėjai ir rinkodaros specialistai gautą informaciją perduoda in- 
žinieriams, kurių siūlomas naujoves turi suvokti finansininkai, 0 jų 
gebėjimas kaupti kapitalą priklauso nuo to, ar patenkinami vartotojų 
poreikiai. Vartotojų pasitenkinimą lemia sunkvežimių kelionių grafi- 
kas, kuris savo ruožtu priklauso nuo darbuotojo motyvacijos, 0 ši nuo 
atlyginimo ir rezultatų, kurie priklauso... ir t. t. 

Naują gamybos paradigmą apibrėžia jungimas, o ne atskyrimas; in- 
tegracija, o ne dezintegracija; greitas vienalaikiškumas, o ne nuosek- 
lios stadijos. 

Iš esmės mes suvokiame, kad „gamyba“ nei prasideda, nei baigiasi 
fabrike. Naujausi ekonominės gamybos modeliai išplečia procesą ir 
„prieš srovę“, ir „pasroviui“ - netgi iki tos akimirkos, kai produktas 
jau parduotas. Pavyzdžiui, garantinis automobilio ar kompiuterio re- 
montas. O netrukus į gamybos sąvoką įeis ir ekologiškai saugus gami- 
nio laikymas tada, kai jis jau nebenaudojamas. Bendrovės turės rūpin- 
tis produktu ir pasibaigus jo vartojimo laikui. Tam tikslui jos privalės 
peržiūrėti technines sąlygas, kalkuliacijas, gamybos metodus ir pan. 
Tai darydamos, jos tieks daugiau su gamyba susijusių paslaugų ir ga- 
mins pridedamąją vertę. Visos šios funkcijos įeis į „gamybą“. 

Lygiai taip pat „gamybos“ apibrėžimą galime plėsti atbuline tvar- 
ka, į jį įrašydami tokias funkcijas kaip darbuotojo rengimas, vaikų 
priežiūros organizavimas ir kitos paslaugos. Fizinį darbą atliekantį 
nepatenkintą Žmogų galime priversti dirbti „našiau“. Laimingi proti- 
nį darbą dirbantys žmonės nuveikia daugiau. Našumą pradedame skai- 
čiuoti Žmogui dar nepasiekus darbovietės. Senbuviams toks platus 
gamybos apibrėžimas gali atrodyti neaiškus ir beprasmis. Naujosios 
kartos vadovams, mąstantiems ne izoliuotai, o sistemiškai, jis atro- 
dys natūralus. 

"Trumpai tariant, keičiama gamybos sąvoka apibūdinama kaip daug 
platesnis procesas, nei mažamokslio ūkio ekonomistai bei ideologai 
įsivaizdavo. Nuo šios dienos kiekviename žingsnyje pridėtinę vertę ku- 
ria ir išreiškia Žinios, o ne pigus darbas, simboliai, o ne žaliavos. 

Nauja pridėtinės vertės šaltinių sąvoka griauna klaidingas laisvo- 
sios rinkos ir marksistines hipotezes, taip pat ir iš jų kilusio material- 

izmo aiškinimus. Material-i1zmo šalininkai tvirtina, kad vertė gaunama 
vien darbininko prakaitu ir kad ją gamina puikus kapitalizmo įmoni- 
ninkas. Dabar atskleista, jog šios mintys yra neteisingos ir klaidinan- 
čios tiek politiškai, tiek ekonomiškai. 

Naujajame ūkyje pridėtinę vertę kuria priimamojo sekretorius ir 
kapitalą kaupiantis investicijų bankas, klavišų spaudytojas ir pardavė- 
jas, sistemų dizaineris ir telekomunikacijų specialistas. Ir netgi varto- 
tojas. Vertę lemia bendros pastangos, o ne kiekviena atskira proceso 
operacija. 

Protinio darbo reikšmė tik didės nepaisant spaudoje pasirodančių 
būgštavimų dėl „nykstančių“ gamybos pamatų ir pasišaipymų iš „in- 
formacinės ekonomikos“. Vis svarbesnė taps ir nauja gerovės kūrimo 
koncepcija. 

Mes esame didžiojo permainų susiliejimo liudininkai - gamybos 
pasikeitimo ir paties kapitalo bei pinigų transformacijos. Šitaip randa- 
Si nauja revoliucinė gerovės kūrimo planetoje sistema. 


Svarbiausias pakaitalas 


Kiekvienas šį puslapį skaitantis žmogus turi vieną įgūdį, vadinamą raš- 
tingumu. Kartais net baisu prisiminti, kad visų mūsų protėviai buvo 
neraštingi. Ne kvaili ar neišmanėliai, o visiškai neraštingi. 

Senovės pasaulyje paprasčiausias skaitymas buvo neregėtas laimė- 
jimas. Šventas Augustinas, rašęs V amžiuje, mini savo mokytoją šven- 
tą Ambraziejų, Milano vyskupą, kuris buvo toks išsilavinęs, kad galė- 
jo skaityti nejudindamas lūpų. Dėl tokio sumanumo jis buvo laikomas 
protingiausiu pasaulio žmogumi. 

Mūsų protėviai nemokėjo ne tik rašyti, bet ir skaičiuoti. Jie ne- 
įstengė atlikti elementariausių aritmetikos veiksmų. O jei kuris įsten- 
gė, buvo laikomas stačiai pavojingu. Kalbant apie Augustiną, būdavo 
perspėjama, kad krikščionys turėtų vengti žmonių, mokančių sudėti ir 
atimti. Mat aišku, jog jie „susitarę su velniu apjuodinti sielą ir įkalinti 
Žmogų pragare“. 

Tik po tūkstančio metų radosi skaičiavimo mokytojų, kurie padėjo 
mokiniams, linkusiems į verslą. 

Tai tik pabrėžia, kad daugelis elementariausių šiais laikais svarbių ver- 
slo įgūdžių yra bendras šimtmečius ir tūkstantmečius trukusios kultūri- 
nės plėtros rezultatas. Žinios, gautos iš Kinijos, Indijos, Arabijos, Finiki- 
jos, taip pat ir iš Vakarų pirklių, yra ta nepripažinta paveldo dalis, kuria 
šiandien remiasi viso pasaulio verslininkai. Paskesnės kartos mokėsi šių 
įgūdžių, juos pritaikė, perdavė kitiems ir palengva siekė rezultatų. 

Visos ekonominės sistemos grįstos žiniomis. Visos verslo įmonės 
priklauso nuo tų iki šiol egzistavusių socialiai susiformavusių išteklių. 
Dažnai ekonomistai ir verslininkai, skaičiuodami gamybos sąnaudas, 
jų nepaiso, o įrašo tik kapitalą, darbą ir žemę. Tačiau dabar šie ištek- 
liai, už kuriuos iš dalies mokama, iš dalies ne, yra veik visų svarbiausi. 

Per visą istoriją tik labai retai Žinių pažanga įveikdavo senas kliūtis. 
Svarbiausias šio proceso išradimas - naujos mąstymo ir ryšių priemo- 
nės: rašmenys... abėcėlė... nulis... ir jau mūsų amžiuje - kompiuteris. 

Prieš trisdešimt metų kiekvienas bent kiek mokantis naudotis kom- 
piuteriu populiarioje spaudoje buvo vadinamas „matematikos burti- 
ninku“ arba „smegenų milžinu“ - visai kaip šventas Ambraziejus tais 
laikais, kai visi skaitydami judino lūpas. 

Šiandien mes išgyvename tą istorijos šauksmo metą, kai keičiasi 
visa žmonijos žinių struktūra, nes griūva senieji barjerai. Mes ne tik 
sukaupiame daugiau „faktų“ - nesvarbu kokių. Mes pertvarkome ben- 
droves ir visą ekonomiką, kitaip organizuojame gamybą, žinių paskirs- 
tymą bei jas žyminčius simbolius. 

Ką tai reiškia? 

Tai reiškia, kad kuriame naujas žinių sistemas... ypatingais būdais 
siejame sąvokas... darome nepaprastas išvadas... kuriame naujas te- 
orijas, hipotezes ir vaizdus, pagrįstus neįprastomis prielaidomis, ne- 
girdėtomis kalbomis, kodais bei logika. Verslai, vyriausybės ir indivi- 
dai surenka ir sukaupia daugiau grynų duomenų negu bet kuri anks- 
čiau gyvenusi karta (kurdami didžiules painias aukso kasyklas rytdie- 
nos istorikams). 

Negana to, mes daugybe būdų susiejame duomenis, suteikiame jiems 
kontekstą ir kuriame iš jų informaciją, mes sujungiame informacijos 
grandis į vis stambesnius modelius ir žinių struktūras. 

Nė vienas iš šių darinių nereiškia, kad duomenys, informacija tei- 
singi, o žinios protingos. Tačiau tai rodo, kad mes visiškai kitaip žiūri- 
me į pasaulį, kitaip kuriame gerovę ir naudojamės valdžia. 

Ne visos šios naujos žinios yra tikros ir tikslios. Didelė jų dalis žo- 
džiais neišreiškiama. Jas sudaro daugybė prielaidų, tragmentiniai mo- 
deliai, nepastebėtos analogijos. Į jas įeina ne tik paprasti loginiai ir iš 
pirmo žvilgsnio bejausmiai informaciniai duomenys, bet ir vertybės — 
aistros bei emocijų produktas, ką jau kalbėti apie vaizduotę ir intuiciją. 

Siandienės supersimbolinės ekonomikos priežastis - ne kompiute- 
rių bumas ar paprasčiausios finansinės manipuliacijos, o didžiulis Ži- 
nių struktūros perversmas. 


Informacijos alchemija 


Daugelis Žinių sistemos pokyčių virsta tiesiogiai verslo operacijomis. 
Ši žinių sistema prasiskverbia į kiekvienos įmonės aplinką net greičiau 
nei bankų, politikos ar energetikos sistemos. 

Joks verslas neįmanomas be tam tikros kalbos, kultūros, duome- 
nų, informacijos ir žinojimo, ką daryti. Dar svarbesnė mintis, kad iš 
visų išteklių, reikalingų gerovei kurti, šie yra universaliausi. Iš esmės 
žinios (kartais tiesiog informacija ir duomenys) gali pakeisti kiekvieną 
kitą išteklių. 

Žinios - iš principo neišsenkamos - yra svarbiausias pakaitalas. 

Pavyzdžiui, technologija. 

Rūkstančių kaminų fabrikuose būdavo pernelyg brangu pakeisti 
kurį nors gaminį. Tam reikėjo gerai mokamų technikos įrengėjų, su- 
rinkėjų ir kitų specialistų. Galiausiai padaugėjo prastovų, neveikian- 
čios mašinos rijo kapitalą, palūkanas, pridėtines išlaidas. Todėl pigiau 
buvo ilgai gaminti vis tuos pačius produktus. 

Tačiau šiuolaikinė kompiuterių valdoma gamybos technologija lei- 
džia nuolat atnaujinti procesą. Olandų įkurta milžiniška elektronikos 
bendrovė Philips 1972 m. sukūrė šimtą skirtingų spalvoto vaizdo tele- 
vizorių modelių. Šiandien jų jau per penkis šimtus. Bridgestone Cycle 
Company Japonijoje reklamuoja pagal užsakymą pagamintą dviratį, 
Matsushita siūlo pusiau pritaikytą individualiam vartojimui šildomos 
dangos liniją, Vašingtono avalynės bendrovė pateikia po trisdešimt du 
kiekvieno dydžio batų modelius pagal kliento koją, kuri išmatuojama 
kompiuteriu čia pat parduotuvėje. 

Statant masinės gamybos ekonomiką ant galvos, naujos informaci- 
nės technologijos smarkiai sumažina įvairovės kainą. Žinios pakeičia 
kadaise brangiai atsiėjusias gamybos proceso permainas. 

Arba, pavyzdžiui, medžiagos. 

Gudri kompiuterio programa, prijungta prie tekinimo staklių, gali 

atpjauti daugiau plieno gabalų negu žmogus. Naujos žinios leidžia ga- 
minti mažesnius, lengvesnius produktus - pigesnis tampa transporta- 
vimas ir sandėliavimas. Jau minėjome CSX - geležinkelio ir laivyno 
įmonę, naudojančią naujausią krovimo technologiją, t.y. žinias. Vadi- 
nasi, taip pat sutaupoma laiko ir pinigų. 

Naujos žinios padės mums sukurti dar neregėtų medžiagų - nuo 
aviacinių iki biologinių mišinių, išmoksime vieną medžiagą keisti kita. 
Viskas, pradedant teniso rakete ir baigiant lėktuvo varikliu, gaminama 
iš naujų plastmasių, lydinių, sudėtingų mišinių. Allied-Signal Niudžer- 
syje, Moristaune, gamina vadinamąjį metalo stiklą, kuriam būdingos 
metalo ir stiklo savybės. Jis naudojamas daug ekonomiškesniems trans- 
formatoriams gaminti. Naujos optinės medžiagos leidžia kurti spar- 
tesnius kompiuterius. Naujieji tankai gaminami iš plieno, keramikos 
ir urano mišinio. Nuodugnesnės žinios padeda mums derinti moleku- 
linę medžiagų sandarą, kad gautume norimas šiluminės, elektrines ir 
mechanines savybes. 

Vienintelė priežastis, kodėl mes iš vieno planetos galo į kitą gabe- 
name didžiulius žaliavų - boksito, nikelio, vario - kiekius, yra Žinių 
stoka: nemokame vietinių medžiagų paversti tinkamais vartoti pakai- 
talais. Bet kai tik išmoksime, sutaupysime daug transportui skirtų lė- 
šų. Taigi Žinios yra išteklių ir transportavimo pakaitalas. 

Tas pats pasakytina apie energiją. Žinios gali pakeisti ir ją. Tai pui- 
kiai rodo dideli šiuolaikiniai laimėjimai superlaidumo srityje. Mažina- 
mas energijos kiekis, kuris dabar turi būti siunčiamas kiekvienam ga- 
mybos vienetui. Amerikos valstybinės energijos asociacijos (Ameri- 
can Public Power Association) duomenimis, šiuo metu iki 15 procentų 
Amerikoje gaminamos elektros energijos prarandama, kol ji nukeliauja 
į reikiamą vietą, mat vario laidai yra prastas laidininkas. Prarastos ener- 
gijos užtektų penkiasdešimčiai veikiančių gamyklų. Superlaidumas gali 
sumažinti šiuos nuostolius. 

Bechtel National San Franciske kartu su Ebasco Services Niujorke 
kuria milžinišką, futbolo aikštės dydžio „bateriją“ energijai laikyti. Tu- 
rint tokią saugojimo sistemą, nebūtina naudoti jėgainių, pastatytų tiekti 
papildomai energijai piko metu. 

Žinios pakeičia medžiagas, transportavimą, energiją. Be to, jos taupo 
laiką. Laikas yra vienas svarbiausių ekonomikos išteklių, nors ben- 

drovės balanse jis ir neparodomas. Laikas, tiesą sakant, yra slaptos 
sąnaudos. Spartėjant permainoms, randasi galimybė sutaupyti laiko. 
Didesnė komunikacijų sparta, greičiau į rinką pristatomi nauji pro- 
duktai. Stebime skirtumą tarp pelno ir nuostolio. 

Naujos žinios greitina gamybos procesus, stumia mus į momentinę 
ekonomiką. Jos yra laiko pakaitalas. 

Be to, žinios saugo bei užkariauja erdvę. General Electric transpor- 
tavimo skyrius stato lokomotyvus. Kai, norėdamas susisiekti su tiekė- 
jais, jis pradėjo naudoti pažangias informacijos ir ryšių sistemas, dvy- 
lika kartų pagyvėjo skyriaus apyvarta. Sutaupyta visas akras saugyklų 
ploto. 

Galima taupyti ne tik mažinant gaminių kiekį ir sandėlių plotus. 
JAV per metus parengiama 1, 3 trilijono dokumentų. Kai kuriais skai- 
čiavimais, jų pakaktų Didžiajam kanjonui uždengti 107 kartus. Dabar 
jau tik 5 procentai tos informacijos išlieka popieriuje. Pažangių infor- 
macijos technologijų, pavyzdžiui, dokumentų skenavimo, dėka ją gali- 
ma sumažinti. Dar svarbiau, kad naujosios telekomunikacijos priemo- 
nės, grįstos kompiuteriais ir pažangiomis žiniomis, gali skirstyti pro- 
dukciją iš brangių miesto centrų, nuolat mažindamos energijos ir trans- 
porto išlaidas. 


Žinios prieš kapitalą 


Labai daug prirašyta apie tai, kaip kompiuterinė įranga pakeičia žmo- 
gaus darbą. Tačiau kartais mes pamirštame, kad ji pakeičia ir kapitalą. 
Viską, apie ką kalbėjome, galėtume pavadinti finansų taupymu. 

Iš tiesų žinios tam tikra prasme kelia daug ilgiau trunkantį pavojų 
finansų valdžiai negu politinės leiboristų ar antikapitalistų partijos. 
Informacijos revoliucija mažina kiekvieno gamybos vieneto kapitalo 
poreikį. Tai labai ryškus „kapital-istinės“ ekonomikos bruožas. 

Vittorio Merlonis - penkiasdešimt septynerių metų italų verslinin- 
kas, kurio šeimai priklauso 75 procentai bendrovės Merloni Elettrodo- 
mestici. Romoje, banko Nazionale del Lavoro švietimo centre, maža- 
me šoniniame kambarėlyje, jis atvirai kalba apie savo įmonę. Dešimt 
procentų visų Europai parduodamų skalbyklių, šaldytuvų ir kitų buiti- 

nių elektros prietaisų pagaminta Merlonio bendrovėje. Didžiausi jo 
konkurentai - Švedijos Electrolux ir Olandijos Philips. Ketverius ne- 
ramius metus Merlonis vadovavo Italijos darbdavių konfederacijai Con- 
findustria. 

Pasak Merlonio, dabartinę ekonominę Italijos pažangą lėmė tai, 
kad „tam pačiam daiktui pagaminti reikia mažiau kapitalo, negu rei- 
kėjo anksčiau. Vadinasi, skurdi šalis šiandien gali būti turtingesnė, tu- 
rėdama tiek pat pinigų, kiek prieš penkerius ar dešimt metų“. 

Anot Merlonio, žiniomis grindžiamos technologijos mažina, tar- 
kim, indų plovyklių, viryklių, dulkių siurblių gamybos išlaidas. 

Iš pradžių, kaip sako verslininkas, informacija pakeičia brangų in- 
ventorių. Kompiuteriais Merlonis perduoda duomenis pirmyn atgal 
savo gamykloms Italijoje 1r Portugalijoje. 

Fabrikas verčiamas kuo greičiau reaguoti į rinkos poreikius. Sten- 
giamasi, kad trumpas laikotarpis būtų ekonomiškas. Geresnė ir spar- 
tesnė informacija leidžia sumažinti gaminių skaičių sandėliuose bei 
geležinkelio atšakose. 

Merlonis visus nustebino, 60 procentų sumažindamas inventoriaus 
išlaidas. Dar neseniai jo gamyklai reikėjo 200 000 inventoriaus viene- 
tų 800 000 vienetų produkcijos pagaminti. Šiandien ji pagamina 3 mi- 
lijonus gaminių, turėdama tik 300 000 inventoriaus vienetų. Verslinin- 
ko nuomone, šitaip taupyti leidžia geresnė informacija. 

Merlonis - ne vienintelis toks pavyzdys. Jungtinėse Valstijose teks- 
tilės pramonininkai, drabužių gamintojai ir mažmenininkai susibūrė į 
Savanorišką tarppramoninių ryšių standartų komitetą (VOluntary In- 
ter-Industry Communications Standards (VICS) Committee) ir siekia 
iš savo sistemos pašalinti 12 bilijonų dolerių vertės perteklinio inven- 
toriaus, naudodamiesi bendrų pramonės elektroninių duomenų tin- 
klu. Japonijos NHK Spring bendrovė, parduodanti sėdynes ir linges 
daugeliui japonų automobilių gamintojų, nori suderinti savo gamybos 
linijas su vartotojų poreikiais, kad išvengtų slopinamojo kapitalo. 

Pasak vieno NHK tarnautojo: „Jei galėsime įgyvendinti šią sistemą, 
teoriškai sumažinsime inventorių iki nulio.“ 

Kuo mažiau inventoriaus, tuo mažiau vietos, tuo mažesnės anks- 
čiau minėtos nekilnojamojo turto kainos, taip pat mokesčiai, draudi- 
mas, pridėtinės išlaidos. Panašiai kalba ir Merlonis. Jis gali per minutę 

pervesti lėšas iš Londono ar Paryžiaus į Milaną ar Madridą, sutaupy- 
damas nemažai procentinių išmokų. Nors kompiuterių, programinės 
įrangos, informacijos ir telekomunikacijų pradinė kaina gali būti dide- 
lė, bendrai sutaupytos lėšos rodo, kad jo bendrovei reikia mažiau ka- 
pitalo tam pačiam darbui atlikti, negu reikėjo praeityje. 

Tokios mintys apie kapitalą dabar sklando po pasaulį. Kaip teigia 
daktaras Haruo Shimada iš Tokijo Kėjo universiteto, „mes stebime 
perėjimą nuo korporacijų, kurioms reikia milžiniškų aktyvų ir darbo 
išteklių, prie vadinamųjų „srautinių“ korporacijų, naudojančių daug 
mažiau ekstensyvių lėšų“. 

Siekdamos pabrėžti šį pasikeitimą ir žinių reikšmę rytdienos eko- 
nomikai, pagrindinės Japonijos korporacijos dabar pirmą kartą išlei- 
džia daugiau pinigų tyrimams ir plėtrai negu kapitalo investicijoms. 

Michaelas Milkenas, kad ir kaip būtų, puikiai nusimano apie inves- 
tavimą. Šį procesą jis apibūdino penkiais žodžiais: „Žmogaus kapita- 
las pakeitė dolerinį kapitalą.“ 

Žinios tapo svarbiausiu verslo ištekliu, nes jos yra svarbiausias pa- 
kaitalas. 


Taigi pamatėme, kad ekonomika, gamyba ir pelnas priklauso nuo tri- 
jų svarbiausių valdžios šaltinių - smurto, turto bei Žinių. Smurtas vis 
dažniau keičiamas teise. Kapitalas ir pinigai savo ruožtu keičiami 
žiniomis. Darbas vis labiau priklauso nuo manipuliacijos simboliais. 
Kapitalas, pinigai ir darbas juda viena kryptimi, visas ekonomikos 
pagrindas yra revoliucinis. Ji tampa supersimboline ekonomika, vei- 
kiančia pagal taisykles, kurios labai skiriasi nuo rūkstančių kaminų 
ūkio taisyklių. 

Kadangi žaliavų, darbo, laiko, erdvės ir kapitalo poreikiai mąžta, 
žinios tampa svarbiausiu pažangios ekonomikos ištekliumi. Jų vertė 
nepaliaujamai kyla. Todėl, kaip toliau pamatysime, visur įsiliepsnoja 
informacijos karai - kova dėl žinių valdymo. 

Mušis prie kasos aparato 


*w*v 


ziejų - Smitsono organizacija Vašingtone - nori pirkti nedidukę pake- 
lės užkandinę Niudžersyje. Jis buvo suplanavęs perkelti šį mažą resto- 
ranėlį į Vašingtoną, paversti jį veikiančia muziejaus dalimi ir parodyti, 
kaip amerikiečiai įvairiais laikotarpiais naudodavo sintetines medžia- 
gas. Tačiau sumanymas taip ir nebuvo įgyvendintas. 

Didumai amerikiečių pakelės užkandinė sukelia romantišką ilgesį. 
Daugelis ketvirtojo dešimtmečio Holivudo filmų sukti užkandinėse. 
Garsiojo Hemingvėjaus apsakymo „Žudikai“ veiksmas vyksta užkan- 
dinėje. Taigi keista muziejaus idėja turėjo šiek tiek logikos, mat kalba- 
ma galėjo būti ne vien apie vinilo ir plastiko naudojimą. 

Tačiau jei muziejus sumano pademonstruoti, ką Amerika reiškė 
pasauliui XX amžiaus viduryje, jis turi nusipirkęs atsivežti ne užkan- 
dinę, o prekybos centrą. 

Kas savaitę stumti vežimėlį per ryškiai apšviestą savitarnos par- 
duotuvę buvo daugelio amerikiečių šeimų įprotis. Prekybos centras, 
pilnas blizgančių prikrautų lentynų, alkaname pasaulyje tapo gausos 
simboliu. Tai buvo Amerikos verslo stebuklas, greit paplitęs po visą 
pasaulį. 

Savitarnos parduotuvių ir šiandien yra, bet visuomenė beveik ne- 
pastebi jų. Jos tapo mūšio lauku informacijos kare, kuris siautėja šian- 
dieniame verslo pasaulyje. 

Susišaudymai 


Nuo vieno Jungtinių Valstijų galo iki kito vyksta multibilijonų dolerių 
kova. Tokius stambius gamintojus kaip Nabisco, Revlon, Proc- 
terd. Gamble, General Foods, Gillette, kadaise buvusius pramonės kal- 
no viršūnėje, ji nuteikia prieš kuklius mažmenininkus, kraunančius 
savo produktus į pirkėjų krepšius. Varžybos vyksta prie kasos apara- 
to, ir jos palengva atskleidžia supersimbolinės ekonomikos ateitį. 

Atidarius pirmuosius prekybos centrus, stambūs maisto gaminto- 
jai ir pramonininkai siuntinėdavo po šalį tūkstančius savo pardavėjų, 
kad šie siūlytų parduotuvėms jų maisto produktus, kosmetiką, neal- 
koholinius gėrimus, valymo priemones ir t.t. Kasdien įvykdavo tūks- 
tančiai derybų. 

Taip kasdien sudarinėdami sandėrius, pardavėjai įgijo pranašumų. 
Per juos milžiniškos įmonės darė spaudimą, kuriam negalėjo atsispirti 
net didžiausių prekybos centrų tinklas. Tos įmonės dominavo pasi- 
rinktose rinkose. 

Pavyzdžiui, Gillette bendrovė iki aštuntojo dešimtmečio pradžios 
parduodavo šešis iš dešimties Jungtinėse Valstijose naudojamų sku- 
sia pasaulyje tušinukų ir vienakarčių Žžiebtuvėlių gamintoja, atidariu- 
si vienakarčių skutimosi peiliukų liniją. Gillette pasipriešino ir už- 
emė apie 40-50 procentų JAV rinkos. Bic liko tik per 10 procentų. 
Gillette veikė ir už šalies ribų. Šiandien ši bendrovė turi savo atsto- 
vus keturiasdešimt šešiose, o gamyklas - dvidešimt septyniose šaly- 
se. Ji išsidėsčiusi po visą Žemės rutulį nuo Vokietijos ir Prancūzijos 
iki Filipinų. 

Kai į prekybos centrą ateidavo Gillette atstovas, čia visi suklusdavo. 

Nuo šeštojo iki devintojo dešimtmečio pradžios beveik nepasikeitė 
valdžios pusiausvyra tarp didžiųjų gamintojų viršūnėje ir didmeninin- 
kų bei mažmenininkų apačioje. Gamintojai išlaikė valdžią, nes jie val- 
dė informaciją. 

Mis Amerika kvapas 


Dominuojantys gamintojai Amerikoje diktavo ir masinę reklamą, to- 
dėl galėjo lengvai kontroliuoti pirkėjus pasiekiančią informaciją. 

Gillette elgėsi ypač sumaniai. Ji negailėjo pinigų skutamųjų peiliu- 
kų ir kremo reklamai televizijoje, įkyriai siūlė savo kvepalus per tele- 
viziją transliuojamuose mis Amerika rinkimuose. 

Paprastai per metus G//lette organizuodavo šešis „prekybos ciklus“ 
su didele reklamine kampanija. Tai buvo vadinama „viliojamąja“ pre- 
kyba, kai klientai atviliojami į parduotuvę, kad tuoj pat iššluotų lenty- 
nas. Šios kampanijos buvo tokios veiksmingos, kad prekybos centrai 
negalėjo neįsileisti Gi/lette produkcijos. 

"Tokia sėkmė prie kasos aparato leido Gillette, kaip ir kitoms dide- 
lėms įmonėms, tiekti savo prekes urmu mažesnėmis kainomis. Taip 
koordinuodami su žiniasklaida gamybą ir paskirstymą gamintojai apskritai 
įveikė kitus žaidėjus - ūkininkus, žaliavos tiekėjus, mažmenininkus. 

Iš esmės Gillette atstovas (retai atstovė) galėjo beveik visuomet dik- 
tuoti parduotuvei, kiek ir kokių peiliukų ji turi pirkti, kada ir kaip jie 
turi būti išdėlioti ir - neretai - kokia kaina parduodami. 

Veikė ekonominė jėga, kuri būtų neįmanoma be pagrindinės infor- 
macijos kontrolės. Būtent Gillette, o ne mažmenininkas, per televiziją 
aktyviai reklamavo Foamy skutamojo kremo pranašumus, rodė, kaip 
apžėlę sportininkai ima Gillette peiliukus, kad švariai nusiskustų. Vis- 
ko apie šiuos gaminius pasaulis išmoko tik iš Gillette. 

Be to, kontroliuodama į pirkėją nukreiptą informaciją, Gillette vi- 
sada rinko informaciją iš pirkėjo. Kiekvienoje stadijoje Gi/lette tiesiog 
žinojo daugiau už bet kurį mažmenininką, kaip, kada ir kam produk- 
tas bus parduotas. 

Gillette žinojo, kada per televiziją pasirodys jos reklama, kada bus 
pristatyti nauji gaminiai, kokios kainos bus siūlomos. Bendrovė galėjo 
kontroliuoti visą šią informaciją. Trumpai tariant, Gillette ir kiti stam- 
bieji gamintojai stovėjo tarp mažmenininkų ir pirkėjų, patys pateikda- 
vo informaciją ir vieniems, ir kitiems. 

Tokia kontrolė vaidino esminį vaidmenį, išlaikant tradicinį gamin- 
tojo dominavimą prieš parduotuvę. Šis vaidmuo dažnai būdavo nepa- 
kankamai įvertinamas, ir tai atsirūgo. 

Vienu metu Campbell Soup net nesivargindavo į pardavėjų korte- 
les įrašyti savo telefono numerį. „Nėra reikalo, - sakė Didžiosios 
prekybos centrų sąjungos viceprezidentas. - Jie niekada nesudaro 
sandėrių.“ 

"Tačiau kai į parduotuvę ateidavo Gi/lette atstovas, jis žinojo ką kal- 
ba. O pirkėjas tik klausė. 


Pinigų stūmimo gudrybė 


Mažmenininkų ginklas kovoje su stambiais gamintojais yra mažas ne- 
spalvotas simbolis. 

Nuo šeštojo dešimtmečio vidurio veik nepastebėtas mažmeninin- 
kų, didmenininkų ir bakalėjininkų komitetas nuolat susitikdavo su IBM, 
National Cash Register 1r Sweda bendrovėmis aptarti dviejų bendrų 
prekybos centrų problemų: ilgų eilių prie kasų ir atsiskaitymo klaidų. 

Ar galėjo technologija padėti įveikti šiuos sunkumus? 

Galėjo - jei prekės būtų koduojamos, o kompiuteriai automatiškai 
perskaitytų kodus. Optinio skenavimo technologija tik radosi, tačiau 
kompiuterių bendrovės, pajutusios naują didelę rinką, mielai bendra- 
vo su mažmenininkais. 

1973 m. balandžio 3 d. „simbolio atrankos komitetas“ sutarė dėl 
vieno standartinio jų pramonės kodo. Rezultatas - dabar visiems Ži- 
nomas „universalus produkto kodas“, arba „brūkšninis kodas“. "Tai 
mirgančios juodos linijos ir skaičiai ant kiekvienos prekės nuo va- 
lomosios priemonės iki torto miltelių. Linijas ir skaičius atpažįsta op- 
tinis skenavimo aparatas. 

Šiandien brūkšniniai kodai Jungtinėse Valstijose vartojami labai 
plačiai. Jais pažymėti 95 procentai visų maisto prekių. Sistema spar- 
čiai plinta ir užsienyje. Iki 1988 m. kodus vartojo 3470 Prancūzijos 
prekybos centrų ir specializuotų parduotuvių. Vokietijoje mažiau- 
siai 1500 maisto ir 200 specializuotų parduotuvių buvo įsirengusios 
skenerius. Neskaičiuojant Jungtinių Valstijų, nuo Brazilijos iki Če- 
koslovakijos bei Papua ir Naujosios Gvinėjos buvo įrengta 78 000 
skenerių. 

Japonijoje, kur naujos technologijos plinta kaip ugnis pučiant stip- 

riam vėjui, jau 1987 m. tokią įrangą turėjo 47 procentai savitarnos 
parduotuvių ir 72 procentai visą parą dirbančių prekybos centrų. 

Brūkšninis kodas ne tik paspartino klientų atsiskaitymą prie kasų 
ir sumažino skaičiavimo klaidų. Jis perkėlė valdžią. 

Vidutinis Jungtinių Valstijų prekybos centras turi maždaug 22 000 
pavadinimų prekių. Tūkstančiai naujų produktų nuolat keičia senus. 
Valdžia pereina mažmenininkui, kuris stebi prekes - jų pardavimą, 
pelningumą, reklamos laiką, išlaidas, kainas, nuolaidas, vietą, specia- 
lią reklamą, eismo srautą ir pan. 

Patas Collinsas, 127 Ralph parduotuvių Kalifornijos pietuose prezi- 
dentas, sako: „Dabar apie prekę mes žinome daug daugiau negu jos 
gamintojas.“ Ralph skeneriai surenka daugybę informacijos, kuri pade- 
da šeimininkams nuspręsti, kada ir kiek vietos kuriems produktams skirti. 

Tai esminis dalykas siekiant įveikti gamintojus, kurie beldžia į du- 
ris, prašydami bent colio lentynoje savo produktams. Užuot gaminto- 
jai nurodę parduotuvei, kiek prekių imti, dabar parduotuvės priverčia 
gamintojus mokėti vadinamąjį „stūmimo mokestį“ už erdvę apskritai 
ir stulbinamas sumas už ypač pageidaujamą vietą. 

USA Today rašo: „Tokių pasikeitimų rezultatas - karas: gamintojai 
puola prekiautojus ir vienas kitą, kad išlaikytų savo vietas prekybos 
centruose.“ 

Ir aišku, kas laimi. Bent jau šiuo metu. 

Kavinas Moody's, Gillette valdymo ir informacijos sistemų direkto- 
rius, sako: „Mes norime tvarkyti savo likimą... bet prekyba tampa vis 
galingesnė... Ji ieško gudresnių sandėrių ir bendradarbiavimo ryšių, 
geresnių kainų, kurios varžo mūsų verslą... Anksčiau pirkėjas buvo 
pataikūnas. Dabar jo rankose įvairiausios sudėtingos priemonės.“ 

Mažmenininkų duomenys tampa dar galingesniu ginklu, kai kom- 
piuteris juos išanalizuoja ir sutvarko taip, kad kiekvienas žmogus ga- 
lėtų pasinaudoti skirtingais variantais. Pardavėjus domina „tiesioginio 
produkto pelningumo“ modeliai, kad matytų, kiek uždirba iš kiekvie- 
nos prekės. Taip pat tiriama, kiek vietos lentynoje užima kvadratinė 
dėžutė, kiek apvali, kokios spalvos pakuotės kuriems produktams la- 
biausiai tinka. 

"Tokios programos versiją mažmenininkams pateikia Procterk Gam- 
ble, vienas didžiausių gamintojų, taip tikėdamasis įgyti jų palankumą. 

Naudodamiesi šia programa, PAG atstovai pasisiūlo padėti parduotu- 
vei ištirti bendrovės pelningumą, žinoma, jei ji pasidalys su PAG iš 
klientų gauta informacija. 

Mažmenininkai taip pat taiko „lentynų tvarkymo“ programą bei 
„erdvės modelius“, kad būtų lengviau apsispręsti, kurių gamintojų pre- 
kes imti, kurių atsisakyti, kuriuos daiktus dėti geriausiai matomoje 
vietoje, o kuriuos kitur. Kompiuterio išspausdinta „planograma“ pa- 
teikia kiekvienos lentynos aprašymą. 

Užvaldę svarbiausią dalį iš vartotojų gaunamų duomenų, mažme- 
nininkai taip pat daro poveikį informacijai, einančiai į vartotoją. 

Pasak Moody'o, „prekybininkai gali lemti reklamą... Daugiausia jie 
diktuoja, ką pamatys vartotojas“. 

Taigi didelės maisto gamybos ir pakavimo bendrovės prarado in- 
formacijos kontrolę, kuri anksčiau suteikė joms valdžią. 


Už prekybos centro 


Prasidėjusi prekybos centre, kova dėl informacijos kontrolės įsižiebė 
ir kitur. Skeneriai, lazeriai, rankiniai kompiuteriai ir kitos naujos tech- 
nologijos plūsta į vaistines, nukainotų prekių parduotuves, knygynus, 
elektros prietaisų, metalo dirbinių, drabužių taip pat firmines, įvairias 
nedideles brangių moteriškų drabužių ir reikmenų krautuves. Ir šiose 
rinkose gamintojai staiga susiduria su priešininkais, kurie yra suma- 
nesni, labiau pasitikintys, kartais mažiau pasipūtę. 

„Jei ant jūsų prekių nėra universalių produktų kodų, nesisėskite, 
nes mes nesirengiame rašyti jums orderio,“ skelbia įsakmus užrašas 
žaislų supirktuvėje. 

Keičiantis valdžiai, mažmenininko reikalavimai agresyvėja. Apeida- 
mas 100 000 nepriklausomų šalies gamintojų atstovų, tardamasis tiesiai 
su tiekėjais, Wa!-Mart, ketvirtas dydžiu Jungtinių Valstijų parduotuvių 
tinklas, reikalauja, kad tokios bendrovės kaip Gillette kitaip pristatytų 
prekes. Vėlgi būdamas paslaugus Wa/-Mart liepia visus jo užsakymus pil- 
dyti šimto procentų tikslumu - gaminių skaičiai, dydžiai, modeliai, pre- 
kes pristatyti pagal jo, o ne tiekėjo tvarkaraštį. Jei tiekėjas teisingai ir 
laiku neužpildo užsakymo, iš jo išskaičiuojamas tam tikras mokestis. 

Taip gamintojai remiami prie sienos: jie privalo arba didinti inven- 
torių, arba įsirengti naują, pažangesnę technologiją, kad galėtų suma- 
Žinti gamybos apimtis, pereiti prie trumpalaikių gaminių serijų ir spar- 
tesnės apyvartos. Abu pasirinkimai nepigūs. Be to, mažmenininkai rei- 
kalauja geresnės kokybės - pradedant užrašu ant dėžutės. 

Ši, atrodytų, smulkmena iš tikrųjų yra esminis dalykas, nes daug 
informacijos, nuo kurios priklauso mažmenininko valdžia, slypi brūkš- 
niniame kode, o prasta spauda reiškia, kad skeneris gali neįskaityti 
kodo. Kai kurie mažmenininkai grasina, kad dėl prastos brūkšninio 
kodo kokybės kaltins tiekėjus. 

Milijonai klientų ne kartą laukė eilėse prie kasų, kol pardavėjas 
ilgai vartė prekę virš skenerio, iki šis pagaliau teisingai suprato užko- 
duotą informaciją. Per dažnai pardavėjui tenka pačiam ranka išmušti 
prekės kainą kasos aparatu. 

Kai kurie parduotuvių savininkai dabar gąsdina: „Jei mano skeneris 
neskaito tavo kodo — tavo problema. Negaliu liepti savo pardavėjui kelis 
kartus mėginti ir versti pirkėją laukti. Jei kodas neįskaitomas, nesirengia- 
me mušti kainos kasos aparatu. Tiesiog įmesime prekę į kliento krepšį, 
neimdami jokių pinigų. Išdalysim gaminius, o jums nemokėsim!“ 

Iki šiol niekas taip nekalbėjo su stambiomis bendrovėmis. Bet tada 
niekas neturėjo informacijos, kurią dabar turi mažmenininkai. 

Ši informacija tokia svarbi, kad kai kurie gamintojai moka už ją 
mažmenininkams - arba tiesiai, arba mainais už paslaugas, arba per 
tarpines įmones, kurios perka duomenis iš mažmenininkų ir parduoda 
gamintojams. 


Dvigubas mokėjimas 


Tokios varžybos prie kasos turėjo svarbių padarinių ir pirkėjui, ir 
pačiai ekonomikai. Be kitų dalykų, ši kova turėtų padėti mums per- 
mąstyti atgyvenusias savo hipotezes apie gamintojų ir vartotojų vaid- 
menis. 

Pavyzdžiui, pasaulyje, kuriame pinigai turi ir informacinę vertę, 0 
informacija - piniginę, pirkėjas už kiekvieną prekę moka du kartus: 
pirmą - pinigais, antrą - suteikdamas pinigų vertos informacijos. 

Dažniausiai klientas duoda informacijos, to net nesuvokdamas. Kaip 
tik dėl šios vertingos informacijos dabar kovoja mažmenininkai, ga- 
mintojai, bankai, kredito kortelių leidėjai (ir daug kitų žmonių). Flori- 
doje ir Kalifornijoje dėl jos varžėsi mažmeninių parduotuvių tinklai ir 
bankai. Svarbiausias klausimas, kurį teisininkai užduoda vienas kitam: 
„Kam priklauso pirkėjo duomenys?“ 

Legalių atsakymų kol kas negauta. Bet viena aišku: pirkėjo niekas 
neklausia. 

Teoriškai už duomenų suteikimą pirkėją reikėtų „apdovanoti“ ma- 
žesnėmis kainomis, kurios būtų įmanomos, padidinus sistemos našu- 
mą. Tačiau nėra jokios garantijos, kad šių sutaupytų lėšų dalis bus 
kam nors perduoda. Svarbios informacijos šaltinis yra pirkėjas. Jis 
tarsi duoda mažmenininkui beprocentę „informacinę paskolą“, tikė- 
damasis ateity atgauti skolą. 

Informacijos iš pirkėjo vis dažniau reikia prekių ir paslaugų gamin- 
tojams bei dizaineriams (ir paskirstytojams), pirkėjas prisideda prie 
gamybos proceso arba tiesiog tampa jo dalimi. Vartotojas tam tikra 
prasme yra ir savo pirkinio gamintojas. 

Bet ar pirkėjui priklauso ta informacija? O gal ji įgyja vertę tik 
tada, kai surenkama ir apdorojama? 

Mums trūksta žodžių, kuriais galėtume atsakyti į šiuos neaiškius 
klausimus, kilusius iš informacijos karų. Palikime ramybėje teisės ir 
ekonomikos sąvokas. Cia kalbama apie bilijonų dolerių perdavimą ir 
nedidelį ekonominės bei socialinės valdžios pasikeitimą. 

Ką pirkėjas atiduoda už dyką parduotuvei, gamintojui, kredito kor- 
telių bendrovei? 

Štai paprasčiausi atvejai. Parėjusi iš darbo mama skuba gaminti pietų, 
bet pamato, kad neturi margarino. 

Nulekia į artimiausią parduotuvę ir čiumpa iš lentynos svarą Na- 
bisco gaminto švelnaus nesūdyto Fleischmann margarino. Bėga prie 
kasos ir laukia savo eilės. Dar pagriebia TV Guide ir paduoda savo 
prekes pardavėjui, kuris palaiko jas virš skenerio. 

Iš esmės moteris parduotuvės kompiuteriui perdavė tokius duo- 
menis:1) kokius produktus ji vartoja; 2) produkto rūšį; 3) jo dydį arba 
kiekį; 4) tai, kad ji pasirinko ne įprastą, o nesūdytą margariną; 5) pir- 
kimo laiką; 6) ką dar ji įsigijo tuo pačiu metu; 7) bendrą sumą; 8) kokį 

žurnalą nusipirko ir kokią jame ras reklamą; 9) informaciją, kurioje 
lentynoje atsirado vietos, ir t. t. 

Jei pirkėjas prisiperka keletą krepšių įvairiausių produktų, apie kiek- 
vieną surenkami tie patys duomenys. Teoriškai įmanoma susieti pirki- 
nių pavadinimus ir sukurti kiekvieno individo ar pirkėjų grupės pirki- 
mo modelį. 

Jei pirkėjas moka kredito kortele, gaunama dar daugiau žinių. 

Pirkėjas nurodo savo: 1) pavardę; 2) adresą ir pašto indeksą (tai svar- 
bu dalijant rinkas); 3) kreditinę informaciją; 4) šeimos pajamas ir t. t. 

Visa tai sudėjus, greit bus galima sukurti neįtikimai tikslų individo 
gyvenimo būdo vaizdą, įtraukiant net tokius dalykus kaip vairavimo 
įgūdžiai, kelionės, pramogos, mėgstama literatūra, ar dažnai valgo ne 
namie, ar perka alkoholį, prezervatyvus, kitas kontracepcijos priemo- 
nes, ar užsiima labdara. 

Marui - stambiausias Japonijos plataus vartojimo prekių mažme- 
nininkas, pats leidžiantis kredito korteles. Jis naudojasi M-TOPS sis- 
tema. Jis sudaro galimybę Marui prisitaikyti prie gyvenamąją vietą pa- 
keitusių šeimų. Šiuo tikslu jis identifikuoja pirkinius, skirtus dažniau- 
siai naujiems namams apstatyti. Jei šeima perka oro kondicionierių ir 
virtuvės spintelę, gal ji ateis ir naujų lovų. Marui sulaukia neįtikėtinai 
daug atsakymų į išsiųstus laiškus. 

Aiškėja privatumo reikšmė supersimbolinėje ekonomikoje. Pakliu- 
vusi į bet kokios komercinės įmonės - parduotuvių tinklo, banko, ga- 
mintojo - rankas, ši informacija gali būti parduota arba atiduota mai- 
nais už paslaugas. Jos rinka be galo didelė. 

Dabar daugelyje šalių „duomenų saugojimo“ įstatymais siekiama 
reguliuoti kompiuterizuotos informacijos vartojimą. Duomenų bankų 
vis gausėja, daugėja integracijos galimybių, taip pat didėja ekonominė 
informacijos vertė. 

"Tačiau tai tik pirmas dar nedidelis žingsnis ateities link. 


Protingas prekybos centras 


Galbūt vartotojai greit susivoks atsidūrę prekybos centre su „elektro- 
ninėmis lentynomis“. Konservų ar popierinių rankšluosčių kainas pir- 

kėjai matys ne ant popierinių etikečių, o ant pačios lentynos. Mirkčio- 
jantis skystas kristalas rodys atitinkamus kompiuterinius skaičius. Di- 
džiausias šios naujos technologijos stebuklas - kad su jos pagalba ga- 
lima automatiškai akimirksniu pakeisti tūkstančių prekių kainą. 

Prastai perkamų prekių kainos gali staiga kristi, o labai perkamų — 
kilti. Šis kainų kritimo ir kilimo procesas vyksta nuolat ir skubiai, atsi- 
žvelgiant į pasiūlą ir paklausą. Toronto įmonės 7ėlepanel! skaičiavimais, 
sistema, kuri gali nustatyti iš karto 8000-12 000 prekių kainas, par- 
duotuvei atsieitų nuo 15() 000 iki 200 000 tūkstančių dolerių, o atsi- 
pirktų per porą metų. 

Neilgai trukus elektroninė lentyna vien paspaudus mygtuką galėtų 
suteikti pirkėjams informacijos apie maisto produktus ir kainas. I0- 
kios sistemos planuojamos ne tik prekybos centrams. Business Week 
rašoma: „Apie panašias sistemas mąsto vaistinės, pusfabrikačių par- 
duotuvės, parduotuvių skyriai.“ 

Ateityje rasis dar „gudresnių“ lentynų, kurios ne vien siųs informa- 
ciją klientui, bet ir išgaus Žinių iš jo. Slapti elementai fiksuos, kada 
pirkėjas tiesia ranką į tam tikrą lentyną ar prekę, koks prekių asorti- 
mentas pritraukia netikėtai daug arba mažai pirkėjų. 

Greit parduotuvės savininkas iš kiekvieno kliento mirktelėjimo ar 
rankos mostelėjimo gaus tinkamų naudoti ir parduoti duomenų. 

Moralinės ir ekonominės šio reiškinio prasmės dar netyrė nei ver- 
slininkų, nei vartotojų gynėjai. (Tie, kuriems rūpi vartotojų valdžia, 
turėtų kuo greičiau susimąstyti, kol sistemos dar neįrengtos visose par- 
duotuvėse.) Juk šiais laikais būtina suprasti, kad pelną lemia informa- 
cijos dziudo. 


Grėsmė „siogūnams“ 


Daugelis panašių jėgų keičia valdžios ryšius ir Japonijoje. Pasak Ale- 
xo Stewarto, galutinės ataskaitos apie Japonijos paskirstymo sistemą 
autoriaus, „paskirstymo pramonėje šiuo metu dominuoja mažmeni- 
ninkai, o gamintojai turi vis labiau jais pasikliauti, kad išsiaiškintų rin- 
kos poreikius“. 

George'as Fieldsas yra ASI rinkos tyrimo (Japonija) pirmininkas 

ir vadovas. Anot Fieldso, „paskirstymas Japonijoje jokiu būdu jau ne- 
reiškia vien prekių išdėliojimo į lentynas. Paskirstymas - iš esmės in- 
formacijos sistema tarp gamintojo ir vartotojo“. 

Yra vienas dalykas, kurio mandagusis Fieldsas nedrįsta pasakyti ir 
kurio japonai ypač nelinkę aiškinti. Ogi tai, kad šios permainos nuvai- 
nikuos daugelį Japonijos pramonės „siogūnų“. Čia valdžia taip pat per- 
eis toms įmonėms ir pramonės sektoriams, kurie geriausiai žino, kaip 
laimėti informacijos karą. 

Gamintojų ir mažmenininkų mūšis dar tik prasideda, ir tai nėra 
vien dviejų šalių kova. Į mūšio lauką gyvenimas įtraukė daug kitų žmo- 
nių — iš bankų ir kompiuterių gamyklų, krovinių vežėjų ir telefono 
bendrovių. 

Įsprausti tarp gamintojų ir mažmenininkų pasijuto didmenininkai, 
sandėliai, transporto įmonės ir kiti, dalyvaujantys nuožmioje konku- 
rentų kovoje, kurios svarbiausias ginklas - pažangi informacija ir ry- 
šių technologijos. 

Kol kas mes stebėjome tik pradinį susišaudymą. Patys gamintojai 
pradeda svarbią kontrataką - savo produkciją parduoda ne parduotu- 
vėse, o alternatyviais kanalais (pavyzdžiui, tiesiogiai susirašinėdami), 
naudodamiesi kompiuteriais ir telekomunikacijomis. Su jų pagalba ga- 
mintojai kuria savo vertikaliai integruotas paskirstymo sistemas, per- 
ka mažmenines parduotuves, stengiasi patobulinti technologijas ir pra- 
lenkti mažmenininkus. 

Iš šių technologijų plaukianti informacija pakeis visą mūsų gamy- 
bos bei paskirstymo sistemą, sukurdama didžiulius valdžios vakuu- 
mus, kuriuos užpildyti jau skuba visiškai naujos grupės ir institucijos. 

1839 m. vieno vargingo piešimo mokytojo mokinys paklausė, ar jį ten- 
kina dešimties dolerių mokestis. „Jis išgelbės man gyvybę“, - atsakė 
mokytojas, kadaise domėjęsis elektromagnetizmu. 

Samuelis F B. Morse jau įrodė, kad galima siuntinėti žinutes elek- 
tros laidais. Tačiau tik po ketverių metų atkaklių pastangų jam pavyko 
įtikinti JAV Kongresą skirti 30 000 dolerių telegrafui tarp Vašingtono 
ir Baltimorės įrengti. Pirmos linijos proga Morse nusiuntė istorinę sa- 
vo telegramą - „Ką Dievas sukūrė!“ Taip jis pradėjo telekomunikacijų 
amžių ir sukėlė didžiausią komercinį XIX a. perversmą. Morse išjudi- 
no galingą procesą, kuris nenutrūko ir mūsų laikais. + 

Šiandien, kai stiprėja mūšis prie prekybos centro kasų, praside- 
da dar didesnis konfliktas dėl to, kas valdys elektronines rytdienos 
linijas. 


Bachas, Beethovenas ir Wang 


Šiais laikais verslas labai priklauso nuo siunčiamos ir gaunamos infor- 
macijos. Viso pasaulio bendrovės skuba sujungti savo darbuotojus elek- 
troniniais tinklais. Tie tinklai sudaro svarbiausią XXI a. infrastruktū- 
rą, esminę ir verslo sėkmei, ir ekonominei valstybės plėtrai. Tokie pat 
reikšmingi Morse eroje buvo geležinkeliai. 

„Vietos tinklai“ tiesiog sujungia kompiuterius į vieną kompleksą. 
Kiti - Žemės rutulį juosiantys tinklai - jungia Citibank žmones su visu 
pasauliu, padeda Hilton užsakyti viešbučio kambarius, o Her7z - auto- 
mobilius. 

Kiekvieną kartą, kai McDonald's parduoda didįjį Mac arba McMuf- 
fin, atsiranda elektroniniai duomenys. McDonald's turi 9400 restora- 
nų 46 šalyse ir ne mažiau kaip 20 įvairių tinklų, kurie renka, tvarko ir 
skleidžia informaciją. Du Pont prekiauja medicinos reikmenimis. Ji 
prijungia savo mikrokompiuterius prie elektroninio pašto tinklo. Sara 
Lee taip pat priklauso nuo šių tinklų ir su jų pagalba išdėlioja lentyno- 
se savo L'eggs gaminius. Volvo turi 20 000 terminalų visame pasaulyje, 
per kuriuos pasikeičia rinkos informacija. DEC inžinieriai keičiasi di- 
zaino informacija su visu pasauliu. 

Vien IBM turi 355 000 terminalų visame pasaulyje, kuriuos vienija 
VNET sistema. 1987 m. ji turėjo 5 trilijonus duomenų ženklų. Viena 
šios sistemos dalis - PROFS - sukaupė 7,5 mln. kadraženklių. IBM 
skaičiavimais, be PROFS bendrovei reikėtų beveik 40 000 papildomų 
darbuotojų tam pačiam darbui atlikti. 

Tinklais naudojasi ir smulkūs verslininkai. Jungtinėse Valstijose nau- 
dojamasi apie 50 mln. asmeninių kompiuterių. Wang dabar reklamuo- 
ja savo tinklus per radiją ir giriasi galinti sujungti Bacho siuitas su 
Beethoveno simfonijomis. 

Bendrovės tampa vis labiau priklausomos nuo elektroninių tinklų — 
ir išrašydamos sąskaitas, ir užsakydamos prekes, ir jas veždamos bei 
pardavinėdamos; be to - keisdamosi dizaino specitikacijomis, inžine- 
riniais brėžiniais ir katalogais, kontroliuodamos produkcijos linijas. 
Kadaise laikytos grynai administracinėmis priemonėmis, dabar tinklų 
informacijos sistemos vis dažniau vadinamos strateginiais ginklais, pa- 
dedančiais bendrovėms išlaikyti turimas rinkas ir išsikovoti naujų. 

Stengiamasi sparčiau kurti šiuos tinklus, kaip XIX a. buvo skubiai 
tiesiami geležinkeliai, valstybėms supratus, kad jų likimas gali priklau- 
syti nuo plačių geležinkelio sistemų. 

Tačiau šią valdžios kaitą visuomenė suvokia gana miglotai. Norint 
įvertinti jos reikšmę, vertėtų pažvelgti atgal, kas atsitiko po to, kai 
Samuelis Morse sukūrė pirmąjį telegrafo tinklą. 

Susižavėjimas telefonu 


Iki XIX a. vidurio Morse nutiesė tūkstančius mylių telegrafo linijų. 
Radosi bendrovių konkurenčių, plėtėsi tinklai, didelės linijos jungė 
didžiuosius žemyno miestus. Pradėjusi tiesti savo linijas palei geležin- 
kelius, bendrovė Western Union ėmė „ryti“ smulkesnes įmones. Po vie- 
nuolikos metų jos linijos driekėsi nuo vieno Amerikos galo iki kito, 
kapitalas išaugo nuo 500 000 iki 41 milijono dolerių. Šiais laikais tai 
abejotina banko suma. 

Netrukus antrinė jos bendrija Goldd:Stock Telegraph pradėjo teikti 
greitą informaciją investuotojams ir spekuliantams - tiesti kelią šian- 
dieniams Dow Jones ir Nikkei. 

Tuo metu, kai daugiausia informacijos buvo gabenama balnakrep- 
šiuose arba vežama geležinkeliu, Western Union priklausė pažangiau- 
sios ryšių priemonės. 

Sėkmė, kaip įprasta, didino bendrovės aroganciją. 1876 m., kai daina- 
vimo mokytojas Alexanderis Grahamas Bellas užpatentavo pirmąjį tele- 
foną, Western Union pavadino šį faktą įnoriu ir mėgino nuleisti juokais. 
"Tačiau telefono poreikis didėjo, ir Western Union aiškiai parodė nežadanti 
užleisti savo monopolijos. Kilo triuškinantis konfliktas, ir bendrovė pa- 
darė viską, kad užgrobtų arba sužlugdytų naujesnę technologiją. 

Ji įdarbino Thomą Edisoną, kad šis sukurtų Bello technologijos 
alternatyvą. Bendrovės juristai puolė Bellą teisme. 

Monopoly autorius Josephas C. Gouldenas rašo: „Western Union 
neužleido Bel! pirmumo teisės į savo valdomas linijas. Ji turėjo savo 
įrankį kiekviename didesniame viešbutyje, geležinkelio stotyje, laik- 
raštyje, o jos sąlyga buvo viena - neleisti įrengti telefono. Bel! vadovui 
Filadelfijoje buvo uždrausta tiesti mieste telefono linijas; jos darbuo- 
tojai dažnai buvo Western Union apkaltinami ir įkalinami. Dėl telegra- 
fo bendrovės politinės įtakos Vašingtone neleista vesti Bell telefonų 
federalinėse įstaigose.“ 

Nepaisant to, Western Union nepasisekė. Ją įveikė ne tiek smulkes- 
ni konkurentai, kiek verslo pasaulyje jaučiamas geresnių ryšių porei- 
kis. Taip šią bendrą kovą dėl valdžios laimėjo didžiausia kada nors 
pasaulyje regėta privati verslo bendrovė American Telephone Teleg- 
raph (AT4T). 


127 


Valdžių kaita 


Paslaptys ir sekretorės 


Komunikacijos privilegijos yra santykinės - nesvarbu, ar Morse teleg- 
rafo, ar Bello telefono, ar sparčių šiandienių duomenų tinklų. Jei nie- 
kas jų neturi, visos konkuruojančios įmonės veikia įprastai, tuo pačiu 
transmisijos dažniu. Bet jei vieni tų privilegijų turi, o kiti - ne, konku- 
rencijos laivas smarkiai pasvyra. Taigi bendrovės suskubo naudotis nau- 
ju Bello išradimu. 

Telefonai pakeitė visą verslo pasaulį. Jie sudarė sąlygas bendrauti 
platesnėje geografinėje zonoje. Aukščiausieji vadovai dabar galėjo kal- 
bėtis tiesiai su atsakingais šakų darbuotojais ir pardavėjais atokiuose 
regionuose ir išsiaiškinti visas proceso detales. Be to, bendraujant bal- 
su, intonacija, tarme perduodama daug daugiau informacijos negu be- 
jausme Morse abėcėle. 

Telefonai dideles bendroves padarė dar didesne, o centralizuotą 
biurokratiją - veiksmingesnę. Daugėjo komutatorių ir operatorių. 
Sekretorės nugirsdavo pokalbius ir mokėsi, kada dera tylėti. Jos įgu- 
do „pridengti“ skambučius, nors iš dalies kontroliavo priėjimą prie 
valdžios. 

Iš pradžių telefonai kurstė slaptumą. Daug verslo sandorių buvo 
sudaryta nepaliekant įkalčių popieriuje. (Tik vėliau atsirado slapta klau- 
symosi aparatūra ir užvirė nesibaigianti kova tarp tų, kurie turi verslo 
paslapčių, ir tų, kurie siekia jas išgauti.) 

Tačiau iš tiesų netiesioginiai pažangios ryšių sistemos pranašumai 
buvo net didesni. Telefonai padėjo integruoti pramonės ekonomiką. 
Didžiosios rinkos prarado stabilumą; verslas tapo lankstesnis. Sando- 
riai buvo sudarinėjami sparčiai - užteko tik lydimojo laiško. 

Telefonai pagreitino verslą, o kartu ir pažangių šalių ekonominę 
plėtrą. Galima net ginčytis, kad telefonai turėjo įtakos tarptautinei 
valdžios pusiausvyrai. (Šis teiginys nėra toks piktinantis, koks galėtų 
iš pirmo žvilgsnio atrodyti. Valstybės valdžia „teka“ iš daugybės šalti- 
nių, tačiau kiekvienas pastebi, kad Amerika tapo dominuojančia to- 
dėl, kad turi pažangiausią ryšių sistemą. 1956 m. pusė visų pasaulio 
telefonų veikė Jungtinėse Valstijose. Šiandien tas procentas sumažė- 
jęs iki trečdalio.) 

Elektroninės linijos 


Kadangi ekonomika vis labiau priklausė nuo telefonų, juos įrengian- 
čios ir prižiūrinčios bendrovės bei vyriausybės agentūros irgi tapo ga- 
lingesnės. Jungtinėse Valstijose ATA kitaip sakant, Bell sistema ar- 
ba Ma Bell, virto dominuojančia telekomunikacijų paslaugų teikėja. 

Įpratusiems naudotis telefono paslaugomis net sunku įsivaizduoti, 
kaip be jo galėtų plėtotis ekonomika ar verslas arba kaip galėtų gyven- 
ti valstybė, kurios telefono bendrovė (dažniausiai vyriausybė) nesirū- 
pina pagrindinėmis telefono paslaugomis, metų metus delsia jį įvesti. 
"Tokia biurokratinė valdžia sukelia politinį favoritizmą, kyšininkavimą 
ir korupciją, lėtina ekonominę valstybės plėtrą, dažnai lemia, kurios 
įmonės turi galimybių augti, o kurios žlugs. Deja, tokia situacija tebė- 
ra daugelyje buvusių socialistinių ir nepramoninių šalių. 

Net pažangios technologijos valstybėse telefono paslaugų teikėjai 
gali kontroliuoti ištisų pramonės sektorių likimą, teikdami arba atsa- 
kydami tam tikras paslaugas, nustatydami kainas bei taikydami kitas 
priemones. 

Kartais pasipiktinę ir nusivylę vartotojai duoda atsakomąjį smūgį. 
Geriausias tokios akcijos pavyzdys - 1984 m. teismo nulemtas AT64T 
žlugimas. 

JAV vyriausybė jau nuo 1940 m. nesėkmingai stengėsi nuginkluoti 
ATAT, nes ši ėmusi iš vartotojų per didelius mokesčius. Vyriausybės 
įgaliotiniai kviesdavo bendrovę į teismą, procesai trukdavo be galo, 
bet iš esmės niekas nesikeitė. Į bendrovę plaukė įspėjamieji ženklai, 
tačiau net demokratinių administracijų kova su didelėmis bendrovė- 
mis nepajėgė įveikti AT4T JAV ryšių sistemos gniaužtų. 

Kas galiausiai pakeitė valdžios požiūrį? Nauja technologija kartu 
su nesuvaldomu didesnių ir geresnių paslaugų poreikiu. 

1960 m. daugelis Amerikos verslininkų pradėjo rengtis kompiuterius. 
Tuo pačiu metu iš laboratorijų keliavo palydovai ir kitos naujos technolo- 
gijos - kai kurios iš ATA T priklausančios Bel! laboratorijos. Netrukus 
kompiuterių vartotojai ėmė reikalauti įvairesnių naujų duomenų tinklo 
paslaugų. Jie norėjo, kad kompiuteriai susisiektų vienas su kitu, Žinojo, 
kad įmanoma turėti reikalingą technologiją. Tačiau jų pageidaujamos įvairių 
duomenų paslaugos tuomet dar nežadino Ma Bell apetito. 

Buvo išlaikoma telefonų bendrovės monopolija, ir ji neturėjo kon- 
kurentų. Iodėl neskubėjo reaguoti į naujus poreikius. Kompiuteriai ir 
palydovai plito, reikėjo vis daugiau juos jungiančių bendrovių. Didėjo 
nesutarimai su AT4T. IBM, svarbiausia pagrindinės įrangos tiekėja, 
prarado verslą, nes ATA T vilkino reikalą. Be to, IBM dėl kitų prie- 
žasčių troško, kad žlugtų AT4T monopolija. Visas šias nelaimingas 
korporacijas politiškai galima buvo suprasti. 

Galiausiai Vašingtone kilo banga prieš AT4 I: "Iam padėjo ir nau- 
jos technologijos, ir didėjantis pasipriešinimas Ma Bell, sukūrusiam 
politinio klimato kulminaciją. Suskaldydamas ATA T, teismas pirmą 
sykį nuo amžiaus pradžios atvėrė telekomunikacijoms konkurencijos 
galimybes. Šį masinį žlugimą veikė ne vien juridinės priežastys, bet ir 
struktūrinės jėgos. 

Šimtmečiu anksčiau pažangesnių ryšių poreikis įveikė Western 
Union. Taip ir dabar naujos technologijos bei nepatenkintas naujų pa- 
slaugų poreikis sužlugdė AT 6: T: Technologinių permainų būtinybė sta- 
čiai „įkaito“. Bendrovės labiau nei kada nors priklauso nuo telekomu- 
nikacijų. 

Todėl oro linijos, automobilių gamintojai ir naftos bendrovės daly- 
vauja daugiapusiame kare dėl naujos ryšių sistemos kontrolės. Išties, 
kaip matysime, sukrėsta visa gamybos ir paskirstymo sistema - vežė- 
jai, sandėlininkai, parduotuvės, gamyklos. 

Pinigai tampa informacija, o informacija — pinigais. Ir vienas, ir 
kitas vis labiau priklauso nuo elektroninių impulsų. Smarkėja šis tele- 
komunikacijų ir finansų susiliejimas, proporcingai didėja informacijos 
tinklų valdžia. 

Todėl visiškai aišku, kodėl bendrovės ir vyriausybės metasi į kovą 
dėl rytdienos elektroninių linijų. Nuostabu, kad tik keletas svarbiau- 
sių verslo vadovų suvokia statomą sumą. Ką jau kalbėti apie mūsų 
laikų ryšių sistemos struktūros keitimą. 


Nuovokusis tinklas 


Kiekvienas gali matyti ir liesti ant artimiausio stalo stovintį telefoną ar 
kompiuterį. Tačiau niekas neįžvelgia to tinklo, kuris sieja jį su pasau- 

liu. Ir mes veik nieko nežinome apie sparčiai tobulėjančią techniką, 
kuri primena mūsų visuomenės nervų sistemą. 

Tie tinklai, kuriuos kūrė Morse, Western Union, Bellas ir kiti, buvo 
neprotingi, gal net visai buki. Sveikas protas sakė, kad tiesė yra arti- 
miausias atstumas tarp dviejų taškų. Taigi inžinieriai ieškojo tos tie- 
sios linijos ir ja siuntė žinutes iš vieno miesto į kitą. 

Šiems tinklams tobulėjant paaiškėjo, kad tiesi linija nebūtinai yra 
geriausias kelias informacijai siųsti iš vienos vietos į kitą. Iš tikrųjų 
daugiau žinučių galėjo greičiau nueiti ne skambinant , pavyzdžiui, iš 
Talahasio į Atlantą, o tinklams skaičiuojant skambučius kiekvienoje 
sistemos fazėje ir nukreipiant į Atlantą siunčiamą skambutį prieina- 
momis linijomis. Taip Žinutes galima siųsti labai toli - iki Naujojo Or- 
leano ir net Sent Lujo, negaištant laiko net jei trumpiausia tiesi linija 
būtų užimta. 

Kad ir kokia primityvi, vis dėlto tai buvo pirmoji „intelekto“, ar 
„proto“, injekcija į sistemą ir, tiesą sakant, reiškė, kad tinklas pradeda 
veikti. Taip visa sistema perėjo į antrą plėtros tarpsnį. Šį perversmą 
lydėjo daugybė papildomų naujovių, dažnai stebėtinai paprastų, ir jos 
sudarė sąlygas įvairiau naudotis telefono tinklu, patikrinti sudedamą- 
sias jo dalis ir net nustatyti gedimus. 

Kadaise negyvas ar inertiškas organizmas staiga pradėjo matuoti 
savo kraujospūdį, pulsą, kvėpavimo dažnį. Tinklas ėmė pažinti save. 

Nutiesti po visą planetą laidai pasiekė šimtus milijonų namų. Po 
miestų gatvėmis požeminiais kanalais vingiavo vario laidai su sudėtin- 
gomis įjungimo sistemomis ir perdavimo technologijomis. Šie antro 
tarpsnio tinklai buvo nuolat atnaujinami, tobulinami, plečiami, į juos 
„įdedama“ vis daugiau proto. Taip jie tapo tikru pramonės amžiaus 
stebuklu. 

Kadangi paprastam vartotojui tinklai nematomi, mūsų civilizacija 
menkai teįvertina šaltą paslėptų laidų blizgesį, konceptualų grožį ir 
evoliucinę reikšmę. 

Kai kurie pasaulio gyventojai vis dar neturi net paprasčiausių telefo- 
no paslaugų, o tyrėjai jau energingai rengiasi naujam revoliuciniam tele- 
komunikacijų šuoliui - kuria sudėtingesnius trečio tarpsnio tinklus. 

Šiandien į juos įjungti milijonai kompiuterių nuo milžiniškų iki pa- 
čių mažiausių, randasi vis naujų tinklų, jie vis tankėja. Reikia dar dau- 

giau proto ir savimonės, norint valdyti neįtikėtinai gausią juose esan- 
čią informaciją. 

Mokslininkai skuba kurti gerai save pažįstančius tinklus. Jų tikslas — 
vadinamieji „nervų“ tinklai. Jie ne tik siuntinės Žinutes įvairiomis kryp- 
timis, bet ir mokysis iš ankstesnės savo patirties, numatys, kur ir kada 
įplauks daug duomenų, tada automatiškai pagal poreikį išplės arba 
sumažins tinklo skyrius. Tai primena San Diego greitkelį arba vokie- 
čių automagistralę, kurie paplatėja arba susiaurėja - nelygu kiek auto- 
mobilių važiuoja. 

Kol tyrėjų pastangos duos vaisių, bus imamasi dar vieno didžiulio 
šuolio. Mes pereiname ne į ketvirto tarpsnio sistemą, o apskritai į kitą 


proto lygį. 


Žinučių painiava 


Iki šiol net patys gudriausi tinklai, kartu ir nauji „nervų“ tinklai, turė- 
jotik „intraintelekto“. Visi jų gebėjimai buvo vidiniai. 

Intraintelektas - tai tarsi mūsų automatinėje nervų sistemoje esan- 
tis protas, nevalingai reguliuojantis kūno veiklą, pavyzdžiui, širdies ar 
hormonų funkcijas, apie kurias mes retai galvojame, bet kurios yra 
būtinos, kad išgyventume. 

Intraintelekto tinklai perduoda tokią žinutę, kokia buvo išsiųsta. 
Mokslininkai ir inžinieriai siekia informacijos grynumo, jie bando ša- 
linti įvairius „triukšmus“, kurie gali ją iškreipti ar pakeisti. Siųsdami 
jie gali užšifruoti pranešimą, pervesti jį į skaitmeninę formą arba su- 
skirstyti dalimis. Tačiau gauta žinutė bus vėl atkurta. Jos turinys išliks 
tas pats. 

Šiandien mes nuo intraintelekto einame prie tinklų, kurie gali būti 
vadinami „ekstraintelektualiais“. Jie ne tik perduoda duomenis, bet ir 
analizuoja, sujungia, suskirsto, kitaip tariant, pakeičia Žinutes, kartais 
sukurdami naują informaciją. Įdėta žinutė pakeičiama arba išplečia- 
ma - tai padaro kompiuterinė tinkluose įrengta programa. Tokie tin- 
klai vadinami „pridėtinės vertės tinklais“. Jie ekstraintelektualūs. 

Dabar dauguma šių tinklų užkoduoja ar iškoduoja Žinutes, pritai- 
kydami jas įvairioms priemonėms. Pavyzdžiui, Prancūzijos telekomo 


132 


Ekstraintelektas 


paslauga A/las 400 priima duomenis iš pagrindinės įrangos komplek- 
to, tada „supakuoja“ taip, kad juos galėtų priimti asmeninis kompiute- 
ris, fakso aparatas arba videoteksto terminalas. 

"Taip ir bus, tačiau prie Žinutės pridėtos „pridėtinės vertės“ sąvoka 
nereiškia vien tik techninių duomenų pakeitimo. Prancūzų Minite! tinklas 
jungia 5 milijonus namų ir verslų, siūlo Gatrad, Mitrad, Dilo ir kitas pa- 
slaugas. Jis gali priimti informaciją prancūzų kalba ir automatiškai per- 
duotiją anglų, arabų, ispanų, vokiečių, italų, olandų kalbomis, ir atvirkš- 
čiai. Vertimai dar nėra tikslūs, bet juos galima apdoroti. Kai kurios tarny- 
bos turi specialius žodynus, tarkim, fizikos ar politikos terminų. 

Kai kurie tinklai, gavę duomenis iš siuntėjo, įveda juos į kompiute- 
rinį modelį ir perduoda „sustiprintą“ Žinutę. 

Štai paprastas hipotetinis pavyzdys. 

Įsivaizduokit, kad vežėjų įmonė, įsikūrusi Paryžiaus priemiestyje, pri- 
valo reguliariai siųsti savo sunkvežimius į keturiasdešimt įvairių Euro- 
pos vietų pas tiekėjus parsivežti prekių. Kelių ir oro sąlygos, taip pat 
valiutos, benzino kainos bei kiti veiksniai tose vietovėse skiriasi. Anks- 
čiau kiekvienas vairuotojas pats pasirinkdavo geriausią maršrutą arba 
kasdien skambindavo į transporto bendrovę teiraudamasis nurodymų. 

"Tačiau įsivaizduokite, kad nepriklausomas „pridėtinės vertės tin- 
klo“ operatorius gali ne tik siųsti signalus sunkvežimių vairuotojams 
po visą Europą, bet ir kaupti naujausią informaciją apie kelių, eismo, 
oro sąlygas, valiutų kursus, benzino kainas. Paryžiaus vežėjų bendro- 
vė gali įvesti į tinklą kasdienes Žinutes bei maršrutų nuorodas ir per- 
duoti jas vairuotojams. Bet iki pasiekdama vairuotojus informacija pa- 
tenka į kompiuterinę programą, kuri automatiškai sutrumpina marš- 
rutus, kad sumažėtų kilometražas, būtų sutaupyta laiko, pinigų, nuro- 
do naujausius valiutų kursus. 

Šiuo atveju vairuotojams siunčiamos transporto įmonės instrukci- 
jos gali būti keičiamos tiesiog pakeliui. Telekomunikacijų įmonė - „pri- 
dėtinės vertės tinklo“ operatorius - prideda vertės, derindama Žinutes 
su naujausia informacija, jas keisdama ir tada siųsdama. 

Tai tik paprasčiausias pavyzdys, kaip naudoti ekstraintelektualų tin- 
klą. Tinklai siūlo vis naujų paslaugų - rinkti, integruoti ir įvertinti duo- 
menis, automatiškai pateikti išvadas, įvesti informaciją į sudėtinges- 
nius modelius. Tinklų vertė auga. 

Trumpai tariant, mes ieškome tinklų, kurie ne keistų ar tobulintų 
tinklą, o veiktų išorinį pasaulį, pridėdami siunčiamoms žinutėms eks- 
traintelekto. 

Ekstraintelektualūs tinklai rodo evoliucinį žingsnį ant naujos ryšių 
pakopos. Jiems reikia ir sumanesnių vartotojų. Sakysim, bendrovė įveda 
informaciją į „pridėtinės vertės tinklą“ ir nesigilindama į kompiuteri- 
nę programą leidžia keisti tą informaciją. Vadinasi, ji pasikliauna la- 
biau aklu tikėjimu nei racionaliu sprendimu. Kiekvienas programoje 
esantis slaptas nukrypimas gali brangiai kainuoti vartotojui. 

Pavyzdžiui, užsienio oro linijos skundžiasi JAV transporto departa- 
mentui, kad jas išnaudoja. Tūkstančiai JAV kelionių agentūrų su elek- 
troninių tinklų pagalba ieško savo klientams patogių skrydžių. Kompiu- 
terizuota bilietų užsakymo sistema Sabre priklauso AMR korporacijai, 
kuri yra ir Amerikos oro linijų savininkė. Sistema, tvarkanti daugelio 
oro linijų bilietų rezervacijas, turi ekstraintelektualią kompiuterinę pro- 
gramą, kuri pasako kelionių agentūrai patogiausius galimus skrydžius. 
Užsienio linijos kaip tik skundėsi dėl pačios programos. 

Tarkim, kelionių agentūra ieško skrydžio iš Frankfurto į Sent Lujį 
(Misurio valstija). Kompiuterio ekrane skrydžiai išdėstyti pagal kelio- 
nės ilgumą. Kuo trumpiau lėktuvas skrenda, tuo geriau. Tačiau Sabre 
programa iš karto parodo, kad pakeisti reisą ir pasirinkti kitas linijas 
užtrunka devyniasdešimt minučių, nors ir kiek laiko ši operacija iš 
tikrųjų trunka. Kadangi dažniausiai skrisdami į Jungtines Valstijas žmo- 
nės turi keisti lėktuvą ir pereiti į vietines - Amerikos — oro linijas, 
užsienio įmonės piktinosi, kad programos pateikiama informacija klai- 
dina tas bendroves, kurių keleiviams nereikia devyniasdešimties mi- 
nučių linijoms pakeisti. Mat tada kelionių agentūros rečiau pasirenka 
jų skrydžius. Taigi ekstraintelektualumas buvo šališkas. 

Įsivaizduokite, kad greit tokių tinklų bus ir tokių ginčų kils daugy- 
bė - tūkstančiai „pridėtinės vertės tinklų“ su dešimtimis tūkstančių 
programų ir modelių, be paliovos keičiančių ir tvarkančių milijonus 
žinučių, švilpiančių tais elektroniniais kanalais. Vien Britanija tvirtina 
turinti daugiau kaip aštuonis šimtus „pridėtinės vertės tinklų“, o Vo- 
kietija - septynis šimtus. Japonijoje Pašto ir telekomunikacijų minis- 
terijoje įsiregistravo daugiau kaip penki šimtai bendrovių, norinčių tu- 
rėti „pridėtinės vertės tinklus“. 

Šie tinklai tikriausiai nesuskaičiuojamais bilijonais dolerių suma- 
žins šiandienės gamybos ir paskirstymo išlaidas, taip pat biurokratiz- 
mą, inventorių, paspartins operacijas. Ekstraintelektualumo injekcija 
į Šiuos greit plintančius ir tarpusavyje susijusius tinklus yra dar reikš- 
mingesnis dalykas. Tai tarsi staigus didžiųjų smegenų žievės atsiradi- 
mas niekada jos neturėjusiame organizme. Sykiu su autonomine ner- 
vų sistema jos padeda organizmui ne tik pažinti ir keisti save, bet ir 
tiesiogiai dalyvauti gyvenime, taip pat ir versle. 

Būtent todėl tinklai vaidins revoliucinį vaidmenį versle ir visuome- 
nėje. Tačiau, kiek mums žinoma, dar niekas nenaudojo ekstraintelek- 
to pražūtingiems ar net nusikalstamiems tikslams. Ekstraintelektua- 
lūs tinklai dar tik pradeda plisti, taisyklės ir apsaugos priemonės turės 
būti nustatytos. 

Kas žino, kaip bus toliau? Kurdami save suvokiančią elektroninę eks- 
traintelektualią nervų sistemą, mes keičiame kultūros ir verslo normas. 

Vadinamasis ekstra- ir intraintelektas iškels gluminančių klausimų 
apie duomenų ryšį su informacija ir žiniomis, apie kalbą, etiką bei 
painius kompiuterinių programų slepiamus modelius. Teisė atitaisyti 
skriaudą, atsakomybė už klaidą ar nukrypimą, privatumo ir teisingu- 
mo temos - tai vis klausimai, kurie užgrius administracijas ir teismus 
netolimoje ateityje, kai visuomenė bandys prisitaikyti prie egzistuo- 
jančio ekstraintelekto. 

Ekstra- ir intraintelektualumo temos netrukus apims ne tik verslo 
sritį. Jos turėtų sukelti esmines socialines, politines ir net filosofines 
refleksijas. Darbo, intelekto ir mokslinės vaizduotės stebuklai dabar 
užgožia Egipto piramidžių ir viduramžių katedrų statybas. Jie kuria 
elektroninę rytdienos supersimbolinės visuomenės infrastruktūrą. 

Ekstra- ir intraintelektas, kaip matysime, jau griauna valdžios ry- 
šius visuose naujos ekonomikos sektoriuose. 

Japonija susirūpinusi. Išorinis pasaulis laiko ją ekonomiškai nenuga- 
lima. Tačiau iš vidaus viskas atrodo kitaip. Ji neturi nuosavų energi- 
jos tiekėjų, augina mažai maisto žaliavų ir labai jautriai reaguoja į 
prekybos apribojimus. Jei jenos kursas krinta, šalis sunerimsta. Jei 
jenos kursas kyla, ji vėl sunerimsta. Tačiau paimti skyrium japonai 
nesijaudina dėl ekonomikos apskritai. Bet jaudinasi dėl savo ateities. 
Jie yra vieni didžiausių pasaulio gelbėtojų, mokantys didžiules drau- 
dimo sumas. 

Ilgą laiką daugiausia naudos iš tokio nerimavimo turėjo milžiniš- 
kos draudimo bendrovės. O šiandien jaudinasi draudėjai. 

Vyriausybė atveria duris, kurios kadaise saugojo nuo konkurenci- 
jos agresyvius Japonijos vertybinių popierių maklerius. Tvirtos pasau- 
linio lygio bendrovės, tokios kaip Nomura ir Daiwa, Merrill Lynches ir 
Japonijos Shearsons, rengiasi draudimo pramonės lenktynėms. 

Apibendrindami galime sakyti, kad visa draudimo sritis pasiekusi 
permainų ribą. Vartotojai reikalauja įvairios naujoviškos politikos ir 
finansinių paslaugų, kurių šie garbaus amžiaus milžinai neįstengė kur- 
ti ir teikti (pavyzdžiui, Nippon Life sukakę daugiau kaip šimtas metų). 

Kad išvengtų panašių pavojų, didelės draudimo bendrovės pradėjo 
tiesti elektronines apsaugos linijas. Nippon Life derasi dėl beveik pu- 
sės bilijono dolerių naujai informacinei sistemai - 5000 asmeninių kom- 
piuterių, 1500 didesnių kompiuterių palydoviniams patarnavimams, 

megamašinų įvairioms pramonės šakoms ir centrui, be to, optiniams 
skeneriams bei kitiems įrengimams vienam bendram tinklui. 

Konkuruojanti Dai-Ichi Mutual bendrovė taip pat kuria tinklą, 
kuris leistų agentams susisiekti su centriniais duomenų bankais, at- 
sakyti į balso paštu gautas komandas, gauti reikalingų duomenų apie 
vartotojus ar politiką faksimiles. Šiuo metu ir Meiji Mutual, turinti 
38 000 agentų, daugiausia moterų, skuba apsirūpinti naujausia ryšių 
technika. 

Draudimo bendrovės nėra vienišos. Atrodo, kad visa Japonija tampa 
elektroninė. Datamation rašo: „Svarbiausios paslaugų įmonės visuose 
šalies kampeliuose jungiasi į tinklus su 5000 ar daugiau asmeninių kom- 
piuterių ir automatizuotų darbo vietų. Meiji Toshiyuki Nakamura sa- 
ko: „Jei ne... - prarasim viską.“ 

Nakamura teisus. Mat plečiantis elektroniniams tinklams, valdžia 
ima keistis. Ir ne tik Japonijoje. Jungtinės Valstijos ir Europa taip pat 
tiesia laidus kaip niekad anksčiau. "Tai tiesiog elektroninės amžiaus 
varžybos. 


Medvilninio audinio paieškos 


Atidžiai apžiūrėkime džinsus. Gal jie siūti iš audinio, pagaminto Bur- 
lington įmonės. Ši galinga Amerikos tekstilės įmonė nemokamai siun- 
čia klientams kompiuterinę programą, kuri padeda jiems bendrauti 
tiesiai su Burlington centru, rasti sandėliuose ir užsisakyti norimos rū- 
šies audinį. Ir tai užtrunka akimirksnį. 

Burlington pramonininkai tikisi, kad tokios paslaugos padės jiems 
išvengti konkurentų ir palengvins vartotojų gyvenimą, o kartu taip stip- 
riai supančios klientus naujais elektroniniais duomenų mainais, kad 
jiems bus nelengva išsivaduoti. 

Šios sistemos leidžia bendrovėms ir verslo vienetams keistis elek- 
troniniais dokumentais - sąskaitomis, specifikacijomis, inventorine in- 
formacija ir pan. Tačiau tai ne visada gerai, nes jungiančių savo duo- 
menis ir elektronines sistemas bendrovių bendravimas gali virsti 1a- 
bai artima partneryste. 

Pavyzdžiui, Burlington atskleidžia vartotojams savo inventorines rin- 

kmenas; Digital Eguipment, kompiuterių gamintojas, atskleidžia tie- 
kėjams savo dizaino sumanymus. Užsisakydama sudedamųjų dalių, DE 
gali iš karto nusiųsti failą. Taip pirkėjas ir pardavėjas palengva ims 
artimiau bendradarbiauti. Tikslas - artimesni ryšiai. 

Didelės automobilių bendrovės dabar nenori turėti reikalų su tie- 
kėjais, kurie nėra įsirengę elektroninių bendravimo priemonių. Fordo 
bendrovėje penkiasdešimt septynioms detalių gamykloms buvo liepta 
elektronika keistis su vartotojais ir tiekėjais gabenimo grafikais, pa- 
raiškomis, naujos produkcijos pagaminimo ir gavimo datomis. 

Elektroninių informacijos mainų pranašumas - reikia mažiau po- 
pieriaus ir inventoriaus, greičiau ir lanksčiau reaguojama į kliento po- 
reikius, o tai labai padeda taupyti. 

Be to, elektronikos įsigalėjimas visame pasaulyje iš esmės pakeičia 
verslo sistemą. Bendrovės virsta tarsi „informacijos keitimosi grupė- 
mis“. Intensyvesnis bendravimas kerta - o kartais ir ištrina - organi- 
zacijų ribas. 

Ar kalbėtume apie Japonijos draudimo bendrovę, ar apie Ameri- 
kos automobilių gamyklą, elektroniniai informacijos mainai verčia keisti 
atsiskaitymo ir kitas kontrolės sistemas. Kai bendrovė tampa elektro- 
ninė, darbai pakinta; žmonės kraustosi iš vienos vietos į kitą; kai kurie 
skyriai įgyja įtakos, o kai kurie jos netenka. Pertvarkomi visi įmonės 
ryšiai su tiekėjais ir vartotojais. 

Tokia valdžios kaita vyksta ne tik individualiose bendrovėse. Visi 
ekonomikos sektoriai jau patiria elektroninių informacijos mainų po- 
veikį. Šie mainai gali tapti ginklu agentams ir tarpininkams įveikti. 


Nugalėti didmenininkai 


Shiseido, geriausia Japonijos kosmetikos bendrovė, naudojasi savo tin- 
klais, siekdama apeiti tradicinę paskirstymo grandinę. Shiseido pudrų, 
kremų, akių šešėlių, kosmetinių vandenų ir kitų gaminių Japonijoje 
devynios galybės, jie skverbiasi jau ir į JAV bei Europos rinkas. 
Prijungdama kompiuterius tiesiai prie savo vartotojų tinklų, SAisei- 
do aplenkia didmenininkus bei sandėlius ir tiekia prekes iš savo skirs- 
tymo centrų tiesiai į parduotuves. Jei Shiseido ar kiti gamintojai gali 

„susikalbėti“ iš karto su mažmenininkais, 0 šie turi galimybę siųsti 
informaciją į gamintojo kompiuterius, kam reikalingas tarpininkas? 

„Didmenininkas? Nugalėtas! Pralenktas!“ - teigia Monroe Gre- 
ensteinas, mažmeninės pramonės analitikas iš Niujorko Stearns sau- 
gumo įmonės. Kad išvengtų tokio likimo, didmenininkai taip pat imasi 
elektroninės ginkluotės. 

Labiausiai iki šiol pagarsėjęs klasikinis atvejis, kai didmenininkas 
pereina į puolimą ir išsikovoja vietą naujoje rinkoje, yra Amerikos 
ligoninių aprūpinimo bendrovė (American Hospital Supply) istorija. 
Dabar ši bendrovė yra Baxter sveikatos apsaugos korporacijos dalis. 
Nuo 1978 m. pradžios AHS pradėjo rengti savo terminalus ligoninė- 
se, kad šios galėtų prisijungti tiesiai prie bendrovės kompiuterių. Li- 
goninėms tapo daug paprasčiau paspausti mygtuką ir užsisakyti reik- 
menis iš AHS, negu tartis su kitu, ne tokiu sumaniu tiekėju. 

AHS savo ruožtu per tinklą perduodavo savo vartotojams visą nau- 
dingą informaciją apie produktus, jų vartojimą, kainas, inventorinę 
kontrolę ir t.t. Kadangi AHS sistema greit reaguodavo į pirkėjo porei- 
kius ir buvo patikima, ligoninės galėjo sumažinti savo inventoriaus ir 
sutaupyti nemažai pinigų. Jei ligoninė visus reikalus tvarkydavo tik su 
AHIS, bendrovė perduodavo jai visą informacinę valdymo sistemą. AHS 
verslas staigiai išaugo. 

Kai kurie šie duomenys paimti iš konsultanto Peterio Keeno moks- 
linio darbo Rungtyniaujantys laike (Competing in Time). Jis aprašo, 
kaip farmacijos prekių didmenininkas Foremost McKesson pritaikė 
AHIS strategiją savo verslui. 

Į McKesson kompiuterius elektroniniais kanalais plaukia klientų 
užsakymai iš rankinių terminalų, įrengtų 15 000 parduotuvių. Užsa- 
kymai tuoj pat rūšiuojami ir grupuojami. Tada nedelsiant automatiš- 
kai McKesson užsakymai perduodami tiekėjų įmonėms. 

"Tokios sparčios sistemos leidžia AHS, Foremost ir kitoms bendro- 
vėms taip įsitraukti į kasdienę vartotojų veiklą, kad joms tampa per 
brangu ir per sudėtinga nukreipti verslą kitur. Be to, sistemos padeda 
klientams nemažai sutaupyti ir protingiau tvarkytis. 

Tačiau AHS ir McKesson yra dar tik išimtys. Daugelis didmeninin- 
kų pasijuto išstumti iš žaidimo, kurį žaidė gamintojai ir vis daugiau 
patirties įgyjantys mažmenininkai. 


140 


Tinklo valdžia 


Nekilnojamasis turtas ir geležinkelio bėgiai 


Plintant ekstraintelektui, turėtų sunerimti prekių sandėliai. 

Kompiuteriai leidžia vis geriau prisitaikyti prie individualaus var- 
totojo poreikių, tai daro gamybą lankstesnę. Vadinasi, užuot gavę ke- 
letą stambių užsakymų vienodiems produktams, dabar jie gaus daug 
mažesnių užsakymų skirtingiems produktams. Elektronikos tinklų 
spartinamas verslas kelia ir griežtesnius reikalavimus, kad viskas būtų 
laiku pristatyta gamykloms bei parduotuvėms. 

Visa tai reiškia, kad sumažės didelių krovinių, sutrumpės saugoji- 
mo laikas, bus greitesnė apyvarta, reikės daugiau tikslių Žinių apie kiek- 
vieną saugomą daiktą. Žodžiu, mažiau vietos - daugiau informacijos. 

Šitoks pasikeitimas menkina prekiautojų erdve įtaką ir verčia su- 
manesnius sandėlius ieškoti alternatyvių funkcijų. Kai kurie jų, 
naudodamiesi tinklais ir kompiuteriais, parduoda vartotojams duomenų 
apdorojimo, transporto valdymo programas, pakavimo, rūšiavimo, bal- 
dų ardymo ir surinkimo paslaugas ir pan. Kiti, pavyzdžiui, Sumitomo 
sandėliai Japonijoje, kuria nekilnojamojo turto verslą, nes tradicinės 
sandėlių funkcijos nyksta. 

Supersimbolinė ekonomika bei paplitęs ekstraintelektas veikia ir 
transporto sektorių - geležinkelio, jūros, kelių. Daugelis sunkvežimių 
vairuotojų, kaip ir sandėlių darbuotojai, siekdami išsigelbėti griebiasi 
elektroninių tinklų. 

Pereinant prie trumpalaikės gamybos ir greito pristatymo, Japoni- 
joje auga „artimojo“ darbo poreikis. Užuot vežus didelius krovinius 
kartą per savaitę, galima gabenti mažesnes siuntas, bet dažniau. Popu- 
liariausias tampa pristatymas nuo durų iki durų. 

Tad matome, kad visi tradiciniai gamybos ir paskirstymo sektoriai 
siekia ekstraintelekto kaip priemonės išgyventi arba kaip puolamojo 
ginklo valdžiai padidinti. 


Mobilizacija elektroniniam karui 


Elektroninio karo mastas išauga, kai į jį stoja visos pramonės šakos. 
Kolektyvinių veiksmų imasi ne individualios įmonės, o didelės pra- 

moninės grupės. Tokie pramoniniai tinklai ypač būdingi Japonijai, kur 
juos kurtis skatina viską apimanti Tarptautinės prekybos ir pramonės 
ministerija. TPPM ragina naftos pramonę užbaigti tinklą, jungiantį ra- 
finavimo fabrikus, naftos rezervuarų paslaugas ir mažmenininkus. Pra- 
moninius „pridėtinės vertės“ tinklus jau turi tokios nesulyginamos sri- 
tys kaip šaldytų maisto produktų, akinių stiklų ir sporto prekių. 

Panašių tinklų randasi ir kitur. Australijoje yra du konkuruojantys 
pridėtinės vertės tinklai vilnos brokeriams ir eksportuotojams - W0- 
olcom ir Talman Piy. Jie varžosi dėl verslo ir siekia prisijungti prie 
Tradegate, tarptautinio prekybos tinklo, bei EXIT, eksporto muitų sis- 
temos. 

Jungtinėse Valstijose baigiamas kurti tinklas, kuris sujungs ne tik 
tekstilės įmones, tokias kaip Burlington, bet ir drabužių siuvyklas bei 
didžiuosius mažmenininkus, pvz., Wal-Mart ir K mart. Siekdamas pa- 
skatinti šias pastangas, verslo lyderis Rogeris Millikinas, Millikinė.Com- 
pany pirmininkas, sako kalbas, organizuoja seminarus, finansiškai re- 
mia studijas ir visokeriopai propaguoja tinklą. 

Svarbiausias pramonės trūkumas buvo lėta reakcija į aplinkos po- 
reikius. Drabužių mados keičiasi labai greitai, todėl pramonė nori su- 
trumpinti laiką tarp užsakymo ir pristatymo nuo savaičių iki dienų. 
Tam tikslui įrengiami elektroniniai tinklai, jungiantys tekstilės įmonę 
su mažmeninės parduotuvės kasa. Spartinant reakciją, įmanoma labai 
sumažinti inventoriaus. 

Elektroninė sistema leidžia mažmenininkams užsakyti mažesnę pre- 
kių siuntą ir dažniau keisti gerai prekiaujančių parduotuvių asortimentą, 
vadinasi, ne sėdėti rankas sudėjus, o prisitaikyti prie kintančios mados 
bei klientų skonio. Millikinas mini vieno prekybos centro patirtį: šis 
įstengė parduoti kelnių 25 procentais daugiau, atsiveždamas jų 25 pro- 
centais mažiau. Iš tiesų dar tik pusiau įdiegus sistemą, rezultatai jau 
buvo stulbinantys. Kampanija prasidėjo 1986 m. Iki 1989 m., pasak 
Arthurk Company, daugiau kaip septyniasdešimt penki mažmeninin- 
kai investavo 3, 6 bilijonus JAV dolerių į sistemą, vadinamą Greita 
reakcija (Ouick Response), o jų pelnas pasiekė 9, 6 bilijonus. 

Iš tikrųjų Millikinas ir kiti tiki, kad galima sutaupyti dar daugiau 
bilijonų ir kad elektroninis protas gali būti tarptautinių prekybos karų 
ginklas. Pakankamai pakėlus našumą ir padidinus tempus, Amerikos 

tekstilės ir drabužių pramonė galėtų sėkmingiau varžytis su pigaus dar- 
bo importu. 

Kai kurios individualios bendrovės ir ištisos pramonės šakos lenk- 
tyniauja kurdamos sau specialius tinklus, rūpindamosi savo ateitimi. 
Kiti milžinai varžosi kurdami globalius universalius tinklus, kuriais 
galėtų bet kam perduoti informaciją. 

Mes siekiame kelių tipų, arba sluoksnių, elektroninių tinklų: priva- 
čių tam tikros įmonės darbuotojams; elektroninės informacijos mainų 
programų tarp individualių bendrovių bei jų klientų ir/ ar pardavėjų; 
plačių pramoninių. Dabar reikia pridurti dar ir bendrus tinklus, ku- 
riais sujungiami žemesnio lygio tinklai vienas su kitu ir duomenys per- 
duodami toliau. 

Šia nervų sistema teka tiek daug žinučių ir duomenų, kad netgi 
iškilo didelių nesutarimų tarp stambių bendrovių, kurios nori valdyti 
šį bendrą tinklą. Tokie milžinai kaip britų Zelecom, ATA T, Japonijos 
KDD rungtyniauja, siekdami išplėsti savo galimybes ir pagreitinti duo- 
menų srautus. Didelės bendrovės, turinčios globalius tinklus, parduo- 
da paslaugas aplinkiniams, konkuruodamos su bendrais tinklais ir taip 
dar labiau komplikuodamos reikalą. Pavyzdžiui, Zoyota ir IBM kovoja 
dėl verslo, kurio kitu atveju imtųsi viena iš senų jų telefono bendrovių. 
General Electric valdo tinklą septyniasdešimtyje šalių. Benetton įmonė 
įsikūrusi Italijoje, bet patikėjusi General Electric sujungti tinklu 90) 
procentų savo darbuotojų. 

Mūsų akyse formuojasi visiškai nauja daugiasluoksnė sistema, XXI a. 
ekonomikos infrastruktūra. 


Vartotojo ciklas 


Augant šiai infrastruktūrai, kyla dar negirdėta kova dėl Žinių ir ryšių 
kontrolės. Ta kova keičia valdžią tarp žmonių, bendrovių, pramonės 
šakų, sektorių ir šalių. Nors ekonomikos „neuralizacija“ dar tik prasi- 
dėjo, bet kasdien į valdžios žaidimą įsitraukia vis naujų žaidėjų. Tai 
kredito kortelių bendrovės, didieji Japonijos pramonės rūmai, įrangos 
gamyklos ir daug kitų. 

Esminis šios naujos sistemos veiksnys - vartotojo piniginėje esanti 

plastmasinė kortelė. Ar tai būtų automatinės kasos kortelė, ar įprasta 
kredito kortelė, ar „sumani“ debeto kortelė, ji jungia tinklą su indivi- 
du. Iš principo šis ryšys gali būti smarkiai išplėstas. 

Visi - nuo bankų ir naftos bendrovių iki vietinių prekiautojų - žen- 
gia toliau į elektronikos amžių. Kortelės tampa protingesnės, siunčia 
ir perduoda be galo daug informacijos. Pinigai tampa supersimboli- 
niai, nesusiję nei su metalu, nei su popieriumi. Kortelė užpildo trūks- 
tamą naujos nervų sistemos grandį. 

"Tas, kuris kontroliuoja kortelę, - nesvarbu, bankininkai ar jų var- 
žovai, - turi neįkainojamą kanalą į kiekvienus namus ir kasdienį gyve- 
nimą. Galime pastebėti, kad stengiamasi individualius vartotojus pri- 
jungti prie specializuotų tinklų. Japonijoje JCB Co., kredito kortelių 
įmonė, kartu su NTT Data Communications išleidžia kortelę, kuria 
moterys galės naudotis kirpyklose. Per porą metų bendrovės tikisi su- 
jungti 35 000 kirpyklų su 10 milijonų kortelių savininkių. 

Pasaulio eletroninių tinklų kūrėjai seniai svajoja apie integruotą ciklą 
nuo kliento (kuris elektronikos padedamas pasakys verslininkams, ko- 
kių prekių ir paslaugų reikia)... prie gamintojo... per tarpines paskirs- 
tymo įmones... prie mažmenininko arba elektroninių apsipirkimo pa- 
slaugų namuose... tada prie banko kasos automato arba kredito korte- 
lių atsiskaitymo sistemos... ir atgal į vartotojo namus. 

Kiekviena bendrovė ar pramonės grupė, galinti valdyti pagrindi- 
nius šio ciklo žingsnius, įgis lemiamą ekonominę, - vadinasi, ir nema- 
žą politinę, - valdžią. Bet tai priklausys ne tiek nuo kapitalo, kiek nuo 
smegenų, - nuo proto, įmontuoto į kompiuterius, programas ir elek- 
troninius tinklus. 


Verslo žaibo karas 


Praeities ekonomika - ir žemės ūkio, ir pramonės - buvo pagrįsta 
ilgalaikėmis struktūromis. 

Vietoj jų mes kuriame elektroninius pamatus sparčiai kaleidosko- 
piškai ekonomikai, kuri galės akimirksniu pereiti į naujus modelius. 
Naujasis ekstraintelektas yra būtino taikomojo prietaiso dalis. 

Šitaip nuolat viskam kintant, ekstraintelekto dėka verslas gali pra- 

dėti netikėtą puolimą nepažįstamoje teritorijoje. Vadinasi, bendrovės 
jau niekada tvirtai nežinos, kur atsiras naujas konkurentas. 

Klasikinis literatūroje plačiai išanalizuotas žaibo karo pavyzdys — 
1977 m. Merrill Lynch pradėta planuoti grynųjų pinigų valdymo są- 
skaita. Ji anksti pritaikė informacinę technologiją strateginiams, ne 
vien administraciniams tikslams. 

Grynųjų pinigų valdymo sąskaita buvo naujas finansinis produk- 
tas, sujungęs keturias ankstesnes paslaugas: einamąsias sąskaitas ban- 
ke, terminuotą indėlį, kredito korteles ir vertybinių popierių sąskai- 
tas. Klientas galėjo kada panorėjęs pervesti pinigus iš vienos sąskai- 
tos į kitą. Jokio laisvai kintančio kurso, 0 iš einamosios sąskaitos 
mokami procentai. 

Integruoti šiuos iš esmės skirtingus produktus į vieną gaminį galėjo 
tik sudėtinga kompiuterinė Mern!! Lynch technologija ir elektroniniai 
tinklai. Per dvylika mėnesių Merrill išspaudė iš klientų santaupų 5 bili- 
jonus dolerių, o iki 1984 m., pasak konsultanto Peterio Keeno, į jo 
rankas įplaukė dar 70 bilijonų. Keenas vadina tai „prevenciniu strei- 
ku“ prieš bankus. Bankas matė, kad klientai, labiau mėgstantys naują- 
ją sąskaitą negu įprastą einamąją, išplukdė iš jo didžiules pinigų su- 
mas. Banką niokojo vertybinių popierių birža, nepriklausanti nuo jo 
taisyklių ir nelaikoma banku. 

Nuo tada daug bankų ir kitų finansų institucijų siūlė panašias su- 
tartis, bet Merrill dar kelerius metus neįsileido konkurentų. 

Į finansinių paslaugų verslą ateina mažmenininkai, pavyzdžiui, Ja- 
ponijos Seibu Saison grupė. Tai atskleidžia naujus hibridinius konku- 
rencijos modelius ir rodo, kad ekstraintelektas pakeitė rinkų struktū- 
rą. Antrinė Seibu įmonė planuoja įrengti elektroninius kasos aparatus 
geležinkelio stotyse. British Petroleum bendrovė, įkūrusi vidinį savo 
banką, parduoda banko paslaugas aplinkiniams. 

Ekstraintelekto tinklai padeda išsiaiškinti, kodėl valstybė nustoja 
reguliuoti pramonę ir kodėl dabartinis vyriausybės reguliavimas tam- 
pa vis mažiau veiksmingas. Mat jis grindžiamas ekstraintelekto am- 
Žiuje jau neegzistuojančiomis kategorijomis ir nesamu pramonės šakų 
pasidalijimu. Ar galima bankų taisykles taikyti nebankams? Kas ap- 
skritai šiandien yra bankas? 

Ekstraintelekto tinklai bendrovės linijomis sujungia operacijas, lei- 

džia bendrovėms rungtyniauti kadaise svetimomis laikytose srityse. 
Šie tinklai griauna senas specializacijas, seną institucinį darbo pasi- 
dalijimą. 

Jų vietose randasi naujų žvaigždynų ir grupių, glaudžiai susijusių 
ne tik pinigais, bet ir bendra informacija. 

Žinios griauna ūkį ir keičia jo struktūrą. Keista, bet būtent tuo 
galima paaiškinti daugelį šiandienos gedimų ir neveiksmingų operaci- 
jų - ne vietoje atsiradusias sąskaitas, kompiuterių klaidas, paslaugų 
trūkumą ir jausmą, kad viskas veikia blogai. Senoji rūkstančių kaminų 
ekonomika griūva; naujas supersimbolinis ūkis dar tik kuriamas, o elek- 
troninė infrastruktūra, nuo kurios jis priklauso, tebėra primityvi. 

Informacija yra takiausias išteklius, o takumas - tai tokios ekono- 
mikos skiriamasis ženklas, kai maisto produktų, energijos, plataus var- 
tojimo prekių ir paslaugų gamyba bei paskirstymas vis labiau priklau- 
so nuo simbolinių mainų. 

Kuriama ekonomika, labiausiai primenanti ne ką kita, o nervų 
sistemą, ir veikianti pagal taisykles, kurių dar niekas aiškiai nesufor- 
mulavo. 

Neturintis precedento ekstraintelekto iškilimas užduoda visuome- 
nei kaip visumai esminių ir kartais bauginančių klausimų. Jie labai 
skiriasi nuo tų, kuriuos užduodavo ankstesnės ryšių revoliucijos. 


Būti ar ne infomonopolijoms? 


Ekstraintelektas gali išsiurbti iš ekonomikos daug riebalų ir atliekų. 
Tai didžiulis šuolis į priekį. Smegenų galia ir vaizduote pakeičiamas ne 
tik kapitalas, energija bei ištekliai, bet ir sunkus darbas. 

Ar ekstraintelektas sukurs geresnį gyvenimo būdą - tai priklausys 
nuo viską lemiančio socialinio ir politinio proto. 

Juo labiau automatizuoti ir ekstraintelektualūs bus mūsų tinklai, 
juoslaptesni taps žmonių sprendimai, ir mes priklausysime nuo iš anksto 
užprogramuotų įvykių, pagrįstų sąvokomis bei prielaidomis, kurias tik 
nedaugelis supranta ir kurios kartais netgi nenoriai atskleidžiamos. 

Netrukus lygiagrečios linijos, dirbtinis intelektas ir kitos stulbina- 
mos naujovės dar labiau padidins kompiuterių galią. Bus atpažįstamos 

ir automatiškai verčiamos kalbos, naudojami gero ryškumo monito- 
riaus ekranai ir koncertinio lygio garsai. Tas pats tinklas reguliariai 
perduos balsą, duomenis, vaizdus ir informaciją kitomis formomis. 
Visa tai kelia daugybę filosofinių klausimų. 

Kai kurie įžvelgia artėjančią žinių monopolizaciją. Tik prasidėjus 
simbolinės ekonomikos erai, profesorius Fredericas Jamesonas rašė: 
„Tiesa paaiškės, kai stiprų smūgį suduos naujų informacijos bankų 
nuosavybė ir kontrolė.“ Jamesonas užsimena apie „šmėklą“ - pasauli- 
nę privačią informacijos monopoliją. 

Šiuo metu ta baimė nėra didelė. Klausimas ne tas, ar viena milžiniš- 
ka privati pasaulio monopolija valdys visą informaciją, kas atrodo sun- 
kiai įmanoma. Svarbiausia, kas valdys nepabaigiamas tos informacijos 
konversijas ir rekonversijas, t.y. procesus, kai supersimbolinės ekono- 
mikos nervų sistema plūsta duomenys, informacija ir žinios. 

Verslui ir visuomenei apskritai nuolat iškils naujų sunkumų dėl tei- 
singo ar neteisingo naudojimosi žiniomis. Tie sunkumai reikš ne vien 
Bacono tiesą, kad žinios yra valdžia, bet sudėtingesnę tiesą, kad super- 
simbolinės ekonomikos sąlygomis vertingiausios yra Žinios dpie žinias. 

Skėčiai skiriasi nuo automobilių. Ne vien dydžiu, funkcionalumu ir 
kaina. Skiriasi dėl priežasties, apie kurią retai susimąstome. Žmogus 
gali naudotis skėčiu, nepirkdamas jokio kito gaminio. O automobilis, 
priešingai, yra bevertis be kuro, tepalo, remonto paslaugų, atsarginių 
dalių, ką jau kalbėti apie gatves ir kelius. Todėl kuklusis skėtis yra 
tikras individualistas, teikiantis paslaugas nepriklausomai nuo kitų ga- 
minių. 

Galingasis automobilis, ne taip, kaip skėtis, yra komandos žaidė- 
jas, visiškai priklausomas nuo kitų gamybos produktų.TIokie patys yra 
ir skustuvo peiliukas, ir magnetofonas, ir šaldytuvas, ir tūkstančiai ki- 
tų gaminių, kurie veikia tik drauge su kitais produktais. Televizorius 
dėbsos kambaryje nereginčia akimi, jei niekas iš niekur neperduos į jį 
vaizdų. Netgi kukli drabužių pakaba prašosi būti pakabinama ant ko- 
kio strypo ar skersinio. 

Jie visi yra produktų sistemos dalys. Sisteminėje jų prigimtyje slypi 
svarbiausias jų ekonominės vertės šaltinis. Kaip „komandos žaidėjai“ 
turi žaisti pagal tam tikras taisykles, taip ir sistemos produktas, kad 
galėtų veikti, turi atitikti standartus.Trišakis elektros laido kištukas 
nebus labai naudingas, jei visi lizdai turės tik po dvi skylutes. 

Šis skirtumas tarp savarankiškų ir sistemos produktų rodo mums, 
dėl ko šiandien visame pasaulyje plinta informacijos karas. Prancūzai 
vadina jį /a guerre des normes - karu dėl standartų. Kovos dėl standar- 

tų vyksta įvairiausiose pramonės šakose - ir medicinos technologijų 
srityje, ir pramoninių manometrų, ir fotoaparatų gamyboje. 

Pačios triukšmingiausios - ir viešos - diskusijos būna tiesiogiai su- 
sijusios su duomenų, informacijos, žinių, įvaizdžio, pramogų kūrimo 
ir paskirstymo būdais. 

Iš esmės tai visuotinis mūšis dėl dolerių bei politinės valdžios, ir jo 
padarinius pajus milijonai šeimų. Jis radikaliai perskirstys valdžią tarp 
pasaulio pramonės milžinų, tokių bendrovių kaip IBM, AT4T, Sony 
ir Siemens. Ir tai darys poveikį nacionalinėms ekonomikoms. 

Nė vienas mūšis nėra toks ryškus kaip mūšis dėl to, kokią televiziją 
pasaulis žiūrės ateinančiais dešimtmečiais. 


Pusės trilijono dolerių statoma suma 

Šiuo metu įvairiose pasaulio dalyse įsigalėję trys pagrindiniai televizi- 
jos standartai: NTSC, PAL ir SECAM - jie šiek tiek skiriasi ir yra 
nesuderinami. Dėl to prieš pradedant transliuoti į užsienį tokią Ame- 
rikos laidą kaip The Cosby Show reikia keisti sistemą. Tačiau visų trijų 
sistemų pateikiamas vaizdas atrodo kaip pro rūką, palyginti su HDTV 
sistema - rytdienos televizija. 

Gero ryškumo televizija (High-definition TV) nuo šiandienos na- 
mų videoekranų skiriasi taip kaip kompaktinis diskas nuo subraižy- 
tos plokštelės, sukamos prosenelės gramofono. Gero ryškumo tele- 
vizija taip siunčia vaizdus į TV ekraną, kad jų kokybė tokia kaip 
geriausių plačiaekranių filmų. Ji gali taip padidinti vaizdą, gaunamą 
iš kompiuterio monitoriaus, kad tas atrodys kaip ryškus ir tikslus 
tobulos spaudos puslapis. 

Kongresmenas Melas Levine'as viešame pareiškime JAV Atstovų 
rūmų telekomunikacijų pakomitečiui nurodė, kad nors pavadinimas su- 
sijęs su TVM, tačiau čia slypi daugiau negu vien TV. Jis pasakė: „HDTV - 
tai nauja plataus vartojimo elektronikos karta, įdiegsianti technologi- 
jos laimėjimus daugybėje sričių, nuo lustų iki šviesolaidžių, baterijų ir 
fotoaparatų technologijos.“ 

Kadangi gero ryškumo vaizdo kokybė yra tokia puiki, viso pasaulio 
kino teatrai gali gauti filmų per palydovus, o ne įrašytų kino juostoje 

kaip dabar; tai atvertų neaprėpiamą rinką palydoviniams imtuvams ir 
kitiems įrengimams. 

Iodėl sprendimas, kokie HDTV standartai bus vartojami, sufor- 
muos pusės trilijono dolerių vertą pasaulinę rinką. 

Japonų inžinieriai kūrė HDTV beveik dvidešimt metų. Šiuo metu 
gero ryškumo TV jau pasirengusi įsiveržti į pasaulio ekonomiką. Ir 
kai tai įvyks, rašo Bernardas Cassenas leidinyje Le Monde Diplomati- 
gite, „japonai ir amerikiečiai gali visus Europos televizorius įvertinti 
kaip senienas, ir jie bus vieninteliai, galintys pasiūlyti geresnių.“ 

Japonai tikėjosi, kad pasaulis laikysis vieno HDTV standarto.Tai 
būtų buvę paprasčiau ir sutaupytų jiems daug pinigų. Pradėję prekiau- 
ti pirmieji, jie būtų atvėrę kelius masinei japoniškos elektronikos pra- 
monės ekspansijai, jei būtų įstengę parduoti šį bazinį tarptautinį stan- 
dartą.Tačiau Europos valstybių vyriausybės ir TV bendrovės (dažnai 
tai yra tas pats) susitarė laikytis transliavimo standartų, nederinami su 
japonų sistema. Jie tikisi, kad šis sprendimas suteiks europiečių ga- 
mintojams galimybę paveikti technologinę pažangą. Tada patys euro- 
piečiai palengva galėtų įdiegti gero ryškumo TV. 

Trisdešimt dvi europiečių televizijos bendrovės,universitetai ir ga- 
mintojai skubiai susibūrė į grupę Eureka 95 ir pradėjo kurti nepa- 
prastai tikslų technologijų rinkinį nuo studijų ir perdavimo įrangos 
iki televizorių. Prancūzijoje Thomson koordinavo TV produkcijos 
techninių standartų grupės darbą; Vakarų Vokietijoje Robert Bosch 
GmbH sutelkė dėmesį į studijų įrangą; Britanijoje Zhorn/EMI - į 
TV imtuvus. 

"Tuo pačiu metu europiečiai dar panūdo užkariauti Jungtinių Valsti- 
jų prielankumą. Vakarų Vokietijos paštų ir telekomunikacijų minist- 
ras Christianas Schwarzas-Schillingas nuskrido į Vašingtoną ir pasiū- 
lė oficialią sąjungą, įtikinėdamas, kad „mes neturėtume leisti Japoni- 
jai vėl įgyti pranašumo kitoje standartų kartoje“. 

Tada japonai susirūpino, kad europiečiai gali pradėti žygį prieš juos, 
į JAV ir vietines Japonijos rinkas „išmesdami“ savo europietišką HDTV 
versiją. Norėdami sustabdyti tokį veiksmą, japonų gamintojai Jungti- 
nėse Valstijose ėmėsi intensyviai atakuoti Kongreso narius, bandyda- 
mi juos paveikti, kad pasisakytų prieš europiečių sistemą. 

Susidūrę su tokiu neapibrėžtumu, japonai irgi tylomis rengiasi įvai- 

riose pasaulio dalyse prekiauti skirtingomis sistemomis - tai atsargi- 
nis jų variantas, jei nepavyktų išlaikyti vieno standarto. 

Jungtinėse Valstijose taip pat nesuvaldomai plinta ekonominė pa- 
ranoja; čia HDTV įklimpusi dėl pedantiškų techninių debatų, politi- 
nės polemikos ir komercinės konkurencijos. 

Trys didelės JAV transliavimo bendrovės nori pristabdyti HDTV. 
Jos pasisako už vieną JAV standartą, kuris galėtų perduoti ir dabar 
siunčiamus signalus, ir naujoviškus HDTV vaizdus. Jiems priešinasi 
JAV kabelinės televizijos ir tiesioginių palydovinių transliacijų ben- 
drovės; jos sako, kad šis vienas standartas sutrikdys kabelinių ir paly- 
dovinių perdavimų tobulinimo tyrimus. 

O Kongresas nori, kad į amerikiečių namus plūstantys televizoriai 
būtų pagaminti Amerikos gamyklose. „Šiuo metu,- sako kongresme- 
nas Edwardas J. Markey'us, - į priekį išsiveržusios japonų ir europie- 
čių bendrovės... o mūsų pačių plataus vartojimo elektronikos pramo- 
nė merdi.“ 

Be kaltinimų „technonacionalizmu“, TV virvės traukimas ateinan- 
čiais metais taps įnirtingesnis. Smarkėjant kovai dėl televizijos atei- 
ties, panašus mūšis numatomas ir dėl kompiuterių ateities. 


Strateginiai standartai 


Šiandien sparčiai kintančios naujovės verčia gamintojus rinktis strate- 
giją: arba išrasti savo standartą ir jo laikytis gamyboje, arba kopijuoti 
svetimą standartą, arba būti išvarytiems į Sibirą, kur jų produktai tu- 
rės tik ribotą rinką ir naudojimo galimybes. 

IBM nuo pat pradžios buvo dominuojanti jėga kompiuterių rinko- 
je. Konservatyvūs IBM pardavimo vadybininkai mėlynais kostiumais 
pirmieji įrengė kompiuterių sistemas vyriausybės biuruose ir korpora- 
cijose. Ir beveik dvi dešimtis metų IBM patirdavo tik silpną nesutelktą 
konkurenciją. 

Nepaprastą IBM sėkmę lėmė labiausia tai, kad ji gebėjo anksti nu- 
statyti kompiuterių veikimo standartus ir privertė jų laikytis. 

Iš pradžių svarbiausia buvo techninė įranga. Tačiau palengva paaiš- 
kėjo, kad svarbiausias kiekvienos kompiuterių sistemos elementas yra 

programinė įranga. Vadinamosios „taikomosios programos“ buvo in- 
strukcijų rinkiniai, nurodantys kompiuteriui tokias užduotis kaip at- 
likti buhalterinius skaičiavimus, rašyti, spausdinti, sudaryti diagramas 
ir komunikuoti. Kiekvienas kompiuteris turi tam tikrą metaprogramą, 
vadinamą operacine sistema, nustatančią, kurias kitų rūšių programas 
jis gali ar negali naudoti. 

Kompiuterių pramonės valdymo raktas slypi programinėje įran- 
goje, be kurios šios mašinos yra nepaslankios ir bevertės. Tačiau raktas 
į vyraujančią programinę įrangą savo ruožtu yra operacinė sistema. 
O galutinis kontrolės svertas - raktas į vyraujančias operacines sis- 
temas - yra standartai, kurių laikomasi operacinėse sistemose. IBM 
kontroliavo šiuos standartus, ir tai padarė ją aukščiausia kompiute- 
rių pasaulio valdžia. 

Tačiau, nepaisant IBM pastangų, metams bėgant pasirodė kitų ope- 
racinių sistemų, tokių kaip Unix; jas pasiūlė AT6T. Kai aštuntojo de- 
šimtmečio viduryje Apple Computer pradėjo mikrokompiuterių revo- 
liuciją, tai tyčia nutarė kurti su IBM nesuderinamas mašinas ir pasi- 
rinko kitokią operacinę sistemą. 

Šiandien atkaklūs tarptautiniai mūšiai vyksta tarp IBM ir pagrindi- 
nių jos varžovų, siekiant nustatyti operacinių sistemų standartą atei- 
čiai. Vyksta labai rimta kova, specialistai tarpusavy ginčijasi. Tačiau ši 
kova siekia daug toliau negu kompiuterių pramonė, ir vyriausybės čia 
mato tiesioginę sąsają su rytdienos ekonominės plėtros planais. 

Kadangi padėties šeimininkė vis dar yra IBM ir jos operacinės sis- 
temos vienodai varžo ir vartotojus, ir konkurentus, Londone įsteigta 
AX/Open organizacija, turinti kurti mažų kompiuterių, darbo vietų ir 
asmeninių kompiuterių - tų naujesnių sričių, kuriose IBM yra labiau- 
siai pažeidžiama, - operacines sistemas. XA/Open organizaciją įsteigė 
AT4T, Digital Eguipment ir vokiečių Siemens, o dabar prie jų prisidė- 
jo Fujitsu, ir visoms joms reikia naujo standarto, kuris būtų „atviras“, 
o ne barjeras kitokiai negu ne IBM įrangai. 

"Tada spaudimas IBM pasidarė toks didelis, kad ji buvo priversta 
prisidėti prie šios grupės, ir ranką ant širdies padėjusi pasižadėti, jog 
ateityje laikysis „atviros“ politikos. 


AAA 


šį kartą nukreiptą tiesiai į Ma Bell, American Telephoned Telegraph 

bendrovę. Seniai, dar septintajame dešimtmetyje, AT4T programinės 
įrangos inžinieriai savo reikmėms sukūrė operacinę sistemą, vadina- 
mą Unix. Dėl tam tikrų savybių ji tapo patraukli universitetams ir kai 
kuriems mažesniems kompiuterių gamintojams. Kadangi AT6T dar 
nebuvo įsitraukusi į kompiuterių verslą, tai leido naudotis Unix siste- 
ma už centus. Nuo tada Unix populiarumas vis didėja, ir Sun Micro- 
systems sparčiai augančioje darbo vietų rinkoje parduoda Unix siste- 
mai pritaikytas mašinas. 

AT4T strategiškai taikliai smogė skubiai nusipirkdama dalį Sun ir 
sudarydama sąjungą su Xerox, Unisys, Motorola ir kitomis bendrovė- 
mis, ir po AT4 T sparneliu sukūrė vieningą UNIX standartą. 

Remiamas AT4T bei visų šių sąjungų, augantis Unix populiarumas 
pasidarė tiesiogiai grėsmingas viešpataujantiems IBM ir kitiems kom- 
piuterių gamintojams, turintiems savo operacines sistemas. Iodėl IBM, 
naujoji persivertėlė, deklaruojanti operacinių sistemų viešumą, arba 
atvirumą, nutarė smogti atsakomąjį smūgį. 

Susidūrusi su grėsme, kad unifikuota Unix versija gali tikti AT64T 
mašinoms labiau negu kieno kito, IBM dabar sudarė kovos sąjungą. Į 
grupę, pasivadinusią Open Software Foundation, įeina DEC, Groupe 
Bull iš Prancūzijos, Siemens ir Nixdorf iš Vakarų Vokietijos bei daug 
kitų. Ji sudarinėja savo atsarginį UNIX standarto variantą. 

Įsiplieskiant kovai dėl kompiuterių operacinių sistemų standartų, 
iš The Wall Street Journal ir Financial Times puslapio dydžio reklamų 
pilasi atakos ir kontratakos. Ir vėl milžiniškų korporacijų bei visos 
pramonės likimas priklauso nuo standartų karo baigties. 


Svarbiausios varžybos 


Vienas iš svarbiausių šiandienių kompiuterių gebėjimų yra gebėjimas 
vienas su kitu kalbėtis. Kompiuteriai ir komunikacijos šiandien, tiesą 
sakant, neatskiriamai susiję. 

Tai reiškia, kad kompiuterių bendrovės turi ginti ne tik operacines 
savo sistemas, bet ir galimybę naudotis telekomunikacijų tinklais arba 
juos kontroliuoti. Operacinės sistemos kontroliuoja, kas vyksta kom- 
piuterių viduje, o telekomunikacijų standartai - tai, kas vyksta tarp 


154 


Plintantis karas 


kompiuterių. (Iš tiesų šis skirtumas nėra toks ryškus, bet čia tiks mū- 
sų paaiškinimams.) Ir vėl matome bendroves ir šalis, sunkiai besigru- 
miančias dėl pagrindinių sistemų, kurios apdoroja mūsų informaciją. 

Kadangi dabar per valstybių sienas plaukia daugiau duomenų, in- 
formacijos ir Žinių, informacinis karas dėl telekomunikacijų yra netgi 
labiau politinis negu karas dėl operacinių sistemų. 

Pavyzdžiui, General Motors, besistengdama susieti savo globalią pro- 
dukciją, išrado standartą, leidžiantį savo mašinoms bendrauti vienai 
su kita, net jei šios pagamintos skirtingų gamintojų. Šis standartas bu- 
vo pavadintas MAP (Manufacturing Automation Protocol) ir buvo sie- 
kiama, kad juo naudotųsi kiti gamintojai bei General! Motors tiekėjai 
visame pasaulyje. 

Norėdama užkirsti kelią GM, Europos Bendrija įkalbėjo trylika 
didžiulių gamintojų bendrovių, tarp jų BMW, Oliveti, British Aero- 
space ir Nixdorf, palaikyti priešingą standartą, vadinamą CNMA. At- 
rodo, lyg EB sakytų: jei europietiškos mašinos turi šnekėtis viena su 
kita, tai ne General Motors arba Jungtinių Valstijų nustatytais stan- 
dartais. 

"Tačiau šis visa apimantis elektroninis bendravimas planetos gamyk- 
lose yra tik dalis dar didesnio mūšio dėl superprotingų pasaulio tinklų. 

Kai japonų įmonės pradėjo elektronika bendrauti su savo gamyklo- 
mis bei biurais visame pasaulyje, daugybė bendrovių suskubo pardavi- 
nėti japonams reikalingus kompiuterius ir telekomunikacijų linijas. 

Šioje srityje JAV technologijos yra pranašesnės už Japonijos; ir vėl 
IBM čia buvo pagrindinė žaidėja. Tačiau Japonijos paštų ir telekomuni- 
kacijų ministerija paskelbė, kad visos ryšių linijos, jungiančios Japoniją 
su išoriniu pasauliu, turės prisitaikyti prie techninių standartų, nustaty- 
tų kažkokio Jungtinių Tautų telekomo politikos konsultacinio komite- 
to. Šis nuosprendis būtų neleidęs IBM Japonijoje naudotis įrengimais ir 
sistemomis, sukurtomis pagal vietos standartą. Viso to rezultatas buvo 
atkaklūs bandymai paveikti Kongreso narius Vašingtone ir Tokijuje, dvie- 
jų vyriausybių derybos ir galų gale Japonijos atsitraukimas. 

Kol visų šalių telefonų sistemos buvo kontroliuojamos vienos ben- 
drovės ar ministerijos, buvo nustatomi nacionaliniai standartai, o vė- 
liau tarptautinius standartus nustatydavo Tarptautinė telekomunika- 


cijų Sąjunga. 

Gyvenimas buvo paprastas, kol kompiuteriai panoro šnekėtis vie- 
nas su kitu. 

Maždaug devintąjį dešimtmetį, kai naujos technologijos it lavina 
užgriuvo rinką, ir verslininkai, ir pavieniai žmonės naudojo įvairių ga- 
mintojų įrengimus, skirtingas operacines sistemas, programas, sukur- 
tas įvairių programinės įrangos firmų, bandė siųsti Žinias į pasaulį lai- 
dų, radijo bangų, įvairioms šalims priklausančių palydovų labirintais. 

Dėl to šiandien turime daug ašarų ir dantų griežimą keliantį rezul- 
tatą - elektroninį Babelio bokštą, ir suprantama, kodėl visame verslo 
pasaulyje girdime desperatiškai reikalaujant „sujungiamumo“ bei „5ą- 
veikos gebos“. Ir čia išryškėja kova tarp IBM ir viso pasaulio. 

IBM ilgai visiems piršo standartą, vadinamą Sisteminių tinklų struk- 
tūra (System Network Architecture). STS bėda yra ta, kad ji, nors lei- 
džia (kai kurioms, ne visoms) IBM mašinoms kalbėtis tarpusavy, yra 
visiškai kurčia didžiajai daugumai ne IBM kompiuterių. 

Kaip The Wall Street Journal kartą parašė: „Įjungti į tinklą tokį ne 
STS kompiuterį programuotojui yra tikras košmaras. Konkurentai, 
norintys parduoti savo kompiuterius IBM vartotojų legionui, turi imi- 
tuoti, kad jų mašinose yra STS.“ Toks netiesioginis informacijos gavi- 
mo kontroliavimas galėjo būti pakenčiamas, kol dauguma kompiute- 
rių buvo IBM, bet ne šiandien. Todėl ir pasigirsta balsų, reikalaujan- 
čių kompiuterių demokratijos. 


Kompiuterių demokratija 


Nebegalėdami kęsti IBM dominavimo, konkurentai pradėjo ieškoti 
ginklo, kuriuo galėtų parblokšti Galijotą. Ir jie rado ginklą. 

Tas galingas ginklas yra priešingas standartas, vadinamas Atviru sis- 
temų jungimusi (Open System Interconnection), kurio esmė - leisti visų 
rūšių kompiuteriams laisvai susikalbėti. ASJ labai palaikė Europos kom- 
piuterių gamintojai, ir tai privertė IBM užmiršti apribojimų politiką. 

Konfliktas įsiplieskė, kai daugybė Europos kompiuterių gaminto- 
jų, išsigandę, kad įsiviešpataus IBM, 1983 m. susitarė visi kartu imtis 
neįtikėtinai sudėtingo darbo - kurti atviros sistemos instrukcijų pro- 
jektą. Supratusios potekstę, Europos vyriausybės šokosi į pagalbą. 

Kitoje pusėje Dėdė Semas, žiūrėdamas, kaip buriasi jėgos prieš IBM, 
ėmė šaukti, jog tai negarbinga. Apkaltinęs europiečius diskriminaciniais 
sprendimais, JAV prekybos atstovybės biuro darbuotojas Donaldas Abel- 
sonas pranešė, kad: „amerikiečiai įtaria... esą sąmokslo subjektai.“ 

Nuo to laiko kampanija prieš IBM išplito. Į pagalbą atėjo Esprit, 
Bendrosios rinkos mokslo ir technologijos palaikymo programa. 
1986 m. pabaigoje Europos Bendrijos Ministrų taryba nutarė, kad 
ASJ variantų rinkinys bus kompiuterių pardavimo standartas, priva- 
lomas Bendrijos vyriausybėms. 

Į šią ataką IBM atsakė siūlydama standartą painiu pavadinimu - 
Sistemos pritaikymo struktūra (System Applications Architecture), ar- 
ba SPS, kuriame buvo ir Sisteminių tinklų struktūros versija; klien- 
tams buvo pasiūlyta rinktis Sisteminės tinklų struktūros arba Atviro 
sistemų jungimosi produktą. 

Susidūrusi su šia grėsminga opozicija, IBM dar kartą pasirinko prin- 
cipą: „Jei negali jų sumušti, prisidėk prie jų“. Prisidėdama prie šių įvai- 
rių grupuočių, IBM davė skauto garbės žodį, kad laikysis atviro stan- 
darto. Kaip ir dėl operacinių sistemų, tai buvo paskutinę minutę įvykęs 
religinis atsivertimas, aptarinėjamas IBM kritikų bei konkurentų. 

Kaip General Motors ir daugelis kitų pramonės amžiaus milžinų, 
IBM išsiplėtė užpildydama kiekvieną įmanomą ekologinės nišos colį, 
patogiai ten įsitaisė, bet staiga pasijuto atsidūrusi priešiškoje, sparčiai 
kintančioje aplinkoje, kurioje anksčiau privalumu buvęs didumas da- 
bar dažnai tampa kliūtimi. Kai kurių manymu, telekomunikacijų stan- 
dartų karas yra IBM eros galo pradžia. 

Iš pirmo žvilgsnio atrodo, kad laimėjo pagrindiniai IBM konkuren- 
tai Amerikoje ir užsienyje. Tačiau karas dar nesibaigė. Standartų mū- 
šiui nėra galo. 


Normų paradoksas 

Šiose didžiulių jėgų kovose slypi paradoksas. Gaminant daugiau įvai- 
rių produktų, smarkėjant standartų spaudimui, atsiranda priešingų ban- 
dymų padaryti produktus universalius, prisitaikančius prie daugelio 


standartų. (Todėl kai kurie nešiojamieji televizoriukai turi mygtuką, 

kurį spaudydamas vartotojas gali junginėti ir europietiškus PAL arba 
SECAM, ir amerikietišką NTSC standartus.) 

Kitas būdas padaryti produktus plačiau pritaikomus yra suskaidyti 
juos į mažesnes modulines sudedamąsias dalis. Tuomet mažiau svar- 
bus pasidaro išorinis standartas. Bet kartu padaugėja „„mikrostandar- 
tų“, įtaisytų produkto viduje; jų reikia, kad sudedamosios dalys galėtų 
veikti drauge. 

Tačiau vos tik įtvirtinus vieną standartą, pvz., Atviro sistemų jungi- 
mosi, tuoj pat dėl naujų technologijų standartas pasidaro atgyvenęs ir 
nebetinkamas vartoti. Kai imama kalbėti apie tinklų arba programinės 
įrangos standartus, kovos laukas persikelia į dar aukštesnį ir sudėtin- 
gesnį lygį. Taigi ten, kur varžosi du ar daugiau standartų, atsiranda 
naujų įrengimų, leidžiančių persijungti iš vienos sistemos į kitą. Bet 
atsiradus derintuvams, turi atsirasti ir derintuvų standartai. Todėl šian- 
dien mes matome bandymus netgi kurti vadinamuosius „standartų stan- 
dartus“: neseniai būtent šiems reikalams komunikacijų srityje buvo 
įkurta grupė, pavadinta Informacijos technologijos reikalavimų tary- 
ba (Information Technology Reguirements Council). 

Kitais žodžiais tariant, mūšis dėl standartų kontrolės svyruoja tai 
žemyn, tai aukštyn, sustiprėja ir vėl susilpnėja.Tačiau jis nesibaigia, 
nes yra tik didesnio nuolatinio informacijos kontrolės, siuntimo ir reg- 
lamentavimo karo dalis. "Tai tik matoma kovos dėl žiniomis grįstos 
valdžios dalis, ir ji verda ne tik techniniuose televizijos, kompiuterių ir 
ir komunikacijų brūzgynuose, bet ir artimiausiame alaus bare, bierstu- 
be, ir, žinoma, pačioje virtuvėje. 


Alaus ir dešrelės menuetas 


Pramonė ir vyriausybės seniai yra nustačiusios standartus, kad būtų 
laikomasi produkto saugumo bei kokybės reikalavimų, o neseniai dar 
prisidėjo aplinkos apsaugos reikalavimai. Tačiau standartus kuria ir 
protekcionistinės vyriausybės, norėdamos apsisaugoti nuo užsienio pro- 
duktų arba skatinti pramonės politiką. Pavyzdžiui, Vakarų Vokietija 
vietinės pramonės labui iš esmės uždraudė užsienietišką alų, nes jis 
esą „užterštas“. 

O koks gi alus be dešrelių? Taigi buvo uždrausti ir itališki konser- 
vuoti mėsos užkandžiai, taip pat daug kitų importuojamų maisto pro- 
duktų, nes juose buvo rasta priedų, gerinančių konservuoto kumpio ir 
jautienos želė konsistenciją. 

Prireikė derybų menueto, netgi pagrasinti Europos Bendrijos teisi- 
niais veiksmais, kol vokiečiai nusileido. Nieko neturėtų stebinti, kad 
dabar Bendra sutartis dėl tarifų ir prekybos (General Agreement on 
Tariffs and Trade) numatė dar vieną standartą, trukdantį vartoti stan- 
dartus nedoriems prekybos tikslams. 

Be to, kad konkurencija yra ginklas nūdienos prekybiniuose ka- 
ruose, yra dar viena, svarbesnė, priežastis, kodėl įsiliepsnoja /a guerre 
de normes. 

Prancūzų rašytojas Philippe'as Messine'as susimąstyti verčiančia- 
me savo straipsnyje prakalbo apie tai, kad kovų dėl standartų turėtų 
daugėti, nes pažangioje ekonomikoje auga sisteminių produktų, paly- 
ginti su pavieniais, santykis, taigi standartai atsiduria „didžiulių pra- 
moninių kovų centre“. 

Šią svarbią nuojautą pabrėžia faktas, kad gamyba dėl kompiuteri- 
zavimo nepaprastai padidino produktų įvairovę, o tai reiškia, jog siS- 
temos turi sujungti daugiau produktų į visumą, ir tai savo ruožtu pa- 
aiškina, kodėl standartų poreikis turi staigiai padidėti. 

Be to, tai padeda mums suprasti kitą Messine'o užuominą, esą nau- 
juose sisteminiuose produktuose gerokai daugiau „svarbaus nemate- 
rialaus komponento, intelektualinių gebėjimų“. Kadangi daugelis ne- 
dideliais kiekiais gaminamų prekių užpildo rinkos segmentus, arba ni- 
šas, tai padidėja ekonomikos koordinavimo informacijos poreikis, ir 
visas gamybos bei paskirstymo ciklas būna labiau priklausomas nuo 
informacijos. 

Be to, mokslui ir technologijai žengiant į priekį, standartai rodo 
mus turint išsamesnių žinių. Testai ir technologijos standartams ma- 
tuoti darosi vis tikslesni; vis mažiau vietos lieka paklaidoms. Standar- 
tuose užkoduota daugiau informacijos ir išsamesnių Žinių. 

Galų gale dėl konkurencinių patobulinimų į rinką išmetama dau- 
giau naujų produktų; taip patenkinami (o kartu nuolat kuriami) nauji 
vartotojo poreikiai, ir spaudimas apibrėžti standartus pats savaime stu- 
mia į priekį mokslinius tyrimus. 

Taigi visuose frontuose - mokslo, politikos, ekonomikos ir techno- 
logijos — galime laukti standartų kovos paaštrėjimo, kadangi vietoje 
greitai nykstančio tradicinio pasaulio atsiranda nauja gerovės kūrimo 
sistema. 

Standartų kovų nugalėtojai sparčiai artėjančiame rytdienos pasau- 
lyje turės savo rankose didžiulę kokybišką valdžią. 

"Tomas Varnumas yra keturiasdešimt aštuonerių metų, vis dar vedęs 
pirmąją žmoną. Jis dirba beveik šešiasdešimt valandų per savaitę ir 
per metus už tai gauna 162 000 Amerikos dolerių. Be to, jis turi 
galimybę pigiau pirkti akcijų, kurių siūlo jo bendrovė, bei papildomą 
socialinį draudimą, tačiau skraido turisto ar biznio klase. Šioje ben- 
drovėje jis dirba jau dešimt metų, o savo pareigas eina beveik penke- 
rius. Būdamas savo bendrovėje vos žemiau aukščiausio sluoksnio, 
jis svajoja tapti vadovaujančiu bendrovės darbuotoju, tačiau žino, 
kad turi nedaug galimybių. Kol kas jis norėtų lygių teisių su vyriau- 
siuoju finansininku. 

Bėda ta, kad Tomas yra specialistas, ir jo viršininkų manymu, men- 
kai išmano bendrąją vadybą. Taigi jis jaučiasi lyg prirakintas prie savo 
specialybės ir pavydžiai skaito apie kolegas, kurie „atsiplėšė“ nuo sa- 
vo profesijos ir išplaukė į aukščiausio lygio korporacijos valdymo van- 
denis - apie tokius žmones kaip Artas Ryanas, kuris dabar yra Chase 
Manhattan Bank vicepirmininkas, arba Edas Scheferis, General Fo- 
ods USA viceprezidentas ir grupės vadovas, arba Josephine Johnson, 
Eguicor, Amerikos nepriklausomo gyvenimo ir ligoninių korporacijos 
(Eguitable Life and Hospital Corporation of America), administravi- 
mo viceprezidentė. 

"Tomas yra skvarbaus proto, gabus, švariai nusiskutęs ir gebantis 
aiškiai bei lengvai reikšti savo mintis, tačiau kartkartėmis prabyla sun- 

kiai suprantamu žargonu, kas jo bendradarbius ir viršininkus gerokai 
suglumina; jie pakrikštijo jį „techniku“. 

Ryanas, Scheferis ir Johnson yra tikri žmonės, pradėję dirbti kaip 
kompiuterių specialistai ir „migravę“ iš Informacinių sistemų, arba 
IS, į aukštesnįjį valdymą, o Tomas - pramanytas asmuo, kurio bruožai 
pagal pateiktą apibūdinimą atitinka vis augančią atkaklių ir užsispyru- 
sių administratorių grupę, vadinamą „vyriausiaisiais informacijos dar- 
buotojais“ (chief information officers). Šiandien Jungtinėse Amerikos 
Valstijose yra per šimtas didelių korporacijų, kurios vartoja pavadini- 
mą „vyriausiasis informacijos darbuotojas“ arba labai panašų į šį. Prieš 
keletą metų tokių pareigų nebuvo. Terminologija keičiasi, bet dauge- 
lyje įmonių vyriausiojo informacijos darbuotojo pareigos yra gerokai 
aukštesnės už tokias panašias pareigas kaip „duomenų apdorojimo va- 
dybininkas“, „informacinių sistemų viceprezidentas“ arba „vadybos 
informacijos sistemos direktorius“. 

Vyriausieji informacijos darbuotojai būna vyrai - kol kas yra tik ke- 
letas moterų, - kurie atsakingi už milžiniškas lėšas, korporacijos dabar 
skiriamas kompiuteriams, duomenų apdorojimui ir informacinėms tar- 
nyboms. Dėl to jie atsiduria karštame informacinių karų centre. 


Kovos lygiai 


Slapčiomis pasiklausykite, ką šneka vyriausiųjų informacijos darbuoto- 
Jų grupė savo konferencijoje, ir gal netrukus išgirsite standartinį jų nusi- 
skundimą: jų nesupranta aukščiausioji valdžia. Darbdaviai Žiūri į juos 
kaip į biudžeto švaistymo centrus, bet jie patys tiki, kad veiksmingos 
modernios technologijos informacinės sistemos gali sumažinti išlaidas 
tr duoti pelną. Darbdaviai yra per mažai informuoti - mot juste - šiuo 
atveju neišmanėliai - apie kompiuterius ir komunikacijas, kad galėtų 
daryti protingus sprendimus. Ir jie neturi kantrybės mokytis. Tiesą sa- 
kant, tik vienas iš trylikos vyriausiųjų informacijos darbuotojų atsiskai- 
to tiesiogiai bendrovės prezidentui arba vyriausiam vadovui. 

Bet nors vyriausieji informacijos darbuotojai burba, jie toli gražu 
nėra beteisiai. Plečiantis supersimbolinei ekonomikai, verslo išlaidos 
informacijai apdoroti staigiai kyla. Tiktai dalis išlaidų skiriama kom- 


162 


Administracijos politika 


piuteriams ir su jais susijusioms informacijos sistemoms. Tačiau ta da- 
lis —- milžiniški pinigai. 

Iki 1988 metų šimtas geriausių informacinės technologijos įmonių, 
žurnalo Datamation duomenimis, gavo per 243 bilijonus JAV dolerių. 
Gan nuosaikiai vertinant perspektyvą galima spėti, kad per dešimtme- 
tį šis skaičius išaugs iki 500 bilijonų dolerių. Kiekvienas organizuojantis 
šiuos pirkimus ir prisidedantis skirstant lėšas kažin ar yra nieko netu- 
rintis varguolis sulopytais drabužiais.Tačiau vyriausieji informacijos 
darbuotojai retai užsimena, kad jie skirsto ir informaciją - valdžios 
šaltinį kitiems ir neretai sau. 

Kai tik bendrovė asignuoja daugybę dolerių informacijos technolo- 
gijai, prasideda kova tarp įvairių frakcijų, besistengiančių atsikąsti biu- 
džeto gabalą. Tačiau, be tradicinės kovos dėl teritorijos ir pinigų, vy- 
riausieji informacijos darbuotojai atsiduria dar ir kovos dėl informaci- 
jos sūkuryje. Kas ir kokią informaciją gauna? Kas gali prieiti prie pa- 
grindinių duomenų bazių? Kas gali papildyti pagrindinių duomenų ba- 
zių informaciją? Kuo grindžiama buhalterinė apskaita? Kokius duo- 
menis kurie skyriai ir padaliniai valdo? Dar svarbiau, kas diktuoja prie- 
laidas ar modelius, įdiegtus į programinę įrangą? Nors tokie klausimai 
atrodo esą grynai techniniai, konfliktai dėl jų, be abejo, daro poveikį 
tam tikrų asmenų ir verslo įmonių pinigams, statusui bei valdžiai. 

Be to, tokie konfliktai plinta. Jei vyriausiasis informacijos darbuo- 
tojas ir jo personalas perskirsto informacijos srautus, tai sudrebina 
egzistuojančius valdžios ryšius. Kad nauji kompiuteriai ir jų tinklai 
būtų veiksmingai naudojami, dauguma bendrovių priverstos reorgani- 
zuotis. Sujuda dauguma restruktūrizacijos svertų, ir atatrankos būdu 
įmonėje ima plisti kova dėl valdžios. 

Neseniai vyriausiųjų informacijos darbuotojų pasiūlyta išradinga 
vadyba parodė, kad nauja informacinė technologija nėra vien tik bū- 
das sumažinti darbą su popieriais ar pagreitinti aptarnavimą. Kartais 
ji gali padėti užgrobti naujas rinkas, sukurti naujus produktus ir įsi- 
skverbti į visai naujas sritis. Mes jau matėme, kaip Citibank pardavi- 
nėjo programinę įrangą JAV kelionių agentūroms arba Seino Trans- 
port Japonijoje krovinių vežėjams.Tokie šuoliai į naują biznį pradeda 
keisti organizacijos sandarą ir paskirtį. Tačiau tai sukelia dar pavojin- 
gesnes administracijos personalo kovas dėl valdžios. 

Susiliejant kompiuteriams ir komunikacijoms, plečiantis tinklams, 
visus reikalus dar labiau komplikuoja nauja valdžios grupė, prade- 
danti kaišioti savo galvą į administratorių palapinę: tai telekomuni- 
kacijų vadybininkai, kurie dažnai ieškodami naudos manevruoja su 
Informacinės sistemos žmonėmis dėl išteklių ir kontrolės. Ar komu- 
nikacijos turėtų būti pavaldžios Informacinėms sistemoms, ar nepri- 
klausomos? 

Taigi vyriausieji informacijos darbuotojai atsiduria daugelio ginčų 
sūkuryje; kai kurie ginčai sukelia pačias tikriausias revoliucijas arba 
tampa tų revoliucijų sudėtine dalimi. 


Dviejų partijų kampanija 


Štai kas prieš keletą metų atsitiko Merrill Lynch, garsiausioje Ameri- 
kos vertybinių popierių firmoje, išleidusioje didžiulius pinigus infor- 
macinėms paslaugoms. 

1976 m. Merill Lynch bendrosios įplaukos, po devyniasdešimt vie- 
nerių verslo metų, pasiekė magišką bilijono dolerių ribą. Po dešimties 
metų informacija ir informacinės technologijos pasidarė tokios svar- 
bios, kad Merrill Operacinių ir telekomunikacinių sistemų padalinio 
vadovas Du Wayne'as Petersonas skyrė joms 800 milijonų JAV dolerių 
metinių lėšų -tai buvo tik dalis pinigų, išleistų informacinėms paslau- 
goms ir sistemoms. 

Merrill Lynch iš esmės buvo padalyta į dvi dalis. Kapitalo rinkos 
darbuotojai kūrė produktą - vertybinius popierius, paskolų sutartis, 
akcijų ir obligacijų pasiūlymus - svaiginamą gausybę investavimo bū- 
dų. Be to, jie perskaičiuodavo firmos sukauptą kapitalą. Mažmeninės 
prekybos darbuotojai - apie 11 000 draudimo brokerių, dirbančių 500 
skyrių - priešingai, pardavinėjo produktą investuotojams. 

Šios dvi įmonės dalys buvo beveik kaip dvi skirtingos politinės par- 
tijos ar gentys. Kiekviena turėjo savo principus, lyderius, taip pat ypa- 
tingas savo reikmes. Jos abi pateikdavo skirtingus reikalavimus Mer- 
rill informacijos sistemoms. 

Merrill viceprezidento Geraldo Ely'io žodžiais tariant: „Kapitalo 
rinkos skyriuje viskas atliekama skubiai... Viskas vyksta dabar, pel- 

nas ir nuostoliai, inventorizacijų sąrašai, kainos... viskas turi būti čia, 
nedelsiant... Man buvo pasirodę, kad Mažmenininkų skyriuje reikalai 
prasti. Kai įžengiau į Kapitalo rinkos skyrių, pasijutau visai kitokiame 
pasaulyje... kitokie žmonės... kitoks požiūris. Duomenų centras, aiš- 
ku, funkcionuoja kitaip. Programuotojai ir jiems vadovaujantys dar- 
buotojai yra kitokie. Gebėjimai, kurie jiems privalomi, verslo išmany- 
mas, prekės pažinimas, prekės ir technologijos integracija - niekad 
nebuvau matęs tokios įtampos.“ 

Nenuostabu, kad tarp dviejų įmonės dalių tvyrojo didžiulė įtampa, 
kadangi iš milžiniško informacinėms paslaugoms ir technologijai skirto 
biudžeto jos norėjo gauti visiškai skirtingų dalykų. Kapitalo rinkos sky- 
rius nuolat reikalavo žaibiško greitumo kruopščiai išanalizuotų ir sudė- 
tingų duomenų, o Mažmeninės prekybos skyriui reikėjo daugiau duome- 
nų apie sandorius; ta informacija buvo ne tokia rafinuota ir sudėtinga. 

Panašios įtampos esama ir daugelyje kitų didelių finansinių įmonių. 
Kapitalą kaupiančios ir išduodančios įmonės: Salomon Brothers, First 
Bostons, Morgan Stanleys, Goldman, Sachses - paprastai daug dau- 
giau investuoja į informacines ir ryšių sistemas negu tokios įmonės 
kaip Merrill, Shearson arba Hutton, kurių svarbiausias tikslas - maž- 
meninis vertybinis popierių pardavimas. 

Merrill įmonėje dviejų pusių susidūrimas pasibaigė didingu politi- 
niu mūšiu ir vadovaujančio darbuotojo išėjimu iš darbo: buvo įžvelgta, 
kad šis žmogus palaiko kapitalo rinkos darbuotojus ir jų informacijos 
reikmes. 

Merrill informacijos sistemoms skirtas biudžetas nebuvo svarbiau- 
sias lemiamas veiksnys, o ateityje lėšos korporacijos veiklos taktikai 
taps svarbesnės, nes kompiuteriai ir ryšiai pačiu aukščiausiu lygiu ima 
keisti strategijas bei užduotis. 


Strateginis atsitraukimas 
Tai labai gerai iliustravo Bank of.Amerika, nutaręs strategiškai išplėsti 
patikėtosios nuosavybės verslą. 

1982 m. BofA turėjo 122 bilijonų dolerių vertės turto, buvo įdarbi- 


nęs 82 000 darbuotojų daugiau negu 1200 skyrių ir biurų nuo Sakra- 

mento iki Singapūro. Vien jo kreditų skyrius valdė 38 bilijonus JAV 
dolerių vertybiniais popieriais maždaug 800 didelių investuojančių ben- 
drovių ir organizacijų. Tarp jo kredito klientų buvo Walt Disney Com- 
pany, AT6T, Kaiser Aluminium ir kiti pramonės sunkiasvoriai. Tačiau 
bankas atsiliko technologija. Tuo pačiu metu jis nutarė plėsti kredi- 
tavimo verslą, konkuruodamas su Bankers Trust, State Street of Boston 
ir kitais finansiniais Rytinės pakrantės milžinais. 

BofA kredito operacijų padalinio vadovas Clyde'as R. Clausas su- 
prato, kad jam reikės naujausios kompiuterių sistemos. Nors sena sis- 
tema neseniai buvo „palopyta“, gavus 6 milijonus JAV dolerių, tačiau 
vis tiek buvo beviltiškai atsilikusi. 

„Vargšų giminaičių“ dienos banke seniai jau buvo praėjusios: tokių 
žmonių, kurie ateidavo į banko kredito skyrių, droviai paprašydavo 
investuoti jų lėšas, jausdavosi patenkinti, gavę glaustas pusmečio ar 
metines ataskaitas, jau nebuvo. Dabar klientai buvo kur kas labiau 
rafinuoti. Kai kurie turėjo milžiniškas sąskaitas. Jie norėjo detalios 
įvairiais būdais atliktos informacijos analizės. Patys didžiausieji turėjo 
savo galingus kompiuterius, telekomunikacijų tinklus bei sudėtingą pro- 
graminę finansinės analizės įrangą ir reikalavo pačių naujausių sudė- 
tingų duomenų. 

Taigi Clausas ir BofA informacinių sistemų grupė pasisamdė kon- 
sultantų ir rangovų, kad šie kreditų srityje sukurtų pačią pažangiausią 
informacinę sistemą. Buvo parašyta apie 3,5 milijono programavimo 
instrukcijų eilučių, 13 000 valandų buvo skirta mokyti darbuotojams 
naudotis šia nauja informacine sistema. 

Nepaisant visų įdėjimų ir spartaus darbo, nauja programa vėlavo. Ne- 
sibaigiantys nesklandumai apnuodijo visą projektą. Negana to, sistema 
pradėjo vis labiau šlubuoti. Klientai ėmė murmėti. Įtampa augo. 

1986 metais kredito skyriaus vidaus laikraštėlis Turtle Talk gavo 
anoniminį laišką, įspėjantį Clausą nediegti naujos sistemos. Kaip tvir- 
tino laiško rašytojas, ji dar nesanti parengta. Clausas esą manė, kad ji 
parengta darbui, nes kažkas jį apmulkino. 

Tačiau Clausas negalėjo laukti. Klientai jau tris mėnesius nebuvo ga- 
vę ataskaitų. Reikalai klostėsi taip blogai, kad atsakingi BofA darbuoto- 
jai pradėjo išmokėti didžiules sumas už „garbės žodį“, nes negalėjo su- 
rasti įrašų, reikalingų sumoms patikrinti. Po krizės vėl buvo krizė. Po 

mūšio — mūšis. Staigūs aukščiausių banko valdytojų, veiklos krypties 
keitimai, laikinas nedarbingumas, personalo perkėlimas į kitas darbo 
vietas — visa tai padarė pražūtingų nuostolių kredito padaliniui. 1988 
metais, šuniui ant uodegos išmetus 80 milijonų JAV dolerių, visas pro- 
jektas žlugo. Bank of America gėdingai pasitraukė iš kreditų biznio. 

Jis buvo visiškai sutriuškintas. 

Vėlesniais mėnesiais kilimais klotais koridoriais ritosi nukirstos gal- 
vos. Clausas išėjo. Išėjo ir keletas aukštesnių VP (Taip pat išėjo 320 iš 
400 samdytų programinės įrangos ir sistemos projekto darbuotojų.) 

Pasitraukė ir klientai, jie išsinešė maždaug 4 bilijonų JAV dolerių 
vertės turto. Kredito padalinio skyriai irgi dingo: dalis jų jau anksčiau 
buvo parduota Wells Fargo, kita dalis perėjo State Street of Boston, 
vienam iš pramonės lyderių, kuriam BofA ketino mesti iššūkį. 

Tai buvo lyg Napoleono traukimasis iš Maskvos. 

Sistemų ekspertai, - ar juos vadinsime vyriausiaisiais informacijos 
darbuotojais, ar sistemų sudarymo direktoriais, ar valdymo informa- 
cinės sistemos vadybininkais, - informacijų karuose yra taikiniai, pa- 
žeidžiami iš visų pusių skriejančių kulkų. Pamatę, kaip jie kyla, krinta 
ir prisikelia, suprantame, kaip dreba valdžios pamatai, kai keičiasi in- 
formaciją kontroliuojančios rankos. 


Milžiniškų smegenų era 


Kai maždaug prieš tris dešimtmečius pirmieji kompiuteriai buvo atga- 
benti į korporacijų biurus, spaudoje pasipylė pamąstymai apie „milži- 
niškų smegenų“ atėjimą. Šios didžiulės elektroninės smegenys sukaups 
visą įmonei vadovauti reikalingą informaciją. 

(Tokios pradinio tarpsnio fantazijos apie visuotinį, viską apimantį 
duomenų banką ir sprendimų sistemą Sovietų Sąjungoje dar labiau 
plito. Čia buvo manoma, kad keletas didžiulių Gosplano kontroliuoja- 
mų elektroninių smegenų bus valstybinė planavimo agentūra ir valdys 
ne vieną įmonę, bet visą valstybės ekonomiką.) 

Tvarka visiems laikams padarys galą informacijos netvarkai, arba 
chaosui. Daugiau jokio apsileidimo. Jokių nuo storumo plyštančių by- 
lų. Jokių pamestų žinučių. Jokio netikrumo. 

Dėl tokių didybės manijos fantazijų buvo žiauriai pražiūrėta padi- 
dėjusi supersimbolinės ekonomikos įvairovė ir sudėtingumas. Arogan- 
tiškai užmiršta apie atsitiktinumo, intuicijos ir kūrybingumo vaidmenį 
versle. O svarbiausia tai, kad manyta, jog verslo viršūnėse esantys žmo- 
nės pakankamai gerai žino, kokia informacija reikalinga ir kokia ne 
dirbantiems žemesnėse hierarchinėse struktūrose. 

Amerikos įmonėse dar nebuvo vyriausiojo informacijos darbuoto- 
jo pareigų, tačiau jau buvo „duomenų guru“- duomenis apdorojantys 
profesionalai (DP). Kadangi, be jų, niekas negalėjo priversti „milži- 
niškų smegenų“ dirbti, šiems keliems profesionalams iš esmės „pri- 
klausė“ pagrindiniai įmonės kompiuteriai ir kiekvienas norintis apdo- 
roti informaciją turėjo eiti pas juos. Guru palaimingai mėgavosi intor- 
macijos monopolija. 

Paskui atsirado mikrokompiuteriai. 

Staliniai kompiuteriai it uraganas įsiveržė aštuntojo dešimtmečio 
pabaigoje. Iškart užuodę, kad šios pigios naujos mašinos atims iš jų 
valdžią, daugelis duomenų profesionalų metė visas jėgas kampanijai 
prieš tokius kompiuterius įmonėse. Duomenų profesionalai šaipėsi iš 
mikrokompiuterių ribotų galimybių ir jų mažumo. Jie kovojo, kad ne- 
būtų skiriama lėšų tokiems kompiuteriams pirkti. 

Tačiau kaip ir XIX a. pabaigoje įsigalėjusi monopolija Western Union 
neįstengė išmušti telefonų amerikiečiams iš rankų, taip ir nepasotina- 
mas verslininkų bendruomenės informacijos alkis nušlavė visus duo- 
menų profesionalų argumentus. Netrukus tūkstančiai vadovų ėmė at- 
leidinėti duomenų guru, pirktis mašinas ir programas, jungtis į kom- 
piuterių tinklą. 

Paaiškėjo, kad bendrovėms reikės kompiuterių tinklo, o ne vien 
keleto iš centro valdomų pagrindinių kompiuterių. Fantazijos apie 
„milžiniškas smegenis“ žlugo, o kartu su jomis ir duomenų guru su- 
koncentruota valdžia. Šiandien didžiumoje didelių įmonių daugiau 
negu pusė kompiuterių duomenų apdorojimo galios yra ne Informa- 
cijos sistemų padaliniuose, ir, kaip nurodo Deloitte 4 Touche vyriau- 
siasis vadybininkas, kompiuterių specialistai dar „praras daug įtakos 
sterų“. 

Darbuotojams jau nereikėjo droviai pešiojant plaukų sruogelę ir 
trypčiojant vietoje maldauti keleto minučių kompiuterio laiko. Dau- 


168 


Administracijos politika 


gelio jau nekontroliavo duomenų profesionalai guru ir jų skyriams bu- 
vo skiriama pinigų kompiuteriams įsigyti. 

Guru atsidūrė panašioje padėtyje kaip ir gydytojai, kurie prarado 
savo dieviškąjį statusą, kai vis daugiau medicininės informacijos ėmė 
nutekėti į nespecialiąją spaudą ir žiniasklaidą. DP dabar jau susidūrė 
ne su žaliais darbuotojais, 0 su „vartotojais“, kurie mokėjo kompiute- 
riu atlikti nesudėtingus darbus, skaitė kompiuterijos žurnalus, pirko 
kompiuterius savo vaikams, ir jų jau neapimdavo pagarbi baimė, išgir- 
dus ką nors dėstant apie tiesioginės krypties ir pastovios programos 
atmintis. 

„Mikrorevoliucija“ demonopolizavo kompiuterių informaciją ir at- 
ėmė valdžią iš guru. 

Tačiau po mikrorevoliucijos buvo dar viena revoliucija, ir valdžia 
vėl pasikeitė. 

Kaip ir dauguma revoliucijų, mikrorevoliucija buvo tikra maišaly- 
nė. Kai tam tikri asmenys ir įmonių padaliniai suskubo pirkti visokiau- 
sių rūšių mašinas, programinę įrangą ir paslaugas, tai iš viso to iškilo 
elektronikos Babelio bokštas. Jei tai būtų buvusios pavienėssistemos, 
nebūtų buvę taip svarbu. Tačiau kai šioms mašinoms prireikė susikal- 
bėti tarpusavyje arba su kitu kompiuteriu, esančiu kažkur pasaulyje, 
neribotos laisvės trūkumai kaipmat tapo akivaizdūs. 

Kompiuterių specialistai grėsmingai įspėjo savo vadovus. Kompiu- 
terių demokratija galėjo sumažinti administracijos viršūnėlę. Ar gali- 
ma imtis atsakomybės už bendrovę, kai visa kompiuterizuota jos in- 
formacijos sistema nekontroliuojama? Skirtingos mašinos, skirtingos 
programos, skirtingos duomenų bazės, visi „dirba kas ką išmano“ - tai 
padidino anarchijos galimybę biure. Atėjo metas daryti apribojimus. 

Per kiekvieną revoliuciją būna pakilimo ir ekstremizmo tarpsnis, 
pereinantis į konsolidacijos tarpsnį. Taigi duomenų guru, remiami aukš- 
tesniosios administracijos, pasirengė įteisinti revoliuciją ir šitaip su- 
sigrąžinti nors kiek anksčiau guru turėtos įtakos. 

Įvesti tvarkai kompiuterių sistemose ir komunikacijose naujiems 
vyriausiesiems informacijos darbuotojams buvo suteikta gerokai dau- 
giau negu anksčiau lėšų bei įgaliojimų. Jiems buvo liepta integruoti 
sistemas, jas sujungti ir suformuluoti vadinamąsias „elektroninio greit- 
kelio“ taisykles. Iš pradžių buvę centralizuotos informacijos kaupėjai, 

vėliau laikinai praradę sistemos kontrolę, dabar nauji informacijos sis- 
temos darbuotojai ir jiems vadovaujantys vyriausieji informacijos dar- 
buotojai vėl iškilo kaip duomenų policija, įtvirtinanti naujas taisykles, 
kurios kartu apibrėžia ir informacinę įmonės sistemą. 

Šios taisyklės, apibrėžiančios techninius įrengimų standartus ir ti- 
pus, paprastai nustato ir priėjimą prie centrinių duomenų bankų, kam 
suteikti pirmenybę ir daug kitų dalykų. Ironiškas likimo vingis - dau- 
gybė informacijos darbuotojų dabar giedojo ditirambus tiems patiems 
mikrokompiuteriams, kurių tada taip nekentė. 

Aišku, kodėl. Mikrokompiuteriai jau nebe tie 98 svarų žindukliai 
kaip anksčiau. Kartu su mažais kompiuteriukais ir darbo vietomis da- 
bar jie yra tokie galingi, kad gali perimti daugelį senųjų universaliųjų 
kompiuterių funkcijų. Taigi daugelis vyriausiųjų informacijos darbuo- 
tojų kviečia mažinti etatus ir toliau vykdyti decentralizavimą. 

„Etatų mažinimas yra fenomenali kryptis, - praneša Theodore'as 
Kleinas iš Boston Systems Group. - Neseniai buvau konferencijoje su 
šešiasdešimčia valdymo informacijos sistemų direktorių, ir vos ne visi 
tai vienaip ar kitaip daro.“ Pasak informacijos darbuotojų žurnalo C/O, 
„Sumažinus darbuotojų, kontrolė pereina į verslo vadybininkų ran- 
kas. Tačiau ši kontrolė dabar aiškiai apibrėžta kompiuterių profesio- 
nalų nustatytomis taisyklėmis. Tiesa, daugelis informacijos darbuoto- 
jų, palaikomi iš viršaus, iškėlę „tinklo valdymo“ vėliavą, bando recen- 
tralizuoti kontrolę.“ 

DEC rinkodaros specialistas Billas Gassmanas sako: „Tinklo val- 
dymas - tai daugiau nei technikos dalykas; tai politika.“ Jo nuomonę 
palaiko kiti, manantys, Datamation leidinio žodžiais, kad „pasisaky- 
mai už centralizuotą tinklo valdymą... dažnai slepia kieno nors, priklau- 
sančio valdymo informacijos sistemoms, norą susigrąžinti asmeninę 
operacinę kontrolę, prarastą per pastaruosius kelerius metus.“ 

"Trumpai tariant, kol informacijų karai vyksta už korporacijų ribų — 
kiršinant, kaip mes matėme, mažmenininkus su gamintojais, arba pra- 
monės šakas ar net valstybes vieną su kita, - korporacijų viduje irgi 
siaučia karai, tik mažesni. 

Nori to ar nenori, vyriausieji informacijos darbuotojai ir jų perso- 
nalas tapo infokariais. Nors jie gali nesuvokti šio termino ir savo vaid- 
mens, jų neįvardyta užduotis yra perskirstyti valdžią (be abejonės, tuo 
pačiu metu bandant išplėsti savo valdžią). 

Būdami sparčiai augančių elektroninių greitkelių ir inžinieriai, ir 
kariai - juk jie sistemas ir kuria, ir bando valdyti, - jie patenka į nema- 
lonią padėtį, atstodami tam tikra prasme korporacijų „administraci- 
nio mąstymo policiją“. 


Informacijos etika 


Taip jie užsidirba pinigus. Jų darbas kupinas stresų ir sunkumų. Iš 
tikrųjų sunku pervertinti stulbinamą sudėtingumą taisyklių, kurių rei- 
kia norint sukurti ir integruoti didžiulę korporacijos informacijos sis- 
temą, kuri pateikia informaciją tiems, kuriems jos reikia... kuri nepa- 
lieka galimybės sukčiauti, sabotuoti arba pažeisti asmens privatumą... 
kuri reguliuoja darbuotojų, klientų ir tiekėjų priėjimą prie įvairių tin- 
klų ir duomenų bankų... kuri pateikia begales specialių ataskaitų... ku- 
ri leidžia klientams naudotis savo programine įranga... kuri atitinka 
daugybę kitų reikalavimų, daro tai iš jai skirto biudžeto lėšų - ir toly- 
džio perdaro viską, atsirandant naujoms technologijoms, konkuren- 
tams ir produktams. 

Kuriant taisykles tokiai sistemai, reikia tokios tobulos techninės eks- 
pertizės, kad vyriausieji informacijos darbuotojai ir personalas dažnai 
darydami sprendimus užmiršta patį žmogų. Kas gali prieiti prie duome- 
nų, - politinis klausimas. Privatumas - politinis klausimas. Jei sukurta 
tokia sistema, kuri geriau tarnauja vienam padaliniui negu kitam, tai — 
politinis aktas. Netgi darbui skiriamas laikas yra politika, jei vienas pa- 
dalinys gauna mažiau komunikacijos galimybių negu kitas ir turi laukti 
paslaugos. Lėšų skirstymas visada yra valdžios klausimas. 

Taigi vos pradedame kalbėti apie informacijos kontroliavimą, stai- 
ga iškyla visokiausių nerimą keliančių parapolitinių klausimų. 

Du darbuotojai yra asmeniškai dėl ko nors susipykę. Vienas iš jų 
sužino kompiuterio slaptažodžius, įlenda į personalo failus ir įveda 
kenkėjišką informaciją į konkurento dokumentus. Niekas nieko nesu- 
žino, kol auka išeina dirbti į kitą bendrovę, ir ten, aptikus kenkėjišką 
informaciją, atleidžiama iš darbo. Kas atsitinka? Kas turi atsakyti? 
Pirmoji bendrovė? 

Ar darbuotojo galimybės būti paaukštintam yra neteisingai suma- 

žinamos, jei jis ar ji neturi galimybės naudotis svarbia duomenų baze 
arbają prarado? 

Visai nedaug vaizduotės tereikia norint numatyti, koks būtų atsa- 
kymas į šiuos klausimus. Kadangi nėra visapusiškai apibrėžta, kaip 
turėtų būti elgiamasi, tai pačioms privačioms įmonėms palikta spręsti 
informacijų sistemų personalinius ir politinius reikalus. Tačiau ar su 
žmogaus teisėmis susiję klausimai gali būti palikti spręsti vien priva- 
čioms bendrovėms? O jeigu taip, tai kas kiekvienoje konkrečioje įmonėje 
turėtų rašyti taisykles? Vyriausiasis informacijos darbuotojas"? 

Tai jau kaip bėgimas lūžtančiu ledu. Retai kas turi daug patirties 
etiniais, teisiniais ir grynai politiniais klausimais, kylančiais iš poreikio 
apriboti verslo informacijos srautus. Paprastai aukščiausias valdanty- 
sis sluoksnis paveda šią užduotį. Tačiau kam paveda? 

Ar taisyklių rašymo teise reikėtų dalytis? O su kuo? Ar bendrovės 
turėtų įsteigti vidaus „informacijos tarybas“ ar net „įstatymų leidžia- 
mąsias valdžias“, kurios rašytų įstatymus, numatančius informacijos 
gavimo teises, atsakomybę, priėjimą prie informacijos? Ar profesinės 
sąjungos turėtų prisidėti darant sprendimus? Ar reikia „korporacijos 
teismo“, kuris spręstų ginčus dėl informacijos saugojimo ir gavimo? 
Ar reikia „informacijos etikų“, kurie apibūdintų naujos informacinės 
moralės principus? 

Ar informaciją pramonėje reglamentuojančios taisyklės kaip nors 
darys įtaką viešajam požiūriui į informacijos gavimo laisvę platesnėje 
visuomenėje? Gal taisyklės pripratins mus prie cenzūros ir paslapčių? 
Ar ilgainiui mums prireiks tikslaus Elektroninės informacijos teisių 
įstatymo? 

Visi šie klausimai yra apie valdžios įgijimą, ir padaryti sprendimai 
turės poveikį valdžių kaitai įmonėje, o galiausiai ir visoje visuomenėje. 


Paradokso bomba 
Kuo rytojaus verslo pasaulis darosi audringesnis, nepastovesnis ir iš- 
balansuotas, tuo labiau nenuspėjami vartotojų poreikiai. 

Greiti pokyčiai reiškia galimybę. Reiškia netikrumą. Reiškia kon- 


kurenciją tų, iš kurių mažiausiai tikiesi. Reiškia žlungančius dide- 

lius projektus ir stebinamai sėkmingus mažus. Reiškia naujas techno- 
logijas, naujus įgūdžius, darbuotojus ir precedento neturinčias ekono- 
mines sąlygas. 

Visa tai dar labiau sustiprėja, kai konkurencija tampa alpiai karšta 
ir labai dažnai ateina iš tokių šalių ar kultūrų, kurios smarkiai skiriasi 
nuo tų, kurioms tas verslas buvo sukurtas. 

Kaip tokiame pasaulyje netgi pats protingiausias informacijos dar- 
buotojas gali tiksliai numatyti, kam ir kokia informacija bus reikalin- 
ga? Arba kaip ilgai bus reikalinga? 

Kad verslas išgyventų audringame nūdienos pasaulyje, reikia naujų 
produktų ir paslaugų srauto. Kūrybingumui reikia tam tikro korpora- 
cijos viešumo - atvirumo vaizduotei, tolerancijos nukrypimams, indi- 
vidualumui ir laimingam atsitiktinumui, kuris istoriškai pasiteisino, kai 
buvo padaryta daug kūrybingų atradimų, nuo nailono bei lateksinių 
dažų iki Nutra Sweet riebalų pakaitalo. 

Todėl tarp rūpestingai nukreipiamos ir atidžiai kontroliuojamos in- 
formacijos bei novatoriškumo egzistuoja didžiulis prieštaravimas. 

Kuo saugesnė ir tikslesnė bus verslo informacijos sistema, kuo ge- 
riau ji bus apsaugota, apibūdinta, struktūrizuota ir valdoma, tuo la- 
biau ji ribos kūrybingumą ir smaugs organizaciją. 

Todėl mes patiriame, kad dabar išoriniame pasaulyje įsiplieskę in- 
formacijų karai - dėl visko, pradedant universalių parduotuvių skene- 
riais, baigiant televizorių bei technonacionaliniais standartais - vyksta 
ir organizacijų viduje. 

Ateities versle valdžia pereis į rankas tų, kurie turės daugiausiai 
informacijos apie informacijos ribas. Tačiau kol tai įvyks, dabar vis 
labiau plintantys informacijų karai pakeis pačią verslo formą. Jei no- 
rime žinoti, kaip tai įvyks, turime atidžiau pažvelgti į šį lemiamą šal- 
tinį - žinias, - kurių ieškojimas sudrebins valdžią nuo Niujorko iki 
Tokijo, nuo Maskvos iki Montevidėjo. 

Kaip atsakas į viso pasaulio ekonomikoje įsiplieskusius karus formuo- 
jasi nauja verslo koncepcija. Kadangi Žinios tampa vis svarbesnės ku- 
riant gerovę, mes apie korporaciją pradedame galvoti kaip apie Žinių 
stiprintoją. 

Mes kalbame apie vertės didinimą, tobulinant informaciją. Mes kal- 
bame apie didesnį dėmesį žmogaus veiksniui įmonėje. Ir mes pradeda- 
me kaišioti nosį į svetimą informaciją. Atrodo, kad meilėje ir informa- 
cijos kare viskas yra garbinga. 

1985 m. balandžio 25 d. Dalase (Teksase), Tėxas Instruments ben- 
drovėje, suskambo telefonai. Su užsienietišku akcentu kalbantis žmo- 
gus prašė susitikimo su kompanijos apsaugos vadovu. Inžinierius elek- 
trikas Sam Kuzbary iš Sirijos, ieškojęs politinio prieglobsčio Jungtinėse 
Valstijose, buvo anksčiau dirbęs Tėxas Instruments bendrovėje, tačiau 
atleistas kaip sukėlęs grėsmę įmonės saugumui. Sklido gandai, kad Cen- 
trinė žvalgybos valdyba padėjo jam išvykti iš Sirijos, kur jis buvo dirbęs 
armijoje. Kuzbary savo mašinoje vežiodavosi ginklą. Dabar jis vėl norė- 
jo įgyti TI bendrovės palankumą ir grįžti į tą patį darbą. Jis sakė turįs 
informacijos, kad iš TI buvo pavogtos svarbios paslaptys. 

Po šio skambučio Dalaso policija ankstyvą rytą padarė kratą nedi- 
delėje modernios technologijos įmonėje, pavadintoje Balso kontrolės 
sistemos (Voice Control Systems), įkurtoje nekilnojamojo turto speku- 
lianto, kuris savo veiklą baigė kalėjime už narkotikų kontrabandą. Dabar 

ji priklausė kitai investicinei grupei ir jai vadovavo ankstesnis US 7Te- 
lephone, BKS, prezidentas; pasirodo, kad čia buvo įdarbinta daugybė 
mokslininkų iš TI, tarp jų ir Kuzbary. 

Policija rado 7985 nukopijuotus kompiuterio failus iš TI naujausio 
tyrimų projekto apie kalbos atpažinimą. Tarp pagrindinių kompiute- 
rių bendrovių, įskaitant IBM ir Zėxas Instruments, vyko (ir tebevyks- 
ta) įnirtinga kova, bandant priversti kompiuterį suprasti žmogaus kal- 
bą. (Jie jau supranta, bet labai nedaug, ir tai brangiai kainuoja.) Vi- 
siems aišku, kad šios kovos nugalėtojas turės galimybę gauti pasakiš- 
kus pelnus. Bent jau Masačiusetso technologijos instituto kompiute- 
rių mokslo skyriaus vadovas Michaelas Dertouzosas tuo metu manė, 
jog „tas, kuris pralauš ledus ir privers mašinas suprasti žodžius, kon- 
troliuos informacijos revoliuciją“. 

Ar inžinieriai, palikę TI laivą ir persėdę į Balso kontrolės sistemos 
laivą, tikrai buvo kalti, pavogę 20 milijonų JAV dolerių vertus tyrimų 
duomenis, kaip kad pareiškė TI? 

Vėliau teisme Dalaso prokurorai Tedas Steinke'as ir Jane Jac- 
kson įrodinėjo, kad padarytas nusikaltimas. Tačiau kaltinamųjų To- 
mo Schalko ir Gary'io Leonardo advokatai nurodė, kad nei viena iš 
paimtų bylų nebuvo pažymėta žodžiais „visiškai slaptai“, o jie turėjo 
būti ant visų slaptų bylų. Negana to, laboratorijai, kurioje buvo at- 
liekamas darbas, vadovavo talentingas ir labai nepriklausomas žmo- 
gus, George'as Doddingtonas, kuris savo laboratoriją dažnai vadin- 
davo „laisva bei atvira“ ir teigdavo, kad visi nuostabūs didieji atradi- 
mai bus padaryti, jei mokslininkai iš įvairių bendrovių ir universitetų 
suteiks Žinių. Be to, neatrodė, kad Balso kontrolės sistemos būtų 
naudojusiosi TI medžiaga. 

Schalkas prisiekusiesiems aiškino, jog dirbdamas TI niekad nelai- 
kė šios medžiagos slapta. Leonardas sakė, kad jis tiesiog norėjo turėti 
chronologinį atliekamų tyrimų aprašą ir nusikopijavo TI kompiuterio 
katalogą, nes jame buvo Žmonių, su kuriais jis lankė sekmadieninę 
mokyklą, sąrašas. 

Į visa tai prokuroras Steinke'as atsakė: „Vieno dalyko jie negali 
paneigti. Jie pavogė šias programas, niekam nieko nesakę.“ Dalaso 
prisiekusieji, nors kai kurie skaitant nuosprendį verkė, pripažino vy- 
rus kaltais. Jie buvo nubausti ir gavo baudas, vėliau nuteisti lygtinai. 

Abu apskundė nuosprendį ir tuoj pat grįžo į darbą vėl bandyti privers- 
ti kompiuterius suprasti kalbą. 


Surūdiję bėgiai ir meilės garsai viešbutyje 


Sunku pasakyti, ar pramoninio šnipinėjimo mastai iš tiesų auga, nes, 
kaip pasakė Amerikos pramonės saugumo organizacijos (American 
Society for Industrial Security) Informacijos apsaugos komiteto narys 
Brianas Hollsteinas, „būti pramoninio šnipinėjimo auka - tai tarsi sirgti 
veneros liga. Daug kas ja serga, bet niekas nenori apie ją kalbėti“. 
Antra vertus, informacijos vagims ir piratams dabar iškeliama vis dau- 
giau bylų. 

Hollsteinas geriau nusimanė apie informacijos vertę negu daugelis 
kitų. Prieš kelerius metus jis pasakė: „Daug korporacijų... iš tikrųjų 
nesupranta... Jos vis dar galvoja, kaip grupuoti žmones ir medžiagines 
vertybes, lyg būtų vis dar pririštos prie tradicinės ekonomikos. Dėl to 
nesugebama pripažinti, kad informacija turi vertę.“ 

"Toks požiūris greitai keičiasi. Smarkėjant kovoms dėl informacijos 
kontroliavimo, daugelis bendrovių nutarė, kad joms reikia daugiau duo- 
menų apie priešininkų planus, gaminius ir pelnus. Gerokai padidėjo 
„konkurencinės žvalgybos“ reikšmė. 

Žinoma, gudrios bendrovės visada akis išplėtusios stebėjo savo kon- 
kurentus, tačiau šiandien žinios apie priešininkus yra svarbiausias gin- 
klas informacijos karuose. 

Požiūris pasikeitė dėl keleto veiksnių. Greitis, kuriuo dabar gali- 
ma įsiveržti į bet kurią rinką, ilgas laikotarpis, kurio reikia moksli- 
niams tyrimams (gaminio naudojimo ciklas, priešingai, trumpesnis), 
nuožmesnė konkurencija - viskas prisidėjo prie skelbiamo verslo šni- 
pinėjimo sisteminimo ir profesionalizavimo. 

Poreikis nuolat atsinaujinti reiškia, kad į naujus gaminius įdedama 
daugiau lėšų, o kai kurių gaminių moksliniams tyrimams reikia ypač 
daug lėšų. „Lustui sukurti gali prireikti šimtų darbo metų ir milijonų 
dolerių. Tiesiog kopijuojant jį, konkurencija pasidaro ir greitesnė, ir 
pigesnė“, - rašo Johnas D. Halamka knygoje „Šnipinėjimas Silikono 
slėnyje“ (Espionage in Silicon Valley ), aiškindamas, kodėl dabar 

bendrovės imasi atvirkščio projektavimo - išardo varžovo gaminį, kad 
sužinotų jo paslaptis. Xerox gamina konkurencingus, atvirkščiu būdu 
suprojektuotus kopijavimo aparatus. Bendrovės atvirkščiu būdu pro- 
jektuoja ir paslaugas, norėdamos suprasti, kodėl jos yra pelningos. 

Dar vienas veiksnys, skatinantis konkurencinį protą, buvo plačiai 
paplitęs strateginio planavimo reorganizavimas. Kažkada buvusi labai 
centralizuota veikla, kai personalas atsiskaitydavo vyriausiajai valdžiai, 
dabar yra nustumta į darbo padalinius, ir ją atlieka vadybininkai, nusi- 
teikę konkurencijai be taisyklių. Žinojimas, ką planuoja daryti varžo- 
vai, iškart suteikia taktinį pranašumą bei leidžia pritaikyti strategiją. 

Visi šie veiksniai paaiškina, kodėl 80 procentų didžiausių JAV įmo- 
nių dabar turi visu etatu dirbančius seklius ir kodėl vien tik Konku- 
rencinės žvalgybos profesionalų draugija (Society of Competitor Intel- 
ligence Professionals) turi narių iš mažiausiai 300 bendrovių šešiose 
šalyse. Jų įmonės duoda jiems darbo. 

Fortune praneša, kad Mamott Corporation, prieš pasiryždama įkurti 
nebrangių viešbučių Fairfield Inn tinklą, nusiuntė seklių komandą į be- 
veik keturis šimtus konkurento viešbučių, kad šie sužinotų, koks mui- 
las ir rankšluosčiai ten naudojami, kaip registratūra sprendžia iškilusias 
problemas ir ar besimylinčiųjų keliamas triukšmas girdimas gretimuose 
kambariuose. (Vienas iš Maniott konkurencinės žvalgybos agentų mėg- 
džiojo tokį triukšmą, o kitas gretimame kambaryje klausėsi.) 

Marriott pasamdė ir „galvų medžiotojus“, kad šie pasikalbėtų su 
varžovo viešbučių regioniniais vadybininkais, įgytų jų pasitikėjimą ir 
sužinotų, kiek jų konkurentas moka atlyginimo, kokį mokymą jie gavo 
ir ar tie vadybininkai patenkinti darbu. 

Kai sunkiasvorių taksi gamintojas Sheller-Globe Corporation pa- 
noro gaminti naujo modelio automobilį, jis metodiškai skambino po- 
tencialiems klientams, prašydamas jų pagal svarbumą suskirstyti sep- 
tynis veiksnius: kuro sunaudojimą, patogumą, matomumą pro prieki- 
nį langą, vairavimo lengvumą, sėdėjimo patogumą, lengvai pasiekiamą 
prietaisų skydelį ir patvarumą. Gauta informacija leido Shel/ler-Globe 
dizaino komandai nusibrėžti tikslus, kuriuos reikėjo pasiekti. 

Kaip tikri šnipai, verslo žvalgybos agentai pradeda savo medžioklę 
nuo kruopštaus „laisvai prieinamų“ šaltinių tyrimo. Jie rimtai studi- 
juoja prekybos katalogus, informacinius biuletenius ir visą spaudą, 

stengdamiesi atskleisti konkuruojančios įmonės planus. Jie skaito pra- 
nešimus, studijuoja kartojamus reklaminius tekstus, dalyvauja susiti- 
kimuose ir seminaruose. Jie kalbasi su buvusiais darbuotojais, dauge- 
lis kurių noriai pasakoja apie savo buvusias darbovietes. 

Tačiau konkurencinės žvalgybos sekliai - tarp jų ir mokami kon- 
sultantai iš šalies - buvo pastebėti skrendantys sraigtasparniu virš ga- 
myklos, ieškantys galimybių nustatyti varžovo darbo našumą, naršan- 
tys šiukšlių dėžėse, bene aptiks išmestų užrašų, be to, dirbantys dar 
agresyvesniais būdais. Žvilgsnis į varžovo įmonės vidaus telefonų kny- 
gą gali padėti susidaryti detalų organizacijos vaizdą, iš kurio įmanoma 
apskaičiuoti jos biudžetą. Viena japonų bendrovė nusiuntė specialis- 
tus pažiūrėti bėgių, vedančių iš Amerikoje esančio konkurento ga- 
myklos. Rūdžių sluoksnio storumas tikriausiai turėjo parodyti, kaip 
dažnai arba kaip neseniai bėgiai buvo naudojami, ir padėti suprasti, 
kaip vyksta gamyba. 

Kartais uolūs sekliai viešbučių kambariuose arba biuruose, kur vyks 
konkurento derybos, įtaiso „blakes“. Dar negražiau pasielgė JAV Gy- 
nybos ministerijos rangovai, kurie sumokėjo „Konsultantams“, kad šie 
sužinotų, kokią kainą jų varžovai siūlė už Pentagono projektą, taigi jie 
galėjo pasiūlyti mažiau. Yra žinoma, kad kažkuris iš konsultantų davė 
kyšį kariniam personalui, kad gautų reikiamų duomenų. 

Žinoma, konkurencinės žvalgybos profesionalai apibrėžia šią veik- 
lą kaip /egalų informacijos ieškojimą. Tačiau nesena Konferencijų val- 
dybos (Conference Board) vyresniųjų vadybininkų apžvalga rodo, kad 
60 procentų jų mano, jog korporacijoms šnipinėti tinka visos priemo- 
nės. Įsiliepsnojantys šiandienos informacijų karai vis labiau patvirtina 
įsitikinimą, kad naujai ekonomikai svarbi informacija leidžia pažeisti 
visas taisykles. 

Mes žinome, kaip įvertinti metalo liejinius ar audinio rietimus. Bet 
daug sudėtingiau įvertinti gerą idėją. Mums trūksta naujų finansininkų ir 
vadybos teorijų, kurių reikia norint susidoroti su supersimboline realybe. 

Mes dar nežinome, kaip elgtis su ištekliais, kurie yra gerai perka- 
mi, bet daugumą jų pateikia (ir dažnai be jokio užmokesčio) patys 
klientai. Arba, norėdami to ar nenorėdami, patys konkurentai. Be to, 
mes dar nežinome, kaip korporacija apskritai stiprina savo informaci- 
jos išteklius. 

Per informacijos karus visai kitaip atsiskleidžia korporacijos ir jose 
vykstantis darbas. 

Akimirką užmirškite visus pareigų apibūdinimus, užmirškite ran- 
gus, užmirškite padalinių funkcijas. Verčiau galvokite apie įmonę kaip 
apie žinias apdorojantį bičių avilį. 

Senų tradicijų visuomenėje buvo manoma, kad darbuotojai mažai 
žino svarbių dalykų ir aktualią informaciją gali surinkti tik aukščiau- 
sieji valdytojai arba nedidelė personalo dalis. Šiandien, priešingai, ma- 
tome, jog didžiuma veiklos įmonės viduje yra nukreipta į nuolat sens- 
tančios informacijos inventorinį papildymą, naujos informacijos gene- 
ravimą ir paprastų duomenų pavertimą informacija bei žiniomis. Kad 
tai padarytų, darbuotojai nuolat „importuoja“, „eksportuoja“ ir „per- 
kelia“ duomenis bei informaciją. 

Kai kurie darbuotojai daugiausia importuoja. Šie IŠORĖS-VIDAUS 
žmonės surenka informaciją už įmonės ribų ir pristato ją savo bendra- 
darbiams. Pavyzdžiui, rinkos tyrimo darbuotojai yra IŠORĖS- 
VIDAUS žmonės. Už įmonės ribų tirdami, ką mėgsta vartotojai, jie 
sukuria vertę, interpretuodami tai, ką sužinojo, ir perduoda naują, aukš- 
tesnio lygio informaciją į ;monę. 

Darbuotojai ryšiams su visuomene daro atvirkščiai. Jie realizuoja 
įmonės produktus pasaulyje, rinkdami informaciją viduje ir išplatin- 
dami, arba eksportuodami ją į išorinį pasaulį. Jie yra VIDAUS-IŠO- 
RĖS žmonės. 

Įmonės finansininkai daugiausia esti VIDAUS-VIDAUS žmonės, 
nes informaciją renka įmonės viduje ir tik ten ją perduoda. 

Geri prekybininkai yra abiem kryptimis veikiantys ESTAFETĖS 
žmonės. Jie paskleidžia informaciją, bet taip pat surenka ją iš išorės ir 
vėl perduoda ją įmonei. 

Šitokios funkcijos yra susijusios su duomenų, informacijos arba ži- 
nių srautais. Jų skerspjūvis pateikia vaizdą daugybės funkcijų, kurio- 
mis atnaujinama įmonės ir jos žmonių jau turima duomenų, informa- 
cijos bei Žinių bazė. 

Kai kurie proto darbuotojai yra kūrėjai, gebantys rasti naujų, nuos- 
tabą keliančių idėjų, sugretinimų; arba gebantys apvilkti seną idėją 
nauju rūbu; dar kiti „redaguoja“ naujas idėjas, pritaikydami jas prie 

strateginių poreikių ir praktinių išskaičiavimų, atmesdami nereika- 
lingas idėjas. 

Gyvenime mes visi esame atlikę tokius veiksmus įvairiu laiku. Ta- 
čiau kadangi skirtingos funkcijos pabrėžia vieną ar kitą veiksmą, tra- 
diciniai pareigybių aprašymai ar vadybos temos neparodo tų skirtin- 
gumų arba jų reikšmingumo valdžiai. 

Beveik kiekviename žinių apdorojimo tarpsnyje vieni Žmonės ar 
organizacijos įgyja, o kiti netenka pranašumų. Taigi konfliktai - mažy- 
čiai, kartais labai asmeniški informacijos karai - vyksta dėl tokių daly- 
kų kaip: kas bus arba nebus pakviestas į susirinkimą, kieno vardai 
pasirodys darbų registravimo grafike, kas perduoda informaciją tie- 
siogiai viršininkui, o kam liepta palikti ją sekretorei, ir t. t. Tokios 
organizacinės kovos, vadinamieji „mikroinformacijos karai“, vargu ar 
yra mums naujiena. Jie yra organizacinio gyvenimo bruožas. Tačiau 
visi jie tampa svarbūs, plėtojantis supersimbolinei ekonomikai. 

Kadangi protingo žinių apdorojimo būdu sukurta vertė yra labai 
svarbi naujoje gerovės kūrimo sistemoje, XXI a. finansininkai ras bū- 
dų apskaičiuoti įvairios informacinės veiklos realiąją ekonominę ver- 
tę. Įvertinant pavienių asmenų ir grupių darbą, gali būti pradedama 
atsižvelgti į jų įnašą papildant informaciją. 

Šiandien geologas, aptikęs naftos telkinį, tikriausiai gaus gerą atly- 
ginimą iš savo įmonės užjos išteklių gausinimą. Rytoj, kai Žinių ištek- 
liai bus pripažinti pačiais svarbiausiais, darbuotojų atlyginimas bent iš 
dalies gali pradėti priklausyti nuo to, kiek kiekvienas žmogus prisidėjo 
prie korporacijos informacijos rezervų didinimo. Savo ruožtu galime 
tikėtis dar rafinuotesnės valdančiųjų kovos dėl teisės kontroliuoti in- 
formacijos priemones ir ją generuojančių procesų. 


Holistinis šnipinėjimas 


Mes jau esame pradedančių keistis vadybos hipotezių dėl darbo jėgos 
funkcijų liudytojai. Todėl iš visų darbuotojų vis labiau tikimasi, kad jie 
prisidėtų ne vien prie bendrosios įmonės informacijos, bet ir prie jos 
konkurencingos informacijos turtinimo. 

Kaip sako Mindy Kotler, Paieškos kompanionų (Search Associa- 

tes) įmonės prezidentė, - ši įmonė atlieka konkurencinės žvalgybos 
darbą JAV ir Japonijos įmonėms - japonai daug plačiau žiūri į žvalgy- 
bą negu amerikiečiai. Japonų vadovaujantys darbuotojai informacijos 
rinkimą laiko įprasta jų darbo dalimi, o, jos žodžiais tariant, „jei apie 
tai paklausi tipiško Harvardo verslo magistro, jis atsakys, kad tai yra 
įmonės bibliotekininko darbas“. 

Tačiau toks siauras požiūris jau nyksta. General Mills bendrovėje iš 
kiekvieno darbuotojo tikimasi, kad jis įsitrauks į konkurencinę žval- 
gybą. Netgi bendrovės valytojai, ką nors pirkdami, turi paklausti par- 
davėjų, ką perka konkuruojančios bendrovės ir ką jos veikia. 

Telefoninio ryšio bendrovės Jungtinėse Valstijose vadovaujantiems 
savo darbuotojams veda seminarus ir dalija literatūrą, kurioje aiškina- 
mi konkurencinės žvalgybos metodai bei nauda. Bayer netgi paeiliui 
siunčia savo darbuotojus mokytis pas konkurencinės žvalgybos perso- 
nalą, kad šie suprastų, kaip svarbu rinkti tokią informaciją. General 
Electric tiesiog įtraukia konkurencinę žvalgybą į strateginį planavimą. 

Be galo iškerojusios tokios priemonės pamažu mus įtikins, kad kor- 
poracijos yra totalinio informacijos karo mašinos. 


75 centų klaida 


Nors verslo leidiniai atkreipė šiek tiek dėmesio į verslo šnipinėjimo 
plitimą, beveik nieko nebuvo pasakyta apie tai, kaip konkurencinė žval- 
gyba susijusi su informacinių sistemų plitimu, ir apie vyriausiojo in- 
formacijos pareigūno atsiradimą. 

Tačiau šį ryšį nesunku atsekti. 

Nesunku įsivaizduoti įmonės šnipinėjimo filialą, prašantį vyriau- 
siojo informacijos darbuotojo bendradarbiauti, renkant informaciją 
apie konkurentą. Vyriausiasis informacijos darbuotojas tampa vis la- 
biau atsakingas ne tik užinformacijos sistemas savo įmonėje, bet ir už 
elektroninius ryšius su kitų bendrovių duomenų bazėmis. Tai reiškia, 
kad jis kontroliuoja sistemas, kurios bent jau iš dalies įsiskverbia į 
tiekėjų, klientų ar kitų asmenų elektroninį perimetrą, ir informacija iš 
konkurento arba apie konkurentą gali būti ne toliau negu už vienos 
elektroninės sinapsės. 

Ilgiau negu metus trys Vakarų Vokietijos kompiuterių šnipai, įsi- 
laužę į 430 kompiuterių, galėdavo gauti duomenų, susijusių su bran- 
duoliniu ginklu ir strategine gynybos iniciatyva. Jie naršė kiek širdis 
geidė po daugiau negu 30 su Pentagono gynybos moderniųjų tyrimų 
agentūra (Pentagon's Defense Advanced Research Projects Agency) su- 
jungtų kompiuterinių tinklų. Šnipai buvo išaiškinti tik tada, kai Clif- 
fordas Stollas, buvęs hipis, o dabar kompiuterių sistemos Lawrence 
Berkley laboratorijos vadybininkas, pastebėjo 75 centų neatitikimą tarp 
dviejų failų. 

Daugelis verslo kompiuterinių tinklų dar labai nukenčia nuo nuo- 
latinių vagių ar šnipų įsilaužimų; dažnai tai daro konkuruojančios įmo- 
nės papirkti įpykę esami arba buvę darbuotojai. Pasak Spectrum, Elek- 
tros ir elektroninės inžinerijos instituto žurnalo, „dauguma prisijun- 
gusiųjų (prie vietos kompiuterinių tinklų) gali savo asmeniniuose kom- 
piuteriuose įrengti modemus, taip sistemoje sukurdami naujus pralei- 
dimo kanalus, to nežinant sistemos administratoriams“. 

Kai klientai elektronikos padedami gali gauti gamintojo inventori- 
nius sąrašus, kai tiekėjai susipažįsta su savo klientų planavimo paslap- 
timis, varžovo informacijos diversijų galimybės yra visai realios, ne- 
paisant priėjimo apribojimų bei slaptažodžių. 

Maža to, toks priėjimas gali būti tiesioginis arba per tarpininkus, 
tarp jų ir per tokius, kurie nežino, ką daro. Vyriausiųjų informacijos 
darbuotojų žargonu tariant, vieni informatoriai yra „sąmoningi“, o ki- 
ti ne. Verslo šnipai taip pat gali naudotis trečiaisiais asmenimis, kad 
prieitų prie informacijos, kuri informacijų karuose tampa ginklu. 

Tarkime, du tokie mažmenininkai kaip Wal-Mart ir K Mart yra pri- 
sijungę prie to paties tiekėjo kompiuterių. Ar ilgai truks, kol itin uolus 
konkurencinės žvalgybos padalinys arba vienas iš vis didėjančio infor- 
macijos konsultantų būrio pasiūlys per atpažinimo kodus ir slaptažo- 
džius prisijungti prie pagrindinio gamintojo kompiuterio arba teleko- 
munikacijos linijų ir pasirausti jo duomenų bazėse? Jeigu JAV vyriau- 
sybinį kompiuterinį gynybos tyrimo tinklą į pavojų įstumti gebėjo So- 
vietų Sąjungos žvalgyba, pasikliaunanti keliais sekliais, savo namuose 
Vakarų Vokietijoje turinčiais asmeninius kompiuterius, tai ar apsau- 
goti mūsų komerciniai kompiuteriniai tinklai ir korporacijų duomenų 
bazės, nuo kurių dabar priklauso mūsų ekonomika? 

Pavyzdys yra grynai hipotetinis, be jokių užuominų, kad Wa/-Mar 
ar K Mart tai darė arba ketino daryti. Tačiau dabar yra tūkstančiai elek- 
troninių duomenų keitimosi sistemų, ir naujos technologijos atveria stul- 
binamas galimybes tiek legaliai, tiek nelegaliai rinkti duomenis. 

Pasitelkę šiek tiek fantazijos, galime įsivaizduoti konkuruojančios žval- 
gybos įstaigą priešais didelę parduotuvę, esančią kitapus gatvės, atsiga- 
benančią savo įrengimus ir prisijungiančią prie sistemos ir gaudančią 
signalus, kuriuos optiniai skeneriai siunčia į kasas, taip teikdami visą 
realią informaciją konkurentui arba gamintojui. Kaip parodė tai, kas 
nutiko JAV ambasadoje Maskvoje, technologiškai viena įmonė jau gali 
įtaisyti tokius įrengimus, kurie tikra to žodžio prasme padarys kiekvie- 
no vadovaujančio konkuruojančios įmonės darbuotojo sekretorės spaus- 
dinto laiško kopiją. 

Tačiau totalinis informacijos karas gali nesibaigti pasyviu informa- 
cijos rinkimu. Didėja pagunda įsitraukti į „slaptą komercinį veiksmą“. 
J.F Coates korporacijos konsultantas Josephas Coatesas mano, kad 
ateis diena, kai bėdų prispaustas konkurentas į varžovo įmonės kom- 
piuterius įves klaidingus užsakymus, taip priversdamas gaminti per 
daug vieno modelio daiktų ir per mažai tokių, kurie yra tiesiogiai kon- 
kurencingi. 

Revoliucijos vaizdo, optikos ir akustikos srityse sudaro galimybę 
šnipinėti arba trukdyti dviejų žmonių komunikavimui. Kalbos sinteza- 
vimas leidžia suklastoti vadovo balsą ir duoti klaidinančius nurody- 
mus valdiniui. Tokių įsivaizduojamų galimybių yra daugybė. 

Žinoma, visi šie dalykai paskatino lenktyniauti plėtojant kontržval- 
gybos technologijas. Dabar kai kurie kompiuteriniai tinklai reikalau- 
ja, kad vartotojas turėtų kortelę, kartu generuojančią tą slaptažodį, 
kurio reikia pagrindiniam kompiuteriui. Kitos sistemos, prieš leisda- 
mos įeiti, patikrina pirštų atspaudus arba kitus fizinius ir elgesio požy- 
mius, patvirtinančius vartotojo identiškumą. Viena sistema nukreipia 
į žmogaus akį mažo intensyvumo infraraudonąjį spindulį ir nuskenuo- 
ja unikalų akies tinklainės dugno kraujagyslių piešinį, taip patvirtinda- 
ma identiškumą. Dar kita sistema identifikuoja jos vartotoją pagal šir- 
dies ritmą. 

Dėl didelės kainos toks modernus kodavimas šiandien taikomas 
tiktai gynybos pramonėje ir finansinėse institucijose, pvz., bankuose, 

darant elektroninius pervedimus. Tačiau General Motors jau koduoja 
informaciją, kuri perduodama elektroniniais ryšio kanalais, o žaislų 
gamintojas Mattel koduoja duomenis jų perdavimo į kliento kompiu- 
terį metu arba kai jie perkeliami iš vienos vietos į kitą. 

Tarp puolimo ir gynybos svyruojanti kova yra informacijos karo 
vaizdas. 

Todėl visais verslo lygiais: globalinių televizijos ir komunikacijų stan- 
dartų... mažmenininko parduotuvės kasos... bankomato ir kreditinės 
kortelės... superprotingo elektroninio tinklo... konkurencinės žvalgy- 
bos ir kontržvalgybos lygmeniu - visur mus supa informacijos karas ir 
informacijos kariai, kovojantys dėl lemiamos Valdžių kaitos amžiaus 
priemonės. 


Ketvirta dalis 


LANKSČIOS ĮMONĖS VALDŽIA 

Karas dėl XXI amžiaus ekonominio viešpatavimo jau prasidėjo. Svar- 
biausi taktiniai ginklai šioje globalinėje kovoje dėl valdžios yra tradici- 
niai. Apie juos mes kasdien skaitome laikraščių antraštėse - manipu- 
liavimas valiuta, protekcinė prekybos politika, finansiniai nuostatai ir 
panašiai. Tačiau kaip ir karinėje konkurencijoje, tikrai strateginiai gin- 
klai yra pagrįsti žiniomis. 

Iš tikrųjų kiekvienos tautos gyvenime reikšmingi protinio darbo 
rezultatai: moksliniai ir technologiniai tyrimai... darbo Jėgos moky- 
mas... moderni programinė įranga... sumanesnis valdymas... elektro- 
niniai finansai. Tai pagrindiniai rytdienos valdžios šaltiniai, ir iš šių 
strateginių ginklų nėra svarbesnio už kokybišką organizacinį darbą, 
ypač už pačios informacijos organizavimą. 

Kaip toliau pamatysime, būtent todėl šiandien kovojama su biu- 
rokratija. 


Nenaudėliai biurokratai 
Visi nekenčia biurokratų. 

Ilgai verslininkai palaikė mitą, kad biurokratija - tai vyriausybės 
liga. Valstybės tarnautojai buvo laikomi tinginiais, parazitais ir paniu- 


rėliais, o verslo atstovai - dinamiškais, produktyviais, trokštančiais 

įtikti klientui. Tačiau biurokratija lygiai taip pat paplitusi versle, kaip 
ir valstybinėse įstaigose. Tiesą sakant, daugelis didžiausių pasaulio kor- 
poracijų yra tokios pat artritiškos ir arogantiškos kaip ir bet kuri So- 
vietų Sąjungos ministerija. 

Šiandien ieškoma naujų organizavimo būdų. Sovietų Sąjungoje ir 
Rytų Europoje politinės vadovybės kariauja su savo pačių biurokrati- 
ja. Kai kurios vyriausybės išparduoda valstybines įstaigas, eksperimen- 
tuodamos su kompensacinėmis išmokomis ir kitomis valstybės tarny- 
bų naujovėmis. 

Tačiau būtent versle naujų organizavimo formų kampanija yra pati 
pažangiausia. Beveik nebūna dienos, kad nepasirodytų straipsnis, knyga 
ar pranešimas, viešai smerkiantis senąsias, nukreiptas iš viršaus Že- 
myn, piramidės formos valdžios struktūras. 

Vadybos guru išleidžia kaip pavyzdį aprašytus bendrovių eksperi- 
mentus, naujoviškai traktuojančius organizavimą, nuo „slapto tyri- 
mo“ Toshiba bendrovėje iki antihierarchinės Tandem Computers 
struktūros. Vadybininkams patariama pasinaudoti chaoso privalu- 
mais, tūkstančiai formuluočių ir greitai praeinančių susižavėjimo re- 
ceptų yra išbandomi ir išmetami taip pat greitai, kaip kuriami nauji 
madingi terminai. 

Aišku, niekas nesitiki, kad biurokratinis organizavimas išnyks. Kai 
kam jis dar tinka. Tačiau dabar sutinkama, jog bendrovės žlugs kon- 
kurencinėje kovoje, jei laikysis senų centralizuotų biurokratinių struk- 
tūrų, klestėjusių tradicinėje visuomenėje. 

Senų tradicijų besilaikančioje visuomenėje, net tada, kai aukščiau- 
sia valdžia yra talentingų ir netgi nebiurokratinių lyderių rankose, vis 
tiek užjų slypi biurokratai ir valdo tų asmenų vardu. Policija, armija, 
municipalitetas, ligoninės, mokyklos - visi jie organizuojami kaip biu- 
rokratinės įstaigos, nepaisant jų aukščiausių valdininkų asmenybės ar 
stiliaus. 

Maištas prieš biurokratiją iš tikrųjų yra senų tradicijų visuome- 
nės dominuojančios formos valdžios ataka. Ataka sutampa su per- 
ėjimu į supersimbolinę XXI amžiaus ekonomiką ir paaiškina, kodėl 
asmenys, kuriantys „pobiurokratines“ organizacijas, yra iš tikrųjų 
revoliucingi, nesvarbu, ar dalyvautų versle, ar būtų vyriausybės ar 
valstybės tarnautojai. 

Kabinetų begalybė 


Kiekviena biurokratija turi du svarbiausius požymius, kuriuos galima 
pavadinti „kabinetais“ ir „kanalais“. Dėl to kasdienė valdžia, arba nu- 
sistovėjusios tvarkos kontrolė, yra dviejų tipų vadovaujančių darbuo- 
tojų rankose: specialistų ir valdytojų. 

Specialistai įgyja valdžią kontroliuodami kabinetuose esančią in- 
formaciją. Valdytojai įgyja valdžią kontroliuodami informacijos tekė- 
jimą kanalais. Būtent ši valdžios sistema, biurokratijos stuburas, da- 
bar visose didelėse bendrovėse tampa kritikos taikiniu. 

Apie biurokratiją mes galvojame kaip apie žmonių grupavimo bū- 
dą. Tačiau tai yra ir „faktų“ grupavimo būdas. Įmonė, tvarkingai su- 
skirstyta į skyrius pagal funkcijas, rinką, regionus arba produktus, šiaip 
ar taip, yra kabinetų, kuriuose laikoma specializuota informacija ir 
asmeninė patirtis, rinkinys. Techniniai duomenys siunčiami inžinie- 
riams, o realizacijos duomenys patenka į realizacijos skyrių. 

Iki pasirodant kompiuteriams, tokia „kabinetų“ sistema buvo pa- 
grindinis informacijos organizavimo būdas kuriant gerovę. Visų pirma 
ši sistema buvo patraukli tuo, kad galėjo būti plečiama iki begalybės. 
"Teoriškai buvo galima turėti begalę kabinetų. 

Tačiau bendrovės ir valdymo sistemos pradeda suvokti, kad šios 
rūšies specializacijai yra griežtos ribos. Jos pirmiausia išryškėjo vals- 
tybiniame sektoriuje, kai valstybinės institucijos beprotiškai išaugo ir 
pasiekė kritišką tašką. Pavyzdžiui, pasiklausykite Johno F. Lehmano, 
dabartinio JAV laivyno viceministro, dejonių. 

Pentagone Lehmanas prisipažino savo kolegoms, kad priviso tiek 
kabinetų, jog „nei aš, nei kas kitas, dabar sėdintis prie šio stalo, nega- 
lėtų tiksliai aprašyti... sistemos, su kuria ir kurioje mes turime dirbti“. 

Privačios bendrovės, išaugusios milžinėmis, irgi ėmė atsimušti į Or- 
ganizacinės specializacijos sienas. Šiandien vis daugiau bendrovių dėl 
kabinetų sistemos sugniūžta nuo savo svorio. Be to, ne vien dėl dydžio 
sistema tampa netinkama darbui. 

Išeidami iš industrinės eros, mes tampame įvairiapusiškesne visuome- 
ne. Senovinė ekonomika tiko vienalytei visuomenei. Supersimbolinė 
ekonomika tarnauja išskaidytai visuomenei. Viskas, pradedant gyve- 
nimo būdais ir produktais, baigiant technologijomis bei visuomenės 
informavimo priemonėmis, įvairėja. 

Nauja įvairovė susijusi su sudėtingumu, 0 tai savo ruožtu reiškia, 
jog verslui reikia daugiau duomenų, informacijos ir techninių žinių, 
kad galėtų funkcionuoti. Todėl galybė tokios medžiagos sukemšama į 
vis daugiau kabinetų — be proto vis didinant jų kiekį iki kraštutinės 
ribos. 

Šiandienos pasikeitimai vyksta greičiau, negu biurokratija gali juos 
suvaldyti. Jenos kurso kilimas Tokijuje žaibiškai išprovokuoja pirki- 
mus bei pardavimus Ciuriche ir Londone. Televizija perduodama spau- 
dos konferenciją Teherane tuoj pat sukelia Vašingtono reakciją. Spon- 
taniškas politiko pasisakymas apie mokesčius tuoj pat priverčia inves- 
tuotojus ir finansininkus skubiai peržiūrėti kontrolinio akcijų paketo 
įsigijimo sandėrį. 

Mūsų informacijas apie technologijas, rinką, tiekėjus, platintojus, 
valiutas, palūkanų normas, vartotojo preferencijas ir kitus verslo da- 
lykus pagreitėjusi kaita padaro sparčiai gendančia preke. 

Todėl visi įmonės duomenys, įgūdžiai ir žinios nuolat yra, kinta, ir 
tai vyksta vis greičiau. Savo ruožtu tai reiškia, jog kai kurios senos 
šiukšlių dėžės, arba kabinetai, į kuriuos buvo kemšamos žinios, pra- 
deda lūžinėti. Kiti kabinetai yra su kaupu prigrūsti. Dar kiti pasidaro 
nenaudingi, kadangi informacija juose pasensta arba tampa nereika- 
linga. Ryšiai tarp visų šių filialų, skyrių ir padalinių irgi nuolat keičiasi. 

Trumpai tariant, pirmiems metams sukurta kabinetų sistema pasi- 
daro netinkama antraisiais metais. Lengva perklasifikuoti arba išskirs- 
tyti informaciją, sukauptą kompiuteryje. Tik nukopijuok failą į naują 
katalogą. Bet pakeisk kad gudrus kabinetų sistemą! Kadangi schema 
susijusi su žmonėmis ir pinigais, kiekvienas bandymas pertvarkyti struk- 
tūrą išprovokuoja įnirtingas kovas dėl valdžios. "Iodėl kuo greičiau pa- 
saulyje, už įmonės ribų, vyksta pokyčiai, tuo didesnį stresą patiria pa- 
slėpti biurokratijos griaučiai, tuo daugiau trinties ir vidinių konfliktų. 

Tačiau tikros bėdos prasideda, kai dėl neramumų rinkoje, ekono- 
mikoje ar visuomenėje įmonei atsiranda visai naujų problemų ar atsi- 
veria galimybių. Tie, kurie turi daryti sprendimus, staiga suvokia, kad 
nė vienas kabinetas neturi reikiamos informacijos. Kuo didesnis po- 
kyčių versle greitis - ojis kasdien didėja, - tuo daugiau netikėtai atsi- 
randa tokių išskirtinių situacijų. 

1984 metų gruodžio 3 d. Union Carbide vadovai pabudę sužinojo, 
kad išjų gamyklos Indijoje, Bopale, išsiskyrė nuodingų dujų debesis ir 
sukėlė didžiausią pramonės istorijoje avariją. Nelaimės metu žuvo per 
3000 Žmonių, sužeista dar 200 000. Reikėjo tuoj pat spręsti, ką dary- 
ti, o ne laikytis įprastinės painios veiksmų koordinavimo procedūros. 
Tokie pat išskirtiniai, nors ne tokie pragaištingįi, įvykiai pasipila verslo 
administratoriams ant galvų kaip ledo kruša. Japonijoje Morinaga Cho- 
colate vadovai sužino, kad paslaptingas žudikas užnuodija jų produk- 
ciją... Guinness bendrovei Britanijoje suduoda smūgį skandalas dėl ma- 
chinacijų vertybiniais popieriais... Pennzoil ir Texaco įveliamos į milži- 
nišką teisinę kovą... Manville korporacija turi bankrutuoti dėl teismų, 
kuriuose ginamos su asbestu dirbusių darbininkų teisės... CBS turi 
atremti Iedo Turnerio žaibišką karą... United Airlines susiduria su pre- 
cedento neturinčiu atveju — ji priversta išpirkti savo pilotams priklau- 
sančias akcijas pirkėjo siūloma kaina, paskui įmonė žlunga ir sukelia 
bankrotus Volstrite. Tokie ir daugelis smulkesnių, todėl niekur nenu- 
šviečiamų, įvykių įstumia vadovus į tokią padėtį, kokiai nei jų, nei jų 
biurokratų niekas nerengė. 

Jei susiklosto situacija, kurios neįmanoma pavesti spręsti tam tikrą 
informaciją kaupiantiems kabinetams, biurokratai įniršta. Jie pradeda 
kovoti dėl įtakos zonų, pinigų, žmonių ir informacijos kontrolės. Tai 
atpalaiduoja nepaprastai daug energijos ir nežabojamų emocijų. Ta- 
čiau, užuot pasinaudojus visomis šiomis galiomis problemoms spręsti, 
jos sudeginamos Sturm und Drang metu. Negana to, šios brolžudiškos 
kovos verčia įmonę elgtis iracionaliai. Išliaupsintas biurokratų „racio- 
nalumas“ tiesiog išgaruoja. Ne protas, o valdžia tampa svarbiausiu veiks- 
niu darant sprendimus. 

„Drambliakupranugariai“ ir keblūs dalykai 


Kai atsitinka kas nors ypatingo, kas netelpa į informacijos kaupimo 
kabinetus, iš pradžių bendrovė instinktyviai tai ignoruoja. Tokia stru- 
čio reakcija pastebėta, kai iš pradžių Jungtinėse Valstijose pasirodė 
užsienietiški automobiliai. Pirmieji maži automobiliai Opel ir Citro- 
ėn Deux Chevaux, pasirodę Amerikos gatvėse, privertė Detroito biu- 
rokratus guūžtelėti pečiais. Netgi kai pasipylė automobiliai Volkswa- 
gen, milžinai biurokratai automobilių gamintojai nepanoro galvoti apie 
neįtikėtiną dalyką. Jų bendrovėse nebuvo padalinių, turinčių kovoti 
su užsienio konkurentais, nebuvo kabinetų, kaupiančių reikiamą in- 
formaciją. 

Kai biurokratai verčiami spręsti problemą, netinkančią nei vienam 
egzistuojančiam kabinetui, jie elgiasi pagal stereotipus. Po tam tikro 
išsisukinėjimų laikotarpio kas nors neišvengiamai pasiūlys steigti nau- 
ją padalinį (kurio vadovas turėtų būti jis pats). Naujas padalinys iš 
karto pradedamas laikyti senesnių padalinių biudžetą ryjančiu konku- 
rentu - ir iš tikrųjų jis gali toks pasidaryti. Šito niekas nenori, todėl 
pasiekiamas kompromisas. Kompromisas yra vadinamasis „dramblia- 
kupranugaris“, tarpžinybinis komitetas arba ypatingos paskirties bū- 
rys; Vašingtone jų galybės. Kaip ir didelėse bendrovėse. 

Šis naujas padalinys būna lėtos, gremėzdiškos dramblio eigasties ir 
kupranugario intelekto koeficiento derinys, iš tikrųjų tai dar vienas 
kabinetas, tik jo personalas paprastai būna jauni žmonės, atsiųsti iš 
pagrindinių padalinių ne tiek problemos spręsti, kiek užtikrinti, kad 
naujasis padalinys su tokia priklausomybe ir biudžeto paskirstymu ne- 
subyrės. 

Kartais atsiradusi problema yra tokia kebli, kad niekas nenori jos 
imtis. Ji arba atiduodama į jauno, nepatyrusio nelaimėlio rankas, arba 
tampa niekam nereikalinga našlaite: bręsta dar viena krizinė situacija. 

Matydamas visas šias vidaus kovas, supykęs bendrovės informaci- 
jos vadovas nutaria „pakirsti biurokratizmą“. Jis paskiria „vadovą“, 
teoriškai turintį suvienyti visas tiesiogiai su svarstomu dalyku susiju- 
sias institucijas, filialus ir padalinius. Tačiau, jei trūksta informacijos 
įveikti problemai, vadovas irgi baigia savo karjerą, būdamas priklau- 
somas nuo anksčiau egzistavusios kabinetų sistemos. 

Tada vadovas nutaria, kad žemesniųjų grandžių biurokratų štur- 
mas nieko gero neduos. Taigi jis arba ji bando kitą standartinę taktinę 
gudrybę - tyliai paveda spręsti problemų „monteriui“ („konfliktų re- 
guliuotojui“) iš savo asmeninio personalo, ilgiau nelaukdamas, kol lė- 
ta, besipriešinanti biurokratinė mašina pradės veikti. Šis bandymas 
atsisakyti egzistuojančių padalinių tik dar labiau juos papiktina, įsižei- 
dę jie pradeda uoliai dirbti, taip garantuodami personalui nesėkmę. 

Panašiai atsitiko, kai Ronaldas Reaganas pavedė darbuotojams iš 
savo Nacionalinės saugumo tarybos, kuri tradiciškai nėra operatyvi- 
nis padalinys, perimti funkcijas, paprastai atliekamas Gynybos, Vals- 
tybės, arba Centrinės žvalgybos valdybos biurokratų. Bandymas susi- 
tarti su „nuosaikiųjų pažiūrų“ žmonėmis Irane, tikintis, kad jie padės 
išlaisvinti Amerikos įkaitus, žlugo prezidento akyse. (Vėliau Zower ko- 
misija, tyrusi Irangeito fiasko, atsakingai pareiškė, kad skandalo būtų 
buvę galima išvengti, jeigu Baltieji rūmai būtų ,, pritaikę sistemą“- t. y. 
būtų pasitikėję biurokratais, o ne Baltųjų rūmų personalu. Taip ir ne- 
buvo pasakyta, ar biurokatams, kuriems pirma nepavyko nei susitarti 
dėl įkaitų išlaisvinimo, nei išvaduoti juos karine jėga, būtų pavykę ten, 
kur nepasisekė personalui.) 

Panašūs valdžios žaidimai žaidžiami kiekviename skyriuje, o sky- 
riaus padaliniai irgi stengiasi pergudrauti vienas kitą dėl pinigų, žmo- 
nių ir informacijos kontrolės. Kai kas gali pamanyti, kad vidaus kova 
pasibaigia įvykus skaudžiai krizei.Tačiau kai vadovų galvos atsiduria 
ant ešafoto, atsitinka priešingai. Politikoje ir netgi kariuomenėje kri- 
zės dažniausiai išryškina tai, kas blogiausia, o ne tai, kas geriausia or- 
ganizuojant. 

Tereikia pasiskaityti istorinėje literatūroje apie kariuomenės rūšių 
konkurenciją mūšio įkarštyje arba apie kovą dėl gyvybės ar mirties 
tarp konkuruojančių Britanijos žvalgybos ir slaptosios tarnybos per 
Antrąjį pasaulinį karą, pajusti fanatizmą, kurį gali išryškinti grynai 
biurokratinė kova, ypač krizių metu. Verslas irgi nėra laisvas nuo to- 
kio destruktyvaus žaidimo ir fanatizmo. Kadangi „racionalios“ biu- 
rokratijos įvaizdis yra klaidingas. Valdžia, o ne protas yra klasikinių 
piramidžių, iki šiol gadinančių verslo vaizdą, varomoji jėga. 

Todėl viliantis pakeisti biurokratiją reikia daugiau negu išjudinti 
žmones, laikinai atleisti iš darbo „kvailius“, suburti grupes, kurioms 

vadovautų „viceprezidentas“, netgi suskaidyti įmonę į daugybę „pelno 
centrų“. Kiekvienas rimtas verslo ar valdymo sistemos restruktūriza- 
vimas turi tiesiogiai atakuoti informacijos šaltinį ir visą juo pagrįstą 
valdžios sistemą. Kadangi kabineto sistema išgyvena krizę. 


Užsikimšę kanalai 


Spartėjant pokyčiams „kabineto krizę“ sustiprina lygiagretus ryšių „ka- 
nalų“ irimas. 

Sumanus verslininkai visada žinojo, kad bendrovei sekasi tada, kai 
jos dalys dirba drauge. Jei komercijos skyrius dirba puikiai, bet ga- 
mintojai nespėja laiku pristatyti... arba jei reklama yra nuostabi, bet 
nesuderinta su teisinga kainų politika... jei inžinieriai visai neišmano, 
ką gali parduoti prekybininkas... jei finansininkai tiktai skaičiuoja pu- 
peles, o teisininkai tik Žiūri įstatymų, visai nesidomėdami verslu, įmo- 
nei negali sektis. 

"Tačiau išmintingi vadovai taip pat žino, kad žmonės viename sky- 
riuje ar padalinyje retai kada kalbasi su savo kolegomis iš kito sky- 
riaus. Iš tikrųjų kaip tik tokio kryžminio komunikavimo trūkumas su- 
teikia vidurinio rango vadovui valdžią. Ir vėl matome, kokia reikšmin- 
ga yra informacijos kontrolė. 

Vidurinio rango vadovai koordinuoja kelių pavaldžių padalinių dar- 
bą, rinkdami ataskaitas iš vadovaujančių tų padalinių specialistų. Kar- 
tais vadovas gauna informaciją iš vieno valdinio ir perduoda ją kitam, 
taip tapdamas formaliu ryšio kanalu tarp kabinetų. Kartais jis arba ji 
gali perduoti informaciją žodžiu kitos padalinių grupės vadovui. Ta- 
čiau pagrindinė vidurinio rango vadovo užduotis yra surinkti iš esmės 
kitokią informaciją, kurią specialistai suskaidė dalimis, ir sintezuoti ją 
prieš perduodant kanalais į aukštesnį valdžios piramidės lygį. 

Kitaip sakant, kiekvienoje biurokratijoje žinios horizontaliai yra 
suskaidomos, o vertikaliai vėl sujungiamos. 

Iodėl informacijos kontrole pagrįsta valdžios struktūra buvo aiški: 
specialistai kontroliavo kabinetus, o vadovai - kanalus. 

Ši sistema puikiai veikė tol, kol verslas judėjo lėtai. Šiandien po- 
kyčiai tokie greiti, o reikalinga informacija tokia sudėtinga, kad ka- 

nalai, kaip ir kabinetai, užversti informacija (daug būna ir per klaidą 
atėjusios). 

Dėl to dabar daugiau negu kada nors anksčiau vadovų peržengia 
kanalo ribas, apeidami sistemą, nuslėpdami informaciją nuo savo 
vadovų ir bendradarbių, perduodami ją neoficialiai, „šonais“, komu- 
nikuodami „atsarginiais kanalais“, taikydami „dvigubą ėjimą“ (vieną 
formalų, kitą ne), įkaitindami ir įveldami į tarpusavio kovas, kurios 
dabar drasko net geriausiai valdomas biurokratines struktūras. 

Vienas pražiūrėtas paaiškinimas, kodėl japonų įmonės daug geriau 
valdė biurokratijos žlugimą, yra tam tikra atsarginė sistema, kurios 
nėra Amerikos ir Europos įmonėse. 

Vakarų įmonės priklauso nuo kabinetų ir kanalų, o japonų dar turi 
vadinamąją dokikai sistemą. Ši sistema yra nukrypimas nuo formalios 
biurokratijos, tačiau padaro ją daug veiksmingesnę. 

Didelėje japonų įmonėje visi naujokai, vienu metu priimti į darbą — 
gal juos būtų galima vadinti įeinančiąja klase arba „kohorta“,- tarpu- 
savy bendrauja tol, kol dirba įmonėje, su amžiumi vis kildami rangų 
laiptais aukštyn. Po kiek laiko dokikai nariai būna išskirstyti po įvai- 
rius įmonių skyrius ir filialus, jiems pavedamos įvairios pareigos. Kai 
kurie greičiau už kitus kyla rangų laipteliais. 

"Tačiau ši vadinamoji brolija kartu leidžia laisvalaikį, vakarais susi- 
tinka, išgeria daug alaus ir sakės, o svarbiausia, pasikeičia daugelio 
kabinetų, neįeinančių į formalius hierarchijos kanalus, informacija. 

Būtent per dokikai perduodami „realios“, arba „tikros“, padėties 
faktai, kurie skiriasi nuo oficialios bendrovės linijos. Dokikai vyrai, 
atsipalaidavę nuo alkoholio, kalbasi vienas su kitu Aonto, reikšdami 
tikrus jausmus, 0 /atemae - sakydami tai, ko iš jų tikimasi. 

Būtų klaidinga manyti, jog japonų korporacijoje viskas sklandu, nėra 
konfliktų, darbas našus, sutariama su visomis šalimis. Tai neteisingas 
įspūdis. Tačiau ši informacijos terpė, dokikai, maitinanti biurokratijos 
viršūnę, leidžia patyrimui ir informacijai apie asmenis skverbtis per 
bendrovę net tada, kai formalūs kanalai ir kabinetai perkrauti. Tai su- 
teikia japonų korporacijai informacinį pranašumą. 

Tačiau dabar to jau neužtenka, kad organizacija išliktų, ir netgi ši 
sistema ėmė griūti. Todėl bendrovės lenktyniauja, kuri greičiau įsi- 
rengs elektronines alternatyvas senoms biurokratinėms komunikaci- 


197 


Valdžių kaita 


jos sistemoms, o kartu su jomis ateina didžiulė reorganizacija ne tik 
Japonijoje, bet ir Jungtinėse Valstijose, Europoje bei visose moder- 
niose ekonomikose. 

Todėl tai, ką mes regime, yra pačioje biurokratijos širdyje besisklei- 
džiantis krizės pumpuras. Greiti pasikeitimai ne tik užvaldo kabineto 
ir kanalų struktūrą, bet ir pakanda pačias giliausias šaknis, kurios lai- 
ko sistemą. Tai reiškia, kad galima iš anksto numatyti, kas ką bendrovėje 
turi žinoti. Tai prielaida, pagrįsta idėja, jog organizacijos iš esmės yra 
mašinos ir veikia tvarkingoje aplinkoje. 

Šiandien mes suprantame, kad organizacijos - tai ne mašinos ir 
kad audringoje aplinkoje, kurioje vyksta revoliuciniai perversmai, kur 
būna staigmenų ir konkurencinių nusivylimų, jau neįmanoma iš anks- 
to numatyti, ką kiekvienam reikia žinoti. 


Laisvai sklindanti informacija 


13 skyriuje matėme, kaip bendrovės bando sutvarkyti informaciją, kur- 
damos kompiuterizuotas informacijos valdymo sistemas (management 
information systems, MIS). Pasirodo, kai kurios bendrovės ketino pa- 
remti senąją sistemą, panaudodamos kompiuterius ir komunikacinius 
ryšius, išplėtodamos kabinetų tinklą ir komunikacinių kanalų pajėgu- 
mą. Kitos bendrovės turi tikrai revoliucinių užmojų. Jos nori suardyti 
kabinetų bei kanalų sistemą ir pakeisti ją laisvai sklindančios informa- 
cijos sistema. 

Norint išsamiai įvertinti šios plėtros krypties reikšmę ir suprasti, 
kokia valdžių kaita dėl jos įvyksta, reikia pažymėti ganėtinai svarbią 
(bet dažnai nematomą) paralelę tarp biurokratijos ir mūsų pirmųjų 
kompiuterių. 

Pirmosios didelės kompiuterinių ryšių linijos, aptarnaujamos duo- 
menų guru, palaikė verslo ir valdymo sistemų biurokratus.Taip atsiti- 
ko dėl to, kad visuomenė iš pradžių kompiuterių bijojo ir neapkentė. 
Paprasti Žmonės pajuto, jog šios pasibaisėtinos mašinos gali būti dar 
vienas valdžios įrankis, panaudotas prieš juos. Negi kompiuterių duo- 
menų bazės priminė biurokratiją, kuriai jie tarnavo. 

Pirmieji versle naudojami kompiuteriai atliko paprastas užduotis, 

pavyzdžiui, registravo tūkstantines algoms skirtas sumas. Tarkim, Joh- 
no Doe įrašą sudarė kompiuterininkų vadinamieji „laukai“. Jo pavar- 
dė galėjo būti pirmas laukas, adresas -antras, pareigos - trečias, pa- 
grindinis atlyginimas - ketvirtas ir t.t. 

Kiekvieno asmens adresas buvo rašomas į antrą lauką, kiekvieno 
bazinis atlyginimas - į ketvirtąjį lauką. 

Taigi visa informacija, įvedama į algų failus, patekdavo į tam skirtas 
duomenų bazės vietas - kaip ir biurokratinėje sistemoje informacija 
buvo adresuojama tam skirtiems kabinetų padaliniams. 

Be to, pirmųjų kompiuterizuotų duomenų sistemos buvo labai hie- 
rarchinės, taigi vėl kaip biurokratija, kuriai kompiuteriai buvo skirti. 
Informacija pagal hierarchiją buvo laikoma atmintyje ir pati techninė 
įranga kompiuterio galias sukoncentruodavo bendrovės piramidės vir- 
šūnėje. Smegenys slypėjo pagrindiniame kompiuterinės įrangos kom- 
plekte, o žemiau esančios mašinos nebuvo protingos. Žargonu jos bu- 
vo vadinamos „kvailais terminalais“. 

Mikrokompiuteris visa tai revoliucionizavo. Pirmą kartą protas buvo 
padėtas ant tūkstančių darbo stalų, paskirstydamas duomenis ir su- 
kurdamas valdžią. Nors šiaip jau daug kam jis sukėlė tikrą šoką, ta- 
čiau biurokratinėms organizacijoms pernelyg baimintis nebuvo ko. 

Priežastis buvo ta, kad nors dabar atsirado daug kompiuterizuotų 
duomenų bankų vietoje vieno milžiniško centrinio banko, juose su- 
kaupta informacija vis tiek buvo sukimšta į konservatyvius, iš anksto 
numatytas pareigas atliekančius kabinetus. 

Tačiau šiandien mes stovime ant tolesnės informacijos organizavi- 
mo kompiuterizuotose duomenų bazėse revoliucijos slenksčio. 

Vadinamosios „sąryšinės“, „reliacinės“ duomenų bazės dabar lei- 
džia vartotojams pridėti ir atimti laukus, susieti juos naujais būdais. 
SPC, Programinės įrangos paslaugų įmonės, kuriančios programas fi- 
nansinėms įmonėms, viceprezidentas Martinas Iemplemanas pasakė: 
„Pagalvoję apie visus... pasikeitimų aspektus, mes supratome, kad... 
hierarchiniai... santykiai tarp duomenų bus tikra nelaimė.“ Naujos duo- 
menų bazės „turėjo leisti susidaryti naujiems santykiams“. 

"Tačiau tokios sistemos šiandien tebėra tokios griozdiškos, kad ne- 
gali sklandžiai veikti mikrokompiuteriuose. 

Prasidėjo kitas tarpsnis, neseniai atsiradus hipermedia duomenų 

bazėms, galinčioms išsaugoti ne tik tekstą, bet ir brėžinius, muziką, 
kalbą bei kitus garsus. Dar svarbiau, kad hipermedia susieja duomenų 
bazes ir programas, suteikiančias vartotojui daugiau lankstumo negu 
ankstesnės duomenų bazių sistemos. 

Netgi sąryšinėse sistemose duomenys gali būti susieti tik iš anksto 
numatytais būdais. Hipermedia labai išplečia informacijos iš skirtingų 
laukų ir dokumentų sujungimo, perjungimo, manipuliavimo būdų kie- 
kį. Pirmosiose duomenų bazėse informacija buvo struktūriškai išdės- 
tyta kaip medis, t. y. eidamas nuo ant vienos šakos esančio lapo prie 
ant kitos šakos esančio lapo, turėjai sugrįžti atgal prie kamieno.,„Hi- 
per“ sistemos yra kaip voratinklis, jomis galima lengvai judėti nuo vie- 
nos informacijos dalies prie kitos tame pačiame kontekste. 

Galutinis hipermedia pradininkų tikslas, nors visi sutinka, kad dar 
negreit jis bus pasiektas, yra sistemos, kuriose informacija gali būti 
surenkama, konfigūruojama ir pateikiama kone nesuskaičiuojama ga- 
lybe būdų. Tikslas yra „laisvos formos“, arba „laisvai sklindanti“ in- 
formacija. 

Įspūdingą šios rūšies reginį (pavadintą hiperkorta, Hypercard, ir 
išpopuliarintą Apple) pirmą kartą pademonstravo jo autorius Billas 
Atkinsonas Bostono kompiuterių parodoje. Tai, ką jis parodė, iš pra- 
džių apstulbino žiūrovus. 

Pirmiausia ekrane pasirodė kaubojaus nuotrauka. Kai Atkinsonas 
spustelėjo ties kaubojaus skrybėle, ekrane ėmė rastis kitokios skrybė- 
lės ir kepurės, viena iš jų buvo beisbolo žaidėjo kepuraitė. Kai Atkin- 
sonas spustelėjo ties šia kepuraite, ekrane vienas po kito ėmė rodytis 
kiti vaizdai, susiję su beisbolu. Jis galėjo ištraukti informaciją iš duo- 
menų bazės ir labai įvairiais būdais rasti joje pavyzdžių. 

Tai taip skyrėsi nuo ankstesnių duomenų sistemų, kad atrodė, lyg 
kompiuteris laisvai, it žmogus, bendrautų. 

Peržengdama įprastines kategorijas ir pasiekdama įvairių duomenų 
rinkinius, hipermedia leidžia, sakykim, dizainerei, kuriant naują gami- 
nį, nardyti po sukauptą informaciją natūraliai, kur veda vaizduotė... 

Pavyzdžiui, ji gali akimirksniu persikelti nuo techninių duomenų 
prie pirmųjų šio gaminio, pasirodžiusio rinkoje, nuotraukų... prie che- 
minių abstrakcijų... prie žymių mokslininkų biografijų... prie rinkodaros 
grupės, aptarinėjančios gaminį, vaizdo įrašo... prie transporto tarifo 

lentelių... prie panašų produktą gaminančios grupės videoįrašų... prie 
dabartinių naftos kainų... arba visų sudedamųjų dalių, reikalingų nau- 
jam produktui, sąrašo... o kur dar naujausi politinės rizikos tyrimai 
tose šalyse, iš kurių bus gabenamos žaliavos. 

Be to, kad leidžia naudotis gerokai didesniu prieinamos informaci- 
jos kiekiu, hipermedia dar leidžia taip ją „išsluoksniuoti“, jog vartoto- 
jas gali pasiekti daugiausia arba mažiausia abstrakčią jo formą, arba 
palengva lipti žemyn arba aukštyn abstraktumo kopėčiomis. Arba ge- 
neruoti naujas idėjas, nauju būdu sugretindamas duomenis. 

Įprastinės duomenų bazės tinkamos informacijai gauti tada, kai tiks- 
liai žinoma, ko norima. Hipersistemos geros, kai ieškoma to, dėl ko 
abejojama. Ford Motor bendrovė kuria „Diagnostinės sistemos paslaugų 
skyrių“ mechanikams, kad jie galėtų ieškoti ir rasti atsakymus į klausi- 
mus, kai tiksliai nežino, kas atsitiko jūsų automobiliui. 

JAV aplinkos apsaugos agentūra yra pateikusi hiperteksto duomenų 
bazę, kuri padėtų bendrovėms susigaudyti ir susieti vieną su kita sudėtin- 
gas dviejų milijonų požeminių cisternų sandėliavimo taisykles. Kornelio 
universitetas taiko hipersistemą antro kurso medikų mokymo programoms, 
ji padeda studentams dialogo forma susidaryti mokymosi kursą. Toledo 
universitetas rengia hipertekstu pagrįstą ispanų literatūros kursą. 

Mes vis dar neturime galimybės sumesti įvairias duomenų ar infor- 
macijos rūšis į vieną puodą, o paskui naršyti po jį visiškai nepriklauso- 
mai nuo programuotojo nurodymo, kas yra susiję, o kas ne. Tačiau 
tyrimų kryptis yra aiški. Pamažu einame laisvo (arba bent jau laisves- 
nio) informacijos kaupimo ir valdymo link. 

Biurokratija su savo kabinetais ir iš anksto numatytais kanalais slo- 
pina spontaniškus atradimus bei naujoves. Priešingai, naujosios siste- 
mos, leisdamos pritaikyti ir sisteminį, ir intuityvų ieškojimą, atveria 
duris laimingam atsitiktinumui, be kurio naujovės neįmanomos. 

Visa tai sukuria naują stulbinamą laisvės pojūtį. 

Reikšmingas yra tas faktas, kad dabar mes stengiamės priartėti prie 
galingų informacijos apdorojimo formų, kurios yra visiškai nebiurok- 
ratiškos. 

Anksčiau kompiuteryje tarytum buvo įsitaisęs mažas biurokratas, 
viską darantis nuosaikiai, hierarchiškai, iš anksto numatęs; dabar ar- 
tėjame prie laisvo stiliaus, atviros informacijos. Vietoj vieno universa- 

laus kompiuterio ar kelių milžiniškų baisiausio pajėgumo procesorių 
dabar bendrovės turi tūkstančius asmeninių kompiuterių, kurie ilgai- 
niui bus tokie patys pajėgūs. 

Ši informacijos kaupimo ir apdorojimo forma skatina esminę mąs- 
tymo, analizavimo ir išraiškos revoliuciją, didžiulį šuolį į organizacinį 
kūrybiškumą. Bet tai galų gale reiškia ir mažų sustabarėjusių informa- 
cijos monopolių, kuriuos superspecializacija sukūrė biurokratinėje 
įmonėje, žlugimą. Ir tai reiškia, kad šių specializuotų monopolių sar- 
gybiniai neteks valdžios. 

Čia tik pasakos pradžia. Prie šių tikrai revoliucinių informacijos 
kaupimo ir vartojimo būdų dar turime pridėti nehierarchinius komu- 
nikacijų tinklus, susipinančius bendrovėse, kertančius skyrių ribas bei 
jungiančius ne tik specializuotų skyrių, bet ir žemiau, ir aukščiau ant 
hierarchijos laiptelių esančius vartotojus. 

Dabar ant žemiausio laiptelio esantis jaunas darbuotojas gali tie- 
siogai bendrauti su aukščiausiojo rango vadovais, sprendžiančiais tą 
pačią problemą; be to, svarbu tai, kad bendrovės vadovas vienu myg- 
tuko spustelėjimu gali pasiekti bet kurį žemesnio lygio darbuotoją ir 
drauge su juo peržiūrėti vaizdinę medžiagą, redaguoti siūlymą, studi- 
juoti projektą arba analizuoti duomenų lentelę - padaryti visa tai be 
vidurinės grandies vadovų. 

Todėl ar jus dar stebina faktas, kad per pastaruosius metus taip 
drastiškai sumažėjo vidurinės grandies vadovų pramonėje skaičius? 

Kai naujos informacijos kaupimo formos suduoda smūgį speciali- 
zacijai, naujos komunikacijos pribaigia hierarchiją. Atakuojami du biu- 
rokratinės valdžios šaltiniai: kabinetai ir kanalai. 


Zinios yra valdžia, valdžia yra žinios 


Čia mes pažvelgsime į vieną iš svarbiausių ryšių visuomenėje, į kurį 
nekreipiama dėmesio: į ryšį tarp Žinių ir valdžios, į jungtį tarp to, kaip 
Žmonės organizuoja savo koncepcijas, ir to, kaip jie organizuoja savo 
institucijas. 

Trumpai sakant, tai, kaip mes organizuojame žinias, dažnai lemia, 
kaip organizuojame žmones, ir atvirkščiai. 

Kai informacija buvo suvokiama kaip specializuota ir hierarchinė, 
ir verslas turėjo būti specializuotas ir hierarchinis. 

Jei biurokratinis informacijos organizavimas realiame gyvenime pa- 
sireiškia kokiomis nors institucijomis - korporacijomis, mokyklomis, 
vyriausybėmis, - tada politinis spaudimas, biudžetai ir kitos jėgos įšal- 
do kabinetus bei kanalus. Tai savo ruožtu įšaldo informacijos organi- 
zavimą ir trukdo susidaryti naujoviškiems suvokimams, vedantiems į 
radikalius atradimus. 

Šiandien spartūs pokyčiai negalimi be greitų sprendimų, tačiau ko- 
vodama dėl valdžios biurokratija pasidaro baisiai lėta, ir tai jau yra 
visiems žinoma. Konkuruojant reikia nuolat atsinaujinti, bet biurok- 
ratinės jėgos smaugia kūrybiškumą. Naujoje verslo aplinkoje reikia ir 
kruopščios analizės, ir intuicijos, bet biurokratija stengiasi atsisakyti 
intuicijos ir pakeisti ją mechaninėmis idiotiškomis taisyklėmis. 

Biurokratija neišnyks, jei neišnyks valstybė, tačiau sąlygos, leidu- 
sios biurokratijai suvešėti ir net tapti labai veiksminga mašina, keičiasi 
taip greitai ir radikaliai, kad ji nebegali atlikti jai skirtų funkcijų. 

Kadangi šiandien verslo pasaulį drebina netikėti įvykiai, pralaimė- 
jimai, persivertimai ir šiaip neramumai, neįmanoma iš anksto tiksliai 
žinoti, kam kokios informacijos reikės. Dėl to informacija, reikalinga 
valdytojams ir darbuotojams, norintiems gerai atlikti savo darbą, ką 
jau kalbėti apie jo atnaujinimą ir pagerinimą, negali pasiekti pirmose 
gretose esančių vadybininkų ir darbuotojų dėl senų oficialiųjų kanalų. 

Tai paaiškina, kodėl milijonai protingų, kruopščiai dirbančių dar- 
buotojų negali atlikti savo užduočių - atverti naujų rinkų, sukurti nau- 
jų produktų, tobulinti technologijų, geriau aptarnauti klientus arba 
didinti pelną; jie turi apeiti taisykles, laužtis per formalių būdų užtva- 
ras. Kiek darbdavių šiandien turi užsimerkti matydami, kaip pažei- 
džiama formali tvarka, kad būtų atliekamas darbas? 

Norint būti veikliu žmogumi, tikru meistru, kanceliariškumo nai- 
kintoju, tokiu darbuotoju, kuris imasi ko nors ir padaro, reikia su- 
gniuždyti biurokratiją. 

Taigi informacija pradeda lietis per formalių kanalų kraštus į ne- 
formalius tinklus, pasišnekučiavimo sistemas lyg išsikeroję vynuogie- 
nojai, o biurokratija stengiasi tai užgniaužti. Tuo pačiu metu korpora- 
cijos leidžia bilijonus, kurdamos elektronines alternatyvas senoms ko- 

munikacijų struktūroms. Tačiau tam reikia didžiulių tikro organizavi- 
mo pasikeitimų, skirstant žmones į kategorijas ir grupes. 

Dėl visų šių priežasčių ateinančiais metais atūš verslo restruktūri- 
zavimo cunamis, kurio fone dabartinė korporacijų sukrėtimo banga 
atrodys kaip ribuliuojantis vandens paviršius. Specialistai ir vadovai 
pamatys, kad jų įsitvirtinusiam valdymui gresia pavojus, kad jie pra- 
randa kabinetų bei kanalų kontrolę. Valdžių kaita nusiris per bendroves 
ir ištisas pramonės šakas. 

Todėl, keisdami santykį tarp informacijos ir gamybos, mes sukre- 
čiame pačius ekonomikos bei politinio gyvenimo pagrindus. 

Štai kodėl mes išgyvename didžiausios verslo istorijoje valdžių kai- 
tos metą. Ir pirmieji jos požymiai jau matomi naujo tipo organizacijo- 
se, kaip grybai dygstančiose aplink mus. Mes jas vadiname „lanksčio- 
mis ateities įmonėmis“. 

Susipažinkite su šiandienos verslo herojais - tokiais žmonėmis kaip 
Sergio Rossi's. Jis nėra koks pasipūtęs biurokratas ar stikliniame dan- 
goraižyje jaukiai įsitaisęs finansų magnatas. Ne, jis dirba savo namuo- 
se Rytų Italijoje, Val Vibratoje, kartu su trimis savo darbuotojais ir 
gamina puikios kokybės pinigines bei rankines, kurias parduoda Niu- 
jorko universalinėse parduotuvėse. Ne per toliausiai sutiksime ir Ma- 
rio D'Eustachio'ų, vadovaujantį 200 darbuotojų įmonei Euroflex, ga- 
minančiai lagaminus Macy's parduotuvei. Euroflex įkurta bendradar- 
biavimo pagrindu. Pia D'Eustachio, Mario žmona, atsakinga už pre- 
kybą, sūnus Tito'as rūpinasi finansais; duktė Tiziana yra lagaminų di- 
zainerė; sūnėnas Paolo'as vadovauja gamybai. 

The Christian Science Monitor duomenimis, tai yra tik 2 iš 1650 
mažų įmonėlių, esančių slėnyje, kiekviena iš jų turi vidutiniškai tik po 
15 darbuotojų, bet jų visų metinė apyvarta yra per 1 bilijoną dolerių, 
gaunamų už drabužius, odos gaminius ir baldus. O Val Vibrata yra tik 
viena maža sritis - vadinamosios Trečiosios Italijos dalis. 

Numero Uno buvo Italijos pietinė dalis, žemės ūkio kraštas. Nume- 
ro Due buvo pramoninė šiaurė. Numero Tre sudaryta iš Italijos kaimo 
ir pusiau kaimo sričių, tokių kaip Val Vibrata, kuriose modernios tech- 
nologijos, paprastai šeimos įsteigtos įmonės, prisidėjo prie „Italijos 
stebuklo“ kūrimo. 

Panašus modelis vyrauja mažesniuose miestuose. Pavyzdžiui, Mo- 

dena mezgimo pramonė didžiuojasi turinti 16 000 darbo vietų. Dau- 
giau negu 50 darbuotojų turinčių įmonių skaičius nuo 1971 m. gero- 
kai sumažėjo, o užimtumas 5 ar mažiau darbuotojų turinčiose įmonė- 
se padidėjo. Daugiausiai tai yra šeimos įmonės. 

Ir kitur atrandama šeimos verslo privalumų. Kaip rašo Nation's 
Business, „ilgus metus nereikšmingu laikytas šeimos verslas tapo labai 
populiarus“. Francois'as M. de Visscher'is iš Smith Barney finansinės 
įmonės sako norįs, kad jo bendrovė taptų „svarbiausiu šeimos verslo 
investicijų banku“, ir visi, pradedant vadybos konsultantais, baigiant 
advokatais vedybų klausimais, prisitaiko parduoti paslaugas vadina- 
majam „šeimos įmonių sektoriui“. 

Mažiausios tokios šeimų įmonėlės nesismulkina dėl pavadinimų ir 
formalumų; didesnės tarpusavy palaiko neformalius santykius, o že- 
mesniuose sluoksniuose - formalią ir biurokratinę organizaciją. 

Sakyti, kad tai, kas maža, visada yra gražu, arba kad pažangi eko- 
nomika gali išgyventi be didelių įmonių, būtų neatsargu, ypač kai pa- 
saulio ekonomika vis labiau integruojasi. Pavyzdžiui, Italijos ekono- 
mistai bijo, kad dinamiškos mažosios Italijos įmonės neprisitaikys prie 
integruotos Europos rinkos, o Europos Bendrija, sena didelių įmonių 
šalininkė, pasisako už įmonių susiliejimus ir primygtinai siūlo mažoms 
įmonėms formuoti aljansus ir konsorciumus. Konsorciumų gal ir rei- 
kia, bet Bendrosios rinkos žavėjimasis dydžiais gali pasirodyti esąs 
trumparegiškas ir rodantis negebėjimą pripažinti supersimbolinės eko- 
nomikos poreikius. 

Taigi šiandien gauname vis daugiau įrodymų, kad tradicinės vi- 
suomenės stuburas, didžiulės įmonės, yra per lėtos ir blogai prisitai- 
kančios prie spartaus šiandienos verslo pasaulio tempo. Smulkusis 
verslas JAV ne tik sukūrė 20 mln. darbo vietų nuo 1971 m., bet ir 
įdiegė daugiausiai naujovių. Maža to, pagal Business Week atliktus 
tūkstančio didžiausių įmonių tyrimus, šių milžinių pelnai nėra labai 
dideli. Leidinyje rašoma: „Didžiosios bendrovės gauna didžiausią pel- 
ną tik keturiose iš 67 pramonės šakų... Gerokai daugiau negu pusę 
viso laiko jos skiria tik vidutiniam pelnui nuo investuoto kapitalo 
atgauti.“ 

Daugelyje sričių ekonomija vien dėl įmonės dydžio dabar jau ma- 
Žėja, nes naujos technologijos atpigino gamybą pagal užsakymus, su- 

mažino prekių sandėlyje atsargas, taip pat kapitalo poreikį. Kaip sako 
Donaldas Povejsilas, buvęs Westinghouse korporacijų planavimo vice- 
prezidentas: „Dauguma klasikinių didelio dydžio pateisinimų arba pa- 
sirodė esą menkaverčiai, arba duodantys priešingus rezultatus, arba 
klaidingi.“ 

Mažos įmonės dabar gali gauti didžiulį kapitalą Volstrite. Jos yra 
gerai informuotos. Ir joms lengviau ta informacija naudotis, nes jos 
nėra linkusios būti tokios biurokratiškos. 

Daugelį išpampusių milžinų, atvirkščiai, persekioja „neekonomiš- 
kumas dėl mastelio“. Negana to, aiškėja, kad rytojaus ekonomikoje 
didelės įmonės bus labiau negu anksčiau priklausomos nuo plataus 
sluoksnio smulkių, bet didelę galią turinčių ir lanksčių tiekėjų. Dauge- 
lis jų bus šeimos įmonės. Šiandienis smulkaus verslo ir šeimos įmonių 
prisikėlimas kartu diegia iš esmės antibiurokratišką ideologiją, etiką ir 
informavimo sistemą. 

Šeimoje viskas yra suprantama. Biurokratijoje, priešingai, viskas 
pagrįsta išankstine nuostata, kad viskas yra nesuprantama (iš čia ir 
poreikis viską paraidžiui išvardyti vadovuose, o darbuotojams dirbti 
„pagal knygą“ ). 

Kuo daugiau dalykų suprantama, tuo mažiau reikia juos reikšti Žo- 
džiu ar raštu. Kuo daugiau informacijos ar Žinių pasidalijama, tuo ma- 
žiau organizacijoje reikia kabinetų ir kanalų. 

Biurokratinėje bendrovėje pareigas ir užmokestį lemia neva tai, „ką 
tu žinai“, tarytum tai, „ką tu pažįsti“, neturi reikšmės. Tačiau realybė 
yra tokia, kad tai, „ką tu pažįsti“, yra svarbu ir tampa gyvenime vis 
svarbiau. Tie, kuriuos tu pažįsti, lemia, ar gali prieiti prie svarbiausios 
informacijos - būtent informacijos apie tai, kas kam yra skolingas pa- 
slaugą, kuo galima pasitikėti (savo ruožtu tai reiškia, kieno informaci- 
ja yra patikima). 

Šeimos įmonėje niekas nieko neapgaudinėja. Per daug žinoma apie 
visus ir viską, o padėti sūnui ar dukrai pasiekti tikslą šiek tiek jį ar ją 
patempiant yra natūralu. Biurokratinėje įmonėje toks patempimas va- 
dinamas favoritizmu ir laikomas egzistuojančios nuopelnų sistemos 
pažeidimu. 

Šeimoje subjektyvumas, intuicija ir aistra valdo meilę ir konflik- 
tą. Biurokratija mano, kad sprendimai turi būti daromi nešališkai, 

objektyviai, nors, kaip matėme, svarbius sprendimus lemia vidaus 
kovos dėl valdžios, o ne šaltas ir aiškus racionalumas, aprašytas va- 
dovėliuose. 

Galų gale dažnai sunku pasakyti, kam biurokratinėje struktūroje, 
nepaisant formalios hierarchijos ir titulų, priklauso valdžia. Šeimos 
įmonėje visi žino, kad titulai ir formalumai neturi reikšmės. Valdžia 
yra patriarcho, o kartais matriarcho rankose. Kai jis arba ji miršta, 
paprastai pripažįstamas kruopščiai parinktas giminaitis. 

"Trumpai tariant, kur versle svarbų vaidmenį vaidina šeimos santy- 
kiai, ten paminamos biurokratinės vertybės ir taisyklės, 0 su jomis ir 
biurokratijos valdžios struktūros. 

Tai svarbu, nes šiandien šeimos verslo atgijimas nėra vienadienis 
reiškinys. Mes žengiame į „pobiurokratinę“ erą, kurioje šeimos įmo- 
nė tik viena iš alternatyvų biurokratijai ir ją įkūnijančiai valdžiai. 


Šabloninių įmonių galas 


Mažai vaikų, augančių modernios technologijos pasaulyje, kada nors 
yra girdėję apie sausainių formą. Viename šio paprasto virtuvės įnagio 
gale yra rankena, o kitame - šablonas. Įspaustas į iškočiotą tešlą, jis 
išpjauna būsimą sausainį. Naudojantis forma, galima išpjauti daugybę 
tokių pat sausainių. Vyresniajai kartai sausainių forma buvo vienarū- 
šiškumo simbolis. 

Didysis masinės produkcijos amžius, dabar jau nueinantis į praeitį, 
gamino ne tik identiškus produktus, bet ir kūrė identiškas įmones. 

Pažvelkite į bet kurią organizacinę schemą. Dažniausiai ją sudaro 
tiesios linijos, jungiančios mažus visiškai vienodus keturkampėlius. Re- 
tai kada pamatysi schemą, kurioje būtų vartojamos įvairios formos 
įvairiems bendrovės padaliniams vaizduoti — pvz., spiralė greitai au- 
gančiam padaliniui arba tinklelis padaliniui, kuris turi daug ryšių su 
kitais skyriais, arba išraityta linija, kuri simbolizuotų geresnį ir blo- 
gesnį padalinio darbą. 

Kaip ir įmonės produktai bei įmonei atstovaujanti biurokratija, or- 
ganizacijos schema yra standartinė. 

"Tačiau kai nišos rinkodara išstumia masinę rinkodarą, o pagal už- 

sakymus gaminama produkcija - masinę gamybą, tikėtina, jog bendro- 
vės struktūros irgi greitai pasidarys „ne masinės“. Kitaip sakant, pagal 
sausainio formą išpjautų bendrovių laikai baigėsi. Taip pat ir pagal 
sausainio formą išpjautų valdžios struktūrų, kurios valdė didžiules kor- 
poracijas. 

Trečiojoje bangoje mes rašėme apie tokias naujoves kaip laisvi gra- 
fikai, papildomos lengvatos ir kiti „lankstūs“ potvarkiai, iš kurių ma- 
tyti, kad darbuotojas pradėtas laikyti individualybe, o įmonė įgauna 
lankstumo. Šiandien tokios idėjos yra toks kasdienis dalykas, kad New- 
sweek pirmame puslapyje spausdinamas straipsnis „Žvilgsnis į „lanks- 
čią ateitį“. 

"Tačiau bendrovės dar nesuvokė, kad lankstumas turi būti dar es- 
mingesnis, skverbtis iki pat organizacinės struktūros. Sustabarėjusi, 
vienoda įmonės struktūra turi būti pakeista organizacinių derinių įvai- 
rove. Didelių bendrovių susiskaidymas į decentralizuotus verslo pa- 
dalinius yra nelabai noriai žengtas žingsnis šia kryptimi. Daugeliui įmo- 
nių kitas Žingsnis bus visiškai lanksčios įmonės kūrimas. 


Verslo dekolonizacija 


Šiandien kiekvienoje didelėje bendrovėje slypi kelios „kolonijos“, kurių 
gyventojai elgiasi taip, lyg būtų kolonizuoti - nuolankūs, netgi vergiški 
valdančiojo elito akivaizdoje, niekinantys ir pasipiktinę, kai jo nėra. 

Daugelis iš mūsų yra matę, rodos, „didelius viršininkus“, vadovo aki- 
vaizdoje praryjančius savo nuomonę, pritariamai linkčiojančius, sutin- 
kančius su kvailomis idėjomis, besijuokiančius iš nejuokingų anekdotų, 
netgi perimančių savo viršininkų aprangą, manieras ir sporto rūšis. Ką 
šie valdiniai jaučia ir kuo tiki - nežinia. Daugeliui didelių įmonių žūtbūt 
reikia „korporacijos viešumo“- paskatinimo laisvai reikštis. 

Po ramia vyriška draugyste (bent jau Jungtinėse Valstijose), po ly- 
gybės regimybe dar tebeklesti „bwana“ arba „sahib“ (paklusnumo 
šeimininkui. Vert. past.) mentalitetas. Tačiau kolonializmo atspaudas 
versle yra dar gilesnis. 

Iš tikrųjų biurokratija yra imperializmo rūšis, valdanti įvairias pa- 
slėptas „kolonijas“ bendrovės viduje. 

Tos kolonijos - tai daugybė neoficialių, prislopintų ar pogrindinių 
grupių, kurios bet kurioje didelėje bendrovėje padaro darbus, kai for- 
malus organizavimas trukdo tai daryti. Kiekviena grupė turi unikalios, 
į visumą nesusietos informacijos - ji laikoma už biurokratinio forma- 
laus kabineto struktūros ribų. 

Kiekviena 1š šių kolonijų turi savo vadovus, savo komunikacijos 
sistemas, savo neformalią valdžios struktūrą, retai kada rodančią for- 
malią hierarchiją. 

Kova dėl verslo rekonstravimo atsisakant biurokratizmo iš dalies 
yra kova dėl organizacijos dekolonizavimo - šių prislopintų grupuo- 
čių išlaisvinimo. Iš tikrųjų galima sakyti, kad šiandien svarbiausia visų 
didelių bendrovių problema - kaip atpalaiduoti sprogstamąją, novato- 
rišką šių paslėptų kolonijų energiją. 


Šokis ant stalų 


Kai Sears, Roebuck 4 Company, didžiausias JAV mažmenininkas, ne- 
seniai pranešė apie didžiulį savo prekybinės grupės reorganizavimą, 
grupės pirmininkas ir bendrovės vadovas Michaelas Bozicas pasakė, 
jog tai buvo būtina, nes „mes konkuruojame įvairiose verslo srityse... 
o visų rūšių konkurencinėje kovoje taikome tik vieną organizacinę for- 
mą“. Tai, pasak kritikų, įmonę padarė nerangią ir nekonkurencingą. 

Tačiau netgi aukščiausieji vadovai, jaučiantys, jog reikia „duoti lais- 
vę“, arba „atleisti vadžias“, kad atsipalaiduotų jų darbuotojų energija, 
dar iš esmės neįvertina, kaip toli jiems reikės eiti, norint ištrūkti iš 
biurokratijos gniaužtų. 

Daugybė, jei ne šimtai, bendrovių susiskaldė į „pelno centrus“, ir 
tikimasi, kad kiekvienas iš jų veiks kaip maža pelno siekianti įmonė. 
Netgi kai kurie personalo veiksmai dabar turi būti kaip pelno centrų ir 
finansuoti patys save (taip pateisindami savo egzistavimą), parduoda- 
mi savo paslaugas. Tačiau kokia nauda skaidyti įmonę į pelno centrus, 
jei kiekvienas iš jų yra tik kaip sausainis išpjauta pagrindinės įmonės 
formos mažytė biurokratija, įsitaisiusi didžiulės biurokratijos viduje? 

Tai, kas dabar prasideda, yra daug esmingesnis ir revoliucingesnis 
virsmas, kuris pakeis visą verslo valdžios prigimtį. 

Dauguma amerikiečių vadovų vis dar laiko organizaciją „mašina“, 
kurios dalis galima suveržti ar atleisti, „suderinti“ ar sutepti. Tai biu- 
rokratinė metafora. Daug japonų, priešingai, jau vartoja pobiurokra- 
tinę metaforą - jie sako, jog korporacija yra „gyva būtybė“. 

Be kita ko, tai reiškia, kad įmonė gimsta, subręsta, pasensta ir nu- 
miršta arba atgimsta nauja forma. Bendrovės gimimas nusakomas ja- 
ponišku terminu sogyo ir daug bendrovių šiandien kalba jau apie antrą 
ar trečią sogyo patirtį. 

Būtent šiuo atgimimo metu lemiama, ar bus ilgalaikė sėkmė, ar žlu- 
gimas. Jei atgimusi įmonė vis dar organizuojama biurokratiniu pavyz- 
džiu, kaip ir sena, kurią ji pakeitė, tai ji gali nugyventi trumpą ir nelai- 
mingą antrą gyvenimą. Priešingai, jei šiuo metu įmonėms leidžiama 
ieškoti naujų krypčių ir įvertinti, kokios organizacinės formos joms 
priimtiniausios, tai galimybių prisitaikyti prie naujos, naujovių kupi- 
nos aplinkos bus daug daugiau. 

Lanksčios įmonės koncepcija nereiškia bestruktūriškumo,; tai reiš- 
kia, kad atgimusi bendrovė nebebus mulas, o virs komanda, kurios 
nariai yra tigras, piranijų mokykla, vienas ar du maži mulai ir, kas 
Žino, gal dar informaciją renkančių bičių spiečius. Toks vaizdinys pa- 
brėžia idėją. Rytdienos verslas gali plėtotis įvairiomis formomis vie- 
noje sistemoje. Jis gali funkcionuoti maždaug kaip Nojaus laivas. 

Suvokti „lanksčios įmonės“ koncepciją padės priminimas patiems 
sau, kad biurokratija yra tik vienas iš beveik begalybės žmonių ir in- 
formacijos organizavimo būdų. Iš tikrųjų turime milžinišką organiza- 
cinių formų rinkinį: nuo džiazo grupės iki šnipinėjimo tinklų, nuo gen- 
čių, klanų, seniūnų pasitarimų iki vienuolynų ir futbolo komandų. Kiek- 
viena forma turi ką nors gero ir blogo. Kiekvienai būdingi unikalūs 
informacijos rinkimo ir paskirstymo, valdžios lokalizavimo būdai. 

Galima įsivaizduoti, jog bendrovės viduje yra vienuolyno stiliaus 
padalinys, rašantis programas... tyrimų grupė, organizuota kaip im- 
provizuojanti džiazo grupė... į skyrius padalytas seklių tinklas, besilai- 
kantis tam tikrų taisyklių, veikiantis pagal įstatymus, žvalgantis įmo- 
nių susiliejimo ar įsigijimo galimybes... ir komersantai, suburti kaip 
labai motyvuota „gentis“, turinti savo karo dainas ir emocinius narys- 
tės ritualus (autoriui teko lankytis didelės korporacijos komersantų 
susirinkime, kuriame buvo pradedama diegti gentinė forma, ir nariai 

taip psichologiškai rengėsi savo darbui, kad tikra to žodžio prasme 
šoko ant stalų). 

Naujas bendrovės kaip labai skirtingų, daugelio jau nebiurokratiš- 
kų organizacijų rinkinio suvokimas parodo tai, kas kai kuriose įmonė- 
se jau egzistuoja pusiau priglaistyta arba embrionine forma. Didžiuma 
įmonių pasijus siekiančios tokio laisvos formos modelio vien todėl, 
kad išgyventų rytdienos nemasinės ekonomikos sąlygomis. 

Termino „lanksti įmonė“ reikia todėl, kad anglų kalboje nėra tinka- 
mo žodžio apibūdinti tokiai realijai. Prancūzų ekonomistas Hubertas 
Landier rytdienos verslui apibrėžti vartoja sunkiai ištariamą Žodį po- 
lycellular („daugialąstis“). Dar kiti, užuot lyginę su mechanizmu, va- 
dina jį „nervų“ ar panašia į nervų sistema. Treti ryškėjančią verslo 
organizaciją vadina tinklu. 

Nors visi šie žodžiai užgriebia kokį nors naujos realybės aspektą, 
nė vienas nėra visai tikslus, nes ryškėjanti ateities verslo forma apima 
visus aspektus ir dar daugiau. 

Šie žodžiai gali turėti savyje daugialąstės ar nervų sistemos reikš- 
mės elementų. Jie gali būti (arba ne) įtraukti į sistemą. Bet organizaci- 
joje gali būti likusių ir visiškai biurokratiškų padalinių, nes atliekant 
tam tikras funkcijas biurokratija išliks svarbi. 

Svarbiausias biurokratinių įmonių bruožas yra tai, kad santykiai 
tarp jos dalių nėra labai tiksliai iš anksto apibrėžti, kaip kad informa- 
cija būdavo sukišama į senovinę duomenų bazę. 

Vietoj to lanksčios įmonės padaliniai pagal poreikį gali traukti infor- 
maciją, Žmones ir pinigus viena iš kitos ir iš svetimų organizacijų. Jos gali 
būti artimos kaimynės arba skirtinguose žemynuose. Jų funkcijos gali iš 
dalies sutapti, kaip informacija hipermedia duomenų bazėje; siekiant kitų 
tikslų, funkcijos gali būti logiškai, geografiškai ar finansiškai padalytos. 
Vienos gali naudotis daugybe centro paslaugų, o kitos tiktai keletu. 

Savo ruožtu tam reikia laisvesnių ir greitesnių informacijos srautų. 
Tai reiškia, kad informacijos siuntimo kanalai susikryžiuos, leisis Že- 
myn, kils aukštyn ir keliaus šoniniais takeliais - kaip nervų sistemos 
kanalai, peraugantys organizacijos struktūros langelius, kad Žmonės 
galėtų keistis idėjomis, duomenimis, formuluotėmis, užuominomis, in- 
tuicija, faktais, strategija, pasišnibždėjimais, gestais ir šypsenomis — 
visa tai, pasirodo, labai svarbu veiksmingumui. 

„Kai reikiamus Žmones susieji su reikiama informacija, gauni pri- 
dėtinę vertę“,- sako Hewlett-Pacard bendrovės biurų rinkodaros di- 
rektorius Charlesas Jepsonas, dar pridurdamas, kad „informacija yra 
pasikeitimų visais lygmenimis katalizatorius“. Dėl to informacijos val- 
džia kelia tokią pagarbią baimę. 


Ateities šeimos įmonės 


Viena iš labiausiai prispaustų verslo formų, sunkiausiai siekianti iš- 
silaisvinti 1š tradicinio biurokratijos valdymo, yra mamos ir tėčio įmo- 
nė, kurios simbolis yra toks žmogus, kaip Rossis D'Eustachios Itali- 
j0je. 

Kadaise visas verslas iš tikrųjų priklausė mažoms šeimyninėms įmo- 
nėlėms. Maždaug nuo XIX a. pradžios, augant bendrovėms, jos persi- 
formavo į profesionaliai valdomas biurokratinės įmones. 

Kaip jau matėme, šiandien vėl daugėja nepriklausomų, šeimos pa- 
grindais dirbančių įmonių. Tačiau, be to, mes matėme plitimą filialų, 
kurie mamos ir tėčio darbuotojus susieja su didelių įmonių finansinin- 
kų ir tarpininkų įtakos zonomis. Kitas logiškas žingsnis bus žengtas 
tada, kai šeimos įmonės, kaip gerbiami ir pajėgūs padaliniai, išdygs ir 
didelių korporacijų viduje. 

Daugelis didelių įmonių leidžia sau ciniškai postringauti apie „šei- 
mą“. Iš metinės ataskaitos puslapių mums šypsosi valdytojas, vilkintis 
nepriekaištingai pasiūtą kostiumą, o jo padėjėjo parašytas tekstas įti- 
kinėja mus, kad įmonėje visi, nuo valdytojo iki valytojo, yra „vienos 
didelės šeimos“ nariai. 

Tačiau nėra nieko nepalankesnio šeimyniniam organizavimui ir, Ži- 
noma, priešiškesnio pačiam šeimos gyvenimui nei tipiška verslo biu- 
rokratija. Dėl to ir galioja plačiai taikomas korporacijų draudimas pri- 
imti į darbą vyrą ir žmoną. 

"Tokių taisyklių, turėjusių saugoti nuo favoritiškumo ir išnaudoji- 
mo, dabar Jungtinėse Valstijose pradedama nepaisyti, nes tarp dar- 
buotojų daugėja aukštos kvalifikacijos darbuotojų moterų, ir bendro- 
vėms darosi sunku perkelti į kitą vietą sutuoktinį, jei šis čia turi gerą 
darbą. 

Galime tikėtis išvysti, kaip bendrovės priima į darbą sutuoktinius 
kaip poras. Neilgai trukus mes, be abejonės, išvysime žmonos/vyro 
komandą, kuri bus atsakinga už pelno centrą ir kuriai bus leidžiama, o 
iš tikrųjų ji netgi bus skatinama dirbti čia kaip šeimos įmonėje. 

Toks pat rezultatas bus pripažinus tokias bendroves kaip D'Eusta- 
chios Euroflex. Jei tokia įmonė būtų įtraukta į darbus, ar vertėtų ardy- 
ti šią šeimos komandą, kuri sėkmingai dirbo iš pat pradžių? Protingi 
darbdaviai nertųsi iš kailio, kad tokia šeima nebūtų išskirta. 

Familializmas, kartais ir per daug giriamas, aukščiausio rango val- 
dininkams pateikia daug reikalavimų. 

Didelę valdžią turinti žmonos ir vyro komanda įmonėje gali būti 
galinga politinė jėga. Korporacijoje priimtą normą - valdyti savo jaus- 
mus - čia gali pakeisti riksmai, ašaros ir tariamas nelogiškumas, daž- 
nas šeimyniniame gyvenime. Bendrovės, kurių dauguma darbuotojų 
yra vyrai, gali būti priverstos įrengti atskirus kabinetus moterims va- 
dybininkėms, turinčioms užnugarį - vyrus ar giminaičius. Kaip tokio- 
je sistemoje užtikrinti, kad svarbūs darbai nebūtų pavedami idiotui 
sūnui? Kaip vertinti pareigų tęstinumą? Nei viena iš šių problemų nė- 
ra lengvai išsprendžiama. 

Antra vertus, šeimos įmonės turi daug pranašumų. Priešingai nei 
nedidelės biurokratinės įmonės, jos gali nedelsdamos daryti sprendi- 
mus. Jos dažnai būna pasirengusios drąsiai rizikuoti versle. Šeimų įmo- 
nės gali greičiau keistis ir geriau prisitaikyti prie naujų rinkos sąlygų. 
Greita ir prasminga komunikacija, nuolatinis bendravimas akis į akį, 
net ir lovoje, čia daug pasakoma net murmesiu ar grimasa. Šeimos 
nariai paprastai stipriai jaučia esantys įmonės „savininkai“, būna labai 
motyvuoti, lojalūs ir dažnai nepaprastai daug dirba. 

Dėl visų šių priežasčių galime tikėtis, kad šeimynų įmonės pradės 
klestėti didžiulių įmonių viduje ir užjų ribų. 

Pakistano vadybos ekspertas Syedas Mumtazas Saeedas taikliai pa- 
žymėjo: „Vakaruose industrinės eros dehumanizavimas įvyko dėl šei- 
mos ištrėmimo iš ekonominės plotmės į socialinę. Todėl moderniojo 
amžiaus vadovai yra plėšomi į dvi dalis, fiziškai tarp darbovietės ir 
namų, emociškai tarp šeimos ir organizacijos... Šis konfliktas yra šiuo- 
laikinėse Vakarų visuomenėse egzistuojančių motyvacijos, moralės bei 
našumo problemų pagrindas.“ 

Saeedas įrodinėja, kad „trečiojo pasaulio“ šalys turėtų atmesti biu- 
rokratinį beasmeniškumą ir Vakarų antišeimyniškumą bei plėtoti eko- 
nomiką šeimos pagrindu. 

Jis pasisako už tai, jog būtų laikomasi klasikinio paternalizmo, ku- 
ris buvo iššluotas ne tik iš daugelio Vakarų bendrovių, bet nyksta net 
ir Japonijoje. Tačiau tai yra visai kas kita negu lanksti įmonė, kurioje 
teoriškai įmanoma turėti vieną visiškai paternalistinį pelno centrą, o 
kitus - visiškai nepaternalistinius, vieną padalinį, valdomą kaip laivy- 
no naujokų mokymo stovykla, o kitą - kaip komuna. Randantis nau- 
joms organizavimo formoms, korporacijų antikolonializmas virs šei- 
mos verslo liberalizavimu, įgaunančiu lanksčios įmonės formą. 

"Tačiau toliau pamatysime, kad šeimos įmonė yra tik viena iš daugy- 
bės spalvingų verslo formų, kurios ateinančiais metais atims valdžią iš 
valdymo biurokratų. 

Kas dešimtmetį Jungtinės Valstijos būna užpuolamos. 

Neseniai 400 000 karių armija iš dvylikos placdarmo pozicijų pa- 
sklido po valstybę su šešių savaičių kampanija. Jos pabaigoje armija 
atsitraukė, išnyko ją supančioje visuomenėje kartu su savo technika, 
telekomunikacijomis ir kompiuteriais, jungusiais jų padalinius per lau- 
ko operacijas. 

Nors retai studijuojami, šios masinės kampanijos planai gali pamo- 
kyti daugelį Amerikos verslo šakų. Kadangi šios armijos tikslas yra 
surinkti detalią informaciją, kuria bus pagrįsti milijonai verslo spren- 
dimų. Negana to, kampanijos organizavimo būdas daugeliui vadovau- 
jančių darbuotojų padės suprasti jų pačių darbą. 

Žinoma, čia kalbame apie JAV gyventojų surašymo biurą, ir kas 
dešimt metų vykstant jos kampanijai aiškėja ateities įmonės forma - 
lanksti įmonė. Kadangi po tradicinių struktūrų laikotarpio ekonomika 
pasidarė labai įvairi, bendrovės bus priverstos rasti naujų, įvairesnių 
verslo formų. 

Tai ne vien akademinė teorija. Tai susiję su įmonės išgyvenimu. Ki- 
bernetikas W.Rossas Ashley prieš daug metų sukūrė terminą „būtina 
įvairovė“ apibūdinti vienai iš sąlygų, būtinų bet kuriai sistemai išsilai- 
kyti. Šiandienos verslas paprasčiausiai nėra toks įvairus, kad išsilaiky- 
tų XXI amžiuje. 

Ieškodami būdų prisitaikyti prie aplinkos, verslininkai gali pirmą- 

syk arba pakartotinai atrasti, kad daug dalykų pražiūrima, užslopina- 
ma, neteisingai suprantama arba jais piktnaudžiauja valdymo apara- 
tas. Idėjų jie ieškos visur: kitose verslo šakose, tokiose ne verslo orga- 
nizacijose kaip vyriausybės, politinės partijos, universitetai, kariuo- 
menė, taip pat ir gyventojų surašymo biurai. 

Čia pateikiami pavyzdžiai to, ką jie ras. 


Pulsuojanti organizacija 


"Tai organizacija, kuri reguliariai išsiplečia ir susitraukia. Geras pavyz- 
dys yra JAV gyventojų surašymo biuras, kuris kas dešimt metų bepro- 
tiškai išsiplečia, paskui susitraukia, pradėjęs planuoti kito dešimtme- 
čio surašymą, vėl išsiplečia. 

Turintis maždaug 7000 nuolatinių darbuotojų Biuras išlaiko dvyli- 
ka regioninių centrų visose Jungtinėse Valstijose. Tačiau kad būtų su- 
rašyti visi gyventojai, kiekvienam iš dvylikos centrų dar įsteigiami ly- 
giagretūs „šešėliniai“ centrai. Per juos apklausiama per 1,2 milijono 
kandidatų, ieškant 400 000 „karių“, kurie vėliau visur pasklinda ir 
pasibeldžia į kiekvieno amerikiečio duris. Tokie šešėliniai centrai turi 
gyvuoti metus ar pusantrų, o paskui yra išformuojami. Tada persona- 
las vėl susitraukia iki maždaug 7000 darbuotojų. Po kurio laiko vėl 
pradedamas planuoti po dešimties metų būsiantis surašymas. 

Sėkmingai susidorojantys su šia užduotimi turėtų gauti olimpinio 
aukso medalio ekvivalentą vadybos srityje. Per 1990 metų surašymą 
knibždėte knibždėjo kompiuterio programų ir kitokių apmaudžių klai- 
dų. Tačiau užduotis, be abejonės, įbaugintų daugelį net aukštesniųjų 
vadovų. Iš tikrųjų didžiuma įmonių pastebės, kad jų pačių problemos, 
nors ir mažesnės, bet yra panašios. Juk ir daugelyje pramonės šakų 
yra tokių „pulsuojančių organizacijų“. 

"Tai matome bendrovėse, kurios kasmet, keisdamos modelius, didi- 
na darbų apimtį, o paskui vėl sumažina; mažmenų pardavimo įmonė- 
se, kurios samdo papildomų darbuotojų prieš Kalėdas ir atleidžia sau- 
sio mėnesį; taip pat techninėse grupėse, kurios dalyvauja kino ir tele- 
vizijos filmavimuose. 

Iš tikrųjų viena iš sparčiausiai besiplėtojančių šiandienos verslo for- 

mų yra ypatingos paskirties, arba projektinės, grupės, kurias Ateities 
sukrėtime mes pavadinome „adhokratija“ (išlot. ad hoc - šiuo atveju. 
Vert. past. ). Tačiau tai tiktai pulsuojančios organizacijos variantai. Tikri 
„pulsuotojai“ išauga ir kartkartėmis susitraukia, o projektinė grupė 
paprastai atlieka vieną užduotį. Taigi ji padidėja ir sumažėja, o paskui 
būna išformuojama, tik kartą. Pagal pobūdį tai yra „vienakarčio pul- 
so“ organizacija. 

Pulsuojančių organizacijų reikalavimai informacijai ir komunikaci- 
jai būna unikalūs. Pavyzdžiui, per 1990 metų surašymą Biuro šešėli- 
niai centrai buvo sujungti su apie 80 mln. JAV dolerių vertės kompiu- 
terių ir telekomunikacijų įrengimų laikiname kompiuteriniame tinkle; 
atlikus darbą, šį tinklą buvo numatyta arba išmesti, arba įrengti nuola- 
tiniam darbui organizacijoje. 

Vadovaujantys darbuotojai, atsakingi už pulsuojančias bendroves 
ar padalinius, dažnai pajunta, kad ir jų valdžia yra pulsuojanti. Suma- 
žėjus padaliniui, lėšų šaltinis irgi išdžiūva. Žmonės dingsta. Turėtas 
informacijos ir talentų fondas sumažėja. Konkuruojančių padalinių val- 
džia bendrovėje santykinai išplinta, vis labiau mažėjant bendrovei. Pul- 
suojančios valdžios struktūroje dideliam projektui vadovaujantis ad- 
ministratorius vieną dieną gali būti „700 svarų gorila“, o kitą dieną — 
beždžionė. Mat daugelis pulsuojančių bendrovių daro poveikį viena 
kitai, jų ritmas persiduoda ir ekonomikai. 

Bet pulsuojama ne vien tik dydžio prasme. Kai kurios bendrovės 
pulsuoja tarp centralizacijos ir decentralizacijos. Sulig kiekvienu rit- 
mingu žingsniu ar pulso dūžiu keičiasi informacijos struktūros, o su 
jomis ir valdžia. Vis spartėjantys pasikeitimai ir vis didėjantis nenu- 
spėjamumas pranašauja greitesnį pulsavimą ateityje. 


Dviveidė organizacija 


Kita forma, kurią įgis daugelis lanksčių įmonių, yra dviveidis darinys, 
galintis veikti dviem režimais, atsižvelgiant į aplinkybes. Kartkartėmis 
kinta pulsuojančio darinio dydis ir organizavimas. Jano tipo organiza- 
cija gali išlikti to paties dydžio, tačiau pagal poreikį gali tapti hierar- 
chine arba nehierarchine. Puikiausias pavyzdys čia būtų garsusis britų 

karinis dalinys, Specialioji oro tarnyba (Special Air Service, SAS). Ji 
naudojama labai tiksliems antiteroristiniams smūgiams suduoti, įkaitų 
laisvinimui ir kitoms užduotims, kai reikia pulti staigiai ir veikti gud- 
rumu, ji gali veikti dviem visiškai priešingais režimais. Pratybų aikštė- 
je tai kruopščiai parengtas ir aklai paklūstantis būrys. Pulko protoko- 
14 dar sustiprina rėkaujantys seržantai. Laipsnių ir hierarchijos privi- 
legijų brutaliai laikomasi. 

"Tačiau vykstant kovai iš tų pačių žmonių laukiama visiškai kitokio 
elgesio. SAS kariai kaunasi mažomis grupėmis, dažnai atkirstomis nuo 
bazinių pajėgų, be karininkų. Būna padalinio vadas, bet jis gali neturė- 
ti formalaus laipsnio ir į jį gali būti kreipiamasi paprastai, „viršinin- 
ke“. Pratybų aikštelėje pajuokiamai „Sserais“ vadinami vyrai dabar tampa 
„ponais“ arba į juos kreipiamasi tiesiog vardu. Tas pats seržantas, ku- 
ris plūdo kareivį už kokį nors smulkų aprangos taisyklų pažeidimą, 
dabar gali toleruoti juokus apie tuos „pratybų aikštelės idiotus“. Ug- 
nies akivaizdoje laipsnius, hierarchiją ir privilegijas keičia kitoks tai- 
syklių rinkinys. 

Kapitonas Davidas Stirlingas, pasiūlęs idėją suformuoti SAS, nu- 
rodė, kad mažiausias desantininkų ar komandosų padalinys susideda 
iš aštuonių ar dešimties vyrų, vadovaujamų karininko, kuris galvoja už 
visus. Stirlingas įtikinėjo sukurti negirdėtą dalyką kariuomenės istori- 
joje - keturių vyrų kovinį modulį. 

Jau būdamas SAS, Stirlingas rašė: „Kiekvienas iš keturių vyrų 
buvo mokytas aukščiausiu bendruoju SAS karinių galių diapazono 
mokymo lygiu ir dar papildomai kiekvienas, atsižvelgiant į jo gebėji- 
mus, buvo mokomas mažiausiai vieno specialaus dalyko. Dažnai vi- 
siškoje tamsoje dalyvaudamas operacijoje, kiekvieno modulio kiek- 
vienas SAS vyras, įtempęs visas jėgas, lavino individualų įžvalgumą 
ir nuovokumą.“ 

Stirlingas atkakliai siekė skaičiaus „keturi“, kad įprastiniu būdu ne- 
iškiltų lyderiai. Pavojų, kad kiekvienas asmuo ims veikti kaip atskira 
patranka, mažina ypač motyvuotų komandos žaidėjų pasirinkimas. Taip 
sukuriama organizacija, aprašyta kaip „unikali karinė demokratija... 
kurioje, jei žmogui pasiseka, jis gali iškeisti priklausymą ankstesnei 
klasei ir netgi identitetą į dalyvavimą vaidmenų pasiskirstyme, tokia- 
me įpareigojančiame, lyg tai būtų šeima“. Tai intensyvus mokymas ir 

pasiaukojimas, suteikiantis galimybių tam pačiam padaliniui veikti ir 
autoritariniu, ir demokratiniu režimu - taip, kaip reikia tuo metu. 

Versle yra tas pat - vienaip dera elgtis normaliomis sąlygomis, ki- 
taip ištikus krizei. Šiandien daug įmonių kuria krizių centrus, planus 
nenumatytiems atvejams ir atsarginius variantus. Tačiau mažai įmonių 
rengia savo darbuotojus veikti dviem visiškai skirtingais režimais. 

Šiuolaikinė krizės valdymo koncepcija yra tokia, kad reikia kurti 
„Šešėlinį valdymą“, atsarginį, pasirengusį kritišku atveju perimti val- 
džią. Galimybė tai padaryti labai priklauso nuo informacijos pasiekia- 
mumo ir komunikacijų kontrolės. Pavyzdžiui, Southern California Edi- 
son, eksploatucjanti San Onofre atominę jėgainę, įrengė sudėtingą kri- 
zinių atvejų informacijos sistemą, kurią sudaro distancinis registravi- 
mas, balso ir vaizdo ryšys, kad krizės valdymo centras galėtų susisiek- 
ti su atskirais padaliniais. 

Vis daugėjant ekonominių ir politinių neramumų, retkarčiais pasi- 
rodant technologiniams atradimams bei įvykstant katastrofoms, gali- 
me tikėtis, kad krizės griūte užgrius viena po kitos: tai bus ir teroristi- 
niai antpuoliai, ir gamybos sutrikimai, ir netikėtos tarptautinės krizės. 
Exxon naftos išsiliejimas, Continental Illinois banko bankrotas, taupy- 
mo ir paskolų bankrotų banga, A.H.Robins bendrovės žlugimas po 
to, kai buvo nustatyta, kad gimdos kontraceptinė priemonė sukelia 
sveikatos sutrikimų - šie įvykiai dar tik įžanga į būsimųjų verslo krizių 
įvairovę. 

Kiekviena krizė sukelia valdžių kaitą: kai apkaltinami atpirkimo 
ožiai, iškyla nauji lyderiai, dar kiti sukompromituojami ir pakeičiami. 
Tačiau revoliucinių pokyčių laikotarpiu padidėjusi krizių galimybė reiš- 
kia, kad verslo pasaulyje krizių valdymo komandos ir dviveidės orga- 
nizacijos išplis ir taps nuolatinėmis lanksčios įmonės dalimis. 


Organizacija - šachmatų lenta 

Austrijoje po Antrojo pasaulinio karo dvi pagrindinės politinės parti- 
jos sudarė sutartį, garantuojančią, kad bet kuriai partijai laimėjus aukš- 
čiausiąją vietą, vienu aukštu žemiau bus įtaisytas opozicinės partijos 


narys, ir taip iki paties žemiausio lygmens. Tokia proparz sistema reiš- 

kė, jog valstybei priklausančiose bendrovėse, bankuose, draudimo ben- 
drovėse, netgi mokyklose ir universitetuose pagrindines pareigas so- 
cialistai „raudonieji“ ėjo pakaitomis su konservatoriais „juodaisiais“. 

Šiandien tokiu principu dirbantį matome, pavyzdžiui, japonų ban- 
ką Kalifornijoje, kuriame kiekviename hierarchijos lygmenyje japo- 
nus pakeičia amerikiečiai; tai garantuoja, kad Tokijas gauna informa- 
cijos srautą tokį, kokį jį mato japonai, ir ne vien iš pačios viršūnės, bet 
ir iš daugelio organizacinių lygmenų. Aukščiausiąją valdžią sustiprina 
nuolatinis informacijos srautas, plūstantis iškart iš kelių lygmenų. Įmo- 
nės, įgaudamos globalinį pobūdį, be jokios abejonės, bandys pritaikyti 
austrų Ir japonų metodą. 


Komisarų organizacija 


Sovietų armijos padaliniai tradiciškai turėjo ne vien karinius vadus, bet 
šalia jų dar ir politinius karininkus. Karo vadai duodavo ataskaitą kari- 
ne linija, o politiniai karininkai atsiskaitinėdavo Komunistų partijai. Taip 
buvo daroma dėl to, kad armija būtų partijos objektas. Versle mes irgi 
dažnai matome „komisarus“, paskirtus aukštesnės valdžios ir nusiųstus 
į pavaldžius dalinius, kad šie stebėtų, kas vyksta, ir perduotų žinias į 
patį viršų kitokiais, negu įprasta normalioje hierarchijoje, kanalais. 

Tada jau būna du informacijos kanalai vietoj vieno, ir tai suardo 
griežtą biurokratinę vieno kanalo sistemą. Čia matyti ir didelės val- 
dančiosios viršūnės nepasitikėjimas informacijos srautu, gaunamu nor- 
maliais kanalais. 

Kai viskas greičiau kinta ir mažėja galimybių iš anksto numatyti, 
kas įvyks, vadovaujantis darbuotojas pasinaudos „komisarais“, kad pri- 
baigtų biurokratiją, desperatiškai bandančią išlaikyti valdžią. 


Baronų organizacija 
Geriausias gyvas feodalinės organizacijos pavyzdys šiandien aptin- 
kamas universitete, kur kiekvienas fakultetas yra baronystė, profe- 


soriai priklauso tam tikrai kategorijai ir valdo ką tik iškeptus magist- 

rantus, 0 šie sudaro baudžiauninkų korpusą. Ši feodalinė atgyvena 
įstrigusi biurokratinėje administracinėje universiteto struktūroje (ir 
dažnai su ja kariauja). Kitas pavyzdys yra Jungtinių Valstijų Kongre- 
sas, kuriame 535 išrinkti „baronai“ valdo didžiulį biurokratinį per- 
sonalą. 

Panaši industrinė biurokratija ir feodaliniai baronai yra Didžiojo 
Aštuoneto finansinėse įmonėse, didelėse teisės, brokerių tarpininka- 
vimo įmonėse ir kariuomenėje, kur kiekviena jos rūšis - armija, laivy- 
nas, oro pajėgos - yra labai nepriklausomas dvaras. Už šiuos dvarus 
atsakingi generolai ir admirolai gali turėti daugiau realios valdžios ne- 
gu aukštesnio laipsnio karininkai štabe, nedisponuojantys karinėmis 
pajėgomis. 

„Baronijose“ baronai vienas su kitu kariauja, dažnai sudarydami 
aljansus, kad susilpnintų centrinę valdžią. Tokių feodalizmo elementų 
kartu su vadinamąja „išlikusia vasaline priklausomybe“ galima rasti ir 
versle. 

George'as Mastersas, patyręs inžinierius, dirbęs keliems JAV elek- 
tronikos gamintojams, dabar yra korporacijos viceprezidento Philipo 
Ameso administracijos padėjėjas vienoje iš didžiausių pasaulio kom- 
piuterių bendrovių. Jeigu kam nors iš personalo būtų įdomu patikrinti 
jį, tai sužinotų, kad Mastersas įsidarbino netrukus po to, kai čia atėjo 
Amesas. Ir jeigu jie patikrintų, kas buvo dar anksčiau, tai sužinotų, 
jog tas pats buvo ir bendrovėje, kurioje jie darbavosi prieš ateidami 
čionai. Tas pats ir dar anksčiau. 

Mastersas ir Amesas draugauja ir kaip bendradarbiai, ir kaip šau- 
nūs stiklelio mėgėjai. Jie ir jų žmonos kartu atostogauja. Iš tikrųjų 
Mastersas ir Amesas (žmonės tikri, vardai išgalvoti) kartu dirba jau 
penkiolika metų, Mastersas visada atseka paskui Amesą, o pastarasis 
sėkmingai šuoliuoja į vis aukštesnes pareigas. 

"Toks modelis, vadinamas arba „prikabink savo vežėčias prie Žvaigž- 
dės“, arba „pasivažinėk ant svetimo frako skvernų“ (t.y. iškilk įtakingo 
draugo dėka), aptinkamas beveik kiekvienoje didelėje įmonėje. Kadan- 
gi tai labai sumažina poreikį komunikuoti - vyrai taip gerai vienas kitą 
pažįsta, kad gali numanyti kits kito reakcijas - siekiant tam tikrų tikslų, 
tai gali būti labai veiksminga, nors ir pažeidžia formalias personalo tai- 
sykles, pagal kurias parinkimas turi būti „objektyvus“. 

„Vasalinės priklausomybės“ psichologija ypač sudėtinga, apimanti 
viską — nuo globėjiškumo iki apsikeitimo finasinėmis, seksualinėmis 
ar kitomis paslaugomis. Tačiau iš esmės ši sistema yra feodalinė ir 
subjektyvi, o ne biurokratinė ir beasmenė. 

Tokie patys sudėtingi yra valdžios santykiai. Vasalas, arba valdinys, 
priklauso nuo „lordo“, arba viršesnio pareigomis, kuris organizacijos 
struktūros lentelėje yra aukščiau. Tačiau, antra vertus, pats viršiausias 
lapinas gali būti visiškai priklausomas nuo savo mažojo valdininkėlio, 
kurio svarbiausia neoficiali funkcija, tarkim, slėpti viršininko silpny- 
bes. Tai gali būti tokia banali užduotis, kaip viršininko pridengimas, 
jeigu šis yra per daug girtas ir negali atlikti savo pareigų. Gali būti ir 
tokia neįprasta paslauga, kaip skaityti arba pristatyti uŽ jį gaminį, nes 
viršininkas turi bendrovei nežinomą sutrikimą - disleksiją. 

Biurokratijai silpstant ir užsikemšant jos kanalams bei kabinetams, 
ko gero, pradės vešėti ir kitos neofeodalizmo formos bei įpročiai, ra- 
siantys savo vietą lanksčioje įmonėje. 


Skunko organizacija 


Komandai pateikiama apytikriai apibrėžta problema ar tikslas, ji fi- 
nansuojama, jai leidžiama veikti nesilaikant nusistovėjusių bendro- 
vės taisyklių. Taigi skunko grupė ignoruoja ir kabinetą, ir oficialius 
kanalus, t. y. specializaciją ir egzistuojančios korporacijos biurokra- 
tijos hierarchiją. 

Išsiskiria milžiniški energijos kiekiai: nepaprastai greitai keičiama- 
si informacija už normalių kanalų ribų. Projekto dalyviai labai karštai 
imasi darbo, labai emocingai tarpusavy bendrauja ir dažnai nepapras- 
tai sudėtingi projektai atliekami per rekordiškai trumpą laiką. 

Hirotaka Takeuchi ir Ikujiro Nonaka iš Japonijos Hitotsubashi uni- 
versiteto rašė apie „Naują naujo gaminio kūrimo žaidimą“: kai Honda 
norėjo sukurti automobilį, kuris būtų patrauklus jauniems žmonėms, 
surinko vidutiniškai po dvidešimt septynerius metus turinčių žmonių 
komandą ir leido jai laisvai veikti.Vieno jauno inžinieriaus žodžiais 
tariant, „kaip puiku, kad bendrovė mums suteikė laisvę veikti savo 
nuožiūra“. 

Kai Nippon Electric Company (NEC) kūrė savo PC8000, davė pro- 
jektą grupei buvusių mikroprocesorių pardavimo inžinierių, neturin- 
čių jokios patirties su asmeniniais kompiuteriais. Projekto vadovas sa- 
kė: „Administracija leido mums imtis projekto su sąlyga, kad patys 
sukursime gaminį ir patys būsime atsakingi už gamybą, pardavimą bei 
techninį aptarnavimą.“ 

IBM asmeninį kompiuterį, tapusį pramonės standartu, sukūrė be- 
veik savarankiška grupė, dirbusi Boka Ratone, Floridoje. Išskyrus ket- 
virčių ataskaitas korporacijos centrui Armonke, Niujorke, komandai 
buvo leista veikti laisvai, kaip nori. Jiems buvo leista sulaužyti įprasti- 
nę korporacijos taisyklę dėl pirkimo iš pašalinių tiekėjų. Panašių pa- 
vyzdžių galima rasti Apple, Hewlett-Packard, Xerox ir kitose modernių 
technologijų įmonėse. 

Skunko darbo metodas yra natūralus ir kartu karingai antibiurok- 
ratinis. Kaip aprašo Takeuchi ir Nonaka, „projektinė komanda paten- 
ka į „nulinės informacijos“ būklę, kai anksčiau turėtų Žinių negalima 
pritaikyti; tada ji pradeda organizuotis... paliktas bręsti procesas ima 
energingai plėtotis. Projektinė komanda pradeda veikti kaip ką tik 
įsteigta bendrovė - imasi iniciatyvos, rizikuoja ir sudaro nešališką dar- 
botvarkę“. 

Skunkai, kuriems gerai sekasi, sudaro savo vadovybę remdamiesi 
ne formaliais rangais, o patyrimu ir kompetencija. Šie valdžią gavę 
lyderiai dažnai tiesiogiai ir atvirai pradeda kontliktuoti su formaliais, 
biurokratijos paskirtais lyderiais, turinčiais padėti ir prižiūrėti skunkų 
padalinio darbą. 


Iniciatyvi komanda 


Jau pradedame matyti besikuriančių „iniciatyvių“ komandų ar grupių. 
Užuot gavus užduotį iš aukščiau, jas paprastai į vieną vietą suveda 
elektroninis kompiuterinis tinklas. Tokie „informacijos telkiniai“ savo 
antihierarchine prigimtimi pralenkia net skunkus. 

Jie atsiranda, kai Žmonės, nepaprastai susidomėję viena problema, 
randa vienas kitą elektroniniais tinklais ir pradeda keistis informacija, 
kirsdami žinybines linijas, nepaisydami geografijos ar laipsnių. 

Jeigu tai atitinka bendrus korporacijos tikslus, komanda dažnai de- 
mokratiškais keitimosi būdais nustato savo siekius. 

Pavyzdžiui, Skaitmeninių įrengimų korporacijoje Davido Stone'o 
technikos valdybos nariai, išsimėtę po visą pasaulį, surengė elektroni- 
nę „konferenciją“, per kurią kiekvienas komandos narys apibūdino 
savo tikslus. 

Stone'as pasakė: „Paskui aš reikalauju, kad kiekvienas asmuo pa- 
komentuotų vienas kito tikslus, pabrėždamas, ar jais tiki, ar ne, ar tie 
tikslai priimtini ir kokios paramos gali reikėti iš to asmens; parama 
turėtų būti įtraukta į planus. Praėjus pusantro mėnesio nuo šio dialo- 
g0... mes visi perrašome planus, remdamiesi įdėtu darbu, ir dabar jau 
turime sukūrę bendrą komandos planą.“ 

Toks iš pašaknų antibiurokratinis veiklos būdas gali funkcionuoti 
tiktai tokioje atmosferoje, kurioje individams suteikiama daug auto- 
nomijos. Rezultatas gali būti kūrybiškumo prasiveržimo grandininė 
reakcija. Dėl to tokie padaliniai dažniausiai atsiranda ten, kur dėl kon- 
kurencijos įdiegiama daugiausia naujovių. Plečiantis elektroniniam tin- 
klui ir sujungiant lanksčias įmones, tokie iniciatyvūs padaliniai atsiras 
netgi peržengdami įmonės ribas. 


Valdžių įvairovė 


Įvairiapusiškai lanksčiai įmonei valdyti prireiks naujų vadovavimo for- 
mų, kurios yra visiškai nepažįstamos vadovui - biurokratui. 
Aukštesnieji vadovai bus gerokai mažiau homogeniški. Vietoj vie- 
nodai atrodančių (ir vienodai mąstančių) centro administratorių lanks- 
čioje įmonėje bus heterogeniška, individualistiška, antibiurokratinė, 
nenustygstanti, turinti savo nuomonę ir tikriausiai daug kūrybiškesnė 
negu šiandienos biurokratiniai komitetai valdžios grupė. Vietoj tvar- 
kingų valdžios skiriamųjų ribų lanksčioje įmonėje šios ribos bus daug 
sudėtingesnės, trumpalaikės ir miglotos. Vadovas gali turėti reikalų su 
tokiais darbuotojais, kurie biurokratui pasirodys esą įvairaus plauko 
genties vadų, komisarų, egoistiškų primadonų, dabitiškų ir pasipūtu- 
sių baronų, entuziastingų vadų, tylių technokratų, A0/y-roller tipo dva- 
sininkų (religinių sektų nariai, kurie per pamaldas šūksniais ir 

išraiškingais judesiais reiškia religinius jausmus. Vert. past. ) 1r šeimos 
įmonių patriarchų bei matronų mišinys. 

Pavyzdžiui, pulsuojančiai įmonei reikia administratoriaus, kuris 
gali vadovauti ir mažai, ir didelei įmonei, arba.jai reikia turėti tam 
tikrą metodišką sistemą, kuria vadovaujantis valdžia atiduodama ge- 
bėjimų turintiems lyderiams, atsižvelgiant į tai, kokioje fazėje yra 
organizacija. 

Įmonėse, kuriose taikomas šachmatų lentos ir komisaro principas, 
dvi komunikacijos linijos komunikuoja tarpusavyje. Šachmatų lentos 
įmonėse abi linijos veda į vadovo biurą. Komisaro pobūdžio įmonėje 
dvi linijos baigiasi skirtingose vietose — viena siunčia ataskaitas vado- 
vybei, o kita, pavyzdžiui, tiesiog valdybai. 

Visi potvarkiai, turintys poveikį informacijos srautams, paskirsto 
arba perskirsto valdžią. Baronų organizacijose vadovas turi nuolat de- 
rėtis su atsakingais baronais, kurstyti juos vieną prieš kitą, kad nebūtų 
neutralizuotas ar išstumtas jų koalicijos. 

Vargu ar vadovavimas tokiomis sąlygomis būtų beasmenis ar apsi- 
mestinai „moksliškas“, greičiau jau priklausantis nuo intuityvaus jaut- 
rumo, jaudulio, susijusio su klasta, valios stiprybe ir senųjų laikų jaus- 
mingumu. 

Lanksti įmonė tampa labai politiška ta prasme, kad daugybės sudė- 
tinių dalių valdymas yra politiškas. Ji politiška ta prasme, jog sąmo- 
ningas valdžios vartojimas yra politiškas. 

Valdžia - pinigų ir informacijos kontrolės priemonė, - remiama 
bendrovės įstatymo, pamažu pereina iš turinčių teisinę ir formalią po- 
ziciją į rankas tų, kurie turi autoritetą, grįstą žiniomis ir tam tikrais 
psichologiniais bei politiniais įgūdžiais. 


Panacėjos nėra 


Pabaigai pakalbėsime apie tinklus. Į šią organizacijos formą pastaraisiais 
metais buvo kreipiama tiek daug dėmesio, ji buvo taip triukšmingai rekla- 
muojama ir taip plačiai apibrėžiama, kad žiūrėti į ją reikia atsargiai. 
Organizacijos ir verslo įmonės knibždėte knibžda visokiausių tin- 
klų. Paprastai juos laikome neformaliais kanalais, kuriais plūsta in- 

formacija ir įtaka. Feministės skundžiasi, kad „Senių tinklas“ veikia taip, 
kad moterys vadybininkės netektų galimybės būti paaukštintos. Į atsar- 
gą išėję karininkai dažnai turi nuosavus kontaktinius tinklus, kaip ir 
buvę policininkai arba Federalinio tyrimų biuro darbuotojai; daugelis 
jų, išėję į pensiją, pradeda dirbti kaip korporacijų apsaugos darbuotojai. 

Homoseksualai turi savo tinklus, kurie yra ypač stiprūs tam tikrose 
pramonės šakose, tokiose kaip mada ir interjero dizainas. Etninės ma- 
žumos turi savo tinklus - užjūrio kinai Pietryčių Azijoje, žydai Europo- 
jeir Amerikoje, vakarų indai Britanijoje. Šiaip persikraustę žmonės irgi 
kuria savo komunikacijų tinklus: niujorkiečiai Teksase, vadinamoji gru- 
zinų matija, atkeliavusi į Vašingtoną prezidento Jimmy'io Carterio lai- 
kais, ukrainiečiai, atvykę į Maskvą su Leonidu Brežnevu. 

"Trumpai tariant, daugybės rūšių neformalūs tinklai kuriami prak- 
tiškai visose mišriose visuomenėse. Prie jų reikėtų priskirti ir forma- 
lius tinklus - pavyzdžiui, masonus, mormonus arba katalikų ordiną 
Opus Dei. 

Ilgą laiką verslo teoretikai ir ekonomistai ignoravo tokių tinklų vaid- 
menį ir struktūrą. Šiandien jie studijuojami kaip potencialūs korpora- 
cijos struktūros modeliai. 

"Tokį susidomėjimą galėjo sukelti esminiai socialiniai pakitimai. Vie- 
nas tokių pakitimų yra jau minėtas formalios komunikacijos bendro- 
vės Žlugimas. Jei įmonės biurokratiniai kanalai iš kabinetų užsikemša, 
nebegali pakelti didžiulės komunikacijos ir informacijos naštos, šian- 
dien reikalingos gerovei kurti, jei reikiama informacija nepatenka „rei- 
kiamam asmeniui“ kaip anksčiau, tai darbuotojai pradeda vėl naudo- 
tis neformaliais tinklais, kad padėtų pakelti informacijos naštą. 

Panašiai bendrovės ir darbo grupės dėl ekonomikos demasifikavi- 
mo yra priverstos bendrauti su didesniu skaičiumi įvairesnių partne- 
rių negu anksčiau, taigi megzti daugiau asmeninių ir elektroninių ryšių 
su nepažįstamaisiais. Tačiau kai nepažįstamas žmogus mums ką nors 
sako, iš kur galime žinoti, ar duomenys tikslūs? Jei įmanoma, skeptiš- 
kai nusiteikę vadybininkai formaliais kanalais gautą informaciją patik- 
rina per savo asmeninius ryšius - per žmones, kuriuos seniai pažįsta 
ar su kuriais ilgai dirbo. 

Kadangi vis daugiau atsiranda verslo problemų, kurioms spręsti rei- 
kia įvairiapusės informacijos, o suirusi kabinetų ir kanalų sistema tam 

trukdo, tai darbuotojai remiasi draugų, išsibarsčiusių daugelyje skyrių 
ir padalinių, ryšiais. 

Tokie ryšiai, formalūs ar neformalūs, turi bendrą bruožą. Jie linkę 
būti horizontalūs, o ne vertikalūs, t.y. arba čia matoma „plokščia“ hie- 
rarchija, arba jos iš viso nėra. Ryšiai yra prisitaikantys prie sąlygų, t.y. 
gali greitai persikonfigūruoti, kad atitiktų pasikeitusias sąlygas. Lyde- 
riavimas čia pagrįstas kompetencija ir asmenybės bruožais, 0 ne so- 
cialiniu ar organizaciniu rangu. Valdžios perversmai įvyksta dažniau ir 
lengviau negu biurokratinėje įstaigoje, susidarius naujai situacijai ir 
atsiradus naujų įgūdžių poreikiui. 

Visa tai išpopuliarino korporacijos tinklo sąvoką ir tarp akademikų, 
ir tarp vadybininkų. Corning bendrovė, kuri veikia keturiuose sekto- 
riuose - telekomunikacijų, namų apyvokos reikmenų, statybinių me- 
džiagų ir laboratorijos mokslų, - save apibūdina kaip „globalinį tinklą“. 
Pirmininkas Jamesas R. Houghtonas sako: „Tinklas - tai tarpusavyje 
susijusių verslo rūšių grupė, turinti platų nuosavybės struktūrų diapa- 
zoną... Kiekviename sektoriuje yra įvairių verslo struktūrų, kurių dia- 
pazonas - nuo tradicinio veiklos rūšies perskirstymo iki savininko teisė- 
mis turimų antrinių įmonių ir aljansų su kitomis bendrovėmis. 

Tinklas yra egalitarinis. Nėra pagrindinės bendrovės. Korporacijos 
personalas nėra nei daugiau, nei mažiau svarbus už tam tikros rūšies 
veiklos grupę. O būti bendros įmonės dalimi yra taip pat svarbu, kaip 
dirbti tinklo centre.“ 

Tinklai gali būti nepaprastai naudingi, lankstūs ir antibiurokrati- 
niai. Tačiau karštai juos liaupsinant, dažnai ignoruojami elementarūs 
skirtumai. 

Vienas iš pirmųjų ir rimčiausių tinklo organizacijos analitikų, tuo 
metu dirbęs Briuselyje, Tarptautinių asociacijų sąjungoje, Antony's 
Judge'as aštuntajame dešimtmetyje tyrė žmonių tinklų tankumą ir re- 
agavimo laiką bei jų sąryšio laipsnį. Jis taip pat palygino žmonių tin- 
klus su tokiais negyvais daiktais kaip vamzdynai, energetinės siste- 
mos, geležinkeliai ir transakcijos, reguliuojančios užsienio valiutą, pre- 
kybą plataus vartojimo prekėmis ir t.t. Judge'as sukūrė mažai žinomą, 
bet naudingą tinklo koncepcijos žodynėlį. 

Be to, jis genialiai sulygino globalius tinklus ir globalias problemas, 
iš arti parodydamas, kaip susiję idėjų arba problemų tinklai, kaip iš 

dalies sutampa organizacijų tinklai ir kaip susijusios idėjos bei organi- 
zacijos. 

Dar anksčiau KPMG bendrovės filialo Netmap International dar- 
buotojas Peatas Marwickas, dirbdamas įvairaus verslo srityse ir valdy- 
mo sistemose nuo Malaizijos iki Švedijos, sukūrė metodologiją, kaip 
tokiose skirtingose organizacijose kaip respublikos partija ir didžiulė 
finansinė įmonė atskirti paslėptus komunikacijų tinklus. 

Netmap viceprezidentas Leslie's J.Berkesas sakė: „Organizacijas 
jų nariai kasdien perstruktūrizuoja, kad būtų atliktas darbas. Tai tik- 
roji struktūra. Tai neformali organizacija — tai antiorganizacija... Tai 
pati pirminė organizacija. Jeigu negalite atpažinti ir pastebėti pasikei- 
timų, - klausia Berkesas, - kaip rengiatės ją valdyti? Formalioje orga- 
nizacijoje teks pasitenkinti titulų, hierarchijų ir struktūrų schemų ma- 
nipuliacijomis.“ 

Einant tokiu keliu, galima atidžiai pažvelgti į egzistuojančias orga- 
nizacijas, tačiau karštai žavėtis tinklais ir manyti, kad jie yra pagrindi- 
nė ateities forma - tai turėti galvoje tokį pat vienodumą kaip ir biu- 
rokratija, nors ir aukštesnio lygio, laisvesnę. 

Kaip ir kiekvienas Žmonių organizacijos modelis, tinklas turi ir trū- 
kumų, ir privalumų. Tinklo organizacija puikiai tinka kovai su teroriz- 
mu arba decentralizuotam partizaniniam karui, tačiau visai nebūtų 
malonu, jeigu ji kontroliuotų strateginį branduolinį ginklą, kur ma- 
žiausiai norėtųsi, kad vietinė valdžia būtų nevaldoma. 

Lanksti įmonė yra platesnė sąvoka, reiškianti organizaciją, geban- 
čią veikti ir formaliai, ir neformaliai, turinti pavaldžių, biurokratinių 
ir ryšio organizacijų. Ji reiškia didesnę įvairovę. 


Kontrolės ribos 


Tačiau lanksčios įmonės įvairovė turi ribas. 

„Pelno centrai“ yra matę daug kadaise buvusių monolitinų ben- 
drovių, skylančių į pusiau autonominius, savarankiškai atsiskaitan- 
čius padalinius, atsakingus už savo veiksmus, pelną ir nuostolius. 
„Pelno centrų“ paplitimas gali būti traktuojamas tiktai kaip pirmas 
žingsnis visiško bendrovės išformavimo link, kai ji suskaidoma į vi- 

siškai nepriklausomų rangovų arba laisvų verslininkų tinklą ar kon- 
sorciumą. 

"Tačiau nei vienas socialinis procesas netrunka amžinai ir visiškos 
darbo individualizacijos diena, didžiausia laisvo, nepragmatiško pre- 
kiautojo svajonė, yra dar toli. Vietoj to mes galime tikėtis, kad pelno 
centrai taps mažesni ir įvairesni, tačiau neišsiskaidys į milijonus po 
vieną Žmogų turinčių įmonių. 

Iš tikrųjų įvairovės yra tiek, kiek kiekviena organizacija gali jos 
toleruoti, o vadovai vykdyti. Todėl čia argumentas derėtų toks, kad 
bendrovės turėtų ne maksimaliai didinti savo organizacinių formų įvai- 
rOVę, O pakilusios skrydžiui nuo biurokratijos rigor mortis ištirti daug 
daugiau visokių galimybių negu kada nors anksčiau.Trumpai tariant, 
joms reikia liberalizuoti savo „kolonijas“ ir netgi išrasti naujų formų. 

Šitaip darydamos jos, o kartu ir mes, tolstame nuo idėjos, kad 
organizacija yra kaip mašina, kurios kiekvienas veiksmas yra iš anksto 
žinomas, determinuotas, ir artinamės prie labiau biologinės organi- 
zacijos koncepcijos. Gyvosios sistemos tiktai iš dalies determinuo- 
tos ir tiktai kartais nuspėjamos. Todėl nauji elektroniniai tinklai aiš- 
kiai krypsta nervų sistemos, o ne iš anksto suplanuotos architektū- 
ros modelio, link. 

Todėl Skaitmeninės įrangos tarptautinės inžinerijos vicepreziden- 
tas Davidas Stone'as sako: „Iš anksto negalite pasakyti, kur kryps eis- 
mas... Jei tarp dviejų taškų nutrūks ryšys, tačiau tinklas vis dar bus 
prijungtas prie šių dviejų taškų, tai eismas ras naują kelią...“ Ir dar 
prideda: „Mes tikime komunikacijos tarp dviejų individų, pagrįstos 
žinojimu, o ne hierarchine priklausomybe, reikšme.“ 

Kaip ir hipermedia, nauja duomenų bazės forma leidžia tvarkyti 
informaciją stebėtina daugybe būdų; lanksčios įmonės koncepcija spar- 
čios konkurencijos akivaizdoje suteikia galimybę pritaikyti miriadus 
įvairių būdų. 

Tačiau atsirandanti lanksti ateities įmonė negali funkcionuoti, jei iš 
esmės nepasikeis darbuotojų ir jų viršininkų pavaldumo santykiai. Kaip 
pamatysime toliau, tokių pokyčių irgi randasi. Mat valdžia keičiasi ir 
aukščiausiu lygiu, ir valdytojo kabinete. 

Tuo metu, kai buvau gamyklos ir liejyklos darbininkas, protarpiais dir- 
bau prie automobilių surinkimo linijos. Netgi dabar, praėjus daugiau 
negu trečdaliui šimtmečio, neįmanoma užmiršti to ypač kankinamo jaus- 
mo dėl išdirbio normos didinimo. Kasdien, skambučiui pranešus apie 
pamainos pradžią, mes, darbininkai, lenktyniaudami pradėdavome mo- 
notonišką darbą, desperatiškai stengdamiesi suspėti su automobilių kė- 
bulais, kurie žvangančiu konvejeriu staigiais trūksniais slinkdavo pro 
mus. Bendrovė nuolat stengdavosi pagreitinti konvejerį. 

Slopinamas įsiūtis taip įsitvyrodavo gamykloje, kad kartkartėmis 
be jokios matomos priežasties iš šimtų darbininkų krūtinių ištrūkdavo 
klaikus bežodis staugsmas ir prisidedant kitiems balsams virsdavo šai- 
Žiu, ausį rėžiančiu garsu, kuris risdavosi iš cecho į cechą ir pranykda- 
vo mašinų bildesy ir ūžesy. 

Greitai pro šalį slenkančias mašinas mes turėjome paruošti dažy- 
mo cechui, išlyginti plaktuku smulkius išsikišimus ir lygiai juos nušli- 
fuoti. Tačiau kėbulai ėjo vienas po kito, o mes nespėjome gerai atlikti 
darbo. Praėję pro mus, jie patekdavo pas inspektorius, kurie kreida 
apibrėždavo likusias brokuotas vietas. Jos turėjo būti vėliau išlygin- 
tos. Aštuonių arba dešimties valandų per dieną užtekdavo, kad mes 
pasidarytume kurti raginimams dirbti „kokybiškai“. 

Kažkur buvo „vadovai“- vyrai su baltais marškiniais ir kaklaraiš- 
čiais. Bet mes beveik jokių ryšių su jais neturėjome. 

Šių vyrų baltais marškiniais valdžia pasireiškė ne tik tuo, kad jie 
duodavo mums mokėjimo čekius, bet ir tuo, kad jie turėjo visą infor- 
maciją apie gamyklą, jos tikslus, technologijos procesą ar planus. 
Mes, priešingai, beveik nieko nežinojome apie savo darbą, išskyrus 
keletą iš anksto numatomų darbų. Be raginimo daugiau dirbti, mes 
iš bendrovės negavome beveik jokios informacijos. Mes paskutiniai 
sužinodavome, kad kurį nors cechą rengiamasi uždaryti. Nieko neiš- 
manėme apie rinką ar konkurenciją. Mums nieko nebuvo sakoma 
apie naujus gaminius, kuriuos netrukus turėjo pradėti gaminti, arba 
apie naujas mašinas. 

Iš mūsų buvo tikimasi, kad beatodairiškai manysime, jog mūsų vir- 
šininkai žino, ką daro. (Kaip rodo JAV automobilių pramonės smuki- 
mas, jie nežino.) Iš mūsų buvo laukiama, kad laiku ateisime, dirbsime, 
kad dirbs mūsų raumenys, o burnos tylės. Netgi turėdami stiprią prof- 
sąjungą, jautėmės bejėgiai. Beveidžiai jie laikė mus savo valdžioje. Jie 
buvo vyrai su baltais marškiniais. Valdytojai. Per savo darbo pamainą 
mes buvome totalitarinės valstybės piliečiai. 

Prisimename šiuos išgyvenimus, beveik kasdien skaitydami prane- 
šimus apie naujas gamyklas. Kadangi darboviečių valdžia keičiasi, tai 
ir gyvenimas jau niekad nebebus toks pat. 


Minties išlaisvinimas 


General Electric Salisburyje, Šiaurės Karolinoje, gamina elektros 
skirstymo įrengimus. Tos gamyklos modelį GE nori įdiegti kitose 300 
savo gamyklų. 

Anksčiau, jei sulūždavo koks įrengimas, mašinų operatorius, pvz., 
Bobas Hedenskogas, turėjo apie tai pranešti savo cecho viršininkui 
ir laukti pagalbos. Šiandien Hedenskogas pats daro reikalingus spren- 
dimus. Jis paskambina GE inžinieriui Pleinvilyje, Konektikute, pa- 
klausia patarimo ir imasi atsakomybės už taisymą. Savo iniciatyva jis 
užsako 40 000 JAV dolerių vertės atsarginių dalių, kurių, kaip mano, 
reikės mašinai taisyti. Jis yra vienas iš maždaug 75 darbuotojų gru- 
pės, kuri, vadovaudama per savo komitetus, gamina, sudaro darbo 
planus, netgi kartais priima į darbą žmones. Kartu jie dviem trečda- 

liais sutrumpino gaminio gaminimo laiką, ir 9090 - prekės pristatymo 
klientui laiką. 

Įvedus šią sistemą, kai kurie darbuotojai atsisakė dirbti, jie sakė, 
kad nenori prisiimti papildomos atsakomybės. Tačiau darbuotojų kai- 
ta sumažėjo nuo 1540 pirmais metais, įvedus naują sistemą, iki 6Yo po 
ketverių metų. 

Panašios istorijos girdimos iš visų moderniosios technologijos pa- 
saulio šalių. Ford Australia neseniai sukūrė savo EA Falcon taikyda- 
mi naujovišką darbo sistemą, kuri, anot Financial Times, „prieštarau- 
ja tradiciniam vakarietiškam kokybės užtikrinimo būdui, t. y. admi- 
nistracija tikrina darbininkų našumą, o šie laikosi inžinierių smulkiai 
nurodytų instrukcijų“. 

Ford padarė išvadą, kad nebus norimų rezultatų, jei iš pradžių de- 
fektas bus randamas, o paskui taisomas. Tiktai suteikiant darbinin- 
kams daugiau laisvės, neužprogramuojant kiekvieno jų judesio, gali- 
ma buvo pasiekti tikslą - sumažinti defektų skaičių iki nulio. O tai, 
remiantis straipsniu, reiškė, kad „operatorių valdžia buvo pripažinta 
iki pat cecho lygio“. 

Chrysler-Mitsubishi Diamond-Star gamykloje Normale, Ilinojaus 
valstijoje, įdarbinamiems darbininkams sakoma, kad vietoj vienos nuo- 
latinės užduoties jie turės atlikti keletą skirtingų darbų. Iš jų bus tiki- 
masi naujų idėjų dėl produkcijos tobulinimo, todėl jie turi būti pasi- 
rengę konstruktyviai-kritikuoti bei išklausyti kritiką. 

Mazda Motor gamykloje Flat Roke, Mičigane, eiliniai darbininkai 
tris savaites būna mokomi, į mokymus įtraukiamas ir psichologijos 
kursas. Mažai įdarbinamų Žmonių grupelei duodamos 6 minutės su- 
galvoti 25 būdus, kaip patobulinti paprastą sodo baseiną, o paskui gau- 
na dar 2 minutes, per kurias turi pasakyti dar trisdešimt pasiūlymų. 
Mazda mokymo vadovas sako: „Mes stengiamės atpalaiduoti žmones 
ir leisti jiems atsiverti.“ Po pirmų trijų savaičių darbininkai dar papil- 
domas tris savaites būna mokomi specialaus darbo. Mazda skaičiavi- 
mais, vieno vidutinio darbuotojo samdymui ir mokymui išleidžiama 
po 13 000 JAV dolerių. 

Šios vis labiau prigyjančios sąskaitos pabrėžia nūnai vykstančią is- 
torinę kaitą nuo „gamybos“ prie „gamybos protaujant“ - gerovės kū- 
rimo procese raumenys keičiami protu. Tačiau leidimas darbuotojams 

laisviau rinktis jų darbo atlikimo detales yra tik dar didesnio ledkalnio 
viršūnė. 


Nerūpestingas fermeris 


Kad visa ši valdžios kaitų istorija įgautų perspektyvą, verta pasiskaity- 
ti pramoninės revoliucijos pradžios Anglijoje ir Vakarų Europoje isto- 
riją bei pirmųjų darbdavių nusiskundimus apie Žmonių, atėjusių iš kai- 
mo, neatsakingumą, nepatikimumą, girtavimą ir nemokšiškumą - t. y. 
iš kaimo į pirmąsias įmones atėjo darbo jėga. 

Kiekvienoje visuomenėje nusistovi kitokia darbo disciplina arba 
„režimas“. Darbininkai turi paklusti tam tikroms taisyklėms, dažnai 
net garsiai nepasakomoms. Kaip jie atlieka savo darbą, yra kontro- 
liuojama, valdoma, ir jėgos struktūra, priverčianti laikytis taisyklių, 
yra čia pat. 

Pirmojoje bangoje, žemdirbių visuomenėje, dauguma valstiečių sun- 
kiai ir be galo daug triūsė, tačiau vos užsidirbdavo pragyvenimui. Ši 
agrarinė darbo jėga, susiskirsčiusi į šeimynines gamybos komandas, 
laikėsi režimo, kurį nustatydavo metų laikų, saulėtekio ir saulėlydžio 
kaita. Jei valstietis neateidavo į darbą ar tingėjo dirbti, giminaičiai jį 
bausdavo. Jis galėjo būti išvarytas iš bendruomenės, primuštas arba 
jam mažiau buvo duodama valgyti. Šeima buvo dominuojanti visuo- 
menės institucija, būtent ji be išimčių nustatydavo darbo režimą. Jos 
įtaką kiekvienam šeimos nariui dar sustiprindavo socialinis kaimiečių 
spaudimas. 

Vietos elito rankose buvo valstietijos gyvenimas ir mirtis. Tradici- 
jos gali riboti socialinę, seksualinę ir religinę elgseną. Valstiečiai daž- 
nai kentė Žiauriausią alkį bei skurdą. Tačiau kiekviena kasdienio jų 
gyvenimo minutė nebuvo taip suskaičiuota kaip nedidelės, bet vis au- 
gančios pramonės darbo jėgos. 

Agrarinis darbo režimas gyvavo tūkstantmečius; dar vos prieš šimt- 
metį ar du didžioji dauguma Žmonių nežinojo kitokio ir įsivaizdavo, 
jog tai yra vienintelis logiškas bei amžinas darbo organizavimo būdas. 

Naujos grandinės 


Atsiradus pirmosioms gamykloms, atsirado ir visiškai kitoks darbo 
režimas, iš pradžių taikomas tik nedidelei gyventojų daliai, o paskui 
vis plito, nes žemės ūkio darbų mažėjo, o pramonės - daugėjo. 

Antrosios bangos miesto pramonės darbininkas socialiai galėjo jaustis 
esąs laisvesnis didžiuliuose neaiškiuose miesto lūšnynų knibždėlynuose. 

Bukinanti technologija buvo sukurta neraštingiems - dauguma mūsų 
protėvių tokie ir buvo. Didžiuma technologijų turėjo sustiprinti žmo- 
gaus raumenų jėgą, įrengimai buvo sunkūs, nepaslankūs, jiems reikėjo 
daug kapitalinių įdėjimų. Iki atsirandant elektriniams motorams, ma- 
šinos paprastai būdavo sustatomos į eiles ir varomos diržais, kurie 
nustatydavo viso fabriko darbo greitį. Vėliau pasirodė mechaninių kon- 
vejerių linijos, kurios vertė armijas darbininkų dirbti sinchroniškai, 
prikaustė juos prie gamybos sistemos. 

Neatsitiktinai „surinkimo linija“ prancūziškai vadinama chaine ir 
todėl visi, nuo darbininko iki aukščiausios valdžios, dirbo „įsakymo 
grandinėje“. 

Meistriškumo darbui nebereikėjo, darbas buvo sukvailintas, stan- 
dartizuotas, suskaidytas į paprasčiausias operacijas. Atsiradus „balto- 
sioms apykaklėms“, darbo stalai buvo išrikiuoti lygiagrečiai. Kadangi 
jie nebuvo susiję su surinkimo linija, tai klerkai turėjo daugiau fizinio 
judėjimo laisvės. Tačiau valdžia turėjo tikslą kaip tik įmanoma žmo- 
niškai arba ir nežmoniškai didinti kabineto našumą. 

Senieji fabrikai ir gamyklos buvo smarkiai kritikuojami už darbi- 
ninko dehumanizavimą. Tačiau netgi radikaliausi to meto mąstytojai 
laikė juos „pažangiais“ ir „moksliškais“. Mažiau buvo kalbama apie 
tvarkos palaikymo funkciją. Vietoj šeimos darbo tvarkos ir savo narių 
spaudimo atlikti pareigas atsirado nauja valdžios struktūra - hierar- 
chinis valdymas, vertęs laikytis naujų taisyklių. 

"Tokiam Antrosios bangos darbo režimui iš pradžių smarkiai prieši- 
nosi net darbdaviai, kurie stengėsi išlaikyti seną agrarinę sistemą ir 
perkelti ją į gamyklą. Kadangi šeimos anksčiau buvo ilgai kartu pra- 
kaitavusios laukuose, tai pirmieji pramoninkai samdydavo iš karto vi- 
są šeimą. Tačiau ši sistema, buvusi veiksminga žemės ūkyje 10 000 
metų, pasirodė esanti visai neveiksminga fabrike. 

Seni žmonės negalėjo suspėti dirbti su mašinomis. Vaikus reikėda- 
vo mušti ir dažnai netgi prirakinti, kad neišbėgiotų žaisti. Šeimos į 
darbą ateidavo įvairiu laiku, padrikai, kaip buvo pratusios eiti į lau- 
kus. Bandymas išlaikyti šeimyninę gamybos komandą naujosios tech- 
nologijos sąlygomis neišvengiamai žlugo, ir buvo įvesta tradicinės tech- 
nologijos valdymo sistema. 

Pasidarė aišku: neįmanoma organizuoti darbo prie garo variklio ar 
audimo staklių taip, kaip darbo su kauptuku arba jaučių banda. Dir- 
bant nauja technika, reikėjo ir naujos tvarkos, taip pat ir kitokios val- 
džios struktūros, palaikančios tvarką bei verčiančios jos laikytis. 


Elektroninis proletariatas 


Šiandien, plėtojantis supersimbolinei ekonomikai, naujas darbo reži- 
mas vėl išstumia senąjį. 

Dar egzistuojančiose tradicinėse gamyklose ir kabinetuose sąlygos 
daugiausia tokios pat, kaip buvo prieš dešimtmečius. Visame pasauly- 
je, ypač industrializuojamose šalyse, šimtai milijonų darbininkų dar 
yra sukaustyti Antrosios bangos disciplinos. 

Ir šiandien, lygiai taip pat kaip ir anksčiau, mes matome darbda- 
vius, neįvertinančius aplinkui vykstančios revoliucijos. Jie įdiegia kom- 
piuterius ir kitas pažangias Trečiosios bangos technologijas, bet ban- 
do išlaikyti vakarykščias Antrosios bangos darbo taisykles bei valdžios 
santykius. 

Bandydami paversti savo darbuotojus „elektroniniu proletaria- 
tu“, kaip tikriausiai būtų pasakęs George'as Orwellas, jie skaičiuoja 
klavišų paspaudimus, pastebi besiilsintį monitorių ir klausosi dar- 
buotojų pokalbių telefonu. Jie bando kontroliuoti smulkiausias dar- 
bo proceso detales. Šie metodai, būdingi pramonei, yra ypač paplitę 
pildant draudimo reikalavimų formas ir darant einamuosius duome- 
nų įrašus kitose verslo rūšyse. Tačiau jie gali būti pritaikyti ir aukštes- 
nio lygio darbams. 

JAV Kongreso Technologijos atestavimo biuro duomenimis, kon- 
trolės metodai vis dažniau taikomi... techninių įgūdžių reikalaujan- 
čioms profesinėms ir valdymo profesijoms. Plataus vartojimo prekių 

brokerio, kompiuterių programuotojo ir banko paskolų išdavimo tar- 
nautojo profesijos... gali atkreipti kitų dėmesį. 

"Tačiau ar ilgai tokie metodai apsimokės, kyla abejonių, nes tradici- 
nės darbo taisyklės prieštarauja paaiškėjusioms naujos pažangios tech- 
nologijos galimybėms. Kur tik matome radikalią naują technologiją ir 
senovišką darbo sistemą, ten galime tikėtis, kad technologija naudoja- 
ma ne pagal paskirtį, o tikrais jos privalumais nesinaudojama. Istorija 
daug kartų parodė, kad tikrai pažangioms technologijoms reikia tikrai 
pažangių darbo metodų ir organizavimo. 

Darbdaviai, kurie šiandien vis dar mano, kad jiems reikia elektro- 
ninio proletariato, primena tuos reakcingus geležies dirbinių fabrikan- 
tus ir tekstilės fabrikų savininkus, kurie tikėjosi, jog nauji garu varomi 
fabrikai gali dirbti jaučio jėgai tinkamais metodais. Arba jie greitai 
ištaisė tą klaidą, arba jų vietą versle užėmė supratingesni varžovai, 
išmokę reorganizuoti darbo procesą, pritaikę darbo režimą prie to 
meto pažangiausių technologijų. 

Šiandien tūkstančiuose darbo vietų, pradedant automobilių gamyk- 
lomis ir baigiant biurais, protingos bendrovės eksperimentuoja su nauja 
valdymo sistema arba, tiksliau, pritaiko naują valdymo sistemą. Bū- 
dingiausias jos bruožas yra pasikeitęs požiūris į informaciją ir valdžią. 


Rytojaus darbo valdymo sistema 


Nūnai darbą pertvarkantys pokyčiai nėra nenuovokus altruizmas. Jie 
būtini daug didesniems informacijos ir komunikacijos krūviams, rei- 
kalingiems gerovei kurti, valdyti. 

Anksčiau, kai didžiuma verslo rūšių buvo mažos apimties, versli- 
ninkas galėjo žinoti viską, ką jam reikėjo Žinoti. Tačiau įmonėms išau- 
gus ir technologijai pasidarius sudėtingesnei, jau neįmanoma vienam 
žmogui nešti visą informacijos naštą. Greitai buvo pasamdyti specia- 
listai ir vadovai, suformuoti į tam tikrus skyrius ir biurokratijos ešelo- 
nus. Informacijos krūvį turėjo išsidalyti vadovų gretos. 

Šiandien vyksta panašus procesas. Kai tik savininkai tapo priklau- 
somi nuo vadovų dėl jų turimos informacijos, vadovai tapo priklauso- 
mi nuo savo darbuotojų dėl jų turimos informacijos. 

Senoviškas įmonės padalijimas į „galvas“ ir „rankas“ jau neveiks- 
mingas. Teryua Nagao, Tšukubos universiteto informacijos ir sprendi- 
mų darymo profesoriaus žodžiais tariant, „tradiciškas mąstymo ir veiks- 
mo atskyrimas... gali būti tinkamas nusistovėjusiai technologijai, bet 
sunkiai išsilaikys, jei technologijos procesas greitas“. 

Kadangi technologijos sudėtingesnės ir dažniau keičiasi negu anks- 
čiau, norima, kad darbininkai daugiau sužinotų apie gretutinius ir vie- 
nas po kito vykstančius darbus. Todėl General Motors giriasi savo dar- 
bininkais, jų gamyklose padedančiais parinkti apšvietimą, šlifavimo po- 
pierių ir netgi „suprantančius, kaip veikia gamykla, žinančius, kiek 
kas kainuoja, kaip klientai reaguoja į jų darbą“. Gamyboje su integ- 
ruotais kompiuteriais, sako Suvienytosios tyrimų bendrovės (United 
Research Company) konsultantas Davidas Hewittas, darbininkams „rei- 
kia žinoti ne tik kaip dirba tam tikros rūšies įrengimai, bet ir... kaip 
dirba gamykla“. 

Dabar vykstantis procesas - tai informacijos ir, kas dar svarbiau, 
sprendimų krūvio perskirstymas. Nuolatiniame mokymosi, užmirši- 
mo, mokymosi iš naujo cikle darbininkai turi įvardyti naujas metodi- 
kas, prisitaikyti prie naujų organizacinių formų, pareikšti naujų min- 
čių. 

Todėl „paklusnūs taisyklių vykdytojai, tik paraidžiui besilaikantys 
instrukcijų, nėra geri darbininkai“, sako Nagao, cituodamas ankstes- 
nę Sony tyrimo medžiagą. Iš tikrųjų nūnai greitai besikeičiančioje ap- 
linkoje ir taisykles reikia keisti dažniau negu pirma, ir darbininkus 
skatinti daryti tokius pakeitimus. 

Tai reikia daryti todėl, kad darbininkas, padėjęs formuluoti naujas 
taisykles, supras, kodėl jos būtinos ir kaip jos atrodo platesniame kon- 
tekste - tai reiškia, kad darbininkas gali jas protingiau pritaikyti. Rein- 
hardas Mohnas, didžiausio pasaulyje žiniasklaidos konglomerato Ber- 
telsmann A.G. pirmininkas, sako, jog, ,, iš tikrųjų būna laikomasi tik tų 
taisyklių, kurioms pritaria dauguma darbo jėgos“. 

Tačiau pakviesti darbininkus kartu kurti taisyklių reiškia pasidalyti 
valdžia, kurią kažkada išimtinai turėjo jų vadovai. Tai valdžios kaita, 
su kuria ne visi vadovai yra pasirengę susitaikyti. 

Demokratija darbe, kaip ir politinė demokratija, neklesti, jei gy- 
ventojai yra menko išsilavinimo. Ir priešingai, kuo labiau gyventojai 

išsilavinę, tuo daugiau, atrodo, jiems reikia demokratijos. Plintant mo- 
derniai technologijai, nekvalifikuoti ir menką išsilavinimą turintys dar- 
buotojai avangardistinėse bendrovėse yra išstumiami iš savo darbo vie- 
tų. Vietoj jų ateina labiau išsilavinę, tokie žmonės, kurių negalima val- 
dyti tradiciniu autoritariniu būdu, neklausinėk manęs nieko stiliumi. 
Iš tikrųjų klausinėjimas ir galimybių svarstymas tampa kiekvieno dar- 
buotojo darbo dalimi. 

Lowellas S.Bainas yra naujos Gen Corp Automotive gamyklos Šel- 
bivile, Indianos valstijoje, vadovas. Apibūdindamas vadovo vaidmenį, 
jis sako: „Cia spaudimas daromas iš darbo jėgos masių vidaus - tai 
darbo jėga, kuri gali suabejoti valdymu ir nesitaiksto su jo diktatu ar 
autoritetu... Cia žmonėms svarbūs jų tikslai... Vien dėl to, kad tu esi 
valdybos narys, tavo idėjos nepasidaro šventos.“ 

Taigi mes matome aiškų pavyzdį. Valdžia darbo vietoje kinta, ne 
dėl kokio neaiškaus noro daryti gera, o dėl to, kad to reikia naujai 
gerovės kūrimo sistemai. 


Nepakeičiamas asmuo 


Kitas svarbus valdžių kaitos darbe veiksnys susijęs su pakeičiamumo 
koncepcija. Viena iš svarbiausių industrijos revoliucijos naujovių bu- 
vo pagrįsta pakeičiamų dalių idėja. Tačiau ir į darbininkus pradėta žiū- 
rėti kaip į pakeičiamus. 

Santykinis industrinės darbo klasės bejėgiškumas kilo daugiausia 
būtent dėl šio fakto. Kadangi darbams reikėjo nedaug kvalifikacijos, o 
darbininkus per kelias minutes buvo galima išmokyti atlikti tą pačią 
mechanišką užduotį, vienas darbininkas buvo toks pat geras, kaip ir 
kitas. Atlyginimai, ypač darbo jėgos pertekliaus laikotarpiais, galėjo 
kristi, o darbininkai, nors ir susivieniję, ne ką tegalėdavo išsiderėti. 

Šalia kiekvienos darbo vietos buvo „rezervinė bedarbių armija“. 
Priešingai, kaip ir buvo nurodyta 7 skyriuje, šiandien bedarbiai negali 
gauti darbo vietos, jeigu neturi kvalifikacijos įgūdžių, reikalingų bū- 
tent tuo metu. 

Maža to, kadangi informacijos darbe daugėja, darbai tampa labiau 
individualizuoti, t.y. mažiau pakeičiami. Anot konsultanto Jameso P. 

Ware'o, Index Group bendrovės viceprezidento, „informacijos srities 
darbuotojai yra vis mažiau pakeičiami. Kiekvienas informacijos dar- 
buotojas kitaip naudoja informacijos įrankius. Vienas inžinierius nau- 
dojasi kompiuteriu kitaip negu jo kolega. Vienas rinkos analitikas ana- 
lizuoja vienaip, o kitas randa kitokį būdą.“ 

Išėjus darbuotojui, bendrovė turi arba rasti kitą Žmogų su atitinka- 
ma kvalifikacija, kas matematiškai tampa sunkiau (ir brangiau), nes 
kvalifikacijų įvairovė didėja, arba turi mokyti naują žmogų, o tai irgi 
yra brangu. Todėlvieno individo pakeitimas kitu brangsta, ir jo ar jos 
derėjimosi galimybių gerokai padaugėja. 

Didžiulės projektų grupės gamybos pramonėje darbdavys šitaip aiš- 
kina: „Prieš daugelį metų jūs visi būtumėte gebėję dirbti tą patį dar- 
bą... Šiandien yra kitaip. Dabar, jei kurio nors neteksime, naujo žmo- 
gaus mokymui mums reikės 6 mėnesių, kad jis suprastų mūsų siste- 
mą.“ Be to, kadangi darbas pagrįstas komandos struktūra, tai: „Jeigu 
vieną individą pašalinsime, visa komanda nustos funkcionuoti.“ 

Galutinis tokių pasikeitimų rezultatas yra tas, kad bendrovės sie- 
kia turėti mažiau, bet geriau mokamų darbuotojų negu anksčiau. Grei- 
tai augančiose, moderniose pramonės šakose sena autoritarinė koman- 
dinė struktūra palengva nyksta ir yra pakeičiama nauju, egalitariniu ir 
kolegialiu darbo stiliumi. 


Dvi būtinybės 


Naujos darbo valdymo sistemos nenušluos nuo Žemės paviršiaus se- 
nųjų. Dar praeis daug laiko, kol išnyks paskutinė įmonė, kurioje tai- 
koma prakaito spaudimo sistema. Tačiau dvi būtinybės padarys naujų 
valdymo formų plitimą nesustabdomą. 

Pirmoji yra „atsinaujinimo būtinybė“. Nei viena egzistuojanti rin- 
kos dalis šiandien nėra saugi, nei vieno produkto gyvavimo laikas nėra 
begalinis. Ne tik kompiuterių ir aprangos srityje, bet visur, pradedant 
draudimo liudijimais ir medicinos sistema, baigiant kelionių rengimu 
nuo pradžios iki galo, konkurencija naujovėmis išplėšia iš įsitvirtinu- 
sio verslo nišas ir atsiriekia didžiausius gabalus. Bendrovės susitraukia 
ir sunyksta, jei neįstengia sukurti begalinio naujų produktų srauto. 

Tačiau laisvi darbininkai yra linkę būti kūrybiškesni už tuos, kurie 
Stone'as, tarptautinės inžinerijos DEC viceprezidentas: „Kai matai, 
kaip kas nors stebi tave dirbantį, daug nesukursi.“ Taigi naujovių po- 
reikis skatina darbuotojų savarankiškėjimą. 

Tai reiškia ir visiškai kitokį valdžios santykį tarp darbdavio ir dar- 
buotojo. Vienas iš tokių skirtumų yra tai, jog proto klaida turi būti 
toleruojama. Reikia leisti sklandyti daugybei prastų idėjų ir jas laisvai 
aptarinėti, kad būtų nuskintas vienintelis geros idėjos vaisius. Ir tai 
reiškia naują, iš baimės išvaduojančią laisvę. 

Baimė yra svarbiausia idėjos žudikė. Pajuokos, bausmės ar darbo 
netekimo baimė žlugdo novatoriškumą. Tradicinis valdymas turėjo pa- 
grindinį tikslą - negailestingai kovoti, kad nebūtų daromos klaidos. 
Naujovei, priešingai, reikia eksperimentinės nesėkmės, kad būtų pa- 
siekta sėkmė. 

Gal taip buvo, o gal ir ne, bet, pasakojama, kad Tomas Watsonas iš 
IBM, vadovaujančio darbuotojo paklaustas, ar atleis darbuotoją, ku- 
rio 5 milijonų JAV dolerių vertės projektas ką tik žlugo, atsakęs: „Kaip 
atleisti! Aš ką tik sumokėjau užjo mokymą!“ "Ieisybė tai ar ne, tačiau 
šis pasakojimas atskleidžia visiškai priešingą industrinei sistemai po- 
žiūrį į darbą ir vėl pabrėžia mokymosi svarbą. 

Antrą postūmį naujos valdymo sistemos link palaiko antroji būti- 
nybė - sparta. Pažangios ekonomikos yra spartėjančios. Todėl naujoje 
aplinkoje nepakanka naujovių. Verslininkas turi greitai pateikti pro- 
duktus rinkai, kol to nepadarė konkurentas arba kol kas nors produk- 
to nenukopijavo. 

"Tokia sparta irgi skatina valdžios kaitą, pakirsdama nekintamą biu- 
rokratinę įsakymų grandinę. 

Ne tik nauji elektroniniai tinklai padeda komunikuoti aukštyn Že- 
myn ir į šoną kokioje nors organizacijoje, darbuotojui peršokant per 
hierarchinies pakopas; panašūs dalykai vyksta ir komunikuojant asme- 
niškai — akis į akį. 

Anksčiau darbuotojas, turintis problemą ar naują idėją, sulaukdavo 
nemalonumų, jei pranešdavo tai apeidamas savo viršininką. Tačiau 
spartėjimo jėgos verčia darbuotojus nepaisyti hierarchijos. Taigi iš 
tikrųjų jie yra skatinami prireikus ignoruoti rangus. Brother In- 

dustries centre Nagojoje tai įprastas dalykas.Vienas personalo vadybi- 
ninkas sakė: „Jei kuris nors vidurinės grandies vadovas pasijustų įžeistas 
pamatęs, kad jo valdiniai aplenkia jį be leidimo, iš karto netektų ir 
žemesnių, ir aukštesnių sluoksnių pagarbos.“ 

Ir spartėjimas, ir naujovės sujaukia senovinės valdžios hierarchijas 
ir skatina plėsti pažangą, Trečiosios bangos valdymo sistemą. 


Informacijos prieinamumo reikalavimas 


Dėl visų šių priežasčių nauja valdymo sistema laipsniškai nuvilnys per 
visus ekonomikos sluoksnius. Ir kadangi darbo jėgai suteikiama vis dau- 
giau autonomijos, ji reikalaus gerinti informacijos prieinamumą. 

Tradicinėje sistemoje argumentus už žmonišką elgesį su darbuoto- 
jais sutriuškindavo nežmoniškų technologijų realybė - ji apsimokėjo, 
net kai darbuotojai buvo neišsimokslinę (ir bejėgiai). 

Šiandien darbuotojai reikalauja vis daugiau galimybių prieiti prie 
informacijos, nes be to negali našiai dirbti savo darbo. Todėl mes ma- 
tome informacijos ir valdžios perskirstymą, kuris būtinas dėl naujų 
rinkos sąlygų ir naujų technologijų. 

„Kadangi kompiuterių programos suteikia įgūdžių, kurie ilgą laiką 
vadybininkams leido būti atskira grupe, dabar žemesnio lygio darbuo- 
tojai gali atlikti užduotis, kurios kažkada buvo skiriamos tik vadovau- 
jantiems darbuotojams“, - praneša The New York Times. Laikraštis 
cituoja Charlesą Eberle'ą, buvusį Procter d Gamble viceprezidentą: 
„Staiga pamatėme, kad informacija yra valdančių mašinas žmonių ran- 
kose; ji jau nėra skirta žmonėms, esantiems dviem ar trimis hierarchi- 
jos laipteliais aukščiau. Pirmosios pakopos vadovai neįvertina infor- 
macijos teikiamos valdžios, kol informacija nepakliūna į darbuotojų 
rankas. Tada jie baisiausiai priešinasi.“ 

Žinoma, ne visi darbuotojai tinka tokiems darbams, kur reikia pri- 
siimti iniciatyvą ir atsakomybę, atsidėjus bendradarbiauti. Ir beveik 
visi vadovai negali susitaikyti su naujo stiliaus darbu. Tačiau mažėjant 
darbo grupėms ir kylant išsilavinimo lygiui, didėja spaudimas iš apa- 
čios. Todėl iš esmės keičiasi valdžios santykiai. 

Nuo industrinės eros pradžios tai jau ne pirmas kartas, kai vadovai 

susiduria su kintančiais žmonių santykių darbo vietoje modeliais. Dau- 
gelį metų vyravusioms Tayloro pažiūroms, kad darbininkas yra maši- 
žmoniškesnis elgesys su darbuotojais galų gale pasirodys esąs veiks- 
mingesnis. 

Tačiau naujoji valdymo sistema, kurią vis labiau palaiko ir vady- 
ba, yra daug radikalesnė. Teruya Nagao žodžiais tariant, „ši idėja yra 
daugiau nei žmonių santykių modelio prielaida, kai darbuotojams 
leidžiama pasijusti svarbiems. Dabar iš tikrųjų pripažįstama, kad jie 
yra svarbūs“. 

Tiesa, kad dar viršesnė - didesnė už bet kokio žmogaus - yra dar- 
bo rinkos valdžia. Kokios nors kvalifikacijos įgūdžių trūkumas arba 
perteklius lemia išorinius naujos autonomijos kriterijus. Daug progra- 
muotojų ir kosmoso inžinierių yra patyrę, kad jiems, kaip ir štampavi- 
mo preso operatoriams, surinkimo linijos darbininkams, gali būti be 
jokių kalbų įteikti atleidimo lapeliai, 0 jų darbdaviai minkštai nutupia, 
kaip su „auksiniais parašiutais“. Šie išmestieji iš darbo patiria, kaip 
nepaprastai sumažėja asmeninė ir kolektyvinė valdžia, - bet tai būtų 
jau visai kitos knygos tema. 

Su mūsų svarstoma tema tiesiogiai susiję tai, kaip keičiasi reikalai 
tiems, kurie dar yra darbo jėga. Kaip tik čia keičiasi istorinės pro- 
porcijos. 

"Tradicinėse struktūrose pavienis darbuotojas neturėjo žymios val- 
džios, kad ir koks ginčas su įmone iškildavo. Tikras darbininkų kolek- 
tyvas, jų masiškumas ir grasinimas, kad jų raumenys nustos dirbti - tai 
galėjo priversti užsispyrusius valdytojus didinti atlyginimus arba gerinti 
darbuotojų statusą. Tiktai grupinė akcija galėjo sulėtinti ar sustabdyti 
gamybą, kadangi vieną individą lengva pakeisti kitu. Tai buvo protsą- 
jungų formavimosi pagrindas. 

Profsąjungos, tradiciškai pabrėždamos „solidarumą“ ir „vieningu- 
mą“, praranda savo narius ir valdžią visose technologiškai pažangiose 
valstybėse kaip tik dėl to, kad darbuotojai jau nėra taip lengvai pakei- 
čiami kaip kadaise. 

Rytdienos pasaulyje nebereikia darbuotojų masių, kad sustotų ben- 
drovės gamyba arba kad ji būtų sutrikdyta kitais būdais. Kompiuterio 
virusas, įleistas į programą, nedidelis informacijos duomenų bazės iš- 

kraipymas, informacijos nutekėjimas konkurentui - tai tiktai patys aki- 
vaizdžiausi iš daugybės naujų sabotažo metodų, kurių gali imtis supy- 
kęs, neatsakingas arba dėl pateisinamos priežasties įsiutęs individas. 

Ateities „informacijos streikas“ gali pasirodyti esąs vieno Žmogaus 
protestas. Ir jokie įstatymai, protingos programos ar saugumo prie- 
monės negalės visiškai nuo to apsaugoti. Geriausia gynyba tikriausiai 
bus tos pačios grupės žmonių, bendradarbių, spaudimas. Arba papras- 
čiausiai jausmas, kad su juo elgiamasi garbingai ir teisingai. 

Bet dar svarbesnis perėjimas prie nepakeičiamumo. Darbams dife- 
rencijuojantis, reikiamą kvalifikaciją turintys individai gali drąsiau de- 
rėtis. Individai, ne vien tik organizuotos grupės, gali daryti spaudimą. 

Revoliucionieriai marksistai tvirtino, kad valdžia pereina tiems, kurie 
valdo „gamybos priemones“. Lygindamas fabriko darbininką su prieš- 
industrinės eros amatininku, kurio įrankiai buvo jo nuosavybė, Marxas 
tvirtino, jog darbininkai bus bejėgiai tol, kol neužgrobs kapitalistų klasei 
priklausančių „gamybos priemonių“. 

Šiandien mes išgyvename jau antrą valdžių kaitą darbo vietose. Tai 
viena iš didžiųjų istorijos ironijų - atsiranda nauja rūšis savarankiškų 
darbuotojų, kurie iš esmės valdo gamybos priemones. Tačiau naujų 
gamybos priemonių nerasi amatininko įrankių dėžutėje ar senovinėse 
masyviose mašinose. Jie sudėlioti darbuotojo galvoje - ten visuomenė 
atras vienintelį svarbiausią ateities gerovės ir valdžios šaltinį. 

1985 m. didžiausias Amerikos automobilių gamintojas General Mo- 
tors nusipirko Hughes Aircraft bendrovę, kurią įkūrė tas atsiskyrėlis, 
ekscentrikas bilijonierius Howardas Hughesas. GM sumokėjo 4,7 bi- 
lijono dolerių - tada pirmą kartą tokia didelė suma buvo sumokėta už 
korporaciją. 

Susijungimo manija prasidėjo devintojo dešimtmečio pradžioje ir 
buvo jau ketvirta nuo 1900 metų, ir kasmet Amerikoje buvo vis dau- 
giau korporacijų tuoktuvių, kol iki 1988 m. įvyko 3487 susijungimai 
už astronominę sumą - 227 bilijonų dolerių. Tada vėl, 1989 m., visi 
seni rekordai buvo sumušti, kai RJR-Nabisco buvo nupirkta už 25 
bilijonus dolerių. 

Trumpai tariant, vien per ketverius metus maksimalus susiliejimų 
skaičius padidėjo daugiau kaip 5 kartus. Netgi turint galvoje infliaciją, 
augimo mastai buvo milžiniški. 

Visi dvidešimt didžiausių sandėrių JAV istorijoje įvyko tarp 1985 ir 
1989 m., daugiausia jungėsi Amerikos įmonės. Dabar, priešingai, be- 
veik nebūna dienos, kad antraštės neskelbtų apie „mišrias jungtuves“— 
susiliejimus, kertančius valstybines sienas. Taigi Japonijos Bridgestone 
įsigyja Tirestone Tire dė Rubber. Sara Lee praryja Olandijos bendrovę 
Akzo. Anglijos Cadbury Schweppes suvalgo Prancūzijos Chocolat Po- 
ulain. Prancūzijos Hachette nusiperka Amerikos Grolier, o Sony - Co- 
lumbia Pictures. 

„Nepaprastai padidėjęs bendrovių susiliejimo procesas pasaulyje... 
nerodo jokių atslūgimo ženklų“, - rašo Financial Times. „Iš tiesų sie- 
kimas reorganizuoti keletą pagrindinių pramonės šakų yra linkęs spar- 
tėti... spartą lemiantys veiksniai yra ne vien turto naudojimas skoloms 
mokėti, nors tai buvo JAV susiliejimų bumo pradžios priežastis.“ 

Daugelis susijungimų įvyko dėl noro greitai praturtėti arba finansi- 
nių ar mokesčių vingrybių, o kitos priežastys buvo strateginės. Todėl 
Europai puolant į totalinę ekonominę integraciją, daug didžiausių jos 
bendrovių susijungė tikėdamosi pasinaudoti visos Europos rinka ir ati- 
tolinti Japonijos bei Amerikos milžinų žengimą į priekį. Amerikos ir 
Japonijos jaunikiai ieškojo Europos nuotakų. 

Kai kurios bendrovės mąstė dar plačiau ir rengėsi veikti visoje „tria- 
dos rinkoje“ - Europoje, Jungtinėse Valstijose ir Japonijoje. Maža to, 
tokios įmonės svajojo iš tiesų užkariauti „pasaulio rinką“. 

Visa ši pašėlusi veikla ėmė kelti nerimą, kad ekonominė valdžia 
susikoncentruos keliose rankose. Politikai ir profsąjungos atakavo va- 
dinamąją „sandėrių maniją“. Rašantys apie finansus palygino tai su 
ryklių pagyvėjimu jų šėrimo metu. 

Žvelgiant vien tik į finansines apimtis, galima patikėti, kad valdžia 
ateities ekonomikoje galų gale bus kontroliuojama saujelės milžiniškų 
hierarchinių monolitų, primenančių tuos, kurie rodomi filmuose. 

Tačiau toks scenarijus yra per daug paprastas. 

Pirma, klaidinga yra manyti, kad visos šios megaįmonės taip ir bus 
sulipusios. Po pradinės susijungimų manijos, dar po kelerių metų pra- 
sidėjo aktyvų išpardavimo banga. Ateityje numatomas skyrybų ciklas. 
Kartais numatyta rinka išgaruoja. Retsykiais įvyksta konfliktų dėl skir- 
tingo kultūrinio susijungusių įmonių pagrindo. Kartais iš pat pradžių 
imamasi klaidingos strategijos. Ir iš tikrųjų, kaip matėme anksčiau, 
daug nesenų pirkimų akcijų vyko galvojant apie jų išpardavimą, taigi 
po milžiniško susijungimo nuo centrinės šerdies išauga įvairūs padali- 
niai, kurie sumažina, o ne padidina galutinės įmonės apimtis. 

Antra, mes esame spartėjančio finansų pasaulio atsiskyrimo nuo 
„realios“ekonomikos, kai daiktai ir paslaugos yra gaminami ir skirsto- 
mi, liudininkai. Kaip parodė du kvapą gniaužiantys akcijų biržų ban- 
krotai devintojo dešimtmečio pabaigoje, kartais gali būti ir taip, kad 
finansinės rinkos žlunga, bent jau laikinai nepadarydamos reikšmin- 

gos žalos faktinėms didesnės ekonomikos operacijoms. Pačiam kapita- 
lui mažėjimas, o ne didėjimas yra svarbus kuriant ekonominę gerovę. 

Trečia, mastas ne visada suteikia daugiau valdžios. Daug milžiniškų 
įmonių turi milžiniškus valdžios išteklius, bet negali jų veiksmingai iš- 
dėstyti. Kaip Jungtinės Valstijos patyrė Vietname, o Sovietų Sąjunga — 
Afganistane, vien dydis nėra pergalės garantas. 

"Tačiau dar svarbiau, kad norėdami sužinoti, kaip bet kurioje pra- 
monėje ar ekonomikoje bus paskirstyta valdžia, mes turime pažvelgti 
į santykius, ne vien į struktūras. Ir kai tai padarome, nustembame ap- 
tikę paradoksą. 

Tuo pačiu metu, kai didelės įmonės auga, mes matome ir priešingą 
reiškinį - didelis verslas skaidomas į vis mažesnius padalinius ir kartu 
skatinamas smulkus verslas. Todėl valdžios koncentracija yra tik vie- 
na istorijos pusė. Vietoj vieno modelio mes matome dvi visiškai prie- 
šingas tendencijas, pasireiškiančias nauja sinteze. 

Iškylanti iš prieštaringo naujo informacijos vaidmens ekonomikoje 
susidaro nauja valdžios struktūra: valdžios mozaika. 


Nuo monolitų prie mozaikų 


Per patį susijungimų manijos pakilimą, devintajame dešimtmetyje, ver- 
slas „atrado“ pelno centrą. 

Įmonės labai užsidegusios pradėjo skaidytis į daugybę padalinių, ir 
kiekvienam buvo liepta veikti taip, lyg būtų nepriklausoma maža įmo- 
nė. Šitaip darydamos didžiausios korporacijos ėmė keistis iš monoliti- 
nių struktūrų į mozaikines, sudarytas iš daugybės, kartais šimtų, sava- 
rankiškai veikiančių padalinių. 

Nedaug vadovų suprato, kad šitokią restruktūrizaciją išjudino pa- 
kitimai informacijos sistemoje. 

Idėja įdiegti atskirus pelno centrus toje pačioje įmonėje nebuvo 
nauja. Tačiau prieškompiuterinėje eroje jai buvo priešinamasi, nes aukš- 
čiausieji valdytojai jautė neteksią žymios kontrolės dalies. 

Netgi kai įvykio vietoje atsirado kompiuteris, bendrovėms buvo sun- 
ku sukontroliuoti daugybės atskirai atsiskaitančių „centrų“ operaci- 
jas. Tiktai kai versle masiškai paplito asmeniniai kompiuteriai, pelno 

centrų idėja pradėjo rimtai traukti vykdomosios valdžios posėdžių ka- 
binetų dėmesį. Bet reikėjo dar vienos sąlygos. Mikrokompiuteriai tu- 
rėjo būti sujungti į tinklą. Kai tai pradėta daryti devintajame dešimt- 
metyje, pelno centro koncepcija įsiliepsnojo. 

Pirmiausia pavieniai mikrokompiuteriai nuleido valdžią žemyn. Ap- 
siginklavę šiais naujais įrengimais jaunesnieji vadovai ir net žemesnio 
rango darbuotojai pajuto nepažįstamą valdžios bei autonomijos skonį. 
Bet kadangi mikrokompiuteriai buvo sujungti su universaliais kom- 
piuteriais, tai aukščiausioji valdžia galėjo stebėti pagrindinius gausy- 
bės mažų padalinių parametrus. Realiai šiems padaliniams buvo su- 
teikta daug laisvės, bet jie turėjo finansiškai atsiskaityti. 

Taigi informacijos revoliucija ėmė platinti tarpą tarp finansų ir veik- 
los, ir finansų koncentracija sukėlė didžiulę veiklos valdžios dekon- 
centraciją. 

Šiuo metu dauguma pelno centrų yra tiktai pagrindinės įmonės veid- 
rodinis atvaizdas, kūdikiai biurokratai, atskirti nuo motinų biurokra- 
čių.Tačiau einant lanksčios įmonės link jie pradės organizaciniu po- 
žiūriu įvairėti ir suformuos naujos rūšies mozaiką. 

Šv. Apolinaro bazilikoje Ravenoje mozaikinėje sienoje pavaizduo- 
ta šventųjų procesija. Tačiau įsivaizduokite kinetinę, judančią, mozai- 
ką, sukurtą ne ant plokščios kietos sienos, bet ant daugelio judančių 
permatomų plokščių, viena kitą uždengiančių, susijungiančių, kuriose 
spalvos bei formos nuolat maišosi, susigretina ir keičiasi. 

Lyginant naujus būdus, kuriais duomenų bazėse organizuojama in- 
formacija, aiškėja būsima įmonės ir ekonomikos forma. Nuo valdžią 
sukoncentravusios hierarchijos, valdomos kelių centrinių organizaci- 
jų, mes judame daugiadimensės valdžios mozaikos link. 


Valdymas mėsos kapokle 


Iš tiesų įmonės viduje hierarchijos pobūdis irgi keičiasi. Kuriantis pel- 
no centrams devintajame dešimtmetyje buvome vadinamojo „hierar- 
chijos suplokštėjimo““, kitaip sakant, vidurinės grandies naikinimo, liu- 
dytojai. Kaip ir perėjimą prie pelno centrų, šį pokytį lėmė poreikis 
atgauti informacijos sistemos kontrolę versle. 

Kai didelės bendrovės sumažino savo vidurinę grandį, vadybinin- 
kai, mokslininkai ir ekonomistai, kadaise giedoję „didesnis geriau“, 
dabar ėmė giedoti kitą giesmelę. Staiga jie suvokė, kad didumas yra 
„neekonomiškas“. 

Šis neekonomiškumas daugiausia susijęs su senos informacijos sis- 
temos žlugimu - su biurokratišku informacijos skirstymu po kabine- 
tus ir formalius komunikacijų kanalus. 

Kaip jau anksčiau buvo sakyta, didelę vidurinio rango pramonės 
vadovų darbo dalį sudarė informacijos rinkimas iš savo valdinių, jos 
sintezavimas ir perdavimas aukštyn viršininkams. Bet operacijoms grei- 
tėjant ir sudėtingėjant, kabinetai ir kanalai buvo su kaupu prigrūsti ir 
visa ataskaitų pateikimo sistema ėmė griūti. 

Padaugėjo šiurkščių klaidų ir nesusipratimų. Susidarė užburtas ra- 
tas, varantis klientus iš proto. Vis daugiau žmonių bandė įveikti kaf- 
kišką sistemą. Sandorių kainos baisiausiai pakilo. Darbuotojai dirbo 
daugiau, o padarydavo mažiau. Motyvacija mažėjo. 

Retas vadovas suprato, kas čia vyko. Dauguma vadovų, jei jiems 
parodo brokuotą gaminį arba sulūžusią mašiną ceche, žino, ką daryti. 
O parodyk jiems pasenusią, sulūžusią informacijos sistemą, nesupras, 
apie ką kalbama. 

Paaiškėjo, kad aukščiausioji valdžia neturi kada laukti laipsniškos 
informacijos sintezės apačioje, o paskui lėtai kylančios aukštyn vadovų 
grandine. Be to, taip daug informacijos išsklido iš formalių kabinetų ir 
kanalų, taip daug jos pradėjo Žaibiškai judėti iš kompiuterio į kompiute- 
rį, kad vidurinio rango vadovų masė ėmė vis labiau panėšėti į butelio 
kamštį, o ne į vertingus pagalbininkus, darančius greitus sprendimus. 

Susidūrę su konkurenciniu spaudimu ir grėsme netekti valdžios, 
vadovai, kurie leido susenti informacijos infrastruktūrai, dabar despe- 
ratiškai ieškojo būdų sumažinti savikainą. 

Dažna pirma reakcija būdavo tokia: sumažinti savikainą, užkabi- 
nant spyną ant gamyklų durų ir išmetant žemesnio rango darbuotojus 
į gatvę, tačiau retai pagalvojant, kad taip darant suardoma įmonės in- 
formacijos sistema. 

Profesorius, darbo jėgos mažinimo ekspertas Haroldas Oaklande- 
ris pažymi, kad gamybos nutraukimas dėl šios priežasties iš tikrųjų 
duoda priešingus rezultatus. 

Ten, kur pagal profsąjungos sutartis numatyta, kad vyresnieji dar- 
buotojai turėtų „smūgiuoti“ jaunesniuosius, atėjus atleidimo iš dar- 
bo metui, prasideda darbų keitimo kaskada. Į kiekvieno atleisto dar- 
buotojo vietą ateina trys ar keturi kiti darbuotojai, kurie neturi šiam 
darbui reikalingų Žinių. Seniai nusistovėję komunikacijų ryšiai nu- 
trūksta. Todėl po atleidimų būna ne lauktasis našumo didėjimas, o 
smukimas. 

Nė kiek neišsigandę aukščiausieji valdininkai dabar taikosi į viduri- 
nės grandies vadovų armiją, kurią per metus didino stengdamiesi su- 
stabdyti informacijos griūtį. 

Amerikos darbdaviai, kurie atleidžia darbuotojus, neatsižvelgda- 
mi į socialinius padarinius arba į tai, kokią įtaką tai turės informaci- 
nei įmonės struktūrai, yra giriami „atsikratę antsvorio“. (Tai negalio- 
ja Japonijos vadovams, kurie žmonių atleidimą laiko nesėkme. Ki- 
taip yra ir daugelyje Europos vietų, kur valdyboje yra profsąjungos 
narių ir jiems turi būti įrodyta, kad visos kitos priemonės buvo ne- 
veiksmingos.) 

Tokie vidutinio rango darbuotojų nukapojimai lyg mėsos kapokle 
yra pavėluoti, dažniausiai nesąmoningi bandymai permodeliuoti įmo- 
nės informacijos infrastruktūrą ir pagreitinti komunikaciją. 

Pasirodo, daugelį nekūrybiškų vidutinės grandies užduočių gali ge- 
riau ir greičiau padaryti kompiuteriai ir telekomunikacijų tinklai (kaip 
matėme, IBM įvertino, jog tik viena jos vidaus elektroninio tinklo da- 
lis, PROFS potinklis, atlieka darbą, kuriam reikėtų maždaug 40 000 
papildomų vidutinės grandies darbuotojų ir tarnautojų). 

Kasdien prijungiama naujų tinklų, todėl komunikacija vyksta viso- 
mis kryptimis, šonu, įstrižai, nardo aukštyn ir žemyn, aplenkdama ran- 
gus. Todėl, kad ir ką aukščiausioji valdžia būtų įsivaizdavusi daranti, 
vienas išlaidų mažinimo rezultatas buvo įmonės informacijos infra- 
struktūros pasikeitimas, o kartu įvyko ir valdžios struktūros pokyčiai. 

Kai įsteigiame pelno centrus, sulyginame hierarchiją ir pereina- 
me nuo vieno kompiuterio prie į tinklą įjungtų darbo kompiuterių, 
kurie savo ruožtu sujungti ir su universaliuoju, ir su kitais kompiute- 
riais, tai padarome valdžią bendrovės ne tokią monolitinę - ji tampa 
labiau „mozaikiška“. 

Informacijos revoliucija stumia mus dar toliau į mozaikinę valdžią ska- 
tindama verslą, lyg ragintų eiti apsipirkti. 

Daug didelių įmonių, užuot stengusios daugiau darbų atlikti pačios 
ir taip save „vertikaliai integravusios“, perduoda darbą rangovams iš 
šalies, taip dar labiau sumažėdamos. 

"Tradicinis būdas koordinuoti gamybą buvo toks, kaip Johnas D. 
Rockfelleris darė Standard Oil amžiaus pradžioje - jis kontroliavo 
visus gamybos bei paskirstymo ciklo etapus ir juose dalyvavo. Todėl 
Standard, kol JAV vyriausybė 1911 m. pristabdė jos veiklą, pumpavo 
savo naftą, transportavo ją savo vamzdynais bei tanklaiviais, perdirb- 
davo savo gamyklose ir pardavinėjo per savo platintojų tinklą. 

Imkime kokį nors kitą pavyzdį: Ernestas T. Weiras ketvirtajame de- 
šimtmetyje padarė National Steel pačius didžiausius pelnus gaunančiu 
JAV plieno gamintoju, bet pradėjo jis nuo vienintelio aptriušusio skar- 
dos fabrikėlio. Iš pat pradžių jis žinojo, kad nori „visiškai integruotos“ 
veiklos. Galų gale National kontroliavo savo paties geležies rūdos ištek- 
lius, kasė anglis ir turėjo savo transporto sistemą. Weiras buvo laikomas 
vienu iš „didžiausių organizatorių“ Amerikos pramonėje. 

Šiose bendrovėse monolitinė vadovų hierarchija - kiekviena pako- 
pa - sudarinėjo planus, koregavo inventorinius sąrašus, kovėsi dėl 
transportavimo vidaus kainų ir centralizuotai darė sprendimus. Tai 
buvo komandinis valdymas - modelis, labai gerai žinomas sovietiniams 
planavimo biurokratams. 

Priešingai, šiandien Pan American World Airways sudaro sutartis 
su kitomis įmonėmis dėl lėktuvo krovinių skyriaus vietų pardavimo 
savo transkontinentiniams skrydžiams. GM ir Ford pranešė, kad jos 
iki 55974 išplės „išorinius šaltinius“. Straipsnyje Amerikos vadovų aso- 
ciacijos žurnale Management Today rašoma: „Vertikali tarptautinių ben- 
drovių integracija paseno.“ Netgi didelės vyriausybinės institucijos per- 
duoda darbus privatiems rangovams. 

Vertikalios integracijos alternatyva leidžia konkuruojant koordinuoti 
produkciją. Vadinasi, įmonės turi derėtis viena su kita dėl teisės kiek- 
viename etape gaminti ir skirstyti. Sprendimai decentralizuoti. Tačiau 
daug laiko bei energijos išeikvojama ir pinigų išleidžiama instruk- 


253 


Valdžių kaita 


cijoms sudaryti ir kontroliuoti, renkant bei perduodant deryboms rei- 
kalingą informaciją. 

Kiekvienas metodas turi privalumų ir trūkumų. Viską atliekant „na- 
muose“, pasireiškia tiekimo kontrolės privalumas. Neseniai visame pa- 
saulyje pajutus, kad trūksta D-RAM puslaidininkių lustų, IBM iš- 
plaukė sausa, nes pati juos gamino. 

Tačiau šiandien vertikalios integracijos kainos kyla, jei kalbėsime 
apie pinigus ir papildomą biurokratiją, o informacijos apie rinką rinki- 
mo ir derybų kaina krinta - daugiausia dėl elektroninio tinklo ir infor- 
macijos revoliucijos poveikio. 

Negana to, iš pašalinių tiekėjų perkanti bendrovė gali pasinaudoti 
technologijos atradimais, pati nepirkdama naujos technologijos, ne- 
mokydama savo darbininkų, jai nereikia daryti ir tūkstančių nedidelių 
technologinio proceso, administravimo, darbo organizavimo keitimų. 
Dėl to išnyksta prisiderinimo išlaidos. Priešingai, viską atliekant savo 
namuose, kyla pavojus sustabarėti. 

Viską atlikti pačioje įmonėje paprastai yra brangiau. Savas kompo- 
nentų arba paslaugų tiekėjas, nespaudžiamas išorės konkurentų, tampa 
„vidiniu monopolistu“, galinčiu įbrukti didesnes kainas saviems klientams. 

Kadir monopolija turėtų darbo, vidaus tiekėjai paprastai slepia savo 
kontroliuojamą informaciją, kliudydami jų atliekamą darbą objektyviai 
palyginti su konkurentų darbu. Techninės ir finansinės informacijos kon- 
trolė trukdo politine prasme sugriauti vidaus monopolį. 

Bet ir čia matome, kad informacijos technologija skatina pasikeiti- 
mus kasdamasi po šiomis informacijos monopolijomis. 

M.I.T atlikti tyrimai tokiose bendrovėse kaip Xerox ir General Elec- 
tric parodė, kad „kompiuterizuotos inventoriaus kontrolės sistemos ir 
kitos elektroninės integracijos formos leidžia išlaikyti kai kuriuos pra- 
našumus“ iš vertikalios integracijos srities, kai darbas perkeliamas už 
įmonės ribų. 

Mažėjančios kompiuterizuotos informacijos vieneto kainos irgi pa- 
gerina smulkių išorės tiekėjų padėtį, o tai reiškia, kad prekės ir pa- 
slaugos vis labiau tampa ne vienos monolitinės įmonės, bet įmonių 
mozaikos produktais. 

Lygiagrečiai su pelno centru sukuriama mozaika įmonės viduje, di- 
delės mozaikos kuriamos už įmonės ribų. 

Begemoto pilve 


"Tos pačios jėgos padeda paaiškinti bendrą smulkaus verslo pagyvėji- 
mą, kuris tolina mus nuo monolitinės ekonomikos. 

Mažos ir vidutinio dydžio įmonės užsikariavo pripažinimą kaip nauji 
įdarbinimo, naujovių ir ekonominio dinamizmo centrai. Smulkusis ver- 
slininkas yra naujasis ekonomikos herojus (dažnai herojė). 

Prancūzijoje, praneša Financial Times, „atsikratoma stambaus verslo 
palaikymo programų ir pritariama smulkiajam verslui“. Jungtinė Ka- 
ralystė subsidijuoja vadybos konsultavimo paslaugas, kad būtų padi- 
dintas smulkaus verslo organizavimo veiksmingumas. Jungtinėse Vals- 
tijose žurnalas, tiriantis šimtą mažiausių verslo rūšių, praneša apie vi- 
dutinišką augimą per penkmetį, kuris „artėja prie neįtikėtinai aukšto — 
ganėtinai aukšto, kad nustebintų (mus) ir apstulbintų (bendroves, ku- 
rios tai patiria). 

Todėl ekonomikoje, kurią valdo saujelė milžiniškų monolitų, mes 
kuriame supersimbolinę ekonomiką, sudarytą iš mažų veikiančių vie- 
netų; kai kurie jų dėl finansinių ir apskaitos priežasčių gali būti įtrauk- 
ti į stambų verslą. Tai ekonomika, pagrįsta mažomis brangiomis par- 
duotuvėlėmis, o ne begemotais (nors kai kurios parduotuvėlės gali bū- 
ti begemoto pilve). 

Šiai daugiaformei, daugiamozaikei ekonomikai reikia visiškai nau- 
jų koordinavimo formų, tuo ir galima paaiškinti nuolatinį strateginių 
aljansų bei kitų naujų darinių skilimą ir formavimąsi. 

Talentingas McKinsey biuro Tokijuje vadovas Kenichi Ohmae at- 
kreipė dėmesį į trišalių bendrų įmonių formavimąsi, jungiantį trijų ša- 
lių - Japonijos, Jungtinių Valstijų ir Europos - įmones. 'Iokie „trišaliai 
konsorciumai“, rašo jis, „formuojasi beveik visose svarbiausiose mo- 
derniosios pramonės srityse, tokiose kaip biotechnologijos, kompiu- 
terių, robotų, puslaidininkių, reaktyvinių variklių, branduolinės ener- 
gijos, anglies pluoštų ir kitų naujų medžiagų“. Tai yra gamybos mozai- 
kos, ir jos iš naujo perbraižo verslo ribas taip, kad bus perbraižytos ir 
valstybių sienos. 

Italijoje Olivetti korporacijos ekonominių tyrimų viceprezidentas 
Bruno'as Lamborghinis kalba apie „bendrovių bendradarbiavimą“, pa- 
grįstą susivienijimais, partneryste, susitarimais, bendradarbiavimu ty- 

rimų ir technikos srityse. Vien Olivetti dalyvauja penkiasdešimtyje to- 
kių susitarimų projektų. 

Konkuruojanti pozicija, sako Lamborghinis, „nebepriklausys vien 
nuo... vidinių šaltinių“, bet ir nuo santykių su išoriniais vienetais mo- 
delio. Kaip ir duomenų bazės, jos sėkmė vis labiau tampa „sąryšinė“. 

Ir svarbu, kad nauji gamybiniai santykiai nėra nekintami, sustaba- 
rėję, tiksliai apibrėžti lyg vardai ir adresai tradicinėje duomenų bazė- 
je. Jie yra nenusistovėję, laisvos formos, kaip ir hiperinformavimo prie- 
monės. Naujas bendrovių ir ekonomikos mozaikinis organizavimas pra- 
deda rodyti (ir skatinti) informacijos organizavimo pakeitimus. 

Todėl, norėdami suprasti rytdienos verslo pasaulio valdžią, užmirš- 
kite fantazijas apie beveik totalinę koncentraciją, apie pasaulį, valdo- 
mą kelių megaįmonių. Geriau galvokite apie valdžios mozaikas. 


„Sąryšinė“ gerovė 


Džordžijos valstijoje, judriame Atlantos mieste, vienintelėje didžiau- 
sioje įmonėje, dirba apie 37 000 darbuotojų. Šis pagrindinis ekonomi- 
kos ramstis per metus išmoka per 1,5 bilijonų JAV dolerių atlygini- 
mams. Jo infrastruktūra užima 2,2 mln. kvadratinių pėdų plotą. 

Tačiau ši didžiulė paslaugų įmonė nėra bendrovė ar korporacija. 
Tai Atlantos oro uostas. 

Tai milžiniška mozaika, susidedanti iš daugybės atskirų organizaci- 
jų - visokių, pradedant avialinijomis, maisto tiekėjais, krovinių gaben- 
tojais, automobilių nuomos įmonėmis, iki vyriausybinių institucijų, to- 
kių kaip Federalinė aviacijos administracija, paštas, muitinė. Darbuo- 
tojai priklauso daugeliui įvairių profsąjungų —- nuo Avialinijų pilotų 
asociacijos iki Mechanikų ir sunkvežimių vairuotojų. 

Viešbučių savininkai, restoranai, nekilnojamojo turto agentūros, au- 
tomobilių prekybos agentai ir kiti, jei neminėsime dar 56 000 kitų 
darbuotojų, kurių darbo vietas netiesiogiai sukuria oro uostas,- visi 
jie neabejoja, kad Atlantos oro uostas yra gerovės kūrėjas. 

Mažai gėrybių sukuriama vienos individualios įmonės ar agentū- 
ros pastangomis. Gerovė, plūstanti iš šios mozaikos, yra būtent ryšių 
padarinys - santykių tarpusavio priklausomybė ir jų visų koordinaci- 

ja. Kaip ir pažangios kompiuterizuotos duomenų bazės, Atlantos oro 
uostas yra „sąryšinis“. 

Nors ryšiai visados buvo svarbūs kuriant gerovę - tai rodo jau vien 
darbo pasidalijimas, - bet dabar jie tapo daug svarbesni, kai mozaiki- 
nėje sistemoje padidėjo „žaidėjų“ skaičius ir įvairovė. 

Šiam skaičiui aritmetiškai didėjant, ryšiai plečiasi kombinatoriškai. 
Be to, jie nebegali būti grindžiami paprastu komandavimu, kai vienas 
dalyvis nustato kitų elgseną. Dėl tarpusavio priklausomybės žaidėjai 
vis labiau pasitiki bendru sutarimu, atviru nuomonės sakymu ar kitais 
būdais, padedančiais atsižvelgti į daugelio interesus. 

Kadangi informacija yra organizuojama „sąryšiškai“, arba hiper- 
media forma ( tai reiškia, kad ji nuolat gali būti rekonfigūruojama) — 
tai ir organizacija turi būti hiperlanksti. Todėl mažų, tarpusavyje są- 
veikaujančių įmonėlių, susidėliojančių į laikinas mozaikas, ekonomika 
yra labiau prisitaikanti ir duodanti daug geresnių rezultatų negu su- 
formuota aplink keletą sustabarėjusių monolitų. 


Valdžia mozaikose 


Prieš vieną generaciją mozaikų struktūra buvo kitokia. Paprastai jos 
atrodydavo kaip piramidės iš rato ir stipinų formos darinių. Didelė 
bendrovė buvo apsupta tiekėjų ir skirstytojų žiedu. Milžinas valdė ki- 
tas įmones jas grupuodamas, prekybos agentai ir tiekėjai irgi buvo dau- 
giausia kaip jo palydovai. Klientai ir profsąjungos taip pat buvo silpni, 
palyginti su milžiniška bendrove. 

Aišku be žodžių, kad ir šiandien didelės įmonės dar daro didžiulį 
spaudimą. Bet reikalai sparčiai keičiasi. 

Pirmiausia, tiekėjai šiandien jau nėra vien prekių ar paslaugų par- 
davėjai. Jie taip pat pateikia svarbios informacijos ir, antra vertus, 
sunkia informaciją iš pirkėjo duomenų bazių. Kaip dabar populiaru 
sakyti, jie yra savo klientų „partneriai“. 

Apple Computer vadovas Johnas Sculley'us sako: „Mes galime... 
pasitikėti nepriklausoma trečiosios šalies verslo partnerių struktūra — 
nepriklausomais programinės įrangos gamintojais, antraeilės įrangos 
gamintojais, tarpininkais ir mažmenininkais... Kai kurie kritikai klai- 

dingai tvirtina, kad tokios struktūros leido atsirasti „tuščioms korpo- 
racijoms“, netvirtam lukštui, kurio išlikimas priklauso nuo išorės ben- 
drovių.“ 

Sculley'us nuginčija šį požiūrį, nurodydamas, kad dėl tokių mozai- 
kinių darinių Apple gali būti „neriebi“, eikli, prisitaikanti ir kad ypač 
krizių laikotarpiais būtent „partneriai“ padėjo ištempti Apple. Iš tik- 
rųjų, tvirtina jis, „katalizatoriaus funkciją atliekančiai bendrovei kiek- 
vienam įplaukų doleriui išorinės infrastruktūros gali pridėti nuo trijų 
iki keturių papildomų dolerių... O dar svarbiau yra padidėjęs prisitai- 
komumas, galimybė permainas ir chaosą paversti palankia proga“. 

Anksčiau bendrovės dažnai gražbyliaudavo apie partnerystę. Šian- 
dien jos pasijuto įstumtos į partnerystę. 

Tirdami informacijos modelius valdžios mozaikoje, randame tik- 
ros valdžios ir našumo raktą. Pavyzdžiui, komunikacijų srautai gali 
būti tankiausi tarp dalių tiekėjo ir gamintojo (arba, tiksliau, tarp jų 
specialių padalinių). Vieno siuntimo, o kito gavimo veiksmas galų gale 
suformuoja vieną organišką junginį - ryšį. Ar dėl atsiskaitymo, ar dėl 
finansinių priežasčių vienas padalinys yra bendrovės A, o kitas ben- 
drovės B dalis, ir jie vis labiau atskiriami nuo realios gamybos. Iš tik- 
rųjų šių padalinių žmonės gali labiau domėtis šiais ryšiais negu savo 
pačių bendrovėmis, būti lojalesni. 

Japonijos Matsushita bendrovėje partnerystės procesas buvo for- 
maliai įteisintas ir pavadintas „dideliu našumu, gaunamu investuojant 
į bendrą protą“. 

Matsushita susitinka su savo rangovais pradinėje produkto mode- 
liavimo stadijoje ir prašo padėti jį patobulinti, kad būtų mažiau vėluo- 
jama ir gaminys greičiau pasiektų rinką. 

Matsushita rangovų asociacijos pirmininkas Kozaburo Sikata ti- 
kisi, kad ši sistema taps nusistovėjusia tvarka. Matsushita nuo pat 
pradžių dalijasi informacija, kurios anksčiau niekam neduodavo, ne 
dėl širdies gerumo, bet dėl to, kad toks konkurencijos reikalavimas. 
Ir galite neabejoti, kad, nors Matsushita yra tokia didelė, vadovau- 
jantys jos darbuotojai atidžiai klausosi, kai kalba jos 324 organizuoti 
tiekėjai. 

Be to, dabar tiekėjai nėra tik elektroniniu būdu susijungę su didele 
bendrove, kaip stipinai prie rato stebulės; jie yra ir vis labiau bus susi- 


258 


Valdžios mozaika 


ję ir tarpusavyje, o tai reiškia, kad jų pozicija formuojant koalicijas 
sustiprėja, kai reikia paspausti didelę įmonę. 

Yra dar viena priežastis, kodėl atsirandančios mozaikos jau nebū- 
tinai būna sudarytos iš valdančiosios ir valdomos dalių. Monolitinei 
korporacijai suskilus į pelno centrus, daugelis tiekėjų ar klientų suvo- 
kia, kad turi reikalą ne su visa milžino jėga ir valdžia, bet su mažesniu 
ir dažnai silpnesniu už juos pelno centru. Kadaise svarbiu veiksniu 
buvęs pagrindinės įmonės dydis dabar nėra toks svarbus. 

Todėl, valdžiai kintant iš monolitinės į mozaikinę, jau neprotinga 
manyti, kad įmonės milžinės valdo savo sudėtines dalis - mozaikas. 

Iš tikrųjų didelę įmonę spaudžia ir klientai, kurie vis dažniau buria- 
si į „vartotojų tarybas“. Šios grupės neva keičiasi techniniais duome- 
nimis. Iš tikrųjų jos yra nauja vartotojų lobizmo forma. 

Greitai besidauginančios ir turinčios vis daugiau veiksmingos teisi- 
nės, techninės ir kitokios kompetencijos, vartotojų organizacijos įgyja 
pasipriešinimo jėgą ir dažnai gali priversti tiekėjų įmones, kad ir kokio 
dydžio jos būtų, tenkinti savo reikalavimus. 

"Tokios grupės yra ypač aktyvios kompiuterių srityje, pavyzdžiui, 
jos organizavo VAX ir Lotus programinės įrangos vartotojus. IBM 
klientai susibūrę į daugelį grupių, susijungusių į vieną tarptautinę ta- 
rybą, kurioje atstovaujama apie 10 000 bendrovių, kai kurios iš jų yra 
vienos iš didžiausių pasaulyje. Dabar IBM giriasi klausanti savo klien- 
tų. Taijau geriau. 

Tokių grupių nariai tuo pačiu metu gali būti klientai, konkurentai 
arba priklausyti bendrai įmonei. Verslo pasaulis tampa ir įvairiausių 
painių santykių arena. 

Todėl mintis, kad ateities ekonomiką valdys keli monolitiniai milži- 
nai, yra naivi. 


Už korporacijos ribų 

Tokie dažniausiai nepastebimi pakitimai privers mus peržiūrėti įmonės 
funkcijas. Daug pridėtinės vertės atsiranda iš mozaikinės įmonės ryšių, 
O įmonės sukuriama vertė ir iš dalies jos pačios vertė atsiranda dėl jos 


nuolat besikeičiančios padėties supersimbolinėje ekonomikoje. 


259 


Valdžių kaita 


Finansininkai ir vadovai, bandantys skaičiais išreikšti pridėtinę vertę 
ir priskirti ją kokiam nors filialui ar pelno centrui, yra priversti daryti 
santykinius, dažnai gana subjektyvius sprendimus, kadangi tradicinė 
apskaita paprastai ignoruoja „organizacinio kapitalo“ vertės generavi- 
mo svarbą ir visus šiuos sudėtingus, nuolat kintančius santykius. To- 
kie apskaitos terminai kaip „geri ketinimai“ tik apytikriai ir netiksliai 
nurodo augančią tokio turto vertę. 

Vadybos teoretikai pavėluotai ima kalbėti apie „organizacinį kapi- 
talą“. Tačiau dar yra ir „pozicinis kapitalas“ — strateginė įmonės vieta 
bendrame mozaikų ir metamozaikų tinkle. 

Bet kurioje pramonės šakoje svarbiausia pozicija vienoje iš šios 
gerovės kūrimo sistemų yra pinigai banke... ir valdžia kišenėje. Būti 
įšaldytam ar išstumtam į periferiją gali būti pražūtinga. 

Visa tai perša idėją, kad didelė korporacija ar įmonė jau nebūtinai 
yra centrinė materialinės gerovės kūrimo institucija kapitalistiniame 
pasaulyje ir apskritai pažangioje ekonomikoje. 

Mes regime didelių korporacijų atsiskyrimą nuo svarbiausio mate- 
rialaus gerovės kūrimo proceso. Tai atlieka smulkus ar vidutinis ver- 
slas arba subkorporacijos, vadinamos pelno centrais. Kai taip daug 
darbo atlieka šie padaliniai, aukščiausiojo valdymo funkcijos didelėje 
korporacijoje vis mažiau stengiasi užtikrinti gamybą ir vis dažniau nu- 
stato vien labai bendras strategines direktyvas; organizuoja ir atsiskai- 
to už kapitalą; bylinėjasi teismuose ir imasi lobizmo; visiems kitiems 
gamybos veiksniams pateikia informacijos pakaitalą. 

"Toks didelės korporacijos, anksčiau buvusios svarbiausia gamybos 
institucija ekonomikoje, funkcijų perdavimas arba atsisakymas turi is- 
torinį precedentą. 

Industrinė revoliucija daug funkcijų atėmė iš tradicinės šeimos — 
kitos svarbios visuomenės institucijos. Mokymą perėmė mokyklos, se- 
nus Žmones ėmėsi prižiūrėti valstybė, darbas persikėlė į gamyklas ir t. 
t. Šiandien iš didelės verslo įmonės atimamas tradicinis egzistavimo 
pagrindas, kadangi daugelį ankstesnių jos funkcijų gali atlikti maži pa- 
daliniai, turintys pažangią technologiją. 

Po industrinės revoliucijos šeima neišnyko. Bet ji tapo mažesnė, 
mažiau už ką atsakinga ir prarado daug savo valdžios, akis į akį susi- 
dūrusi su kitomis visuomenės institucijomis. 

Tas pats vyksta ir su didelėmis korporacijomis, mums einant iš tra- 
dicinės eros, kur viešpatavo Brobdingnagų verslas. 

Trumpai tariant, didelių korporacijų kaip institucijų, net jei jos 
plečiasi, reikšmė mažėja. 

Mes dar negalime visiškai suvokti valdžios mozaikų, kurios spar- 
čiai formuojasi ir nulemia korporacijos likimą. Tačiau vienas dalykas 
yra tikras: manyti, kad rytdienos ekonomiką valdys saujelė milžiniškų 
bendrovių, reiškia realybę paversti karikatūra. 


Epilogas 


Nauja gerovės kūrimo sistema 


Neseniai Wendy International, kurios greito maitinimo restoranai išsi- 
mėtę nuo Jungtinių Valstijų ir Japonijos iki Graikijos ir Guamo, sumanė 
„Express Pak“ užsakymus ratuotiems klientams. Tai mėsainis, keptos 
bulvytės ir kokakola. Tačiau klientui užtenka pasakyti „Express Pak“, 
užuot vardijus kiekvieną prekę atskirai. Šio sumanymo mintis - pagrei- 
tinti aptarnavimą. Vieno Wendy atstovo spaudai žodžiais tariant, „mes 
galime kalbėti tris sekundes, bet galutinis rezultatas bus puikus“. 

Šis nežymus verslo patobulinimas rodo valdžios ateitį. Mat keiti- 
mosi informacija greitis - net, atrodo, nereikšminga informacija - yra 
susijęs su visai nauja gerovės kūrimo sistemos pradžia. Ir tai slypi už 
svarbiausios mūsų laikais valdžių kaitos. 


Naujas ekonominis metabolizmas 


Žinoma, šiaip jau greitis, kuriuo Wendy parduoda mėsainius, nėra že- 
mę drebinantis, reikšmingas dalykas. Tačiau vienas iš svarbesnių daly- 
kų, kurį reikia Žinoti apie kiekvieną sistemą, ypač apie ekonominę — 
tai „laiko sąnaudos“, greitis, kuriuo sistema veikia. 

Kiekviena sistema - ar Žmogaus kūno apykaitos, ar visuomenės 
gerovės kūrimo - gali funkcionuoti tik tam tikru greičiu. Veiks per 
lėtai - sulūš, veiks per greitai - subyrės į šipulius. Visas sistemas suda- 

ro posistemės, kurios funkcionuoja panašiai, tam tikru greičiu. Visos 
sistemos „sparta“ gali būti jos įvairiose dalyse vykstančių pokyčio grei- 
čių vidurkis. 

Kiekviena nacionalinė ekonomika ir kiekviena gerovės kūrimo sis- 
tema veikia jai būdinga sparta. Ir kiekviena turi sau vienintelei būdin- 
gą medžiagų apykaitos greitį. 

Gerovės kūrimo sistemos spartą galime matuoti įvairiais būdais: 
pagal mašinų technologinį procesą, verslo operacijas, komunikacijų 
srautus, pagal laiką, kurio reikia laboratoriniams bandymams perkelti 
į komercinį produktą, arba pagal laiką, kurio reikia padaryti tam tik- 
riems sprendimams, arba pagal prekių pristatymo laiką ir pan. 

Kai palyginame Pirmosios bangos agrarinių sistemų gerovės kūri- 
mą su Antrosios bangos, arba su industrinėmis sistemomis, paaiškėja, 
kad tradicinė ekonomika veikė greičiau negu tradicinė žemės ūkio eko- 
nomika. Praužusi industrinė revoliucija įjungė aukštesnę pavarą eko- 
nomikos procesams. 

Juolab kad nauja gerovės kūrimo sistema, aprašyta šiuose pusla- 
piuose, veikia netgi vienai ar dviem prieš mus gyvenusioms kartoms 
sunkiai įsivaizduojama sparta. Šiandienos ekonominis metabolizmas 
būtų sulaužęs anų dienų sistemą. Naujas „heterojunction“ — mikrolus- 
tas, įsijungiantis ir išsijungiantis per dvi trilijonines sekundės dalis, 
simbolizuoja naują spartą. 

Knygoje Ateities sukrėtimas, pirmą kartą išleistoje 1970 m., mes 
ginčijomės, ar pokyčių spartėjimas pakeis visuomenę, ir parodėme, 
kas atsitinka sistemoms, kai greitis viršija jų prisitaikymo galimybes. 
Mes parodėme, jog greitėjimas turi poveikį, nesvarbu, kokio pobū- 
džio pasikeitimai. Šiame atradime slypi ekonominė įžvalga, peržen- 
gianti „laikas-pinigai“ šabloną. Žinoma, greitėjimo poveikis leidžia nu- 
jausti naują galingą ekonomikos dėsnį. Šį dėsnį galime apibūdinti pa- 
prastai: kai ekonominė veikla pagreitėja, kiekvienas laiko vienetas pa- 
sidaro vertas daugiau pinigų. 

Kaip mes pamatysime, šis galingas dėsnis turi didelę reikšmę ne 
vien individualiam verslui, bet ir visai ekonomikai bei globaliems ry- 
šiams /arp ekonomikų. Jis ypač reikšmingas santykiams tarp pasaulio 
turtingųjų ir vargšų. 

Nuo plačios ekonomikos teorijos grįžtant prie praktinių kasdienio gy- 
venimo klausimų, aiškėja, kad Wendy vadovai, greitindami savo verslą, 
reaguoja į klientų poreikius, kuriuos reikia skubiai tenkinti. Jie nori 
greito aptarnavimo ir produkto, taupančio jų laiką. Mat besiformuo- 
jančioje kultūroje pats laikas tampa vertingu produktu. 

Be to, vis labiau konkurencingoje dabartinio pasaulio ekonomikoje 
būtinas gebėjimas greitai pateikti produktus į rinką. Žaibiškas tem- 
pas, kuriuo faksai ar vaizdo magnetofonai ar kita plataus vartojimo 
elektronika iššluojama iš rinkos, stebina ir gamintojus, ir pirkėjus. 

Dešimtmečius faksimilinių aparatų buvo gaminama mažais kiekiais. 
1961 m. Xerox tyrimų laboratorijos pademonstravo LDX, ilgų nuoto- 
lių kserografijos aparatą, kuris veikė maždaug kaip šiandienos faksai. 

Dėl kelių priežasčių jų komercinimas buvo blokuojamas. Pašto sis- 
temos dar buvo veiksmingos, o telefoninio ryšio sistemos palyginti at- 
silikusios, tarpmiestiniai skambučiai brangūs. 

Staiga devintojo dešimtmečio pabaigoje įvyksta keli pasikeitimai. 
Fakso aparatų gamyba atpigo. Telekomunikacijų technologija gerokai 
pagerėjo. AT4T suskilo, ir tai padėjo Jungtinėse Valstijose mažinti 
santykinę tarpmiestinių pokalbių kainą. O pašto tarnybos darbas labai 
suprastėjo (tuo metu, kai ekonomika greitėjo, o paslaugos lėtėjo). Be 
to, dėl greitėjimo kiekvienos sekundės ekonominė vertė augo, 0 se- 
kundes buvo galima sutaupyti naudojantis fakso aparatu. Į vieną tašką 
suėję visi šie veiksniai atvėrė rinką, kuri tada išplito sprogimo bangos 
greičiu. 

1988 m. pavasarį po vienos nakties amerikiečius skambučiais ėmė ata- 
kuoti draugai ir verslo partneriai, prašydami prisijungti faksą. Per kelis 
mėnesius visoje Amerikoje pradėjo dūgzti ir pypsėti fakso aparatai. 

Šiandien dėl konkurencijos produktas labai sparčiai atnaujinamas — 
vos pasirodžius naujam gaminiui, į rinką metamas naujos kartos, ge- 
resnis gaminys. Ar neseniai nusipirkus dvidešimties megabaitų kieto- 
jo disko kaupiklį asmeniniam kompiuteriui, dabar reikėtų pirkti ketu- 
riasdešimties, septyniasdešimties ar vėl tik dvidešimties, tikintis, kad 
greitai bus prieinami CD-ROM kaupikliai? (Kai jūs skaitysite šiuos 
žodžius, jie jau gali atrodyti primityvūs.) 

Kosminius skrydžius ar branduolinį karą primenančia terminologi- 
ja pardavėjai dabar kalba apie „paleidimo aikštelę“- labai trumpą lai- 
ko tarpą, per kurį naujas gaminys turėtų žlugti dėl pažangesnių mode- 
lių konkurencijos. 

"Toks greičio spaudimas skatina naujus gamybos metodus. Vienas 
būdas judėti greičiau yra vienu metu daryti tai, ką anksčiau darėte 
nuosekliai. Iš čia ir neseniai atsiradęs terminas „vienalaikė inžinerija“. 
Seniau naujas gaminys pirmiausia būdavo modeliuojamas, vėliau pla- 
nuojami gamybos būdai. Šiandien, kaip sako Jervis B. Webb bendro- 
vės medžiagų priežiūros įrangos inžinerijos viceprezidentas Davidas 
W. Clarkas, „vienu metu reikia apibrėžti bei modeliuoti gamybos pro- 
cesą ir kurti galutinį produktą“. 

„Vienalaikė inžinerija“ negalima be beprecedenčio tikslumo ir ko- 
ordinacijos. Jery's Robertsonas iš Automatikos technologijos gami- 
nių bendrovės sako: „Vienalaikės inžinerijos idėja sklandė ore apie 
penkiolika metų.“ Tačiau tik neseniai „kompiuterių progresas ir duo- 
menų bazės pajėgumas“ padarė tai įmanomu dalyku. 

Kitas žingsnis yra atskirų gaminio dalių išėmimas arba permodelia- 
vimas - gaminį gaminti iš mažiau ir iš moduliuojamų komponentų. 
Tam reikia ypač rafinuotų leistinų nukrypimų ir aukštesnio informaci- 
jos ir žinių lygio. IBM permodeliavo vieną savo 4720 spausdintuvo 
komponentą ir ne tik sumažino kainą nuo 5,95 iki 1,81 JAV dolerio už 
vienetą, bet ir sutrumpino gamybos laiką nuo trijų minučių iki sekun- 
džių. Kaip ir Wendy atveju, svarbios sekundės. 

Dar vienas pagreitinimo būdas - tai detalių pristatymas „pačiu lai- 
ku“, pradėtas praktikuoti japonų. Užuot gaminus dalis ilgą laiką ir 
pristačius didelėmis siuntomis nevienodais intervalais, sistemai reikia 
dažnų siuntų mažais kiekiais tiksliai tada, kai jų reikia surinkimui. Šios 
naujovės rezultatas - gamybos greitėjimas ir kapitalo, įdėto į prekių 
atsargas, mažinimas. Pavyzdžiui, Britanijos Ro//s—Royce praneša, kad 
„pačiu laiku“ sistema sumažino užsakymų vykdymo laiką ir prekių 
atsargas septyniasdešimt penkiais procentais. 

Atsako į pirkėjo poreikius greitis tapo svarbiu veiksniu, skiriančiu 
vienos bendrovės produktą ar paslaugas nuo kitos. Kelionių agentū- 
ros, bankai, finansinių paslaugų įmonės, greito maisto restoranai — 
visi lenktyniauja vienas su kitu, stengdamiesi akimirksniu suteikti in- 
formaciją, kad klientas būtų patenkintas. 

Anksčiau darbdaviai stengėsi pagreitinti gamybą, versdami darbi- 
ninkus dirbti greičiau. Vienas iš didžiausių senųjų profsąjungų judėji- 
mo nuopelnų žmogiškumui buvo kova dėl darbo greičio apribojimo. 
Tūkstančiuose atsilikusių gamyklų ir biurų ši kova dar nelaimėta. 

Tačiau naujojoje gerovės kūrimo sistemoje darbo kaina mažėja kartu 
su bendros kainos procentu, greitis pasiekiamas ne verčiant darbo jė- 
gą prakaituoti, O protingai reorganizuojant ir moderniai keičiantis in- 
formacija su elektronikos pagalba. Visai sistemai įgyjant pagreitį, Ži- 
nios pakeičia prakaitą. 

1986 m. birželio mėn. Motorola suformavo dvidešimt keturių as- 
menų grupę, pavadintą Banditų komanda, ir davė jai, atrodo, neįvyk- 
domą užduotį. Komanda turėjo suprojektuoti naują radijo gaviklį ir 
pasaulinio lygio kompiuterines jo gamybos priemones. Naujoji įmonė 
turėjo atitikti ypatingus kokybės reikalavimus, 99,9997 procento ga- 
minamo produkto turėjo būti puikios kokybės. 

Laiko limitas buvo 18 mėnesių. 

Šiandien gamykla Bointon Biče, Floridoje, pagal užsakymus gami- 
na radijo gaviklius; užsakymas gamybai gali būti vos po vieną kiekvie- 
nos rūšies gaviklį. Dvidešimt septyni robotai atlieka fizinį darbą. Iš 
keturiasdešimties darbuotojų praktiškai tik vienas liečia gaminį ran- 
komis. „Banditų komandos“ operacija buvo sėkminga - nors dar buvo 
likę 17 dienų. 

Netgi automobilių pramonė, lėtasis dinozauras, palyginti su foto- 
aparatų ar elektronikos pramone, visais būdais stengiasi sutrumpinti 
laiko sąnaudas. 

Japonijos automoblių pramonės sėkmė iš dalies rodo, kad japonų 
gamintojai sugeba suprojektuoti ir pateikti visai naują modelį per dvi- 
gubai trumpesnį laiką, negu tai padaro Europos ir Amerikos automo- 
bilių gamintojai. 

Toyota gamykla, kurią Josephas L. Boweris ir Thomasas M.Houtas 
Harward Business Review leidinyje apibūdina kaip „greito ciklo bendro- 
vę“- ten vienalaikė inžinerija, pažangios informacijos sistemos, savaime 
susiorganizuojančios komandos, dalijimasis informacija su tiekėjais anks- 
tyvoje stadijoje, - pasižymi, Houto ir Bowerio nuomone, „vis greitesniu 
vystymosi ciklu... dažnais naujo gaminio pristatymais, nuolatiniais di- 
desniais ar mažesniais egzistuojančių modelių patobulinimais“. 

Panašiai jie aprašo banką, kuris sutrumpino svarstymą dėl pasko- 
los išdavimo nuo kelių dienų iki trisdešimties minučių, pateikdamas 
reikalingą informaciją paskolų specialistams tiesiogiai, O ne per visą 
darbuotojų grandinę. 

„Spartumo įspūdis“, konsultanto Howardo M. Andersono, Yankee 
Group įkūrėjo manymu, yra toks didžiulis, kad bendrovės dabar turi 
turėti vieną svarbiausią tikslą - greitį. Greitį bet kokia kaina... „ypa- 
tingą greitį“. 

Taigi atsiranda radikali nauja ekonominė sistema, veikianti grei- 
čiau negu kada nors seniau. 


Rytdienos gerovė 


Ankstesniuose puslapiuose aprašėme naujos gerovės kūrimo sistemos 
sudedamąsias dalis. Dabar visas jas galime sujungti į visumą. Tai pada- 
rę, pamatysime, koks, tiesą sakant, revoliucingas šis naujas gerovės 
kūrimo būdas ir kaip smarkiai jis skiriasi nuo ankstesnių būdų. 

1. Nauja greitesnė gerovės kūrimo sistema yra labai priklausoma 
nuo keitimosi duomenimis, informacija ir žiniomis. Ji yra super- 
simbolinė. Jei nebus keičiamasi informacija, nebus kuriama nau- 
ja gerovė. 

2. Nauja sistema nuo masinės produkcijos pereina prie lanksčios ga- 
mybos pagal užsakymus, arba „nemasinės“ gamybos. Naujos in- 
formacijos technologijos leidžia gaminti labai įvairius, netgi indivi- 
dualius gaminius pagal užsakymus tokiomis kainomis, kurios arti- 
mos masinės gamybos kainoms. 

3. Įprastinių gamybos veiksnių - žemės, darbo, žaliavų ir kapitalo — 
reikšmė sumažėja, juos pakeičia supersimbolinės žinios. 

4. Vietoj metalinių ar popierinių pinigų tikru mainų būdu tampa elek- 
troninė informacija... kapitalas tampa ypač nestabilus, todėl milži- 
niški jo kiekiai per naktį gali būti sukaupti ir išsklaidyti. Nepaisant 
šiandien egzistuojančios milžiniškos koncentracijos, kapitalo šal- 
tinių skaičius didėja. 

5. Prekės ir paslaugos yra moduliuotos (sudarytos iš standartus ati- 
tinkančių vienetų. Vert.) ir konfigūruotos (sudedamos iš vienetų. 

Vert.) į sistemas, kurias reikia padauginti ir nuolat peržiūrėti stan- 
dartus. Dėl to prasideda karai dėl informacijos kontrolės, kuria 
pagrįsti standartai. 


6. Lėtai judanti biurokratija pakeičiama mažomis (nemasinėmis) dar- 


bo grupėmis, laikinomis ir „adhokratinėmis“ komandomis, vis su- 
dėtingesniais verslo aljansais ar konsorciumais. Hierarchija suplokš- 
tėja arba išviso panaikinama, kad pagreitėtų sprendimai. Biurok- 
ratinė informacijos organizavimo sistema pakeičiama laisvai tekan- 
čios informacijos sistemomis. 


7. Organizacinių vienetų skaičius ir įvairovė didėja. Kuo daugiau to- 


kių vienetų, tuo daugiau tarp jų transakcijų, tuo daugiau informa- 
cijos turi būti generuojama ir perduodama. 


6. Darbuotojai vis labiau tampa nepakeičiami. Pramonės darbininkai 


turėdavo po keletą gamybos įrankių. Šiandien galingiausi gerovės 
kūrimo įrankai yra simboliai darbuotojų galvose. Todėl darbuotojai 
valdo labai svarią, dažnai nepakeičiamą „gamybos priemonių“ dalį. 


9. Naujasis herojus - tai ne darbininkas, finansininkas ar valdytojas, 


10. 


11. 


bet novatorius (priklausantis arba nepriklausantis didelei organi- 
zacijai), kuris vaizduotėje turimą informaciją susieja su veiksmu. 
Gerovės kūrimas vis dažniau laikomas cirkuliariniu procesu, kai 
atliekos perdirbamos į kito gamybos ciklo sąnaudas. Šis metodas 
suponuoja kompiuterizuotą monitoringą ir netgi nuodugnesnę 
mokslo ir aplinkos informaciją. 

Gamintojas ir vartotojas, kurie industrinės revoliucijos buvo iš- 
skirti, dabar vėl susijungia gerovės kūrimo cikle; vartotojas pa- 
teikia ne vien pinigus, bet ir rinkos bei projektavimo informaciją, 
gyvybiškai svarbią gamybos procesui. Pirkėjas ir tiekėjas dalijasi 
duomenimis, informacija bei žiniomis. Kada nors ateityje varto- 
tojas galės paspausti mygtukus, priversiančius per atstumą pra- 
dėti gamybos procesus. Vartotojas ir gamintojas susilieja į vieną 
visumą. 


12. Naujasis gerovės kūrimo procesas yra ir lokalus, ir globalus. Veiks- 


mingos mikrotechnologijos leidžia lokaliai daryti tai, kas anksčiau 
ekonomiškai buvo įmanoma tik visos valstybės mastu. Tuo pačiu 
metu daugelis funkcijų skverbiasi per valstybės sienas, integruoda- 
mos veiklą daugelyje valstybių į kokią nors vieną gamybos veiklą. 

Dvylika šių pagreitėjusios ekonomikos elementų tarpusavyje susiję ir 
abipusiškai sustiprina duomenų, informacijos bei Žinių vaidmenį eko- 
nomikoje. Jie apibūdina naują, revoliucinę modernios technologijos 
gerovės kūrimo sistemą. Kai šios sistemos sudėtinės dalys susijungia į 
visumą, pakerta valdžios struktūras, industrijos amžiuje turėjusias pa- 
laikyti gerovės kūrimo sistemą. 

Čia apibendrinta naujoji gerovės kūrimo sistema paaiškina didžiu- 
lius poslinkius, dabar vykstančius planetoje - įspėjamuosius virpesius, 
kurie pranašauja dar niekad neregėto masto gerovės kūrimo sistemų 
koliziją. 


Penkta dalis 


VALDŽIŲ KAITOS POLITIKA 

1989 m. lapkričio 9 dieną Blufildo mieste, Vakarų Virdžinijos valstijo- 
je, verkė mokytoja. Visame pasaulyje milijonai žmonių išgyveno tą pa- 
tį džiaugsmą. Prilipę prie televizorių ekranų jie matė, kaip griūva Ber- 
lyno siena. Ištisa Rytų Vokietijos karta buvo grūdama į kalėjimus, luo- 
šinama ir šaudoma už bandymą atsidurti kitoje tos dvidešimt aštuonių 
mylių ilgio sienos pusėje. Dabar vokiečiai žibančiomis akimis plačiu 
srautu liejosi per ją į Vakarų Vokietiją, 0 jų veiduose atsispindėjo vis- 
kas - nuo džiugesio iki kultūrinio šoko. Netrukus į darbą buvo paleisti 
kūjai. Ir šiandien likučiai sienos, kuri kadaise buvo perpjovusi Berlyną 
ir, tiesą sakant, visą Vokietiją, tapo akmens bei betono suvenyrais, 
dulkančiais ant nesuskaičiuojamų lentynų. 

Kadangi siena, galima sakyti, įtvirtino sovietų primesto totalitariz- 
mo galą visoje Rytų ir Vidurio Europoje, jos griuvimas sulaukė paki- 
laus atgarsio Vakaruose. Trumparegiai intelektualai ir politikai sutar- 
tinai giedojo odę, kuria būtų didžiavęsis ir Bethovenas. Kai marksiz- 
mas buvo prispaustas prie ringo virvių, jie giedojo ditirambus ateities 
demokratijai. Buvo prieitas ideologijos galas. 

Šiandien Rytų Europoje nestabilu. Lenkija stovi ant visuotinio eko- 
nominio kracho ribos. Rumunijos miestų gatvėse pešasi minios. O Ju- 
goslavijos prezidentas perspėja, kad „ektremistinės dešiniosios parti- 
jos“ ir „revanšistinės jėgos“ gali sukelti „pilietinį karą bei ginkluotą 
užsienio intervenciją“. Nuo pavadžio buvo paleisti antisemitizmas ir 

iš amžių glūdumos atėjusi etninė neapykanta. Imta abejoti dėl pokario 
sienų. Sovietų valdžios žlugimas Rytų Vokietijoje, toli gražu neatvėręs 
kelio demokratijai, sudarė degų vakuumą, į kurį ėmė plūsti kvailiai ir 
maištininkai. Vakarų noras integruotis prislopo. 

Viršum šio milžiniškoje žemyno scenoje vykstančio spektaklio pa- 
kibo Sovietų Sąjungos skilimo grėsmė, kuri gali sukelti ištisas kartas 
trunkančius karus ir vėl atnaujinti jau gerokai nuslūgusį branduolinį 
pavojų. 

Ironiška tai, kad milijonai žmonių, kuriems nereikėjo grumtis dėl 
demokratijos, stiprios Šiaurės Amerikos, Vakarų Europos valstybės 
susidūrė su vidaus krizės pavojumi. Demokratijos laukia lemtingi de- 
šimtmečiai. Mat mes atėjome ten, kur baigiasi masinė demokratija - 0 
tik tokią ją pažinojo išsivysčiusios industrinės šalys. 


Dinastijos ir demokratijos 


Kiekvienoje sistemoje, tiek demokratinėje, tiek nedemokratinėje, turi 
būti tam tikra pusiausvyra tarp to, kaip žmonės uždirba pinigus, ir to, 
kaip valdo. Jei politinė ir ekonominė sistemos drastiškai skiriasi, vie- 
na išjų neišvengiamai sunaikins kitą. 

Iki šiol žmonija per savo istoriją tik du kartus išrado visiškai naują 
turtų kaupimo būdą. Ir kaskart reikėjo kurti naują, jam tinkantį valdy- 
mo būdą. 

Suklestėjęs žemės ūkis nušlavė gentinę santvarką, medžiotojų ben- 
druomenes, pakeisdamas jas miestais valstybėmis, dinastinėmis kara- 
lystėmis ir feodalinėmis imperijomis. Daugelį iš jų savo ruožtu nušla- 
vė pramoninė revoliucija. Atsiradus masinei gamybai, masiniam var- 
tojimui ir masinei žiniasklaidai, daugelyje šalių gimė jų antrininkė - 
„masių demokratija“. 

Tačiau masių demokratija sutiko žiaurų pasipriešinimą. Senosios 
agrarinio feodalizmo jėgos - žemvaldžiai didikai, hierarchinė Bažny- 
čia ir kultūriniai bei intelektualiniai jų apologetai - priešinosi, būrėsi 
ir kovojo su augančiu industrializmu, iš kurio dažnai kildavo ir masių 
demokratija. 

Iš tikrųjų visose garo mašinų bendruomenėse smarkiausia politinė 

kova vyko ne tarp kairiųjų ir dešiniųjų, kaip daug kas įsivaizduoja. Ji 
vyko tarp besižavinčių Pirmosios bangos agrarizmu, arba „tradiciona- 
lizmu“, ir liaupsinančių Antrosios bangos industrializmą, arba „mo- 
dernizmą“. 

"Tokia kova dėl valdžios dažnai vyksta iškėlus kitokias vėliavas — 
pavyzdžiui, nacionalizmo, religijos, pilietinių teisių ar politikos. Šian- 
dien šis istorinis konfliktas, vis dar neišblėsęs, pamažu atsiduria šešė- 
lyje naujo - Trečiosios bangos: tai pomoderniosios visuomenės kova 
su modernizmu ir tradicionalizmu. 

Ir jei tikėtume, kad ši naujoji žiniomis pagrįsta ekonomika išstumia 
garo mašinų ekonomiką, turėtume laukti istorinės kovos, kuri pakeis- 
tų mūsų politines institucijas, pritaikydama jas revoliucingai, masinę 
gamybą pakeitusiai ekonomikai. 

Visos industrinės visuomenės jau susiduria su daugialype krize — 
krize, kuri veikia visas esmines jų sistemas: urbanistinę, sveikatos ap- 
saugos, socialinės gerovės, transporto, ekologinę. Garo mašinų politi- 
kai ir toliau bando reaguoti į jas pavieniui, rinkdamiesi naujus senojo 
požiūrio variantus. Tačiau krizės bus neįveikiamos institucijoms, su- 
kurtoms masių visuomenei. 

Be to, auganti ekonomika bloškia mums į veidą visiškai naujų pro- 
blemų ir krizių, kurios drebina nusistovėjusias masių demokratijos eros 
prielaidas bei įprastus santykius. 


Kaitos lygmenys 


Masių demokratijos amžius kartu buvo vienos tautos lygmeniu su- 
telktos valdžios amžius. Toks susitelkimas rodė technologinį masinės 
produkcijos augimą ir nacionalinę rinką. Šiandien pagreitėjusios tech- 
nologijos viską keičia. 

Tarkime, duonos kepalas. 

Iš pradžių kepiniai buvo perkami nedidelėse kepyklose. Tačiau plė- 
tojantis industrializacijai „mamytės ir tėvelio“ kepyklas užgožė preky- 
bos centrai, kurie perka miltų gaminius iš didelių nacionalinių ben- 
drovių, tokių kaip Nabisco Jungtinėse Valstijose. Šiandien atsitiko nuo- 
stabus dalykas - daugelis JAV prekybos centrų patys ėmė kepti duoną 

ir pyragus. Mes apsukome visą ratą - bet jau remdamiesi sudėtingesne 
technologija. 

Nuotraukas, kurių negatyvai kadaise buvo siunčiami į Ročesterį ar 
Niujorką, kur buvo viena Kodak bendrovė, dabar galima pasidaryti 
prie kiekvieno kampo. Spausdinimas, kuriam kadaise reikėjo didelių 
investicijų ir sudėtingų mechanizmų, dabar vyksta nedideliais šiuolai- 
kiškais aparatais kiekvienoje parduotuvėje. Taigi naujoji technologija 
vėl suteikia galių vietos gamybai. 

"Tačiau tuo pačiu metu pažangi technologija kai kurias gamybos for- 
mas pakelia į pasaulinį lygmenį. Automobiliai, kompiuteriai ir daugelis 
kitų produktų nebegaminami vienoje šalyje, jiems reikia daugelyje šalių 
gaminamų detalių. Šie dvilypiai pasikeitimai, kurių vienas laiko gamybą 
pažemėje, o kitas - kelia aukštyn, turi tiesioginių politinių paralelių. 

Kartu jie paaiškina, kodėl visose modernios technologijos šalyse — 
Japonijoje, Jungtinėse Valstijose, visoje Europoje - mes regime spau- 
dimą decentralizuoti valdžią kartu su bandymais perduoti valdžios 
svertus supranacionalinėms institucijoms. 

Vienas iš tokių pavyzdžių yra Europos Sąjungos mėginimas decen- 
tralizuoti valdžią aukštesniu lygmeniu, kuriant vieningą integruotą rinką 
su viena valiuta ir vienu centriniu banku. 

Bet net kai ES velenas bando išlyginti skirtumus ir suimti į vienas 
rankas politinius bei ekonominius sprendimus, įvairūs kraštai pasi- 
naudoja šiuo nacionalinės valdžios puolimu iš viršaus, kad savo ruož- 
tu surengtų ataką iš apačios. „Vieninga Europos rinka, - sako Jeanas 
Chemainas, Liono srities ekonominės plėtros agentūros Prancūzijoje 
vadovas, - suteikia mums puikią galimybę nusikratyti iš Paryžiaus pri- 
metamo centralizmo.“ Tiesą sakant, visa Ruano-Alpių sritis, kurios 
dalis yra Lionas, jungiasi su sritimis, esančiomis už Prancūzijos ribų — 
Katalonija, Lombardija ir Baden Viurtembergu - ir visos kartu siekia 
bendrų interesų. 

Supersimbolinė ekonomika plisdama sukurs rinkėjų struktūrą, ku- 
ri perdalys valdžią vietos, srities, naconaliniu ir pasauliniu lygmeni- 
mis. Galima tikėtis, kad „lygmenų politika“ suskaldys rinkėjus į ketu- 
rias grupes: „globalistus“, „nacionalistus“, „regionistus“ ir „lokalistus“. 
Kiekviena jų įnirtingai gins savo identitetą - kaip kuri jį suvokia - ir 
ekonominius interesus. Kiekviena ieškos sąjungininkų. 


276 


Lemtingieji dešimtmečiai 


Kiekviena ras finansinių bei pramoninių rėmėjų, skatinamų savos 
naudos, bet kartu pritrauks ir talentingų menininkų, rašytojų bei inte- 
lektualų, kurie sukurs joms tinkamą ideologinį pagrindą. 

Negana to - priešingai įsigalėjusiai nuomonei - sritims ir dar smul- 
kesnėms vietovėms lemta ne supanašėti, 0 įgyti dar daugiau savitumo. 
„Darote rimtą klaidą, jei žiūrite į JAV kaip į vieną esybę. Įvairios Jung- 
tinių Valstijų vietos skiriasi viena nuo kitos kaip diena nuo nakties“, - 
teigia Jamesas Crupi's, Dalase įsikūrusio Tarptautinio vadovų centro 
prezidentas. 

Galima ir nenueiti taip toli kaip Crupi's, kuris mano, kad „Jungti- 
nės Valstijos pamažu tampa miestų valstybių nacija“. Tačiau atidžiau 
panagrinėjus devintojo dešimtmečio statistiką, matyti, jog vis didėja 
skirtumas tarp dviejų pakrančių, JAV centrinės dalies, naftingojo plo- 
to, ir tarp didelių miesto centrų bei priemiesčių. Ar matuosime tuos 
skirtumus gyvenamųjų namų statyba, ar plėtros sparta, ar užimtumo 
lygiu, investicijomis, ar socialinėmis sąlygomis - visam tam lemta di- 
dėti, o ne mažėti vyraujant naujajai ekonomikai, kuri eina priešinga 
linkme negu garo katilų epochoje, kai viskas buvo suvienodinta. 

Sritims ir smulkesniems dariniams įgyjant savitą kultūrinį, techno- 
loginį bei politinį pobūdį, vyriausybėms bus vis sunkiau valdyti ekono- 
miką tradiciniais įrankiais - centriniu banku, mokesčių politika ar fi- 
nansine kontrole. Pajamų mokesčio didinimas ar mažinimas, ar naujo 
pajamų mokesčio įvedimas sukels visiškai skirtingus padarinius įvai- 
riose tos pačios šalies vietose. 

Šie nelygumai didėdami gali sukelti ekstremistinių jėgų, reikalau- 
jančių regioninės ar vietinės autonomijos, o gal ir visiško atsiskyrimo, 
sprogimą. Tokių uždelsto veikimo bombų, laukiančių, kol suveiks sprog- 
diklis, esama visose išsivysčiusiose visuomenėse. 

Jau dabar kiekvienoje šalyje dalis sričių ekonominiu požiūriu jau- 
čiasi apgaudinėjamos centrinės valdžios. Pažadai sumažinti skirtumus 
tarp sričių davė mažai naudos, ką jums patvirtintų kiekvienas Glazgo 
gyventojas. (Atgiję atsiskyrimo sentimentai Škotijoje, pasak spaudos, 
sukėlė karalienei tokį nerimą, kad ji privačiuose pokalbiuose sakė bi- 
janti Didžiosios Britanijos skilimo.) Kanados vienybė kabo ant siūlo. 
Be ekonominių skirtumų, dar ilgiau pūliuoja kalbinės ir etninės žaiz- 
dos tokiose atsiskirti linkusiose teritorijose kaip Pietų Tirolis, Breta- 

nė, Elzasas, Flandrija ir Katalonija. Suvienytoji Europa turės suteikti 
vis daugiau vietos ir sričių autonomijos - arba sutraiškyti tuos judėji- 
mus geležiniu kumščiu. 

Vidurio Europoje, kol ją XIX a. ir XX a. pradžioje valdė Habsbur- 
gai, priešiškumą tarp valdinių vokiečių, italų, lenkų, vengrų, slovakų ir 
austrų slopino (atvirai) centrinė valdžia. Žlugus Habsburgų galybei, 
šios etninės grupės po Pirmojo pasaulinio karo kerštingai kibo viena 
kitai į gerklę. Sovietų valdžios žlugimas Vidurio Europoje prikėlė iš 
mirusiųjų prieš amžius išnykusius vaiduoklius. Mes jau esame liudyto- 
jai smarkiai stiprėjančio konflikto su vengrų mažuma Rumunijoje ir 
turkų mažuma Bulgarijoje. 

Dar toliau į pietus Jugoslavija gali suskilti serbams, kroatams ir ki- 
toms tautoms kariaujant tarpusavyje. Ir visi tie procesai nepaiso didžiu- 
lės išcentrinės jėgos, kuri grasina suskaldyti pačią Sovietų Sąjungą. 

Garo katilų epocha buvo didysis amžius, per kurį konsolidavosi tau- 
tos, kuris atvedė prie centralizuotos nedidelių bendruomenių, miestų 
valstybių ir provincijų kontrolės. Būtent ši konsolidacija tautinių valsty- 
bių sostines padarė nepaprastai stiprios valdžios centrais. Garo katilų 
eros smukimas išlaisvins giliai užslėptą pagiežą, sukels plačius ir smar- 
kius jausmais paremto smurto potvynius, valdžiai persiskirstant geogra- 
finiu požiūriu. Daugelyje pasaulio vietų ši tendencija skatins kurtis eks- 
tremistines grupuotes, 0 jos į demokratiją žiūri kaip į krislą akyje - jį 
reikia ištraukti, jei kliudo įgyvendinti fanatiškas aistras. 


Žemiškoji politika 


Masių demokratijos laikais žmonės, partijos ir politika buvo, kaip pa- 
prastai, skirstomi į dešiniuosius ir kairiuosius. Problemos dažniausiai 
būdavo „vidaus“ arba „užsienio“. Tai buvo daili sandara. 

Naujoji gerovės kūrimo sistema pasendino šias politines etiketes ir 
su jomis žengusias koalicijas. Ekologinės katastrofos nebūna nei kai- 
riosios, nei dešiniosios; dalis jų yra vidaus ir tarptautinės. Dauguma 
rimčiausių aplinkosaugos problemų - nuo oro užterštumo iki nuodin- 
gųjų atliekų - yra šalutiniai senųjų pramoninių gerovės kūrimo meto- 
dų produktai. O, pavyzdžiui, naujoji sistema, priešpriešindama žinias 

materialiems ištekliams, siekdama susmulkinti gamybą, o ne koncen- 
truoti, energijos išteklių veiksmingumą ir potencialą priešpriešindama 
stulbinamam antrinių žaliavų perdirbimui, suteikia viltį, kad ekono- 
mikos pažanga bus suderinta su ekologine sveika nuovoka. 

Tačiau sunku tikėtis, jog per ateinantį dešimtmetį ar du nebus 
naujų černobylių, bopalų ir Aliaskos naftos išsiliejimų - garo katilų 
eros palikimo. Šie įvykiai savo ruožtu sukels smarkių konfliktų dėl 
naujų technologijų ir galbūt jų pritaikymo padarinių. Kiekvienos ša- 
lies socialinės grupės (ir greičiausiai ištisos šalys) reikalaus viena iš 
kitos „ekologinės kompensacijos“ ir kovos dėl valymo išlaidų suver- 
timo viena kitai. Kitos reikalaus „ekologinio šantažo“ar „išpirkos“, 
susilaikydamos nuo veiksmų, kurie galėtų leisti patekti per sieną pas 
kaimynus nuosėdoms, rūgščiajam lietui, nuodingosioms atliekoms ir 
kitiems pavojingiems produktams ar sukelti klimato pokyčius. Ar 
viskas baigsis tuo, kad pažangios šalys mokės „ekologinės švaros mo- 
kestį“ pasaulio brazilijoms ir indijoms, kad šios liautųsi kirtusios 
džiungles, liūčių ruožo miškus ir naikinusios kitus gamtos išteklius? 
O kaip bus su gamtos gaivalais naujoje sutvarkytoje pasaulio ekono- 
mikoje? Žemės drebėjimas Tokijuje gali sukelti didžiausią chaosą 
Volstrite. Ar Volstritui reikia remti Tokijo žemės drebėjimų preven- 
cijos programą? Ar tokie dalykai yra kairuoliški ar dešinieji? Vidaus 
ar užsienio reikalai? 

Bandymas politiškai spręsti tokias problemas ne tik suskaldys se- 
nuosius aljansus, bet ir prigimdys dar daugiau karštagalvių - pasaulio 
gelbėtojų, kuriems aplinkos apsaugos reikalavimai (kaip jie juos su- 
pranta) bus svarbesni už demokratijos grožybes. 


Etniniai sprogimai 


Plėtojantis supersimbolinei ekonomikai, vyksta gyventojų kaita ir mig- 
racija. Imigracinė politika - smarkiai prieštaringas dalykas visais lai- 
kais - susidurs su reiškiniais, kurių esmė bus atavistinis nacionalizmas 
ir etniškumas, kurių esama ne tik tokiose pasaulio vietose kaip Armė- 
nija, Albanija ar Serbija, bet ir Niujorke, Nagojoje, Liverpulyje bei 
Lione. 

Pramoninėse masių visuomenėse rasizmas įgavo tipišką formą, kai 
dauguma persekioja mažumą. Ši socialinės patologijos forma demok- 
ratijai tebėra grėsminga. Baltieji gatvių žaliūkai, skustagalviai, nacių 
gerbėjai, pasak Morris Dees iš Pietų skurdo įstatymų centro, „paleng- 
va tampa... naminiais teroristais“. 

Tačiau naujoji gerovės kūrimo sistema susijusi su ekonomikos mil- 
žinų griovimu ir socialinių skirtumų didinimu. Taigi be tradicinio kon- 
flikto tarp daugumos ir mažumos, demokratinės vyriausybės dabar 
turi susidoroti su atviru karu tarp priešiškų mažumos grupuočių, kaip 
atsitiko, pavyzdžiui, Majamyje tarp imigrantų kubiečių ir haitiečių, o 
kitoje Jungtinių Valstijų vietoje - tarp afrikiečių kilmės amerikiečių ir 
ispanų kilmės amerikiečių. Los Andžele meksikiečiai kaunasi dėl dar- 
bo vietų, kurias gauna kubiečiai. Klestinčiame Great Neke, Long Ai- 
lende, netoli Niujorko, įtampa auga tarp Amerikoje gimusių ir iš Ira- 
no atvykusių žydų, kurie nenori atsisakyti senųjų papročių bei tradici- 
jų. Afrikiečių kilmės amerikiečių repo grupės leidžia antisemitines 
plokšteles. Krautuvininkai korėjiečiai ir afrikiečių kilmės amerikiečiai 
kivirčijasi daugelyje miestų rajonų. 

Dėl naujos gamybos sistemos visur kyla pasipriešinimas „tautų 
katilui“. Rasinės, etninės ir religinės grupės dabar išdidžiai reikalau- 
ja teisės būti išskirtinės. Asimiliacija buvo industrinės visuomenės 
idealas, atitikęs vienarūšės darbo jėgos poreikį. Naujasis dabarties 
idealas - savitumas, derantis prie naujosios gerovės kūrimo sistemos 
daugialypiškumo. 

Vyriausybėms gali tekti sustiprėjus priešiškumo nuotaikoms nusi- 
leisti tam tikroms grupėms, kurios primygtinai reikalaus, kad būtų iš- 
laikytas jų kultūrinis identitetas - nuo turkų Vokietijoje ar korėjiečių, 
filipiniečių ir pietų jūrų salų gyventojų Japonijoje iki šiaurės afrikiečių 
Prancūzijoje. Tuo pačiu metu vyriausybėms teks būti jų tarpininkėms. 

Tai daryti bus vis sunkiau, nes vien tautiškumo idealas (pavyzdžiui, 
Japonijoje) arba „tautų katilas“ (Jungtinėse Valstijose) dabar keičia- 
mas „salotų dubeniu“ - patiekalu, kuriame visos sudedamosios dalys 
išlaiko savo identitetą. 

Los Andželas su savo Korėjataunu ir vietnamietiškais priemies- 
čiais, gausia kinų populiacija, ką jau kalbėti apie žydus, negrus, japo- 
nus, kinus ir daugybę išeivių iš Irano, yra geras tokio daugialypiškumo 

pavyzdys. Tačiau salotų dubenio idealas reiškia, kad reikės naujų teisi- 
nių ir socalinių įrankių, jei bus norima valdyti vis dažniau kylančius ir 
galinčius smurtu virsti sudėtingus kivirčus. Antidemokratinio ekstre- 
mizmo ir smurto potencialas auga net kai kraštai, tautos ir suprana- 
cionalinės jėgos grumiasi dėl valdžios. 


Mozaikinė demokratija 


Masių demokratija reiškia, kad egzistuoja „masės“. Ji remiasi masi- 
niais judėjimais, masinėmis politinėmis partijomis ir masine žinia- 
sklaida. Bet kas atsitinka, kai masių visuomenė pradeda demasifi- 
kuotis - kai skyla judėjimai, partijos ir žiniasklaida? Kai mes artėja- 
me prie ekonomikos, pagrįstos darbo nepakeičiamumu, kokia pras- 
mė kalbėti apie „mases“? 

Jei technologija leidžia diferencijuoti produktus, jei rinka pasiskirsto 
nišomis, jei žiniasklaidos priemonių daugėja, jų auditorijos mažėja, jei 
net šeimos sandara ir kultūra vis labiau praranda vienalytiškumą, tai 
kodėl politikai turėtų laikytis įsikibę vienalyčių masių? 

Visi šie pokyčiai - ar augantis lokalizmas, priešinimasis globaliza- 
vimui, ekologinis aktyvumas, ar paumėjusi etninė ir rasinė savivoka — 
rodo pažangių ekonominių sistemų socialinę įvairovę. Jie yra ženklai, 
rodantys masių visuomenės galą. 

Tačiau masei skylant įvairėja Žmonių poreikiai, o todėl ir politiniai 
jų reikalavimai. Lygiai kaip verslo rinkos tyrėjai ieško rinkoje vis dau- 
giau įvairių sektorių ir „mikrorinkų“ produktams, rodydami augančią 
gyvenimo stilių įvairovę, taip ir politikus bombarduoja kaskart įvai- 
resni jų rinkėjų reikalavimai. 

Nors masių judėjimai gali užpildyti Tienanmeno aikštę Pekine ar Vac- 
lavo aikštę Prahoje, modernių technologijų šalyse masių judėjimai, nors 
vis dar reikšmingi, smarkiai linksta skaidytis. Vis sunkiau darosi rasti 
vieningą masių nuomonę (išskyrus saujelę prioritetinių problemų). 

Todėl pradinis masių visuomenės skilimo rezultatas yra milžiniškas 
šuolis į neįtikėtinai sudėtingos politikos duobę. Jei kalbėtume apie per- 
gales per rinkimus, tai didieji pramoninės eros lyderiai susidurdavo su 
palyginti paprasta užduotimi. 1932 m. Franklinas D. Rooseveltas ga- 

lėjo suburti koaliciją iš pustuzinio grupių - miestų darbininkų, skurs- 
tančių fermerių, imigrantų ir intelektualų. Jo Demokratų partija su 
jais gebėjo išsilaikyti valdžioje trečdalį amžiaus. 

Šiandien Amerikos kandidatas į prezidentus turi sukurpti koaliciją ne 
tik iš keturių ar šešių pagrindinių blokų, bet ir iš šimtų grupuočių, kiek- 
viena kurių turi savo programą, nuolat atsinaujina, daugelis egzistuoja tik 
mėnesius ar savaites. (Būtent tuo, o ne išlaidomis televizijos reklamai, 
galima paaiškinti augantį Amerikos rinkimų kampanijos biudžetą.) 

Tai, kas gimsta (kaip pamatysime vėliau) yra ne masių demokratija, 
o didelę energiją sukaupusi, sparčiai žengianti „mozaikinė demokrati- 
ja“, kuri atitinka augantį ekonomikos mozaikiškumą ir veikia pagal 
savas taisykles. Jos privers mus peržiūrėti net ir pačias esmingiausias 
demokratines prielaidas. 

Masių demokratijos šalys stengiasi atiduoti tai, ką gauna iš masių 
judėjimų, masinių politinių partijų, masinių žiniasklaidos priemonių. 
Jos dar nežino, kaip elgtis su mozaika. Todėl jos dvigubai daugiau pa- 
žeidžiamos jėgų, kurias galėtume pavadinti „ašies mažumomis“. 


Ašies mažumos 


Mokslininkai, tiriantys gamtos ir visuomenės neramumus, nestabilu- 
mą bei chaosą, žino, kad ta pati sistema - ar tai cheminė sistema, ar 
valstybė - elgiasi skirtingai; tai priklauso nuo to, ar ji yra pusiausvira, 
ar nestabili. Bet kurią sistemą - virškinimo traktą, kompiuterinę, miesto 
transporto ar politinę sistemą - pernelyg paskubinkite, ir ji, pažeidusi 
įprastas normas, ims keistai veikti. 

Kai aplinka pasidaro pernelyg maištinga, sistemos praranda linijiš- 
kumą ir padaugėja galimybių mažoms grupuotėms. Tiesą sakant, mes 
judame naujos politinės pakopos, kurią galėtume pavadinti ašies ma- 
žumų „galimybių laikotarpiu“, link. 

Politikai vis labiau prarandant masiškumą, lyderiai, kurie kadaise 
susidurdavo su daugiau ar mažiau nuspėjama rinkėjų mase, dabar regi 
ją skylančią į nesuskaičiuojamą daugybę mažų, laikinų, dėl vienos pro- 
blemos susibūrusių grupelių, nuolat besiformuojančių, žlungančių ir 
vėl susidarančių aljansų - ir visa tai vyksta nepaprastai sparčiai. 

Kiekviena iš jų, atsidūrusi politinės strategijos kryžkelėje tinkamu 
metu, gali perstumti svirtį savo naudai. 1919 m. garvežio mašinistas, 
vardu Antonas Drexleris, vadovavo nedidelei politinei grupuotei Miun- 
chene - ne didesnei už nago juodymą. Į pirmą viešą susirinkimą ji 
gebėjo surinkti tik 111 klausytojų. Oratorius sakė kalbą trisdešimt 
minučių. Tai buvo Adolfas Hitleris. 

Esama daug Hitlerio iškilimo aiškinimų, bet vieną pateikia ir nau- 
jasis mokslas apie nesubalansuotas sistemas. Šis naujasis mokslas 
teigia, kad ypatingo nestabilumo akimirkomis, kokia ir buvo anuo- 
met Vokietijoje, nutinka trys dalykai. Svarbus vaidmuo tenka papras- 
tam atsitiktinumui. Išorinio pasaulio spaudimas tampa reikšminges- 
nis. Teigiamas grįžtamasis ryšys sukuria milžiniško sniego kamuolio 
efektą. 

Sniego kamuolio efektą, koks egzistuoja šiuolaikiniame pasaulyje, 
sukuria žiniasklaida. Sukinėdamas rankose kamerą, reporteris gali aki- 
mirksniu supažindinti pasaulį net su mažiausiu būreliu keistuolių ar 
teroristų, padarydamas juos daug svarbesnius, negu jie patys galėtų 
padaryti. Kai taip atsitinka, grupė tampa „Žinių objektu“; kitos žiniask- 
laidos priemonės susidomi jos veikla, dar labiau išpūsdamos žinių bur- 
bulą. Gimsta „teigiamo grįžtamojo ryšio kilpa“. 

Sniego kamuolys gali didėti ir kitais būdais. Viso pasaulio mastu 
susijusioje ekonomikoje pinigai ir ištekliai dėl užsienio politikos ar 
finansinio intereso gali būti pumpuojami mažai grupelei, kuri staiga 
išpampsta ir savo ruožtu ima traukti prie savęs dar didesnius išteklius. 

Atsitiktinumas, išorinė pagalba ir sniego kamuolio efektas padeda 
suprasti, kodėl - per visą masių demokratijos istoriją - ekstremistiniai 
kultai, revoliucinės klikos, chuntos bei visokios slaptos organizacijos 
staiga suklesti neramiais laikais ir kodėl kadaise visai nereikšminga 
grupuotė ūmai tampa „centrine“. Mozaikinės demokratijos kitokios. 
Anksčiau dauguma kartais galėjo nuslopinti ar užgožti pavojingus eks- 
tremistus. Bet jei darnios daugumos nėra? 

Kai kurios iš centrinių mažumų, suprantama, gali būti geros. Ta- 
čiau dauguma jų demokratijai kenksmingos. Jų yra įvairių. P-2 maso- 
nų ložė Italijoje siekė užgrobti valdžią šalyje. Žydų gynimo lyga, re- 
miama JAV piliečių, siekia valdžios Izraelyje. Nacistinės grupuotės — 
kai kurios iš jų ginkluotos iki ausų —spjaudosi antisemitine ir rasistine 

neapykanta ir svajoja užgrobti valdžią Vašingtone. Kai kurie jų nariai 
jau buvo įsivėlę į susišaudymus su Federalinio tyrimų biuro agentais. 
Afrikiečių kilmės amerikiečių organizacija Jungtinėse Valstijose, va- 
dovaujama Hitlerio garbintojo, nepaprastai padidėjo, gavusi 5 milijo- 
nų beprocentę paskolą iš Libijos Oaddafi'o. Įmeskite į šį raganų viralą 
didybės manijos apsėstą Larušitų judėjimą su jo „žvalgybinėmis ope- 
racijomis“, atšakomis bei priešakinėmis grupėmis, kurių raizginys iš 
Jungtinių Valstijų pasiekė Vakarų Vokietiją ir Meksiką. 

Jungtinėse Valstijose neapykantos varomos grupuotės, pasak Dr. 
Williamo Tafoya'os, žinomo FTB ateities eksperto, ateinančiame de- 
šimtmetyje plis dažnėjant neramumams. Šios grupuotės bandys įsi- 
skverbti į JAV politines agentūras, kad lengviau būtų organizuoti na- 
minio terorizmo aktus. „Jeigu aš būčiau teroristas, kur rasčiau geres- 
nę vietą įgyvendinti savo programą, jei ne prisidengęs pareigūno žen- 
kleliu?“ - klausia Tafoya. 

Vadindamas nedarbą, skurdą, benamių problemą ir neraštingumą 
socialinių neramumų augimo terpe, Tafoya sudarė dažnėjančių rasinių 
nusikaltimų, maištų bei muštynių katalogą ir perspėjo, jog socialinio 
po juo bus pakištas degtukas. 

Svarbios ne tik vidaus socialinės sąlygos. Tokios emigrantų grupės 
kaip kurdai Švedijoje ar sikai Kanadoje atsinešė savo politines aistras 
ir skriaudos jausmą 1š „senosios šalies“ į naująją. Praeityje emigrantai 
buvo beveik atkirsti nuo savo tėvynės. Šiandien su šiuolaikėmis ryšio 
priemonėmis ir aviabendrovių tinklu senoji kultūra išlaiko savo ir sa- 
vo politinių judėjimų gyvastį užsienyje. Tokios grupės trokšta ir val- 
džios —- ne svečioje šalyje, o savo tėvynėje, komplikuodamos tarptauti- 
nius santykius ir sukeldamos įtampą. 

Nereikšmingos ramiais laikais, tokios grupės pasirengia „startuo- 
ti“, kai susidaro tinkamas kultūrinis bei socialinis pagrindas ir kai di- 
džiausios politinės partijos paralyžiuojamos arba pasidaro tokios ly- 
giavertės, kad net smulkiausias koalicijos partneris gali nusverti val- 
džios svarstykles. 

Klestinčios demokratijos turėtų toleruoti kuo didesnę įvairovę, ir 
tokių grupelių egzistavimas nėra kuo nors ypatingas ar pavojingas tol, 
kol politinė sistema išlaiko pusiausvyrą. Bet ar ilgai išlaikys? 

Mesjau gyvename pasaulyje, kupiname sunkiai suvaldomo fanatizmo. 

Grupės siekia primesti totalitarinę dogmą ne tik vienai tautai, bet 
ir visam pasauliui. Ajatolos kursto žudynes, paskelbdami mirties nuosp- 
rendį Salmanui Rushdie'ui, rašytojui, kurio žodis juos įžeidė. Protes- 
tuojantys prieš abortus sprogdina klinikas. Separatistiniai judėjimai, 
gindami savo tautinį identitetą, palieka automobilių bombų ir kraujo 
pėdsakų. Religiniai ir politiniai teroristai šaltakraujiškai meta granatą 
į kavinę ar susprogdina „747“, tarsi atostogaujančios sekretorės ar 
prekeivio su pilnu lagaminu katalogų mirtis padėtų jiems pelnyti taškų 
Dievo akivaizdoje. 

Dėl atgyvenusios pažangos sampratos daug kas Vakaruose mano, 
kad fanatiškos iracionalios ir neapykantą skleidžiančios ideologijos 
išnyks nuo Žemės paviršiaus visuomenei vis labiau „civilizuojantis“. 
„Tai didžiausia ir pati patogiausia klaida“, - teigia profesorius Yehez- 
kelis Droras iš Hebrajų universiteto Jeruzalėje. Visame pasaulyje 
pripažintas politikos analitikas ir ateities ekspertas Droras tvirtina, 
jog „religiniai konfliktai, šventieji karai“, pasiaukoję kryžiuočiai ir 
kankinio aureolės ieškantys kariai nėra vien praeities reliktai. Jie 
yra ateities pranašai. 

Savo darbe apie „itin intensyvias agresyviąsias ideologijas“ Droras 
nagrinėja jų keliamą tarptautinę grėsmę. Bet demokratinėms šalims tai 
yra ir vidaus grėsmė, nes naujojoje ekonomikoje kultūra ir ekonomika 
susilieja, gimsta naujų, jausmais pagrįstų problemų, pavojų didina ranka 
rankon veikiančios centrinės mažumos bei globalus fanatizmas. 

Naujos, niekam anksčiau nežinomos ekonomikos iškilimas, daug 
kam grėsmingas, nes reikia greitų pasikeitimų darbe, kitokio gyveni- 
mo būdo ir įpročių, stambiems gyventojų sluoksniams - bijantiems 
ateities — sukelia kietakaktiškos reakcijos spazmus. Tai atveria ply- 
šius, į kuriuos pradeda plūsti fanatikai. Tai apginkluoja pavojingas ma- 
žumas, kurios gyvena krizėmis ir tikisi kaip katapultos sviedinys atskris- 
ti ant nacionalinės ar pasaulinės scenos ir nustumti mus visus į nau- 
juosius viduramžius. 

Užuot išvydę įkyriai peršamą „ideologijos galą“, mes galime pama- 
tyti — tiek vidaus, tiek pasaulinėje politikoje - daugybę naujų, kaip 
grybai po lietaus išdygusių ideologijų, pritraukiančių būrius šalininkų 
savo ideologija, paremta vienpusiu tikrovės suvokimu. Užuot pamatę 

garsiuosius prezidento Busho „tūkstančius žiburių“, mes galime susi- 
durti su „tūkstančiu įniršio liepsnų“. 

Kol guviai švenčiame tariamą ideologijos, istorijos ir šaltojo karo 
pabaigą, galime nejučia susidurti su pabaiga mums pažįstamos masių 
demokratijos. Pažangi ekonomika, pagrįsta kompiuteriais, informaci- 
ja, žiniomis, viską apimančiomis ryšių priemonėmis, verčia abejoti tra- 
dicinėmis demokratijos gynybos priemonėmis ir ieškoti naujų, tinkan- 
čių XXI amžiui. 


Todėl turime išsiaiškinti, kaip veikia ir keičiasi sistema. 

Vos išrinkus Ronaldą Reaganą Amerikos prezidentu, Lee Atwateris, 
vienas iš svarbiausių jo padėjėjų (vėliau George'o Busho kampanijos 
vadybininkas ir Respublikonų nacionalinio komiteto pirmininkas) su- 
sitiko per pietus su draugais Baltuosiuose rūmuose. Jo atvirumas prie 
stalo visus pritrenkė. 

— Per ateinančius kelis mėnesius jūs daug girdėsite apie Reagano 
revoliuciją, - pasakė jis. — Visos laikraščių antraštės skelbs milžiniš- 
kus pokyčius, kuriuos planuoja Reaganas. Netikėkite jomis. Reaga- 
nas nori daug ką keisti. Bet tikrovė neleis jam to padaryti. Jimmy's 
Carteris pastūmė „sistemą“ penkiais laipsniais viena kryptimi. Jei 
mes labai sunkiai dirbsime ir mums velniškai seksis, Reaganas gal 
pastums ją penkiais laipsniais priešinga kryptimi. Štai kokia bus Re- 
agano revoliucija. 

Nepaisant žiniasklaidos dėmesio politikams, Atwaterio pastaba nu- 
brėžia ribą, iki kurios net pats populiariausias ir aukštai stovintis lyde- 
ris yra „sistemos“ belaisvis. Ši sistema, suprantama, yra ne kapitaliz- 
mas ir ne socializmas, o biurokratizmas. Mat biurokratizmas yra vy- 
raujanti valdžios forma visose garo katilo sistemos valstybėse. 

Biurokratai, o ne demokratiškai išrinkti pareigūnai, iš tikrųjų val- 
do kasdienį visų vyriausybių darbą ir daro didžiumą sprendimų, viešai 
priskiriamų prezidentams bei premjerams. 

„Visi Japonijos politikai... - rašo Yoshi Tsurumis, Ramiojo vande- 

nyno baseino fondo pirmininkas, - rengdami įstatymų projektus ir juos 
priimdami, visiškai priklauso nuo centro biurokratų. Jie stato kabu- 
kio teatro „debatų“ spektaklius pagal scenarijus, kuriuos rašo elitiniai 
kiekvienos ministerijos biurokratai.“ 

Panašūs apibūdinimai daugiau ar mažiau tinka Prancūzijos, Bri- 
tanijos, Vakarų Vokietijos ir kitų šalių, paprastai vadinamų demok- 
ratinėmis, valstybinėms tarnyboms. Politiniai lyderiai nuolat verkš- 
lena dėl sunkumų, su kuriais susiduria norėdami priversti savo biu- 
rokratus įgyvendinti jų norus. Iš tikrųjų, nepaisant rinkimuose tar- 
pusavy kovojančių partijų skaičiaus, nepaisant to, kas gauna dau- 
giausia balsų, visada laimi viena partija. Tai Nematoma partija - biu- 
rokratija. 


XXI amžiaus ministerija 


Revoliucingoji naujoji ekonomika pakeis ne tik verslą, bet ir vyriausy- 
bę. Ji padarys tai keisdama esminius politikų ir biurokratų santykius 
bei dramatiškai pertvarkydama pačią demokratiją. 

Ji jau verčia valdžią derinti biurokratijos mašiną. 

Geriausias pavyzdys - Japonijos pašto ir telekomunikacijų minis- 
terijos (PTM) iškilimas. Nuo 1949 m. ministerija turėjo tris svarbiau- 
sias funkcijas. Ji rūpinosi pašto reikalais ir kaip dauguma Europos 
pašto tarnybų siūlė klientams draudimo bei taupomųjų sąskaitų pa- 
slaugas. (Pastarosios buvo sukurtos pirmiausia tolimų kaimo vietovių 
gyventojams, kuriuos daugiausia ignoruoja bankai ir draudimo bend- 
rovės.) Tokijo valdžios viršūnėse ši įstaiga buvo laikoma menkaverte 
ministerija. 

Šiandien pavadinimą pakeitusi PTM yra viena iš milžinių ir dažnai 
vadinama XXI amžiaus ministerija. Savo naująjį statusą ji gavo 1985 m. — 
po žiaurios nawabari-arasoi, arba kovos dėl vietos, - tapusi atsakinga 
už visos Japonijos telekomunikacijų pramonės plėtrą, nuo radijo ir 
televizijos programų transliavimo iki duomenų perdavimo. 

Čia suderintos įvairios finansinės įmonės funkcijos (vis labiau pri- 
klausančios nuo telekomunikacijų pažangos) ir pačių telekomunikacijų 
funkcijos. Strategiškesnio organizacinio susipynimo nė negali būti. 

Aiškindamas PTM iškilimą į valdžią, Journal of Japanese Trade and 
Industry rašo: „Sudėtingos struktūros į informaciją orientuota visuo- 
menė, darniai egzistuojanti dėl telekomunikacijų, nėra sustabarėjusi. 
Tekant informacijai, teka ir žmonės, pinigai bei prekės. Kai informaci- 
ja apie prekę berte beriama kaip reklamoje, žmonės eina ir perka tą 
prekę. Informacijos srautą lydi „fizinis srautas“ ir „grynųjų pinigų srau- 
tas“. Iš visų ministerijų vienintelė PTM turi tiesioginių interesų visuo- 
se trijuose šiuose reiškiniuose.“ 

Kitos vyriausybės, suprantama, įvairiai skirsto savo departamentų 
ir ministerijų funkcijas, tačiau vargu ar reikia burtininko norint su- 
prasti, kad valdžia artės prie institucijų, kurios reguliuoja informaciją 
supersimbolinėje ekonomikoje ir įgauna teisę reguliuoti besiplečian- 
čias funkcijas. 

Išsilavinimui ir profesionalumui virstant svarbiausiais ekonominio 
veiksmingumo veiksniais, daugiau reikšmės įgaunant mokslo tyrimams 
ir aplinkos apsaugai, institucijos, kurioms pavaldžios šios sritys, atims 
įtaką iš tų, kurių funkcijos tolydžio mažėja. 

Tačiau šie vidinės biurokratijos valdžios persiskirstymai tėra nedi- 
delė dalelė istorijos, kuri tik prasideda. 


Madingiausias pasaulyje žodelis 


Praėjus pusei amžiaus, per kurį vyriausybės krovėsi sau ant pečių vis dau- 
giau darbų, praėjus dešimtmečiams nuo to laiko, kai prasidėjo supersim- 
bolinė valdžia, ekonomika išties stulbinamai išsiplėtojo. 

Pažangios ekonomikos šalyse tokie skirtingi lyderiai kaip Ronaldas 
Reaganas ir socialistas Francois Mitterandas pradėjo sistemingai atimi- 
nėti iš vyriausybės jos funkcijas bei veiklos sritis. Juos aplenkė Carlosas 
Salinas de Gortaris Meksikoje, Saddamas Husseinas Irake, dešimtys 
kitų lyderių visame pasaulyje, o dar svarbiau, kad tai darė ir Rytų Euro- 
pos reformatoriai, kurie staiga tarsi susitarę ėmė raginti denacionali- 
zuoti svarbiausias valstybines įmones arba perduoti jų užduotis kitiems. 
„Privatizavimas“ tapo sklandančiu ore žodžiu. 

Plačioji visuomenė žiūri į tai kaip į triuškinamą kapitalizmo perga- 
lę prieš socializmą. Tačiau stūmimas į privatizavimą negali būti pa- 

prastai nurašytas kaip „kapitalistinės“ ar „reakcingos“ politikos pa- 
vyzdys, kaip kad dažnai daroma. Priešinimasis privatizacijai ir kiti pa- 
našūs veiksmai nėra „pažanga“. Ar pripažįstama, ar ne, tai yra Nema- 
tomos partijos gynyba, kuri turi didelę valdžią Žmonių gyvenimui, ne- 
paisant to, ar vyriausybės yra „liberalios“ ar „konservatyvios“, „kai- 
riosios“ ar „dešiniosios“, „komunistinės“ ar „kapitalistinės“. 

Negana to, tik nedaugelis apžvalgininkų pažymėjo užslėptas para- 
leles tarp skubotai vykdomos privatizacijos visuomeniniame sektoriu- 
je ir nūdienės struktūrinės pertvarkos privataus verslo sektoriuje. 

Mesjau regėjome, kaip didelės įmonės skyla į mažus pelningus cen- 
trus, mažindamos savo piramides ir įdiegdamos laisvos formos infor- 
macines sistemas, kurios suardo biurokratinius lizdus bei kanalus. 

Atrodo, retas pagalvojo, kad pakeitus verslo sistemą ir palikus ne- 
pakitusią vyriausybę, atsiranda organizacinis įtrūkis, kuris kenkia 
abiem. Jei ekonomika pažangi, reikia nepaliaujamos abiejų sąveikos. 
Taigi, kaip ilgai santuokoje gyvenanti pora, vyriausybė ir verslas turi 
neišvengiamai įgauti santuokinio gyvenimo bruožų. Jei pasikeičia vie- 
no struktūra, turime tikėtis pasikeitimų ir antrojo. 


Pasirengimas veiksmui 


1986 m., kai Allenas Murray'us tapo Mobil Corporation pirmininku, 
tai buvo dydžiu trečioji Amerikos bendrovė. Kaip ir kitos naftos ben- 
drovės, Mobil devintojo dešimtmečio pradžioje pradėjo įvairiai inves- 
tuoti kapitalą. Ji nusipirko Montgomery Ward, didžiulę mažmeninės 
prekybos įmonę, ir Container Corporation, pakavimo bendrovę. 

Vos Murray'us atsisėdo į pirmininko kėdę, ki mėsmalė ėmė malti. 
Nepraėjus nė dvejiems metams, jis pardavė 4,6 milijardo dolerių ver- 
tes aktyvus, tarpjų ir Montgomery Ward, ir Container Corp. „Mes grį- 
žome prie savo verslo, - pareiškė Murray. - Darome tai, ką išmano- 
me.“ Pasirodė, kad naftos pramonės inžinieriams sunkiai sekėsi par- 
davinėti moteriškus apatinius ir kartonines dėžes. 

Taip pat dabar pradėtos peržiūrėti valdžios struktūrų funkcijos. Tai, 
kas versle vadinama „atėmimu“, viso pasaulio politikų dabar vadina- 
ma privatizavimu. 

Štai Japonijos vyriausybė nutarė, kad jai nebereikia savo dalies ge- 
ležinkelių versle. Kai ji paskelbė planus parduoti Japonijos nacionali- 
nį geležinkelį, sujudo darbininkai. Per gerai parengtą sabotažo kam- 
paniją, kurios organizavimas priskirtinas radikaliai grupuotei Čuka- 
ku-ha, arba „viduriniam branduoliui“, septyniose srityse buvo suga- 
dinti dvidešimt keturi signalizavimo įrenginiai, ir traukinių eismas To- 
kijuje buvo paralyžiuotas. Vienoje stotyje kilo gaisras. Geležinkelinin- 
kų profsąjunga pasmerkė sabotažą. Nepatogumus patyrė per 10 mili- 
jonų keleivių. Tačiau plano nebuvo atsisakyta, ir geležinkelis dabar 
yra privačiose rankose. 

Japonijos vyriausybė irgi nusprendė, kad jai nereikia dalyvauti te- 
lefonų versle. Šitaip buvo parduota Nippon Telephone and Telegraph, 
didžiausias Japonijoje darbdavys (su 290 000 darbo vietų). Kai ben- 
drovės savininku tapo privatus sektorius, ji netrukus pavirto viena iš 
labiausiai pasaulyje vertinamų korporacijų. 

Laikraščių antraštės kitose pasaulio šalyse byloja tą patį: Argenti- 
na privatizuoja trisdešimt bendrovių... Vakarų Vokietija parduoda 
Volkswagen... Prancūzija atsisako Matra, gynybinės pramonės bendro- 
vės kartu su tokiomis milžiniškomis valstybinėmis įmonėmis kaip St.- 
Gobain, Paribas, Compagnie Gėnėrale d'Electricitė 1 net Havas, re- 
klamos agentūra. 

Britanija parduoda British Aerospace ir British Telecom akcijas, He- 
athrow, Gatwick ir kitus oro uostus, kurie priklauso privatizuotai BAA 
(kadaise vyriausybei priklausiusiai oro uosto vadovybei), ir vyriausy- 
bės valdytas autobusų parkas dabar priskirtas privačiam sektoriui. Ka- 
nada leido viešai parduoti Air Canada akcijas. 

Žiūrint į ateitį, šiandienė privatizacija tėra blusos įkandimas di- 
džiuliam dinozaurui. Dar visai neseniai privatizuotos įmonės galėjo 
būti vėl nacionalizuotos staiga pasikeitus politikos vėjams ar smukus 
pasaulinei ekonomikai. 

Tačiau dabar vyksta esminis konceptualumo perversmas - pirmas 
nervingas žingsnis siekiant sumažinti ir pertvarkyti valdžios struktū- 
ras tokiais būdais, kurie bendrais bruožais panašūs į organizacinius 
pasikeitimus privačioje ekonomikoje. 

Visai nenorime pasakyti, kad privatizacija yra panacėja, kaip manė 
Margaret Thatcher ir laisvosios rinkos puristai. Dažnai privatizacija 

turi galybę trūkumų. Tačiau tokiu metu, kai visos vyriausybės susidu- 
ria su kaleidoskopiška, painia aplinka, privatizavimas padeda lyderiams 
suburti jėgas strateginams prioritetams, užuot švaisčius mokesčių mo- 
kėtojų pinigus nereikšmingoms šalutinėms turto dalyboms. 

Dar svarbiau, kad privatizacija pagreitina rezultatus tų procesų, ku- 
rių buvo atsisakyta, ir tų, kurie išliko. Ji padeda vyriausybėms neatsilik- 
ti nuo vis sparčiau žengiančio gyvenimo ir simbolinės ekonomikos. 

Tačiau privatizavimas nėra vienintelis būdas, kuriuo vyriausybės — 
sąmoningai ar ne - bando susigyventi su nauja realybe. 


Hierarchijos išnykimas 


Jau anksčiau matėme, kad daug korporacijų, nuo automobilių iki lėk- 
tuvų gamintojų, grumiasi norėdamos sumažinti „vertikaliosios integ- 
racijos“ laipsnį - priklausomybę nuo savo darbuotojų, turint viską po 
savo stogu, užuot sutartimis pritraukus išorines tiekimo įmones. 
Daugelis vyriausybių irgi išsamiai peržiūri „gamink arba pirk“ 
sprendimus ir pradeda abejoti, ar joms derėtų rūpintis laboratorijo- 
mis, skalbyklomis ir atlikti tūkstančius kitų darbų, kuriems gali sam- 
dytis įmones iš šalies. Vyriausybėms priimtinesnė darosi nuostata, kad 
jų uždavinys yra ne teikti paslaugas, bet užtikrinti, kad jų netrūktų. 

Ar samdomos privačios įmonės tinka tam tikrai funkcijai atlikti, ar 
ne, ieškojimas, su kuo sudaryti sutartį, rodo pramonėje vykstančią ver- 
tikaliosios integracijos pertvarką. 

Ir vėl, lygiai kaip ir versle, vyriausybės pradeda apeiti savo hierar- 
chines struktūras - dar labiau slopindamos biurokratų valdžią. „Šian- 
dien Vašingtone mažiau biurokratų negu Roosevelto laikais“, - teigia 
politologas Samuelis Popkinas iš Kalifornijos universiteto San Diege . 
„Nedaug tėra politikų, su kuriais prezidentas gali sukirsti rankas ir 
tikėtis, kad jie laikysis susitarimo savo agentūroje ar komitete.“ 

Valdžia persislinko nuo senųjų hierarchų, sukurdama daug paslan- 
kesnę, sudėtingesnę sistemą, kuri nuolat keičia valdžios susikoncen- 
travimo vietą. 

Naujosios komunikacijos technologijos irgi sumenkina vyriausybi- 
nes hierarchijas, leisdamos jas visai apeiti. „Kai kur nors pasaulyje 

kyla krizė, - aiškina Samuelis Kernellis, Popkino kolega, - Baltieji 
rūmai gali tą pačią minutę susisiekti su asmenimis, esančiais įvykio 
vietoje... Tokie akimirksniu gaunami pranešimai iš stebėtojų, esančių 
įvykio vietoje, sutrauko įprastinius informacijos kanalus ir komandų 
perdavimo grandinę.“ 

Kernellis priduria: „Specialistai, kurie nesusipažinę su pačia nau- 
jausia informacija, gali net neiti pas prezidentą tvarkyti reikalų.“ 

Tačiau, nepaisant tokių pokyčių, procesams sudėtingėjant, naujo- 
vėms spartėjant, biurokratinė mašina vis labiau atsilieka ir didėja pro- 
blemų krūva, kurios biurokratai nespėja įveikti. 

Normaliomis aplinkybėmis iš esmės darbas, kurį turėjo atlikti, saky- 
kime, Jungtinių Valstijų prezidentas ar Japonijos premjeras, buvo: 


+ rinktis iš siūlomų variantų ( kuriuos iš anksto parengė tam tikri 
biurokratai), 

+ tvarkyti reikalus, apie kuriuos išmano tik paviršutiniškai, 

+ ir tik tada, kai įvairios biurokratinio aparato dalys negali tarpusavy 
susitarti. 


Aišku, yra sprendimų, kuriuos gali daryti tik aukščiausiojo rango va- 
dovai - žaibiškų sprendimų, kurie negali laukti, kol bus sugromuliuoti 
biurokratinių girnų, permainas lemiantys nutarimai, karo ir taikos 
sprendimai arba tokie, kurie turi būti visiškai slapti. Tai neprogramuo- 
jami sprendimai, ateinantys tiesiai iš vadovo vidaus struktūrų. Tačiau 
jie ganėtinai reti, kai reikalai klostosi „normaliai“. 

Bet jei gyvename nepaprastai revoliucingu laikotarpiu ir naujoji ge- 
rovės sistema susipliekia su valdžios struktūromis, supančiomis seną- 
ją sistemą, „normalumas“ ima byrėti. Laikraščiai kasdien praneša apie 
naujas, nenumatytas krizes arba naują reiškinį. Stabilumą praranda ir 
vidaus, ir globalūs šalių reikalai. Įvykiai sukasi tokiu greičiu, kad ne- 
įmanoma jų sekti. 

Tokiomis aplinkybėmis net geriausios biurokratijos palūžta, ir pro- 
blemoms leidžiama aitrėti, kol jos pavirsta krizėmis. Pavyzdžiui, „be- 
namių problema“ Jungtinėse Valstijose yra ne tik tai, kad nepakanka- 
mai statoma gyvenamųjų namų, tarpusavy susiję keletas problemų - 
alkoholizmas, narkotikai, nedarbas, protinės ligos, didelės žemės kai- 

nos. Kiekviena iš šių problemų rūpinasi vis kita biurokratija, bet nė 
viena pati savarankiškai neįstengia su ja susidoroti ir nė viena nenori 
perleisti kitai nei savo biudžeto, nei valdžios, nei juridinių teisių. Tad 
benamiai ne tik žmonės, benamė yra pati problema. 

Susidoroti su narkotikais irgi galima tik daugelio biurokratijų su- 
derintais veiksmais: policijos, sveikatos apsaugos struktūrų, mokyklų, 
užsienio reikalų ministerijos, bankų, transporto ir t. t. Tačiau pasiekti, 
kad visos šios institucijos grotų kaip vieno orkestro muzikantai, be- 
veik neįmanoma. 

Neapsakomai spartūs technologiniai ir socialiniai nūdienos poky- 
čiai sukuria būtent tokią „skersinio pjūvio“ problemą. Vis daugiau to- 
kių problemų nugrimzta į užmarštį, dažniau kyla karų dėl galimybės 
naudotis valdžios ištekliais ir nieko neveikti. 

Tokiomis aplinkybėmis politiniai lyderiai gali išplėšti valdžią iš sa- 
vo biurokratų. Tačiau elgiamasi priešingai: matydami, kaip problemos 
grėsmingai virsta krizėmis, politiniai lyderiai dažnai pasiduoda pagun- 
dai imtis kraštutinių priemonių, kurdami įvairiausias „ypatingos pa- 
skirties“ pajėgas, „remontininkų brigadas“ ir „slaptas komandas“ tam 
darbui atlikti. 

Žlungant viltims, kai kurie politiniai lyderiai pradeda niekinti vals- 
tybinių įstaigų tarnautojus ir pasitikėti artimais draugais, slaptumu, 
netormaliais įsakymais bei potvarkiais, kurie galų gale atveda biurok- 
ratiją prie liepto galo ir pribaigia. 

Būtent taip katastrofiškai pasielgė Reagano Baltieji rūmai Irangei- 
to byloje, kai sukūrė slaptą „įmonę“, kuri slapta pardavinėjo ginklus 
Iranui, 0 pelną, net rizikuodami pažeisti įstatymą, pumpavo Nikarag- 
vos pasipriešinimo sąjūdžiui. 

Ne taip dramatiškai viskas baigėsi George'ui Bushui, kai jis 1989 m. 
viduryje kreipėsi į Valstybės departamentą ir Pentagoną, kad jam būtų 
parengti siūlymai NATO blokui. Būriai žemesniojo ir aukštesniojo ran- 
go biurokratų užsidėjo žalius snapelius akims nuo saulės apsaugoti ir 
pasidrožė pieštukus. Tačiau galų gale tai, ką jie pateikė, buvo tik men- 
kaverčiai, leisgyviai siūlymai. 

Bushas jautė politinį spaudimą ir šalies viduje, ir iš užsienio, jam 
reikėjo dramatiškesnio veiksmo - kažko, prieš ką nublanktų paskuti- 
niai sovietų lyderio Gorbačiovo siūlymai. Todėl jis nustūmė į šalį biu- 

rokratinę mašiną, susikvietė Kabineto narius, saujelę vyresniųjų pata- 
rėjų ir numatė planą atitraukti iš Europos dalį Jungtinių Valstijų ka- 
riuomenės. Šiam sprendimui bematant pritarė ir sąjungininkai, ir Ame- 
rikos visuomenė. 

Panašiai Vakarų Vokietijos kancleris Helmutas Kohlis tiesiog igno- 
ravo savo Užsienio reikalų ministeriją, kai paskelbė dešimties punktų 
sąlygas dėl dviejų Vokietijų susivienijimo. 

Kai tik lyderis šitaip apeina biurokratiją, iš jos gretų pasipila bai- 
sūs perspėjimai apie virš galvų pakibusią katastrofą. Prie to dažnai 
prisideda spaudon pakišami straipsniai, kuriais siekiama sumenkinti 
naująją politiką. 

Vis dėlto žaibiškų pokyčių laikais, kai reikia imtis nedelsiamų ar 
įsivaizduojamų veiksmų, ministerijų bei departamentų šalinimas iš gran- 
dinės, atrodo, yra vienintelis būdas pasiekti, kad kas nors būtų pada- 
ryta, ir tuo paaiškinamas atsiradimas ad hoc neformalių susivienijimų, 
kurie vis dažniau pramuša kanalus į vyriausybę, rungdamiesi su for- 
maliąja biurokratija ir silpnindami ją. 

Visa tai kartu su privatizavimu ir gresiančiu valdžios perškirstymu 
vietiniu, regioniniu ir supranacionaliniu lygiais rodo esminius rytdie- 
nos vyriausybės apimties bei formos pokyčius. Rodo ir tai, jog kuo 
toliau einame į supersimbolinę ekonomiką, tuo smarkiau didėjantis 
spaudimas vers vyriausybes, kaip anksčiau korporacijas, sutikti su 
skausminga pertvarka. 

Ši organizacinė agonija ateis net tada, jei politikai bandys ją sustab- 
dyti nepaprastai nestabilioje pasaulio sistemoje, esant visiems pavo- 
jams, aprašytiems ankstesniame skyriuje - nuo precedento neturėju- 
sių gamtos katastrofų iki etninės nesantaikos proveržių ir didėjančio 
fanatizmo. 

Tad žengdami pavojingu taku nuo masinės prie mozaikinės demok- 
ratijos, mes galime tikėtis, kad stiprės kova tarp politikų ir biurokratų 
dėl sistemos kontrolės. 

Šiandien mes gyvename žaibo greitumu reaguojančios žiniasklaidos, 
lietumi lyjančių prieštaringų vaizdinių, simbolių ir „faktų“ amžiuje. 
Tačiau kuo daugiau duomenų, informacijos ir Žinių reikia valdymui 
mums žengiant į „informacinę visuomenę“, tuo sunkiau visiems - taip 
pat ir politiniams lyderiams - suvokti, kas iš tikrųjų dedasi. 

Daug buvo rašyta apie tai, kaip TV ir spauda iškreipia mūsų tikrovės 
suvokimą sąmoningu šališkumu, cenzūra ir net visai netyčia. Mąstantys 
piliečiai atsargiai vertina spaudos ir elektroninės žiniasklaidos objekty- 
vumą. Tačiau yra daug esmingesnis iškreipimo lygmuo - mažai tir- 
tas, analizuotas ir suprantamas. 

Per ateityje numatomas politines krizes, su kuriomis susidurs mo- 
dernios technologijos demokratijos, visos šalys - politikai ir biurokra- 
tai, taip pat karinės struktūros, korporacijų lobistai ir tarsi potvynio 
banga atūžusios piliečių organizacijos - naudosis „infotaktika“. Tai 
valdžios žaidimai ir manevrai, paremti informacine manipuliacija — 
dažniausiai dar iki jai pasiekiant žiniasklaidą. 

Žinioms įvairiausiomis formomis vis labiau įsitvirtinant valdžioje, 
duomenims ir informacijai liete liejantis iš kompiuterių, infotaktika 
darosi vis svarbesnė politiniame gyvenime. 

Kol išmoksime suprasti sudėtingą techniką, kuri formuos ateities 
politiką, turime žvilgtelėti į metodus, naudojamus nūdienių didžiau- 
sios sėkmės sulaukusių valdžios žaidėjų. „Klasikinės“ technikos ne- 

mokoma jokioje mokykloje. Įžvalgūs politinio žaidimo žaidėjai išmoks- 
tajos intuityviai. Taisyklės niekada nebuvo formaliai surašytos ir susi- 
stemintos. 

Kol tai bus padaryta, kalbos apie „atvirą valdymą“, „informuotą 
pilietį“ arba „visuomenės teisę Žinoti“ tebėra retorinės. Nes tokia in- 
fotaktika verčia suabejoti kai kuriomis esminėmis demokratinėmis mū- 
sų prielaidomis. 


Liucernos paslaptys ir tyčiniai informacijos nutekėjimai 


1967 m. liepos 4 d. prezidentas Lyndonas Johnsonas Baltuosiuose 
rūmuose pasirašė dokumentą, vadinamą Informacijos laisvės aktų. Pa- 
sirašymo ceremonijoje jis paskelbė: „Informacijos laisvė yra ių 
bi, kad tik nacionalinio saugumo interesai, o ne valdininkų ar piliečių 
noras, gali lemti, kada ją suvaržyti.“ 

Vos tik Johnsonas ištarė tuos žodžius, reporteris paprašė šio doku- 
mento originalo kopijos. Ta buvo pirmas prašymas, garantuojanias Ak- 
tu, tuo metu, kai visais balsais buvo šaukiama apie naujas laisves. 

Johnsonas šaltai atmetė reporterio prašymą. 

„Slaptumo taktika“, matyt, yra seniausia ir labiausiai paplitusi in- 
fotaktika. JAV vyriausybė kasmet įslaptina maždaug 20 milijonų do- 
kumentų. Dauguma jų susiję su kariniais ar diplomatiniais reikalais — 
arba dalykais, kurie galėtų suerzinti visuomenę. Bet net jei tai atrodo 
nedemokratiška ir veidmainiška, dauguma kitų valstybių dar labiau 
paiso slaptumo, valstybine paslaptimi laikydama viską - nuo liucernos 
derliaus iki gyventojų statistikos. Kai kurios vyriausybės elgiasi visai 
paranojiškai, nes viskas, ką jos daro, yra laikoma paslaptimi, išskyrus 
dalykus, kurie tyčia paskelbiami tokie nesantys. 

Slaptumas yra gerai žinomas represinių metodų bei korupcijos įran- 
kis. Bet jis turi ir privalumų. Pasaulyje, kuriame knibždėte knibžda 
keistuolių generalisimų, narkopolitikų ir teologų žudikų, paslaptys ne- 
išvengiamos norint užtikrinti karinį saugumą. Maža to, slaptumas lei- 
džia oficialiems valdininkams sakyti tai, ko jie niekada neišdrįstų pa- 
sakyti prieš TV kamerą -- taip pat ir dalykus, kuriuos reikia pasakyti. 
Jie gali kritikuoti savo viršininkų politiką viešai jų neerzindami. Jie 

gali eiti į kompromisą su jų varžovais. Žinojimas, kaip ir kada pasi- 
naudoti paslaptimi, yra esminis politiko ar biurokrato įgūdis. 

Paslaptys atveria kelią antrajai infotaktikai, dar vienam klasikiniam 
valdžios įrankiui: „Iyčinio informacijos nutekėjimo taktikai.“ 

Vienos paslaptys saugomos, kitos atskleidžiamos. Kai paslaptis pa- 
aiškėja per neapsižiūrėjimą, ji yra tiesiog prastai saugoma paslaptis. 
Tokie nutekėjimai varo valdininkus iš proto. „Kodėl, - rodos, paklau- 
sė vienas CŽV atstovas, - mes turime siųsti Kinijos įvertinimus savo 
dalims, dislokuotoms užsienyje, tik todėl, kad ten vyksta karo veiks- 
mai? Tai irgi informacijos nutekėjimas.“ Trumpiau šnekant, informa- 
ciją geriau slėpti, negu atskleisti tiems, kuriems jos reikia. 

Priešingai, „tyčiniai nutekėjimai“ yra informacinės raketos, sąmo- 
ningai paleidžiamos į tiksliai numatytus taikinius. 

Japonijoje tyčiniai informacijos nutekėjimai buvo tiesiog įspūdingi. 
Recruit-Cosmos finansinis skandalas, kuris baigėsi premjero Noboru 
Takeshito nušalinimu 1989 m., tapo atmintina diena informacijos va- 
gims, perdavusiems ją iš vyriausiojo prokuroro įstaigos spaudai. „Be 
šių pranešimų spaudoje, - sako Takashis Kakuma, autorius knygos 
apie korupciją Japonijoje, - esu įsitikinęs, kad tyrimas būtų buvęs su- 
stabdytas...“ 

Reporteriai tinkamu laiku gavo informacijos injekcijas, kurios bu- 
vo tarsi figūros išpuoselėtame valdžios balete. Atskleisdami smulkme- 
nas spaudai, kaltintojai sužlugdė aukštųjų Japonijos teisingumo mi- 
nisterijos sluoksnių pastangas nuglaistyti tyrimą, nuo skandalo sau- 
gant aukštus Takeshito vyriausybės pareigūnus ir Liberalų demokratų 
partiją. Be tokių tyčinių informacijos nutekėjimų vyriausybė būtų išsi- 
laikiusi. 

Ir Prancūzijos istorijoje nutekėjusi informacija yra suvaidinusi svar- 
bų politinį vaidmenį. Aprašydamas Prancūzijos sunkumus, su kuriais 
ji susidūrė norėdama pasitraukti iš Indokinijos karo, Baltųjų rūmų 
dokumentas teigia: „Informacijos nutekėjimas į vieną ir į kitą pusę 
buvo /sic/ įprasta vidaus politikos taktika... Net didžiausio slaptumo 
grifu apsaugoti su karo reikalais susiję pranešimai ir įsakymai kartais 
būdavo žodis žodin spausdinami politinių žurnalų puslapiuose.“ 

Londone informacijos nutekėjimai tokie dažni, kad, pasak Geof- 
frey'aus Pattie, prekybos ir pramonės ministro, jie sukūrė kiekvienai 

naujovei priešišką įtarimų skraistę. Valdininkai vengia atskleisti naują 
idėją, teigia jis, bijodami, kad netrukus apie ją sužinos visi, ir iš jos 
autoriaus bus pasijuokta dar nespėjus tos idėjos dorai apsvarstyti. 

„Bet kol kas nors nepradeda galvoti, - sako Pattie, - o tai anksčiau 
ar vėliau reiškia galvojimą balsu, negali atsirasti joks naujas mąstymas 
ir negali būti sumodernintas joks senas mąstymas.“ 

Vašingtone, kur tyčinis informacijos nutekėjimas iš dar nežinomo 
šaltinio, vadinamo „didele gerkle“, privertė Richardą Nixoną atsista- 
tydinti iš prezidento posto, ir kur tokios informacijos nutekėjimo gali- 
mybė yra kasdienis reiškinys, paplito informacijos fobija. Dave'as Ger- 
genas, buvęs Baltųjų rūmų ryšių skyriaus direktorius, sako: „Prieš pen- 
kiolika metų prezidento patarėjai galėjo laisvai rašyti atvirus prisimi- 
nimus bei smarkiai nesutarti vieni su kitais ir... su prezidentu. Voter- 
geito byla padarė tam galą. Greitai visi išmoko popieriuje nerašyti nie- 
ko, ko nenorėtų matyti 7Ae Washington Post puslapiuose... Niekada 
nekalbėti prieštaringų dalykų draugijoje, kurioje daugiau nei vienas 
Žmogus.“ 

Ironiška, pažymi jis, yra tai, kad „kuo nereikšmingesni klausimai, 
tuo didesnė armija biurokratų puola juos spręsti /sic/. Bet kuo svar- 
besnis reikalas, tuo mažiau Žmonių apie jį sužino - daugiausia tik iš 
baimės dėl informacijos nutekėjimo“. 

Žinoma, tie valdininkai, kurie keikia informacijos nutekėjimą, daž- 
nai patys tampa nutekėjusios informacijos šaltiniais. Dirbdamas Bal- 
tuosiuose rūmuose patarėju nacionalinio saugumo klausimais, Hen- 
ry's Kissingeris kartą panoro, kad būtų pasiklausomi jo tarnybos dar- 
buotojų telefonai, nes sumanė išsiaiškinti, kaip Kongresas ir spauda 
sužino nepageidautiną informaciją. Bet Kissingeris ir pats buvo - ir 
tebėra - „informacijos nutekėjimo meistras“. 

Tačiau paslaptys bei tyčinis informacijos paskleidimas yra tik du 
svarbiausi infotaktikos būdai, naudojami politiniame ir biurokratinia- 
me kare. Jie gali ir nebūti svarbiausi. 

Užmaskuoti šaltiniai 


Kiekvienai perduodamai informacijai, duomenims ar žiniai reikia (1) šal- 
tinio ar siuntėjo; (2) sistemos kanalų ir žiniasklaidos, kuriais teka in- 
formacija; (3) gavėjo ir, žinoma, (4) informacijos. 

Paimkime siuntėją. 

Jei laišką gauname paštu, pirmiausia norime sužinoti, kas jį siuntė. 
Siuntėjo identiškumas yra, tiesą sakant, esminė kiekvienos žinios da- 
lis. Be kitų dalykų, šitai padeda nuspręsti, kiek siunčiama žinia galima 
pasitikėti. 

Štai kodėl vis dažniau naudojama „užmaskuoto šaltinio taktika“. 
Tariamai nepriklausomų piliečių grupė, siunčianti milijonus laiškų su 
prašymais skirti lėšų, iš tikrųjų gali būti slapta finansuojama politinės 
partijos. Skambiai pasivadinęs politinės akcijos komitetas gali būti val- 
domas godžios pinigams pramonės šakos lobistų. Patriotiškai nusitei- 
kusią organizaciją gali kontroliuoti užsienio valstybė. Ir CŽV, ir KGB 
slaptaisiais kanalais finansuoja spaudos publikacijas, profesines sąjun- 
gas bei kitas institucijas pasirinktose šalyse, stengdamosi suburti drau- 
giškai nusiteikusias organizacijas. „Užmaskuoto šaltinio taktika“ — svar- 
biausia priešakinių visokių pakraipų politinių grupuočių veiklos sritis. 

Tačiau informacijos šaltinis gali būti maskuojamas įvairiausiose sri- 
tyse — nuo verslininkų raštinių iki kalėjimo kamerų - pačiomis įvai- 
riausiomis formomis. 

Įkalinta žmogžudė kartą pasakojo, kaip ji galėtų sutramdyti ją te- 


+ 


+ 

kingiau. 

„Laimė, - baigė ji skambiais žodžiais, - kalėjimai pilni idealistų. 
Taigi galėčiau rasti kitą kalinį, kuris parašytų politikui už mane, ir ši- 
taip tikrasis skundo šaltinis išliktų nežinomas.“ 

Verslininkai ir valdininkai moka įvairius šio žaidimo variantus. Kai 
valdininkėlis, siekdamas naudos, naudojasi tarnybine padėtimi prisi- 
dengęs viršininko vardu (dažnai šiam nė nežinant) - tai „užslėpto šal- 
tinio taktika“. 

Klasikinis „užslėpto šaltinio taktikos“ atvejis padarė poveikį JAV 
politikai Vietnamo kare. Ja buvo naudojamasi 1963 m., kai Robertas 
McNamara ir generolas Maxwellas Tayloras savo raporte patarė pre- 
zidentui ir visuomenei iki 1965 m. pabaigos „atitraukti iš Vietnamo 
didesnę dalį JAV kariuomenės“. 

Prognozė buvo skubiai parengta remiantis neva iš Saigono gautais 
duomenimis. Tačiau raporto skaitytojams niekas nepranešė, kad di- 
desnė dalis „saigoniškos“ medžiagos buvo parengta Vašingtone, pas- 
kui nusiųsta į Saigoną, kad vėl būtų persiųsta į Vašingtoną, norint su- 
daryti įspūdį, jog duomenys atėjo tiesiai iš karo veiksmų vietos. Šalti- 
nis buvo nuslėptas norint suteikti dokumentui daugiau autentiškumo. 

Ypatinga „užslėpto šaltinio taktikos“ rūšis yra visiškos klastotės. 

Nors retai naudojamos kasdieniame biurokratiniame kare, klasto- 
tės kartais keistai pasukdavo istorijos ratą - pavyzdžiui, Zimmermanno 
telegrama, paspartinusi JAV įsikišimą į Antrąjį pasaulinį karą. 1986 m. 
JAV Valstybės departamentas viešai paskelbė klastote dokumentą, ap- 
rašantį „slaptą“ pasitarimą Pentagone. Jame buvo cituojamas gynybos 
ministras Casparas Weinbergeris, kuris neva pareiškęs, jog SGI, Stra- 
teginės gynybos iniciatyva, „suteiks JAV galimybę grasinti Sovietų Są- 
jungai triuškinamu smūgiu“. Jei tai būtų tiesa, ši citata smarkiai su- 
stiprintų sovietų argumentus, nukreiptus prieš SGI. Dar viena klasto- 
tė apie SGI pasirodė Nigerijos spaudoje. 

Palyginti neseniai Vašingtone pasirodė antijaponiška klastotė, kai 
Atstovų rūmuose kongresmenas Tomas McMillenas atsistojo ir per- 
skaitė, pasak jo, „slaptą Japonijos vyriausybės viršūnėms skirtą me- 
morandumą“. 

Tariamai adresuotas ministrui pirmininkui nuo jo „specialaus pa- 
dėjėjo politikos koordinavimui“ memorandumas kvietė Japonijos ver- 
slininkus investuoti Amerikoje į sritis, susijusias su Kongreso narių 
pinigais, kad būtų galima tokiu būdu daryti poveikį JAV politikai. 

Vargu ar galėjo būti žengtas geriau apskaičiuotas žingsnis, sukėlęs 
neabejotiną priešiškumą viskam, kas japoniška. Tačiau dokumentas 
pasirodė esąs ne japonų, 0 erzinantis prasimanymas, kurio autorius — 
Ronaldas A. Morse'as, Woodrow Wilsono mokslininkų centro Azijos 
programos skyriaus darbuotojas. Pasak Morse'o, dokumentą jis sukū- 
ręs tik tam, kad taip išraiškingai parodytų, ką iš tikrųjų manąs apie 

Japonijos požiūrį. Jis tvirtino pranešęs dokumento gavėjams, kad tai 
klastotė. 


Smūgiai į nugarą ir nežinomi kanalai 


Visi pranešimai juda kanalais, bet kai kurie kanalai yra patikimesni už 
kitus. Visi administratoriai žino, kad pranešimą lydįs sąrašas žmonių, 
kurie turi teisę susipažinti su dokumentu, yra valdžios įrankis. Ne- 
įtraukti ko nors į tą sąrašą, reiškia pakirpti jam arba jai sparnus. Daž- 
nai tokiame sąraše nebūna aukščiausiai sėdinčiųjų pavardžių. 

Kai Johnas H. Kelly's buvo JAV ambasadoriumi Beirute, siųsdavo 
pranešimus tiesiai Baltųjų rūmų Nacionalinio saugumo tarybai, nau- 
dodamasis CŽV techninėmis priemonėmis, o ne įprastais Valstybės 
departamento kanalais. Tai reiškė, kad jis apeidavo savo tiesioginį vir- 
šininką, Valstybės sekretorių George'ą P. Shultzą. 

Būdamas Vašingtone, Kelly's daug kartų susitiko ir su Oliveriu Nort- 
hu bei kitais NST pareigūnais dėl jų plano parduoti Iranui ginklų mai- 
nais į grąžintus įkaitus. Šiam planui Shultzas nepritarė. 

Shultzas taip smarkiai įniršo sužinojęs apie Beiruto incidentą, kad 
viešai pasmerkė Kelly'į ir oficialiai uždraudė Valstybės departamento 
pareigūnams naudotis kitais nei departamento ryšių kanalais be jo pa- 
ties ar prezidento leidimo. Tačiau vargu ar toks įsakymas išgyvendins 
prigijusią praktiką. Pašaliniai kanalai naudingi valdžios pertvarkytojams. 

Išgirdęs apie šį atvejį, kongresmenas Lee Hamiltonas, Kongreso 
žvalgybos komiteto pirmininkas, pratrūko: „Dar nesu girdėjęs, kad 
kada nors būtų apeitas Amerikos valstybės sekretorius.“ 

Susierzinimas, matyt, aptemdė jam atmintį. Lygiai taip pat pašali- 
niais kanalais buvo pasinaudota, kai Amerikos ambasadorius Pakista- 
ne, aplenkdamas valstybės sekretorių, slapčia palaikė ryšius su Baltų- 
jų rūmų Nacionalinio saugumo komitetu. Tada juodasis kanalas buvo 
sukurtas Henrio Kissingerio, anuometinio NSK vadovo. Kissingeris 
pasinaudojo juo rengdamas slaptą prezidento Nixono misiją į Kiniją, 
kuri baigėsi santykių tarp abiejų šalių atnaujinimu. 

Kissingeris buvo karštas juodųjų kanalų gerbėjas, visada pasiren- 
gęs nuslėpti informaciją nuo oficialių biurokratinių struktūrų ir turėti 

ją savo rankose. Tvirtindamas, jog turi tam prezidento pritarimą, jis 
kartą pasiūlė Williamui J. Porteriui, JAV ambasadoriui Pietų Korėjo- 
je, palaikyti ryšį tiesiogiai su juo, apeinant Porterio viršininką Willia- 
mą Rogersą, anuometinį valstybės sekretorių. 

Porterio dienoraštyje matyti jo reakcija: „Štai kuriama slapta di- 
plomatinė Nixono-Kissingerio tarnyba, slapti kodai ir visa kita... Jei 
prezidentas sutiko kurti su patarėju saugumo klausimais ambasadorių 
supertinklą be valstybės sekretoriaus Žinios, Amerikos istorijoje vyksta 
kažkas nauja... Aš priėjau išvadą, kad esu tik kaimo berniokas, ku- 
riam dera stovėti nuleista galva.“ 

Kai buvo deramasi su sovietais dėl SGA (Strateginės ginkluotės 
apribojimo derybų. Vert. past.) sutarties, Amerikos komandai Žene- 
voje vadovavo Gerardas C. Smithas. Bet Kissingeris ir Pentagono jung- 
tinis štabas sukūrė privatų ryšių kanalą, kad kai kurie štabo darbuoto- 
jai galėtų palaikyti ryšį su derybininkais tiesiogiai be Smitho žinios. 

Kissingeris irgi turėjo juodąjį kanalą su Maskva ir vėlgi apeida- 
mas Valstybės departamentą siuntė pranešimus į Politinį biurą per 
Anatolijų Dobryniną, o ne per tam darbui skirtus Valstybės departa- 
mento darbuotojus ar jų kolegas sovietų Užsienio reikalų ministeri- 
joje. Tik keli žmonės Maskvoje - Politiniame biure, sekretoriate ir 
sovietų diplomatiniame korpuse - žinojo, kad pranešimai eina į abi 
puses tuo būdu. 

Pat šlovingiausias - ir galbūt pats lemtingiausias pasinaudojimas 
juoduoju kanalu - padėjo užkirsti kelią Trečiajam pasauliniam karui. 

Tai atsitiko per Kubos raketų krizę. Formalūs pranešimai rikošetu 
atsimušdavo tai į prezidentą Kennedy';, tai į sovietų lyderį Chruščio- 
vą, O pasaulis laukė sulaikęs kvėpavimą. Rusų raketos Kuboje buvo 
nukreiptos į Amerikos žemę. Kennedy's įsakė pradėti jūrinę blokadą. 
Štai tada, didžiausios įtampos metu, Chruščiovas nusiuntė Aleksan- 
drą Fominą, KGB šefą, į Vašingtoną susitikti su Johnu Scali'u, ameri- 
kiečiu žurnalistu, kurį Fominas pažinojo iš anksčiau. 

Ketvirtą krizės dieną, pavojui vis didėjant, Fominas paklausė Sca- 
li'o nuomonės, ar JAV neužpultų Kubos, jei sovietai išvežtų savo ra- 
ketas ir bombonešius. Šie žodžiai, žurnalisto perduoti Baltiesiems rū- 
mams, nulėmė laimingą krizės baigtį. 

Dvigubo kanalo strategija 


Bet netgi tokie juodojo kanalo taktikos naudojimo atvejai yra niekai, 
palyginti su dar gudresne sistema, kurią būtų galima pavadinti dvigu- 
bo kanalo taktika - kai alternatyvi ar prieštaringa informacija, siun- 
čiama dviem kanalais, norint patikrinti gavėjų reakciją ar sukelti tarp 
jų sąmyšį. 

Dukart per derybas dėl antibalistinių raketų sistemų Kissingeris ir 
sovietų užsienio reikalų ministras Aleksejus Gromyka abu pasinaudo- 
jo savais juodaisiais kanalais, apeidami įprastas ryšių priemones. Per 
šias derybas, 1971 m. gegužę ir 1972 m. balandį, Kissingeris turėjo 
priežastį įtarti, kad rusai naudojasi prieš jį dvigubo kanalo taktika. 

Po daugelio metų Arkadijus Ševčenka, buvęs Gromykos padėjėjas, 
pabėgo į Jungtines Valstijas ir savo autobiografijoje rašė, kad Kissin- 
gerio įtarimai neturėjo pagrindo. Tai buvo ne sąmoningas manevras, 0 
nesusipratimas, atsiradęs todėl, kad vienas iš sovietų pareigūnų „va- 
dovavosi pasenusiomis Maskvos instrukcijomis ir nesugalvojo nieko 
geriau“. Tiesa tai ar ne, dabar nesvarbu. Aišku tai, kad juodojo ir dvi- 
gubo kanalo taktikomis plačiai naudojamasi kovoje dėl valdžios. 


Kitame laido gale 


Stulbinamai išradingai Žaidžiama ir tame ryšių gale, kur siunčiami pra- 
nešimai. 

Žinomiausia iš jų yra Priėjimo taktika - bandymas kontroliuoti pri- 
ėjimą prie savo viršininko ir kartu informaciją, kurią jis ar ji gauna. Šis 
žaidimas gerai Žinomas ir aukštiesiems pareigūnams, ir paprastoms 
sekretorėms. Priėjimo kontliktai tokie įprasti, kad nė neverta daugiau 
apie juos kalbėti. 

Dar yra taktika „Kam reikia Žinoti“, pamėgta žvalgybų tarnybų, 
teroristų ir pogrindinių politinių organizacijų; jos dėka duomenys, in- 
formacija ir kitos žinios giliai nukišamos ir saugomos nuo visų, išsky- 
rus ypatingus asmenis, kuriems „reikia žinoti“. 

Visiška priešingybė yra taktika „Kam nereikia Žinoti“. Buvęs Bal- 
tųjų rūmų vyriausybės sekretorius šitaip ją aiškina: 

„Ar man, kaip Baltųjų rūmų pareigūnui, reikia ką nors žinoti? Ar 
žinojimas reiškia, kad aš turiu imtis veiksmų? Ar gali žmogus, ką 
nors man pranešęs, paskui eiti kitur ir sakyti: „Aš tai jau aptariau su 
Baltaisiais rūmais“? Šitaip galėjau įsitraukti su kitais dviem žaidėjais 
į sumautas varžybas, apie kurias nieko neišmanau ir su kuriomis ne- 
turiu nieko bendra... Buvo daug dalykų, apie kuriuos nenorėjau nič- 
nieko žinoti.“ 

Taktika „Nereikia Žinoti“ naudojasi valdiniai, kad apsaugotų virši- 
ninką, kuriam paliekama galimybė pasiskelbti nieko nežinančiu, jei 
reikalai krypsta blogya. Tai matyti iš Irangeito bylos tyrimo metu Va- 
šingtone sklandžiusio anekdoto. 


KLAUSIMAS: Kiek reikia Baltųjų rūmų patarėjų įsukti vienai lem- 
putei'? 
ATSAKYMAS: Nė vieno. Jie mėgsta laikyti Reaganą tamsoje. 


Panašiai veikia ir taktika „Privalo žinoti“, labiau žinoma pavadinimu 
„Saugok savo užpakalį“. Šiuo atveju valdžios žaidėjas pasistengia, kad 
kitas žaidėjas sužinotų informaciją ir žlugus reikalui dalytųsi atsako- 
mybe. 

Variacijų esama be galo, be krašto, bet kiekvienas Žaidimas turi 
begalę strategijų ir vingių, nukreiptų į pačią informaciją. 


Informacijos apdorojimas 


Šūsnyse duomenų, informacijos ir kitokių žinių, kurie kasdien perma- 
lami valdžios organų proto girnomis, galima rasti neapsakomą įvairo- 
vę apgaulės (ir saviapgaulės). Neturime čia tiek daug vietos visų pa- 
vyzdžių pateikti ar klasifikuoti. Tad apsiribosime keliais glaustais pa- 
vyzdžiais. 

PRALEIDŽIAMOJI TAKTIKA. Kadangi politikoje daugybė prie- 
šiškų nuomonių, politiniuose pranešimuose kaip niekur kitur daroma 
sąmoninga informacijos atranka. Juose atsiranda Žiojėjančių skylių, 
jei kas nors naudojasi praleidžiamąja taktika - praleidžia svarbius fak- 
tus ar išbraukia abejonę galinčius kelti dalykus. 

APIBENDRINAMOJI TAKTIKA. Šiuo atveju smulkmenos, galin- 
čios sukelti biurokratinį ar politinį pasipriešinimą, apvelkamos tuščio- 
mis frazėmis. Diplomatiniuose pranešimuose knibždėte knibžda to- 
kių pavyzdžių - dėl šios priežasties diplomatinė kalba paprastai pasi- 
žymi protą bukinančiu stiliumi. 

LAUKIMO TAKTIKA. Čia įprastas dalykas sulaikyti informaciją tol, 
kol gavėjui bus per vėlu ko nors imtis. Stori tomai su biudžeto komen- 
tarais numetami įstatymų leidėjams, kurie turi pareikšti nuomonę po 
kelių dienų, nespėję kaip reikiant visko sugromuliuoti ir išanalizuoti. 
Yra žinoma, jog Baltųjų rūmų kalbų rašytojai pateikdavo kalbų pro- 
jektus paskutinę minutę, kad kiti darbuotojai turėtų kuo mažiau laiko 
naršyti tekstą. 

DRIBLINGO TAKTIKA. Duomenys, informacija ir Žinios šiuo at- 
veju dozuojami mažais trupinėliais tam tikrą laiką, užuot pateikus juos 
viename dokumente. Šitaip įvykių seka sutraukoma ir gavėjui tampa 
sunkiai pastebima. 

POTVYNIO BANGOS TAKTIKA. Kai kas nors skundžiasi infor- 
macijos stoka, protingas žaidėjas užverčia jį tokia lavina popierių, 
kad gavėjas paskęsta juose, neįstengdamas iš tauzalų atsirinkti esmi- 
nių faktų. 

MIGLOS TAKTIKA. Paskleidžiama aibė miglotų gandų kartu su tik- 
rais faktais, kad gavėjai neatskirtų vienų nuo kitų. 

GRĮŽTANČIO VĖJO TAKTIKA. Prasimanyta istorija pakišama už- 
sienyje, kad ją ten nusitvertų ir išspausdintų vietos spauda. Šia taktika 
naudojasi žvalgyba ir propagandos institucijos. Bet kartais šios takti- 
kos padariniai būna nenumatyti ar bent jau taip atrodo. 

CŽV kartą pakišo italų spaudai straipsnį apie teroristines Raudo- 
nąsias brigadas. Medžiaga buvo panaudota Jungtinėse Valstijose lei- 
džiamai knygai, kurios skiltis prieš spausdinant skaitė anuometinis vals- 
tybės sekretorius Alas Haigas. Kai Haigas pakomentavo medžiagą 
spaudos konferencijoje, jo pastabomis buvo pasinaudota galutiniame 
teksto variante. Toks savireferavimo procesas yra daug labiau paplitęs 
negu įsivaizduojama. 

DIDŽIOJO MELO TAKTIKA.. Išgarsinta Hitlerio propagandos mi- 
nistro Josefo Goebbelso, ji paremta mintimi, jog vienu dideliu melu 
greičiau bus patikėta negu dideliu skaičiumi mažų melų. Šiai kategori- 

jai priskirtinas 1987 m. Maskvos paskelbtas pranešimas, kad AIDS 
epidemiją sukėlė CŽV, eksperimentuodama su biologinio karo rea- 
gentais Merilendo valstijoje. Plačiai po visą pasaulį paskleistą šią ver- 
siją griežtai atmetė sovietų mokslininkai. 

IŠVIRKŠTINĖ TAKTIKA. Iš kelių informacijos iškraipymo ir jos 
darkymo pavyzdžių matyti, kad čia reikia ne mažiau įžūlumo, negu 
naudojant išvirkštinę taktiką. Pastaroji tiesiog apverčia pranešimą aukš- 
tyn kojomis. Pavyzdys: Izraelyje nesutarimų išvengė ministras pirmi- 
ninkas Yitzhakas Shamiras ir užsienio reikalų ministras Shimonas Pe- 
resas. Vienu metu Shamiras instruktavo Užsienio reikalų ministeriją- 
davė nurodymą pranešti visoms ambasadoms pasaulyje, kad Peresas 
neįgaliotas rengti tarptautinę konferenciją arabų ir žydų santykiams 
sureguliuoti. 

Pereso štabas Užsienio reikalų ministerijoje gavo šį pranešimą, bet 
tiesiog nustūmė jį į šalį ir nusiuntė visiškai priešingo turinio telegra- 
mas. Kai vienas aukšto rango valdininkas vėliau buvo paklaustas, kaip 
tai galėjo atsitikti, jis atsakė: „Kaip galite klausti tokių dalykų? Tai 
karas.“ 

Turint omeny šį ilgą sąrašą taktikų, plačiai naudojamų po vyriausy- 
bines įstaigas tekančiai informacijai valdyti, tampa aišku, kad labai 
nedaug teiginių, pranešimų ar „faktų“ politiniame ir vyriausybės gyve- 
nime turi būti priimama už gryną pinigą. Beveik nieko nėra neutra- 
laus, kas susiję su valdžia. Dauguma duomenų, informacijos ir Žinių, 
cirkuliuojančių vyriausybiniuose sluoksniuose, yra taip politiškai ap- 
dorojami, kad net jei paklausime: cui bono? - kam tai naudinga? - ir 
net jei manysime gavę atsakymą, vis tiek galime neįstengti prisikasti 
prie po jais slypinčios realybės. 

Ir visa tai vyksta tol, kol žiniasklaida dar kartą apdoroja informaci- 
ją, pritaikydama ją savo tikslams. Žiniasklaida paprasčiausiai toliau 
denatūruoja „faktus“. 

Viso to, ką mes dabar matėme, potekstė įsiskverbia į demokratijos 
ir žinojimo santykio branduolį. Informuota visuomenė - būtina de- 
mokratijos sąlyga. Bet ką reiškia „informuota“? 

Be vyriausybės paslapčių siaurinimo ir visuomenės galimybės susi- 
pažinti su dokumentais neįmanoma jokia demokratinė visuomenė. Bet 
tai tik pirmieji silpni žingsneliai. Mat norėdami suprasti tuos doku- 

mentus mes turime žinoti, kaip jie buvo apdorojami eidami iš rankų į 
rankas, iš vieno lygmens į kitą, iš institucijos į instituciją biurokrati- 
nėje vyriausybėje. 

Visas pranešimo „turinys“ nepasirodo popieriuje ar kompiuterio 
monitoriuje. Po teisybei, svarbiausias politinis kiekvieno dokumento 
turinys gali būti jo apdorojimo istorija. 

Dar svarbesniu lygmeniu šios visuotinai taikomos infotaktikos bu- 
vimas pradeda kelti abejonių dėl nesenstančios nuostatos, jog valdy- 
mas yra „racionali“ veikla arba jog lyderiai geba daryti „objektyviai 
pagrįstus“ sprendimus. 

Winstonas Churchillis buvo teisus, atsisakydamas skaityti „persi- 
jotus ir suvirškintus“ žvalgybos pranešimus ir reikalaudamas „auten- 
tiškų dokumentų... originaliu pavidalu“, kad pats galėtų daryti išva- 
das. Bet tikriausiai neįmanoma kiekvienam darančiam sprendimus skai- 
tyti visą žaliavinę informaciją ir aprėpti visas žinias, reikalingas spren- 
dimui daryti. 

Tai, ką čia matėme, yra tik keli triukai to meno, kuriuo piktnau- 
džiauja gatviniai politikai triukšmadariai ir protuoliai valdininkai vi- 
sose pasaulio sostinėse nuo Seulo iki Stokholmo, nuo Bonos iki Pe- 
kino. Gudreivos biurokratai ir politikai širdies gilumoje žino, kad 
duomenys, informacija ir Žinios yra į priešą nukreipti ginklai - užtai- 
syti ir parengti ugniai - kovoje dėl valdžios, kuri yra politinio gyveni- 
mo esmė. 

Tačiau jie dar tikrai nežino, kad visi šie makiaveliški sąmokslai ir 
įrankiai dabar gali būti laikomi tik vaikiškais žaislais. Nes kova dėl 
valdžios pasikeičia, kai pirminiu valdžios šaltiniu tampa žinios apie 
žinias. 

Kaip matysime toliau, mes stovime „metataktikos“ eros proto ma- 
lūnų, kuriuos vadiname valdymu, prieangyje, kur visas žaidimas dėl 
valdžios keliamas į dar aukštesnę pakopą. 

Nepastebėta „pirmoji kregždė“ politikoje praskriejo 1989 metais. Tai 
buvo metai, kai Johnas Sununu pradėjo dirbti Baltuosiuose rūmuose 
personalo viršininku ir tapo tikriausiai aukščiausiai pasaulyje užkopu- 
siu „kompiuterininku“. Pasaulyje, knibždančiame mikroschemų, jis bu- 
vo pirmas apie kompiuterius išmanantis žmogus, užėmęs vieną iš stip- 
riausių politinės valdžios tvirtovių. 

Pagal išsilavinimą inžinierius mechanikas, Johnas Sununu parašė 
daktarinę disertaciją Masačiusetso technologijos institute. Jis buvo ži- 
nomas kaip apsukruolis, galintis pastebėti ir ištaisyti programuotojų 
klaidas ir suabejoti matematiniu modeliu, pagal kurį buvo padaryta 
prielaida apie poveikį aplinkai. Kad ir ką manytume apie politines jo 
pažiūras, Sununu aiškiai suvokė kompiuterizuotos informacijos svar- 
bą valdymo sistemoje. 

Prieš atvykdamas į Vašingtoną, Sununu buvo Niu Hempšyro vals- 
tijos gubernatoriumi. Kai jis valstijoje įdiegė elektroninę finansinę ir 
fiskalinę kontrolės sistemą, įstatymų leidėjai pareikalavo priėjimo 
prie duomenų, sukauptų IBM kompiuterinėje sistemoje. Sununu at- 
metė jų ketinimus pareikšdamas, kad „jie gaus tai, ko jų manymu, 
jiems reikia“. 

Pasak žurnalo Zime, Sununu, „atrodo, bandė perstumti valdžios 
svertus, savo rankose laikydamas kompiuterizuotą finansinę valstijos 
informaciją“. 

Galų gale gubernatorius buvo priverstas duoti vienam įstatymų lei- 
dėjui kai kurių (bet ne visų) ginčus keliančių duomenų slaptažodį. Tuo 
pačiu metu, nors teismas pareiškė, kad piliečiai turi teisę matyti ofi- 
cialių dokumentų kopijas, Sununu tvirtino, jog tai nesusiję su kompiu- 
terizuota informacija. Kaip gubernatorius, Sununu puikiai suprato, ko- 
kią jėgą turi žinojimas apie žinojimą. 

Sununu veiksmai Niu Hempšyre vargu ar buvo subtilūs. Uždėti ant 
ko nors slaptumo antspaudą ar neleisti pasklisti informacijai - amžių 
senumo taktika. Nauji, galingesni ginklai - dauguma iš jų kompiuteri- 
niai - dabar prieinami tiems, kurie nori kontroliuoti duomenis, infor- 
maciją ir žinias. 

Tiesą sakant, mes matome, kaip kova dėl valdžios pakyla į aukštes- 
nę ir mažiau pastebimą - pakopą, kuri rodo apskritai augantį abst- 
rakcijos bei sudėtingumo lygį visuomenės, kurioje plinta supersimbo- 
linė ekonomika. 

Imkime, pavyzdžiui, kompiuterius. Mes dabar kompiuterių gamy- 
bai naudojame kompiuterius. Taip pat kuriame CASE - programinų 
įrangų projektavimą kompiuteriais. Tai grindžiama tuo, ką būtų gali- 
ma pavadinti „metaprogramine įranga“ - programine įranga, kurios 
paskirtis - gaminti programinę įrangą. Galima įsivaizduoti ateitį, ku- 
rioje CASE padės gaminti metaįrangą, ir šitaip toliau, be pertrūkio 
kylant į vis aukštesnį abstrakcijos lygį. 

Panašiu būdu devintojo dešimtmečio pradžioje po pasaulį pasklido 
„išskleisto lapo“ programinė įranga. Šios kompiuterinės programos 
leido šimtams tūkstančių vartotojų sudėlioti skaitmenis eilutėmis ir 
stulpeliais kaip sąskaitų knygoje ir lengvai jais manipuliuoti. Kadangi 
jos galėjo automatiškai parodyti, kaip vieno skaitmens pasikeitimas 
veikia visus kitus, ištisa vartotojų karta buvo pripratinta galvoti, „kas 
bus, jei“ būdu. Kas atsitiks, jei produkto kaina padidės dviem procen- 
tais? Kas, jei palūkanų norma sumažės puse punkto? Kas bus, jei nau- 
jąjį produktą paleisime į rinką mėnesiu anksčiau? Bet šie lapai, kaip ir 
sąskaitų knygos, turėjo du matavimus, buvo plokšti kaip šachmatų lenta. 

1989 m. Lotus Development Corporation, pagrindinė tokių progra- 
mų tiekėja, sukūrė savo /-2-3 Release 3.0 programą. Ji gali padėti 
kurti trijų matavimų lapus - šachmatų lentos buhalterinį ekvivalentą, 
kuriame figūros gali judėti pirmyn ir atgal, taip pat aukštyn ir žemyn 

ant įprastos lentos. Ji leidžia vartotojams modeliuoti pasikeitimus versle 
ir kituose procesuose sudėtingesniais bei įdomesniais būdais. Ji lei- 
džia vartotojams užduoti daug protingesnius „kas bus, jeigu“ klausi- 
mus gerokai aukštesniu lygiu. 

Naujai gerovės kūrimo sistemai reikia simbolių prisisunkusios darbo 
jėgos. Nuolat susiduriant su duomenų potvyniu - žiniasklaida, kompiu- 
teriais, dokumentais, fakso aparatais, telefonais, filmais, plakatais, re- 
klama, atmintinėmis, čekiais, sąskaitomis ir tūkstančiais kitų simbolinių 
stimulų, milijonams žmonių leidžiant laiką pasitarimuose, pateikiant nau- 
jas idėjas, įtikinėjant, derantis ir kitokiais būdais keičiantis įvaizdžiais, — 
reikia vis protingesnės informacine prasme visuomenės. 

Lygiai kaip eskimai išsiugdė nepaprastą jautrumą skirtingoms snie- 
go savybėms, o fermeriai beveik intuityviai nujaučia oro ir dirvos po- 
kyčius, proto darbininkai prisiderina prie šios informacinės aplinkos. 

Padidėjęs išprusimas verčia tuos, kurie yra valdžioje, ieškoti naujų, 
tobulesnių instrumentų, padedančių įtikinėti ir/arba kontroliuoti vi- 
suomenę. 

Palydovai, vaizdajuostės, profesiniai kabeliniai kanalai, nišų ieškoji- 
mas rinkoje, vartotojų skirstymas mažomis grupėmis, kompiuteriniai 
tinklai, momentinis nuomonės tyrimas, matematinis modeliavimas ir kitos 
panašios technologijos tampa savaime suprantamais dalykais pasiturin- 
čių valstybių politinėje terpėje. Kartu su šiais dalykais atsiranda naujų 
būdų manipuliuoti kompiuterizuota informacija, todėl įprasta politikų 
ir biurokratų infotaktika atrodo negrabi ir nerangi. 

Lygiagrečiai su bendraisiais pokyčiais plačiuose gyventojų sluoks- 
niuose, duodančiais pagrindą naujai ateinančiai gerovės kūrimo siste- 
mai, vyksta manipuliacijos atnaujinant įrankius, naudojamus politikų 
ir vyriausybės valdininkų, norinčių išsilaikyti valdžioje. Tai ir yra me- 
tataktika. 


Tiesa prieš valdžią 
Norėdami suvokti, ką reiškia „metataktika“, trumpai pagalvokite apie 
verslą. Naivūs investuotojai žiūri į bendrovės „apatinę eilutę“, norė- 


dami sužinoti jos stiprumą ir pelningumą. Bet, kaip rašo žurnalas For- 


313 


Valdžių kaita 


tune, „pelnas kaip dešrelės... labiausiai vertinamos tų, kurie bent jau 
žino, iš ko jos pagamintos“. Todėl išmintingi investuotojai domisi ne 
tik apatine eilute, bet ir tuo, kas slypi už jos - vadinamąja „pajamų 
kokybe“. 

Jie žiūri į skaičius, iš kurių susidaro kiekis, ir net į buhalterinius 
bei skaičiavimo modelius, kurie jiems taikomi. Tai yra aukštesnio ly- 
gio analizė. Tai yra, galima sakyti, paprastos metaanalizės pavyzdys. 

Kai General Motors gali legaliai pridurti 2 milijardus dolerių prie 
savo pelno vien pakeisdama gamyklų amortizacijos laiką, pataisyda- 
ma pensijų mokėjimo planą, manipuliuodama inventorizacijos skai- 
čiais ir keisdama tariamą jos nuomojamų automobilių vertę, pagal- 
vokime, ką gali su savo skaičiavimais daryti vyriausybės ar jų agen- 
tūros. 

Suprantama, vyriausybės „padirbinėjo savo buhalterines knygas“ 
mažiausiai nuo tada, kai buvo išrastos dvigubų sąskaitų knygos, o tai 
padarė XIV a. venecijiečiai. Jos „padirbinėja“ įvairiausius duomenis, 
informaciją ir Žinias nuo pirmos dienos, ir ne tik biudžetines bei finan- 
sines. Naujas yra gebėjimas kepti, troškinti, virti ir kaitinti mikroban- 
gų krosnelėse su kompiuterių pagalba. 

Kompiuteriai daro gerus darbus. Jie nepaprastai pagreitina poten- 
cialiai įmanomas gauti Žinias tiems, kurie daro sprendimus. Jie paleng- 
vina daugelio tarnybų darbą, padeda integruoti sudėtingus procesus. 

Kompiuterinė revoliucija leidžia modeliuoti - vadinasi, geriau su- 
prasti - įvairias socialines problemas nuo nedarbo iki augančių svei- 
katos apsaugos išlaidų ir pavojaus aplinkai tokiais būdais, kurie anks- 
čiau buvo neįmanomi. Vienam reiškiniui mes galime taikyti įvairius 
modelius. Galime tirti daugelio veiksnių sąveiką. Galime sukurti nere- 
gėto masto duomenų bazes ir analizuoti turimus duomenis nepapras- 
tai sudėtingais metodais. 

Kur tik įsišaknija naujoji gerovės kūrimo sistema, valdžios įstaigos 
labiau negu verslas negali apsieiti be kompiuterių. Mes ir norime, kad 
jos galėtų apsieiti. Vyriausybės buvo mažiau, o ne labiau demokratiškos 
prieš atsirandant kompiuteriams bei kitoms pažangioms technologijoms. 

Bet politika yra valdžia, o ne tiesa. Sprendimai grindžiami ne „ob- 
jektyviais“ atradimais ar išmanymu, o jėgų, iš kurių kiekviena siekia 
savo interesų, konfliktais. Kompiuteriai negali panaikinti šių puolimų, 

kontratakų ir kitos politinės kovos. Priešingai, pakelia ją ant aukštes- 
nės pakopos. 

Politiniai lyderiai ir aukštesnieji biurokratai patys neįvertina, kaip 
stipriai jie priklauso nuo kompiuterių ir kaip dėl šios priežasties gali 
nukentėti nuo tų, kurie moka jais manipuliuoti siekdami valdžios. Taip 
yra dėl to, kad vyriausybinėse įstaigose kompiuterinis darbas daugiau- 
sia vyksta žemiausiose, o ne aukščiausiose protinio darbo hierarchijos 
grandyse. Mes nematome prezidentų ar partijos lyderių, spaudančių 
klavišus ar spoksančių į ekranus. Tačiau aukšti pareigūnai vargu ar 
daro kokį sprendimą - nuo karo lėktuvo pasirinkimo iki nutarimo dėl 
mokesčių politikos, - kuris nepagrįstas „faktais“, apdorotais vienu ar 
kitu metu kokių nors specialistų kompiuteriais. 

Ar tai bus lovų skaičius ligoninėse, ar importo kontrolė, ar mėsos 
kokybės inspekcija, tuo metu, kai reikia balsuoti ar daryti sprendimą, 
viskas jau būna aprašyta ir perrašyta, perskaičiuota, padalyta ir pritai- 
kyta kompiuteriui. 

Ir kiekvieną šio proceso akimirką - nuo duomenų bazės kūrimo iki 
duomenų klasifikavimo, programinės įrangos, naudojamos jiems ap- 
doroti, informacija yra atvira tokiai subtiliai ir dažnai nepastebimai 
manipuliacijai, kad, palyginti su ja, politinė infotaktika su informaci- 
jos slėpimu ar atskleidimu atrodo baisiai netašyta. 

Jei pridėsime metataktikos sukurtus iškraipymus prie tų, kuriuos 
sąmoningai sukuria valdininkai ir politikai, žaidžiantys įprastus „into- 
žaidimus“, aprašytus ankstesniame skyriuje, galėsime prieiti tik prie 
vienos išvados: politinės Žinios pasiekia darantį sprendimus tik per- 
ėjusios kreivų veidrodžių labirintą. Rytoj tie veidrodžiai patys atspin- 
dės dar daugiau veidrodžių. 


Pagrobtas pirštas 


Sparčiai gausėja tarptautinės literatūros, pasakojančios grėsmingas is- 
torijas apie kompiuterinius nusikaltimus - sukčiavimą, šnipinėjimą, 
virusus, siunčiamus iš vieno kompiuterio į kitą, kad sunaikintų šio tu- 
rinį. Tokie filmai kaip „Karo žaidimai“ perdeda pavojų, kurį gali su- 
kelti įsibrovimas į kompiuterių ir ryšių tinklus, kontroliuojančius bran- 


315 


Valdžių kaita 


duolinius ginklus. Pasak Prancūzijoje išspausdinto pranešimo, mafija 
pagrobė IBM darbuotoją ir nukirto jam pirštą, nes reikėjo piršto at- 
spaudo įsilaužti į kompiuterio apsaugos sistemą. 

JAV teisingumo departamentas yra apibrėžęs dešimtis įvairių su 
kompiuteriais susijusios nusikalstamos veiklos metodų. Jų skalė labai 
plati: nuo duomenų išjungimo ar pakeitimo įsibrovus į kompiuterį iki 
slaptų programinės įrangos priedų ir kompiuterių „pasiklausymo“. Pla- 
čiai aprašyti „kompiuterių viruso“ paskleidimo atvejai rodo, koks sa- 
botažo pavojus gali grėsti kariniams ir politiniams ryšiams bei kom- 
piuteriniams tinklams. 

Tačiau retai iki šiol kalbama apie tai, kad panašia technika galima 
keisti politinį gyvenimą. 

Vieną 1986 m. dieną Jennifer Kuiper, kongresmeno Edo Zschau 
padėjėja, pamatė, kaip užgeso jos kompiuterio ekranas. Kai ji vėl įjun- 
gė kompiuterį, iš jo buvo dingę du šimtai laiškų. Po keturių dienų šim- 
tai laiškų ir adresų dingo iš kongresmeno Johno McCaino kompiute- 
rio. Kapitolio policija, atmetusi darbuotojų klaidos galimybę, iškėlė 
baudžiamąją bylą. 

Pasak Zschau, kuris prieš patekdamas į Kongresą pats buvo įkūręs 
programinės įrangos įmonę, „šitokiu būdu galima įsibrauti į kiekvieną 
Kongreso raštinę... šitaip gali būti visiškai sustabdytas kiekvieno Kon- 
greso nario darbas“. 

Specialistas J. A. Tujo Information Executive išspausdintame straips- 
nyje pažymėjo, kad Amerikos teisininkų įstaigose yra 250 000 teksto 
apdorojimo kompiuterių, todėl „skrupulų neturintis varžovas gali ne- 
legaliu būdu įsibrovęs į kompiuterio atmintį pasiglemžti kompromi- 
tuojančią informaciją“, o tai galima padaryti elektroniniu prietaisu, 
parduodamu kiekvienoje radijo prekių krautuvėlėje. 

Tačiau politikai ir valdininkai dar labiau pažeidžiami. Tūkstančiai 
kompiuterių, dauguma kurių sujungti tinklais, stovi Kongreso kabine- 
tuose, renkamų valdininkų ir lobistų namuose, ant rašomųjų stalų 
tūkstančių tarnautojų, reguliuojančių viską - nuo sojos pupelių kvotų 
iki skrydžių saugumo kontrolės. Slaptai įsibrovus galima padaryti ga- 
lybę bėdų ir visiškai netikėtai perkelti valdžios svertus. 

Daugėja kompiuterių ir rinkimų kampanijų būstinėse. Taigi nauji, 
praktiškai neatskleidžiami žaidimai gali būti žaidžiami balsadėžėse. 

Černobylis balsadėžėje 


1987 m. gruodį Seule, Pietų Korėjoje, po šešiolikos metų karinio val- 
dymo buvo surengti visuotiniai rinkimai. Šio baisaus trišalio mūšio 
rezultatai galiausiai buvo pripažinti visoje šalyje, kuri ramiai ėmėsi 
savo darbų. Tačiau iškart po rinkimų stebėtojai įžvelgė tam tikrų bal- 
savimo ypatumų. 

Laimėjusiųjų procentinis balsų skirtumas, nusistovėjęs gavus pir- 
minius rezultatus, keista, bet nepasikeitė per visą naktį nė viename iš 
šalies rajonų. Itin populiarus opozicijos kandidatas suabejojo savo per- 
galės svarumu Kvangju provincijoje, jis sakė, jog negali patikėti gavęs 
94 procentus rinkėjų balsų. Geriausiu atveju, tvirtino jis, buvo galima 
tikėtis 80 procentų. Kilo įtarimas, jog kažkas prikišo nagus ne prie 
balsadėžių, o prie kompiuterių, skaičiavusių balsus. 

Tas įtarimas taip ir nebuvo patvirtintas, kiek mums žinoma, bet 
Maggie Ford, Financial Times korespondentė Seule, cituodama Va- 
šingtono politinį analitiką, pažymėjo, kad „nepaprastai lengva su- 
kurti programinį kompiuterio modelį norimam rinkimų rezultatui 
pasiekti. Jį galima derinti pagal numanomą žmonių apsisprendimą 
prieš rinkimus, regionus, socialinius sluoksnius, amžių ir kampani- 
jos metu vykstančius įvykius. Pagal tokį modelį galima sukurti nori- 
mą rinkėjų daugumą“. 

Toks modelis, ko gero, galėtų padėti taip subtiliai pakeisti rezulta- 
tus svarbiausiose apygardose, kad pergalė būtų pasiekta nepaliekant 
jokių pėdsakų. "Tai įmanoma, jei sumanus programuotojas, gavęs rei- 
kiamą slaptažodį, liepia kompiuteriui dalį vieno kandidato balsų ati- 
duoti kitam, o paskui įjungti „spąstus“, kurie, tiesą sakant, ištrina vi- 
sus įrašus apie tai, kas buvo daryta. 

Miesto politikos tyrimo instituto Rinkimų stebėjimo projektas, pa- 
grįstas iš dalies darbu, atliekamu dviejų Prinstono universiteto kom- 
piuterių mokslininkų Jono R. Edwardso ir Howardo Jay Strausso, pa- 
darė išvadą, kad „per pastaruosius dvidešimt metų kompiuterinis rin- 
kimų rezultatų skaičiavimas sukūrė potencialą tokio masto rinkimų 
klaidinimui ir klastotei, kokio anksčiau nebuvo galima įsivaizduoti“. 

Dauguma dabartinių su rinkimais susijusių valdininkų tam priešta- 
rauja, tačiau Rinkimų stebėjimo projekto darbuotojus palaiko Rand 

Corporation vyresnysis mokslinis bendradarbis Willis H. Ware, kuris 
kalba dar vaizdingiau: „Elektroninės balsavimo sistemos tokios pažei- 
džiamos, kad per kuriuos nors rinkimus mūsų, ko gero, laukia černo- 
bylis arba Trijų mylių sala, kaip Kalifornijoje laukiama 8 balų žemės 
drebėjimo pagal Richterio skalę.“ 

Pabandykime toliau plėtoti šiuos spėjamus scenarijus. Įsivaizduo- 
kime, kas atsitiktų, jei kompiuterį „pataisytų“ technikai, programuo- 
tojai ar sistemų priežiūros specialistai, dirbantys tarptautinei korpo- 
racijai, kuri nori, tarkime, kad kuris nors senatorius netektų savo kė- 
dės. Arba įsivaizduokime, jog elektroninę balsadėžę slapčia kontro- 
liuoja ne partija ar korporacija, o užsienio valstybė. Rinkimų rezulta- 
tus galima apversti aukštyn kojomis pridedant arba atimant - niekam 
nepastebėjus - vienos rinkimų apygardos balsų skaičių. Niekas nė ne- 
suuostų. 

Būk apdairus, kandidate! 


Duokit man skaičių! 


Pažeidžiamumas slypi ne kompiuteriuose ar rinkimuose; jis priklauso 
nuo to, kaip kompiuteriais apdorojama informacija, kaip naudojamasi 
ir piktnaudžiaujama duomenimis bei žiniomis. 

Protingi politikai ir valdininkai, žinoma, daro tai, ką ir visi protingi 
žmonės, gavę naują informaciją. Jie reikalauja daugiau Žinių apie šalti- 
nius bei duomenų patikimumą; klausia, kaip per apklausas buvo pa- 
renkami respondentai ir kaip vertinami jų atsakymai; ar yra nesutapi- 
mų ar kokių spragų; jie suabejoja pernelyg „draugiška“ statistika; įver- 
tina logiką ir panašiai. 

Protingesni valdžios lošėjai irgi nepamiršta kanalų, kuriais atėjo 
informacija, ir intuityviai vertina interesus tų Žmonių, kurie galėjo per- 
duodamą informaciją „apdoroti“. 

Protingiausi Žmonės —- mažytės mažumos mažuma - daro viską, 
kas čia išvardyta, ir kartu domisi prielaidomis, netgi esmingesnėmis 
prielaidomis, kuriomis pagrįstos išorinės prielaidos. 

Ir galiausiai lakios vaizduotės žmonės - šių, ko gero, mažiausiai — 
ištiria visą Žinių šaltinio struktūrą. 

Vyriausybės tarnautojų esama visose šiose keturiose kategorijose. 
Tačiau visose pažangios technologijos šalyse jie yra tokie nustekenti, 
taip spaudžiami, kad jiems dažniausiai nelieka laiko, o kartais ir sme- 
genų, kastis po paviršiniais „faktais“, kuriais remdamiesi turi daryti 
sprendimus. Dar blogiau tai, kad nė viena biurokratija neskatina ne- 
tradicinio mąstymo ir domėjimosi šaknimis. Lošėjai dėl valdžios tuo 
pasinaudoja. 

Davidas Stockmanas, vadovavęs JAV valdymo ir biudžeto tarny- 
bai, pasiūlė sumažinti biudžeto išlaidas prezidentui ir Baltųjų rūmų 
personalui, rūpestingai parinkęs tam sritis iš programų, sudarančių 
tik 12 procentų viso biudžeto. Aptardamas mažinimą su savo viršinin- 
kais, jis niekada nesigilino į kontekstą. 

Vėliau jis rašė savo prisiminimuose: „Jie nesuprato - nes jiems to 
niekad nepaaiškinau, - kad mes kalbėjome apie mažą viso biudžeto da- 
lelę... Mes net nežvilgtelėjome į tris milžiniškas programas, kurios su- 
daro daugiau kaip pusę šalies vidaus biudžeto: socialinę apsaugą, pašal- 
pas veteranams ir sveikatos apsaugą. Vien jos trys suryja 250 milijardų 
dolerių per metus. Programos, kurias apkarpėme, sutaupė 25 milijar- 
dus. Prezidentas ir Baltųjų rūmų personalas matė tik biudžeto ledkalnio 
viršūnę; jie nieko nežinojo apie milžinišką masę, kuri slypėjo po vaterli- 
nija... Niekas nieko neklausė apie tai, kas nebuvo aptariama.“ 

Arjie tik apsimetė nežiną, ar pernelyg skubėjo, kad paklaustų, ar 
juos apakino Stockmanas, statistinių triukų meistras? O gal juos tie- 
siog „prislėgė“ kompiuterių pateikti skaičiai? 

Šiandien vargu ar verta rėžti politinę kalbą, jeigu ji neprikimšta 
kompiuterių pateiktų statistinių duomenų. Tačiau retas darantis spren- 
dimus suabejoja skaičiais, kurie buvo jam pažerti. 

Šitaip Sidney Jonesas, buvęs Prekybos sekretoriaus pavaduotojas, 
kartą pasiūlė įsteigti Statistikos patarėjų tarybą, kuri būtų pavaldi pre- 
zidentui. Buvo manoma, kad ji būtų galėjusi paaiškinti prezidentui, 
kaip buvo „apdorojama“ liūdnai pagarsėjusi „kūnų skaičiavimo“ sta- 
tistika per Vietnamo karą. Arba kodėl CŽV ir Pentagonas negalėjo 
rasti bendros kalbos dėl sovietų branduolinių bandymų galingumo, 
taigi ir dėl to, ar SSRS pažeidinėja 1975 metų branduolinių bandy- 
mų ribojimo sutartį. Arba kodėl Prekybos departamento skaičiai apie 
visuotinį nacionalinį produktą vienu metu buvo smarkiai išpūsti, o vė- 

liau patikslinti - ir pasirodė, kad šalies ekonomika atsidūrė beveik ant 
duobės krašto. 

Priežastys kiekvienu atveju buvo daugiausia technologinės, bet ne- 
išvengiamai ir politinės. Net objektyviausiai atrodantys skaičiai visaip 
vartaliojami dūžta į šipulius vykstant politinei kovai dėl valdžios. 

JAV gyventojų surašymo statistikos biuras (Census Bureau) sten- 
giasi kaip įmanydamas, kad agentūros viešai skelbtų išvadas ir statisti- 
kos duomenis, 0 vartotojai patys galėtų iš jų suprasti, ar pateikti skai- 
čiai patikimi. Tačiau ekspertų viršūnėlė pripažįsta, kad visos išlygos ir 
pastabos išnašose Vašingtone yra tradiciškai ignoruojamos. 

Pasak vieno Biuro darbuotojo, „politikams ir spaudai viskas nė mo- 
tais. Jie tik sako: „Duokit mums skaičių!“ 

Yra dvi šio reiškinio priežastys. Viena - paprastas naivumas. Ne- 
paisant to, ką mes sužinojome iš ankstesnės kartos apie apgaulingą iš 
pažiūros tvirtų kompiuterinių duomenų prigimtį, pasak Biuro darbuo- 
tojo, atsakingo už kompiuterinių duomenų apdorojimą ir planavimą, 
„kompiuterio duomenys vis dar laikomi Šventuoju Raštu“. 

Bet yra ir svarbesnė priežastis. Mat politinė taktika neieško moks- 
linės „tiesos“ ar net paprasto tikslumo. Ji ieško amunicijos, reikalin- 
gos infokarams. Kad galėtum išmesti varžovą iš valties, duomenys, 
informacija ir žinios nebūtinai turi būti „tikslūs“ ar „teisingi“. 

Vyriausybės vis labiau pasikliauna kompiuterinėmis duomenų ba- 
zėmis. Sununu bandymas užkirsti kelią yra paprastos infotaktikos 
pavyzdys, o subtilus duomenų bazių klastojimas yra metataktikos 


pavyzdys. 


Apgaulinga duomenų bazė 


Metataktikai puola duomenų bazes ne kontroliuodami priėjimą prie 
jų, ospręsdami visų pirmiausia, kas į jas turi būti sudėta, o kas - ne. 
Kas dešimtmetį JAV gyventojų surašymo klausimyną turi patvirtinti 
Kongresas. Aukštas biuro pareigūnas teigia: „Kongresas įvairiais būdais 
daro mums spaudimą. Mes parengiame fermos finansinės būklės ap- 
žvalgos pavyzdį. Kongresas nurodo mums nerinkti tokių duomenų, nes 
jais galima pasinaudoti siekiant sumažinti federalinę paramą fermeriams.“ 

Kiekvienos pramonės šakos bendrovės irgi spaudžia Biurą įtraukti arba 
neįtraukti kai kuriuos klausimus. Pavyzdžiui, buvo prašyta įtraukti į na- 
mų ūkio sritį klausimą apie namus ant ratų, kad šią informaciją gautų 
jais prekiaujanti bendrovė. Kadangi kausimyno klausimai yra labai ribo- 
jami, lobistai grumiasi tarpusavy ir daro spaudimą Biurui. 

Kad ir kokie kompiuterizuoti ir iš pažiūros „objektyvūs“ būtų duo- 
menys, jie visada rodo visuomenės vertybes bei valdžios sluoksnių san- 
tykius. 

Kontroliuoti tai, kas šiandien subrukama į kaip grybai po lietaus 
dygstančias duomenų bazes, yra paprasčiausia metataktikos forma. 
Daug sudėtingiau yra kontroliuoti, kaip duomenys skirstomi kategori- 
jomis ir klasifikuojami. 

Dar toli gražu iki prasidedant kompiuterių erai, tais laikais, kai 
JAV vyriausybė buvo susirūpinusi pernelyg didele ekonomikos kon- 
centracija automobilių pramonėje, General Motors pasisamdė lobistą, 
kuris dirbo mažai žinomame organe, Federalinėje statistikos vartoto- 
jų taryboje. Jo darbas buvo užtikrinti, kad pramonės statistikos skai- 
čiai būtų taip suplakti, jog viešumoje jų negalima būtų atskirti - taigi 
ekonomikos koncentracijos laipsnis buvo pateikiamas taip, tarsi „trys 
didžiausios“ bendrovės kontroliuotų didelę pramonės dalį, bet jokiu 
būdu ne viena bendrovė - General Motor. Šiandien tobulos sistemos 
padeda indeksuoti, klasifikuoti ir skirstyti kategorijomis duomenis, su- 
plaukiančius į kompiuterines duomenų bazes. Kompiuteriais galima 
tuos pačius duomenis „sukarpyti“ ir perskirstyti daugybe įvairiausių 
būdų. Tad nuožmūs politiniai mūšiai kyla dėl neaiškių, miglotų, abst- 
rakčių ir iš pažiūros techninių klausimų. 

Smarki kova dėl valdžios vyksta dėl rodiklių, naudojamų duomenų 
bazėse, ir tariamo jų sureikšminimo. Ar norėdami sužinoti, kiek angelų 
gali šokti ant kovinio užtaiso galvutės, skaičiuosite jų aureoles ar arfas? 
Ligoninės lovų skaičiumi, kurį nesunku sužinoti, kartai naudojamasi kaip 
indikatoriumi, norint nustatyti bendruomenės sveikatos apsaugos lygį. 
Bet ar gydytojų skaičius vienam tūkstančiui gyventojų nebūtų geresnis 
matavimo vienetas? Ir ką abu tie rodikliai gali pasakyti apie tikrąją ben- 
druomenės narių sveikatos būklę? Lovų skaičius gali rodyti vyriausybės 
subsidijuojamas programas, kurios pagal lovų skaičių remia arba baudžia 
ligonines, o ne suteikia realias sveikatingumo paslaugas bendruomenei. 

Ar norint sužinoti, kokie iš tikrųjų yra gyventojų sveikatos apsau- 
gos poreikiai, reikia skaičiuoti pacientus? Medikamentus? Gyvenimo 
trukmę? Kūdikių mirtingumą? Rodiklio ar jų grupės pasirinkimas 
smarkiai veikia daromas išvadas. 

Metataktikams žinomas principas GTKS - Gauni tai, ką skaičiuoji. 

Ekspertų grupės, būriai vyriausybės specialistų, lobistai dažnai su- 
siduria su tokiais klausimais. Vieni iš jų nėra tokie protingi, kad už- 
duotų esminius klausimus ar suvoktų pačią esmę, o kiti suvokia ir už- 
duoda. Šitaip elgdamiesi jie paprastai kovoja dėl savo komercinių ar 
žinybinių interesų. Nors ir įvilkti į griežtai techninio žargono rūbą, šie 
konfliktai, tiesą sakant, dažnai yra perdėm politiniai. 

Dauguma šių susirėmimų vyksta nematant visuomenei ir daug že- 
mesniu lygiu nei aukštųjų valdininkų ar vyriausybės narių, kurie retai 
turi laiko bei noro suvokti paslėptą reikalo esmę. 

Daugelio kintamų dydžių kontrolė kartu su nepaprastomis duome- 
nų apdorojimo galimybėmis, kurias suteikia kompiuteriai, sprendimus 
darančius žmones verčia patirti ne informacijos stoką, o perteklių. 

Šis perteklius reiškia ir tai, kad interpretavimas tampa svarbesnis 
už paprastą kaupimą. Duomenų (įvairios kokybės) gausu, 0 juos su- 
pranta retas. Daugiau domėtis interpretavimu, vadinasi, uoliau dirbti 
aukštesniuose protinio darbo hierarchijos sluoksniuose. Tai keičia pa- 
čių ekspertų valdžios santykius. Taip pat perkelia infotaktikų Žaidimų 
aikštelę į daug aukštesnį, metalygį. 

"Tai puikiai parodo naujausios palydovinio stebėjimo sistemos, ku- 
riomis JAV naudojasi JAV-SSRS ginkluotės mažinimo susitarimui 
kontroliuoti. Neseniai paleisti palydovai siunčia tokį informacijos 
srautą — iš savo orbitos jie gali stebėti net kelių colių dydžio objek- 
tus, - kad duomenų aiškintojai tiesiog skęsta. Tomas Rona, Baltųjų 
rūmų Mokslo tarnybos direktoriaus pavaduotojas, teigia: „Anksčiau 
problemų daugiausiai buvo dėl duomenų rinkimo. Dabar - dėl jų 
atrankos ir aiškinimo.“ 

Duomenų gausa, rašoma žurnale Science, pavojinga, ji gali „pasta- 
tyti į keblią padėtį ištisas armijas analitikų“ ir verste verčia automati- 
zuoti duomenų aiškinimo funkciją. 

"Tai savo ruožtu skatina kliautis dirbtiniu protu ir kitais „Žinių ap- 
dorojimo įrankiais“. Bet jų naudojimas dar padidina abstraktumo lygį 

ir palaidoja kritiškas prielaidas apie sistemą po dar storesniais prielai- 
dų sluoksniais. 

Versle, pasak žurnalo Datamation, „korporacijos siekia įtraukti 
ekspertinių sistemų „išvadų darymo galimybes“ į savo turimas kompiu- 
terines sistemas. Maždaug 2200 tokių ekspertinių sistemų jau dirba 
Šiaurės Amerikoje ir daro viską - nuo gamyklos staklių gedimo diag- 
nozavimo ir cheminių išsiliejimų analizės iki pareiškimų dėl gyvybės 
draudimo įvertinimo. Ekspertinės sistemos plinta ir vyriausybėje, kur 
jomis pasinaudoja net FTB, tirdama vienodo braižo žmogžudystes. 

Visa tai reiškia priklausomybę nuo sudėtingų taisyklių, kurias įvai- 
riausių sričių ekspertai sugalvojo, pasvėrė, susistemino ir sudėjo į kom- 
piuterius, kad būtų lengviau daryti sprendimus. Galima tikėtis panašių 
technologijų paplitimo vyriausybinėse žinybose - taip pat ir politiniame 
gyvenime, kur sprendimus dažnai tenka daryti remiantis aibe sudėtin- 
gų, netikslių, susipynusių, dviprasmių faktų, idėjų, įvaizdžių, pasiūlymų 
ir tiesiog atvirų apgavysčių, kurių tikslas - perkelti valdžios svertus. 

Tačiau šie įrankiai reiškia, kad logikos padiktuoti sprendimai yra 
nukišami vis giliau ir tampa, taip sakant, nematomi. Paradoksalu, kad 
sistema, sukurta aiškinamajai informacijai teikti, pati tampa vis neaiš- 
kesnė daugumai galutinių jos vartotojų. 

Nėra priežasčių vengti dirbtinio intelekto ir ekspertinių sistemų. 
Bet visa tai rodo esminius procesus su svarbiais atsišakojimais, skir- 
tais demokratijai. 

Neką skaistesni politikai buvo kokiame ankstesniame, tarkim, aukso 
amžiuje. Nuo kinų imperatoriaus Šango iki Bordžų Italijoje tie, kurie 
turėjo valdžią, visuomet siekdami savo tikslų manipuliavo tiesa. Mūsų 
dienomis dramatiškai pasikeitė tik šių protinių žaidimų lygis. Pasaulį 
ateinančiais dešimtmečiais sukrės problemos - pasaulinės ekologinės 
katastrofos pavojus, ilgalaikės karinės pusiausvyros žlugimas, ekono- 
mikos šuoliai ir technologinės revoliucijos. Kiekvienam iš šių reiški- 
nių reikia protingų politinių veiksmų, pagrįstų aiškiu pavojų ir poten- 
cialių galimybių vertinimu. 

Tačiau kiek tikslūs gali būti tikrovės įvaizdžiai, kuriais vyriausybės 
grindžia savo sprendimus? Kokio tikslumo iš jų galima tikėtis, jei visi 
duomenys ir informacija, kuriais pagrįsti sprendimai, yra neapsaugoti 
nuo begalinių ir nematomų „metapranešimų“? 

Žmonės vaiduokliai 


1989 m. pavasarį Dr. Jamesas T. Hansenas, NASA Goddardo kosmi- 
nių tyrimų instituto direktorius, parengė pranešimą JAV Kongresui 
apie „šiltnamio efektą“ — visuotinį klimato perkaitimą - ir pateikė jį 
įvertinti Baltųjų rūmų Vadybos ir biudžeto komitetui (VBK). Hanse- 
nas tvirtai tikėjo, kad atėjo metas JAV vyriausybei ryžtingai imtis 
priemonių, kad būtų užkirstas kelias sausroms ir kitiems klimato šil- 
tėjimo padariniams. 

Tačiau, atgavęs savo tekstą, jis pamatė, jog komitetas pridėjo pa- 
straipą, metančią abejonės šešėlį ant planetos klimato šiltėjimo įrody- 
mų, ir šitaip sušvelnino jo teiginius. Jis ėmė protestuoti, pralaimėjo 
vidaus karą ir tada paskelbė savo asmenines pažiūras spaudoje. 

Už šio konflikto tarp administracijos ir vieno iš rimčiausių vyriau- 
sybės mokslininkų glūdi mažai kieno pastebėta biurokratinė kova. JAV 
valstybės departamentas ir Aplinkos apsaugos agentūra norėjo, kad 
Jungtinės Valstijos imtų vadovauti tarptautinei kovai su šiltnamio efek- 
tu. VBK ir Energetikos departamentas laikėsi priešingos nuomonės, 
siūlydami nesiveržti į priekį. 

Kai Hansenas paskelbė savo protestą spaudoje, senatorius Alas Go- 
re'as, vienas iš labiausiai technologiškai išprususių JAV Kongreso na- 
rių, pareikalavo, kad VBK „atskleistų, kuo grindė savo išvadas. Aš 
noriu išsiaiškinti... kokius klimato modelius jie naudojo“. 

Jei minimi „modeliai“, tai yra aiškus ženklas, kad kova vyks meta- 
taktikos lygiu. Mat vis daugiau vyriausybės programų ir politinių spren- 
dimų buvo daroma remiantis prielaidomis prielaidėlėmis, giliai paslėp- 
tomis sudėtinguose kompiuteriniuose modeliuose. Tad kol Gore'as ir 
Senatas abejojo modeliais, kuriais rėmėsi lėto ėjimo šalininkai, Sunu- 
nu Baltuosiuose rūmuose metė iššūkį patikimumui modelių, kuriais 
naudojosi antroji pusė. Žurnalas /nsight rašė: „Jis yra vienas iš pažan- 
giausių mokslininkų ir, jo manymu, kompiuteriniai modeliai, prana- 
šaujantys esminį klimato atšilimą, yra per daug primityvūs, kad jais 
remiantis būtų galima imtis veiksmų.“ 

Šiandien, ar tai būtų ekonomika, ar sveikatos apsaugos išlaidos, ar 
strateginė ginkluotė, ar biudžeto deficitas, ar nuodingosios atliekos, 
ar mokesčių politika - beveik už kiekvieno svarbaus politinio klausi- 

mo mes rasime būrius modeliuotojų ir jiems prieštaraujančių kolegų, 
tiekiančių žaliavą politiniams nesutarimams. 

Sisteminis modelis gali padėti įsivaizduoti sudėtingą reiškinį. Mo- 
delis sudarytas iš daugybės kintamų dydžių, kiekvieno kurių vertę le- 
mia tariama jų reikšmė. Kompiuteriai leidžia kurti modelius su daug 
didesniu skaičiumi kintamų dydžių negu niekieno nepadedamas vieni- 
šas intelektas. Be to, jie padeda mums išsiaiškinti, kas atsitinka, kai 
kintamiems dydžiams suteikiamas skirtingas svoris ar kai jie sąveikau- 
ja įvairiais būdais. 

Tačiau, kad ir koks „neabejotinas“ gali atrodyti galutinis rezulta- 
tas, visi modeliai vis dėlto remiasi „svyruojančiomis“ prielaidomis. Ne- 
gana to, sprendimai, kokią svarbą suteikti vienam ar kitam dydžiui, 
dažnai yra „svyruojantys“, intuityvūs ar aikštingi. 

Vadinasi, politinio fronto kariai, įgudę naudotis metataktika, ne- 
gailestingai grumiasi dėl dydžių svarbos ir to, kaip šie tarpusavy susiję. 
Nepaisant politinio spaudimo, kuriuo siekiama palenkti ir pakreipti 
norima linkme baigtį, tokių konfliktų rezultatai paprastai gaunami 
kruopščiai sutvarkyti kaip įspūdinga iš pažiūros objektyvi spausdinta 
kompiuterio medžiaga. 

Modeliai naudojami renkantis ir plėtojant politiką, įvertinant pro- 
gramos veiksmingumą ir užduodant „kas bus, jeigu...“ klausimus. Ta- 
čiau, kaip aiškėja iš Duomenų karo, neseniai paskelbtos studijos apie 
vyriausybės taikomus modelius, jais taip pat galima pasinaudoti norint 
„migla aptraukti svarstomą klausimą arba sukelti pasitikėjimą anks- 
tesne politine pozicija... kad būtų delsiama daryti sprendimą arba kad 
jis būtų labiau simbolinis nei realus, taip pat norint sutrukdyti padary- 
ti sprendimą“. 

Autoriai prieina prie išvados: „Kompiuterių modeliai politikoje ir 
ideologijoje naudojami ne mažiau negu techniniams [savarankiškas 
sprendimas] poreikiams.“ Tai, pabrėžė jie, neišvengiama, nes „nuo kom- 
piuterių modelių įtakos priklauso, „kas ką gauna“... 

JAV Kongreso tyrimų tarnybos parengtame darbe, pavyzdžiui, pa- 
žymima, jog vyriausybė, devintajame dešimtmetyje sumažinusi socia- 
linių programų finansavimą, į skurdą įstūmė mažiausiai 557 000 ame- 
rikiečių. Šis skaičius tapo ginklu politikams, kurie nepritarė tiems fi- 
nansiniams apribojimams. Tačiau šis skaičius neatsirado suskaičiavus 

skurstančiuosius. Jis, kaip ir daugelis kitų augančių statistikos duo- 
menų, kurių vis daugėja, buvo rezultatas politiškai ginčytinų prielai- 
dų, o iš jų sudarytu modeliu bandyta parodyti, kas būtų atsitikę, jei 
biudžeto išlaidos nebūtų apribotos. 

Kaip subtiliai reiškiasi metataktika kompiuteriniams duomenims 
plintant vyriausybinių įstaigų darbe, rodo konfliktas, kilęs dėl trūksta- 
mų gyventojų, kurį Surašymo biuro technikai pavadino „įkaitusio denio 
kaltinimu““. 

1988 m. lapkričio mėn. Niujorko, Hiustono, Čikagos ir Los An- 
dželo miestai padavė į teismą JAV surašymo biurą, kad šis būtų pri- 
verstas keisti skaičiavimo metodiką. Prie kaltintojų prisidėjo pilietinių 
teisių grupuotės, Merų konferencija ir kitos organizacijos. 

Kad ir koks būtų surašymas, tam tikros grupės nebūna kruopščiai 
suskaičiuojamos. Elgetas, nuolatinės gyvenamosios vietos neturinčius 
žmones, benamius sunku suskaičiuoti. Nelegalūs imigrantai be doku- 
mentų nenori, kad juos skaičiuotų. Dar kiti vengia pakliūti į statistiką 
dėl kokių priežasčių. Nesvarbu, kokia priežastis, tačiau toks nepri- 
skaičiavimas gali turėti svarbių politinių padarinių. 

Kadangi Vašingtonas siunčia atgal į miestus ir valstijas milijardus 
per mokesčius surinktų dolerių, miestai gali pristigti federalinių fon- 
dų; juos būtų gavę, jei surašymas būtų kruopštus. Kadangi Atstovų 
rūmų vietų skaičius yra proporcingas gyventojų skaičiui, valstijoms, 
kuriose gyvena daug nesurašytų gyventojų, gali būti netinkamai atsto- 
vaujama. Tai savo ruožtu gali kainuoti joms daugybę kitų finansinių 
paskatinimų. Šitaip netiksli informacija gali valdyti valdžios svertus. 

Kompensuodami tokio nepriskaičiavimo atvejus Surašymo biuro 
kompiuteriai dabar, radę namą, apie kurį trūksta duomenų, yra už- 
programuoti taip, kad trūkstamus žmones priskirtų tai kategorijai, į 
kurią pateko ir jų kaimynai. Tada kompiuteriai užpildo informacijos 
spragas, tarsi duomenys būtų pateikti tų nesančių Žmonių. 

Taigi milijonai tariamai egzistuojančių Žmonių iš tikrųjųjų yra vai- 
duokliai, apie kurių gyvenimą mes galime tik spėlioti. Toks klasifika- 
vimo primetimas gali būti geresnis už ankstesnius statistikos meto- 
dus, bet — kaip ir visos kitos panašios technologijos - jo daromos 
prielaidos yra ginčytinos. Štai per tokias prielaidas ir jomis pagrįstą 
informaciją, kurią gavo rinkėjai, Indiana neteko vienos vietos Kon- 

grese, kuri perėjo Floridos valstijai. „Priskaičiavimas“ perstūmė val- 
džios svertus. 

Taigi apibendrinant galima pasakyti, kad formuojasi nauja politinės 
kovos pakopa - mūšis dėl prielaidų, pagrįstų kitomis prielaidomis, 0 
šios - trečiomis prielaidomis, dažnai įtrauktomis į sudėtingas kompiu- 
terines programas. Tai konfliktas dėl metaklausimų. Jis rodo naujos 
supersimbolinės ekonomikos kilimą. Ši naujoji ekonomika nė sekun- 
dės negalėtų gyvuoti be žmonių ryšių, vaizduotės, intuicijos, rūpini- 
mosi, užuojautos, psichologinio jautrumo ir kitų savybių, kurias mes 
vis dar priskiriame Žmonėms, o ne mašinoms. Bet pastarajai taip pat 
reikia vis sudėtingesnių ir abstraktesnių Žinių, pagrįstų kalnais duo- 
menų bei informacijos - kurie tampa vis rafinuotesnės politinės mani- 
puliacijos objektu. 

Šis žvilgsnis į infotaktiką ir ypač į naująją metataktiką moko mus, 
jog įstatymai, numatantys, kad vyriausybės paslaptys būtų saugomos, 
veikia tik patį demokratinės visuomenės žinių problemos paviršėlį. Nau- 
joji ekonomika iš esmės negali gyvuoti be laisvo keitimosi idėjomis, 
novatoriškų teorijų ir abejojimo valdžioje esančiais. Ir vis dėlto... 

Nepaisant „glasnost“, „informacijos laisvės“ įstatymų, informaci- 
jos nutekėjimo ir sunkumų, su kuriais susiduria vyriausybės, bandyda- 
mos išlaikyti paslaptis, - nepaisant viso šito ir daugelio kitų dalykų, — 
realūs veiksmai tų, kurie turi valdžią, gali ilgainiui ne aiškėti, O vis 
labiau gaubtis migla. 

Tai yra valdžios „metapaslaptis“. 


Vienas iš sąmojingiausių Amerikos humoristų Artas Buchwaldas kar- 
tą aprašė įsivaizduojamą šnipų sueigą „Mocarto“ kavinėje Rytų Berly- 
ne. Tarp sueigos dalyvių buvo ir George'as Smiley'us, garsusis Johno 
le Carre'o detektyvų herojus. „Gal kas nori pirkti Varšuvos pakto gy- 
nybos planus šiauriniame koridoriuje?“ - klausia Buchwaldas Smile- 
y'aus lūpomis. Pasigirsta atsakymas: „Pamiršk tai, Smiley'au. Gyny- 
bos paslaptims jau nėra rinkos. Šaltasis karas pasibaigė, ir Maskva ne 
superka Varšuvos pakto planus, o dalija juos veltui.“ 

Arto Buchwaldo skiltis buvo juokinga kaip visada. Tačiau garsiau- 
siai juoktis turėjo pasaulio tikrieji, o ne grožinės literatūros šnipai. 
Mat tarp verslo šakų, kurioms lemta suklestėti per ateinančius de- 
šimtmečius, šnipinėjimas bus viena iš labiausiai tarpstančių. Šnipai ne 
tik kad neišnyks — jų verslas patirs didelę revoliuciją. 

Visuomenei artėjant prie naujos gerovės kūrimo sistemos, pagrįstos Ži- 
niomis, informacinės vyriausybės funkcijos dygs kaip grybai po lietaus, ir 
tam tikros žinios, slaptos Žinios, brangs, o ne pigs tiems, kuriems jų reikės. 
mokratiją ir informaciją. Nes jei paliksime nuošalyje įslaptintus veiks- 
mus bei vidaus žvalgybą ir galvosime tik apie „grynąjį“ šnipų darbą — 
duomenų apie užsienio šalis rinkimą ir jų interpretavimą, - tai pama- 
tysime, jog formuojasi sistema, kuri visiškai nepanaši į tai, ką anks- 
čiau vadinome šnipinėjimu. 

Koks didžiulis tas skirtumas, mes pamatysime žvilgtelėję į praeitį. 

Šnipams netrūko darbo nuo tų laikų, kai Egipto „Mirusiųjų knygo- 
je“ šnipinėjimas buvo pavadintas sielos išganymui gresiančia nuodė- 
me. Bet nuo faraonų laikų iki Antrojo pasaulinio karo pabaigos šnipi- 
nėjimo technologija išliko primityvi, ir pirmieji šnipai, kaip ir pirmieji 
mokslininkai, daugiausia buvo nepasirengę mėgėjai. 

XX a. pradžioje Robertas Baden-Powellas, vėliau įkūręs skautų 
organizaciją, apsimetęs kvaištelėjusiu drugių kolekcininku, važinėjo 
po Balkanus ir piešė įtvirtinimų eskizus, o slėpė juos tarp sudėtingų 
drugio sparno ornamentų. (Baden-Powellas tvirtino, kad geriausiai 
šnipų darbą gali dirbti entuziastingi mėgėjai, kurie šnipinėjimą laiko 
sportu.) 

Dar vienas savamokslis šnipas buvo japonas, vardu Giichi Tana- 
ka. Dirbęs Japonijos karo atašė atstovybėje Maskvoje, išmokęs kal- 
bėti rusiškai ir apsiskelbęs, jog priėmė rusų ortodoksų tikėjimą, Ta- 
naka laisvalaikiu išvyko dviem mėnesiams į Tokiją, kad galėtų išžval- 
gyti Transsibiro ir Rytų Kinijos geležinkelius; jis pranešė šią infor- 
maciją, kuria Tokijas pasinaudojo planuodamas 1905 metų Rusijos- 
Japonijos karą. Šiandien literatūroje apie šnipus vis dar daugiausia 
rašoma apie nutrūktgalviškus žygius narsuolių, medžiojančių kari- 
nes paslaptis. 

Tačiau pramoninė revoliucija pakeitė karo pobūdį. Karine prievole 
pagrįsta masinė kariuomenė, transporto mechanizavimas, kulkosvai- 
dis, masinė tankų bei lėktuvų gamyba ir totalinio karo idėja buvo Ant- 
rosios bangos, arba garo katilo eros, produktai. Masinio sunaikinimo 
pavojus stiprėjo kartu su masine gamyba ir pasiekė galutinį negrįžta- 
mą tašką JAV-SSRS branduolinio ginklavimosi aklavietėje. 

Karo industrializavimas paskatino ir žvalgybos industrializavimą. 
XX a. pradžioje žvalgyba tapo sistemiškesnė ir biurokratiškesnė su 
baisiąja caro ochranka, KGB pirmtaku, priešakinėse gretose. Buvo 
sukurtos šnipų mokykos. Šnipus imta rengti kaip profesionalus. 

"Tačiau saujelė net gerai parengtų šnipų jau negalėjo patenkinti au- 
gančios žvalgybinės rinkos. Tad kaip individualus amatas užleido vietą 
surinkimo linijai gamykloje, taip buvo pradėta bandyti masiškai ga- 
minti žvalgybininkus. 

XX a. pradžioje japonai jau pasitikėjo ne vien saujele etatinių dar- 

buotojų, tokių kaip Tanaka, bet ir tūkstančiais žvalgybos pėstininkų, 
kitaip sakant - emigrantų, apsigyvenusių Kinijoje ar Sibire: virėjų, tar- 
nų ir fabrikų darbininkų, kurie siuntė pranešimus savo šaliai. Japonų 
žvalgyba, sekdama fabriko modeliu, nekvalifikuotus „šnipinėjimo spe- 
cialistus“ naudojo masinei informacijos gamybai, o vėliau sukūrė au- 
gantį biurokratinį aparatą „derliui“ apdoroti. 

Po 1917 metų Rusijos revoliucijos Leninas iškėlė „rabkorų“, arba 
„revoliucijos žurnalistų“, idėją - tūkstančiai paprastų darbininkų bu- 
vo skatinami rašyti į laikraščius ir demaskuoti tariamus antirevoliuci- 
nius sabotuotojus bei išdavikus. Masinė mėgėjų korespondentų idėja 
buvo pritaikyta ir užsienio žvalgybai, ir jau 1929 m. Prancūzijoje buvo 
trys tūkstančiai vadinamųjų „rabkorų“, tarp jų ir valstybinio arsenalo 
bei gynybos pramonės darbininkai, kuriems buvo liepta rašyti į komu- 
nistinę spaudą ir atskleisti prastas darbo sąlygas. Šie straipsniai sutei- 
kė naudingų žinių apie karinę gamybą; pati atviriausia medžiaga nebu- 
vo spausdinama, o siunčiama į Maskvą. Tai buvo dar vienas bandymas 
masiškai rinkti žvalgybinius duomenis per mėgėjus. 

"Tačiau aukšto lygio šnipinėjimas buvo patikimas kruopščiai pareng- 
tiems profesionalams. Richardas Zorgė, gimęs Baku ir užaugęs Berly- 
ne, tapo vienu iš iškiliausių sovietų šnipų. Kadangi vaikystę praleido 
Vokietijoje, Zorgė gebėjo įsiskverbti į nacių partiją ir pasiekti, kad jį 
nusiųstų į Japoniją, prisidengusį veržliu prohitleriniu laikraščio Frank- 
furter Zeitung korespondentu, ir tai leido jam prieiti prie aukščiausio 
rango vokiečių bei japonų diplomatų Tokijuje. 

Sovietai baiminosi, kad japonai netikėtai įsibraus į Sibirą. Zorgė 
teisingai pranešė, kad to niekada nebus ir kad Sovietų Sąjungą užpuls 
Vokietija. 1941 m. Zorgė nusiuntė į Maskvą tikrą informaciją apie 
nacių invaziją į SSRS, perspėdamas, kad šiam karui telkiama150 vo- 
kiečių divizijų. Jis net nurodė tikslią datą - 1941 m. birželio 22-ąją. 
Tačiau Stalinas ignoravo šią informaciją. 

Zorgė jau buvo bepranešąs Maskvai apie japonų rengiamą Perl Har- 
boro puolimą - vėlgi su tikslia data - bet jį sučiupo japonai ir vėliau 
nuteisė mirties bausme. Po kurio laiko generolas Douglasas McArt- 
huras pavadino Zorgės atvejį „triuškinamu nepaprastos šnipinėjimo 
sėkmės pavyzdžiu“. Zorgės karjera, be abejonės, įrodė, ko verta drą- 
saus ir sumanaus vieno žvalgo - šnipinėjimo meistro veikla. 


Valdžių kaita 


Tačiau Antrasis pasaulinis karas, be to, buvo liudininkas galingo 
proveržio visose srityse - nuo kodavimo ir iškodavimo aparatūros iki 
žvalgybinių lėktuvų, radijo ir radaro - tokių technologijų, kurios pa- 
dėjo pagrindą būsimai masinei žvalgybos produkcijai, ir kai kurie iš tų 
atradimų buvo tikrai tobuli. 


Kremliaus limuzinai 


Nuo tų laikų fantastiška technikos pažanga dangų prismaigstė akių ir 
ausų, automatiškai renkančių daugybę duomenų. Palydovai, šiuolaiki- 
nė optika ir kita vaizdą perduodanti įranga nuolatos stebi žemės pa- 
viršių. Akustiniai sensoriai pridengia strateginius jūrkelius. Pasiklau- 
symo stotys, mižiniški radarai ir kiti elektroniniai prietaisai pasklido 
po planetą nuo Australijos iki Norvegijos. 

Technologinę žvalgybą dabar sudaro Signalų žvalgyba (kuri apima 
ryšių priemones, elektroniką ir telemetriją), Radijo žvalgyba (kuri su- 
šluoja radarų ir į radarus siunčiamus signalus) ir Vaizdinė žvalgyba 
(apimanti fotografiją, infraraudonuosius spindulius ir kitus sekimo prie- 
taisus). Visos jos naudojasi didžiausiais ir naujausiais pasaulio kom- 
piuteriais. Šios sistemos yra tokios milžiniškos, brangios ir galingos, 
kad nurungė gyvų Žmonių atliekamą žvalgybinį darbą. 

Williamas E. Burrowsas, autorius veikalo apie kosminį šnipinėjimą, 
apibendrina šias pažangios technologijos sistemas tokiais žodžiais: „IO- 
limojo veikimo sekimo sistemų, kuriomis viena šalis stebi kitą ir visą 
pasaulį, yra tiek daug, tiek nereikalingų ir taip išsklaidytų, kad pasi- 
rengimas masiniam antpuoliui nėra įmanomas, nesukėlus daugybės pa- 
vojaus signalų... Įsakymus lėktuvams pakilti, armijoms žygiuoti ir civi- 
liams slėptis galima palyginti greitai perduoti dideliems plotams, o tai, 
kas perduodama, gali būti pasiklausyta; visa, ko reikia karui, turi judė- 
ti, o tai, kas juda, gali būti nufotografuota.“ 

Didieji sekliai danguje gali per palydovus ir mikrobangų sistemas 
klausytis visų karinių, diplomatinių bei komercinių pranešimų, siun- 
čiamų telefonu, teleksu, radiju, teletaipu ar kitomis priemonėmis. Jie 
net gebėjo pasiklausyti, apie ką kalbasi Kremliaus didieji savo limuzi- 
nuose ir kinų mokslininkai Lop Noro branduolinių ginklų bazėje. (Ki- 

nai ilgainiui atsisakė oru perduodančių ryšių linijų ir nusitiesė saugų 
požeminį tinklą.) 

Tačiau viskam yra ribos. Nepaisant reklamuojamų „šnipų danguje“ 
galimybių, Jungtinėms Valstijoms teko raudonuoti, kai paaiškėjo, jog 
sovietai, turėję sunaikinti 239 SS-23 raketas, 24 iš jų saugiai pergabe- 
no į Rytų Vokietiją. Yra ir kitų trūkumų. Vis daugiau kodų neįmano- 
ma „perlaužti“ dėl kompiuterinio kodavimo. Oro sąlygos vis dar truk- 
do fotožvalgybai. Priešininkai gali imtis elektroninių kontrapriemo- 
nių, kad apakintų ar apgautų duomenų rinkimo sistemas. Vis dėlto 
fabrikinio modelio duomenų rinkimas buvo didžiulis laimėjimas. 

Suprantama, ne visa žvalgyba remiasi pažangia technologija ar šni- 
pais su pilkais apsiaustais. Daug duomenų pasisemiama iš „atvirų šal- 
tinių“ —- atidžiai skaitant spaudą, klausantis užsienio radijo laidų, ti- 
riant oficialai skelbiamą statistiką, dalyvaujant mokslinėse ir komerci- 
nėse konferencijose - visos tos žinios, dar pridėjus gautąsias slaptais 
būdais, tampa žaliava žvalgybos malūnui. 

Visai šiai informacijai, gautai ir iš Žmonių, ir iš techninių šaltinių, 
tvarkyti išaugo stebėtinai didelis biurokratinis aparatas, kuris grindžia- 
mas konvejerio principu - darbas padalijamas, gamyba skirstoma į 
tam tikras pakopas. Procesas prasideda nuo kliento pageidavimo nu- 
statymo, žaliavos rinkimo iš atvirų ir slaptų šaltinių, vertimo, dekoda- 
vimo bei kitų pasirengimų, toliau medžiaga analizuojama ir įtraukia- 
ma į pranešimus, kurie siunčiami klientams. 

Didžiuma korporacijų šiandien pradeda suvokti, kad ši konveje- 
rinė forma netinkama. Kaip jau matėme, naujojoje ekonomikoje pa- 
kopinio darbo atsisakoma arba viskas daroma vienu metu. Biurok- 
ratinė organizacija pernelyg lėta ir gremėzdiška. Rinka sparčiai kei- 
čiasi. Masinė gamyba užleidžia vietą „lanksčiajai gamybai“, gausėja 
siauros paskirties produktų. Daugelis pramonės šakų dėl to patyrė 
didžiulę krizę. 

Nenuostabu, kad ir žvalgyba atsidūrė ant krizės slenksčio. Naujo- 
sios sekimo technologijos veiksmingos, jos „sugeria“ tiek daug kom- 
piuterizuotų vaizdų ir klausosi tokios aibės telefono skambučių, už- 
versdamos žvalgybos agentūras tokia lavina informacijos, kad šios jau 
neįmanoma kruopščiai apdoroti. Tad vis dažniau susiduriama su „ana- 
lizės paralyžiumi“. 

Sudėtingiau darosi ne duomenis surinkti, o ieškoti reikalingos in- 
formacijos, teisingai ją analizuoti ir pateikti tinkamu laiku tinkamam 
klientui. 

Todėl šiandien, pasauliui einant prie naujosios gerovės kūrimo sis- 
temos, keičiančios senąją garo katilų sistemą, žvalgybos operacijos su- 
siduria su pertvarkos krize, kuri lygiagrečiai vyksta ekonomikoje. 


Svarbiausi varžovai 


Apie šnipinėjimą derėtų galvoti kaip apie milžiniškos apimties verslą. Tiesą 
sakant, nedaug apsiriktume, jei JAV CŽV pavadintume bendrove. 

Kaip ir kiekvienoje pramonės šakoje, čia yra kelios didžiulės įmonės ir 
daug smulkesnių. Pasaulinėje šnipinėjimo industrijoje JAV pirmauja. Be 
CŽV, čia yra Pentagono Gynybinės žvalgybos valdyba ir - svarbiausia — 
Nacionalinė saugumo agentūra, taip pat Nacionalinė žvalgybos valdyba, 
kurios visos drauge atsakingos už didžiumą techninėmis priemonėmis ren- 
kamų žvalgybinių duomenų. Be to, yra specializuoti karinės žvalgybos 
padaliniai, priskirti įvairioms kariuomenės rūšims. Mažiau žinomi yra smul- 
kūs žvalgybos būriai, dažnai sudaromi iš samdytų CŽV darbuotojų - Vals- 
tybės departamente, Energetikos departamente, Valstybės ižde, Preky- 
bos departamente - ir išbarstyti visose vyriausybinėse institucijose. Visi 
kartu jie sudaro JAV „žvalgybos bendruomenę“. 

Sovietai savo ruožtu remiasi dalimi KGB (kita dalis užsiėmusi vi- 
daus saugumu) renkant užsienio žvalgybinius duomenis, ir GRU, ši 
institucija specializuojasi karinės ir technologinės žvalgybos srityse. 
Sovietai irgi turi platų tinklą palydovų bei kitų priemonių tarptauti- 
niams ryšiams ir su branduoline energija susijusiai veiklai visame pa- 
saulyje sekti. 

Britai - garsėjantys savo analitiniais gebėjimais ir gausumu sovietų 
šnipų, prasiskverbusių į jų žvalgybines struktūras - remiasi savo Slap- 
tąja žvalgybos tarnyba, žinoma kaip M16, ir JAV Nacionalinės saugu- 
mo tarybos atitikmeniu, vadinamu Vyriausybiniu ryšių štabu (GCHO). 

Prancūzų CŽV yra DGSE, dar vadinama Le Piscine arba „plaukio- 
jimo baseinu“, kuriai talkina GCR, arba Groupement de Controles Ra- 
dioėlectrigue. Dažnai varžybose su kitomis Vakarų žvalgybos tarnybo- 

mis jos prestižas kyla, nepaisant incidento su Greenpeace organizaci- 
ja, kai buvo nuskandintas laivas Rainbow Warrior, kuriuo plaukė pro- 
testuojantys prieš branduolinius bandymus. 

Labai vertinamas Izraelio Mosadas, dažnai vadinamas Institutu, ir 
Vakarų Vokietijos Bundesnachrichtendienst taip pat yra svarbūs žval- 
gybinės produkcijos gamintojai, kaip ir trys svarbiausios japonų tar- 
nybos. Pirmoji iš jų - Naicho, arba Kabineto tyrimų tarnyba, yra nedi- 
delė organizacija, už savo darbą atsiskaitanti tiesiogiai Japonijos mi- 
nistrui pirmininkui. Naicho sutvarko visą informaciją, gaunamą iš ka- 
rinės žvalgybos, privačių organizacijų ir žiniasklaidos, pvz., iš Kiodo 
naujienų tarnybos ir Jiji Press, taip pat iš Chosa Besshitsu, arba Cho- 
betsu, kuri rūpinasi elektronine oro žvalgyba, daugiau dėmesio kreip- 
dama į Šiaurė Korėją, Kiniją ir SSRS. (1986 m., praėjus aštuoniasde- 
šimt ketveriems metams po Giichi Tanakos Transsibiro magistralės 
šnipinėjimo, sovietai geležinkelyje aptiko keistą japonišką konteinerį. 
Iechnologija pakeitė žmogų.). 

Irumpai tariant, kone kiekvienoje šalyje yra kokia nors įstaiga, ren- 
kanti užsienio žvalgybos duomenis. Be to, plataus masto žvalgybines 
operacijas atlieka ir nevyriausybinės institucijos - nuo milžiniškų naf- 
tos bendrovių iki Vatikano. Sudėjus viską į krūvą, šios organizacijos 
sudaro vieną iš didžiausių pasaulyje „tarnybų“. 


Paslapčių mainai 


Visos šios „bendrovės“ yra dalis didelės informacijos rinkos. Kaip ir 
kiekvienoje pramonės šakoje, prekės bei paslaugos čia parduodamos 
ne tik „galutiniam vartotojui“, bet ir vienų verslininkų kitiems. Taigi 
šnipai nuo seno prekiauja vienas su kitu. 

Edwardas Gleichenas, XX a. pradžios britų šnipas, tyrė marokie- 
čių įtvirtinimus, kartais padedamas geranoriškų vietos gyventojų, ku- 
rie, pasak jo, „padėjo matuoti kampus ir šlaitus“. Šios žvalgybinės ži- 
nios vėliau buvo perduotos prancūzams, kurie labai uoliai „tramdė 
vietos gyventojus“. Ką britai gavo mainais, nėra žinoma, tačiau tokio 
pobūdžio prekių mainai, kaip juos būtų galėjęs pavadinti Adamas Smit- 
has, ne tik klesti karo veiksmų užkulisiuose, bet ir sparčiai plinta. 

Panašiai kaip globalios nūdienos korporacijos, šnipų agentūros jun- 
giasi į konsorciumus ir aljansus. Jau nuo 1947 m. slapta sąjunga, žino- 
ma kaip UKUSA Saugumo susitarimas, sujungė NSA, britų GCHO ir 
jų kolegas Kanadoje, Australijoje bei Naujojoje Zelandijoje. Vėliau 
prie pakto prisidėjo NATO. (Tiesa, nuo 1986 m. čia nedalyvauja Nau- 
j0ji Zelandija, kuri uždraudė įplaukti į savo uostus JAV karo laivams 
su branduoliniu ginklu.) Tokio konsorciumo narių ryšiai įtempti, jie 
dalijasi informacija ir dezinformacija, kaltina vienas kitą paslapčių at- 
skleidimu ar priešų agento prasiskverbimu, ar nenoru pasidalyti kai 
kuriomis paslaptimis. 

Antrasis dydžiu žvalgybos konsorciumas šiuolaikiniame pasaulyje 
nuo Antrojo pasaulinio karo laikų iki devintojo dešimtmečio buvo, 
aišku, kontroliuojamas iš Maskvos ir aprėpė didžiumą Rytų Europos 
šalių kartu su Kuba bei Šiaurės Vietnamu. 

Vienas pavyzdys, iliustruojantis tokius ryšius, susijęs su Jameso D. 
Harperio, į pensiją išėjusio elektros įrengimų inžinieriaus, veikla Kali- 
fornijoje. Jo žmona dirbo Systems Control įmonėje, kurios užsakovu 
buvo JAV gynybos ministerija. Už 250 000 dolerių Harperis pardavė 
daugybę Systems Control dokumentų Zdislawui Przychodzieniui, ta- 
riamai Lenkijos mašinų gamybos ministerijos darbuotojui, o iš tikrųjų 
lenkų SB - S/uzba Bezpieczenstwa - agentui. 

Dokumentai, susijęs su JAV balistinių raketų gynyba, buvo greitai 
persiųsti į Varšuvą, surūšiuoti, nukopijuoti, o paskui perimti sovietų 
KGB agentų. Sakoma, kad KGB buvo įpratusi apkrauti palydovines 
žvalgybas specialiomis užduotimis. 

Harperio istorija buvo daugybę kartu atkartota su Rytų Vokietijos, 
Bulgarijos, Vengrijos ir Rumunijos žvalgybomis, kai Sovietų Sąjunga do- 
minavo Rytų Europoje. Nors visos šios šalys siekė ir savų interesų, jos 
buvo taip organiškai susijusios su sovietais, kad kurį laiką nenutraukė 
bendradarbiavimo su jais ir žlugus komunistinėms šalių vyriausybėms. 

"Tačiau ne visi priskirtini tik dviem didžiosioms žvalgybos stovyk- 
loms. Ir jų nariai prekiavo ne tik tarpusavyje. Egzistuoja daug kitokių 
pirkimo-pardavimo ryšių. Daugelyje šalių, kai į valdžią ateina naujas 
režimas ar kita partija, vienu iš svarbiausių sprendimų (niekada viešai 
neaptariamų) būna „žvalgybos prekiautojų“ arba „didmenininko“ pa- 
sirinkimas. 

Geras pavyzdys yra Raulas Alfonsinas, kuris vadovavo pirmajai 
demokratinei Argentinos vyriausybei žlugus karinei chuntai. 1985 m. 
jo civilinės vyriausybės kuluaruose buvo tariamasi dėl šios problemos. 
Pagrindiniai tiekėjai, su kuriais Argentina galėjo užmegzti draugiškus 
santykius, buvo CŽV, prancūzų, britų žvalgybos ar Izraelio Mosadas. 
Pagal susitarimą Argentinos šnipai galėjo teikti informaciją apie kai 
kurias šalis mainais į žinas apie tas valstybes, kurių aprėpti ar į kurias 
prasibrauti Argentina negalėjo. 

Britai atkrito dėl vis dar neišblėsusių prisiminimų apie Folklendo 
(Malvinos) salų karą, kuris nuteikė juos prieš argentiniečius. CŽV? 
Bet ji turėjo ryšių su ankstesniu Buenos Airių režimu, ir, tiesą sakant, 
geriausia būtų apeiti abi didžiąsias valstybes. Galimybę turėjo prancū- 
zai, kurie buvo stiprūs Afrikoje, bet nelabai tvirtai jautėsi Pietų Ame- 
rikoje, kurioje, šiaip ar taip, Argentina turėjo daugiausia interesų. „,„De- 
ja, - pareiškė vienas argentiniečių atstovas, - dirbdamas žvalgybos 
darbą, niekada negali tiksliai žinoti, su kuo bendradarbiauji.“ 

Panašūs klausimai, be jokios abejonės, sprendžiami Rytų Europos 
valstybėse, kurios, palaisvinusios saitus su Maskva, net dabar ieško 
žvalgybos partnerių Vakarų Europoje ir kitur. 

Net Jungtinėse Valstijose keitimosi žvalgybos duomenimis prakti- 
ka įgauna kitokių bruožų atėjus naujai administracijai. Pietų Afrika, 
neturėdama šalininkų, gavo žvalgybos informaciją apie kaimynines juo- 
daodžių valstybes ir iš Jungtinių Valstijų, ir iš Didžiosios Britanijos. 
Tai buvo ir informacija apie Afrikos Nacionalinį Kongresą, svarbiau- 
sią opozicinį juodaodžių judėjimą Pietų Afrikoje. Prezidentas Jimmy's 
Carteris griežtai uždraudė keistis žvalgybine informacija su Pietų Af- 
rika. Reagano administracija vėl leido. 

Jei kada nors bus atskleista slapta pasaulio žvalgybos istorija, pa- 
aiškės daugybė keistai susipynusių ryšių. Australai, dirbantys Čilėje 
CŽV priežiūrimi ir siekiantys nuversti Allende's vyriausybę. Prancū- 
zai, bendradarbiaujantys su portugalais, arba marokiečiai, pavyzdžiui, 
dirbantys su rumunais arba su PLO. Sovietai rinko informaciją apie 
Izraelio oro bei jūros operacijas ir perdavinėjo ją Libijai. Izraeliečiai 
teikia informaciją Jungtinėms Valstijoms. 

Galbūt labiausiai stulbinantis tokių kryžminių ryšių pavyzdys yra 
dviejų buvusių KGB pareigūnų - direktoriaus pavaduotojo Fiodoro 

Šerbakovo ir kovos su terorizmu skyriaus viršininko Valentino Zvez- 
denkovo - 1989 m. įvykęs vizitas į Jungtines Valstijas, kur jie susitiko 
su buvusiu CŽV vadovu Williamu Colby'iu ir tuometiniais darbuoto- 
jais aptarti susitarimo dėl keitimosi informacija apie narkotikus ir te- 
rorizmą. 

Tokie slapti kryžminiai ryšiai leidžia vienai valstybei pasislėpti už 
kitos nugaros ir daryti tai, kas pagal jos pačios įstatymus galbūt yra 
nelegalu arba abejotina. Pavyzdžiui, GCHO turi sąrašą amerikiečių, 
kurių telefono skambučiai domina NSA. Tarptautinis keitimasis pa- 
slaptimis sugriauna visus viduje egzistuojančius informacijos rinkimo 
apribojimus. 


Grėsmingai dunksantys milžinai 


Pasaulio žvalgyboms derinantis prie kylančios supersimbolinės eko- 
nomikos, šiai nepasotinamai informacijos rinkai reikės naujų produk- 
tų ir joje ims dominuoti nauji iškilę milžinai. 

Netolimoje ateityje jau šmėkščioja galimybė, kad UKUSA-NATO 
šnipinėjimo aljansas skils arba laikinai susilpnės. Buvusiems Sovietų 
Sąjungos palydovams Rytų Europoje sprunkant į šalis ir kiekvienam iš 
jų ieškant savarankiškų sutarčių su Vakarų šnipų agentūromis, pasau- 
lio „žvalgybos pusiausvyra“ vis labiau trinka. 

Be to, Vokietija ir Japonija daro vis didesnę diplomatinę bei politi- 
nę (galbūt ir karinę) įtaką, atitinkančią milžinišką ekonominį jų pajė- 
gumą, ir galima tikėtis, kad sustiprės žvalgybinė jų veikla, o tai savo 
ruožtu bus postūmis jų kaimynų, prekybos partnerių, sąjungininkų ir 
varžovų žvalgybai bei kontržvalgybai. (Tikėtina, pavyzdžiui, kad Vo- 
kietijoms susivienijus Bonai atiteko bent jau dalis šnipų tinklo ir „in- 
ventoriaus“, Rytų vokiečių surinkto Jungtinėse Valstijose, Prancūzi- 
joje, Didžiojoje Britanijoje ir kitose valstybėse.) 

Japonai ir vokiečiai patys gali sukurti naują konsorciumą, prie ku- 
rio prisidės silpnesnės valstybės. Šiaip ar anaip, būtų keista, jei ir Bun- 
desnachrichtendienst, ir Chobetsu nesulauktų finansinių injekcijų (be 
abejo, paslėptų ar užmaskuotų kitų institucijų biudžetuose). 

Ši valdžios kaita slaptame žvalgybos pasaulyje rodo naują, anot pa- 

mėgto sovietų posakio, „jėgų santykį“. Naujajai gerovės kūrimo siste- 
mai stiprinant konkurenciją tarp pažangios technologijos šalių, keisis 
pagrindinių šnipinėjimo tarnybų prioritetai. Trys specifinės temos su- 
lauks didžiausio šnipų dėmesio ateityje: ekonomika, technologija ir 
ekologija. 


Karo lėktuvai ir „stebėjimo sąrašai“ 


1975 m. Irako vyriausybės patarėjas palestinietis gavo lakonišką už- 
duotį. Irakas, tuo metu keitęs politinę orientaciją nuo Sovietų Sąjun- 
gos į Vakarus, ketino pirkti šešiasdešimt karo lėktuvų, anuomet kaina- 
vusių apie 300 milijonų JAV dolerių. Patarėjas, Saidas K. Aburishas, 
bandė derėtis su britų įmone, bet vyriausybė nedavė garantijos, kad 
bus tiekiamos atsarginės dalys. Tada irakiečiai kreipėsi į prancūzus, 
kurie sutiko parduoti jiems F-1 Mirages ir garantuoti, jog gaus atsar- 
ginių dalių. Bet irakiečiai pajuto, kad prancūzai užsiprašė per didelę 
kainą. Pasak Aburisho, irakiečiai pasikvietė jį ir pasakė: „Mesk visa 
tai ir išsiklausinėk, kiek tiems nenaudėliams moka kitos šalys. Pinigų 
tam turėsi į valias - nupirk, papirk, apmulkink.“ 

Likimo ironija - reikalingą informaciją pagaliau jis gavo Stokhol- 
mo Taikos institute, kurio nepavadintum dideliu karo lėktuvų pirklių 
bičiuliu. Netrukus po to tuometinis Prancūzijos ministras pirminin- 
kas Jacgues'as Chiracas atvyko su vizitu į Bagdadą, ir Saddamas Hus- 
seinas, Irako vadovas, pakišo jam po nosim popierių su kainomis, ku- 
riomis prancūzai pardavinėjo lėktuvus kitoms šalims. Pasak Aburis- 
ho, Chiracas „tą pačią akimirką apsisprendė sumažinti kiekvieno lėk- 
tuvo kainą 1 750 000 dolerių“. Tie lėktuvai skraidė per Irako-Irano 
karą, kuris baigėsi 1988 m. 

Tai tradicinės komercinės žvalgybos, atliktos vyriausybės užsaky- 
mu, pavyzdys. Naudos dydis -1,75 milijono padauginti iš 60 lėktuvų, 
arba kiek daugiau nei 100 milijonų dolerių, - palyginti su kukliu kyšiu, 
kurį Aburishas davė informacijai rinkti, rodo, kokios didžiulės gali- 
mybės slypi ekonominėje informacijoje. Dažnai šios operacijos būna 
nerizikingos ir pelningos. Tačiau Aburisho atvejis tėra vaikų žaidimas. 
Tai pavyzdys to, ką galėtume pavadinti „mikrožvalgyba“. 

Kad galėtume palyginti, pažiūrėkime, kokį potencialų pelną gali duoti 
„makrožvalgyba““. 

Kai 1973 m. Didžioji Britanija vedė derybas dėl įstojimo į Bendrąją 
rinką, jos derybininkai turėjo informacijos, surinktos iš kitų Europos 
valstybių siųstų pranešimų. Neįmanoma apskaičiuoti gautos naudos, 
tačiau Irako 100 milijonų, palyginti su ta suma, atrodytų kaip smulkūs 
kišenpinigiai. Tai buvo makrožvalgyba. 

Šiandien Nacionalinė saugumo agentūra ir britų GCHO turi vadi- 
namuosius „juoduosius sąrašus“ bendrovių ir organizacijų, kurias ste- 
bi itin atidžiai. Tuose sąrašuose ir bankai, ir naftos bendrovės, ir pre- 
kiautojai gatava produkcija, kurių veikla gali daryti poveikį, sakykim, 
pasaulinėms naftos ar grūdų kainoms. 

Sovietai irgi atsidėję renka ekonominius duomenis, teigia Raymon- 
das Tate'as, buvęs Nacionalinės saugumo agentūros darbuotojas. „So- 
vietų Sąjunga daugelį metų manipuliavo daugybėje komercinių pasau- 
lio rinkų“, naudodamasi žvalgybos metodais. 

"Tačiau, pasak Lionelio Olmerio, buvusio JAV prekybos sekreto- 
riaus pavaduotojo, būtent japonai „turi pačią tobuliausią ir geriausiai 
organizuotą ekonominės žvalgybos sistemą, kuri veikia visame pasau- 
lyje per „operatyvininkų“- žodis, kurį vartoju teigiama prasme, - tin- 
klą, esantį jų užsienio prekybos atstovybėse. JETRO (the Japanese 
External Trade Organization) yra svarbiausia duomenų rinkėja. Tačiau 
japonų prekybos bendrovių likimas priklauso nuo informacijos, ir jie 
aktyviai dirba visur, nuo Afrikos iki Rytų Europos. Mes nežinome, 
kokia dalimi surinktos informacijos dalijamasi su vyriausybe, bet ma- 
nome, kad visa“. 

Kai Olmeris dirbo vyriausybėje, pasakojo: „Kartą mes ištisus me- 
tus bandėme įrodyti, kad japonai slapčia manipuliuoja jenos kursu, — 
maždaug 1983 m. Mes neradome nepaneigiamų įrodymų, jog vyriau- 
sybė valdo valiutos vertės kilimą ir smukimą. Bet, be abejo, norėjome 
tai sužinoti.“ Tai yra makrožvalgyba. 

1988-1959 m. tarp JAV ir Japonijos prasidėjo tikros virvės trauki- 
mo varžybos dėl bendros naikintuvo FSX gamybos sąlygų. Tose dery- 
bose, pasak Olmerio, „būtų buvę gerai, jei mūsų vyriausybė būtų bu- 
vusi gerai informuota apie tikruosius Japonijos vyriausybės ketinimus... 
Ar ji žiūrėjo į FSX projektą kaip į trampliną, padėsiantį sukurti ko- 

mercinį keleivinį lėktuvą, kuris konkuruotų su amerikietiškais? Bet 
mes turėjome tik aibę prieštaringos informacijos.“ Tuo atveju ant kor- 
tos buvo pastatyta ne kelių lėktuvų pirkimas, o ištisų pramonės šakų 
likimas. 

Bet tai buvo tik pirmieji susirėmimai didžiajame ekonominės žval- 
gybos kare, kuris vėliau, per ateinančius lemtingus dešimtmečius, ta- 
po daug sistemingesnis, svarbesnis vyriausybės veikloje ir korporacijų 
strategijoje. 

Pasaulio didžiuosius žvalgybinės informacijos teikėjus vis labiau į 
ekonominį šnipinėjimą įtraukia keli susipynę veiksniai. Pirma, pasi- 
baigus šaltajam karui, visos svarbiausios agentūros ieško naujų užŽ- 
duočių, kad būtų pateisintas jų finansavimas. Antra, kadangi naujoji 
turtų kaupimo sistema verčia vis daugiau pramonės šakų globalizuo- 
tis, vis didesniam skaičiui bendrovių tenka tenkinti ir apsaugoti savo 
interesus kitose šalyse. Šios įmonės didina spaudimą vyriausybei dėl 
politinės paramos ir ekonominės žvalgybos duomenų, kurie būtų ne- 
pasiekiami vienai įmonei. Ar tokia žvalgybine informacija pasinaudos 
privatus kapitalas ar ne, šis spaudimas augant globalizacijai vis didės. 

Už viso šito slypi vienas stulbinantis ir dažniausiai pro pirštus pra- 
leidžiamas faktas. Kadangi bendrovės nori veikti naujojoje supersim- 
bolinėje ekonomikoje, vis labiau tampa priklausomos nuo elektroni- 
kos: pasaulis apraizgytas milžiniškais tinklais, kuriais informacija sklinda 
per valstybių sienas, informacija keičiamasi tiesiogiai skirtingose ben- 
drovėse esančiais kompiuteriais, todėl visa verslo sistema tampa leng- 
viau prieinama elektroniniam šnipinėjimui tokių įstaigų kaip NSA ar 
GCHRO, Chobetsu ar jų kolegoms Sovietų Sąjungoje. Didžiulis srautas 
puikiausiai apdorotos verslo informacijos, anksčiau sunkiai prieina- 
mos, žvalgybos agentūroms tapo viliojančiu objektu, kurio pagundoms 
sunku atsispirti. 

Galiausiai, didėjant sumoms, statomoms ant kortos pasauliniame 
prekybos kare, lygiagrečiai ims kaisti ir žvalgybos agentūrų varžybos, 
šitaip žvalgyba pakils į ginklavimosi varžybų lygmenį. Vienos valsty- 
bės šnipų tarnybos proveržis paskatins visas kitas ją aplenkti, ir kas- 
kart ant kortos bus statoma vis daugiau. 

Ateityje šnipinėjimas nepalyginti labiau negu šiame besibaigiančia- 
me šimtmetyje bus spaudžiamas tarnauti ne tik vyriausybės, bet ir kor- 

poracijų interesams, remiantis prielaida, kad korporacijų galia lemia 
valstybės stiprumą. Štai kodėl turime tikėtis rafinuotesnio monitorin- 
go derliaus ir iškasenų pramonės šalyse, pasirinktose taikiniu, dažnes- 
nio slapto svarbių prekybinių derybų pasiklausymo, kompiuterinių pro- 
gramų vagysčių, duomenų apie siūlomas kainas pasisavinimo ir taip 
toliau. Ištisas arsenalas elektroninės žvalgybos bus pasitelktas komer- 
ciniams tikslams kartu su armijomis parengtų operatyvinių darbuoto- 
jų, kurie galės atsakyti į tokius klausimus, į kuriuos Olmeris negalėjo 
atsakyti dirbdamas JAV prekybos departamente. 

Visa tai skatins klestėti kriptografiją, kodavimo ir kodų šifravimo 
priemones, nes bendrovės ir asmenys sieks apsaugoti savo paslaptis 
nuo smalsių akių ir ištemptų ausų. Be to, atsivers durys korupcijai: 
agentai ir buvę agentai pardavinės pro užpakalines duris vyriausybės 
surinktą informaciją privačioms struktūroms. Neturint veiklaus tarp- 
tautinio įstatymo, įsižiebs nemalonūs tarptautiniai konfliktai. 


X linija prieš Jamesą Bondą 


Ekonominė, kaip ir karinė, jėga pagrįsta žiniomis. Moderni technolo- 
gija yra įšaldytos Žinios. Plintant supersimbolinei ekonomikai, pažan- 
giausių technologijų vertė pašoks aukštyn. 

1985 m. sausio mėn. beveik 200 000 tonų rumuniško 96 colių an- 
glinio plieno buvo atgabenta į Šiaurės Ameriką ir parduota 40 procen- 
tų mažesne kaina negu panašus kanadietiškas plienas. Šios metalo siun- 
tos istorija prasidėjo prieš trylika metų, kai Rumunijos diktatorius Ni- 
colae Ceausescu savo šalies branduolinės programos plėtrą pavedė 
globoti DIE, savo užsienio žvalgybos organizacijai. 

Pasak Iono Pacepa, buvusio DIE vadovo, kuris vėliau perbėgo į 
Vakarus, ištisi būriai inžinierių, išėjusių žvalgybininkų mokslus, su pa- 
dirbtais dokumentais buvo siunčiami į užsienį, kad susirastų darbą 
branduolinės pramonės įmonėse. Pacepa teigia, kad šie technologijų 
šnipai įsigavo į General Electric, Combustion Engineering ir jų atšakas 
Kanadoje, taip pat į Siemens, Kraftwerke Union ir AEG Vakarų Vokie- 
tijoje bei Ansaldo Nucleari Impiante Italijoje. Netrukus žvalgybinė in- 
formacija ėmė plūsti į Bukareštą. 


342 


Šnipų rinka 


Žinodamas, kad kanadiečiai susiduria su sunkumais, bandydami 
parduoti savąjį CANDU reaktorių, Ceausescu per DIE pakišo jiems 
mintį, kad Rumunija galėtų nupirkti iki dvidešimties CANDU reakto- 
rių. Po teisybei, 1977 m. spalio 27 d. rumunai pasirašė su kanadiečiais 
sutartį, pagal kurią kanadiečiai savo jėgomis turėjo pastatyti keturis 
reaktorius, o kitus - rumunų padedami. Savo ruožtu kanadiečiai pa- 
klojo sutiktuvių kilimą rumunų branduolinės energetikos inžinieriams, 
kurių dauguma buvo DIE agentai. 

Iš viso to, teigia Pacepa, ,,„DIE netrukus gavo maždaug 75 procen- 
tus informacijos apie CANDU-600 gamybos technologiją, šiuolaiki- 
nę branduolinių jėgainių saugumo sistemą, sunkiojo vandens gamybos 
technologiją bei įrengimus, taip pat branduolinių jėgainių, statomų Ka- 
nadoje, Vakarų Vokietijoje bei Prancūzijoje, architektų ir statybinin- 
kų brėžinius. 

Negana to, Rumunijai pavyko saldžialiežuvaujant prikalbinti Ka- 
nadą, kad ši suteiktų vieno milijardo dolerių paskolą, kurios dalis neva 
turėjo būti panaudota apmokėti į projektą įtrauktoms Kanados įmo- 
nėms, o likusią dalį Rumunija turėjo grąžinti Kanadai prekinių ar na- 
tūrinių mainų pavidalu. 

1982 m. kovo mėn. šis komercinis sandėris žlugo. Bet Rumunija 
jau buvo susižėrusi į kišenę savąją dalį, kurios vertė siekė 320 milijonų 
dolerių. Be to, Rumunija jau turėjo didžią dalį jai reikalingos techno- 
logijos. Dabar jai beliko pagal natūrinių mainų įsipareigojimą siųsti 
Kanadai prekes. Štai kaip rumuniškas plienas atsidūrė Kanadoje ir 
buvo parduotas pigiau už vietos produktą. Rumunijos apgavystė, ku- 
rioje technologinis šnipinėjimas buvo suderintas su ekonominiu gro- 
biu, ne tokia jau neįprasta, kaip gali pasirodyti, pasaulyje, kuriame 
mokslinių tyrimų kainos kyla didžiausiais šuoliais, o pavogta techno- 
logija kainuoja ne daugiau už surūdijusį skatiką. 
žvalgybos viršininku: „Kiekvienoje žvalgybos tarnyboje, vertoje vadintis 
šiuo vardu, jūs be vargo rasite bylų, iš kurių matyti, kad visas metų 
biudžetas padengtas vienos vienintelės operacijos. Suprantama, žval- 
gyba negauna to užmokesčio, bet nauda būna šalies pramonei.“ 

Būtent tai -o ne kariniai sumetimai - paaiškina, kodėl aplink kiek- 
vieną naujos technologijos centrą spiečiais zuja šnipai, kodėl sovietai 

ir kiti turi savo interesų Silikono slėnyje, kodėl rusai net bandė pirkti 
tris Kalifornijos bankus, iš kurių vienas rėmė paskolomis Silikono slė- 
nio bendroves. Štai kodėl Japonija šiandien tapo vienu iš svarbiausių 
taikinių. (Pasak buvusio KGB karininko, „net speciali garso įranga, nau- 
dojama ten esančios KGB rezidentūros Japonijos nacionalinės policijos 
sekimo tarnybų pokalbiams klausytis, buvo pavogta Japonijoje.“ ) 

Visa rumunų sistema buvo sumodeliuota pagal daug didesnio tech- 
nologinio šnipinėjimo aparato modelį, sukurtą KGB ir sutelktą vadi- 
namojoje KGB „X linijoje“, jos T direktorate, moksliniame ir techno- 
loginiame sektoriuje. 

1987 m. JAV valstybės departamentas parengė CŽV duomenimis 
pagrįstą pranešimą, pasak kurio vienas trečdalis sovietų Prekybos ir 
pramonės rūmų darbuotojų yra žinomi arba įtariami kaip KGB ar 
GRU agentai. „Kasmet rengdami per 200 prekybos parodų ir priim- 
dami apie 100 Vakarų delegacijų, tirdami tūkstančius prekių, žvalgy- 
bininkai turi laisvą kelią prie importuojamų įrengimų...“ Sovietai ypač 
domisi robotais, jūros giluminių tyrimų technologija ir pramoniniais 
chemikalais. 

Kadangi tvirtos valiutos stygius daugeliui šalių trukdo legaliai pirk- 
ti technologijas ir Žinias, jas neišvengiamai traukia nelegalūs įsigijimo 
būdai. Todėl galima laukti technologinio šnipinėjimo pakilimo netur- 
tingose Afrikos, Azijos ir Pietų Amerikos šalyse. Jeigu jos pačios ne- 
įstengs pasinaudoti informacija, pavogta jų inžinierių ar studentų, ją 
bus galima bent jau parduoti. Iš tikrųjų vienas iš dažniausiai pro pirš- 
tus praleidžiamų technologinio šnipinėjimo aspektų yra vadinamoji 
„perpardavimo“ rinka. 

Maža to, žinioms darant vis stipresnį poveikį ekonominei, karinei 
ir politinei valdžiai, technologinis šnipinėjimas sukelia vis daugiau trin- 
ties tarp buvusių sąjungininkų. 

Prisiminkime neseniai prancūzų žvalgybai mestus kaltinimus, kad 
ši įsibrovė į IBM transatlantines komunikacijas ir perdavė informaciją 
Groupe Bull, be to, prikaišiojo savo agentų Amerikos kompiuterių 
bendrovėse. 

Prisiminkime taip pat CoCom. CoCom yra Paryžiuje įsikūręs Dau- 
giašalės eksporto kontrolės koordinavimo komitetas, įsteigtas šešioli- 
kos šalių, kad būtų užkirstas kelias pažangios Vakarų technologijos 

nutekėjimui į tuometinį sovietų bloką. CoCom, tapęs nuolatine jo na- 
rių nesantaikos augimo vieta, dabar yra ties žlugimo riba. Narės vis 
labiau prieštarauja šio komiteto taikomiems prekybos apribojimams 
ir kaltina viena kitą tuo, kad naudojasi pranašumui įgyti. 

Europiečių ir japonų iniciatyva žengiami Žingsniai, kad būtų su- 
trumpintas embargu apdedamų šalių ir ribojamų technologijų sąra- 
šas. Bet 1983 m., kai Jungtinės Valstijos, svarbiausia CoCom remianti 
jėga, pasiūlė išbraukti iš sąrašo Kiniją, kilo nepasitenkinimo šurmu- 
lys. Pasak Šizuokos universiteto profesoriaus Takehiko Jamamotos, 
Vakarų Europos šalys, „bijodamos, kad JAV užgrobs Kinijos rinką... 
karštai priešinosi šiam siūlymui ir daugiau neleido jam iškilti į die- 
nos šviesą.“ 

Japoniją neseniai sukrėtė 7oshiba afera. Jos esmė ta, kad viena iš 
antrinių Toshiba bendrovių neteisėtai pardavė sovietams itin sudėtin- 
gą įrangą povandeninių laivų sraigtų mentėms šlifuoti. Smarkiai spau- 
džiama Jungtinių Valstijų, Japonija sugriežtino savo produkcijos eks- 
porto kontrolę, kad nepasikartotų panašūs atvejai. Tačiau dėl to Japo- 
nija buvo atkirsta nuo Kinijos rinkos. 

Šitaip vien per 1987 m. Japonijos staklių eksportas į Kiniją suma- 
žėjo 65,9 procento. Japonija įniršo, kai Šanchajuje įsikūrė Cincinačio 
Milacron mašinų gamybos centras. 

Tokio pobūdžio prekybinis karas dabar grasina visai susprogdinti 
CoCom. Negana to, Europos ekonominė integracija reiškia, kad tam 
tikrų Europos šalių eksporto kontrolė susilpnės, kadangi prekės gali 
laisvai keliauti per visas dvylika EB valstybių. 

Supersimbolinė globali ekonomika plėtodamasi kartu skatina, kaip 
jau matėme, kurtis tarptautines bei daugiašales verslo grupes su įvai- 
rialypiais, sienų nepaisančiais komerciniais aljansais ir bendromis įmo- 
nėmis. Tuo pačiu metu daugėja žinių skleidimo būdų, kuriuos kontro- 
liuoti darosi vis sunkiau. 

Dėl visų šių priežasčių technologija greta ekonomikos taps pa- 
saulio šnipams vienu iš svarbiausių taikinių. Ateities šnipas primins 
greičiau ne Jamesą Bondą, kurio jėga buvo kumščiai, o „X linijos“ 
inžinierių, ramiai gyvenantį gretimame kvartale, kurio didžiausias 
smurto veiksmas - atversti kitą instrukcijos puslapį arba įjungti mik- 
rokompiuterį. 

Dar viena auganti verslo šaka rytdienos šnipams yra aplinka. Aplinko- 
saugos problemos vis dažniau kerta valstybių sienas, tad Reino už- 
terštumas paveikia ir Olandiją, ir Vokietiją; rūgštieji lietūs nepaiso vals- 
tybių sienų, o miškų kirtimas Amazonės žemumoje jau tapo viso pa- 
saulio rūpesčiu. 

Plečiantis aplinkos pažinimui, gali sumažėti tokių problemų, bet 
atsiveria keliai vienos šalies politikams veikti kitos šalies aplinką. Bjau- 
rus tokio elgesio pavyzdys buvo 1989 m., kai Turkija paskelbė, kad 
mėnesiui užtvenks Eufrato upės tėkmę į Iraką ir Siriją. Užtvenkus 
upę, iškiltų grėsmė Irako žemės ūkiui ir Sirijos hidroelektrinėms. Tiks- 
las, pasak turkų, buvo remonto darbai Atatiurko užtvankoje. Bet skep- 
tikai įtarė, kad šuo pakastas kitur. 

Irake ir Sirijoje, palei sieną su Turkija, išsidėsčiusios kurdų separa- 
tistų, priklausančių marksistinei Kurdų darbo partijai, bazės. KDP 
partizanai nuolat prasmunka į Turkijos teritoriją. Savo ruožtu Turki- 
ja reikalavo, kad Irakas ir Sirija saugotų sienas ir užkirstų kelią to- 
kiems prasiveržimams. Kadangi puldinėjimai nesiliovė, Turkija pa- 
skelbė uždaranti užtvanką. Po keturių dienų kaip atsakas įvyko par- 
tizanų išpuolis iš Irako pusės, po kurio turkų kaime liko gulėti dvi- 
dešimt aštuoni lavonai. Turkijos spauda reikalavo atkeršyti partiza- 
nų bazėms, esančioms Sirijos kontroliuojamoje teritorijoje. Ar van- 
dens sulaikymas buvo sąmoningas veiksmas, turėjęs tikslą pastūmėti 
Irako ir Sirijos vyriausybes imtis karinių veiksmų prieš partizanus, 
ar ne, tačiau tai buvo ekologine prasme reikšmingas įvykis, galima 
sakyti, pirmasis šūvis ekologinių karų, kurie ateinančiais dešimtme- 
čiais taps įprasti ir daug sudėtingesni. Vieną gražią dieną kuri nors 
šalis galės užsiundyti ant priešų genetiškai pakeistus vabzdžius arba 
pabandyti pakeisti klimatą. 

Kai ateis ta diena, žvalgyba tieks amuniciją ekologiniams karams. 

Jei kalbėtume apie teigiamus dalykus, tai naudodamos tolimojo se- 
kimo palydovines sistemas žvalgybos agentūros galės tikrinti, ar laiko- 
masi aplinkos apsaugos sutarčių, kaip kad jos dabar tikrina, kaip lai- 
komasi ginkluotės suvaržymo susitarimų. 

Ekologiniams karams ir ekologinėms sutartims tampant globalios 

sistemos dalimi, ekožvalgyba vis labiau integruosis į politinį ir karinį 
planavimą. 

Naujoji gerovės kūrimo sistema plisdama tvarko vieną iš universa- 
lių suverenios valstybės funkcijų - užsienio žvalgybos duomenų rinki- 
mą. Tai, ką iki šiol matėme, tėra paviršiniai pokyčiai. Mūsų laukia daug 
giliau slypintys dalykai. 


Snipinėjimo privatizavimas 


Netrukus mums bus lemta tapti liudytojais iki šiol neregėto vyriausy- 
binės ir privataus verslo žvalgybų susiliejimo. 

Vyriausybės ir bendrovės jau seniai dirba ranka rankon. Kai kurios 
didžiulės įmonės nuo seno „pridengia“ vyriausybės agentus. Pavyz- 
džiui, Bechtel korporacija, San Franciske įsikūrusi statybos įmonė, kuri 
turėjo šimtų milijonų dolerių vertės sutarčių Artimuosiuose Rytuose, 
priimdavo dirbti CŽV agentus. Kaip užmokestį Bechtel gaudavo ko- 
merciškai vertingos informacijos iš CŽV. 

Vienu metu JAV verslininkai buvo pridengę gal du šimtus žvalgy- 
bos agentų, kurie dirbo užsienyje kaip įmonių darbuotojai. Bendro- 
vėms buvo atlygintos jų išlaidos. Antra vertus, daugelyje šalių papras- 
čiausiai „tikimasi“, kad jų verslininkai bendradarbiaus su žvalgyba ir 
turės nemalonumų, jei to nedarys, o Jungtinėse Valstijose taip nėra. 
Amerikiečių verslo žmonės, tarp jų ir tie, kurie palaikė ryšius su aukš- 
tais užsienio pareigūnais, retai būna apklausiami. 

Takoskyra tarp visuomeninio ir privataus šnipinėjimo nyks ir to- 
liau. Daugelis daugiašalių korporacijų plėsdamosi sukuria privačius 
žvalgybos centrus - savotiškus „CŽV antrininkus“. Taip elgiasi ir Eu- 
ropos naftos bendrovės ar bankai, ir Japonijos prekybos namai, ir Ame- 
rikos statybos įmonės. Tikėtina, jog esama sutarčių tarp kai kurių iš 
šių „CŽV antrininkų“ ir savo šalių, ar tų šalių, kuriose jos dirba, ofi- 
cialiųjų žvalgybos institucijų. 

Lygiagrečiai su „paražvalgybos“ operacijomis neseniai pradėjo plisti 
ir vadinamieji „konkurencinės žvalgybos“ padaliniai, dirbantys vietos 
pramonėje, kaip aprašyta 14 skyriuje. Sukurti, kad veiktų nepažeisda- 
mi įstatymų, šie padaliniai naudojasi, bent jau elementariu lygiu, dau- 

geliu metodų ir būdų, kuriais pagrįstos vyriausybinės žvalgybos ope- 
racijos. Neformalių ryšių su vyriausybe galimybė išauga, kai verslo 
įmonės samdo buvusius vyriausybės šnipus ir analitikus. 

"Tokių kraujomaišos ryšių daugės vykstant dabartiniam pasaulio ver- 
slo persitvarkymui, kuris veda prie sudėtingų tarpnacionalinių verslo 
aljansų. Bendrovė, sudaranti „strateginį aljansą“ su kita bendrove, ga- 
li niekada nesužinoti, kad dalis jos partnerės veiklos yra šnipinėjimas 
vyriausybės užsakymu. Arba gali norėti sužinoti - ir reikalauti, kad tai 
padarytų jos vyriausybės žvalgybininkai. 

Tokie pasikeitimai neišvengiamai išvilks į viešumą daugelį anksčiau 
„privačios“ verslininkų veiklos faktų, politizuos juos, sukeldami bega- 
lę kaltinimų, atsikirtimų, perversmų ir garsių skandalų. 

Kitas pokytis, kuris vyksta lygiagrečiai su šiandiene verslo plėtra, 
yra svorio centro perkėlimas iš masinės gamybos į siaurą Žinių pritai- 
kymą pagal poreikius. Vyriausybės politikos kūrėjai reikalauja specia- 
lizuotų ir tikslių Žinių, vis labiau nukreipiamų į konkretų taikinį. Todėl 
informacijos rinkimą arba bent jau jos analizavimą reikia pritaikyti 
poreikiams. 

Kad būtų galima prisiderinti prie šio reikalavimo —- ypač ekonomi- 
kos, technologijų ir aplinkosaugos srityse, - reikia tikslios taktinės 
informacijos apie tokią galybę įvairių reikalų, kad didžiausi žvalgybi- 
nės informacijos gamintojai, tokie kaip CŽV, neįstengs surinkti ir iš- 
laikyti tokio kiekio specialistų, mokėti jiems už darbą. Todėl žvalgybi- 
nės agentūros elgsis taip, kaip dabar elgiasi bendrovės: įdarbins dau- 
giau darbuotojų pagal sutartis dirbančių, sulaužydamos vertikaliąją 1n- 
tegraciją, būdingą masinės gamybos erai. 

Šnipinėjimo agentūros ir anksčiau samdydavo darbuotojus iš ša- 
lies. CŽV ir prancūzų žvalgybininkai visada samdydavo gangsterius ir 
mafijos atstovus darbams, kurie jiems buvo nemalonūs. Žvalgybos 
agentūros dažnai įsteigdavo pseudobendroves - tokias kaip garsioji 
„Užsienio puikiųjų milinių bendrovė“, kuri buvo priedanga Raudono- 
jo orkestro šnipų tinklui, veikusiam prieš nacius per Antrąjį pasaulinį 
karą, arba CŽV „nuosava“ oro linija, naudota per Vietnamo karą. Bet 
šnipams netrukus teks daug labiau negu anksčiau pasikliauti nepri- 
klausomais išoriniais informacijos teikėjais ir konsultantais. 

Pagrindą tokiems „išoriniams šaltiniams“ jau padėjo sparčiai besi- 

plečiantis privačių tyrimo įstaigų tinklas, jos specializuojasi visose sri- 
tyse - nuo politinės rizikos analizės iki techninės informacijos ieškoji- 
mo. Business Environment Risk Information Long Biče, Kalifornijoje, 
įsikūrusi įmonė yra pridariusi didžiulių klaidų, bet reikia pripažinti, 
kad būtent ji 1980 m. gruodžio mėn. pranešė savo užsakovams versli- 
ninkams apie rengiamą Egipto prezidento Anwaro Sadato nužudymą. 
Taip ir atsitiko po dešimties mėnesių. Ji taip pat tiksliai numatė Irako 
invaziją į Iraną devyni mėnesiai iki karo pradžios. Jau 1985 m., dar iki 
tokioms įmonėms suklestint, buvo dešimtys įvairią informaciją teikian- 
čių infoparduotuvių. 

Dauguma jų įdarbina buvusius valdininkus ar žvalgybos agentus. 
Žymiausia yra Kissinger Associates, kuri vienu metu buvo įdarbinusi 
Brentą Scowcroftą, prezidento Busho patarėją nacionalinio saugumo 
klausimais, Lawrence'ą Eagleburgerį, antrąjį svarbumu žmogų Valsty- 
bės departamente, Williamą Simoną, buvusį finansų ministrą, ir, su- 
prantama, patį Henry'į Kissingerį, buvusį patarėją nacionalinio saugu- 
mo klausimais ir valstybės sekretorių. Valdininkai su žvalgybine praei- 
timi zuja po tokias įmones - tarp jų ir Williamas E Colby's, buvęs 
CŽV direktorius, kuris išėjęs iš valdybos Vašingtone įsteigė savo in- 
formacinę įmonę. Colby's sako: „Įvertinimo verslas yra labai panašus 
į žvalgybos verslą.“ 

Privačios žvalgybos agentūros gali suteikti jas nusamdžŽiusioms vy- 
riausybėms nebaudžiamumą, gali pritraukti laisvosios rinkos diktuo- 
jamais, 0 ne valdiškais, atlyginimais geriausius profesionalus, gali at- 
likti smulkias užduotis, kurioms didelės biurokratija apsikrėtusios tar- 
nybos iš esmės netinka. 

Todėl tai, ką mes matome, yra daug glaudesnis vyriausybinių ir ver- 
slo pasaulio informacijos rinkėjų susipynimas ir susiliejimas. 


Naujoji „privačios akies“ samprata 

Tačiau dar dramatiškesnis pavyzdys to, ką mes vadiname augančia 
žvalgybos „privatizacija“, regimas ne ant žemės, o kosmose. Penkios 
šalys - Jungtinės Valstijos, Prancūzija, Japonija, Indija ir net Sovietų 


Sąjunga - dabar prekiauja palydovų surinktais duomenimis. 

Šis procesas prasidėjo 1972 m., kai NASA paleido pirmąjį civili- 
nėms reikmėms skirtą Landsat palydovą. Dabar jų yra du - Landsai 4 
ir Landsat 5, o netrukus bus paleistas ir trečiasis. Sukdamiesi 438 
mylių aukščio orbitoje, Landsat siunčia žemyn informaciją, kurios kas- 
dien reikia mineralų paieškoms, derliui numatyti, miškininkystei ir pa- 
našiems dalykams. 

Landsat vaizdai, be to, automatiškai siunčiami į maždaug penkioli- 
ka šalių, kurių kiekviena už 600 000 dolerių metinį mokestį be pertrū- 
kio gauna skaitmeninių vaizdų srautą. Kai kurie jų yra karinės svar- 
bos. Pavyzdžiui, JAV gynybos departamentas taip pat yra Landsai duo- 
menų pirkėjas. Juo naudojasi japonų kariškiai, nenuleidžiantys akių 
nuo Rytų Sibiro. 1984 m. amerikiečių mokslininkas daktaras Johnas 
Milleris iš Aliaskos universiteto, tirdamas Landsat nuotraukas, nu- 
statė, kad jose matomi sovietų bandymai paleisti branduolines raketas 
iš povandeninių laivų, plaukiojančių po Arkties ledu. 

1986 m. vasario 21 d. prancūzai paleido SPOT palydovą ir pradėjo 
konkuruoti su Landsat. Nuo to laiko mokslininkai ir visuomenė gali 
tirti visame pasaulyje vykstančias karines ir pramonines operacijas. Bu- 
vo pralaužtas amerikiečių ir sovietų kosminės žvalgybos monopolis. 

Nors SPOT ir Landsat perduodami vaizdai nėra tokie kokybiški, 
kokius gauna kariškiai, tačiau nėra ir tokie blogi. Tad vyriausybės, ne- 
turinčios savų palydovų, gali nusipirkti SPOT teikiamą karinės žval- 
gybos informaciją. 

O dėl pirkimo, tai klientai vaizdų ir duomenų įrašus dabar gali pirkti 
iš kelių tiekėjų, lyginti gautą informaciją savo kompiuteriuose ir šitaip 
įgyti išvadoms daryti tinkamų duomenų, smarkiai pranokstančių tuos, 
kuriuos galima gauti iš vieno šaltinio. 

Tiesą sakant, klesti ištisa pramonė, kuri nedaro nieko kito, tik ap- 
doroja iš vieno ar kelių palydovų gautus duomenis. Tai ir Mičigano 
aplinkos tyrimo institutas, ir Saudo Arabijos tolimojo sekimo centras 
Rijade, ir Pesguisas Espaciais institutas San Paule. Bendrovė Atlan- 
toje, pavadinta ERDAS, savo ruožtu kuria programinę įrangą šiems 
„pridėtosios vertės“ palydovinių vaizdų didintojams, kurių pasaulyje 
yra du šimtai. 

Galbūt geriausias žvalgybos demonopolizacijos pavyzdys yra dar- 
bas, kurį atlieka Stokholme esanti organizacija Space Media Network, 

kuri perka SPOT ir Landsat duomenis, apdoroja juos savo kompiute- 
riais ir gauna nuotraukas, kurias parduoda pasaulio spaudai. Bet žval- 
gybinis šios organizacijos veiklos aspektas viešai neįvardijamas, rekla- 
miniame lankstinuke rašoma, kad jos darbas yra pranešinėti apie įvy- 
kius „tose pasaulio vietose, kur ribojamas arba draudžiamas įprasti- 
nės žiniasklaidos darbas, t.y. ten, kur uždaros sienos, kritinės karo 
zonos, krizės ir katastrofos“. 

SMN viešai skelbė Tiuratame vykstančių slaptų sovietų pasirengi- 
mų paleisti daugiakarčio naudojimo erdvėlaivį vaizdus, duomenis apie 
didžiulį sovietų lazerį, kuris galėjo tapti priešraketinės gynybos dali- 
mi, kinų raketų pozicijas Saudo Arabijoje, Pakistano branduolinio gin- 
klo gamybos projekto įgyvendinimą Kahutoje, nuolat sekė įvykius Persų 
įlankoje, kai ten vyko karinis konfliktas. 

Rašoma ne ant sienos, o danguje. Kosminė žvalgyba ir toliau bus 
demonopolizuojama, nes daugėja palydovų ir kompiuterinė technolo- 
gija tampa vis labiau prieinama. Tokios šalys kaip Irakas ir Brazilija 
ypač įnikusios kuria palydovų tinklą. Kitos - tokios kaip Egiptas ir 
Argentina - kuria raketų paleidimo įrenginius, o /nscom, brazilų-kinų 
bendro kapitalo įmonė, siekia susieti brazilišką palydovų gamybos pa- 
tirtį su kinų raketų paleidimo technika. 

Kas anksčiau buvo įmanoma tik supervalstybėms ir jų šnipams, da- 
bar vis labiau prieinama mažesnėms šalims ir iš dalies privatiems var- 
totojams bei pasaulio Žiniasklaidai. 

Susiklosčius tokiai padėčiai, žiniasklaida tampa didžiausiu žvalgy- 
binės informacijos teikėjų konkurentu. Vienas buvęs aukštas Baltųjų 
rūmų valdininkas teigia: „Kai pirmą kartą čia atvykau, tapau „mistiš- 
ko slaptumo“ auka -jei dedamas antspaudas „slapta“, vadinasi, infor- 
macija tikrai turi būti vertinga. Bet netrukus pamačiau, kad skaitau 
tai, ką jau buvau skaitęs Financial Times. O tiesioginės televizijos tran- 
sliacijos iš įvykių vietų tiesiog nokautuoja šnipus.“ 

Žvalgybos ar „paražvalgybos“ privatizavimas ir prieinamumo ži- 
niasklaidai augimas privers šnipų vadus peržiūrėti savo atliekamas ope- 
racijas, kaip kad jau yra daroma. Šnipinėjimas irgi turės prisitaikyti 
prie naujosios gerovės kūrimo sistemos. Tačiau jis susiduria su pro- 
blemomis, kurių nėra kitose srityse. 

Klientams, kurie naudojasi žvalgybine informacija, - vyriausybės val- 
dininkams ir politikams - jau netrūksta informacijos. Jie springsta ja. 

Antplūdis masiškai gaminamų ir prieinamų duomenų, jų perviršis 
reiškia, kad duomenų rinkimas jau nėra svarbiausias šnipų darbas. Da- 
bar svarbu suprasti, kas surinkta, ir pateikti rezultatus tiems, kurie 
daro sprendimus. 

Tai verčia šnipų verslą vis labiau pasikliauti ekspertų sistemomis ir 
dirbtiniu protu, kitaip sakant, kompiuterinėmis analizavimo priemo- 
nėmis. Bet vien technologija neišgydys analizės paralyžiaus. Reikia vi- 
siškai naujo požiūrio į sukauptas žinias. 

Kadangi slaptos informacijos nutekėjimas gali turėti sunkių pada- 
rinių, netgi tokių, kaip informatorių mirtis, viso pasaulio didžiosios 
bei mažosios žvalgybinės organizacijos laikosi „sekcinio“ principo. Ana- 
litikai, dirbantys prie vienos problemos, retai mato visą vaizdą, nes 
gauna dalimis tik tą informaciją, kurią jiems būtina žinoti, ir dažnai 
neturi galimybės įvertinti gaunamų fragmentų patikimumo. Teoriškai 
informacija vėl dėliojama iš gabaliukų ir šitaip pakeliama į aukštesnį 
lygį hierarchijos laiptais. 

Bet mes jau matėme tokią teoriją biurokratinėse korporacijose. 
Taip pat matėme, kaip greitėjant pokyčiams ir didėjant aplinkos įtam- 
pal, ši sistema pasirodo esanti pernelyg lėta, neatsižvelgianti į dauge- 
lį veiksnių. 

Tai ne šiaip sau klausimas. Senatorius Samas Nunnas, žymiausias 
JAV Senato ekspertas kariniais klausimais, viešai iškoneveikė žval- 
gybos agentūras už atsilikimą nuo sparčių Europos įvykių, neleidžian- 
čių Kongresui daryti racionalių sprendimų JAV karinio biudžeto sri- 
tyje. Kaina, kurią gali tekti sumokėti už tokį atsilikimą, gali būti pra- 
žūtinga. 

Kad būtų įveiktos tokios kliūtys, daugelis pažangiai dirbančių kor- 
poracijų leidžia darbuotojams gauti daugiau informacijos, leidžia jiems 
laisvai bendrauti už įprastų kanalų ribų nesilaikant hierarchijos. Tačiau 
tokios naujovės tiesiogiai kertasi su ypatingu slaptumu, kuris būtinas 
pramoniniam šnipinėjimui. Šnipai susiduria su dilema. 

Ši dilema susijusi su dar viena. Mat didelė dalis informacijos ne tik 

vėluoja, bet ir neatitinka reikalavimų, kuriuos kelia sprendimų dary- 
tojai, ojie yra „užsakovai“. 

Lionelis Olmeris, buvęs Prekybos ministro pavaduotojas, sako: „Tu- 
rime reikalauti protingesnės priežiūros iš sprendimus darančių valdi- 
ninkų, nes jie būtų ne tik užsakovai, bet ir proceso formuotojai.“ Vi- 
soje šioje pramonėje, kaip jau matėme, užsakovai įtraukiami į paren- 
giamąjį darbą, jų grupės jungiasi į paramos gamintojams tinklus. Riba 
tarp gamintojų ir užsakovų nyksta. 

Olmerio siūlymas, kad aukštesnieji politikos strategai padėtų for- 
muoti žvalgybos procesą, yra logiškas. Bet kuo daugiau politikų ir val- 
dininkų padės „formuoti procesą“, tuo didesnis pavojus, kad prezi- 
dentams ir ministrams pirmininkams pateikiamuose įvertinimuose bus 
tik tai, ką jie nori girdėti, arba tai, kas atitiks siauras vienos frakcijos 
ar partijos pažiūras. Tai dar labiau iškreips informaciją, kuri jau ir 
šiaip buvo suraizgyta infotaktikų bei metataktikų, iš pradžių pakliu- 
vusi į jų rankas. 

Jei žvalgybinę informaciją iškreipia valstybės priešas, kaip kartais 
atsitinka, jei Šnipai turi du šeimininkus, rezultatai gali būti katastrofiš- 
ki. Tačiau taip gali atsitikti ir kai informacija pakeičiama dėl politinio 
patogumo asmens, kuris nėra priešas. 

Istorinė revoliucija, ties kurios slenksčiu stovi žvalgybos pramonė, 
veda ją toliau - už masinės gamybos - ir nukreipia tiesiai į pirmyn žen- 
giančią naująją gerovės kūrimo sistemą. Kaip ir kitos pramonės šakos, 
žvalgyba susiduria su konkurencija iš ten, kur jos visai nesitiki. Kaip ir 
pramonė, žvalgyba turi eiti į naujas, nuolat besikeičiančias sąjungas. Kaip 
ir pramonė, ji turi peržiūrėti savo organizacinę struktūrą. Kaip ir pra- 
monė, ji turi skirstyti savo produktus pagal vartotojų reikmes. Kaip ir 
pramonė, ji turi iš esmės keisti kryptį. 

„Patys atviriausi Žmogaus veiksmai, - rašė Josephas Conradas, - 
turi ir slaptąją pusę.“ Demokratinės visuomenės, nors yra atviros, turi 
savo slaptąsias puses. 

Jei žvalgybinės operacijos, kurias dabar jau sunku kontroliuoti par- 
lamentams ir net prezidentams, taip smarkiai susipins su kasdieniu 
visuomenės gyvenimu, decentralizuosis ir susilies su verslu bei kitais 
privačiais interesais, kad bus neįmanoma veiksmingai jas kontroliuoti, 
demokratijai iškils mirtinas pavojus. 

Kita vertus, kol kai kur valdžioje sėdi agresyvūs teroristai, kankin- 
tojai arba totalitaristai, arba fanatikai, apsiginklavę dar pavojinges- 
niais ginklais, demokratinės visuomenės negali gyvuoti be paslapčių — 
ir be slaptųjų tarnybų. 

Kaip mes elgiamės su tomis paslaptimis - ir, tiesą sakant, su viso- 
mis žiniomis, - tampa svarbiausiu politiniu valdžių kaitos klausimu. 

Žmogus su airišku pasu valandų valandas laukė sutarto ženklo savo 
kambaryje Teherano viešbutyje, bet taip ir nesulaukė. 

Tasai žmogus, keistai „apsiginklavęs“ rakto formos šokoladiniu tor- 
tu, kaip pasaulis netrukus sužinojo, buvo Robertas McFarlane'as, bu- 
vęs Ronaldo Reagano patarėjas nacionalinio saugumo klausimais. Mat, 
kaip pamename, nevykęs McFarlane'o mėginimas išvaduoti įkaitus ame- 
rikiečius ir atverti duris Irano nuosaikiesiems triukšmingai žlugo virs- 
damas Irangeitu, įvykiu, kuris sudavė stipriausią smūgį aštuoneriems 
Ronaldo Reagano prezidentavimo metams. 

Visas pasaulis sulaikęs kvėpavimą žiūrėjo televizijos transliuojamą 
Kongrese vykstantį bylos svarstymą, spalvingą spektaklį su Artimųjų 
Rytų ginklų pirkliais, operatyviniais CIA darbuotojais, paslaptingais 
eksgenerolais, gražiu jūrų pėstininkų karininku ir prašmatnia jo sek- 
retore. 

Tačiau didžiuma žiūrovų, ypač ne Jungtinėse Valstijose, nesuvokė 
esmės. 

Mat politinė kova Vašingtone iš tikrųjų mažai tebuvo susijusi su 
terorizmu, slaptomis bankų sąskaitomis, Irano nuosaikiaisiais ar Ni- 
karagvos sukilėliais. Tai greičiau buvo Baltųjų rūmų ir įsiutusio JAV 
Kongreso mūšis dėl teisės kontroliuoti Amerikos užsienio politiką. 
Šios kovos ašis buvo Baltųjų rūmų nenoras informuoti Kongresą apie 
savo slaptą veiklą. 

Demokratai stengėsi įrodyti, kad planą vykdyti įsakė prezidentas. 
Respublikoniškieji Baltieji rūmai tvirtino, jog fiasko buvo patirtas dėl 
kaltės darbuotojų, kurie persistengė ir veikė vieni, be prezidento ži- 
nios. Tad tyrimui ir žiniasklaidai labiau rūpėjo ne užsienio politikos 
dalykai, o klausimas, „kas, kada ir ką žinojo“. Irangeitas virto infor- 
maciniu karu. 

Užmaršumas, sunaikinti dokumentai, paslaptys, informacijos nu- 
tekėjimai, melas tebėra neišsenkami klodai bandant suvokti tradicinį 
taktinį informacijos vartojimą ir piktnaudžiavimą ja. Bet dar svarbiau 
yra tai, kad skandalas leidžia pajusti skonį ateities politikos - tokios, 
kurioje informacija, duomenys ir žinios bus politizuojami labiau negu 
kada nors istorijoje. Mat visiškai nepriklausomai nuo šnipų ir šnipinė- 
jimo naujoji gerovės kūrimo sistema stumia mus; infopolitikos erą. 


Žinių troškimas 


Valstybės galybė visada rėmėsi karinių pajėgų kontrole, turtu ir Žinio- 
mis. Tačiau svarbiausias nūdienos skirtumas yra tas, kad pasikeitė san- 
tykiai tarp šių trijų veiksnių. Naujoji supersimbolinė gerovės kūrimo 
sistema į politinę darbotvarkę bruka daugybę su informacija susijusių 
dalykų. 

Jie aprėpia viską — nuo privatumo ir produktų grobimo, nuo tele- 
komunikacijų politikos iki kompiuterių apsaugos, nuo švietimo ir ben- 
drovių paslapčių pardavinėjimo iki naujo žiniasklaidos vaidmens. Bet 
ir šie dalykai — tai tik ledkalnio viršūnėlė. 

Nors visuotinio dėmesio dar nesulaukė, ši kylanti informacinė dar- 
botvarkė taip smarkiai plinta, kad Jungtinėse Valstijose 101-asis Kon- 
gresas turėjo priimti per šimtą pasiūlytų įstatymų, susijusių su infor- 
macija. Dvidešimt šeši iš jų buvo apie tai, kaip federalinė vyriausybė 
turėtų skleisti Žinias ir informaciją, surinktas už mokesčių mokėtojų 
pinigus. Šiandien bet kuris su asmeniniu kompiuteriu ir modemu gali 
patekti į vyriausybės duomenų bazes ir gauti informaciją apie tokią 
gausybę klausimų, kad net galva gali susisukti. Bet kaip tos žinios turi 
būti skleidžiamos? Ar vyriausybė turėtų samdyti iš šalies privačias įmo- 
nes elektroninėms žinioms skleisti ir imti mokestį už naudojimąsi jo- 

mis? Dauguma bibliotekininkų, universitetų mokslininkų ir pilietinių 
teisių gynėjų tvirtina, kad vyriausybės turima informacija turi būti ne 
parduodama, o nemokamai teikiama visuomenei. Antra vertus, priva- 
žios bendrovės, dirbančios tarpininkais, teigia, jog teikia papildomas 
paslaugas, kurios pateisina mokestį. 

Tačiau informacinė darbotvarkė pranoksta šiuos interesus. 

Mums neriant vis giliau į supersimbolinę ekonomiką, informacijos 
klausimai darosi jau ne tokie tolimi ir migloti. Visuomenė, kurios pra- 
gyvenimo šaltiniai vis labiau priklauso nuo manipulavimo simboliais, 
vis jautriau reaguoja į juose slypinčią galią valdyti. Vienas iš dalykų, 
kurį visuomenė vis labiau įtvirtina, yra stiprėjanti „teisė žinoti“ - ypač 
aplinkybes, tiesiogiai susijusias su jos gerove. 

1985 m. JAV darbo statistikos biuras tyrimais nustatė, kad daugiau 
kaip 2,2 milijono darbininkų, kurie buvo priverstinai atleisti iš darbo, 
pranešimus apie atleidimą gavo likus mažiau nei 24 valandoms iki iš- 
metami į gatvę. 1987 m. profesinės sąjungos bandė prastumti įstaty- 
mą, pagal kurį didelės įmonės, planuojančios mažinti daug darbo vie- 
tų, turi pranešti darbuotojams apie tai prieš šešiasdešimt dienų, be to, 
informuoti miesto ir valstijos valdžią. 

Darbdaviai įnirtingai priešinosi siūlomam įstatymui, įrodinėdami, 
kad tokios informacijos viešinimas sumenkins įmonės pastangas gel- 
bėti įmonę. Kas norės į ją investuoti ar su ja susilieti, ar duoti užsa- 
kymą, ar refinansuoti, kai pasklis žinia apie masinį darbo vietų maži- 
nimą? 

Tačiau visuomenė vis labiau rėmė įstatymą. Senato Demokratų par- 
tijos lyderis tada sakė: „Tai ne darbo santykių klausimas. Tai padoru- 
mo klausimas.“ 

1988 metais mūšis virė jau visame Vašingtone, Kongresui stojant 
siena už įstatymą, o Baltiesiems rūmams - prieš. Galų gale įstatymas 
buvo priimtas, nepaisant grasinimų, kad jį vetuos prezidentas. Dabar 
amerikiečiai turi teisę iš anksto sužinoti apie tai, kad neteks darbo dėl 
įmonės uždarymo. 

Amerikiečiai nori gauti ir informacijos, nesusijusios su darbo san- 
tykiais. Visose Jungtinėse Valstijose aplinkos apsaugos organizacijos 
ir ištisos bendruomenės garsiai reikalauja iš bendrovių išsamių duo- 
menų apie nuodingąsias atliekas bei kitus teršalus. 

Nelabai seniai jos stačiai įniršo sužinojusios, jog mažiausiai trisde- 
šimt kartų nuo 1957 iki 1985 metų - daugiau kaip kartą per metus — 
Savanos upės branduolinių ginklų gamyklai netoli Aikeno Pietų Kali- 
fornijoje nutiko tai, ką mokslininkai vėliau pavadino „itin rimtais re- 
aktoriaus gedimais“. Tai buvo ir didžiulis radioaktyvus aplinkos užter- 
šimas, ir branduolinio kuro kasečių perkaitimas. Tačiau apie tai nieko 
nebuvo pranešta nei vietos gyventojams, nei visuomenei. Nei buvo i1m- 
tąsi priemonių, kai mokslininkai paskelbė memorandumą dėl šių „ge- 
dimų“. Istorija buvo atskleista tik tada, kai apie 1988 m. ją buvo pra- 
bilta Kongrese. 

Gamyklą vyriausybės vardu valdė E. I. du Pont de Nemours and 
Company, ir ši bendrovė buvo apkaltinta slėpusi faktus. Ji nedelsda- 
ma paskelbė paneigimą, esą apie defektus nustatyta tvarka pranešinė- 
jo Energetikos departamentui. 

Tada departamentas prisiėmė kaltę už faktų slėpimą. Ši įstaiga lai- 
kėsi perdėto kariško slaptumo ir Manheteno projekto tradicijų, o tai 
per Antrąjį pasaulinį karą baigėsi tuo, kad buvo sukurta atominė bomba. 
Visuomenės spaudimas atskleisti faktus sukėlė vidaus nesantaiką tarp 
Energetikos sekretoriaus Johno S. Herringtono, kovojusio dėl aukš- 
tesnių saugumo standartų ir didesnio viešumo, ir jo valdinių gamybi- 
ninkų, kurie tam priešinosi. 

Bet netgi liepsnojant tam konfliktui departamento viduje buvo pri- 
imtas revoliucingas įstatymas, pirmą kartą reikalaująs, kad visoms JAV 
bendruomenėms būtų teikiama išsami ir smulki informacija apie nuo- 
dingąsias atliekas bei kitas pavojingas medžiagas, kurių veikimo zono- 
jejos atsidūrė. „Pirmą kartą, - sako Richardas Siegelis, konsultantas 
įmonės, padėjusios trims šimtams gamyklų prisitaikyti prie šio įstaty- 
mo, - visuomenė sužinos, ką gatvės gale esanti gamykla išmeta į orą.“ 
Tai buvo dar viena visuomenės teisės žinoti pergalė. 

Didėjantys viešumo reikalavimai nėra tik Amerikos reiškinys, nėra 
tai susiję tik su nacionaliniais klausimais. 

Japonijos mieste, Osakoje, piliečiai įsteigė „Teisės Žinoti Kansai 
komitetą“, kuris organizuoja, kaip jie patys vadina, reidus per munici- 
palitetus ir prefektūrų vyriausybes ir reikalauja, jog būtų suteikta anks- 
čiau ribojama informacija. Iš dvylikos prašymų, pateiktų prefektūrų 
valdžiai, šeši buvo patenkinti, o kiti greitai atmesti. Tarp pastarųjų 

buvo ir prašymas suteikti informaciją apie gubernatoriaus išlaidų pa- 
straipą biudžete. 

Osakos valdžia pasielgė, galima sakyti, gudriau. Kai grupė pareika- 
lavo parodyti Modigliani'o paveikslo, kuris dabar išdidžiai kabo Osa- 
kos šiuolaikinio meno muziejuje, pirkimo dokumentus, valdininkai ne- 
pasakė „ne“. Jie tiesiog neatsakė į prašymą. Tačiau spaudimas prieiti 
prie viešų dokumentų tiek vietos, tiek valstybės mastu nemažės. 

Augimas to, ką galima pavadinti informacine savimone, einantis 
lygiagrečiai su kompiuteriais, informacija ir komunikacijomis pagrįs- 
tos ekonomikos augimu, privertė vyriausybes vis daugiau dėmesio kreip- 
ti į tokius su žiniomis susijusius dalykus kaip slaptumas, visuomenės 
teisė Žinoti ir privatumas. 

Nuo tada, kai 1966 m. JAV buvo priimtas Informacijos laisvės ak- 
tas, išplėtęs piliečių teisę susipažinti su vyriausybiniais dokumentais, 
ši idėja paplito ir kitose pažangiose visuomenėse. Danija ir Norvegija 
pasekė JAV pavyzdžiu 1970 m., Prancūzija ir Nyderlandai - 1978 m., 
Kanada ir Australija - 1982 m. Tačiau šis sąrašas — tai dar ne viskas. 
Nes dar didesnis skaičius valstijų, provincijų ir miestų turi priėmę sa- 
vus įstatymus - kartais net anksčiau už nacionalinius. Taip atsitiko 
Japonijoje, kur penkios prefektūros, penki miestai, du ypatingi rajo- 
nai ir aštuoni miesteliai padarė tai jau 1985 m. 

Per tą patį laikotarpį smarkiai paplito įstatymai, saugantys privatu- 
mą. Švedijoje privatumo įstatymai buvo priimti 1973 m., Jungtinėse Vals- 
tijose —- 1974 m. 1978 m. jų pavyzdžiu pasekė Kanada, Danija, Pran- 
cūzija ir Vakarų Vokietija, o Didžioji Britanija prisidėjo prie parado 
1984 m. Daugelis šalių įkūrė „duomenų apsaugos“ agentūras, kurių tiks- 
las - užkirsti kelią kompiuteriams kištis į privatų gyvenimą. Sąlygos ir 
metodai, suprantama, buvo skirtingi, kaip ir veiksmingumas. Tačiau ben- 
droji struktūra paprasta: visur, kur plėtojasi supersimbolinė ekonomi- 
ka, informacijos klausimai įgyja vis daugiau politinės svarbos. 


Teroristų bombos ir AIDS aukos 


Visur vyksta nepabaigiamas karas tarp slaptumo kulto ir piliečių gru- 
pių, reikalaujančių dar daugiau galimybių gauti informacijos. Tie mū- 

šiai ardo partijų gretas ir dažnai būna tokie painūs, kad pasimeta net 
patys jų dalyviai. 

Pavyzdžiui, reikalavimai daugiau atvirumo užstringa susidūrę su vi- 
suotinai pripažįstamu saugumo ir apsaugos poreikiu. Kai 1988 m. spalio 
21 d. virš Lokerbio miesto Škotijoje skridusiame Pan American lėktu- 
ve sprogo teroristų bomba, nusinešdama 259 keleivių ir įgulos narių 
gyvybes, spauda atskleidė, kad vyriausybė buvo iš anksto perspėta apie 
tokią galimybę. Pasipiktinusi visuomenė reikalavo paaiškinti, kodėl ir 
ji nebuvo apie tai iš anksto perspėta. 

Dalis teroristams skirto pykčio buvo nukreipta į vyriausybę. 

Šis pasipiktinimas netrukus privertė JAV Atstovų rūmų pakomite- 
tį pradėti tyrimą. Pakomitetis viešai paskelbė ilgą sąrašą saugumo su- 
vestinių, kurias anksčiau Federalinė aviacijos administracija siuntė avia- 
linijoms. Savo ruožtu šis išslaptinimas supykdė transporto sekretorių, 
apkaltinusį pakomitetį veiksmais, kurie „gali sukelti pavojų gyvybėms 
atskleisdami saugumo metodus“. 

Kongreso narė Cardiss Collins, pakomitečio pirmininkė, gynė sa- 
vo poziciją ir pavadino sekretoriaus priekaištus „klaidinančiais“. Jos 
nuomone, viešai paskelbtos FAA suvestinės atskleidė pavojingus vi- 
sos įspėjamosios sistemos trūkumus, vadinasi, padėjo visuomenei. 
Tačiau buvo aišku ir tai, kad kadangi vien JAV oro linijos kasmet 
gaudavo apie tris šimtus grasinimų susprogdinti lėktuvus, viešas kiek- 
vieno teroristo grasinimo paskelbimas galėjo paralyžiuoti keliones 
oru - ir suteikti teroristams galimybę sutrikdyti sistemą paprastu 
telefono skambučiu. 

Netrukus vykdomoji valdžia, įstatymų leidėjai, oro linijos, kontro- 
lės įstaigos, policija ir kiti prisidėjo prie vis dar vykstančios visiems 
norintiems prieinamos tokios informacijos kontrolės. 

1989 m. gruodžio mėn., praėjus vos metams po Lokerbio tragedi- 
jos, Northwest oro linijos gavo grasinimą, kad bus padėta bomba 51 
reiso Paryžius-Detroitas lėktuve. Prisiminusi prieš metus įvykusią ka- 
tastrofą, bendrovė nusprendė įspėti keleivius. Nutarė padaryti tai bi- 
lietų kasose prieš jiems lipant į lėktuvą. Tačiau kai Švedijos laikraštis 
paskelbė šitą istoriją, bendrovė ryžosi iš anksto įspėti keleivius telefo- 
nu ir padėti pasirinkti, jei jie to norės, kitą skridimo variantą. (Ne visi 
atsisakė skristi, ir reisas buvo sėkmingas.) 

Atviresnės informacijos reikalavimai susikerta ir su anksčiau mi- 
nėtais privatumo reikalavimais. Tarp didžiausią atgarsį sukėlusių in- 
formacijos problemų yra ir tos, kurios susijusios su AIDS epidemija. 
AIDS greitai plintant visose šalyse, o kartu su ja ir isterijai, radosi 
ekstremistų, reikalaujančių, kad ligos aukos būtų tatuiruojamos ir izo- 
liuojamos. Išsigandę tėvai bandė neleisti AIDS užkrėstų vaikų į mo- 
kyklą. Williamas Bennettas, tuometinis griežtų pažiūrų švietimo sek- 
retorius, pareikalavo privalomo AIDS testo tam tikroms grupėms žmo- 
nių - ligoninių pacientams, būsimiems sutuoktiniams, imigrantams ir 
kaliniams. Bennettas toliau reikalavo, kad, gavus teigiamą testo atsa- 
kymą, būtų iš karto perspėjami sutuoktiniai ir buvę lytiniai partneriai. 

Jo pozicija sukėlė audringą pasipriešinimą sveikatos apsaugos dar- 
buotojų, teisininkų ir pilietinių teisių gynėjų, kurie pritarė savanoriš- 
kam testui. Ironiška, jog tie, kurie kovojo dėl privatumo šiuo atveju, 
reikalavo atviresnės informacijos kitose srityse. 

Testai, vienų nuomone, nieko neišspręs. Jei rezultatai būtų paskelbti 
viešai, aukos būtų diskriminuojamos darbdavių ir kitaip engiamos. Be 
to, jei testai būtų privalomi, daug potencialių aukų imtų slėptis ar atsi- 
sakytų kreiptis pagalbos į medikus. Bennetto poziciją viešai kritikavo 
vyriausiasis gydytojas C. Everettas Koopas, aukščiausias šalies svei- 
katos apsaugos valdininkas. 

Ginčai vis dar nesiliauja dėl AIDS testavimo ne tik Vašingtone, bet 
ir daugelio valstijų sostinėse. Individo ir bendruomenės teisių priešta- 
ra, konfliktas tarp privatumo ir atvirumo vis dar skendi migloje. 

Dar daugiau nesusipratimų sukelia painiava įstatymuose, reguliuo- 
jančiuose tokius dalykus kaip autorių teisės, prekybos, komercinės 
paslaptys, bendrovių informacija ir panašiai - visa tai yra dalis spar- 
čiai didėjančios politinės informacinės darbotvarkės. Toliau plėtojan- 
tis supersimbolinei ekonomikai, pažangioms visuomenėms gali iškilti 
tam tikra informacinės etikos problema. Šiandien nėra darnios etikos 
sistemos, ir politiniai sprendimai daromi nuostabą keliančiame doro- 
viniame vakuume. Nedaug rasime įstatymų, kurie neprieštarautų ki- 
tiems įstatymams. 

Daug kur pasaulyje vis dar trūksta elementariausios informacijos 
laisvės, jaučiama kultūrinė priespauda, brutali spaudos cenzūra ir pa- 
ranojiškas vyriausybių noras viską įslaptinti. Pažangios technologijos 

kraštuose, priešingai, kur laisvė reikšti nuomonę yra saikingai saugo- 
ma, infopolitika pradėjo kilti į aukštesnį ir daug subtilesnį lygį. 

Tačiau mes tebestovime ant infopolitikos slenksčio technologiš- 
kai pažangiose visuomenėse. Iki šiol kalbėjome tik apie lengvas pro- 
blemas. 


Naujas globalus grįžtamasis ryšys 


Technologijai, aplinkos apsaugos problemoms, finansams, telekomu- 
nikacijoms ir žiniasklaidai įgyjant pasaulinį pobūdį, pradėjo veikti grįŽ- 
tamojo ryšios sistemos, kurių dėka vienos šalies informacinė politika 
pradeda rūpėti ir kitoms šalims. Informacinė darbotvarkė tampa glo- 
baliu reiškiniu. 

Kai Černobylio radioaktyvieji debesys slinko virš Europos, kilo di- 
delė antisovietinio pasipiktinimo banga, nes sovietų valdžia delsė pra- 
nešti apie įvykį šalims, virš kurių turėjo slinkti debesis. Šios šalys tvir- 
tino turėjusios teisę sužinoti apie tai nedelsiant. 

"Turima galvoje tai, kad jokia šalis neturi teisės slėpti faktų ir kad 
savaime suprantama informacinė etika peržengia valstybių sienas. Kai 
atsitiko kita katastrofa - žemės drebėjimas Armėnijoje, - pasitaisiusi 
sovietų valdžia tučtuojau pranešė apie tai pasaulio spaudai. 

Tačiau sovietai nebuvo vieninteliai pažeidėjai šio besąlygiško prin- 
cipo. Netrukus po Černobylio avarijos admirolas Stansfieldas Turne- 
ris, buvęs CIA direktorius, viešai kritikavo Jungtines Valstijas už ne- 
gebėjimą pateikti apie katastrofą pakankamai informacijos, surinktos 
„akių danguje“. Neatskleisdamas paslapčių, Turneris pareiškė: „Mūsų 
gebėjimas rinkti žvalgybinę informaciją... suteikia galimybę išsamiai 
informuoti viso pasaulio žmones.“ 

Tiesą pasakius, kadangi nauja žiniasklaidos sistema apima pasaulį, 
skatindama globalizaciją, kuri būtina naujajai gerovės kūrimo siste- 
mai, tampa vis sunkiau sulaikyti informaciją šalies viduje ar net nejsi- 
leisti jos iš svetur. 

Būtent tai ir pamiršo Didžiosios Britanijos vyriausybė per vadina- 
mąjį Spycatcher incidentą. Kai Peteris Wrightas tokiu pavadinimu pa- 
rašė knygą, kurioje pateikė rimtų kaltinimų buvusiems britų kontržval- 

gybos valdininkams, Thatcher vyriausybė pabandė uždrausti ją spaus- 
dinti. Tada Wrightas išleido knygą Jungtinėse Valstijose ir kitose šaly- 
se. Britų mėginimas sutrukdyti knygą platinti padarė ją tarptautiniu 
bestseleriu. Apie ją rašė visi laikraščiai, kalbėjo per televiziją, šitaip 
užtikrindami, kad informacija, kurią norėjo nuslėpti britų vyriausybė, 
ras kelią į Didžiąją Britaniją. Spaudžiama tokio grįžtamojo ryšio britų 
vyriausybė buvo priversta nusileisti, ir galų gale Wrighto knyga tapo 
bestseleriu ir Didžiojoje Britanijoje. 

Naudotis užsienio žiniasklaida siekiant padaryti poveikį politiniams 
savo šalies sprendimams kuo toliau, tuo labiau darosi įprasta. Kai Koh- 
lio vyriausybė paneigė, jog vokiečių įmonės padeda Libijos diktatoriui 
Muammarui Oaddafi'ui statyti cheminio ginklo gamyklą penkiasdešimt 
mylių nuo Tripolio, JAV žvalgyba oro ir kosminės žvalgybos duomenis 
pakišo Amerikos bei Europos žiniasklaidai. Tai privertė vokiečių laik- 
raštį Stern imtis išsamaus tyrimo, kuris savo ruožtu privertė Vokietijos 
vyriausybę raudonuoti ir pripažinti, jog ji žinojo tai, ko dėjosi nežinanti. 

Kiekviename įvykyje mes randame informacijos - kas ją turi, kaip 
buvo gauta, iš kur paimta - pačiame branduolyje tiek nacionalinių, 
tiek tarptautinių konfliktų. Užslėpta naujosios infopolitikos svarbos 
priežastis yra ta, kad vis labiau visos valdžios apraiškos remiasi žinio- 
mis. Kai ši istorinė valdžių kaita bus gerai įsisąmoninta, informacinė 
politika dar labiau sustiprės. 

Bet visa tai tik menki susidūrimai, pranašaujantys ateinančiais de- 
šimtmečiais kilsiantį didįjį informacinį karą. 


„Indianos Džonso“ kodas 


Vienas iš įprasčiausių vaizdų Tailande, ypač turistų lankomuose kvar- 
taluose, - gatvės prekystaliai. Čia galima pigiai nusipirkti vaizdajuos- 
čių, muzikos įrašų bei kitų prekių. Viena iš priežasčių yra ta, jog šios, 
kaip ir įvairiausios kitos prekės visame pasaulyje, yra piratinės - tai 
reiškia, kad muzikantai, menininkai, leidėjai ir įrašų bendrovės negau- 
na jiems priklausančio užmokesčio. 

Egipte vadinamieji pogrindiniai leidėjai nelegaliai spausdina vaka- 
rietiškas knygas arabų kalba, nemokėdami honorarų nei autoriams, 

nei leidėjams. „Knygų piratavimas Artimuosiuose Rytuose pasiekė tokį 
mastą, kuris nusileidžia tik Tolimiesiems Rytams ir Pakistanui“, - tei- 
gia Londone leidžiamas laikraštis Middle East. Honkonge policija su- 
ėmė 61 asmenį per surengtą reidą į 27 knygynus, kuriuose buvo rastos 
647 knygos, parengtos nelegaliai spausdinti. Tačiau daugelyje šalių pi- 
ratavimas yra ne tik legalus, bet ir skatinamas eksporto sumetimais. 
Naujosios technologijos atpigino ir palengvino piratavimą. 

Įvarytas į kampą piratavimo, dėl kurio devintojo dešimtmečio vi- 
duryje Amerikos kino pramonė kasmet netekdavo 750 milijonų dole- 
rių, Holivudas smogė atsakomąjį smūgį. Kai Indiana Jones and the 
Temple of Doom pasirodė kino ekranuose, kiekviena filmo kopija tu- 
rėjo slaptą kodą, unikalų atpažinimo ženklą. Jei pasirodydavo nelegali 
kopija, buvo galima atsekti, iš ko ji daryta. Nuo to laiko panašius ko- 
dus pradėjo vartoti ir kitos didžiausios kino studijos. 

Nepaisant to, netgi 1989 m., pavyzdžiui, Taivane, buvo 1200 vadi- 
namųjų „kino salonų“ - nedidelių privačių kino teatrų, kuriuose pa- 
augliai galėjo Žiūrėti piratines naujausių amerikietiškų kino filmų vaiz- 
dajuostes. Per ištisą kvartalą išsirikiuodavo eilės paauglių, norinčių 
patekti vidun. Nelegalūs filmų demonstravimai buvo tokie populiarūs, 
kad smarkiai sumažino įprastinių kino teatrų pelną. Galų gale Holivu- 
do spaudžiama vyriausybė surengė tokių įstaigų uždarymo akciją. Ly- 
giagrečiai su tiesioginiu piratavimu kilo ir patentų karas - įvairios ša- 
lys atsisakydavo mokėti honorarus už, tarkime, naują vaistą, už kurio 
kūrimą ir bandymus mokslininkai sumokėjo didžiulius pinigus. 

Be tiesioginio piratavimo, padirbinėjimas virto ištisa pasauline pra- 
mone - pasaulio rinka užversta pigiais žymių firmų prekių padirbi- 
niais. Galų gale dar svarbesnis yra kompiuterių programinės įrangos 
vogimas ar nelegalus kopijavimas - ne paskiriems Žmonėms asmeniš- 
kai naudotis, o stambaus masto piratų platinimui visame pasaulyje. 
Visas šias problemas labai sunku spręsti, nes kopijuoti ir vogti, galima 
sakyti, padeda naujausios technologijos. 

Jau 1989 m. klausimas, kaip apsaugoti „intelektinę nuosavybę“ — 
vieną iš naujosios gerovės kūrimo sistemos pagrindų, sukėlė politinius 
nesutarimus tarp daugelio šalių. Intelektinė nuosavybė (savaime gana 
prieštaringas terminas) reiškia nuosavybės teisę į neapčiuopiamus kūry- 
binės veiklos - mokslo, technologijų kūrimo meno, literatūros, dizai- 

no ir apskritai manipuliavimo žiniomis - rezultatus. Supersimbolinė 
ekonomika plisdama tampa vis vertingesnė ekonominiu, taigi ir politi- 
niu požiūriu. 

Vašingtone politinė kova įsiliepsnojo tarp įvairių verslo lobistų, re- 
miama JAV prekybos atstovo, kuris pareikalavo ryžtingų JAV veiks- 
mų prieš Tailandą, kad būtų užgniaužtas piratavimas ir JAV kūrybinės 
produkcijos padirbinėjimas. Jei Tailandas atsisakytų imtis priemonių, 
jie reikalavo, kad JAV imtųsi veiksmų. Tai reiškė importo mokesčių 
lengvatų panaikinimą tokioms Tailando prekėms kaip dirbtinės gėlės, 
čerpės, džiovintos mungo pupelės ir telekomunikacinių ryšių įranga. 

Reikalavimui priešinosi kitos JAV vyriausybinės agentūros - Vals- 
tybės departamentas ir Nacionalinio saugumo taryba, - kurios pasisa- 
kė užatlaidumą, diplomatinius ir karinio saugumo interesus keldamos 
aukščiau už autorių teisių ir patentų turėtojų interesus. 

Paskutinę savo prezidentavimo dieną Ronaldas Reaganas atmetė 
dar griežtesnius reikalavimus suduoti smūgį piratavimui ir išbraukė 
Tailando lengvatinio importo prekes iš patvirtinto prekių sąrašo. 

Tačiau Tailandas vargu ar yra didžiausias autorių teisių ir patentų 
įstatymų pažeidėjas, pažangios ekonomikos šalių požiūriu, ir tas nedi- 
delis mūšis Vašingtone tik rodo, kas vyksta šimtuose frontų, kai kūry- 
binės veiklos produktai darosi vis svarbesni pažangios ekonomikos 
pasaulyje. 1989 m. Amerikos autorių teisių turėtojai, tarp jų muzikos 
pramonė, kompiuterių pramonė ir knygų leidėjai, pareikalavo, kad JAV 
vyriausybė imtųsi veiksmų prieš dvylika valstybių, kurios, jų tvirtini- 
mu, Amerikos ekonomikai kainavo kasmet 3,1 milijardo dolerių. Ta- 
me dvyliktuke buvo Kinija, Saudo Arabija, Indija, Malaizija, Taivanas 
ir Filipinai. 

Intelektinės nuosavybės apsauga, dėl kurios agresyviausiai grumia- 
si amerikiečiai, labai rūpi ir Europos Bendrijai bei Japonijai. EB pa- 
kvietė visas pasaulio muitinės organizacijas sulaikyti padirbtas prekes 
ir baudžiamosios teisės įstatymais bausti piratus, kurie daro poveikį 
komercijai. 

Politinė kova dėl intelektinės nuosavybės vyksta, be to, Visuotinio 
susitarimo dėl tarifų ir prekybos taryboje, kurioje pažangios ekono- 
mikos šalys susiduria su pasipriešinimu silpnesnės ekonomikos šalių, 
O pastarųjų šalių derybininkų pažiūros dažnai būna tokios kaip arabų 

studentų, perkančių piratiškai išleistas knygas ir manančių, kad „va- 
karietiškas autorių teisių prasimanymas turi tikslą prikimšti leidėjų 
kišenes“. 

"Tačiau ne toks požiūris kelia didžiausią grėsmę pažangių technolo- 
gijų šalims, o kankinamas filosofinis klausimas, ar intelektinė nuosa- 
vybė gali prilygti apčiuopiamoms vertybėms - ir ar verta peržiūrėti 
visų nuosavybių koncepcijas. 

Futuristas ir buvęs diplomatas Harlanas Clevelandas rašė apie „kvai- 
lybę atsisakymo dalytis tuo, kas negali būti nuosavybe“. Clevelandas 
pabrėžia: „Bendrovės jėga ir tautos jėga pasireiškia ne ginant tai, kas 
jau Žinoma, 0 įgyjant ar pritaikant žinias iš kitų bendrovių ir tautų. 
Kaip galima „saugoti“ „intelektinę nuosavybę?“ Pačiame klausime slypi 
klaidingumo sėkla: klaidingas veiksmažodis pridėtas prie klaidingo daik- 
tavardžio.“ 

Panašūs argumentai dažnai vartojami pasaulio, kuriame visa infor- 
macija bus laisva ir nevaržoma, vizijai paremti. Tai svajonė, kuri gra- 
Žiai dera prie pasaulio vargingesniųjų tautų maldavimo suteikti joms 
galimybę pasinaudoti naujausiais mokslo ir technologijos laimėjimais, 
kad galėtų išsiveržti iš ekonominio atsilikimo. Tačiau neatsakyta į klau- 
simą, kurį, antra vertus, kelia pažangių ekonomikų šalys: kas atsitiks 
skurdžioms šalims arba turtingoms šalims, jei išseks technologinių at- 
radimų srautas? Jei dėl piratavimo farmacijos įmonė negalės susigrą- 
žinti milžiniškų lėšų, investuotų į naujų vaistų kūrimą, vargu ar ji in- 
vestuos į tolesnius tyrimus. Clevelandas teisus sakydamas, kad visoms 
tautoms reikės iš užsienio gaunamų žinių, kultūros, meno ir mokslo. 
Bet jei taip, tai turi būti kokios nors civilizuotos keitimosi taisyklės, 
kurios skatintų, o ne trukdytų keistis ateityje. 

Jau dabar aišku, kad susitarti dėl tokių taisyklių ir su jomis susiju- 
sia informacine etika bus nepaprastai sunku pasaulyje, suskilusiame į 
tris ekonomines dalis: agrarinę, garo katilų ir po garo katilų. Aišku 
viena, kad šie klausimai ateityje bus dar svarbesni. Neapčiuopiamų 
dalykų - idėjų, kultūros, įvaizdžių, teorijų, mokslinių formulių, kom- 
piuterių programinės įrangos - kontrolė sulauks vis daugiau politinio 
dėmesio visose šalyse, kai piratavimas, padirbinėjimas, vogimas ir tech- 

Abdul A. Said ir Luiz R. Simmons savo veikale apie daugianiacio- 
nales bendroves The New Sovereigns rašo: „Valdžios prigimtis tikrai 
išgyvena radikalų pasikeitimą. Jis vis dažniau apibūdinamas kaip blo- 
gas informacijos skirstymas. Nelygybė, kuri anksčiau buvo siejama dau- 
giausia su pajamomis, jau pradedama sieti su technologiniais veiks- 
niais, taip pat su politine ir ekonomine žinių kontrole.“ 

XIX ir XX šimtmečiuose tautos pradėdavo karus norėdamos už- 
grobti šaltinius žaliavų, reikalingų jų garo katilų ekonomikoms. XXI 
amžiuje žinios taps pačia svarbiausia žaliava. Ar jos gali būti ateityje 
kilsiančių karų ir socialinių revoliucijų priežastimi? Jei taip, koks vaid- 
muo teks ateities Žiniasklaidai? 


26 

Benjamino Day'aus, dvidešimt trejų metų spaustuvininko, beprotiš- 
kos idėjos pakeitė istoriją to, ką dabar vadiname žiniasklaida. 1833 m. 
Niujorko gyventojų skaičius išaugo iki 218 000. Bet didžiausias mies- 
to dienraštis turėjo tik 4500 prenumeratorių. Tais laikais, kai miesto 
darbininkas Amerikoje per dieną uždirbdavo vidutiniškai 75 centus, o 
laikraštis kainavo 6 centus, retas galėjo jį įpirkti. Laikraščiai buvo spaus- 
dinami rankiniais presais, galinčiais per valandą išspausdinti ne dau- 
giau kaip kelis šimtus egzempliorių. 

Day us nutrūktgalviškai pasinaudojo proga. 

1833 m. rugsėjo 3 d. jis pradėjo leisti Niujorko Sun ir pardavinėti 
davinėti savo laikraščio —- neregėtas tais laikais dalykas. Už keturis 
dolerius per savaitę jis nusamdė dar vieną spaustuvininką, kad šis do- 
mėtųsi teismais ir spaudoje atskleistų kriminalines bylas. Tai buvo vie- 
nas iš pirmųjų „reporterių“. Po keturių mėnesių Sun tapo skaitomiau- 
siu miesto laikraščiu. 1835 m. leidėjas nusipirko naujausią technologi- 
ją - garu varomą presą - ir dienraštis išeidavo dar nematytu 20 000 
egzempliorių tiražu. Day'us išrado populiariąją spaudą, kriminalines 
skiltis ir dar daug ką. 

Maždaug tuo pačiu metu jo išradimą pakartojo kiti „pasiutėliai“ — 
Henry's Hetheringtonas su savo Twopenny Dispatch Anglijoje ir Emi- 
le'is de Girardinas su La Presse Prancūzijoje. Pigiai parduodami „ska- 

tikiniai laikraščiai“, Anglijoje vadinti „skurdžių spauda“, buvo ne tik 
komercinis vajus. Ši spauda turėjo esminių politinių padarinių. Kartu 
su pirmosiomis profsąjungomis prasidėjo ir masinis švietimas, tai pa- 
dėjo vargingesniems visuomenės sluoksniams įsitraukti į politinį tautų 
gyvenimą. 

XIX a. aštuntajame dešimtmetyje visokio sukirpimo politikai jau 
turėjo atsižvelgti į tai, kas vadinama „nuomone“. Vienas prancūzų mąs- 
tytojas rašė: „Dabar nėra nė vienos vyriausybės Europoje, kuri nesi- 
jaustų įpareigota atsiskaityti už savo veiksmus ir įrodyti, kad jie visiš- 
kai atitinka tautos interesus, arba kelti gyventojų interesus, kad būtų 
pateisintas prerogatyvų pasirinkimas.“ 

Pusantro šimto metų po Benjamino Day'aus dar vienam nesutram- 
domam žmogui šovė mintis, kuri turėjo suvaryti jį į bankrotą. Aukš- 
tas, drąsus, nenustygstantis šaunusis Tedas Turneris paveldėjo rekla- 
mos bendrovę, kai jo tėvas baigė gyvenimą savižudybe. Turneris atgai- 
vino bendrovę, nusipirko radijo ir televizijos stočių ir ėmė sukti galvą, 
ką daryti toliau. Tada pastebėjo vieną keistą dalyką. Kabelinės televi- 
zijos dygo Jungtinėse Valstijose kaip grybai po lietaus, bet jos duso 
nuo reklamos ir programų stygiaus. O aukštai danguje kabojo daik- 
čiukai, vadinami „palydovais“. 

Turneris prie dviejų pridėjo du ir gavo penkis. Jis ėmė transliuoti 
programas iš Atlantoje esančios stoties į palydovą, o iš jo - į programų 
ištroškusias kabelines televizijas. Be to, jis pasiūlė „vieno pirkimo“ na- 
cionalinę rinką reklamuotojams, kuriems dabar nereikėjo vargti per- 
kant reklaminį laiką dešimtyse smulkių privačių kabelinių televizijų. Jo 
Atlantos „superstotis“ tapo kertiniu augančios imperijos akmeniu. 

1980 m. birželio 1 d. Turneris žengė kitą, dar beprotiškesnį Žings- 
nį. Jis sukūrė tai, ką kritikai pakrikštijo Chicken Noodle Network (Viš- 
tienos makaronų tinklu) - CNN, arba Cabel News Network (Kabeli- 
nių žinių tinklą). Iš CNN juokėsi visi žiniasklaidos brahmanai nuo 
Manheteno kanjonų iki Los Andželo studijų. Volstritas buvo įsitiki- 
nęs, kad sumanymas žlugs, galbūt nusitempdamas į prarają ir visą ver- 
slą. Dar niekas nebuvo bandęs kurti visą parą veikiančio žinių kanalo. 

Šiandien CNN turbūt yra įtakingiausias transliuojamas žinių šalti- 
nis Jungtinėse Valstijose. Baltųjų rūmų, Pentagono, užsienio ambasa- 
dų, taip pat milijonų amerikiečių televizoriai nuolat rodo CNN. 

Bet nežabotos Turnerio svajonės peržengė Jungtinių Valstijų sienas, 
ir šiandien CNN veikia aštuoniasdešimt šešiose šalyse, jis išties tapo 
didžiausiu pasauliniu televizijos tinklu, prikaustančiu prie ekranų Arti- 
mųjų Rytų šeichus, Europos žurnalistus ir Lotynų Amerikos politikus 
iš įvykio vietos komentuojamais tokiais įvykiais kaip Egipto prezidento 
Anwaro Sadato nužudymas, protestuotojų numalšinimas Tienanmeno 
aikštėje Pekine 1989 m. ar amerikiečių invazija į Panamos kanalą. 

CNN perduoda savo programas eteriu arba kabeliu į viešbučių kam- 
barius, namus, net į „Karalienės Elžbietos II“ kajutes. 

Vienas iš branginamų Turnerio daiktų, apie kurį mažai kas žino, 
yra vaizdajuostė apie jo susitikimą su Kubos Fideliu Kastro. Vizito 
metu Kastro užsiminė, kad visada žiūri CNN. Turneris, niekada nesi- 
drovėjęs reklamuoti savo bendrovių, klausia Kastro, ar šis sutiktų tar- 
ti kelis žodžius prieš kamerą komercinei laidai. Kastro išpučia cigaro 
dūmą ir sako, kodėl gi ne? Ši laida niekad nepasiekė eterio, bet Turne- 
ris retkarčiais ištraukia juostą ir parodo draugams. 

Antro tokio Turnerio nėra. Išvaizdus, maištingas, linksmas, per- 
mainingas, jis turi bizonų fermą, jam priklauso Atlantos Braves beis- 
bolo komanda, MGM senųjų kino filmų filmoteka ir, pasak kritikų, jis 
yra didžiausias plepys Pietuose. 

Puikus laisvojo verslo pavyzdys, Turneris kartu buvo it taikos akty- 
vistas dar toli gražu iki plačiai nušviesto jo ir aktorės Jane Fonda ro- 
mano. Jis surengė „Gerosios valios“ žaidynes Maskvoje tais laikais, 
kai tam reikėjo ne tik finansinės, bet ir politinės drąsos. Jo programo- 
se apstu ekologinių laidų. 

Šiandien Turneris yra didžiausias svajotojas iš kokio tuzino stip- 
riausių žiniasklaidos specialistų, kurie daro Žiniasklaidoje dar didesnę 
revoliuciją negu Benjaminas Day'us ir kurių bendros pastangos galų 
gale sukels valdžių kaitą daugelyje šalių. 


Daugiakanalė visuomenė 
Svarbiausia žiniasklaidos kitimo kryptis, bent jau nuo 1970 m., kai 
Ateities sukrėtimas išpranašavo bangomis perduodamų programų skai- 


dymąsi, buvo auditorijų skilimas į dalis ir smulkias grupes, kiekvienai 

iš jų gaunant skirtingą programų konfigūraciją. Kartu smarkiai ėmė plės- 
tis televizija perduodamų pramoginių programų bei Žinių vaizdingumas. 

Šio reiškinio priežastis - vaizdų lavina. 

Žmonės visada keisdavosi simboliniais tikrovės įvaizdžiais. Tam ir 
yra kalba. Tuo pagrįstas visas žinojimas. Tačiau skirtingoms visuome- 
nėms daugiau ar mažiau reikia simbolinio keitimosi. Perėjimas į Žinio- 
mis pagrįstą ekonomiką smarkiai padidina komunikacijų poreikį ir 
griauna senąsias įvaizdžių perdavimo sistemas. 

Pažangios visuomenės reikalauja darbo jėgos su pažangiu simboli- 
niu mąstymu. Tokiai darbo jėgai turi būti akimirksniu laisvai prieina- 
ma įvairiausia informacija, kurios, kaip anksčau buvo manoma, darbo 
našumui nereikėjo. Reikia darbuotojų, kurie gali greitai prisitaikyti 
prie darbo metodų, jo organizavimo ir net kasdienio gyvenimo pasi- 
keitimų, netgi juos numatyti. 

Geriausi darbuotojai yra išsilavinę, pasirengę naujoms idėjoms ir 
madoms, žinantys klientų norus, ekonominius bei politinius pokyčius, 
konkuretų galimybes, kultūrinius pokyčius ir daug kitų dalykų, ku- 
riuos anksčiau laikė tik vadovaujančiojo elito prerogatyvomis. 

Tokia plati eruducija įgyjama ne klasėse ar iš techninių instrukcijų, 
o nuolat sekant per TV plūstančias naujienas, skaitant laikraščius, Žur- 
nalus ir klausantis radijo. Netiesiogiai ji įgyjama ir per „pramogas“, 
daugelis kurių savaime pateikia daug Žinių apie naujus gyvenimo bū- 
dus, Žmonių tarpusavio santykius, socialines problemas ir net užsie- 
nio šalių papročius bei rinkas. 

Kai kurios pramogų programos, tokios kaip Murphy Brown, kurio- 
je dalyvauja žvaigždė aktorė Candice Bergen, sąmoningai dramatina 
ir paverčia komedija naujausias Žinias. Bet net ir tokiu atveju televizi- 
jos pramogų laidose dažnai nejučia pateikiami tikrovės įvaizdžiai. 

Tiesa, kad televizijos pramoginė laida - siužetas ir pagrindinių vei- 
kėjų elgesys — sąmoningai piešia klaidingą socialinės tikrovės paveikslą. 
Tačiau visose televizijos programose bei komercinėse laidose, taip pat 
filmuose esama papildomo sluoksnio, kurį galėtume pavadinti „nety- 
činiu turiniu“. 

"Tai ir fono detalės - gamtovaizdis, automobiliai, gatvių vaizdeliai, 
architektūra, telefonai, autoatsakikliai, taip pat nežymiai dėmesį atkrei- 
piantis elgesys, pavyzdžiui, kliento ir padavėjos kivirčas, vykstantis he- 

rojui sėdantis prie baro pietauti. Priešingai nei sąmoningai pateikiamas 
turinys, šis netyčinis turinys dažnai pateikia tikslų kasdienybės paveiks- 
14. Maža to, net prasčiausios pramoginės laidos apie policininkus at- 
skleidžia, kokios yra mados, polinkiai, vyraujantis požiūris į seksą, reli- 
giją, pinigus ir politiką. 

Visa tai neprasprūsta žiūrovams pro akis ir nepamirštama. Tai kaupia- 
Si proto kamputyje kaip dalis žiūrovo Žinių apie pasaulį banko. Ar žinios 
geros, ar blogos, jos daro įtaką toms prielaidoms, su kuriomis žmogus 
ateina į savo darbovietę. (Keista, tačiau darbininko turimas pasaulio įvaiz- 
dis, kuris padeda kelti darbo našumą, kuriamas laisvalaikio valandomis.) 
Dėl šios priežasties „paprasta pramoga“ liaunasi būti „paprasta“. 

Trumpai tariant, naujoji ekonomika glaudžiai susijusi ne tik su for- 
maliomis žiniomis, techniniais įgūdžiais, bet ir su populiariąja kultūra 
bei besiplečiančia vaizdinės informacijos rinka. Ši kunkuliuojanti rin- 
ka ne tik auga, bet ir nuolat keičia struktūrą. Kinta ir jos kategorijos. 
Gerai ar blogai, bet senosios ribos tarp pramogų verslo ir politikos, 
darbo ir poilsio, Žinių ir pramogos griūva, ir mus užklumpa sutrupėju- 
sių kaleidoskopinių vaizdinių uraganas. 


Atsiradusi galimybė rinktis 


Didžiausi vaizdinių kūrėjai dar neseniai buvo tik didžiosios transliuo- 
jančios kompanijos. Šiandien Jungtinėse Valstijose, kur masiškumo 
griūtis pasiekė aukščiausią lygį, jų galia menkėja. Ten, kur kadaise fak- 
tiškai vienišos dunksojo ABC, NBC ir CBS, šiandien yra septyniasde- 
šimt dvi įvairiausio pobūdžio nacionalinės tarnybos, o dar daugiau jų 
steigiasi. Hollywood Reporter teigia, kad „naujoji informacinių tinklų 
niša yra didžiosios kabelinės naujienos“. Netrukus atsiras komedijos, 
vartotojų ir verslininkų naujienų bei mokslinės fantastikos tinklai. Be 
to, Pirmasis kanalas transliuoja programas į mokyklų klases, o Nacio- 
nalinė koledžų televizija naudojasi palydovu specialioms programoms, 
skirtoms universitetų studentams. 

1970 m. Ateities sukrėtimas rašė, kad „elektroninio vaizdo įrašymo 
išradimas, kabelinės televizijos paplitimas, galimybė transliuoti tiesiai iš 
palydovo... viskas liudija nepaprastą programų įvairovės padidėjimą“. 

Šiandien kabelinę televiziją gali žiūrėti 57 procentai amerikiečių 
šeimų ir planuojama, kad per dešimtmetį šis skaičius padidės iki 67 
procentų. Vidutinis kabelinės televizijos vartotojas gali rinktis dau- 
giau kaip iš dvidešimt septynių kanalų, o netrukus galės - iš penkias- 
dešimties. Tokio nedidelio miestelio kaip Ročesteris Minesotos valsti- 
j0je gyventojai gali rinktis programas iš daugiau kaip keturiasdešim- 
ties kanalų, siūlančių įvairias programas nuo Juodojo pramogų kanalo 
ir programų ispanų kalba iki specialiųjų medicininių programų, skirtų 
medikų bendruomenei, susijusiai su garsiąja Majo klinika. 

Kabelis pirmasis pradėjo skaldyti žiūrovus į frakcijas. Vaizdo kase- 
tės ir tiesioginė palydovinė transliacija (ne tik į kabelines TV stotis, 
bet ir tiesiai į namus) dar smulkiau skaldo į frakcijas. Vaizdo kasetėse 
žiūrovai gali rinktis tūkstančius filmų ir programų. O neseniai ketu- 
rios didelės bendrovės susivienijusios pasiūlė JAV vartotojams 108 
kanalus standartinių ir gero vaizdo kanalų, jos perduoda signalus iš 
vieno galingiausių pasaulyje komercinių palydovų į „servetėlės dydžio“ 
lėkštes gyventojų namuose. 

Negana to, skaičius stočių, veikiančių nepriklausomai nuo trijų di- 
džiųjų bendrovių, nuo 1970 m. padidėjo keturis kartus. Daugelis jų 
susijungė į sindikatus ar laikinas grupes, kurios konkuruoja su ketu- 
riais didžiausiais programų transliuotojais. Pasak Newsweek, šių de- 
masifikuojamųjų jėgų įtaka didžiausioms, kadaise galingoms bendro- 
vėms buvo beveik „katastrofiška “. 

Robertas Igeris, ABC pramogų padalinio vadovas, teigia, kad „vi- 
są šį reiškinį geriausiai apibūdina žodžiai „pasirinkimas“ ir „pasirinki- 
mo galimybė“. To žmonės neturėjo 1980 m. Šiandien jie tai turi“. Ta- 
čiau būtent tam ir bandė užkirsti kelią didžiausios bendrovės. Mat 
CBS, ABC ir NBC buvo Antrosios bangos garo katilų epochos ben- 
drovės, pripratusios dirbti su masėmis, o ne su nevienalytėmis smul- 
kiomis rinkomis, ir jos sunkiai prisiderina prie Trečiosios bangos eko- 
nomikos, kaip tai daro General Motors ir Exxon. Bandymas pataisyti 
padėtį buvo NBC sprendimas prisijungti prie tiesioginio palydovinio 
transliavimo. 

Paklaustas, kas atsitiks Didžiajai trijulei, Al Burtonas, žinomas ne- 
priklausomas TV prodiuseris, sako: „Kadaise buvo tik trys pagrindi- 
nės radijo stotys. Šiandien niekas jų neprisimena.“ 

Būsimoji Eurovizija 


Nors žiniasklaidos demasifikavimas pirmiausiai prasidėjo Jungtinėse 
Valstijose, dabar jas vejasi ir Europa. 

Jungtinėse Valstijose transliavimas buvo privačiose rankose, o dau- 
gelyje Europos šalių radijas, o ypač televizija daug metų priklausė vy- 
riausybėms arba buvo finansuojami iš klausytojų ir žiūrovų renkamų 
mokesčių. Europiečiai turėjo mažesnį programų pasirinkimą net už 
tą, kurį turėjo amerikiečiai, kai vyravo didžiosios bendrovės. 

Nūdienos pokyčiai tiesiog nuostabūs. Dabar Europoje yra per pen- 
kiasdešimt palydovinės televizijos stočių. British Satellite Broadcasting 
(BSB) planuoja steigti penkias tiesioginio transliavimo per palydovus 
stotis, o Sky Television, BSB konkurentė, ketina steigti šešias stotis. 

Sky ir BSB žiauriai grumiasi, grasindamos sužlugdyti viena kitą, 
leisdamos didelius pinigus be jokios perspektyvos greitai juos susigrą- 
žinti. Abiejų akys įsmeigtos į aukso puodą, kuris jų laukia, jei bent iš 
dalies pasitvirtins Saatchi x Saatchi, didžiausios privačios britų re- 
klamos agentūros skaičiavimai. Pasak Saatchi, po dešimtmečio dau- 
giau kaip pusė britų šeimų turės įrangą, leidžiančią tiesiogiai priimti 
palydovinės TV laidas, ir palydovinę TV parems maždaug 1,3 milijar- 
do JAV dolerių, gaunamų už reklamą. Nors iš pradžių viskas vyko 
lėtai, dabar namų „lėkštės“ parduodamos daug greičiau, jų jau par- 
duota per 700 000. 

Britų Žiūrovai, kurie šalyje turėjo tenkintis dviem BBC kanalais ir 
kurie ketvirtąjį kanalą gavo tik 1982 m., netrukus gali turėti apie pen- 
kiolika palydovinės televizijos kanalų. 

Prancūzija staigia politine akcija sugriovė savo monopolį televizijai 
1986 m., kai pasirodė La Cing (Penktasis kanalas), per kurio pompas- 
tišką atidarymą juostelę perkirpo garsus aktorius ir dainininkas Char- 
les'as Aznavouras. Per trumpą laiką Prancūzija, turėjusi tris vyriausy- 
bines TV, tapo šalimi su šešiomis televizijos bendrovėmis, iš kurių ke- 
turios privačios. Mokamųjų TV kanalų, tokių kaip Canal Plus Pran- 
cūzijoje, jau atsiranda Šveicarijoje ir pietinėse Europos valstybėse. 

Italijoje RAI, valstybinė radijo ir televizijos korporacija, dabar turi 
konkuruoti bent su keturiomis bendrovėmis. Romai priklauso gal dvi- 
dešimt penki procentai televizijos kanalų. 

Vakarų Vokietija prisijungė du naujus komercinius kanalus ir nuo 
1985 m., kai skambant Dvoržako „Naujojo pasaulio simfonijai“ gimė 
pirmasis privatus kabelinės televizijos kanalas, sparčiai plečia kabeli- 
nę televiziją. Šiandien kabelinę televiziją žiūri 6 milijonai Vakarų Vo- 
kietijos šeimų. Ispanija, nenorėdama atsilikti, įjungia tris naujus pri- 
vačius transliavimo tinklus, konkuruosiančius su valstybinėmis tran- 
sliavimo bendrovėmis. 

Situacija keičiasi taip sparčiai, kad šie duomenys gali būti pasenę, 
kai knyga išvys pasaulį. Ir niekas tikrai nežino, kiek dar naujų kanalų 
atsiras Europoje per trejus artimiausius metus - jų skaičius gali padvi- 
gubėti arba net patrigubėti. Ir čia nekalbama apie televizijos ir radijo 
paslaugų sprogimo bangą, kuri greičiausiai nusiris per komunistinės 
vyriausybes nusimetusias Rytų Europos šalis. Čia daugybė radijo ir 
televizijos stočių dygs kaip grybai po lietaus. 

O Japonija, pirmoji sukūrusi gero vaizdo televiziją, kol kas daug 
lėčiau plečia kabelinės ir kitokios televizijos tinklus. Bet jei istorinis 
precedentas teisingas, kai Japonija nuspręs tai daryti, darbas virs mil- 
žinišku greičiu. 

Vyksta du iš pažiūros vienas kitam prieštaraujantys dalykai. Finan- 
siniu lygiu - konsolidavimasis. Paprastu lygiu - tai, ką Žiūrovas mato: 
svaiginamai auganti naujų kanalų ir žiniasklaidos priemonių įvairovė. 


Globalus pardavimas 


Pasaulinė vaizdo rinka privertė kai kurias bendroves, tarp jų ir Žiniask- 
laidos, padaryti vieną paprastą ir tiesioginę išvadą. Atėjo laikas „glo- 
balizuoti“; tai reiškia, jog dabar visame pasaulyje bus daroma tai, kas 
pavyko atskirose šalyse. 

Ši tiesmuka strategija pasirodė neveiksminga. 

Pažangus gerovės kūrimo būdas reiškia ir didelės dalies gamybos 
globalizavimą, ir lygiagrečiai globalių prekių platinimo priemonių kū- 
rimą. Taigi, kai gamybos ir platinimo korporacijos pradėjo kurti tarp- 
tautinius aljansus bei žengti per valstybių sienas, joms iš paskos sekė 
ir reklamos bendrovės. Pavyzdžiui, britų WPP, pasinaudojusi žemu 
dolerio kursu, prarijo ir J. Walter Thompson, ir Ogilvy « Mather, dvi 

amerikiečių bendroves, kurios savaime buvo nemažos. Stengdamasi 
tapti didžiausia pasaulio bendrove, Saatchi « Saatchi, be kitų įmonių, 
įsiurbė ir Compton Advertising, ir Dancer Fitzgerald Sample. 

Teoriškai transnacionalinės reklamos agentūros turėtų turėti gali- 
mybę be didelių pastangų platinti standartizuotą reklamą iš transna- 
cionalinių korporacijų į transnacionalines žiniasklaidos priemones. Tie 
patys reklaminiai siužetai būtų verčiami į daugelį kalbų. Puiku! Dides- 
ni pinigai agentūrai. 

„Visuotinio pardavimo“ teorijos loginius pagrindus iš dalies išdėstė 
rinkodaros įžymybė Theodore'as Levittas iš Harvardo, kuris teigė, kad 
„pasaulio reikmės ir troškimai negrįžtamai suvienodėjo““. Ir jau šventė 
„globalaus“ produkto atėjimą, turėdamas omenyje, jog tas pats produk- 
tas, remiamas tos pačios reklamos, anksčiau parduotas tik vienoje šalyje, 
dabar gali būti parduodamas visame pasaulyje. Tas pats industrializuotas 
standartizavimas, vykęs nacionaliniu lygiu, dabar vyks ir globaliu lygiu. 

Šios globalaus pardavimo teorijos klaida yra ta, kad neatsižvelgia- 
ma į skirtumą tarp pasaulio regionų ir rinkų. Kai kurios šalys tebėra 
prie rinkos ekonomikos slenksčio; kitos tebegyvena masinės rinkos 
sąlygomis, o trečios jau patiria demasifikavimą, būdingą pažangiai eko- 
nominei sistemai. Pastarosiose šalyse vartotojai reikalauja didesnio pro- 
duktų individualizavimo bei pritaikymo jų reikmėms ir sąmoningai at- 
meta tam tikrą dalį vienarūšių prekių bei paslaugų. Ta pati rinkodara 
ir tokia pati reklama vargu ar visur tinka. 

Levitto teorija, be to, visiškai neįvertina poveikio, kurį ekonominei 
situacijai daro kultūriniai pasirinkimai ir orientacija tais laikais, kai 
kultūros reikšmė ne mažėja, o didėja. 1988 m. komercinio banko Hil! 
Samuel, priklausančio Britanijos pramonininkų konfederacijai, atlik- 
tas tyrimas rodo, kad net į suvienytą Europą negalima žiūrėti kaip į 
vienalytį organizmą. Pasak tyrimo duomenų, prancūzų šeimininkės mie- 
liau renkasi skalbykles, kurios pakraunamos iš viršaus, o britėms la- 
biau patinka atidaromos šone. Vokiečiai mano, kad sumažėjus kraujo 
spaudimui reikia intensyviai gydytis, o britų daktarai mano kitaip. Pran- 
cūzai, anot Hill Samuel tyrimų, nerimauja dėl „širdies veiklos ir virš- 
kinimo sutrikimo, vadinamo „spazmotfilija“, o Jungtinės Karalystės me- 
dikai jį nė neįtaria esant“. Ar požiūris į maistą, grožį, darbą, laisvalai- 
kį, meilę — ir politiką - mažiau skiriasi? 


377 


Valdžių kaita 


Iš tikrųjų ši supaprastinta „globalaus pardavimo“ teorija atvedė prie 
katastrofos įmones, kurios ja vadovavosi. The Wall Street Journal dide- 
liame straipsnyje pirmajame puslapyje aprašė šią teoriją kaip brangiai 
kainuojantį fiasko. Laikraštis smulkiai papasakojo apie Parker Pen ago- 
niją, kai įmonė pabandė vadovautis šia formule. (Ji patyrė didžiulių 
nuostolių, turėjo atleisti daug atsakingų darbuotojų ir galų gale buvo 
priversta parduoti parkerių gamybos atšaką.) Kai buvo pabandyta par- 
duoti Erno Laszlo odos priežiūros priemonę ir šviesiaodžiams austra- 
lams, ir tamsaus gymio italams, sumanymas, suprantama, žlugo. Net 
Mcdonald's, kaip paaiškėjo, atsižvelgia į nacionalinius skirtumus ir 
siūlo vokiečiams alų, prancūzams vyną, 0 vienu metu australams gamino 
net avienos troškinį. Filipinuose bendrovė pardavinėja makspagečius. 
Jei toks požiūris tinka vartojamosioms prekėms, ar jis mažiau tinka 
kultūrai ir politinei ideologijai? Ar globali žiniasklaida tikrai ištrina 
skirtumus tarp tautų? 

Iš tikrųjų su nedidelėmis išimtimis kultūros - kaip ir prekės - dema- 
sifikuojamos. Ir šį procesą greitina žiniasklaidos daugialypiškumas. Tad 
politinių kandidatų rinkodaroje bus susidurta ne su vienove, o su didele 
įvairove. Jei prekės, bandančios užkariauti pasaulį, su retomis išimtimis 
patiria nesėkmę, kodėl turėtų pasisekti politikams ir politikai? 

Užuot vienodinusi planetą, kaip tai darė Antrosios bangos žinia- 
sklaida, naujoji globalios žiniasklaidos sistema turėtų dar padidinti mar- 
gumą. Tad globalinimas nereiškia vienodinimo. Užuot išvydę vieną pa- 
saulio kaimą, kurį pranašavo neseniai miręs žiniasklaidos teoretikas 
kanadietis Marshallas McLuhanas, mes greičiau išvysime daugybę skir- 
tingų pasaulio kaimų - visus juos sies vieninga žiniasklaidos sistema ir 
visi stengsis išlaikyti ir sustiprinti savo kultūrinį, etninį, nacionalinį ar 
politinį išskirtinumą. 


Naujieji baronai 
Žiniasklaidos globalinimas, reikalingas naujajai ekonomikai, sparčiai 
žengia į priekį. 


Kai Japonijos Sony už 5 milijardus dolerių nusipirko Columbia Pic- 
tures Entertainment ir įsigijo didžiausią Holivudo filmų filmoteką, ku- 

rioje yra tokie filmai kaip On the Waterfront, Lawrence of Arabia ir 
Kramer vs. Kramer, kartu su 220 kino teatrų ir 23 000 TV laidų, buvo 
sudrebinta visa pramogų industrija. Sony rengiasi išmesti į rinką daug 
8 mm vaizdo grotuvų bei vaizdo magnetofonų ir nori, kad greta tech- 
nikos būtų parduodama ir tai, ką galima žiūrėti. Tačiau šis sandoris 
yra tik vienas iš daugelio, kurie keičia vaizdinių pramogų pramonės 
struktūrą. 

Fujisankei Communications Group nusipirko Virgin music, britų 
TV South - MTM Enterprises, YV bendrovę, kurią įkūrė Mary [Vler 
Moore. Vokietijos Bertelsmann Group, viena iš didžiausių žiniasklai- 
dos bendrovių, turi nuosavybės daugiau kaip dvidešimtyje šalių. Ru- 
perto Murdocho rankos siekia per tris žemynus ir apima laikraščius 
bei žurnalus, knygų leidybą, kino bendroves ir TV tinklą Jungtinėse 
Valstijose. 

Vienas šalutinis visos šios veiklos poveikis yra spalvingų vietos Ži- 
niasklaidos baronų, tarp kurių pionieriumi vadintinas australų kilmės 
amerikietis Rupertas Murdochas, iškilimas. 

Kaltinamas (kartais neteisingai) tuo, kad suprastina jam piiklau- 
sančius laikraščius, griežtai smerkia profsąjungas, garsėja kaip negai- 
lestingas konkurentas, jis, be to, yra šviesaus proto strategas, kuris 
nuolat studijuoja visas naujas technologijas. Be laikraščių, kurie jam 
priklauso arba kuriuos jis kontroliuoja Australijoje, Jungtinėse Valsti- 
jose ir Didžiojoje Britanijoje, jis kruopščiai kuria vertikaliai integruo- 
tą globalią žiniasklaidos imperiją. 

Jam priklauso didelė dalis 20:/h Century-Fox Broadcasting, kuri tu- 
ri teises į tūkstančius valandų filmams ir TV programoms. Jungtinėse 
Valstijose jo nuosavybė - Fox TV Network ir žurnalas TV Guide. Euro- 
poje jis pirmasis pradėjo palydovinę televiziją, ir dabar jam priklauso 
90) procentų Sky Channel akcijų, sporto naujienų kanalas ir dvidešimt 
keturias valandas veikiantis naujienų kanalas, kuris dalį medžiagos ima 
iš jam priklausančių Londono laikraščių The Times ir The Sunday 1i- 
mes. Be viso šito, jo nuosavybė - pusė bendrosios įmonės Amstrad, 
britų įmonės, kuriančios pigią palydovinės TV priėmimo įrangą, skir- 
tą individualiems namams. 

Ar ši vertikalioji integracija galų gale atves prie trokštamos „siner- 
gijos“, dar bus matyti. Kitos pramonės šakos, kaip jau matėme, tolsta 

nuo vertikaliosios integracijos. Tačiau nors ir kuo viskas baigtųsi — 
pergale ar pralaimėjimu - Murdochas jau suteikė daug energijos visai 
leidybos ir transliavimo pramonei. 

Britanijoje Robertas Maxwellas, vadinamas žmogumi buldozeriu — 
kartais už akių vadinamas Strapaliojančiu čeku, Juoduoju uraganu ar- 
ba Kapitonu Bobu, - pradėjo verslą kelių nedidelių akademinių žur- 
nalų leidyba. Gimęs Čekoslovakijoje, Maxwellas per Antrąjį pasaulinį 
karą buvo Didžiosios Britanijos armijos karininkas, vėliau išrinktas 
Parlamento nariu. 

Iš savo mažytės mokslinės leidybinės bazės jis sukūrė imperiją, ku- 
rią sudaro daugelis televizijų, tarp jų TF1 Prancūzijoje, Canal 10 Is- 
panijoje, Central Television Britanijoje, kino filmų kanalas ir MTV ka- 
nalas. Plati jo veikla aprėpia žurnalus, laikraščius ir Macmillan knygų 
leidybos įmonę Jungtinėse Valstijose. 

Kaip visiška priešingybė Maxwellui ir Turneriui, Reinhardas Moh- 
nas yra kuklus filosofiškos prigimties žmogus, įdėmiai apsvarstantis 
visas idėjas apie vadybą, darbuotojų dalyvavimą gamyboje bei darbda- 
vio socialinius įsipareigojimus. 

Vokiečių karo belaisviui per Antrąjį pasaulinį karą Konkordijoje, 
Kanzaso valstijoje, didelį įspūdį padarė amerikiečių demokratija ir, be 
kitų dalykų, „Mėnesio knygos klubas“. Jis grįžo į gimtąjį Geterslo mies- 
telį, paveldėjo šeimos Biblijos leidyklėlę ir ėmėsi kurti Bertelsmann 
Group žiniasklaidos galiūną. Be knygų ir plokštelių klubų Vokietijoje, 
Ispanijoje, Brazilijoje ir Jungtinėse Valstijose, Bertelsmann priklauso 
Bantam Doubleday Dell Publishing Group Jungtinėse Valstijose, Pla- 
za yJanes knygų leidybos įmonė Ispanijoje, taip pat trisdešimt septyni 
žurnalai penkiose šalyse ir tokios įrašų bendrovės kaip RCA/Ariola, 
nemažai radijo bei televizijos stočių. 

O Italijoje Silvio Berlusconis, kurio TV stotims priklauso 60 pro- 
centų iš reklamos gaunamo pelno, persikėlė ir į Prancūziją, kur įsigijo 
dalį La Ciną, ir į Maskvą, kuri jį padarė išskirtiniu Sovietų Sąjungos 
reklamuotoju Europoje. Berlusconis jau žvalgosi į Jugoslaviją, Ispani- 
ją ir Tunisą. 

Finansinės valdžios skverbimasis į žiniasklaidą visada susijęs su dide- 
liais prieštaravimais. Šiandien nerimą kelia žiniasklaidos imperijų dy- 
dis. Pavojus iškilo įsigalėjusios žiniasklaidos tinklams ir kitoms prie- 
monėms. Be to, finansinės kontrolės susitelkimas murdochų ir berlus- 
konių rankose nenorom verčia prisiminti didžiuosius praeities spau- 
dos lordus, tokius kaip Williamas Randolphas Hearstas Jungtinėse 
Valstijose arba lordas Northcliffe'as Britanijoje - žmones, kurių poli- 
tinė įtaka buvo milžiniška ir kuria jokiu būdu nesižavėjo visi. 

Labiausiai ir garsiausiai šiandien kritikuojama tai, kad naujoji glo- 
bali žiniasklaida suvienodins pasaulį. Tačiau „globalios rinkodaros“ 
teorijos žlugimas rodo, jog tokia baimė perdėta. 

Žiniasklaida kėlė didžiausią suvienodinimo pavojų, kai dar tebuvo 
keli kanalai, kelios žiniasklaidos priemonės, ir todėl pasirinkimo pa- 
siūla buvo nedidelė. Ateityje įsivyraus priešinga padėtis. Nors kiek- 
vienos atskiros programos turinys gali būti geras arba blogas, svar- 
biausias naujas jų visų „turinys“ bus pati įvairovė. Perėjimas nuo nedi- 
delio pasirinkimo prie plataus žiniasklaidinės terpės pasirinkimo turi 
ne tik kultūrinę, bet ir politinę potekstę. 

Pažangios technologijos kraštų vyriausybės ateityje susidurs su dau- 
gialype, konfliktuojančia, klientams pritaikyta komercine, kultūrine ir 
politine informacija, bombarduojančia gyventojus, o ne su vieninteliu 
pranešimu, unisonu kartojamu didžiaisiais žiniasklaidos milžinų ka- 
nalais. Senoji „masių mobilizacijos politika“ ir „savitarpio supratimo 
kūrimas“ bus daug sunkesni naujojoje žiniasklaidos terpėje. 

Padidėjęs žiniasklaidos šaltinių pasirinkimas jau yra savaime de- 
mokratiškas. 

Antroji nusiskundimų didžiaisiais žiniasklaidos baronais banga susi- 
jusi su politinėmis jų pažiūromis. Murdochas kaltinamas pernelyg dide- 
liu konservatyvumu. Maxwellas per daug artimas britų Leiboristų parti- 
jai. Turneris - nenuspėjamas vėjavaikis. Jis pardavė savo sielą Prancūzi- 
jos prezidentui Mitterandui, o šis miega dar su kažkuo kitu. Jei visi šie 
kaltinimai būtų teisingi, netrukus tie baronai sunaikintų vienas kitą. 

Daug svarbesnis už jų asmenines politines pažiūras ir prieraišumą 
dalykas yra bendri jų interesai. Aišku, visi jie yra kapitalistai, veikian- 

tys kapitalistinėje terpėje. Todėl galime manyti, kad jiems labiausiai 
rūpi paskutinė lentelėje pelno eilutė, o ne kokia nors politinė linija. 

Kalbant apie šiuos žiniasklaidos lordus, svarbu ne tai, ar jie remia 
kairiojo, ar dešiniojo sparno politikus ir politiką. Daug svarbesnis yra 
jų rėmimas - reiškiamas labiau veiksmais negu žodžiais - globalizmo 
ideologijos. Globalizmas, arba bent jau supranacionalizmas, yra natū- 
rali naujosios ekonomikos išraiška, kuri turi kirsti valstybines sienas, 
ir naujieji žiniasklaidos magnatai asmeniškai suinteresuoti skleisti šią 
ideologiją. 

Tačiau šie asmeniniai interesai kertasi su kitais. Nes jeigu jų televi- 
zijos ir radijo stotys, laikraščiai ir žurnalai nori būti pelningi, jiems 
teks demasifikuotis - o tai reiškia, kad teks ieškoti naujų nišų, tran- 
sliuoti specialiąsias laidas, atsižvelgti į nedidelių bendruomenių inte- 
resus. Žinomas šūkis „Galvok globaliai, o veik lokaliai“ puikiai apibū- 
dina naująsias žiniasklaidos gaires. 

Tačiau tai, kad egzistuoja galingos žiniasklaidos komunikacijos, ge- 
bančios kirsti valstybines sienas, reiškia, jog spartės valdžių kaita tarp 
nacionalinių politinių lyderių ir pasaulinės bendruomenės. Tad net ir 
nesąmoningai veikdami naujieji žiniasklaidos baronai drastiškai keičia 
„globalios nuomonės“ pasaulyje vaidmenį. 

Lygiai kaip praėjusio šimtmečio nacionaliniai lyderiai buvo priversti 
teisintis nacionalinei „viešajai nuomonei“, rytdienos nacionaliniai ly- 
deriai susidurs su daug griežtesne „globalia nuomone“. Ir lygiai kaip 
Benjamino Day'aus, Henry'io Hetheringtono ar Ėmile'io de Girardi- 
no veikla leido skurdesniems gyventojų sluoksniams dalyvauti politi- 
niame šalies gyvenime, taip ir nūdienių žiniasklaidos baronų veikla 
leis naujiems milijonams prisidėti darant pasaulinius sprendimus. 

Šiandien valstybės šaiposi iš globalios nuomonės, per daug nesijau- 
dindamos dėl padarinių. Pasaulio nuomonė neišgelbėjo Aušvico aukų, 
Kambodžos gyventojų arba - tai buvo neseniai — laivais bėgančių skurdo 
tuojančių studentų Pekine. 

"Tačiau pasaulinė nuomonė kartais sulaikydavo žudikiškų režimų 
ranką. Žmogaus teisių istorijoje galybė pavyzdžių, kai pasaulio nuo- 
monė užkirto kelią vietinių politinių kalinių kankinimams bei žudy- 
mams. Vargu ar Anatolijus Ščeranskis būtų išgyvenęs sovietų lage- 

riuose, jei išorinis pasaulis nebūtų daręs Maskvai spaudimo išlaisvinti 
jį. Andrejui Sacharovui galimybių likti gyvam padaugėjo, kai jam buvo 
skirta Nobelio premija ir jo vardas dėl nuolatinio pasaulio žiniasklai- 
dos dėmesio ėmė skambėti visų lūpose. 

Globali Žiniasklaidos sistema neprivers tautų elgtis taip, kaip elgia- 
si skautai. Bet ji kelia kainą, kurią reikia mokėti nusprendus nepaisyti 
pasaulio nuomonės. Pasaulyje, kurį sukurs žiniasklaidos baronai, žo- 
džiai, pašaliečio pasakyti apie šalį, dabar turės didesnį svorį negu kada 
nors anksčiau. 

Be abejonės, vyriausybės išgalvos įmantresnių būdų meluoti, kad 
galėtų racionaliai paaiškinti savanaudiškus savo tikslus ir manipuliuo- 
ti vis labiau sisteminama žiniasklaida. Jos, be to, dės daugiau propa- 
gandinių pastangų siekdamos pagerinti savo įvaizdį pasaulyje. Tačiau 
žlugus tokioms pastangoms, jos gali sulaukti ekonominių nuobaudų 
už elgesį, į Kurį visas pasaulis žiūri suraukęs antakius. 

Pietų Afrika gali neigti, kad sankcijos pakenkė jos ekonomikai ar- 
ba kadjos, kaip atstumtosios šalies, įvaizdis sudavė ekonominį smūgį. 
Tačiau aukštieji valdininkai Žino visą tiesą. Pasaulio nuomonė paren- 
gia dirvą globaliems veiksmams. 

Net jei pasipiktinęs pasaulis neuždeda formalių prekybinių sankci- 
jų niekšiškam režimui, tokios tarptautinės agentūros kaip Pasaulio ban- 
kas gali atmesti jų maldavimus suteikti milijonines paskolas. Privatūs 
bankai gali nusisukti, o investuotojai ir turistai važiuos kitur. Net toms 
bendrovėms ir šalims, kurios vis dėlto ryšis dirbti su atstumtąja valsty- 
be, derybos seksis daug sunkiau, negu vyktų normaliomis sąlygomis. 
Pasaulio nuomonė irgi turi poveikį deryboms. 

Maža to, pasaulio nuomonės svarbai augant, o kartu plintant siste- 
minei žiniasklaidai, įžvalgūs politikai naudosis ja kaip netradiciniu gin- 
klu. Ja bus naudojamasi ne tik kai kuriems politiniams kaliniams gel- 
bėti arba neatidėliotinai pagalbai į nelaimės ištiktus rajonus siųsti, bet 
ir mus išgelbėti bent jau nuo kai kurių ekologinių katastrofų, gresian- 
čių kraujuojančiai planetai. 

Kai Baku mieste armėnus užpuola azerbaidžaniečiai, Los Andželo 
armėnai akimirksniu sužino ir pradeda organizuoti politinę akciją. Kai 
jėzuitus El Salvadore žudo mirties batalionas, apie tai pranešama vi- 
sam pasauliui. Kai Pietų Afrikoje į kalėjimą pasodinamas profsąjungų 

lyderis, to nepavyksta nuslėpti. Svarbiausias naujosios žiniasklaidos 
tikslas —- gauti pelno, bet ji taip pat pažadina politiniams veiksmams 
tarptautinę bendruomenę, veikdama per neapsakomą daugybę savo 
komandų. 

Tad visai netyčia Murdochas ir Maxwellas, Turneris ir Mohnas, Ber- 
lusconi's ir kiti naujosios žiniasklaidos magnatai kuria naują galingą 
įrankį ir atiduoda jį į pasaulio bendruomenės rankas. 

Bet tai tik plonas paviršėlis viso to, kas vyksta. Kaip pamatysime 
toliau, naujoji globali žiniasklaidos sistema tampa, tiesą sakant, svar- 
biausiu revoliucijų įrankiu sparčiai besikeičiančiame nūdienos pa- 
saulyje. 

1988 m. birželio 30 d. Viktorvilyje (Kalifornija), netoli Los Andželo, 
Policijos departamentas gavo skundą. Penki meksikiečiai per vakarėlį, 
kuris truko po dvyliktos valandos, garsiai leido muziką, gėrė alų ir 
nuraminti vyrus, į darbą buvo paleisti kumščiai ir guminės lazdos. Vargu 
ar šerifo vyrams šis įvykis buvo kuo nors ypatingas. Išskyrus vieną 
dalyką. 

Kol policininkai stengėsi numalšinti penketuką guminėmis lazdo- 
mis ir elektros šoku, netoliese gyvenantis kaimynas niekam nematant 
iškišo pro langą vaizdo kamerą. 

Kai ši keturių minučių vaizdajuostė buvo parodyta miestelio lotynų 
amerikiečių bendruomenei, netrukus kilo žmonių pasipiktinimas dėl 
tariamo policijos brutalumo. Prasidėjo protestai dėl pilietinių teisių 
pažeidimo, paskui ieškiniai šerifo padėjėjams, kurie buvo apkaltinti 
savo įgaliojimų viršijimu. Armando Navarro, vykdomasis Socialinio 
teisingumo instituto direktorius, sakė: „Aš dvidešimt vienerius metus 
dalyvavau bendruomenės veikloje, bet niekada nesu regėjęs taip pui- 
kiai gyvomis spalvomis pademonstruotos prievartos.“ 

Kita vertus, policininkų advokatai tvirtino, kad vaizdajuostė neat- 
skleidė tiesos, nes joje nebuvo užfiksuota, kas įvyko prieš įjungiant 
vaizdo kamerą, o tuo metu, anot policininkų, jėga buvo pavartota prieš 
juos pačius. 

Šis atvejis dar labiau išgarsėjo po to, kai asmuo, kuris visa tai nufilma- 
vo, dingo ir kai Meksikos konsulato atstovas Los Andželo teismo salėje 
ėmė kelti į aikštę bylą kaip įrodymą, kad Jungtinėse Amerikos Valstijose 
meksikiečiai diskriminuojami. Galų gale federalinis teismas paskelbė še- 
rifo padėjėjams nuosprendį ir priteisė meksikiečiams milijoną dolerių. 

Vargu ar revoliucionieriai, kurie 1989 m. nuvertė komunistų vy- 
riausybę Čekoslovakijoje, kada nors buvo girdėję apie „Viktorvilio pen- 
ketuką“. Bet Prahos gatvėse studentai įrengė televizijos ekranus ir de- 
monstravo vaizdajuostes, rodančias Čekijos valdžios, kuri stengėsi nu- 
malšinti gatvėse antivyriausybinius mitingus, žiaurumą. Be to, jie lei- 
do magnetofono įrašus su dramaturgo Vaclavo Havelo, buvusio politi- 
nio kalinio, tapusio prezidentu, kalbomis. Visur, net ir Taivane, politi- 
nė opozicija naudojosi vaizdo kameromis ir televizijos ekranais, kad 
atskleistų tai, ką jie vadino valdžios smurtu. 

Visame pasaulyje naujomis žiniasklaidos priemonėmis arba naujais 
senųjų žiniasklaidos priemonių naudojimo būdais siekiama patraukti 
atsakomybėn, o kartais ir nuversti valstybės valdžią. Solidarumo įkū- 
rėjo Lecho Valensos žodžiais, nusakančiais politinius perversmus Ry- 
tų Europoje, „šios reformos yra civilizacijos - kompiuterių, palydovi- 
nės televizijos (ir kitų išradimų), kurie supažindina su alternatyviais 
sprendimais, - rezultatas“. 


Mažas šlykštus žmogeliukas televizoriaus ekrane 


Visiškai aišku, kad per Rytų Europą 1989 m. nusiritusi revoliucijų 
banga buvo trijų susijusių jėgų padarinys: ilgalaikio socializmo nege- 
bėjimo užtikrinti tokią ekonominę gerovę, kokia buvo žadama; Sovie- 
tų Sąjungos pareiškimų, kad ji daugiau nepalaikys komunistinių vy- 
riausybių grasindama karinėmis intervencijomis; bei informacijos la- 
vinos, kuri užgriuvo komunistines valstybes, nepaisant visų jų cenzo- 
rių pastangų, ir kurią naujomis priemonėmis perdavinėjo žiniasklaida. 

Per ketvirtį Nicolae Ceausescu diktatūros amžiaus Rumunijoje bu- 
vo įvesta pati griežčiausia cenzūra, palyginti su visomis komunistinė- 
mis Rytų Europos valstybėmis, kontroliavusi viską, kas tik pasirody- 
davo spaudoje, o ypač - televizijoje. Pats Ceausescu buvo televizijos 

mėgėjas, ypač Kojak, pramoginės laidos apie amerikiečių policininkus 
su Telly'iu Savalas'u. Bet, kad ir koks aistringas žiūrovas Ceausescu 
buvo, jis neįstengė suvokti pasaulio ryšių priemonių revoliucijos ir už 
tai sumokėjo savo gyvybe per 1989 metų Kalėdas. 

Jei Ceausescu būtų patyrinėjęs naujosios pasaulinės žiniasklaidos 
vaidmenį, pavyzdžiui, nuverčiant Ferdinandą Marcosą Filipinuose, jis 
būtų supratęs, jog nebepakanka vietos žiniasklaidos kontrolės, kad 
išlaikytum Žmones nežinioje, ir jog vietos politiniai įvykiai vis didesnį 
vaidmenį vaidina pasaulio įvykių scenoje. 

„Filipinuose, - sako profesorius Williamas Adamsas, George'o Was- 
hingtono universiteto žiniasklaidos ekspertas, - buvo žengtas milži- 
niškas žingsnis naujos rūšies revoliucijos link — revoliucijos per ži- 
niasklaidą ir simbolius.“ 

Dėl istoriškai artimų Filipinų ir Jungtinių Valstijų ryšių bei dėl to, 
kad Filipinuose vis dar buvo JAV karinių bazių, ir Marcosas, ir pa- 
grindinė politinė jo opozicija prašėsi JAV paramos. Abi pusės stengė- 
si, kad užsienio žurnalistai papasakotų jų pusės istoriją. 

Kadangi opozicija reikalavo, Marcosas nenoriai sutiko 1986 m. su- 
rengti rinkimus. Rinkimų kampaniją labai plačiai nušvietė Amerikos 
televizijų reporteriai, sudominti nužudyto politinio veikėjo Cory Agui- 
no našlės, kovojusios su korumpuotu diktatoriumi, drama. 

Iš pradžių prezidentas Reaganas parėmė Marcosą. Bet kadangi JAV 
televizijos reportažai nenutrūko, amerikiečiai matė mielus, taikius vi- 
durinės klasės demonstrantus, priešpriešinamus Marcoso riaušinin- 
kams, ir Reagano pozicija pamažu ėmė keistis. The Washington Post 
televizijos kritikas rašė: „Sąjunga su tuo mažu šlykščiu žmogeliuku 
per televiziją neatrodė patraukli.“ 

Reaganas nusiuntė oficialią delegaciją dėl galimos korupcijos ir klas- 
tojimo į Manilą, kad ši stebėtų rinkimus. Senatoriaus Richardo Luga- 
ro vadovaujama delegacija rado daug įrodymų, kad būta ir vieno, ir 
kito, bei pateikė savo išvadas televizijos žiūrovams netgi prieš oficialią 
ataskaitą prezidentui. Jų pranešimai gerokai pakenkė Marcoso kam- 
panijai, o tai, ką amerikiečiai pamatė savo televizorių ekranuose, tuč- 
tuojau buvo išplatinta pačiuose Filipinuose. 

Televizijos transliacija paveikė Baltuosius rūmus, kurie pagaliau pa- 
rėmė Marcosui priešingą karinę frakciją, ir ši jėgos bei informacijos 

sąjunga nustūmė Marcosą nuo valdžios. Galų gale Marcosas buvo pri- 
verstas bėgti iš šalies, ir jam buvo leista apsigyventi Havajuose. 

"Tada vienas politikos analitikas pasakė: „Jei jis būtų vienas iš di- 
džiausių XX a. tironų, tai būtų išvaręs žiniasklaidą ir prasiskynęs sau 
kelią kulkosvaidžiais.“ 

Tačiau Ceausescu atveju teisingiau būtų buvę pasielgti priešingai. 
Jei jis būtų padaręs nuolaidų žiniasklaidai ir nebūtų leidęs šaudyti iš 
kulkosvaidžių, tikėtina, kad būtų likęs gyvas. Ankstesni komunistinių 
vyriausybių vertimai kitose Rytų Europos šalyse dramatiškąją 1989 
metų žiemą buvo taikūs. Tik Rumunijoje pokšėjo šūviai. 

Vienas iš paskutinių Rumunijos diktatoriaus veiksmų buvo įsaky- 
mas pradėti protestuotojų žudynes Timišoaros mieste. Kai rumunai 
išsiveržė į Bukarešto gatves, tarp kariuomenės ir išsigandusios Ceau- 
sescu apsaugos, Sekuritato, kilo kovos. Jos truko dienų dienas, Seku- 
ritatas kovojo netgi tada, kai Ceausescu bei jo žmona buvo atiduoti 
kariniam tribunolui ir šaulių būriui sušaudyti. 

Iki tol revoliucija telkėsi „Laisvosios Rumunijos televizijos“ 4 stu- 
dijoje. Netgi tada, kai snaiperiai ir specialieji būriai stengėsi atkovoti 
iš revoliucijos lyderių studiją, šie, kontroliuodami radijo bangas, vis 
rodė ir rodė diktatoriaus bei jo žmonos lavonus. Tik tada buvo liautasi 
lieti kraują. 

Netrukus po to The New York Times pareiškė, kad Ceausescu dik- 
tatorystę pakeitė „videokratija“. 

Financial Times, sekdamas komunistinių režimų vertimą visoje Rytų 
Europoje, džiūgavo: „Priemonė, kurią George'as Orwellas įsivaizda- 
vo kaip pavergimo įrankį, pasirodė esanti išlaisvinamoji; netgi Ceau- 
sescu negalėjo užrišti akių savo liaudžiai.“ 

Tačiau perdėtai domėdamiesi televizija, daugelis apžvalgininkų ne- 
pastebi bendresnių dalykų. Mat revoliucinga yra ne viena televizija, o 
bendra daugelio skirtingų technologijų sąveika. 

Milijonai kompiuterių, fakso aparatų, spausdintuvų ir kopijavimo 
aparatų, vaizdo magnetofonų, vaizdo kasečių, pažangių technologijų 
telefonų dabar sąveikauja vienas su kitu, todėl jų vaidmens negalima 
suvokti atskirai. Televizija - tik dalis didesnės sistemos, kuri tam tik- 
ruose taškuose kertasi su protingais elektroniniais tinklais, komerci- 
nėje ar finansinėje veikloje naudojamais, kad būtų galima keistis kom- 
piuteriniais duomenimis. 

Ši nauja lanksti žiniasklaidos sistema yra naujosios, žiniomis grįs- 
tos ekonomikos atsiradimo priežastis. Tai, kaip žmonija naudojasi vaiz- 
dais ir simboliais, rodo didžiulę pažangą. Nei viena didžiulio žiniatin- 
klio dalis nėra visiškai atkirsta nuo kitų. O tai savo ruožtu daro jį 
potencialiai pavojingą - tiek pasaulyje likusiems Ceausescu artimie- 
siems, tiek visiems esantiems valdžioje. Naujoji žiniasklaidos sistema 
pagreitina valdžių pasikeitimą. 


Trys žiniasklaidos tipai 


Geriausias būdas suprasti šiandienės žiniasklaidos valdžią yra pažvelgti 
į ją iš istorinės perspektyvos bei išskirti tris komunikacijų tipus. 

Itin supaprastintais terminais galime pasakyti, kad didžioji dalis Pir- 
mosios bangos, arba agrarinės visuomenės, žinių cirkuliavo labai ma- 
žose grupėse iš burnos į ausį, akis į akį. Pasaulyje be laikraščių, radijo 
ar televizijos vienintelis būdas pranešimą perduoti daugybei Žmonių 
buvo sušaukti minias. Iš tikrųjų pirmoji masinės informacijos priemo- 
nė buvo minia. 

Minia gali „siųsti žinutę“ atgal savo valdovui (pranešėjui). Iš tiesų 
jau minios dydis yra informacija. Tačiau, kad ir ką minia skelbtų, ji 
siunčia visiems savo dalyviams vienodą žinutę. Ši žinutė - kuri gali 
būti labai grėsminga - yra paprasta: „Tu nesi vienas.“ Todėl minia isto- 
rijoje suvaidino lemiamą vaidmenį. Minios ar būrio žmonių, kaip ryšio 
priemonės, problema yra ta, kad minia dažniausiai yra vienadienė. 

Ji buvo ne tik ikitechnologinė masinės informacijos priemonė. Vi- 
duramžiais Katalikų Bažnyčia Vakaruose dėl savo ekstensyvios orga- 
nizacijos buvo panašiausia į ilgalaikę minią - ir vienintelė galėjo per- 
duoti žinutę daugybei gyventojų per politines sienas. Šis unikalus ge- 
bėjimas Vatikanui suteikė milžinišką valdžią vis-2-vis besivaidijančius 
Europos karalius ir kunigaikštėlius. Tai iš dalies paaiškina permainin- 
gas kovas, daugelį amžių laisčiusias krauju Europą, dėl valdžios tarp 
Bažnyčios ir valstybės. 

Antrosios bangos gerovės sukūrimo sistemai, pagrįstai masine ga- 
myklų produkcija, prireikė daugiau ryšių per atstumą, todėl atsirado 
paštas, telegrafas ir telefonas. Bet naujosioms gamykloms reikėjo ir 

vienodos darbo jėgos, todėl buvo išrasta technologija pagrįsta Žiniask- 
laida. Laikraščiai, žurnalai, kinas, radijas bei televizija, galėję perduo- 
ti žinutę milijonams vienu metu, industrinėse visuomenėse tapo pir- 
muoju masifikacijos įrankiu. 

Naujoji Trečiosios bangos sistema, priešingai, rodo po masinės pro- 
dukcijos kylančios ekonomikos poreikius. Tarytum paskutiniai „lanks- 
čiosios gamybos“ fabrikai, ji pritaiko savo įvaizdinius produktus ir tiks- 
liai nutaikiusi į tam tikras gyventojų kategorijas, rinkas, amžiaus gru- 
pes, profesijas, etnines arba savitos gyvensenos grupuotes skiria joms 
skirtingus įvaizdžius, sumanymus bei simbolius. 

Ši naujoji žinių ir žiniasklaidos įvairovė būtina, nes naujajai gero- 
vės kūrimo sistemai reikia gerokai daugiau įvairiarūšės darbo jėgos ir 
gyventojų. Taip demasifikacija, išpranašauta Ateities sukrėtime ir iš- 
plėtota Trečiojoje bangoje, tapo pagrindiniu naujosios žiniasklaidos sis- 
temos bruožu. Bet tai tik vienas iš jos aspektų. 


Žiniasklaidos vienijimasis 


Priešingai nei Antrosios bangos žiniasklaidos priemonės, kurios kiek- 
viena veikė daugiau ar mažiau nepriklausomai viena nuo kitos, naujo- 
sios žiniasklaidos priemonės glaudžiai tarpusavyje susijusios grįžta- 
muoju ryšiu, nes viena su kita keičiasi duomenimis, vaizdiniais bei sim- 
boliais. Šios informacijos itin daug. 

Radijo pokalbių su žiūrovais laidos, kurių metu telefono linijos su- 
jungia klausytojus su transliuotojais, tampa 1988 m. filmo „„Pašneke- 
sių radijas“ tema, o šis filmas savo ruožtu rodomas per kabelinę tele- 
viziją Ir aptariamas spaudoje, o tada - kas žino? - radijo pokalbių 
laidose. 

Arba, tarkime Broadcast News, filmas apie televizijos Žinių rengė- 
jus. Kuris po to, kai buvo parodytas daugybėje kino teatrų, rodomas 
per televiziją ir reklamuojamas laikraščiuose. 

Newsweek rašo: „Dabar jau beveik įprasta matyti, kaip iš Ajovos fer- 
merio spaudos reporteris ima interviu, kaip jį įjamžina fotografas kores- 
pondentas, filmuoja televizijos komanda, ir visa tai yra žurnalo pasakoji- 
mo tema.“ Tiksli šios scenos fotografija iliustruoja Newsweek straipsnį. 

Ojei rimtai, tai laikraščių naujienų skyrių žurnalistai žiūri televizi- 
jos laidas, kad neatsiliktų nuo naujausių įvykių. Dauguma Europos 
korespondentų Vašingtone žiūri tiesiogines CNN laidas ir rašo savo 
laikraščiams straipsnius, pagrįstus tuo, ką jiems rodo televizija. Užuot 
buvusi tarpininku, televizija tampa šaltiniu. 

Televizijos pokalbių laidų režisieriai minčių apie savo laidų temas 
bei pašnekovus semiasi iš laikraščių. Jų darbas priklauso nuo faksų, 
kompiuterių, teksto rengimo sistemų, elektroninių linotipų, skaitme- 
ninių paveiksliukų, elektroninių tinklų, palydovų ar kitų tarpusavyje 
susijusių technologijų. 

Šios tiesioginės sąsajos jungia žiniasklaidos priemones į sistemą. 
Kartu su globalizacija tai mažina kiekvienos atskiros žiniasklaidos prie- 
monės, kanalo, publikacijos arba su visomis jomis susietos technolo- 
gijos poveikį. Tačiau visai žiniasklaidos sistemai tai suteikia gerokai 
didesnę valdžią, apimančią visą planetą. Vadinasi, stipriausiai veikia 
ne „videokratija“, o „žiniasklaidos vienijimasis“. 


Nežinios slėniai 


Prie „vienijimosi“ (fusion) reikia pridėti „skleidimą“ (diffusion), ka- 
dangi jokia pasaulio dalis dabar nėra visiškai atskirta nuo kitų. Žinios 
eina ir per labiausiai saugomas sienas. 

Nepaisant žiaurios Ceausescu cenzūros, dauguma rumunų galėjo 
matyti iš užsienio Bulgarijos televizijos laidas (Daugelis bulgarų savo 
ruožtu labiau nei savąją mėgo sovietų televiziją.) Dar prieš revoliuciją 
rumunai sužinojo vardus antičiaušeskininkų disidentų, kurie rizikavo 
pakliūti į kalėjimą, reikalaudami nepažeidinėti žmogaus teisių. Šie žmo- 
nės buvo gerai žinomi iš užsienio laidų Rumunijai. 

Dauguma Rytų Vokietijos gyventojų galėjo matyti Vakarų Vokie- 
tijos televizijos stočių laidas apie tokius dalykus, apie kuriuos jų ko- 
munistinė vyriausybė būtų linkusi nutylėti. Taigi, kai 1989 m. Leip- 
cige kilo didelė antivyriausybinė demonstracija, Rytų vokiečiai apie 
ją sužinojo iš Vakarų Vokietijos transliacijų. Tuo pačiu būdu jie suži- 
nojo, kad Vengrija atidarė savo sienas pabėgėliams iš Rytų Vokieti- 
jos, kur galima nelegaliai pereiti Berlyno sieną. Tie, kurių nepasiek- 

davo šios Vakarų Vokietijos televizijos laidos, gyveno daugiausia Drez- 
deno srityje, kuri buvo vadinama „nežinios slėniu“. Tokie slėniai darosi 
vis mažesni. 

Vargu ar televizijos „tekėjimas“ per sienas yra naujas reiškinys, kaip 
ir tas faktas, kad „Amerikos balsas“ ir „Laisvosios Europos radijas“, 
the British Broadcasting Corporation (BBC) bei kiti nukreipė savo trum- 
posiomis bangomis transliuojamas programas į komunistines valsty- 
bes. Kinijos demokratiniams protestams virtus žudynėmis Tienanme- 
no aikštėje, „Amerikos balsas“ buvo transliuojamas vienuolika su pu- 
se valandos per dieną ir turėdavo, kaip buvo numatyta, 100 milijonų 
Kinijos klausytojų. Jis netgi perduodavo paprastas instrukcijas, kaip 
išvengti valdžios mėginimų sutrukdyti radijo transliacijas. 

"Tačiau dabar pasikeitė tai, kad valdžią verčiančios žiniasklaidos stra- 
tegija naudojasi šių dienų revoliucionieriai. 


Revoliucionierių žiniasklaidos strategija 


Ne vien Ceausescu trūko strategijų, kuriomis Pirmosios bangos, Ant- 
rosios bangos ir Trečiosios bangos ryšių priemonės kartais būdavo su- 
jungiamos ar priešpriešinamos viena kitai. 

Puikų pavyzdį pateikia religija. 

Vienas iš didžiausių 1989 metų revoliucijų Rytų Europoje laimėji- 
mų buvo Katalikų Bažnyčia, ilgai komunistinių režimų slopinta, bet 
niekada iki galo nenuslopinta. Bažnyčia, kaip jau buvo sakyta, pati 
tapo masine informacijos priemone gerokai anksčiau, negu šiandienis 
Jimas Bakkersas ir Jimmy's Swaggertsas įkūrė Protestantų teleevan- 
gelijos būrelį ir daug anksčiau negu Patas Robertsonas tiek išplėtė te- 
levizijos tinklą, kad pajėgė surengti rinkimų kampaniją į Jungtinių Ame- 
rikos Valstijų prezidentus. 

Šiandien pasaulyje Bažnyčia turi valdžios iš dalies dėl savo morali- 
nės įtakos ir ekonominių išteklių bei dėl to, kad vis dar atlieka masinės 
informacijos priemonės vaidmenį. Kadangi ji geba pasiekti milijonų 
milijonus klausytojų kiekvieną sekmadienio rytą, tai geriausių pramo- 
ginių pasaulio televizijos laidų publika, palyginti su ja, iš tiesų atrodo 
maža. Žinoma, Bažnyčia lygiai taip pat bendrauja su savo nariais ir 

kitas šešias savaitės dienas, bet šiandien ji, be tiesioginio bendravimo, 
naudojasi laikraščiais, žurnalais ir kita žiniasklaida. 

Nuo tada, kai Katalikų Bažnyčia - ar bet kuri kita organizuota re- 
ligija - gali suburti didžiules minias ir turėti masišką auditoriją, jokia 
vyriausybė negali jos ignoruoti. Kai kurios vyriausybės, kaip žinome, 
bandė sunaikinti Bažnyčią (padaryti tai, kas yra beveik neįmanoma). 
Kitos mėgino pakeisti religiją kuo kitu, pagrįstu nacionalizmu, mark- 
sizmu ar kokia kita doktrina. Vis dėlto kai kurios vyriausybės imasi 
kompromiso ir bando kooptuoti Bažnyčią. 

Totalitarinėse valstybėse nekooptuota ar uždrausta žiniasklaida Baž- 
nyčios rankose reiškia nuolatinę grėsmę, kadangi visada yra pavojus, 
kad šis kanalas taps prieinamas politinei opozicijai. Tuo aiškintinas 
įkarštis, su kuriuo komunistinės valstybės stengėsi sunaikinti Bažny- 
čią arba ją papirkti, kai sunaikinti pasirodė neįmanoma. 

Pripažinimas, jog organizuota religija, kad ir kokia ji būtų, irgi yra 
žiniasklaidos priemonė, padeda paaiškinti daugelį neseniai įvykusių 
valdžios pasikeitimą. 

Iš to paaiškėja, kodėl taip dažnai istorijoje tokiose skirtingose vals- 
tybėse kaip Iranas, valdomas šeicho, arba Pietų Korėja, valdoma Chun 
Doo Hwano, ekonominiai ir kitokie gyventojų nepasitenkinimai sute- 
ka į religinius judėjimus. Žinoma, Irane religinė protesto išraiška at- 
vedė iki šeicho pasaulietinio režimo nuvertimo. Pietų Korėjoje dėl vi- 
so to stulbinamai išpopuliarėjo krikščionybė - ir katalikiškoji, ir pro- 
testantiškoji. Abiejose valstybėse organizuota religija užėmė politinės 
opozicijos vietą arba susiliejo su ja. 

Ironiška, bet kuo labiau totalitarinė valdžia cenzūruoja ir kontro- 
liuoja visas kitas žiniasklaidos priemones, tuo svarbesne masinės in- 
formacijos priemone, potencialiai skatinančia disidentų veiklą, tampa 
Bažnyčia. Tai gali būti vienintele galimybe oponuoti režimui. 

Tačiau, kai Bažnyčia atidaro savo „kanalus“ ir paskelbia apie gy- 
ventojų nepasitenkinimą iš sakyklų, tarpininkas pakeičia pranešimą, 
ir protestas, kuris galėjo kilti dėl alkio ar kitų materialinių rūpesčių, 
pateikiamas religine kalba. Iš to aiškėja, kodėl judėjimai, stojantys į 
kovą dėl tikslų, iš esmės mažai tesusijusių su religija, patys virsta 
kryžiaus karais. 

Ayatollah Khomeini's Irane religine aistra pakurstė klasinę nesan- 

taiką ir nacionalistinį įniršį. Meilė Alachui + neapykanta imperializ- 
mui + nusistatymas prieš kapitalizmą = trigubai pakurstytas fanatiz- 
mo atspaudas, pavertęs Vidurio Rytus smurto šaltiniu. 

Tačiau Khomeini's ne tik sudėjo šiuos tris jausmus į vieną aistrą. 
įtikinėjimą per savo mulas —su Trečiosios bangos technologija - garso 
įrašais su politiniais pranešimais, slapta atgabentais į mečetes, kur jie 
buvo leidžiami ir dauginami pigiais magnetofonais. 

Atsakydamas Khomeini'ui, šeichas naudojosi Antrosios bangos ži- 
niasklaida - spauda, radiju bei televizija. Kai Khomeinis įstengė nu- 
versti šeichą ir paimti į savo rankas valstybės vairą, jis ėmė valdyti šią 
centralizuotą Antrosios bangos žiniasklaidą. 

Revoliuciniams judėjimams įprasta strategija naudotis Pirmosios ir 
Trečiosios bangos Žiniasklaida, stengiantis įveikti tuos, kurie valdo Ant- 
rosios bangos žiniasklaidą. Dar akivaizdžiau tai buvo Kinijoje per pro- 
demokratinius protestus 1989 m. Senukas, kuris drebėjo Beijinge, kai, 
po studentų žudynių šalia Tienanmeno aikštės praėjus šešiems mėne- 
siams, Bukarešte žuvo Ceausescu, nepakankamai įvertino tokios stra- 
tegijos galią. 


Kinijos sindromas 


Ir Kinijoje trejopa žiniasklaida susidūrė kovoje dėl minčių kontro- 
lės. Plakatai ant sienų buvo tradicinis Pirmosios bangos protesto įran- 
kis šioje valstybėje. Vos prasidėjus 1989-iesiems, netoli Beijingo uni- 
versiteto ant sienų ėmė rastis plakatų, užsipuolančių korupciją, pa- 
juokiančių privilegijuotus didžiausių partijos vadovų vaikus, reika- 
laujančių plėtoti demokratiją, taip pat premjero Li Pengo ir kitų atsi- 
statydinimo. 

Vėlų pavasarį pasirodė ir kitas Pirmosios bangos žiniasklaidos įran- 
kis - minia. Per velioniui komunistų partijos lyderiui, reformatoriui 
Hu Yaobangui skirtą minėjimą Beijingo universitetų studentai balan- 
džio 22 dieną susirinko Tienanmeno aikštėje. Pirminiai protestuotojų 
reikalavimai buvo nuosaikūs, labiausiai orientuoti į žodžio laisvę bei 
korupcijos naikinimą. Bet kadangi vyriausybė atmetė studentų reika- 

lavimus, demonstrantai pasiliko aikštėje ir pradėjo bado streiką. Taiki 
minia augo. 

Netrukus prie streikuojančiųjų prisidėjo pramonės darbininkai, ne- 
šini vėliavomis su užrašais: „Čia ateina vyresnieji jūsų broliai.“ Ka- 
dangi vyriausybė nepasidavė, judėjimas inertiškai augo, kol pasiekė 
kulminaciją, gegužės 18 ir 19 dienomis daugiau nei milijonas ramių, 
taikių įvairių profesijų demonstrantų išėjo į gatves. Nepaprastas šios 
minios dydis daug ką bylojo. 

Tuo pačiu metu Kinijos valdžioje kilo smarkių ginčų, kaip reaguoti 
į šiuos įvykius. Vyriausybė, kuriai vadovavo Li Pengas, bandė prieš 
protestuotojus nuteikti Antrosios bangos žiniasklaidą - laikraščius, 
radiją bei televiziją. Bet partija, kurios pirmininkas buvo Zhao Ziyan- 
gas, kontroliavo gerokai didesnę dalį žiniasklaidos, tarp jos ir partijos 
laikraštį People's Daily. 

Kadangi kova dėl valdžios krypo tai į vieną, tai į kitą pusę, Žinių 
reportažai per Antrosios bangos žiniasklaidą nuolat kito. Kai laimė- 
davo Zhao rėmėjai, People's Daily ir Kinijos televizija rodydavo palan- 
kumą streikuotojų reikalavimams. Ir atvirkščiai, kai laimėdavo dikta- 
toriai (hardliners), žinių rengėjai, redaktoriai bei žurnalistai būdavo 
verčiami tendencingai, priešiškai pateikti naujienas apie protestuoto- 
jus ir šitaip sušvelninti tas naujienas, kurias perdavė Pirmosios bangos 
žiniasklaida. 

Tačiau tuo pačiu metu kilo kova dėl to, kas kontroliuos pažangiąją 
"Trečiosios bangos žiniasklaidą: palydovus, fakso aparatus, nešiojamą- 
sias televizijos kameras, kompiuterius, kopijavimo aparatus bei globa- 
lius ryšių tinklus. 

Tuomet diktatoriai susidūrė su dvejopa problema. Jie turėjo vieno- 
dai įtikinamai kontroliuoti ir šalies žiniasklaidą, ir tai, kaip šie įvykiai 
pateikiami užsienio spaudoje. Blogiausia šioje situacijoje jiems buvo 
tai, kad visus šiuos įvykius matė didelis korpusas užsienio žurnalistų 
bei transliuotojų, atvykusių į Kiniją nušviesti Gorbačiovo ir Dengo 
viršūnių susitikimo. Šie žurnalistai, daugiausia pasitikėdami palydo- 
vais, kompiuteriais bei kita pažangia Trečiosios bangos įranga, užkirto 
kelią pastangoms slėpti gatvės įvykius. 

Ypač svarbi buvo Cable News Network, kurio ištisą parą trunkan- 
tys reportažai pasiekė ne tik Baltuosius rūmus bei milijonus žiūrovų 

visame pasaulyje, bet ir - o tai ne mažiau svarbu - paties Beijingo 
viešbučius. Kai kilo kovos, Kinijos valdžia nutraukė savo palydovų 
ryšius su išoriniu pasauliu, paskui juos atnaujino, o tada liepė užsienio 
transliuotojams naudotis pačios Kinijos televizijos siunčiama intor- 
macija. Kilo sumaištis. 

Suprasdami, kad visuotinė nuomonė darosi vis svarbesnė, diktato- 
riai desperatiškai stengėsi sutraukyti visus ryšius tarp protestuotojų 
bei jų rėmėjų už Kinijos ribų. Bet kadangi pastaraisiais metais Kinija 
ėmė palaikyti vis daugiau ekonominių ryšių su užsieniu ir leido ten 
studijuoti savo studentams, tai padaryti pasirodė labai sunku. 

Protestuotojai daugelį pranešimų taikė tiesiai užsienio auditorijai. 
Jie kantriai kartojo savo reikalavimus užsienio korespondentams bei 
televizijos reporteriams, 0 šie juos vertė. Protestuotojai rašė šūkius 
užsienio kalbomis, kad užsienio žiūrovai galėtų juos suprasti. Le 1798 
de Chine (Kinijos 1798-ieji, pranc.) prilygino sukilimą Prancūzijos 
revoliucijai. Amerikos žiūrovams jie dainavo We Shall Overcome ir 
pritaikė Patricko Henry'o žodžius: „Demokratijos arba mirties.“ Šios 
pastangos buvo atlygintos palaikymo eitynėmis Honkonge, Taivane, 
Australijoje bei visose Jungtinėse Amerikos Valstijose. 

Tuo tarpu Harvardo universitete studijuojantis kinas įrengė „karš- 
tąją liniją“ Beijingas-Bostonas, laisvą telefono liniją, kuria visą parą 
buvo perduodamos naujienos iš Tienanmeno aikštės į nediduką jo bu- 
telį netoli Harvardo. Iš čia naujienos telefonu, faksu, kompiuteriu pa- 
siekdavo Kinijos studentus visose Jungtinėse Amerikos Valstijose. 

Savo ruožtu Stanfordo ir Berklio studentai sukūrė, jų pačių Žo- 
džiais tariant, „naujienų liftą“ - jie faksu siuntė streikuojantiesiems 
naujausias Žinias, pasirodančias Jungtinių Amerikos Valstijų spaudo- 
je. Fakso pranešimai buvo siunčiami Beijinge ir kituose Kinijos mies- 
tuose esančių bendrovių biurams, tikintis, kad draugiškos rankos šias 
žinias perduos streikuojantiems studentams. Kinijoje buvo apie 30 000 
fakso aparatų ir 3 milijonai telefono linijų Beijinge. 

Be to, Kinijos studentai Jungtinėse Amerikos Valstijose - o jų di- 
džiuma buvo vyriausybės ir partijos vadovų vaikai - įrašinėjo interviu 
su streikuotojais telefonu ir tučtuojau juos perduodavo „Amerikos 
balsui“, kuris šiuos interviu transliuodavo į Kiniją. Kai vyriausybė ėmė 
slopinti šią radijo stotį, „Amerikos balsas“ pakeitė savo bangų dažnį. 

Ši visuotinė kova dėl mokslo bei ryšių priemonių kontrolės vyko 
netgi po to, kai diktatoriai, pasitelkę karius, išžudė daugybę demonst- 
rantų ir numalšino streiką. 

Vėlgi pasikliaudama Antrosios bangos žiniasklaida, vyriausybė iš- 
platino studentų bei darbininkų „iniciatorių“ nuotraukas ir rodė tele- 
fono numerius, kuriais galėtų pasinaudoti informatoriai, jei pastebėtų 
bėglius. 

Tačiau ta pati vaizdajuostė buvo parodyta ir už Kinijos ribų, nuo 
Kanados iki Italijos, televizijos Žiūrovai tiesioginėmis telefono linijo- 
mis bandė užimti nurodytus telefono numerius, kad kinų informato- 
riai negalėtų pasiekti vyriausybės. Tai buvo pirma žinoma piliečių pa- 
stanga trukdyti susisiekti už valstybės sienos. 

Kaip pranašavo Mao Tše-tungas, Kinijos valdžia dar kartą pasi- 
naudojo ginklu. Bet buvo aišku, kaip bylojo įvykiai Rytų Europoje ar 
kur kitur, kad diktatoriai, kurie įvedė kontrolę, negali taip paprastai 
džiaugtis pergale. Kinijos kelias į XXI amžių dar tik prasideda. 

Vis dėlto Kinijos istorija stulbinamai aiškiai parodė revoliucijos ir 
kontrrevoliucijos žiniasklaidos strategijas. Šiandien Antrosios bangos 
žiniasklaida vis dar turi milžinišką įtaką. Tačiau kuo labiau pasaulis 
artėja prie Valdžių pasikeitimo eros, tuo greičiau Antrosios bangos 
minčių kontrolės įrankiai, kadaise buvę nenugalimi, bus įveikti rytdie- 
nos griaunamosios žiniasklaidos. 

Beveik tiksliai XX a. viduryje George'as Orwellas išleido 1964, rūstų- 
jį kaltinamąjį aktą totalitarizmui. Šioje knygoje buvo pavaizduota vy- 
riausybė, visiškai kontroliuojanti žiniasklaidą. Pradėti vartoti nuosta- 
būs Orwello neologizmai, tokie kaip naujakalbė (newspeak) ir dveja- 
mintė (doublethink; žodžiai išversti Virgilijaus Čepliejaus. Vert. past. ). 
Knyga tapo galingu kovos įrankiu su cenzūra ir manipuliavimu nuo- 
mone, ir dėl to dešimtmečiais buvo draudžiama Sovietų Sąjungoje. 

Nors knyga padėjo vienyti jėgas prieš proto diktatūrą, tačiau jos 
ateities vaizdavimas pasirodė labai abejotinas. 

Orwellas taikliai įsivaizdavo tokias technologijas kaip dvipusiai tele- 
ekranai, kurie gali būti naudojami, kad valstybės propaganda pasiektų 
žiūrovus, kartu juos šnipinėtų. Jo perspėjimai apie galimą įsikišimą į 
privatų gyvenimą yra, jei norite, nesuprasti. Bet jis nenumatė, kaip ir 
visi kiti tuo metu, svarbiausios mūsų eros revoliucijos: ekonomikos pri- 
klausomybės nuo raumenų perėjimo prie priklausomybės nuo žinių. 

Taigi jis nenumatė stulbinamo naujų komunikacijos priemonių gau- 
sėjimo šiandien. Dabar šių technologijų taip daug, jos tokios įvairios ir 
taip greitai keičiasi, kad netgi ekspertai suglumę. Susidurti su galybe 
techninių santrumpų nuo HDTV ir ISDN iki VAN, ESS, PABX, CPE, 
(OCC bei CD-I - tai tas pats kaip įklimpti į abėcėlės asfaltą. Netgi 
skaitydamas elektronikos vartotojams skirtus reklaminius skelbimus 
gali apstulbti. 

Tačiau pakanka pakilti aukščiau šio chaoso, ir pagrindiniai rytdie- 
nos Trečiosios bangos žiniasklaidos kontūrai tampa labai aiškūs. 

Pažangių ekonomikų elektroninė struktūra turės šešias aiškias sa- 
vybes, kai kurios iš jų matomos jau šiandien. Štai tas pustuzinis raktų 
į ateitį: interaktyvumas, mobilumas, konvertabilumas, junglumas, pa- 
siekiamumas (ubiguity) bei globalizacija. 

Visi šie šeši principai kartu rodo į visuotinę transformaciją - ne tik 
į to būdo, kuriuo mes paprasčiausiai siunčiame vienas kitam žinutes, 
bet ir į mąstysenos būdo, savo vaidmens pasaulyje suvokimo, kitimą, 
todėl ir į tai, kokie bus mūsų ryšiai su įvairiomis vyriausybėmis. Visi 
kartu jie neleis vyriausybėms ar revoliucingiems savo oponentams val- 
dyti mintis, vaizdus, duomenis, informaciją ar žinias, kaip kad buvo 
kadaise. 


Valdomas golfo žaidėjas 


Los Andžele, ilgame žemame Santa Monikos bulvaro pastate, buvęs 
kino studijos 20“ Century-Fox prezidentas Gordonas Stulbergas juo- 
kauja su Bernardu Luskinu, psichoterapeutu. Luskinas - buvęs ben- 
druomenės koledžo prezidentas ir buvęs California Educational Com- 
puting Consortium vadovas. Abu jie kartu vadovauja American Inte- 
ractive Media komandai, sudarytai iš pedagogų, menininkų bei kom- 
piuterių programuotojų, kurie planuoja pateikti pasauliui kompakti- 
nių diskų technologijos naujovę CD-1I, kaip ir Interactive. 

AIM ketina gaminti diskus, kuriuos galima Žiūrėti namuose per 
televizorių, ir nori suteikti žiūrovui galimybę sąveikauti su reginiais. 
Disko, pavadinto „Interaktyvusis golfas“, savininkas, laikydamas nuo- 
latinio valdymo pultą rankose ir uždėjęs vieną pirštą ant mažos klavia- 
tūros, gali pradėti Žaisti golfą su kitu žaidėju, valdyti golfo žaidėją te- 
levizijos ekrane, parengti jį smūgiui. Gali pasirinkti jo lazdą, nustatyti 
smūgio jėgą ir kamuoliuko trajektoriją. Gali jį pasukti dešinėn ar kai- 
rėn ir keisti jo mostą. Tu valdai tai, kas vyksta ekrane. 

Grolier Encyclopedia diskas leidžia gauti bet kokią informaciją, kuri 
yrajos rodyklėje. Tekstą, animaciją, vaizdinę medžiagą, pavyzdžiui, apie 
mašinos variklį ar DNR molekulę, vartotojas gali gauti ir naudotis. 

Kiti interaktyvūs AIM diskai - tai žaidimai, Biblijos istorijos, nau- 
jo tipo atlasas, kartu su Time-Life parengtas fotografijos kursas, dis- 
kas, kuris surengia tau ekskursiją į Smithsono muziejų ir leidžia mani- 
puliuoti eksponatais, pro kuriuos eini. 

AIM, Polygram Records priklausantis danų elektronikos milžino 
N. V Philips filialas, yra tik viena iš kelių įmonių, dirbančių su interaktyvia 
vaizdo technologija. Jų tikslas - pasyvią televizijos patirtį padaryti akty- 
vią - išmesti iš žaidimo tuos, kurie mėgsta drybsoti prie televizoriaus. 

O Interactive Game Network, Šiaurės Kalifornijos įmonė, finansuo- 
jama United Artists, Le Groupe Videotron bei General Electronics, to 
paties tikslo siekia kitu būdu. Ji kuria įrenginį, kuris leistų namuose 
esančiam žiūrovui dalyvauti populiariose pramoginėse televizijos lai- 
dose, pavyzdžiui, Jeopardy arba Wheel of Fortune. Žaidėjai savo atsa- 
kymus siųstų pagrindiniam kompiuteriui, kuris, patikrinęs visus jų at- 
sakyrnus, išrinktų laimėtoją. 

Bet radikaliausias šuolis interaktyvumo link vis dar menkai regi- 
mas - tai didelis ryšių tinklas, kurį George'as Gilderis pavadino „tele- 
kompiuteriais“: interaktyvūs televizoriai, kurie iš tikrųjų yra ir kom- 
piuteriai. 

Anot Gilderio, atidžiai ištyrusio video- ir kompiuterijos technolo- 
gijų galimybes, įdėjus diską ar kasetę, televizorius pats atgis Žmogaus, 
kuris juo naudojasi, rankose. Jis sako, kad „tarp "televizijos" - srities, 
kurioje dabar viešpatauja japonai, - ir kompiuterių, kur kozirius savo 
rankose laiko Amerikos pramonė, riba kasdien vis labiau nyksta“. Su- 
siliejus šioms dviem technologijoms, valdžia iš senųjų televizijos tin- 
klų pereis vartotojams, kurie galės „taip keisti vaizdinius, kaip norės“. 
Kartu šis naujasis hibridas iš Japonijos valdžią perkels į Jungtines Ame- 
rikos Valstijas, tvirtina Gilderis. 

Tiesa tai ar ne, bet dvi galingos techninės plėtros srovės juda dide- 
lio interaktyvumo link. 


Dekadentiška prabanga 


Antrasis naujosios sistemos bruožas - mobilumas. Telefonas lėktuvo 
kabinoje, maža to, bevielis telefonas ir mobilusis telefonas automobi- 

lyje ėmė pratinti vartotojus prie minties apie tai, kad galima judant 
susisiekti iš bet kur ir su bet kuo. 

Iš pradžių vertinti kaip dekadentiška prabanga (panašiai buvo ver- 
tinami pirmieji telefonai XIX a.), automobilių telefonai, pagrįsti kori- 
niu radijo ryšiu, imti plačiai naudoti Jungtinėse Amerikos Valstijose. 
Phonepoint pavadintas konsorciumas, kuriam atstovauja Vokietijos 
Bundespost, Prancūzijos Telecom ir Nynex, Niujorko telefono bendro- 
vė, irgi skuba Anglijoje įvesti sudėtingus „kišeninius telefonus“. Mo- 
bilieji telefonai nėra vien dekoratyvūs tavo statuso ženklai. Pardavė- 
jams, santechnikams, gydytojams jie padeda dirbti. 

Kadangi žmonės dirba ir žaidžia judėdami, netgi pigiausių, papras- 
čiausių, visada su savimi turimų ryšio priemonių poreikis didėja, ir 
šitaip ruošiamas pamatas artėjančiam šuoliui prie to juokingo siauro 
išradimo, Dicko Tracy'io nešiojamojo telefono. 

Tačiau telefonas tėra tik vienas iš daugybės kitų aparatų darbui už 
kambario sienų. Sony siūlo 130,4 g kišeninį kopijavimo aparatą. Fakso 
aparatai mašinose, video- liemenių kišenėse, nešiojamieji kompiute- 
riai bei spausdintuvai plinta itin greitai. Mobilumas yra antrasis bū- 
dingas naujosios sistemos bruožas. 

Kitas bruožas - konvertabilumas - galėjimas perduoti informaciją 
iš vienos priemonės į kitą. Pavyzdžiui, artėjame prie kalbai skirtų tech- 
nologijų, kurios konvertuoja žodinį pranešimą spausdinta forma, ir 
atvirkščiai. Įrenginiai, kurie tuo pačiu metu gali rašyti keleto asmenų 
diktuojamą tekstą ir išspjauti spausdintus laiškus, jau greitai bus pri- 
taikyti kasdieniam gyvenimui. 

Tokios priemonės gali sukrėsti viską, nuo įdarbinimo bei biuro są- 
rangos iki raštingumo vaidmens kasdieniame gyvenime. Bet banalu 
būtų jas lyginti su kita konvertavimo forma: automatiniu vertimu. Kaip 
jau matėme 10 skyriuje, Prancūzijos Minitel sistemoje jau yra automa- 
tinis komercinių dokumentų konvertavimas iš vienos kalbos į kitą, bent 
jau juodraštine forma. Daug sudėtingesnis vertimas - intensyvių tyri- 
mų objektas Japonijoje (kur japonų kalba suvokiama kaip ekonominis 
barjeras). Panašiai siekiama pažangos ir Europos Sąjungoje, kuri susi- 
duria su poreikiu versti iš dvylikos savo valstybių narių kalbų. 

Ketvirtas naujosios infrastruktūros bruožas, junglumas, yra daž- 
nas žodis tarp kompiuteriais bei ryšiais besinaudojančių žmonių, ku- 

rie priklauso nuo gebėjimo prijungti savo įrenginius prie neapsakomai 
įvairių kitų įrenginių, nepaisant to, koks gamintojas ir kokioje šalyje 
juos padarė. 

Nepaisant karštų politinių ginčų dėl standartų, daug pastangų da- 
bar dedama į junglumą, kad tas pats rytdienos nešiojamasis interakty- 
vus vaizdo ir garso telekompiuteris galėtų susisiekti su IBM valdan- 
čiuoju kompiuteriu Čikagoje, Toshiba nešiojamuoju kompiuteriu Frank- 
furte, Cray superkompiuteriu Silikono slėnyje arba namų šeimininkės 
Dick Tracy telefonu Seule. 


Daugiau nei geranoriškumas 


Pasiekiamumas, penktas bruožas, yra visai kas kita. Čia turimas gal- 
voje nuolatinis naujosios žiniasklaidos sistemos plitimas visame pa- 
saulyje ir visuose ekonominiuose visuomenės sluoksniuose. 

Košmaras, kurį gali patirti modernių technologijų vyriausybės, kils 
dėl gyventojų susiskaldymo į turinčius daug informacijos ir jos stoko- 
jančius. Vyriausybė, nesiimanti konkrečių veiksmų, kad užkirstų kelią 
šiam susiskaldymui, ateityje gali sulaukti politinių perversmų. Vis dėl- 
to išvengti šios pavojingos poliarizacijos bus labai sunku. 

Iš tiesų besiformuojančioje visuomenėje visi turi vienodą teisę nau- 
dotis informacija ne dėl turtingo elito geranoriškumo ar politinės nuo- 
jautos, bet dėl veiklos, kuri gali būti pavadinta Pasiekiamumo dėsniu. 

Šis dėsnis nusako, jog gali atsirasti stiprių komercinių bei politinių 
paskatų naująją elektroninę infrastruktūrą verčiau turėti atvirą, o ne 
uždarą. 

Vos atsiradęs telefonas buvo laikomas prabanga. Mintis, jog kada 
nors kiekvienas turės nuosavą telefoną, atrodė paprasčiausia nesąmo- 
nė. Kam gi jo reikia kiekvienam žemės gyventojui? 

Tai, kad dabar pažangių technologijų valstybėse beveik kiekvienas 
Žmogus, ir turtingas, ir vargšas, turi telefoną, priklauso ne nuo altruiz- 
mo, bet nuo to, jog kuo daugiau Žmonių sujungta į sistemą, tuo ji daro- 
si vertingesnė visiems jos vartotojams, ypač komerciniais sumetimais. 

Tai pasitvirtino, kaip jau matėme, pačioje pašto tarnybų plėtros pra- 
džioje. Pramoninei ekonomikai reikėjo būdų, kuriais galima būtų siųsti 

sąskaitas, reklamuotis ar pardavinėti laikraščius ir žurnalus kiekvie- 
nam, o ne tik turtingiausiems. O šiandien, kai pramoninės eros pašto 
tarnybą keičia fakso aparatai, panašus poreikis vėl skatina plisti nau- 
jają technologiją. 

1989 m. Jungtinėse Amerikos Valstijose buvo 2,5 milijono fakso 
aparatų, kurie per metus kaip blynus kepė milijardus dokumentų pus- 
lapių. Faksu besinaudojančių gyventojų kasmet padvigubėdavo, iš da- 
lies dėl to, kad anksčiau pradėję naudotis faksu įkalbėdavo draugus, 
pirkėjus, klientus bei šeimą skubėti pirkti faksą, kad galėtų perduoti 
jiems žinutes. Kuo daugiau aplinkui faksų, tuo didesnė sistemos vertė 
visiems interesantams. 

Taigi akivaizdus egoistinis turtingųjų noras rasti būdų, kaip išplėsti 
naująsias sistemas, kad į jas būtų įtraukti (o ne iš jų pašalinti) mažiau 
turtingi. 

Kaip ir telefonų bei vaizdo magnetofonų, faksų dėl Pasiekiamumo 
dėsnio ėmė atsirasti netgi neturtingiausiųjų namuose. Taip pat bus ir 
su skaiduliniais šviesolaidžiais bei kitomis pažangiomis technologijo- 
mis, kurias apmokės arba individai, visuomenė, arba kiti vartotojai, 
kurių mokesčiai subsidijuos neįstengiančius to padaryti. 

Neatskiriama naujosios gerovės kūrimo sistemos dalis - didžiulis 
ryšių galimybių išplėtimas. Beveik neišvengiamai judama prie to, ką 
senoji Bell phone bendrovė pavadino „universalia tarnyba“ - tai yra 
pasiekiamumu, suderintu su interaktyvumu, mobilumu, konvertabilu- 
mu bei junglumu. 

Galiausiai naujoji infrastruktūra yra globalaus pobūdžio. Kapitalui 
elektronine forma cirkuliuojant per valstybių sienas, lakstant pirmyn 
ir atgal iš Ciuricho į Honkongą, iš Honkongo į Norvegiją, iš Norvegi- 
jos į Tokiją, iš Tokijo į Volstritą per milisekundes, informacija sklinda 
sudėtingais keliais. Trumpalaikių JAV paskolų palūkanos ar jenos- 
Vokietijos markės kursas tučtuojau sužinomas visame pasaulyje, o ki- 
tą rytmetį po didžiojo renginio Los Andžele paaugliai Ho Ši Mine 
aptarinėja naujausius Grammy laureatus. Intelektinės valstybių sienos 
tapo tokios pat pralaidžios kaip ir finansinės. 

Minėtų šešių principų visuma sudaro revoliucingą planetos nervų 
sistemą, gebančią apdoroti daug didesnius duomenų, informacijos, Ži- 
nių srautus, greičiau juos perduoti. Ji yra daug geriau pritaikoma, pro- 

tingesnė ir sudėtingesnė Žmonių giminės sistema, negu įmanoma buvo 
įsivaizduoti. 


Elektroninis veiklumas 


Iškilusi naujoji žiniasklaidos sistema, atitinkanti visiškai naujus gero- 
vės kūrimo būdus, varžosi su jau įsigalėjusiomis sistemomis, kurdama 
naujus politikos metodus, rinkimų kampanijų priemones ir sąjungas. 

Kaip, tarkim, XVIII a. pradžioje žmonės negalėjo įsivaizduoti, ko- 
kias politines permainas sukels sunkiąja pramone pagrįsta ekonomi- 
ka, taip šiandien beveik neįmanoma - nebent, mokslinės fantastikos 
stiliaus spėlionėmis — numatyti, kaip politikoje bus pasinaudota dar 
tebesikuriančia žiniasklaidos sistema. 

Pavyzdžiui, interaktyvumu. 

Suteikdamas televizijos žiūrovams galimybę naudoti ekraną ne tik 
vaizdui, interaktyvumas kada nors gali pakeisti politines kampanijas ir 
kandidatus. Interaktyvi žiniasklaida atveria galimybę atlikti daug su- 
dėtingesnes viešąsias apklausas negu iki šiol, ne tik paprasčiausiai už- 
duodant klausimą, į kurį reikia atsakyti „taip“ ar „ne“, bet ir leidžiant 
atsakančiajam pasirinkti iš daugybės galimybių. 

Tačiau galimybės paaiškėja po balsavimo. Ar išrinktasis kandidatas 
sutiktų keisti darbus, kad pagerėtų aplinkosauga, o jei taip, tai kiek 
darbų? Kaip kandidatas reaguotų į įkaitų grobimą, riaušes per varžy- 
bas arba branduolinę katastrofą įvairiausiomis aplinkybėmis? Užuot 
mėginę suvokti galimo prezidento pažiūras bei nuomonę, klausyda- 
miesi trisdešimties sekundžių trukmės reklaminių siužetėlių, rytdie- 
nos interaktyvaus video- žiūrovai galės pasirinkti programą arba įsi- 
dėti diskelį, kuriame vaizdžiai parodoma, kaip kandidatas diskutuoja 
bei daro sprendimus įvairiomis rinkėjo sudaromomis aplinkybėmis. 
Politinės programos būtų leidžiamos elektroniniu formatu, kad bal- 
suotojai galėtų manipuliuoti jose esančiomis biudžeto prielaidomis ir 
klausinėti, „kas būtų, jei“. 

Jei daugybė žiūrovų gali dalyvauti tokioje visuomeninėje laidoje kaip 
Jeopardy, kur kompiuteris sutikrina jų atsakymus, neprireiks lakios 
fantazijos, kad įsivaizduotum, kaip panašią technologiją galima būtų 

pritaikyti politiniams balsavimams ar kolektyviems sprendimams - ir 
naujos rūšies politinei organizacijai. 

Futuristai, modeliuotojai ekspertai ir kiti ilgai galvojo apie galimy- 
bes įtraukti į politinius „žaidimus“ kuo daugiau piliečių. Kornelio uni- 
versiteto profesorius Josė Villegas tokius veiklos modelius sukūrė dar 
septintojo dešimtmečio pabaigoje, tarp jų ir žaidimus, kuriuos politi- 
nio mokymosi ar protesto forma galėtų žaisti skurdžių kvartalų gy- 
ventojai bei naujakuriai. 

"Trūko tik technologijos. Paplitus į tinklus sujungtam interaktyvu- 
mui, politinių „žaidimų“ įrankiai bus sukrauti milijonuose gyvenamų- 
jų kambarių. Su jais piliečiai galės, blogiausiu atveju teoriškai, vado- 
vauti savo pačių apklausoms, burti savas „elektronines partijas“ ar 
„elektroninius užkulisius“ bei įvairias grupes, galinčias daryti įtaką 
sprendžiant problemas. 

Nesunku įsivaizduoti elektroninį sabotažą, vykdomą ne šiaip kom- 
piuterių įsilaužėlių ar nusikaltėlių, o norint pareikšti politinį protes- 
tą arba šantažuoti. 1990 m. sausio 15 d., 14 val. 25 min., Niu Džer- 
syje Bedminsterio inžinieriai pastebėjo, kad septyniasdešimt penkiuo- 
se monitoriuose, kuriuose kontroliuojami AT4T tolimieji skambu- 
čiai Jungtinėse Amerikos Valstijose, mirksi lemputės. Tai rodė, kad 
kažkas atsitiko. 

„Tik atrodė, kad atsitiko. Toks ir tebuvo įrodymas“, - sakė Willia- 
mas Leachas, AT4T ryšių operatoriaus centro vadovas. Šis „Įrody- 
mas“ JAV tolimųjų skambučių telefonų sistemoje sukėlė didžiulę ava- 
riją, kuri truko devynias valandas, tuo laiku buvo blokuota apie 65 
milijonus skambučių. 

AT4T specialistai nusprendė, kad avariją sukėlė kompiuterių pro- 
gramos klaida. Bet jie negalėjo „kategoriškai atmesti“ galimybės, jog 
avarija įvyko dėl sabotažo. Lyg tyčia tą sausio 15-ąją buvo valstybinė 
šventė — Martino Lutherio Kingo gimimo diena. Sutapo ir tai, kad kai 
kurie amerikiečiai rasistai jautėsi įžeisti, jog ši diena minima kaip vals- 
tybinė šventė. AT4T „užtemdymas“ (blackout) galėjo būti atsitikti- 
nis įvykis. Bet jis nekliudo įsivaizduoti politinius elektroninius protes- 
tus bei sabotažus ateityje. 

Nebūtina leistis į mokslinės fantastikos spėliones, tačiau būtina vos 
pradedančioje kurtis naujoje ekonominėje sistemoje pastebėti kylan- 

čią didelę socialinę įtampą - problemas, susijusias su tuo, kokiu būdu 
žinios bus skleidžiamos visuomenėje. 


Informacijos skaidymas 


Kadangi Pasiekiamumo dėsnis tebeveikia, pažangių technologijų vi- 
suomenės, ypač Jungtinių Amerikos Valstijų, šiandien kenčia dėl prasto 
informacijos paskirstymo - „informacijos skaidymo“. Tokio ryškaus 
kaip Didžiojo Kanjono gelmės. 

Matyt, sunkiai suvokiama daugelio pažangias technologijas turin- 
čių valstybių problema yra tai, kad egzistuoja vadinamosios prastuo- 
menės. Šis gyventojų sluoksnis ne tik moraliai įžeidžia turtingųjų vi- 
suomenę, bet ir kelia pavojų socialinei taikai, ypač demokratijai. Įprasta 
manyti, kad visi tie, kurie yra prastuomenė, - tai visuomenės arba 
nedarbo „aukos“. Tačiau daug kas, o gal ir dauguma jų ten atsiduria 
dėl kitų priežasčių. 

Darbui, aišku, reikia vis daugiau informacijos, todėl didžiuma šio 
sluoksnio narių neatitinka keliamų žinių reikalavimų. 

Vis dėlto Žinių poreikis pranoksta tam tikros rūšies darbo įgūdžius. 
Kad galėtų būti įdarbintas, žmogus turi būti kultūringas ir išmanyti to- 
kius dalykus kaip laikas, apranga, paslaugumas, pinigai, priežastingu- 
mas ir kalba. Be viso to, darbuotojas turi gebėti gauti informaciją ir 
keistis ja. 

Šių bendrų kultūrinių gebėjimų negalima įgyti iš knygų ar vienam 
mokantis. Dar reikia išmanyti, kas vyksta pasaulyje, ne tik tavo gatvė- 
je. Vis daugiau tokių Žinių įgyjama iš žiniasklaidos. Būtent iš žiniask- 
laidos žmonės susidaro nuomonę apie socialines normas bei sužino 
„faktus“ apie tai, kas vyksta pasaulyje. 

Tačiau žiniasklaidos pobūdis, vaizdiniai, kuriuos ji platina, grupuotės, 
kurios pakliūva į jos akiratį, ir grįžtamasis ryšys, kuriam ji suteikia gali- 
mybę, yra tiesiogiai susiję ir su įdarbinamumu, ir su prastuomenės pro- 
blemomis. Be to, faktiškai plintant naujajai žiniasklaidos sistemai, didėja 
kultūrinė takoskyra tarp prastuomenės ir pagrindinės visuomenės dalies. 

Jeffrey'is Moritzas - National College Television, kuri naudojasi pa- 
lydovais, kad keturiasdešimt dvi valandas per savaitę galėtų transliuo- 

ti specialiąsias programas studentams, prezidentas. NCT transliuoja 
700 000 studentų auditorijai. Šie studentai, nuo aštuoniolikos iki tris- 
dešimt ketverių metų amžiaus, yra šiandienos piliečiai ir potencialūs 
rytdienos lyderiai. Jie yra, jeigu norite, visiška priešprieša jaunuome- 
nei iš prastuomenės sluoksnio. (Kaip pažymi Moritzas, tarp šiandie- 
nos JAV koledžų mokinių greičiausiai yra du būsimieji prezidentai, 
šimtas senatorių bei tūkstančiai bendrųjų valdininkų.) 

Štai kaip Moritzas juos apibūdina: „Šiandienis dvidešimtmetis ko- 
ledžo studentas yra šauniausia „vaizdine medžiaga besinaudojanti“ au- 
ditorija istorijoje[...] Prieš dvidešimt metų imta transliuoti Sesame street 
kūdikiams ir ikimokyklinio amžiaus vaikams lavinti. Jie buvo lavinami 
sudėtinga televizijos technika, trumpais segmentais (90 sekundžių), 
akinamais vaizdo efektais, interaktyviu bendravimu, naujais didvyriais, 
vaikai galėjo kasdien nepavargdami žiūrėti laidą. Vėliau ši auditorija 
perėjo (priaugusi iki kitų panašių programų) prie Electric Company, 
Zom, iki Nickelodeon, MTV - sulig kiekvienu žingsniu rodydama di- 
džiulę pažangąl...] Auditorija, kurią išugdė Sesame Street, dabar pa- 
keitė visos televizijos veidą!“ 

Tos televizijos programos, kurias jis mini, buvo rodomos arba vie- 
šaisiais, tai yra mokomaisiais tinklais, arba kabelinės televizijos tin- 
klais, bet ne daugeliu Antrosios bangos tinklų. 

Moritzas vartoja terminą „ekrano garbintojai“ (screenie), kad api- 
būdintų šią be galo susidomėjusią video- kartą, kuri suvirškino tūks- 
tančius valandų televizijos programų, sugerdama jų „video- logiką“. 
Kalbant apie daugumą tų jaunuolių, prie šių valandų dar reikėtų pri- 
dėti interaktyvių videožaidimų ir, dar svarbiau, darbo asmeniniais kom- 
piuteriais valandas. Jie ne tik mąsto kitokia logika, bet ir yra įpratę 
valdyti įvykius ekrane; daugybė jiems parengtų interaktyvių paslaugų 
greitai sukrės rinką. Be viso to, jie yra pratinami rinktis. 

Šis didelis atotrūkis tarp prastuomenės ir „ekrano garbintojų“, da- 
bar labiau būdingas Jungtinėms Amerikos Valstijoms, išsiplės Euro- 
poje, Japonijoje bei kitose pažangių technologijų šalyse, kol nebus im- 
tasi priemonių peržengti to informacijos Didžiojo Kanjono. 

Naujasis aljansas 


Turto paskirstymas (ar perskirstymas) žiniomis grįstoje ekonomikoje 
jau nėra pati svarbiausia vidinė valstybės problema. Tai toks revoliu- 
ciškas pokytis, kurio negalima nusakyti bendrais politiniais terminais. 
Naujoji gerovės kūrimo žiniomis sistema privers politikus, aktyvistus 
bei politinius teoretikus - ir tuos, kurie save priskiria kairiesiems, ir 
tuos, kurie dešiniesiems, radikalams ar konservatoriams, feministėms 
ar tradicionalistams, — pergalvoti visas politines idėjas, išrutuliotas sun- 
kiosios pramonės eroje. Paseno pačios kategorijos. 

Socialinis teisingumas ir laisvė vis labiau priklauso nuo to, kaip vi- 
suomenė sprendžia tris problemas: švietimo, informacinių technolo- 
gijų (įskaitant ir žiniasklaidą) bei žodžio laisvės. 

Švietimui šiuo metu reikalinga rekonceptualizacija yra tokia sudė- 
tinga, daug platesnė nei finansavimas, klasių dydis, mokytojų atlygini- 
mai bei tradiciniai konfliktai dėl programų, kad jos čia neįstengiame 
išnagrinėti. Kaip ir Antrosios bangos televizijos tinklai (arba šiuo at- 
veju visos sunkiosios pramonės), mūsų visuotinio švietimo sistemos 
labai pasenusios. Visiškai kaip Žiniasklaidai, švietimui prireiks naujų 
kanalų ir kuo įvairesnių programų. Mažo pasirinkimo sistemą turės 
pakeisti didelio pasirinkimo sistema, kad mokyklos imtų rengti žmo- 
nes puikiam gyvenimui naujojoje Trečiosios bangos visuomenėje, ką 
jau kalbėti apie ekonomikos našumą. 

Ryšiai tarp švietimo ir šių šešių naujosios žiniasklaidos sistemos 
bruožų - interaktyvumo, mobilumo, konvertabilumo, junglumo, pa- 
siekiamumo ir globalizacijos - vos ne vos tyrinėti. Tačiau būsimosios 
švietimo sistemos ir žiniasklaidos saitų ignoravimas tolygus mokinių, 
kuriuos abi jos išugdys, apgaudinėjimui. 

Švietimas nėra vien tik tėvų, mokytojų bei saujelės švietimo refor- 
muotojų prioritetas, bet ir pažangiausia komercinės veiklos sritis, ka- 
dangi šios srities lyderiai vis aiškiau suvokia ryšį tarp švietimo ir glo- 
balaus konkurentabilumo. 

Antrasis prioritetas apima sparčią priėjimo prie kompiuterių, in- 
formacinių technologijų bei pažangiosios žiniasklaidos universalizaci- 
ją. Jokia valstybė negalės valdyti XXI amžiaus ekonomikos be XXI 
amžiaus elektroninės infrastruktūros, apimančios kompiuterius, duo- 

menų perdavimą bei kitą naująją žiniasklaidą. Gyventojams ši infor- 
macinė infrastruktūra turės būti tokia pat artima kaip ir automobiliai, 
keliai, greitkeliai, traukiniai bei sunkiosios pramonės laikotarpio trans- 
portas. 

Žinoma, nebūtina kiekvienam tapti telekomo inžinieriumi ar kom- 
piuterių specialistu, kaip kad nebūtina būti automobilių meistru. Ta- 
čiau priėjimas prie naujosios žiniasklaidos sistemos, taip pat ir prie 
kompiuterių, fakso aparatų bei pažangiausių telekomunikacijų turi būti 
kuo lengvesnis, laisvesnis, kaip kad šiandien paprasta naudotis trans- 
porto sistema. Tų, kurie nori pažangios ekonomikos, svarbiausias sie- 
kis turėtų būti kuo greičiau įgyvendinti Pasiekiamumo dėsnį, tai yra 
padaryti taip, kad visi piliečiai, ir turtingi, ir vargšai, galėtų naudotis 
kuo daugiau žiniasklaidos priemonių. 

Galiausiai, jei naujosios ekonomikos pagrindas yra žinios, demok- 
ratinis žodžio laisvės įstatymas tampa valstybės prioritetu, o ne peri- 
ferija. 

Valstybė - bet kokia valstybė - suinteresuota neprarasti valdžios. 
Kad ir kiek kainuotų ekonomika visiems kitiems, ji ieškos būdų, kaip 
pasinaudoti naujausia žiniasklaidos revoliucija savo tikslams, ir nusta- 
tys laisvos informacijos sklidimo ribas. 

Kaip valstybė išrado naujas minčių kontrolės formas, kaip pramoni- 
nė revoliucija davė pradžią Žiniasklaidai, taip ji ieškos naujų įrankių bei 
būdų išlaikyti nors nedidelę kontrolę vaizdinių, idėjų, simbolių bei ideo- 
logijų, pasiekiančių jos žmones per naująją elektroninę infrastruktūrą. 

Susižavėjimas tuo, kaip Žiniasklaida buvo pasinaudota totalitariems 
režimams Rytų Europoje nuversti, neturėtų apakinti piliečių, nes bus 
daug sudėtingesnių manipuliacijų nuomone, kurias ateityje mėgins įgy- 
vendinti vyriausybės ir politikai. Jokia visuomenė negali pakęsti visiš- 
kos informacijos laisvės. Visam visuomeniniam gyvenimui reikia nors 
truputėlio slaptumo. Visiška informacijos laisvė reikštų visišką priva- 
tumo neturėjimą. Didžiausios krizės akimirkomis, „akivaizdaus ir tik- 
ro pavojaus akimirkomis“, visiška laisvė masina padegėjus ant siau- 
čiančios ugnies užpilti benzino. Tačiau visiška žodžio laisvė ne labiau 
galima negu bet kas kita absoliutaus. 

Bet kuo labiau visuomenė artėja prie supersimbolinės ekonomi- 
kos, tuo svarbiau, kad būtų kuo daugiau ginčų bei žodžio laisvės. Kuo 

labiau bet kuri vyriausybė gniauš ar šaldys šią gausią, laisvą duomenų, 
informacijos ir Žinių apytaką (taip pat ir fantastiškų idėjų, naujovių, 
netgi politinių nesutarimų), tuo labiau ji lėtins naujosios ekonomikos 
plėtrą. 

Mat didžiulis globalios nervų sistemos plėtimasis sutampa su pačiu 
svarbiausiu žodžio laisvės funkcijos pasikeitimu nuo Prancūzijos ir 
Amerikos revoliucijų laikų. 

Agrarinėje visuomenėje naujos idėjos dažnai kėlė grėsmę išlikimui. 
Bendruomenėse, vos suduriančiose galą su galu, naudojančiose per 
amžius susiklosčiusius metodus, bet koks nukrypimas nuo jų buvo pa- 
vojingas ekonomikai, kuri palikdavo tik labai nedidelę galimybę rizi- 
kuoti. Laisvės jausmas buvo svetimas. 

Plėtojantis mokslui ir pramoninei revoliucijai, atsirado radikaliai 
naujas supratimas, kad „pažangai“ būtini protai, nesupančioti valsty- 
be ar religija. Tačiau gyventojai, kuriems tai buvo taikoma, tebuvo vi- 
sumos dalis. 

Stebėtinai įsigalint naujai gerovės kūrimo sistemai, jau ne grupe- 
lės, o didelės ir vis didėjančios dalies darbuotojų našumas priklauso 
nuo laisvės (galimybės) sukurti bet ką - nuo naujo gaminio eskizo 
iki naujų kompiuterio programinių įrangų, metaforų, mokslinių įžval- 
gų ir epistemologijų. Supersimbolinės ekonomikos išsirutulioja iš kul- 
tūrų, nuolat kurstomos naujų, dažnai prieštaringų idėjų, įskaitant ir 
politines. 

Kova dėl žodžio laisvės, kadaise buvusi intelektualų rūpestis, tapo 
svarbi visiems siekiantiems ekonominės pažangos. Kaip ir švietimas, 
priėjimas prie naujosios žiniasklaidos, žodžio laisvė jau nėra politinė 
smulkmena, tai išankstinė ekonominio konkurentabilumo sąlyga. 

Šis atradimas padeda pagrindą neįprastai politinei ateities koalici- 
jai, sujungsiančiai dvi žmonių grupes, kurios nuo pačių ankstyviausių 
pramoninės revoliucijos laikų dažnai konkuravo, - intelektualus, moks- 
lininkus, menininkus ir civilius laisvamanius su pažangiausiais vadybi- 
ninkais, akcininkais bei kapitalistais. Ir visi jie suvoks, kad jų interesai 
priklauso nuo revoliucingo švietimo sistemos pakeitimo, suteikiant ga- 
limybę kuo didesniam gyventojų skaičiui naudotis kompiuteriais bei 
kita naująja žiniasklaida, taip pat nuo žodžio laisvės gynimo, netgi nuo 
jos išplėtimo. 


Valdžių kaita 


Tokia sąjunga XXI amžiaus ekonomikoms tvirčiausiai užtikrintų ir 


intelektinę, ir ekonominę pažangą. 
Marxas teigė, kad per laisvę pažįstama būtinybė. Tie, kurie nori 
kurti XXI amžiaus ekonomikas, turės suvokti, kad būtinybė gimdo 


laisvę. 


Epilogas 


Naujųjų viduramžių ilgesys 


Dabar mūsų laukia paskutinis politinis valdžios pasikeitimas. Mes ga- 
lime atsisakyti demokratijos XXI amžiuje, arba nugrimzti į naujuo- 
sius viduramžius. 

Vienas būdas - perkelti valdžią nuo valstybės ant individo. Kitas - 
visiškai niveliuoti individo reikšmę. 

Prognozuojamoje ateityje niekas nesirengia išplėšti iš valstybės ran- 
kų ginklo. Niekas nesukliudys valstybei rinkti mokesčių ir naudoti juos 
savo valdžiai didinti. Vienintelis dalykas, kuris greičiausiai gali pasi- 
keisti, tai valstybės galimybė kontroliuoti Žinias. 

Naujoji ekonomika klesti dėl laisvesnio žodžio, geresnio ryšio tarp 
valdančiųjų ir valdinių, gausesnio liaudies dalyvavimo darant spren- 
dimus. Ji gali sukurti ne tokią biurokratizuotą, labiau decentralizuo- 
tą ir atsakingesnę vyriausybę. Ji gali suteikti daugiau laisvės indivi- 
dui, sumažinti valstybės valdžią ne dėl jos „išsikvėpimo“, bet dėl hu- 
manizacijos. 

Taigi bet kuris naujas demokratinių grupuočių aljansas susidurs su 
trimis milžiniškomis jėgomis, dabar linkstančiomis susidurti pasauli- 
niame kryžiaus kare, kuris gali, jei būsime neatsargūs, nušluoti mus į 
naująjį Tamsos amžių. 

Viena ar kita forma organizuota religija prieš pasirodant sunkiajai pra- 
monei, dar prieš Švietimą, prieš atsirandant demokratijai Vakaruose, 
turėjo faktinę abstrakčių žinių paskirstymo monopoliją. Šiandien vi- 
sos jėgos kreipiamos į tai, kad tokia monopolistinė proto kontrolė bū- 
tų atkurta. 

Religinių politikų atgimimas visame pasaulyje atrodo neturįs nieko 
bendro su kompiuterių išplitimu bei naująja ekonomika. Bet taip nėra. 

Žiniomis pagrįsta gerovės kūrimo sistema, kurią simbolizuoja kom- 
piuteris, atidengia tris amžius, kol pramoninės tautos dominavo že- 
mėje, kabojusią uždangą. Sunkiosios pramonės valstybėse šis laiko- 
tarpis buvo paženklintas karų dėl įtakos tarp religijos, susivienijusios 
su agrarinio laikotarpio valdžios elitu, bei pasaulietinių jėgų, kurios 
kovojo dėl industrinio „modernizmo“ bei visuotinės demokratijos. 

Pramoninės eros viduryje šios pasaulietinės jėgos įstengė nugalėti 
organizuotas religijas, susilpnindamos jų įtaką mokykloms, moralei 
bei valstybei. 

Septintajame dešimtmetyje po žurnalo Time priedanga buvo iškel- 
tas klausimas „Ar Dievas miręs?“, kuris privertė Katalikų Bažnyčią 
sušaukti Antrąjį Vatikano susirinkimą, vieną iš pačių svarbiausių Baž- 
nyčios susirinkimų per keletą amžių. Šalyse, kur nugalėjo industriali- 
zacija, visos trys didžiausios Vakarų religijos pajuto, kad sumažėjo so- 
cialinė, moralinė ir politinė jų įtaka. 

Tačiau tai įvyko tiksliai tuo metu, kai būdą gerovei kurti ėmė keisti 
kompiuteris. Technologija, kuri radikaliausiai pakenkė juodadarbių, 
gamyklų ekonomikai, ėmė daug greičiau plisti iš laboratorijų bei kele- 
to tarptautinių ir vyriausybinių karinių bazių į kasdienę vartoseną. 

Drauge su šia revoliucine pažanga, didžiausia Jungtinėse Ameri- 
kos Valstijose, iškilo hipių judėjimas, kuris pradėjo negailestingai ata- 
kuoti pramoninio amžiaus kultūrines prielaidas, tarp jų ir jo sekulia- 
rizmą. 

Su ilgaplaukiais atėjo truputėlis technofobijos, pradėta domėtis mis- 
tika, narkotikais, Rytų kultais, astrologija bei tolimomis religijomis. 
Šis judėjimas nekentė to, ką matė industrinėje visuomenėje, ir reikala- 
vo grįžti prie nedidele aureole apgaubtos mitinės praeities. Hipių at- 

sigręžimas į žemę, senelių akinius, indiškus karoliukus ir galvos raiš- 
čius simbolizavo atmetimą visos sunkiosios pramonės eros ir siekimą 
grįžti į ikiindustrinę kultūrą. Iš jų išaugs nūdienos naujojo amžiaus 
judėjimas su gausybe mistikos ir naujos sakralybės paieškos. 

Aštuntajame ir devintajame dešimtmečiuose visur galėjai matyti se- 
nosios pramoninės visuomenės krizės ženklų. Pašaliniai ekologiniai 
jos produktai tapo pavojingi gyvybei. Pagrindinės pramonės šakos ėmė 
nykti, susidūrusios su naujomis, pažangia technologija pagamintomis 
prekėmis bei paslaugomis. Urbanistinės sistemos, sveikatos apsaugos 
sistemos, švietimo sistemos buvo apimtos krizės. Didžiausios korpo- 
racijos buvo priverstos restruktūrizuotis. Sumažėjo profesinės sąjun- 
gos. Bendruomenę skaldė moralinės prieštaros, vargino narkotikai, 
nusikaltimai, iširusios šeimos bei kitos kančios. 

Įžeisti to, kad hipiai pagoniškai atsisakė tradicinės krikščionybės, 
nuvilti artimo pasaulio suirutės, krikščionys fundamentalistai irgi pra- 
dėjo galingą kontrataką prieš sekuliarizmą, kuri greitai tapo ypač veiks- 
mingos politinės veiklos forma. Jie taip pat negailestingai atmetė skaus- 
mingą dabartį bei jautė nostalgiją visiškam praeities tikrumui. Hipiai 
ir kontrhipiai, pagonys ir krikščionys, kad ir kaip jie skyrėsi, drauge 
užsipuolė pasaulietinę visuomenę. 

Tie, kurie pradėjo sekuliarizmo puolimą, nemanė, kad patys yra 
demokratijos priešai. Daugelį tokia mintis, be jokios abejonės, būtų 
įžeidusi. Kai kurie hipiai, jei norite Žinoti, buvo liberalių pažiūrų. Ne- 
paisant to, pasaulietiškumas, prieš kurį jie pasisakė, moderniojoje eroje 
buvo viena iš demokratiją laikančių atramų. 

O religinio atgimimo, kilusio po fundamentalistinio ekstremizmo, 
ženklų buvo daugelyje kitų pasaulio valstybių. 

Artimuosiuose Rytuose nuo Pirmojo pasaulinio karo pabaigos į val- 
džią atėjo tokie lyderiai kaip Atatiurkas Turkijoje, Reza-šachas ir Ira- 
no šachas. Šie vyrai įsipareigojo „modernizuoti“ savo visuomenes. Jie 
ėmėsi kurti pasaulietines visuomenes, kuriose mulos bei religingi kir- 
šintojai buvo priversti trauktis į šalį. 

Tačiau šie pasaulietiniai režimai buvo sutapatinti su tebevykstančiu 
Vakarų kolonializmu. Suklestėjęs išnaudojimas ir korupcija kėlė mo- 
ralinę nuoskaudą. Valdantysis elitas daugiau laiko praleisdavo slidinė- 
damas Gstade ir tardamasis su savo bankininkais Ciuriche, negu pla- 

čiai skirstydamas biudžetą. Šaltojo karo metu įvairių industrinių jėgų, 
ir komunistinių, ir kapitalistinių, žvalgybos tarnyboms kartais būdavo 
paranku remti Artimųjų Rytų religinius ekstremistus. 

Visi šie veiksniai kurstė religinio fundamentalizmo ugnį, kurią ga- 
liausiai simbolizavo šventasis chomeinizmo įniršis ir smarkūs išpuo- 
liai prieš modernų pasaulį bei tą pasaulietiškumą, kuriuo jis puikavosi. 

Šie fanatiški išpuoliai būtų buvę ne tokie įnirtingi, jei industrinė 
civilizacija, pasaulietiškumo namai, nebūtų išgyvenusi moralinės bei 
politinės krizės ir nebeatrodytų itin patraukli lenktyniavimo su visu 
kitu pasauliu forma. Iš tikrųjų dabar viduje susiskaldžiusios industri- 
nės valstybės nebeatrodo tokios nenugalimos kaip kitados. Dabar įkaitų 
grobėjai, teroristai, naftos šeichai greičiausiai su pasimėgavimu gali 
juos priversti šokinėti. 

Tačiau, kai baigėsi sunkiosios pramonės era, joje viešpatavusi pa- 
saulietinė filosofija buvo užsipulta ir iš vidaus, ir iš išorės, ir iš abiejų 
pusių vienu metu, o fundamentalizmas su religija apskritai išgyveno 
pakilimą. 

Sovietų Sąjungos, kur Michailas Gorbačiovas pamėgino keisti eko- 
nomiką ir politinę sistemą, visame pietiniame pakraštyje įsiliepsnojo 
islaminis fundamentalizmas. Netrukus musulmonai azerbaidžaniečiai 
ir krikščionys armėnai jau žudė vieni kitus visame Kaukaze, o kai tvar- 
kai atkurti buvo nusiųsta sovietų kariuomenė ir milicija, Irano vyriau- 
sybė perspėjo Maskvą, kad ši nevartotų jėgos prieš musulmonus. Di- 
dėjo aistros. Kartu su Gorbačiovo reformomis, leidusiomis didesnę 
žodžio laisvę, pasirodė ženklų, kad lygiai taip pat atgimsta krikščio- 
niškasis fundamentalizmas. 

Ir kitur vyko panašus reiškiniai. Tuo pat metu Izraelyje žydų funda- 
mentalistai, kurių idėjos ir socialiniai modeliai susiklostė per šimtus gy- 
venimo ikiindustriniuose Rytų Europos kaimeliuose bei Artimųjų Rytų 
bendruomenėse metų, mušė žydus pasauliečius ir mėtė akmenis į jų 
automobilius. Indijoje musulmonų fundamentalizmo banga nusirito per 
Kašmyrą, o induistų fundamentalizmo - per visą subkontinentą. 

Japonijoje, kur vienas šalia kito egzistuoja budizmas ir sintoizmas, 
neįmanoma apibūdinti religijos vakarietiškais terminais, taigi negali- 
ma pritaikyti fundamentalizmo sąvokos. Nepaisant to, yra akivaizdžių 
įrodymų, kad atgimsta susidomėjimas senosiomis sintoizmo formo- 


416 


Naujųjų viduramžių ilgesys 


mis, kurias prieš Pirmąjį pasaulinį karą buvęs karinis režimas naudojo 
savo politiniams tikslams. 1989 m. Švietimo ministerija išleido prieš- 
taringą įstatymą, kad vaikai turį būti mokomi pagarbos imperatoriui, 
kuris yra ir vyriausiasis sintoizmo kunigas. 

Tai, kas dabar vyksta, temdo Šviečiamojo amžiaus idėjas, kurios 
padėjo palaikyti tvarką pramoniniame amžiuje. 

Nors visi šie religiniai judėjimai, žinoma, yra skirtingi ir dažnai kon- 
fliktuoja vienas su kitu, nors vieni iš jų yra ekstremistiniai, o kiti ne, 
visus juos — krikščioniškus ar naujųjų amžių žydų, ar islamo - sieja 
vienas bendras dalykas - tai jų priešiškumas pasaulietiškumui, filoso- 
finiam visuotinės demokratijos pagrindui. 

Tačiau šiandienos pasaulyje vienoje valstybėje po kitos pasaulietiš- 
kumas atsitraukia. Ką demokratijos gynėjai vietoj jo pasiūlys? Iki šiol 
naujosios, pažangių technologijų demokratijos neatnaujino pasenusių 
savo visuotinės demokratijos politinių struktūrų bei filosofinių prie- 
laidų, kuriomis jos grindžiamos. 

Religija nėra demokratijos priešas. Pasaulietinėje daugiareligėje vi- 
suomenėje, kur aiškiai atskirtos valstybė ir Bažnyčia, tikėjimų ir neti- 
kėjimų įvairovė pagreitina demokratijos pulsą bei dinamiką. Daugely- 
je valstybių religijos tik padeda gintis nuo valstybės priespaudos. Ir 
fundamentalizmas apskritai nekelia grėsmės. Tačiau vykstant milži- 
niškam religijos atgimimui kiekvienoje valstybėje, ne tik Irane, tarp 
tų, kuriems pavesta teokratinė individo elgesio ir minčių kontrolė, dau- 
gėja fanatikų, o kiti nesąmoningai suteikia jiems paramą. 

Tolerancija įvairovei yra pirmas demasifikuotos visuomenės įstaty- 
mas, taip pat ir tolerancija netolerantiškumui - iki tam tikro lygio. 

Universalaus pobūdžio religijos, kurios siekia plisti visame pasau- 
lyje ir apimti visus žmones, gali būti suderinamos su demokratija. Ir 
netgi tos religijos, kurios stengiasi totalitariai kontroliuoti savo narių 
gyvenimą, tačiau nesiima kontroliuoti tų, kurie joms nepriklauso, irgi 
gali būti suderintos su demokratija. 

Nesuderinamos yra tik tos religijos (ir tik tos politinės ideologi- 
jos), kurios susieja totalitarizmą su universalizmu. Šie judėjimai ker- 
tasi su bet kokia įmanoma demokratijos apibrėžtimi. 

Deja, dalis sparčiausiai besiplėtojančių ir galingiausių religinių judė- 
jimų pasaulyje šiandien demonstruoja būtent šią mirtiną kombinaciją. 

Jos yra nusiteikusios valdyti visų tautų, žemynų ir pačios planetos 
gyvybes bei protus. Jos nusiteikusios nustatyti savo pačių taisykles 
kiekvienam Žmogaus gyvenimo atvejui. Jos nusiteikusios daryti įtaką 
valstybės valdžiai, kur tai įmanoma, ir vėl panaikinti tas laisves, kurias 
suteikia demokratija. 

Tai naujojo Tamsos amžiaus atstovai. 


Ekoteokratija 


Tuo metu žaliųjų banga visame pasaulyje irgi naudojasi susiklosčiusia 
situacija. Šis judėjimas dėl ekologinio mąstymo iš esmės yra pozityvus 
paprastų žmonių, kurie turi savo lyderius visame pasaulyje, pavyzdys. 
Stumti ekologiją į pasaulio darbotvarkės pradžią paskatino sensacin- 
gos katastrofos, nuo Trijų mylių salos ir Černobylio iki Bopalo ir naf- 
tos išsiliejimo Aliaskoje. Žinoma, dar daug kas prieš akis. 

Pramoninė visuomenė pasiekė ribą, kai daugiau negalima savo kie- 
muose kaupti nuodingų atliekų, kirsti miškų, versti polistirolo atliekų 
į mūsų vandenynus, didinti skylių ozono sluoksnyje. Taigi pasaulinis 
aplinkosaugos judėjimas yra išlikimo atsakas į Žemės krizę. 

"Tačiau ir šis judėjimas turi savo antidemokratinį sparną. Jis turi 
savų grįžimo į tamsą šalininkų. Kai kurie iš jų pasirengę pasinaudoti 
šiuo judėjimu, kad sutvarkytų savo privačius ar religinius reikalus. 

Ši problema yra tokia sudėtinga ir sunkiai išsprendžiama, kad Ža- 
liųjų judėjimas gali pasidalyti mažiausiai į keturias dalis. Viena iš jų ir 
toliau būtų pavyzdingas, teisėtas, nežiaurus demokratinis judėjimas. 
Bet kitas sparnas, paskatintas pasisekimo dėl ekologinių krizių ir tra- 
gedijų, kurio užuomazgos jau užčiuopiamos, gali lengvai pereiti iš eko- 
vandalizmo į natūralų ekoterorizmą, siekdamas įgyvendinti savo rei- 
kalavimus. 

Tolesnis pasidalijimas sustiprins pagrindinį ideologinį karą, kuris 
jau dabar skaldo aplinkosaugos judėjimą. Vieni pritaria technologijos 
ir ekonomikos pažangai, bet paiso griežtų gamtosaugos apribojimų. 
Jie neketina atsižadėti vaizduotės ir išminties, jie tiki žmogaus proto 
galia, vadinasi, mums pavyks sukurti technologijas, kurioms reikės ma- 
žiau išteklių, kurios išskirs mažiau teršalų ir visas atliekas perdirbs į 

naujus produktus. Jie įtikinėja, kad šiandienos krizė rodo, jog reikia 
radikalių permainų organizuojant ekonomiką ir technologiją. Tai stam- 
biausia, į ateitį žvelgianti ekologinio judėjimo grupė. 

Vis dėlto dėl ideologinės valdžios su šia grupe kovoja vadinamieji 
„fundamentalistai“, kurie pageidautų grąžinti visuomenę atgal į tech- 
nologinį viduramžiškumą ir asketizmą. Tai „ekoteologai“, o kai kurios 
jų nuostatos prilygsta religinių ekstremistų mąstysenai. 

Ekoteologai tvirtina, kad technologijos niekuo negalės padėti ir kad 
mums lemta grįžti prie ikipramoninio neturto, o tokią perspektyvą jie 
laiko greičiau palaima negu prakeiksmu. 

Savaitinėje New Perspectives Ouarterly straipsnių serijoje aiškiai iš- 
dėstytos pagrindinės ginčų temos. Šių grįžimą atgal propaguojančių 
mąstytojų nuomone, galimos išeitys yra ne tiek ekologinės, kiek religi- 
nės. Jie siekia atkurti tokį religingą pasaulį, kokio Vakaruose nebūta 
nuo viduramžių. Ekologinis judėjimas tam yra paranki priemonė. 

Ši grupuotė mūsų saitų su gamta istoriją redukuoja į biblinę alegori- 
ją. Pirmiausia buvęs ekologinis aukso amžius, kai žmonės gyveno har- 
moningai su gamta ir ją garbino. Žmogaus giminės iškrito iš šio rojaus, 
prasidėjus industrijos amžiui, kai „velnias“ - technologija - ėmė tvarky- 
ti žmogaus reikalus. Dabar mes turime pereiti į naują patirties ir harmo- 
nijos rojų. Jei taip neatsitiktų, mūsų laukia Armagedonas. 

Šis vakarietiškos, tiksliau - krikščioniškos, parabolės primetimas 
daug sudėtingesnei mūsų saitų su gamta istorijai būdingas „ekoteolo- 
gams“, aukštinantiems gyvenimą viduramžiškame kaime. 

Rudolfas Bahro, įtakingas žaliųjų teoretikas, šiuo metu gyvenantis 
Vakarų Vokietijoje, neslepia manąs, kad reikia „teologijos, o ne ekolo- 
gijos - naujo aukso amžiaus, ugdančio... žmogaus kilnumą“. 

Jis nusikelia į XIII amžių ir cituoja Meisterį Eckhartą, vokiečių 
misticizmo pradininką, „gyvenusį dabar nuskurdintame Reino upės 
slėnyje“ ir sakiusį, jog Dievas glūdi visose būtybėse. Tą pačią idėją 
Bahro įžvelgia poetiškuose kitos XIII amžiaus krikščionių mąstytojos 
Mechtildos iš Magdeburgo žodžiuose ir cituoja gražią jos eilutę, ku- 
rioje sakoma, jog visos būtybės yra „malonės blyksnis“. 

Taigi, jo manymu, ekologinis išsigelbėjimas yra religijos reikalas, o 
pasaulietinis pasaulis niekada negalės nieko pasiūlyti. Bahro netgi pa- 
lankiai atsiliepė apie Ayatollah'o Khomeini'o pastabą Gorbačiovui, kad 

Sovietų Sąjungos lyderis, norėdamas išspręsti sovietų problemas, tu- 
rėtų pasikliauti labiau Alachu negu ekonominėmis reformomis. 

Kitas teoretikas, Wolfgangas Sachsas iš Pensilvanijos universiteto, 
užsipuola Worldwatch institutą, svarbiausią gamtosaugos tyrimų cen- 
trą, užjo „specifiškai šiuolaikiškas pažiūras“ bei peikia Amory Lovin- 
są, konservatyvų ekologą, reikalaujantį veiksmingiau naudoti energi- 
ją, o Sachsas norėtų „gero namų ūkio“, kuris remtųsi „išgyventi pade- 
dančio šeimininkavimo“ tradicija. 

Ivanas Iličius, vienas iš kūrybiškiausių mūsų socialinių kritikų bei 
daugelio puikių darbų iš ekologijos teorijos autorius, prieštarauja „val- 
dytojiškam fašizmui“ ir atviraširdiškam luditizmui. Jis siūlo „išlikimą 
be plėtros“ - trumpai tariant, sąstingį. 

Iličiaus nuomone, neturtas yra (natūrali) žmogaus padėtis ir ji tu- 
rėtų būti pripažinta; taigi kam reikia plėtros? Nauja gerovės kūrimo 
sistema, sako jis, suteikė gyvybingumo tam, kas priešingu atveju būtų 
laikoma nusilpusia industrializmo logika“. Jis nepastebi, kad naujo- 
sios mokslu pagrįstos technologijos sistemos iš tiesų daugeliu požiū- 
rių prieštarauja senajai industrializmo logikai. 

Be to, Iličius mano, kad problema iš esmės yra teologinė. „Dievas 
buvo pasaulį sujungęs pradas“ tais laikais, kai nuoga egzistencija laikyta 
normalia, natūralia, į šią padėtį ir turėtume grįžti. Kol Dievas valdė vi- 
duramžių mąstyseną, tol tarp žmonių ir gamtos vyravo pusiausvyra. 
„Žmonės, nedarnos skleidėjai“, po mokslo revoliucijos suardė harmo- 
niją. „Ekosistemos, kurią grįžtamųjų ryšių mechanizmais galima regu- 
liuoti moksliškai“, idėją Iličius laiko spąstais ir apgaule. Jis aiškiai lei- 
džia suprasti, kad pageidautina grįžti į teocentistinį asketišką pasaulį. 

Teoekologinė retorika apima ne vien užuominas apie krikščioniš- 
kąjį atpildo supratimą. Kaip pažymėjo rašytojai Linda Bilmes ir Mar- 
kas Bytordas, teologai žalieji atkakliai tvirtina, jog „vartojimas nuodė- 
mingas“. Be to, aplinkos tarša regima kaip „bausmė už perdėtą varto- 
tojiškumą, dvasingumo stygių ir išlaidumą“. Lyg sekmadienio pamoksle 
užsimenama apie tai, kad mes turėtume „savo ruožtu atgailauti ir pa- 
sitaisyti“. Arba, kaip kai kurie gali pridurti, pereiti į tikrą pragarą. 

Vargu ar čia turime bandyti išspręsti esminius ekologiniuose gin- 
čuose iškeltus klausimus. Tokių reikšmingų filosofinių ginčų nebuvo 
nuo tada, kai prasidedant industriniam amžiui ginčijosi Švietimo epo- 

chos filosofai. Tačiau svarbu pabrėžti, kad ekoteologų ir atgimusių 
fundamentalistų pažiūros sutampa, kaip ir didelis priešiškumas pa- 
saulietinei demokratijai. 

Paplitęs absoliutų akcentavimas bei tikėjimas, jog gali tekti griežtai 
apriboti individualius pasirinkimus, (kad žmonės taptų „moralūs“ ar- 
ba „kad būtų apsaugota aplinka“), galiausiai žymi paprasčiausią pasi- 
kėsinimą į žmogaus teises. Iš tikrųjų daugelis aplinkosaugininkų patys 
viešai nerimauja, kad iškils žalieji ajatolos ar ekofašistai, kurie paskelbs 
savo kelią į išsigelbėjimą... Taigi Bahro perspėja, kad „per dideles hu- 
maniškumo krizes vaidmenį visada suvaidina charizma. Kuo didesnė 
krizė, tuo tamsesnė charizminė figūra turi iškilti... Ar sulauksime sa- 
vo žaliojo Adolfo, ar ne, priklauso... nuo to, kiek iki kito Černobylio 
pažengs besikeičianti kultūra“. 

Galima gėrėtis tokio mąstytojo kaip Iličius nuoseklumu ir kūrybin- 
gumu, žinoma, pačiam nebūnant fašistu ir kartu pripažįstant iš esmės 
antidemokratines jo absoliuto, pastovumo, stabilumo ir šventumo pa- 
ieškų implikacijas. Prancūzų sociologas Alainas Touraine'as, kritikuo- 
damas ekoteologus, perspėja, kad „jei mes nepaisysime proto, norė- 
dami išsigelbėti nuo ozono skylių, tai imsime meilikauti žaliajam fun- 
damentalizmui, Ayatollah'o Khomeini'o ekoteokratijai“. 

Jei šis susirūpinimas atrodo perdėtas, pravartu prisiminti Wander- 
vogel jaunimo judėjimą 1920 metų Vokietijoje, kur šiuo metu Žaliųjų 
judėjimas yra pats kovingiausias. Wandervogel buvo Veimaro respubli- 
kos žalieji hipiai, klajojantys po kaimus su kuprinėmis, gitaromis ir 
gėlėmis. Jie lankėsi tokiuose kaip Vudstoko festivaliuose, buvo labai 
dvasingi ir ragino grįžti atgal į gamtą. 

Po dešimtmečio į valdžią atėjo Hitleris. Jis irgi žavėjosi ikiindustri- 
nėmis vertybėmis, įsivaizduodamas nacistinę utopiją, „kur kalvis vėl 
atsistoja prie priekalo, ūkininkas eina paskui plūgą“. Londono univer- 
siteto koledžo profesoriaus J. P. Sterno žodžiais, Hitleris pažadino 
„Ikiindustrinį kaimo tingulį“. Hitlerio ideologai nuolatos gyrė „orga- 
niką“, reikalavo fizinio pasirengimo ir pateikdavo biologinių analogi- 
jų, kad parodytų neapykantą žemesnei rasei. „Šimtai tūkstančių jau- 
nuolių perėjo Youth Movement, - rašo George'as L. Mosse straipsnyje 
The Crisis of German Ideology, - ir daugumai iš jų nebuvo labai sunku 
apsispręsti būti ideologiniu nacių įrankiu.“ 

Ar įmanoma įsivaizduoti Neožaliųjų partiją su raiščiais ant rankų, 
Sam Browne diržais ir auliniais, pasirengusią savo mintis dėl grįžimo į 
gamtą primesti visai visuomenei? 

Žinoma, ne, jei sąlygos normalios. Bet kas būtų, jei tos sąlygos ne- 
būtų „normalios“? 

Panagrinėkime kitos panašios į Bopalo ekologinės katastrofos, pra- 
sidėjusios, tarkim, Sietle, Štutgarte ar Šefilde, padarinius... visur žai- 
biškai prasideda krizės... kyla maišatis ir milžiniška korupcija, sten- 
giantis palengvinti šios nelaimės padarinius... fundamentalistai rauda, 
kad nelaimė buvo Dievo bausmė už „laisvumą“ ir nepadorumą. Tarki- 
me, visa tai kyla didelių ekonominių sunkumų metu. Įsivaizduokime 
patrauklų, iškalbingą „ekologą Adolfą“, kuris ne tik žada įveikti tie- 
sioginę krizę, bet ir materialiai, dvasiškai, politiškai „išvalyti“ visuo- 
menę, jei tik jam būtų suteikta konstituciją viršijanti valdžia. 

Kai kurių šiandienos ekoteologų šnekos yra kiek absurdiškos, kaip 
kadaise absurdiškos buvo Hitlerio ir jo ideologų kalbos. Nacių propa- 
gandininkai žavėjosi viduramžiais (ypač tuo laikotarpiu, kai visoje Eu- 
ropoje dominavo Šventoji Romos imperija), kaip laikotarpiu, kai Kul- 
tur pasiekė savo „aukščiausią lygį“. 

Šiandien britų ekologiniai „fundi“, arba fundamentalistai, laiške 7he 
Economist rašo, kad „tokių kaip mes „fundi“ žaliųjų tikslas... [yra| 
grįžti į tolimos praeities Europą, į laikus... kai Roma jau buvo žlugus, 
ir prieš Karoliui Didžiajam ateinant į valdžią“, kurioje pagrindinis vi- 
suomenės vienetas „buvo kaimiškos valdos, vos didesnės už kaimelį... 
vienintelis būdas žmonėms darniai sugyventi su gamta - gyventi egzis- 
tavimo lygmeniu“. 

Ekologai viduramžininkai dažniausiai nepasako politinės kainos. 
Jie retai užsimena, kad jų peršamuose piemenų kaimeliuose, kur vieš- 
patavo Žžiauriausias patriarchatas, religinė kontrolė, feodalinis nemok- 
šiškumas bei jėga, tikrai nebuvo demokratijos. Tai buvo Kultur, kuria 
žavėjosi naciai. Ne veltui laikotarpis nuo Romos žlugimo iki Karolio 
Didžiojo iškilimo mums žinomas tamsiųjų amžių (viduramžių) vardu. 

Ekoteologai gali būti sukritikuoti. Jie sudaro nedidelę radikaliau- 
sią nutolusio aplinkosaugos judėjimo sparno dalį. Bet būtų klaidinga į 
juos žiūrėti kaip į izoliuotą ar trivialų reiškinį. Šis religinis atgimimas 
ir į jį panašūs žaliųjų judėjimai augina ekstremistus, kurie labai apsi- 


422 


Naujųjų viduramžių ilgesys 


džiaugtų atsikratę demokratijos. Pačios kraštutiniausios abiejų spar- 
nų grupės gali susivienyti siekdamos įvesti naujus individualaus bei 
politinio elgesio apribojimus ir Dievo, ir žaliųjų vardu. Abi jos siekia, 
kad valdžia atsigręžtų į praeitį. 


Naujieji ksenofobai 


Kitas viduramžių kaimo bruožas buvo kraštutinė ksenofobija - ne- 
apykanta kiekvienam svetimšaliui, net iš pačių artimiausių gretimų kai- 
melių. Įsigalint sunkiosios pramonės erai, individai ir masinis lojalu- 
mas pamažu persikėlė iš kaimelio į valstybę. Tačiau ksenofobija, šovi- 
nizmas, neapykanta pašaliečiui, svetimam, užsieniečiui išliko valsty- 
bės valdžios įrankis. 

Šiandien, pereinant prie žiniomis pagrįstos ekonomikos, reikia dau- 
giau tarpnacionalinės tarpusavio priklausomybės negu tada, kai vyra- 
vo sunkiosios pramonės ekonomika. Tai neišvengiamai riboja valsty- 
bių veiksmus. O tai savo ruožtu veda prie ksenofobinio antagonizmo 
visose srityse, nuo komercijos iki kultūros. 

Šiandien visoje Europoje dėl integracijos į Europos rinką vyriausy- 
bės įnirtingai puola importuojamą kultūrą, pirmiausia televiziją ir fil- 
mus. Jas ypač erzina tai, kaip užsieniečiai renka informaciją. 

Le Monde priekaištauja, kad Europos Sąjungos planas sukurti „te- 
leviziją be sienų“ „kelia grėsmę, jog bus pagreitinta anglosaksų pro- 
diuserių ir platintojų, kurie ima ryžtingai pirmauti visos Europos tin- 
kluose, implantacija“. 

Europiečiams nerimą kelia Maroko planai per palydovus transliuoti 
laidas arabų kalba 11 milijonų Europoje gyvenančių islamo emigrantų 
iš Šiaurės Afrikos. Dar labiau imta nerimauti, kai musulmonų funda- 
mentalistai laimėjo rinkimus pasaulietiškame Alžyre. 

Tačiau tai tik pradžia. Palydovinė technologija ir kitos naujosios 
žiniasklaidos priemonės kenkia atviroms tautinėms kultūroms. Paly- 
dovų eksperto Dano Goldino iš TRW nuomone, gali ateiti diena, kai 
palydovinės antenos bus parduodamos gerokai pigiau, nors ir dabar jų 
kainos nedidelės, ir milijonai žmonių visame pasaulyje galės prisižiū- 
rėti programų iš užsienio - brazilų pramoginių, Nigerijos Žinių laidų, 

Pietų Korėjos dramų, propagandinių programų iš Libijos. Tačiau toks 
tiesioginis ryšys kelia grėsmę „nacionaliniam identitetui“, kurį sava- 
naudiškais sumetimais vyriausybės siekia išlaikyti ir puoselėti. 

Kadangi gausi imigracija verčia būgštauti dėl atitrūkimo nuo savos 
kultūros, identiteto klausimas tampa gyvybiškai svarbus. 

Bendros Europos rinkos šalininkai, įtikinėdami atverti sienas kapi- 
talui, kultūrai ir žmonėms, siekia tradicinius nacionalinius jausmus 
pakeisti „supranacionaliniais“. 

Būtent dėl to, kad naujoji ekonomika vis labiau tampa integruota, 
kartu su produktais ir paslaugomis eksportuoja nedarbą, užterštumą 
bei kultūrą, pažangių technologijų pasaulyje regime kylantį nepasiten- 
kinimą bei nacionalizmo atgimimą. 

Le Penist judėjimas Prancūzijoje su visa bjauria antiarabine propa- 
ganda, vadovaujamas buvusio legionieriaus, kuris nacių dujų kameras 
pavadino niūriausia vieta, kursto ksenofobines fanatikų aistras. Jo par- 
tijai Europos Parlamente priklauso šeši mandatai. 

Respublikonų partija Vakarų Vokietijoje, įkurta buvusio Waffen 
SS puskarininkio Franzo Schoenhuberio, puola ne tik turkų darbi- 
ninkus migrantus, bet net ir etninius vokiečius, imigruojančius iš Len- 
kijos bei Sovietų Sąjungos, kurie tarsi atima darbus, namus ir pensi- 
jas 1š „tikrų vokiečių“. Susisiejusi su Le Penist Prancūzijoje ir ekstre- 
mistinėmis partijomis visoje Europoje, Respublikonų partija 1989 m. 
Vakarų Berlyno rinkimuose laimėjo vienuolika vietų ir šešias - Eu- 
ropos Parlamente. 

Plakatais, skelbiančiais „Pirmiausia Vokietija“, Schoenhuberis tar- 
si Hitleris po Versalio taikos sutarties - vaizduoja Vokietiją, šiuo metu 
vieną iš turtingiausių pasaulio valstybių, kaip tautą „auką“. 

Gerbiamo Vokietijos analitiko Josefo Joffe's žodžiais, - Schoen- 
huberis „pašaukė griebtis ginklo prieš pasaulį, kuris siekia slopinti Vo- 
kietiją, prikaustydamas ją prie praeities“, t. y. neleisdamas Vokietijai 
užmiršti Hitlerio padarytos žalos. (Palikęs partiją, Schoenhuberis ėmė 
vadinti ją pernelyg ekstremistiška.) 

Kiekvienoje valstybėje, kuri nuolat kaltinama dėl praeities kartų 
nuodėmių, gali, žinoma, kilti pasipriešinimas, vėl sustiprėti tautinė sa- 
vigarba. Bet kokia savigarba? Užuot raginę Vokietiją siekti pažangos, 
tapti XXI amžiaus demokratijos lyderiu pasaulyje, naujieji nacionalis- 

tai griebiasi daugelio antidemokratinių praeities Vokietijos patologijų, 
taip suteikdami gretimoms valstybėms puikią priežastį nenorėti, kad 
Vokietija užmirštų savo nusikaltimus. 

Griuvus Berlyno sienai ir de facto susijungus pažangiajai Vokietijai, 
tai, kas vyko Bonoje ir Berlyne (be jokios abejonės, netrukus dar kar- 
tą tapsiančiame valstybės sostine), padarė poveikį visai Europai, todėl 
didžioji dalis žmonių visame žemyne į respublikonus žiūri atsargiai. 

"Tačiau panašių nacionalistinių judėjimų esama visoje Vakarų Euro- 
poje, nuo Belgijos iki Italijos ir Ispanijos, visur, kur laisvai įsileidžia- 
ma kultūra, ryšių priemonės, kur sienas pereinantys imigrantai kelia 
grėsmę senosioms tautinėms savimonėms. 

Tačiau pseudopatriotinė ksenofobija atgimsta ne vien Europoje. 
Jungtinėse Amerikos Valstijose irgi auga nacionalistinis nepasitenki- 
nimas. Baimindamiesi, kad jų valstybė išgyvena ekonominį nuosmukį, 
nuvarginti kalbų, jog yra per dideli imperialistai, materialistai, Žiau- 
rūs, nekultūringi ir t. t., netgi normalūs apolitiški amerikiečiai pasi- 
duoda nacionalistinei demagogijai. 

Priešiški jausmai imigrantams kyla pakurstyti ekstremistų, kurie 
tvirtina, jog meksikiečių imigrantų antplūdis daro nuostolių JAV ap- 
linkai. Tačiau šis atgimęs natyvizmas yra tik vienas iš naujojo naciona- 
lizmo įrodymų. 

1990 m. Aukščiausiojo Teismo sprendimas, kad vėliavos sudegini- 
mas yra laisvos politinės saviraiškos forma, ginama JAV teisių kon- 
vencijos, sukėlė ypač karštą reakciją. Radijo pokalbių laidas užplūdo 
įžeisti klausytojai. Baltieji rūmai tučtuojau pasiūlė pakeisti konstituci- 
ją, kad tokiems dalykams būtų užkirstas kelias. 

Naujas nuotaikas rodo ir japonų užsipuolimai - taip elgtis mėgsta 
šių dienų protekcionistai bei paprasti amerikiečiai, nerimaujantys dėl 
nesubalansuotos prekybos ir dėl to, kad japonai supirkinėja amerikie- 
čių bendroves bei nekilnojamąjį turtą. 

Japonijoje irgi plinta panašus ultranacionalizmas. Atkuntantys na- 
cionalistai reikalauja konstitucijos pakeitimų, leidžiančių labiau didinti 
karines pajėgas. Anot jų, japonai per Antrąjį pasaulinį karą nepadarė 
„nieko gėdingo“, - o toks požiūris kelia nepasitenkinimą Kinijai ir 
kitiems kaimyniniams kraštams, į kuriuos įsiveržė japonai. Nagasakio 
majoras Hitoshi Motoshima, iškėlęs mintį, jog 1mperatorius Hirohito 

galbūt irgi atsakingas už Antrąjį pasaulinį karą, tapo žudikų išpuolio 
auka. Pagrindinis dienraštis AsaAi Shimbun — vienas jo reporteris anks- 
čiau buvo (tikriausiai nacionalistų) nužudytas - perspėja, kad toks 
žiaurumas „prives prie fašizmo“. 

Be to, kraštutiniai nacionalistai teigia, jog japonų tautinė „dvasia“ 
bei kalba skiriasi nuo visų kitų tautų dvasių bei kalbų ir yra už jas 
pranašesnės. Tokią vienos nacijos pranašumo idėją propaguojantis ja- 
matoismo kultas siekia kompensuoti tautinio identiteto praradimą — 
pokarinio persiorientavimo į Vakarus padarinys. 

Kai kurie japonai, į kuriuos amerikiečiai nuo pat karo laikų Žiūrėjo iš 
aukšto ir kuriems nusibodo kritika dėl ekonominės politikos, užtikrinu- 
sios neregėtą sėkmę, noriai klausosi nacionalistų šūkių. Šitoks naciona- 
linis pasipūtimas pasaulinėje arenoje veikia išvien su didžiuliu finansi- 
niu bloku bei sparčiai augančia karine valdžia ir yra susijęs su pačiomis 
antidemokratiškiausiomis Japonijos visuomenės jėgomis. 

Pagaliau plačiai atgimstantis nacionalizmas yra ir tuo ypatingas, kad 
Sovietų Sąjunga bei Rytų Europos valstybės vėl iškyla kaip galinga poli- 
tinė jėga. Tiesą sakant, perversmus Rytų Europoje lygiai taip pat galima 
apibūdinti ne kaip demokratinius, o greičiau kaip nacionalinius sukili- 
mus tautų, beveik pusę amžiaus išbuvusių sovietų valioje. 

Iš naujo apibrėžti „tautos“ sąvoką buvo viena iš labiausiai jaudina- 
mų ir svarbiausių užduočių, tekusių pasauliui lemtingais dešimtme- 
čiais iki mūsų dienų, o svarbiausia užduotis - išlaikyti tautos rankose 
kai kurių funkcijų kontrolę, neleidžiant joms nei lokalizuotis, nei glo- 
balizuotis. Tačiau ir aklas fanatizmas, ir aklas nacionalizmas yra pavo- 
jingas bei regresyvus. O siejami su rasiniu ar Dievo apdovanotųjų pra- 
našumu, jie gimdo žiaurumą ar represijas. 

SSRS, kurios etninės aistros susprogdino pačią valstybę, šie jaus- 
mai gerokai susiję su aplinkosauga ir religiniu fundamentalizmu. Ma- 
nipuliuojama ekologinėmis temomis, kad prieš Maskvą būtų sukurs- 
tyti etniniai jausmai. Judėjimas, kilęs Taškente ir pavadintas Birlik, 
kuris iš pradžių tik apsupdavo elektrines, išpopuliarėjo dėl islamiš- 
kojo fundamentalizmo. 

Dar svarbiau už tai, kad tautinės mažumos Baltijos regionuose, Ar- 
mėnijoje, Azerbaidžane, Gruzijoje ir kitose SSRS dalyse vis labiau 
reikalauja autonomijos ar nepriklausomybės, yra tai, jog etninis judė- 

jimas kyla tarp dominuojančių didžiosios Rusijos gyventojų. Istorikas 
Paulas Johnsonas, rašydamas apie Tolstojų, rusų nacionalizmą apibū- 
dino žodžiais, kurie ir šiandien nepaseno. Tai buvo, pasak Johnsono, 
„Ššovinistinė dvasia, įsitikinimas, kad rusai yra ypatinga rasė, turinti 
ypatingų dvasios savybių (įkūnytų valstietyje), ir Dievo skirtą vaidme- 
nį pasaulyje“. 

Šis požiūris įgavo kraštutinę formą- tai šiandien atsiradusi antise- 
mitinė, prieš užsieniečius nusiteikusi organizacija „Pamiat“, kurią su- 
daro trylika skyrių visoje Sovietų Sąjungoje, 20 000 narių vien tik Mask- 
voje ir kuri yra lygiai taip pat glaudžiai susijusi su kariuomene, KGB, 
kaip ir su vidurinės klasės tarnautojais. Jos nariai yra keletas skaito- 
miausių SSRS autorių ir kultūros veikėjų. „Pamiat“, dabar patraukta 
baudžiamojon atsakomybėn už neapykantos kurstymą, primena judė- 
jimą juodašimtininkų, rengusių pogromus caro valdymo laikais amžių 
sandūroje. 

„Pamiat“ ir kitos panašios grupuotės tvirtina, kad joms svarbu išsau- 
goti senovės paminklus ar rūpintis aplinka, tačiau tikrasis jų siekis — 
atkurti tą pačią kaimų visuomenę, kurią šlovina ir žaliųjų fundamenta- 
listai. Kai kurie ragina atkurti su religine ortodoksija susijusią carinę 
monarchiją. 

Kaip Schoenhuberis smerkia antisemitizmą, bet skleidžia Hitlerio 
laikų melagystes apie žydus Vokietijoje, taip ir „Pamiat“ dedasi nekal- 
ta, nors smarkiai užsipuola Tarptautinį sionizmą bei masonus, 0 jos 
nariai grasina pogromais. 

„Pamiat“ manifestas koneveikia visus, kurie „išgriovė mūsų tėvy- 
nės cerkves, šventoves, vienuolynus ir tautos didvyrių kapavietes“ bei 
„katastrofiškai nusmukdė krašto ekologiją“. Ji skatina visus grįžti prie 
žemės - „šalin milžiniškus miestus!“ — ir atgaivinti „amžių senumo 
artojų tradicijas“. 

Taigi čia įžvelgiame ksenofobišką etniškumą, aiškiai susijusį su re- 
liginiu f£undamentalizmu ir ekologijos viduramžiškumu - visi trys su- 
rišti į tą patį tamsiųjų amžių mazgą. 

Tai labai degus jėgų mišinys, galintis sprogti tiesiai į veidą demok- 
ratijai, kad ir kur ji dabar gyvuotų. Blogiausiu atveju jis užburia rasis- 
tinės, gentinės ar ekofašistinės valstybės vaizdeliu - geriausiu būdu 
suvaržyti žmogaus teises, išlaisvinti religiją ir privačią nuosavybę. 

Tokią padėtį, atrodo, sunku įsivaizduoti, gal nebent kaip kokių di- 
džiulių krizių ir tragedijų padarinį - ekospazmą, susiejantį ekologinį 
perversmą su didelėmis ekonominėmis krizėmis, teroru arba karu. 

Bet nebūtina įsivaizduoti blogiausia, kad pajustum kaulus stingdantį 
šaltį. Panašūs judėjimai ar jų sąjungos nebūtinai turi užgrobti valsty- 
bės valdymą, kad žiauriai apribotų ar sugriautų demokratinę valstybės 
formą, kuri, netgi pažangių technologijų tautų, jau yra ganėtinai trapi, 
nes vis labiau nedera su besikuriančia ekonomika ir visuomene. 

Vyriausybės, kontroliuojamos ar smarkiai veikiamos ekstremistų, 
kurie religiją, ekologiją ar nacionalizmą iškelia virš demokratinių ver- 
tybių, neilgai išliks demokratinės. 

Pažangi gerovės kūrimo sistema, kuri dabar plinta pasaulyje, didi- 
na demokratijos galimybes. Pirmiausia, kaip jau matėme, žodžio lais- 
vę ji padaro ne tik politiškai naudingą, bet ir ekonomiškai būtiną. Ta- 
čiau senosios pramoninės visuomenės gaivinamos priešiškos jėgos ga- 
lėtų sugriauti ir demokratiją, ir teisę į ekonominę pažangą. 

Norint išsaugoti ir pažangą, ir demokratiją, politinėms sistemoms 
reikia pereiti į naują lygmenį, kaip tai daro ekonomika. Nuo to, kaip 
bus atsakyta į šį esminį reikalavimą, priklausys, ką reikš artėjantis val- 
džios pasikeitimas: kad individas bus ginamas ar kad bus engiamas. 

Artėjančioje Valdžios pasikeitimo eroje pagrindinė ideologinė ko- 
vavirs jau ne tarp kapitalistinės demokratijos ir komunistinio totalita- 
rizmo, 0 tarp XXI amžiaus demokratijos ir XI amžiaus tamsumo. 


Šešta dalis 


PLANETOS VALDŽIOS PERSISKIRSTYMAS 

Retas valdžios pasikeitimas taikos metu buvo toks dramatiškas kaip 
staigus sovietinio bloko suirimas. Didžiulė beveik pusę amžiaus Mask- 
voje centralizuota valdžia grįžo Varšuvai, Prahai, Budapeštui, Buka- 
reštui ir Berlynui. Po keleto impozantiškų mėnesių „Rytai“ subyrėjo. 

Kitas persiskirstymas buvo susijęs su vadinamųjų Pietų iširimu. 
LDC, arba silpnos ekonomikos šalys (Apibūdinimas „silpnos“ yra tie- 
siog klaidingas, nes daugumos LDC kultūra ir kitos sritys nėra atsili- 
kusios. Tiksliau būtų jas apibūdinti kaip „ekonomiškai silpnas“, tokia 
prasme šis terminas čia vartojamas.), nepaisant seniai dedamų pastan- 
gų, tokių kaip Banduno konferencija 1955 m. Indonezijoje, niekada 
neįstengė sudaryti tikrai vieningos atsvaros vis a vis industriniam pa- 
sauliui. 1970 m. Jungtinės Tautos ėmė garsiai skelbti apie bendrus 
„Pietų“ reikalus. Buvo pradėtos kurti keitimosi technologijomis pro- 
gramos South-South bei kitos bendradarbiavimo formos. Kampanijos 
turėjo padėti pakeisti prekybinius santykius tarp šiaurės ir pietų. Ga- 
lios santykis pasikeitė. Bet ne į tą pusę, kaip kad tikėjosi jungtinių 
pietų oratoriai. 

Vietoj to LDC pasidalijo į grupes su labai skirtingais poreikiais. 
Vieną iš jų sudaro beviltiškai vargingos valstybės, vis dar labiausiai 
priklausomos nuo Pirmosios bangos valstiečių darbo. Kitai grupei pri- 
skiriamos tokios šalys kaip Brazilija, Indija ir Kinija, kurioms jau svarbi 
Antroji banga, arba industrinės valdžios, bet dauguma gyventojų te- 

bekovoja dėl būvio dirbdami ikiindustriniame ūkyje. Ir galiausiai to- 
kios valstybės kaip Singapūras, Taivanas ir Pietų Korėja, kurios iš es- 
mės baigė industrializaciją ir sparčiai artėja prie pažangių Trečiosios 
bangos technologijų. Rytų bloko valdžia subyrėjo, lygiai taip pat atsi- 
tiko ir vadinamuosiuose Pietuose. 

Trečias didžiulis valdžios pasikeitimas įvyko tada, kai Japonija ir 
Europa iškilo kaip Jungtinių Amerikos Valstijų konkurentės, paskati- 
nusios milžiniškas varžybas dėl dominavimo XXI amžiuje. Vadina- 
mieji Vakarai dabar irgi skyla. 

Nors politikai, diplomatai ir spauda šiuos valdžios pokyčius vis dar 
traktuoja kaip visiškai nesusijusius reiškinius, visi jie glaudžiai susiję. 
Globali struktūra, kuri rodo Antrosios bangos industrinių galių domi- 
navimą, sudužo tarsi stiklinis rutulys nuo kūjo smūgio. 

Žinoma, šie didžiuliai istoriniai pokyčiai įvyko dėl daugelio prie- 
žasčių, ir paprastai jų paaiškinti negalima. Supaprastindami istoriją iki 
kokios nors vienintelės jėgos ar veiksnio, ignoruotume kompleksišku- 
mą, galimybes, individų vaidmenį ir daugelį kitų kintamų dalykų. An- 
tra vertus, Žiūrėti į istoriją kaip į tam tikrų nesumodeliuojamų ar ne- 
susijusių įvykių virtinę yra lygiai taip pat redukcionistiška. 

Ateities pasaulyje dominuojančių galių modelius galėsime numaty- 
ti tik jei, užuot tyrę kiekvieną didesnį valdžios pasikeitimą, nustatysi- 
me bendrus, visiems jiems būdingus bruožus. Ir iš tikrųjų mes pama- 
tysime, kad visi trys šios epochos galių persiskirstymai artimai susiję 
su industrializmo smukimu ir naujos, informacija pagrįstos ekonomi- 
kos kilimu. 


Piramidės ir skrydžiai į Mėnulį 


Mokslo ir technologijos pažanga nuo Antrojo pasaulinio karo buvo 
tokia stulbinama, kad vargiai būtų galima ką patobulinti. Jei tebūtų 
išrastas kompiuteris bei DNR, vis tiek pokaris išliktų revoliucingiau- 
sias mokslo istorijoje. Bet iš tiesų buvo padaryta daug daugiau. 

Mes ne tik patobulinome savo technologijas, prisikasėme prie gi- 
lesnių gamtos klodų ir, užuot perdirbinėję didžiulius išteklius, dabar 
galime sukurti tokį neįtikėtinai ploną medžiagos sluoksnį, kad, moks- 

lo žodžiais, „elektronai jame veiksmingai juda tik dviem dimensijom“. 
Mes galime išraižyti linijas, kurios yra vos 10 nanomilimetrų pločio. 
Greitai pajėgsime sumontuoti daiktus po vieną atomą. Tai ne „pažan- 
ga“, o perversmas. 

JAV National Academy of Engineering 1989 m. išvardijo, kokie, jos 
nuomone, yra 10 svarbiausių inžinerijos atradimų per praėjusius dvi- 
dešimt penkerius metus. Sąrašą pradėjo „Apolono“ nusileidimas Mė- 
nulyje, kuris istorijoje prilygintas Egipto piramidėms. Toliau - palydo- 
vų, mikroprocesorių, lazerių, didžiulių lėktuvų, genų inžinerijos pro- 
duktų bei kitų atradimų evoliucija. Nuo 1950 m. pradžios, kai JAV 
ėmė kurtis naujoji gerovės kūrimo sistema, žmonės pirmą kartą istori- 
joje atrado kelius į žvaigždes, nustatė biologinę gyvenimo programą, 
išrado tokias pat svarbias kaip ir rašymas intelektualinės priemones. 
Šie stebėtini laimėjimai apima vos vieną žmonių kartą. 

Ir ne tik mokslo ar technologijų srityse daug pasiekta ar ketinta 
pasiekti. Visur, nuo organizacijos teorijos iki muzikos, nuo ekosiste- 
mų tyrimų iki mūsų proto suvokimo. Lingvistikoje ir pažinimo teori- 
joje, nestabilumo, chaoso ir dezorganizuojančių struktūrų tyrimuose 
mokslo pagrindai yra iš esmės keičiami. Ir net dabar tokiose srityse 
kaip nervų sistema bei dirbtinės smegenys konkuruojantys tyrėjai pa- 
teikia naujų Žinių apie mokslą. 

Šiviską keičianti pažanga, iš pažiūros tolima diplomatijos ir politikos 
pasauliui, iš tiesų neišvengiamai susijusi su geopolitiniais nūdienos 
perversmais. Mokslas yra svarbiausias veiksnys pasaulinėse galių kovose. 


„Panaudota“ ekonomika 


Pažiūrėkime, pavyzdžiui, kokia mokslo reikšmė sovietų valdžiai. 

Šių dienų istorinis valdžios pasikeitimas, kaip matėme, pagimdė du 
pagrindinius valdžios šaltinius - jėgą ir turtą - vis labiau priklausomus 
nuo trečio šaltinio - mokslo. Dėl mokslu pagrįstų technologijų plitimo 
bei santykinai laisvos idėjų cirkuliacijos JAV, Europa bei Japonija ge- 
bėjo gerokai pralenkti socialistines valstybes. Bet ta pati technologija 
sudarė sąlygas nepaprastai padidėti karinei galiai. 

Šiandien naikintuvas yra kompiuterio su sparnais ekvivalentas. Jo 

veiksmingumas beveik visiškai priklauso nuo žinių, įdėtų į jo avioniką 
bei ginkluotę ir į piloto smegenis. 1982 m. sovietų karo strategai paty- 
rė kolektyvią nesėkmę, kai aštuoniasdešimt jų pagamintų naikintuvų 
MIG, kuriuos pilotavo sirai, sunaikino Izraelio lakūnai, neprarasdami 
nė vieno lėktuvo. Sovietų pagaminti tankai nesėkmingai kovėsi ir su 
Izraelio ginklais. 

Nors SSRS netrūko puikių karo mokslininkų bei branduolinių gin- 
klų pasauliui sunaikinti, ji neįstengė lenktyniauti itin pažangių nebran- 
duolinių ginklų technologijų srityje ar varžytis dėl strateginių gynybos 
sistemų. Sparti mokslo atradimais grindžiamų nebranduolinių ginklų 
(kurie iš tikrųjų nėra nebranduoliniai) modernizacija buvo pavojinga 
ant žemės sovietų turėtam pranašumui Rytų Europoje. 

O naujausiais moksliniais atradimais pagrįsta Strategic Defence Ini- 
tiative (SDI) grasino neutralizuoti didelio nuotolio sovietines raketas. 
SDI kritikai skeptiškai teigė, kad to niekada nebus. Bet Maskva sune- 
rimo, jog tai visiškai įmanoma. Jei iš tiesų SDI galėtų blokuoti visas 
branduolines sovietų raketas prieš joms atakuojant JAV, sovietų rake- 
tos jau būtų niekam tinkamos. Tai irgi reikštų, kad Jungtinės Ameri- 
kos Valstijos galėtų suduoti pirmąjį branduolinį smūgį, nebijodamos 
atsako. Antra vertus, o tai daug įtikimiau, SDI, blokuodama ne visas, 
o tik dalį branduolinių galvučių, būtų tik iš dalies veiksminga, ir sovie- 
tų karo strategams labiausiai rūpėtų sužinoti, kurios JAV raketų dalys 
išliktų. Bet kuriuo atveju SDI pakėlė savo vertę, ir teoriškai branduo- 
linis ginklas, jei būtų panaudotas sovietų, o tai niekuomet nebuvo ti- 
ketina, taptų pavojingesnis pačiai Maskvai. 

Tada sovietai susidūrė su dviguba grėsme - ir ant žemės, ir kosmose. 

Blaiviai žiūrėdama į šią tikrovę bei savo ekonomikos nuosmukį, 
Maskva protingai nusprendė nebesaugoti Rytų Europos pasienių ka- 
rine jėga, nebent nepriimtinomis ir pernelyg aukštomis kainomis. Tai- 
gi ir dėl ekonorninių, ir dėl karinių priežasčių imperinius jos įsiparei- 
gojimus teko sumažinti. 

Galų gale sovietai per mažai dėmesio kreipė ne į ginklus ar ekono- 
miką, o į svarbiausią veiksnį - mokslą, nuo kurio dabar vis labiau pri- 
klauso karinė jėga bei ekonominė valdžia. 

Tas pats „svarbiausias veiksnys“ padeda paaiškinti „silpnos ekono- 
mikos šalių“ skilimą bei trijų skirtingų grupių išryškėjimą. Pavyzdžiui, 

kai pažangiausios ekonomikos šalys ėmė pereiti prie kompiuterių bei 
informacija grindžiamų technologijų, gaminti vertingesnius produk- 
tus, tai daugumą senųjų fizine jėga grindžiamų, su intensyvia informa- 
cija nesusijusių operacijų perkėlė į tokias šalis kaip Pietų Korėja, Tai- 
vanas, Singapūras, o dabar Tailandas ir kitos šalys. Kitais žodžiais sa- 
kant, kai Europa, Japonija ir Jungtinės Amerikos Valstijos perėjo prie 
Trečiosios bangos gerovės kūrimo formos, tai senąsias Antrosios ban- 
gos užduotis perdavė kitai tautų grupei. Tai pagreitino pastarųjų in- 
dustrializavimą, ir jos pralenkė kitas LDC. 

(Dauguma šių „naujų industrializuotų ūkių“ dabar savo ruožtu lenk- 
tyniauja perduodami Antrosios bangos procesus dar varganesnėms, 
labiau ekonomiškai atsiliekančioms šalims, o pastarosios savo ruožtu 
bando pereiti prie intensyvesnės mokslinės gamybos.) Skirtingi eko- 
nomikos plėtros greičiai išskyrė LDC. 

O tarpusavio kapitalistiniame lenktyniavime tarp Europos, Japoni- 
jos ir Jungtinių Amerikos Valstijų neįtikėtinai sėkminga buvo JAV po- 
karinė politika, kuri padėjo atgaivinti abidvi - ir Europos, ir Japonijos — 
ekonomikas, abiem padėjo atkurti jų sugriautas pramonės struktūras. 
Tai reiškė naujos pradžios galimybę bei progą pakeisti senus prieška- 
rio mechanizmus naujausia technologija, kadangi Jungtinėms Ameri- 
kos Valstijoms, kurių gamyklų niekas nesubombardavo, vis dar reikė- 
jo padengti savo pramoninės bazės skolas. 

Dėl daugelio priežasčių, įskaitant ir į ateitį orientuotą kultūrą, regio- 
ninės ekonomikos pagyvėjimą, nulemtą Vietnamo karo, ir, žinoma, dėl 
ypač sunkaus pokario kartos darbo bei kūrybingumo į priekį išsiveržė 
Japonija. Jos akys visuomet krypo į XXI amžių, jos kultūra visuomet 
pabrėžė švietimo, komercijos išmanymo bei apskritai mokslo svarbą. 
Japonija lyg aistros pagauta puolė gaminti kompiuterius ir sudedamą- 
sias jų dalis elektronikos bei informacinių technologijų sritims. 

Japonijai perėjus nuo senos prie naujos gerovės kūrimo sistemos, 
ekonominiai rezultatai buvo stulbinami, bet jie neišvengiamai vertė 
Japoniją konkuruoti su Jungtinėmis Valstijomis. Išsigandusi Europa 
savo ruožtu po ilgų neveiklos metų irgi pradėjo politinės ir ekonomi- 
nės integracijos kampaniją. 

Mes vėliau dar grįšime prie šių procesų, o dabar svarbu pripažinti, 
kad kiekviename žingsnyje nauja mokslu pagrįsta gerovės kūrimo sis- 

tema darė didelį poveikį arba buvo svarbiausia to didžiojo istorinio 
valdžios pasikeitimo, kuris dabar keičia mūsų pasaulį, priežastimi. Ga- 
limi šio fakto padariniai pasauliui, kaip netrukus pamatysime, grės- 
mingi. 

Vienas iš didžiausių galių pusiausvyros sutrikimų Žemėje šiandien skiria 
turtingas valstybes nuo vargingų. Šis netolygus galios pasiskirstymas, 
darantis poveikį milijardams Žmonių, greitai bus pertvarkytas įsigalint 
naujai gerovės kūrimo sistemai. 

Po Antrojo pasaulinio karo pasaulis pradėjo dalytis į kapitalistinį ir 
komunistinį, šiaurę ir pietus. Šiandien, kai šie seni susiskirstymai nėra 
tokie svarbūs, atsiranda naujų. 

Apibūdinimas „greitas“ ar „lėtas“ nėra vien paprasčiausia metafo- 
ra. Kiekviena ekonomika yra arba greita, arba lėta. Primityvūs orga- 
nizmai turi lėtą nervų sistemą. Iobulesnė, Žmogaus, nervų sistema sig- 
nalus perduoda greičiau. Tas pats galioja primityvioms ir pažangioms 
ekonomikoms. Istoriškai lėta valdžia tapo greita - nesvarbu, ar mes 
kalbame apie biologines rūšis, ar apie tautas. 

Pažangi greitų ekonomikų technologija didina gamybos tempą. Bet 
tai nėra svarbiausias dalykas. Spartą lemia susitarimų greitumas, lai- 
kas, kurio reikia sprendimams (ypač dėl investicijų) daryti, tempas, 
kuriuo laboratorijose kuriamos naujos idėjos, laikotarpis, per kurį jos 
patenka į rinką, kapitalo augimo sparta ir ypač duomenų, informaci- 
jos ir mokslinių žinių sklidimo ūkio sistemoje greitis. Greitesni ūkiai 
didina turtą - ir galią - sparčiau nei lėtesni. 

Kita vertus, ekonominiai procesai valstiečių bendruomenėse vyks- 
ta vėžlio greičiu. Tradicija, ritualas ir nemokšiškumas riboja visuome- 

nei priimtinas alternatyvas. Ryšiai primityvūs, transportas ribotas. Prieš 
iškylant rinkos sistemai kaip būdui rinktis, į ką investuoti, technologi- 
nius sprendimus valdo tradicija. Tradicija savo ruožtu pasikliauna „tai- 
syklėmis ar tabu, kad apsaugotų veiksmingus metodus, kurių tinka- 
mumą įrodė lėta biologinė ir kultūrinė evoliucija“, teigia ekonomistas 
Donas Lavote. 

Daugeliui Žmonių, vos suduriančių galą su galu, bet koks eksperi- 
mentas buvo pavojingas, naujovės stabdomos, o pažanga į gerovės kū- 
rimo metodus skverbėsi taip lėtai, kad daugelis kartų vos ją juto. Po 
tokių naujovių būdavo ištisi stagnacijos šimtmečiai. 

Istorinis sprogimas, kurį šiandien mes vadiname pramonine revoliu- 
cija, pagreitino ekonomikos medžiagų apykaitą. Pagerėjo keliai, leng- 
viau susisiekti. Pelno siekiantys verslininkai aktyviai ieškojo naujovių. 
Buvo įdiegtos brutalios galios technologijos. Visuomenė turėjo gausų 
perteklių, kuriuo galėjo naudotis, todėl sumažėjo socialinė eksperimen- 
tų rizika. „Iechnologiniai eksperimentai dabar atsieina ne taip bran- 
giai, - pažymi Lavoie, - veiksmingi metodai [gali] kisti daug greičiau.“ 

"Tačiau visa tai tik šiandienės itin greitos simbolinės ekonomikos 
pradžia. 

Brūkšninis kodas ant Marlboro pakelio, kompiuteris Federal Ex- 
press sunkvežimyje, Safeway skeneris prie kasos aparato, automatinis 
bankomatas, itin protingos informacijos sklidimas kompiuterių tin- 
klais per visą planetą, per atstumą valdomi robotai, kapitalo informa- 
cionalizacija — visa tai yra pasirengimas XXI amžiaus ekonomikai, 
kuri veiks nepaprastai greitai. 

Galiausiai visas gerovės kūrimo ciklas, pasirodo, bus kontroliuo- 
jamas. 

Nenutrūkstamas grįžtamasis ryšys sujungs daviklius, įmontuotus į 
protingą technologiją, su skeneriais parduotuvėse, su siųstuvais sunk- 
vežimiuose, lėktuvuose ir laivuose, kurie siųs signalus į palydovus, ši- 
taip vadovai bet kada galės sužinoti, kur važiuoja kiekvienas automo- 
bilis. Ši informacija bus suderinta su nenutrūkstamomis žmonių ap- 
klausomis ir informacija, gauta iš tūkstančių kitų šaltinių. 

Dėl akceleracijos kiekvienas sutaupytas laiko tarpsnis tampa dar 
vertingesnis negu prieš tai buvęs, šitaip kuriama konstruktyvi grįžta- 
mojo ryšio grandinė, kuri pagreitina akceleraciją. 

Visų šių dalykų padariniai savo ruožtu bus ne tik evoliuciški, bet ir 
revoliuciški, nes spartus darbas, vadovavimas ir finansai radikaliai skir- 
sis net nuo pačių pažangiausių šios dienos sistemų. 

Tačiau kaip tik dabar, toli gražu iki to, kai darbai bus sparčiai dir- 
bami, laikas vis labiau tampa kritiniu produkcijos veiksniu. Todėl moks- 
lu naudojamasi laiko tarpsniams mažinti. 

Šis ekonominių refleksų greitinimas pažangios technologijos šalyse 
labai reikalingas silpnos technologijos ar apskritai netechnologinei eko- 
nomikai. 

Kuo labiau vertinamas laikas, tuo labiau nuvertėja tradiciniai ga- 
mybos veiksniai, tokie kaip žaliavos ir darbininkai. Kaip tik tai šios 
šalys dažniausiai parduoda. 

Kaip netrukus pamatysime, akceleracijos padariniai pakeis visas 
esamas ekonominės raidos strategijas. 


Grįžimas namo 


Naująją gerovės kūrimo sistemą sudaro besiplečiantis visuotinis tin- 
klas, kuris sieja biržas, bankus, gamybos centrus bei laboratorijas, tie- 
siogiai tarpusavy bendraujančius, nuolatos besikeičiančius didžiuliais 
ir vis dar didėjančiais duomenų, informacijos bei Žinių srautais. 

Tai yra „greita“ rytdienos ekonomika. Šis akceleratyvus, dinamiškas 
naujosios gerovės mechanizmas yra ekonominės pažangos šaltinis. Jis 
savo ruožtu yra didžiulės galios šaltinis. Būti atskirtam nuo jo - tai tas 
pats kaip neturėti ateities. 

Tokia dalia vis dar laukia daugelio šiandienos LDC, arba silpnos 
ekonomikos šalių. 

Kadangi pagrindinė pasaulio gerovės kėlimo sistema sparčiai plin- 
ta, valstybės, ketinančios ką nors parduoti, turės taip pat tobulėti kaip 
ir perkančios. Tai reiškia, kad lėtos ekonomikos turės greičiau rea- 
guoti, neteks sutarčių ir investicijų arba visiškai iškris iš Žaidimo. 

Jau matomi pirmieji šių procesų požymiai. 

Jungtinės Amerikos Valstijos devintajame dešimtmetyje išleido 125 
milijardus dolerių drabužiams. Pusė jų atvežta iš pigią darbo jėgą nau- 
dojančių gamyklų, išsibarsčiusių po visą pasaulį, nuo Haičio iki Hon- 

kongo. Rytoj didelė dalis šio darbo grįš į Jungtines Valstijas. Svarbiau- 
sia šio grįžimo priežastis - greitis. 

Žinoma, kintantys mokesčiai, tarifai, valiutos kursai ir kiti veiks- 
niai vis dar daro poveikį komercinei veiklai, kai nutariama investuoti 
ar pirkti užsienyje. Bet dabar daug svarbesnis kainos struktūros pasi- 
keitimas. Šis pokytis - perėjimo į naują gerovės kūrimo sistemą dalis — 
jau lemia sparčiai augančių gamyklų ir sutarčių susigrąžinimą į Jungti- 
nes Valstijas, Japoniją bei Europą. 

Tandy korporacija, viena iš didžiausių elektronikos gamintojų bei 
pardavėjų, ne per seniausiai susigrąžino savąją Tandy Color Compu- 
ter gamybą iš Pietų Korėjos į Teksasą. Kol gamykla Azijoje buvo au- 
tomatizuojama, Teksaso gamykla veikė „nenutrūkstamai“ ir turėjo 
sudėtingesnę testavimo įrangą. Virdžinijoje Tandy įrengė automati- 
zuotą gamyklą be žmonių darbo jėgos, kuri gamino po penkis tūks- 
tančius garsiakalbių korpusų per dieną. Jais aprūpino japonų gamin- 
tojus, kurie prieš tai šias detales gamindavo naudodamiesi pigia dar- 
bo jėga Karibuose. 

Kompiuterių pramonė, aišku, ypač sparčiai plėtojasi. Bet net ir lė- 
tesnėje pramonės šakoje Arrow Company, viena iš didžiausių trikota- 
Žo gaminių gamintojų Jungtinėse Valstijose, neseniai 20 procentų sa- 
vo gamybos grąžino į Jungtines Valstijas po penkiolikos darbo metų 
užsienyje. Frederick Atkins, Jungtinių Amerikos Valstijų prekybos cen- 
trų tiekėjas, padidino vidines metų pajamas nuo 5 iki 40 procentų per 
trejus metus. 

Šie pokyčiai iš dalies gali būti susiję su laiko reikšmės didėjimu 
ekonomikoje. 

„Nauja technologija, - praneša žurnalas Forbes, - daro savus dra- 
bužių gamintojus pranašesnius už konkurentus Azijoje. Dėl nuolatos 
kintančios mados bei įpročio keisti stilių vos ne šešis kartus per metus 
prekybininkai nori išlaikyti mažas kainas. Todėl drabužių gamintojai, 
kurie gali nedelsdami pasiūlyti mažesnių kiekių visų rūšių, dydžių ir 
spalvų prekių apyvartą, turi greitai reaguoti. Azijos tiekėjai, esantys 
už tūkstančių kilometrų, paprastai reikalauja pateikti užsakymus iš 
anksto, prieš tris ar daugiau mėnesių.“ 

Italijos Benetton Group, priešingai, viduryje sezono pristato užsa- 
kymus per dvi savaites. Kompiuterinių ryšių dėka Haggar Apparel Da- 

lase dabar gali aprūpinti kelnėmis 2500 savo klientų per tris dienas, o 
anksčiau tam prireikdavo septynių savaičių. 

Palyginkime tai su situacija, kurioje atsidūrė Kinijos gamintojai, ku- 
riems nuolat stinga plieno. 

1988-ieji Kinijai buvo sunkiausi metai dėl plieno stygiaus. Netgi 
tada, kai gamintojai užsakydavo plieno, 40 procentų visų metinių ša- 
lies žaliavų likdavo Storage and Transportation General Corporation 
(STGC) sandėliuose. Kodėl? Mat ši įmonė, nors tai gali stebinti nejti- 
kėtinai sparčios ekonomikos valstybių gyventojus, tiekia savo produk- 
ciją tik du kartus per metus. 

Tai, kad plieno kainos kilo astronominiu greičiu, kad stygius sukū- 
rė juodąją rinką ir priviso aferistų, kad bendrovės, stokojančios meta- 
lo, patyrė krizę, nieko nereiškė STGC vadovams. Ši organizacija pa- 
prasčiausiai nebuvo pertvarkyta taip, kad tiektų metalą dažniau. Nors 
tai, be jokios abejonės, kraštutinis atvejis, tokių pavyzdžių yra ir dau- 
giau. „Didžioji siena“ atskyrė greitumą nuo lėtumo, ir ta siena vis aukš- 
tesnė sulig kiekviena diena. 

Ši didžioji kultūrinė ir technologinė siena iš dalies paaiškina daž- 
nesnes greitų ir lėtų valstybių kartu įgyvendinamų projektų nesėkmes. 

Daugybė sandorių žlunga, jei lėtos valstybės tiekėjas negeba atlikti 
savo įsipareigojimų iki nustatytos datos. Skirtingi ekonominio gyveni- 
mo greičiai dviejuose pasauliuose sukelia įtampą tarp kultūrų. Lėtų 
valstybių pareigūnai paprastai nesupranta, koks svarbus laikas greitos 
šalies partneriui, arba nesuvokia, kodėl jis toks svarbus. Spartumo rei- 
kalavimai atrodo nenuosaikūs, arogantiški. Tačiau greitai šaliai nieko 
nėra svarbiau už laiką. Vėluojantis užsakymas yra toks pats blogas 
kaip ir atsiimtas užsakymas. 

Dėl nepatikimumo, nesibaigiančių derybų, neadekvataus organiza- 
vimo, kontrolės bei vėluojančios reakcijos į sparčios paklausos porei- 
kį didėjančios išlaidos ir toliau mažina konkurencinę pigaus raumenų 
darbo galią lėtos ekonomikos šalyse. 

Taip didėja išlaidos dėl delsimo, vėlavimo, normų pažeidimo, biu- 
rokratinės gaišaties ir lėtai daromų sprendimų - ką jau kalbėti apie 
korupcines įmokas, dažnai neišvengiamas, kad reikalai pagreitėtų. 

Pažangios ekonomikos šalyse sprendimo greitis tampa svarbiausiu 
kriterijumi. Dalis pareigūnų kalba taip: „sprendimai daromi“, lyg sakytų 

„darbas vyksta“. Nuoseklų sprendimų darymą jie stengiasi pakeisti 
„lygiagrečiu duomenų apdorojimu“, kuris apsaugo nuo biurokratijos. 
Jie kalba apie „greitą realizavimą“, „greitą reagavimą“, „spartų laiko 
ciklą“ bei „sparčią konkurenciją“. 

Tikslesnis laiko skaičiavimas, būtinas tokioms sistemoms kaip „pri- 
statymas nustatytu laiku“, reiškia, kad parduodantysis turi laikytis daug 
griežtesnių ir tikslesnių nei anksčiau tvarkaraščių, todėl dabar suklys- 
ti lengviau negu anksčiau. 

Savo ruožtu, kadangi pirkėjai reikalauja iš užsienio tiekti dažniau 
ir laiku, lėtų valstybių tiekėjai verčiami turėti daugiau inventoriaus ar 
atsargų savo sąskaita, rizikuodami, kad atsargos pasens ar taps nepa- 
klausios. 

Naujasis ekonomikos imperatyvas aiškus: užsienio tiekėjai iš sil- 
pnos ekonomikos šalių arba turės tobulinti technologijas, kad atitiktų 
pasaulinius greitumo standartus, arba dėl akceleracijos jos bus bruta- 
liai atkirsti nuo pasaulio rinkų. 


Strateginis nekilnojamasis turtas 


Tikimybę, kad dauguma vargingiausių pasaulio valstybių bus atskirtos 
nuo globalios augančios ekonomikos ir neišsikapstys iš sąstingio ap- 
imtos, didina kiti trys stiprūs veiksniai, kurie tiesiogiai ar netiesiogiai 
kliudo naujajai gerovės kūrimo sistemai įsigalėti pasaulyje. 

Vienas iš būdų galvoti apie ekonominę galią ar LDC bejėgiškumą 
yra bandyti išsiaiškinti, ką jos turėtų parduoti pasauliui. Pradėti gali- 
ma nuo reto turto, kurį pasauliui gali pasiūlyti vos kelios valstybės, — 
strateginę vietą. 

Karinio strateginio nekilnojamojo turto ekonomistai paprastai ne- 
laiko parduodamu turtu, bet daugumai LDC šis turtas yra būtent 
toks. 

Valstybės, siekiančios karinės ir politinės valdžios, dažnai yra pasi- 
rengusios uŽją sumokėti. Dauguma tokių valstybių kaip Kuba jau par- 
davė, išnuomojo ar paskolino savo padėtį Sovietų Sąjungai, Jungti- 
nėms Amerikos Valstijoms ar dar kam nors kariniams, politiniams bei 
žvalgybos tikslams. Kubai, suteikiančiai Sovietų Sąjungai poziciją už 

devyniolikos mylių nuo Jungtinių Amerikos Valstijų kranto bei lei- 
džiančiai padidinti politinę įtaką Centrinei Amerikai, tai duoda 5 mi- 
lijardų metinę subsidiją iš Maskvos. 

Beveik pusę amžiaus trukęs karas reiškė, kad net vargingiausia vals- 
tybė (jei tik ji buvo strategiškai parankioje vietoje) turėjo ką parduoti 
didesniam pirkėjui. Kai kurios valstybės, tokios kaip Egiptas, gebėjo 
parduoti savo palankumą iš pradžių vienai supergaliai, o paskui kitai. 

Nors įtampos tarp Jungtinių Amerikos Valstijų ir Sovietų Sąjungos 
sumažėjimas pasauliui gali būti gera Žinia, tai neginčijamai bloga nau- 
jiena tokioms šalims kaip Filipinai, Vietnamas, Kuba bei Nikaragva, 
kuri valdoma sandinistų. Šioms šalims sekėsi prekiauti galimybe nau- 
dotis strategine geografine pozicija. Nuo šiol tai, kad du didžiausi stra- 
teginių pozicijų pirkėjai nebesivaržys tarpusavyje kaip šaltojo karo lai- 
kais, joms nieko gero nežada. 

Be to, technikos galimybių daugėja, lėktuvų ir raketų įveikiami nuo- 
toliai didėja, povandeninių laivų gausėja, karinis oro transportas grei- 
tėja, todėl mažėja bazių, remonto paslaugų ir prepozicinės pasiūlos 
užsienyje poreikiai. 

Taigi LDC turi numatyti, kad tokių strateginių vietų rinkos nebe- 
bus. Jei neatsiras kitų tarptautinės paramos formų, tai iš tam tikrų 
LDC bus atimta milijardai dolerių „užsienio paramos“ bei „karinės 
pagalbos“, kuriuos iki šiol gaudavo. 

Jungtinių Amerikos Valstijų ir Sovietų Sąjungos santykių atšilimas, 
kaip matysime, yra sovietų atsakymas į naują gerovės kūrimo sistemą 
pažangių technologijų šalyse. Strateginių pozicijų rinkos žlugimas yra 
netiesioginis to padarinys. 

Net jei didžiosios ateities jėgos (kad ir kas jos būtų) ir toliau užsie- 
nyje kurs bazes, palydovines pasiklausymo sistemas, statys aerodro- 
mus ar povandeninių laivų įrangą, tai vietą „išsinuomos“ trumpesniam 
laikui. Nūdienos akceleracijos pokyčiai daro visus aljansus smulkes- 
nius ir laikinesnius, atima drąsą ilgai investuoti toje pačioje vietoje. 

Netikėtose vietose kils karai, pavojai, maištai. Didelių jėgų kariuo- 
menės vis labiau remsis judriomis, sparčiai išsidėstančiomis pajėgo- 
mis, planuojamomis karinio laivyno ir oro pajėgų operacijomis, o ne 
nejudria įranga. Visa tai dar labiau sumažins šalių, nuomojančių ar 
išsinuomojančių strategines vietoves, sandorių galią. 

Galiausiai padidėjusi Japonijos karinė galia Ramiojo vandenyno re- 
gione privers Filipinus ir kitas Pietų Azijos valstybes mielai įsileisti 
Jungtines Valstijas ar kitas jėgas kaip atsvarą grėsmingajai Japonijai. 
Jei taip viskas klostysis toliau, tai bus galima manyti, jog verta mokėti 
už gynybą, užuot patiems ėmus pinigus. 

Nauji regioninių karų ar vidinio smurto protrūkiai daugelyje žemy- 
nų pagyvins prekybą ginklais. Bet, kad ir kas atsitiktų, vis sunkiau bus 
išprašyti pinigų iš Jungtinių Amerikos Valstijų bei Sovietų Sąjungos. 
Tai sutrikdys silpną galios pusiausvyrą tarp LDC, pavyzdžiui, tarp In- 
dijos ir Pakistano, ir sukels potencialiai smurtinius jėgų persiskirsty- 
mus pačiose LDC, ypač tarp elitinių, artimai (o kartais korupcijos 
ryšiais) susijusių su paramos programomis, kariniu aprūpinimu bei 
žvalgybos operacijomis. 

Žodžiu, šaltojo karo klestėjimas baigėsi. Prieš akis gerokai sudė- 
tingesni valdžių pasikeitimai. Tačiau LDC strateginių vietų rinka nie- 
kada nebus tokia, kokia buvo anksčiau. 


Zaliavų vertės mažėjimas 


Kitas smūgis laukia tų valstybių, kurios savo plėtrą sieja daugiausia su 
žaliavų, tokių kaip varis ar boksitas, eksportu. 

Šioje srityje valdžių persiskirstymo nulemti pokyčiai jau ranka pa- 
siekiami. 

Masinei gamybai reikėjo didelių kiekių keleto išteklių. Kai paplis 
nemasiniai gamybos metodai, reikės daugiau rūšių išteklių gerokai ma- 
žesniais kiekiais. 

Be to, spartesnė naujosios pasaulinės gamybos sistemos medžiagų 
apykaita reiškia ir tai, kad ištekliai, šiandien vertinami kaip svarbiausi, 
rytoj gali tapti beverčiai - kartu su visa gavybos pramone, geležinkelio 
atšakomis, kasyklomis, uostų įranga ir kitais įrengimais, sukonstruo- 
tais jiems gabenti. Ir atvirkščiai, tai, kas šiandien yra niekam tinkamos 
atliekos, gali staiga įgyti didelę vertę. 

"Tepalas buvo laikomas niekam tinkamu, kol naujosios technologi- 
jos, ypač vidaus degimo variklis, padarė jį svarbų. Titanas buvo bever- 
čiai balti milteliai, kol buvo pradėti naudoti aviacijos ir povandeninių 

laivų gamybai. Bet naujos technologijos buvo kuriamos lėtai. To, žino- 
ma, negalima pasakyti apie nūdieną. 

Superlaidininkiai, pavyzdžiui, ilgainiui sumažins elektros energijos 
poreikį mažindami energijos perdavimo nuostolius, 0 jų gamybai pri- 
reiks naujų žaliavų. Nuo taršos apsaugančios naujos priemonės jau 
gali nepriklausyti nuo platinos. Naujoji farmacija gali aptikti organi- 
nių substancijų, kurios šiandien nežinomos arba nevertinamos. Savo 
ruožtu nuskurdusias valstybes tai gali paversti svarbiais tiekėjais ir 
numušti didžiumą šiandienos eksportuotojų kainų. 

Maža to, Umberto Colombo, Europos Sąjungos Mokslo ir technolo- 
gijų komiteto pirmininko, žodžiais, „,pažangiose ir turtingose šiandienos 
visuomenėse kiekvieno žmogaus pajamų didėjimas susijęs su mažėjančiu 
sunaudotų žaliavų bei energijos kiekiu“. Remdamasis /nternational Mo- 
netary Fund skaičiavimais, Colombo teigia, kad „Japonija... 1984 m. su- 
vartojo vos 60 procentų žaliavų, kurių reikėjo tokio pat dydžio pramoni- 
niam išdirbiui 1973 m.“. Mokslo plėtra leidžia mums daugiau pagaminti 
mažiau suvartojant. Kai taip atsitinka, didieji gamintojai netenka galios. 

Be to, sparčiai plintančios mokslo žinios didina gebėjimą pasiga- 
minti pakaitalų importuojamoms žaliavoms. Iš tiesų pažangios ekono- 
mikos greitai galės kurti daugybę naujų medžiagų, tokių kaip „nano- 
kompozitai“, praktiškai iš nieko. Kuo labiau pažangių technologijų 
tautos manipuliuoja mikromedžiagomis, tuo labiau jos tampa nepri- 
klausomos nuo didžiulių kiekių žaliavų importo iš užsienio. 

Naujoji gerovės kūrimo sistema pernelyg lanksti, pernelyg greitai 
daro pažangą, kad būtų susijusi su keliomis „gyvybiškai svarbiomis“ 
medžiagomis. Valdžia šiuo atveju iš stambiųjų žaliavų gamintojų per- 
eis tiems, kurie valdys „pipetės dydžio“ kiekius tik tam tikrą laiką le- 
miamų medžiagų, o išjų - tiems, kurių valdžioje yra Žinios, reikalingos 
de novo ištekliams kurti. 


Brangi pigi darbo jėga 

Visa tai būtų ganėtinai blogai. Bet trečias smūgis, atrodo, netrukus 
dar stipriau sukrės LDC bei pakeis jėgų santykį tarp šių šalių ir kiek- 
vienoje išjų atskirai. 

Nuo padūmavusios pramoninės eros aušros kapitalistai gamintojai 
siekia aukso kalnų iš pigios darbo jėgos. Po Antrojo pasaulinio karo 
užsienyje tiesiog paniškai buvo ieškoma pigios darbo jėgos. Dauguma 
ekonomiškai silpnų šalių visą savo ekonomikos ateitį pagrindė teorija, 
kad pigios darbo jėgos pardavimas skatina modernizavimą. 

Kai kurios šalys, pavyzdžiui, „keturi tigrai“ Rytų Azijoje - Pietų 
Korėja, Taivanas, Honkongas ir Singapūras, - iš to netgi laimėjo. Be 
energingo darbo, jiems padėjo ir tai, kad du smarkūs karai, korėjietiš- 
kas konfliktas šeštajame dešimtmetyje ir Vietnamo karas septintaja- 
me dešimtmetyje ir aštuntojo pradžioje, sutraukė milijardus dolerių į 
šį regioną. Kai kurie japonai kalbėjo apie šį dolerių antplūdį kaip apie 
„dievišką vėją“. 

Dėl šių valstybių sėkmės dabar beveik besąlygiškai tikima, kad per- 
ėjimas nuo žemės ūkio produktų ir žaliavų eksporto prie pigia darbo 
jėga pagamintų prekių tiekimo yra tikrasis raidos būdas. Niekas dar 
nebuvo taip toli nuo tiesos. 

Pigios darbo jėgos Žaidimai, be abejonės, vis dar žaidžiami visame 
pasaulyje. Ligi šiol Japonija perkelia gamyklas ir sutartis iš Taivano ir 
Honkongo, kur padidėjo darbo užmokestis, į Tailandą, Malaiziją ir 
Kiniją, kur algos tebėra dešimt kartų mažesnės nei Japonijoje. Be abe- 
jonės, turtingos šalys vis dar turi daugybę galimybių įkurti pigaus dar- 
bo saleles LDC. 

Bet, kaip ir karinių bazių nuoma ar rūdos išgabenimas, pigios dar- 
bo jėgos pardavimas irgi baigia prieiti liepto galą. 

Priežastis labai paprasta: plintant naujai gerovės kūrimo sistemai, 
pigi darbo jėga vis labiau brangsta. 

Plintant naujajai sistemai, darbo užmokestis tampa mažesne galu- 
tinės produkcijos kainos dalimi. Kai kuriose pramonės šakose darbo 
išlaidos sudaro vos dešimtadalį prekės kainos. 1 procento iš 10 sutau- 
pymas nuo visos kainos tėra viena dešimtoji procento. 

Geresnė technologija, greitesnis ir geresnis informacijos sklidi- 
mas, įrangos mažėjimas arba racionalizuota organizacija, priešingai, 
gali sutaupyti gerokai daugiau, negu galima išspausti iš valandinių 
darbininkų. 

Štai kodėl valdyti pažangią įrangą Japonijoje ar Jungtinėse Valsti- 
jose su saujele puikiai išsilavinusių ir gerai uždirbančių tarnautojų yra 

naudingiau negu pasenusią gamyklą Kinijoje ar Brazilijoje, kuri pri- 

klauso nuo galybės prastai parengtų ir mažai uždirbančių darbininkų. 
Pigaus darbo, kaip sako Umberto Colombo, „nebepakanka, kad 

ekonomiškai silpnoms šalims būtų užtikrintas rinkos palankumas“. 


Didieji greičiai 


Taigi ateityje gresia pavojingas atotrūkis tarp greitų ir lėtų ekonomi- 
kų, kuris gali sukelti didžiulę valdžių kaitą visuose vadinamuosiuose 
Pietuose, turėsiančią didžiulį poveikį visai planetai. 

Naujoji gerovės kūrimo sistema suteikia galimybę tikėtis geresnės 
ateities daugybei gyventojų, kurie dabar yra planetos vargingiausieji. 
Jei LDC vadovai nenumatys šių pokyčių, tai pasmerks savo tautą am- 
žinam vargui, o save - bejėgiškumui. 

Kol Kinijos gamintojai laukia savo plieno, o tradicinės ekonomikos 
visame pasaulyje šliaužia vėžlio greičiu, Jungtinės Amerikos Valstijos, 
Japonija, Europa ir šiuo atveju Sovietų Sąjunga taip pat veržiasi į prie- 
kį bandydamos konstruoti viršgarsinius lėktuvus, kurie galėtų skrai- 
dinti 250 tonų žmonių ir krovinių 5 kartus greičiau už garsą, 0 tai 
reiškia, kad kelionė į Tokiją iš tokių miestų kaip Niujorkas, Sidnėjus, 
Londonas ir Los Andželas užtruks vos dvi su puse valandos. 

Jiro Tokuyama, buvęs prestižinio Nomura Research instituto galva, 
o dabar Mitsui Research instituto vyresnysis patarėjas, vadovauja pen- 
kiolikos tautų atliekamam vadinamajam „Trijų T“: telekomunikacijų, 
transportavimo ir turizmo tyrimui. Remiami Pacific Economic Coo0- 
peration Conference, tyrėjai dėmesį telkia į tris svarbiausius veiksnius, 
kurie, galimas dalykas, spartina ekonomikos procesus vis dar atsilie- 
kančiuose regionuose. 

Pasak Tokuyama'o, Ramiojo vandenyno keleivinis oro transportas 
tikriausiai skraidins 134 milijonus keleivių... amžių sandūroje. The So- 
ciety of Japanese Aerospace Companies, priduria Tokuyama, numato, 
kad turi būti sukonstruota nuo penkių šimtų iki tūkstančio lėktuvų. 
Dauguma jų maršrutų nusidrieks per Ramųjį vandenyną, paspartin- 
dami ekonominę regiono plėtrą, o kartu ir telekomunikacijas. Straips- 
nyje apie projektą „Trys T“ Tokuyama išryškina komercinę, socialinę 
bei politinę šios pažangos reikšmę. 

Be to, jis aprašo japonų konstruktorių įmonės Zaisei siūlymą įreng- 
ti penkių kilometrų ilgio dirbtinę salą, kuri atliktų VAA, arba ypatin- 
gos reikšmės oro uosto funkcijas, galėtų aptarnauti viršgarsinius lėk- 
tuvus, turėtų tarptautinių konferencijų centrą, parduotuvių bei kito- 
kios įrangos ir visa tai su gausiai gyvenamais rajonais būtų sujungta 
greitaeigiais traukiniais. 

Tuo metu milijardierius Rossas Perot Teksase stato aerodromą, ap- 
link kurį išsidėstę pažangios gamybos įrenginiai. Jis įsivaizdavo, kad 
lėktuvai turėtų skraidyti dieną naktį gabendami detales, kurios nakti- 
mis bus perdirbamos ar surenkamos įmonėse prie aerodromo. Rytą 
lėktuvai išskraidintų produkciją po visą pasaulį. 

Tuo pačiu metu telekomunikacijų srityje pažangios ekonomikos in- 
vestuoja milijardus į elektronikos infrastruktūrą, būtiną ypač greitos 
ekonomikos operacijoms. 

Itin protingi tinklai greitai plinta ir pasigirsta naujų siūlymų kurti 
specialią dar spartesnių šviesolaidžių tinklą, sujungsiantį nepaprastai 
greitus kompiuterius visoje Jungtinių Amerikos Valstijų teritorijoje 
su tūkstančiais laboratorijų bei tyrimo grupių. (Esami tinklai, kuriais 
galima siųsti informaciją 1,5 milijono bitų per sekundę greičiu, verti- 
nami kaip per lėti. Nauji siūlomi tinklai visoje šalyje siųs duomenis 3 
milijardų bitų, tai yra 3 gigabitų, per sekundę greičiu.) 

Naujų tinklų reikia, pasak jų šalininkų, todėl, kad dabartiniai jau 
pasenę, perkrauti. Jie tikina, kad šis projektas nusipelnys vyriausybės 
paramos, nes padės Jungtinėms Amerikos Valstijoms išlikti pirmau- 
jančiomis toje srityje prieš Europą bei Japoniją. 

Tačiau tai yra tik tam tikras daug svarbesnio sujudimo atvejis. Mit- 
cho Kaporo, programinę įrangą gaminančio milžino Lotus Develop- 
ment Corporation įkūrėjo, žodžiais tariant, „mums reikia sukurti na- 
cionalinę informacijos infrastruktūrą, kuri būtų tolygi nacionalinių greit- 
kelių statyboms penktajame bei šeštajame dešimtmečiuose“. Netgi daug 
būdingesni panašumai leistų lyginti kompiuterizuotas šiandienos tele- 
komunikacijų infrastruktūras su geležinkelių bei kelių tinklais, kurių 
prireikė pramoninės revoliucijos pradžioje. 

Tačiau tai, kas vyksta, yra elektroninės nervų sistemos atsiradimas 
ekonomikoje, be kurios tautos, kad ir kiek kaminų jos turėtų, būtų 
pasmerktos atsilikti. 

LDC, kaip ir apskritai pasaulio, valdžia priklauso nuo ginklo, pinigi- 
nės ir knygos, arba mūsų dienomis - nuo kompiuterio. Jei mes neno- 
rime anarchijos pasaulyje, milijardų skurdo palaužtų žmonių, nestabi- 
lių vyriausybių, kurioms vadovautų nenuspėjami vadovai, laikantys pirš- 
tą ant raketų paleidžiamojo įtaiso arba cheminio ar bakteriologinio 
ginklo, mums prireiks globalių strategijų, kad užkirstume kelią grės- 
mingai didėjančiam atotrūkiui. 

Akademikų ekspertų Jungtinėse Valstijose atlikti Intelligence Re- 
guirements for the 19905 tyrimai perspėja, kad artimiausiais metais LDC 
įsigis naujų sudėtingų ginklų - didžiule smogiamąja galia pasipildys jų 
ir taip sunkiai įveikiamos ginkluotės. Kodėl? 

Mat mažėja LDC ekonominė valdžia, jų vadovai susiduria su politi- 
ne opozicija, nestabilumu. Susiklosčius tam tikroms aplinkybėms, jie 
gali pasielgti taip, kaip vadovai elgdavosi nuo pat valstybės atsiradimo — 
gali griebtis pačios primityviausios valdymo formos - karinės jėgos. 

Bet skaudžiausias trūkumas, kurį pajus LDC, yra ekonomiškai svar- 
bių žinių stygius. XXI amžiuje ekonomikos plėtra ir valdžia susijusi 
jau ne su žaliavomis bei žmonių raumenimis, o, kaip matėme, su žmo- 
gaus protu. 

Evoliucijos strategijos nieko nereiškia, jei neatsižvelgia į naująjį Ži- 
nių vaidmenį kuriant gerovę ir į kartu su juo atsirandančius didesnius 
reikalavimus. 

Kalbant apie Žinias (kurios pagal mūsų apibrėžimą apima tokius 
dalykus kaip vaizduotė, vertinimai, vaizdai, taip pat ir techniniai įgū- 
džiai), kurios ekonomikai darosi vis svarbesnės, brazilijos, nigerijos, 
bangladešai bei haičiai turi nuspręsti, kaip įsigyti ar susikurti šį turtą. 

Suprantama, kad kiekvienas nelaimingas vaikas Brazilijos šiaurės ry- 
tuose ar kur kitur pasaulyje, vis dar bemokslis ar protiškai atsilikęs dėl 
blogos mitybos, rodo, kad ateitis žada nuosmukį. Prireiks visiškai naujų 
švietimo formų, kurios nebus pagrįstos senuoju fabrikiniu modeliu. 

Būtinai reikės įgyti Žinių iš kitų kraštų. Tai gali būti daroma nesilai- 
kant taisyklių - kartais net nusikalstamomis formomis. Technologinių 
paslapčių vagystės tapo plintančiu verslu visame pasaulyje. Turime ti- 
kėtis, jog sumanios LDC įsitrauks į šią medžioklę. 

Kitas būdas įgyti patirties kuriant gerovę yra organizuoti proto nu- 
tekėjimą. Mažu masteliu tai gali būti įgyvendinama duodant kyšius ar 
pritraukiant mokslininkų grupes. Bet kai kurios sumanesnės valsty- 
bės gali suprasti, kad visame pasaulyje yra tam tikrų energingų mažu- 
mų (dažnai persekiojamų), kurios gali išjudinti savo šeimininkų eko- 
nomiką, jei tik joms būtų suteikta galimybė. Užjūrio kinai Pietryčių 
Azijoje, indai Rytų Afrikoje, sirai Vakarų Afrikoje, palestiniečiai Vi- 
durio Rytų dalyje, žydai Amerikoje ir japonai Brazilijoje vienu ar kitu 
metu suvaidino tokį vaidmenį. 

Į kitokią kultūrą jie ateina ne tik su savo energija, stimulu, komer- 
cine bei technine įžvalga, promoksliniu požiūriu, bet ir su pašėlusiu 
naujausios informacijos, idėjų, įgūdžių alkiu. Šios grupės skleidžia hib- 
ridinę ekonominės energijos rūšį. Jos sunkiai dirba, imasi naujovių, 
moko savo vaikus ir net, jei per tam tikrą laiką praturtėja, skatina ir 
greitina šeimininkų ekonomiką. Mes, be jokios abejonės, pamatysime 
įvairių LDC, ieškančių tokių grupių, kviečiančių jas apsigyventi savo 
teritorijoje ir tikinčių, kad tai įlies taip reikiamo adrenalino į jų ekono- 
mikas. (Per Antrąjį pasaulinį karą japonų kariuomenė faktiškai buvo 
suplanavusi šiam tikslui daug Europoje persekiojamų žydų perkelti į 
met vadintas, niekada nebuvo įvykdytas. ) 

Didžiosios vyriausybės taip pat skatins plisti nevyriausybines aso- 
ciacijas bei organizacijas, nes tokios grupės padės greičiau skleisti eko- 
nomiškai naudingą informaciją per laikraščius, susirinkimus, konfe- 
rencijas bei keliones po užsienį. Komersantų, plastmasės inžinierių, 
tarnautojų, programuotojų, prekybininkų susivienijimai, bankininkų 
ir pan. asociacijos padės kaip kanalai, kuriais greitai bus keičiamasi 
informacija apie tai, kas veiksminga, o kas ne tam tikrose jų srityse. 
Tai svarbus, dažnai primirštas komunikacijų tarpininkas. 

Ekonomikos raida besirūpinančios vyriausybės turės pripažinti, ko- 
kia svarbi nauja ekonominė žodžio laisvė. Nepasisekęs leidimas cirku- 
liuoti naujoms idėjoms - tarp jų ir ekonominėms bei politinėms, net 
jei jos nepataikauja valstybei, - beveik visada prima facie įrodo, kad 
valstybė iš esmės yra silpna ir kad tie, kurie yra valdžioje, mano, jog 
yra daug svarbesni negu tų šalių žmonių ekonominio gyvenimo gerini- 
mas. Vyriausybės, tampančios naujojo pasaulio dalimi, nuolat atvers 
duris viešoms diskusijoms. 

Kitos vyriausybės susiburs į „informacinius susivienijimus“ - už- 
megs partnerystę su kitomis valstybėmis ar pasaulinėmis bendrovė- 
mis, - kad galėtų tirti naujausius mokslo bei technologijų laimėjimus 
ir ypač naujų medžiagų kūrimo galimybę. 

Užuot laikęsi pasenusių nacionalistinių sąvokų, jie aistringai, bet 
sumaniai gins nacionalinius interesus. Užuot atsisakę mokėti autorinį 
honorarą užsienio farmacijos bendrovėms, kaip kad padarė Brazilija, 
remdamiesi prakilnia nuostata, jog sveikata yra aukščiau tokių nešva- 
rių interesų, jie mielai mokėtų šį mokestį, jei lėšos pasiliktų valstybėje 
tam tikrą laiką ir būtų naudojamos tyrimo projektams, atliekamiems 
kartu su vietinių farmacijos bendrovių specialistais. Lėšos, gautos iš 
gamybos, kuri prasidėjo nuo bendrų tyrimų, gali būti padalytos šeimi- 
ninkų valstybei bei tarptautiniam koncernui. Taigi honorarai apmoka 
technologijų perkėlimą ir patys apsimoka. Veiksmingasis nacionaliz- 
mas tokiu būdu pakeičia pražūtingą nacionalizmą. 

Protingos vyriausybės su malonumu įsileis taip pat ir naujausius 
kompiuterius, nekreipdamos dėmesio į tai, kas juos pagamino, užuot 
pačios bandžiusios plėtoti vietinę kompiuterių pramonę už muitų bar- 
jero, kuris atskiria ne tik produktus, bet ir pažangiausią mokslą. 

Kompiuterių pramonė taip greitai evoliucionuoja visame pasauly- 
je, kad jokia valstybė, netgi Jungtinės Amerikos Valstijos ar Japonija, 
negali išsilaikyti nesulaukdamos pagalbos iš pasaulio. 

Uždraudus tam tikrus užsienio kompiuterius ir kompiuterinę įran- 
gą, Brazilija gebėjo sukurti savo kompiuterinę pramonę, tačiau jos pro- 
duktai atsilikę, palyginti su užsienietiškais. Tai reiškia, kad brazilų ban- 
kai, gamintojai ir kiti verslininkai naudojosi neveiksminga technologi- 
ja, palyginti su jų konkurentais užsienyje. Jie varžėsi su viena už nuga- 
ros surišta ranka. Užuot išlošusi, šalis patyrė nuostolių. 

Brazilija pažeidė pirmą naujosios gerovės kūrimo sistemos taisyk- 
lę. Daryk ką nori su savo lėta pramone, bet pasitrauk iš kelio greitai 
besiplėtojančiai pramonei. Ypač tuose procesuose, kurių svarbiausias 
išteklius - mokslas. 

Kitos LDC išvengs tokių klaidų. Kai kurios iš jų, galime spėti, tik- 
rai po truputį investuos į jau esamus rizikos kapitalo vertybinius po- 
pierius Jungtinėse Valstijose, Europoje bei Japonijoje - jei jų pačių 
technikai, mokslininkai bei studentai lydės šį kapitalą bei dalysis pa- 

tirtimi, taip kurdami naujas įmones. Šia prasme brazilai, indoneziečiai 
ar Nikaragvos gyventojai bei egiptiečiai gali atsidurti priekinėse ryt- 
dienos industrijos gretose. Sumaniai vadovaujama ši programa gali ge- 
rai atsipirkti ar netgi duoti pelno. 

Visų pirma LDC visiškai kitaip įvertins žemdirbystės vaidmenį, ne- 
būtinai kaip „atsilikusią“ sritį, bet kaip potencialą turintį sektorių, ku- 
ris, į pagalbą pasitelkęs kompiuterius, genetiką, palydovus bei kitas 
naujas technologijas, vieną dieną gali tapti daug pažangesnis negu visi 
pasaulio kaminai, plieno fabrikai bei kasyklos. Mokslu pagrįsta žem- 
dirbystė rytoj gali atsidurti ekonominės pažangos smaigalyje. 

Be to, žemdirbystė bus ne tik maisto produktų, bet ir energinių 
augalų bei pramonės žaliavų naujoms medžiagoms auginimas. Šios idė- 
jos, bent jau keletas iš jų, atrodo, bus patikrintos ateinančiais metais. 

Bet jokios pastangos neduos vaisių, jei valstybė bus atkirsta nuo 
dinamiškos pasaulio ekonomikos bei ją palaikančių telekomunikacijų 
ir kompiuterinių tinklų. 

Blogas telekomunikacijų pasiskirstymas šiandienos pasaulyje yra 
daug dramatiškesnis negu prastas maisto pasiskirstymas. Pasaulyje yra 
600 milijonų telefonų, iš kurių 450 milijonų - vos devyniose valstybė- 
se. Iš nevienodo naudojimosi kompiuteriais, duomenų bazėmis, tech- 
ninių publikacijų, išlaidų mokslo tyrimams mes daugiau sužinome apie 
šalies ateities galimybes negu iš visų ekonomistų pagrįstų bendrojo 
nacionalinio produkto skaičiavimų. 

Kad galėtų įsitraukti į naująją pasaulio ekonomiką, tokios valsty- 
bės kaip Kinija, Brazilija, Meksika, Indonezija, Indija, taip pat ir So- 
vietų Sąjunga bei Rytų Europos valstybės turi rasti išteklių savo elek- 
troninei infrastruktūrai kurti. Jos turi nuo paprastų telefono paslaugų 
pereiti prie šiuolaikinių sparčių duomenų sistemų, galinčių prisijungti 
prie naujausių pasaulio tinklų. 

Gerai, kad šiandien lėtosios valstybės gali peršokti per visą infra- 
struktūros raidos etapą iš Pirmosios į Trečiosios bangos komunikaci- 
jas, apsieidamos be didelių investicijų Antrosios bangos tinklams bei 
sistemoms kurti. 

Pavyzdžiui, Iridžio sistema, paskelbta Motorola, žemoje orbitoje 
paleis 77 mažytėlius palydovus, ir tai leis milijonams Žmonių tolimuo- 
Se ar negausiai gyvenamuose regionuose, tokiuose kaip Sovietų Sąjun- 

gos Arktis, Kinijos dykuma arba Afrikos vidurys, siųsti ir gauti balsą, 
duomenis, skaitmeninio formato vaizdus nešiojamaisiais telefonais. 

Nebūtina tiesti varines ar netgi šviesolaidžių linijas tūkstančius ki- 
lometrų per džiungles, ledynus ar smėlį. Mobilieji telefonai palaikys 
ryšį tiesiai su artimiausiu palydovu, kuris perduos žinutę toliau. Kiti 
pažangos žingsniai irgi padės sumažinti didžiules telekomunikacijų kai- 
nas, ir jos taps prieinamos dabartinėms nuskurdusioms valstybėms. 
Didelė produkcijos įvairovė bei smarki Amerikos, Europos irJaponi- 
jos tiekėjų konkurencija taip pat nulems kainų kritimą. 

Naujasis ekonominės raidos pagrindas aiškus. 

„Plyšys“, kuris turi būti įveiktas, yra informacinis bei elektroninis. 
Tai nėra plyšys tarp Rytų ir Pietų, tai tarpas tarp lėtumo bei greitumo. 

Dramatiška valstybinio socializmo mirtis Rytų Europoje, kruvinas siel- 
vartas nuo Bukarešto iki Baku ar Beijingo nėra atsitiktinis. 

Socializmas susidūrė su ateitimi. 

Socialistiniai režimai nežlugo dėl CIA (Central Intelligence Agency) 
slaptųjų planų, kapitalistų apsupties ar ekonominio spaudimo iš užsie- 
nio. Komunistų vyriausybės Rytų Europoje griuvo, kaip kad nukrinta 
domino kaukės, kai tik Maskva pareiškė daugiau nesinaudosianti ka- 
riuomene, kad apsaugotų šias vyriausybes nuo jų pačių liaudies. Bet 
socializmo kaip sistemos krizė Sovietų Sąjungoje, Kinijoje bei visur 
kitur turėjo daug esmingesnių priežasčių. 

Tiesiog kaip XV a. viduryje Gutenbergo išradimas - spauda paska- 
tino plisti žinias ir sužlugdė Katalikų Bažnyčios žinių bei ryšių kontro- 
lę Vakarų Europoje - pagaliau įžiebdama protestantų Reformaciją, — 
taip ir kompiuterio bei naujų komunikacijos priemonių atsiradimas 
XX a. nutraukė Maskvos disponavimą protu jos valdomuose arba pa- 
vergtuose kraštuose. 


Lūžio metas 


Dar visai neseniai, 1956 metais, sovietų lyderis Nikita Chruščiovas 
galėjo tik svajoti apie „Vakarų laidotuves“. Ironiška, tačiau tai buvo 

tie patys metai, kai darbininkų mėlynomis apykaklėmis Jungtinėse 
Valstijose atsirado daugiau nei mokslo bei valstybės tarnautojų - po- 
kytis, kuris rodė kaminų eros pabaigą bei supersimbolinės ekonomi- 
kos iškilimą. 

Lygiai toks pat ironiškas ir tas faktas, kad protinį darbą dirbantys 
žmonės marksistų ekonomistų (lygiai taip pat daugelio klasikinių eko- 
nomistų) buvo vejami kaip „nenašūs“. Tačiau būtent šie tariamai ne- 
našūs darbuotojai, galimas daiktas, labiau nei kiti nuo šeštojo de- 
šimtmečio vidurio suleido Vakarų ekonomikoms didžiulę dozę adre- 
nalino. 

Šiandien netgi su visais iškeltais ir neįveiktais „prieštaravimais“ pa- 
žangių technologijų kapitalistinės tautos nulėkė taip toli į priekį, kad 
Chruščiovo pagyros tapo tiesiog patetiškos. Kompiuteriais grįstas ka- 
pitalizmas, o ne rūkstančių kaminų socializmas, sukūrė tai, ką mark- 
sistai vadina „kokybiniu šuoliu“ į priekį. Tikrai revoliucijai apėmus 
pažangių technologijų valstybes, socialistinės šalys tapo, tiesą sakant, 
smarkiai reakcingu bloku, vadovaujamu senyvų vyrų, persiėmusių 
XIX a. pažiūrų. Michailas Gorbačiovas buvo pirmas sovietų lyderis, 
pripažinęs šį istorinį faktą. 

1989 m. savo kalboje, beveik trisdešimt metų po to, kai Jungtinėse 
Valstijose pasirodė pirmieji naujosios gerovės kūrimo sistemos požy- 
miai, Gorbačiovas pareiškė: ,„Mes vieni iš paskutinių supratome, kad 
informacijos mokslo amžiuje pats brangiausias turtas yra Žinios.“ 

Jis pakilo į valdžią ne tik kaip ryški asmenybė, bet ir kaip naujos, 
geriau išsilavinusios, daugiausia protinį darbą dirbančių Sovietų Są- 
jungos piliečių klasės atstovas, būtent tų žmonių, kuriuos niekino anks- 
tesnieji šalies vadovai. Tų žmonių, kurie buvo labiausiai susiję su sim- 
boliniu gaminių perdirbimu bei gamyba. 

Marxas pateikė klasikinį revoliucinio momento apibrėžimą. Jis at- 
eina, kaip teigė Marxas, kai „socialiniai gamybos ryšiai“ (turima gal- 
voje nuosavybės bei kontrolės prigimtis) užkerta kelią „gamybos prie- 
monėms“ (paprastai kalbant, technologijai) tobulėti. 

Šis apibrėžimas puikiai apibūdina socialistinio pasaulio krizę. Kaip 
tik feodaliniai „Socialiniai ryšiai“ kadaise trukdė pramonės plėtrai, taip 
dabar socialistų „socialiniai ryšiai“ padarė beveik neįmanoma tai, kad 
socialistinės valstybės prisitaikytų naująją gerovės kūrimo sistemą, ku- 

rios pagrindą sudaro kompiuteriai, komunikacijos, o labiausiai - lais- 
va informacija. Iš tikrųjų svarbiausia didžiosios valstybės socialistinio 
XX amžiaus eksperimento nesėkmė glūdi atgyvenusiame jos mąstyme 
apie mokslą. 


Ikikibernetiniai mechanizmai 


Nors ir buvo mažų išimčių, valstybinis socializmas vedė ne į gerovę, lygy- 
bę bei laisvę, 0 į vienpartinę politinę sistemą... didžiulę biurokratiją... dik- 
tatorišką slaptąją policiją... vyriausybės kontroliuojamą žiniasklaidą... kon- 
spiraciją... bei represuojamą intelektualinę bei meninę laisvę. 

Nekreipdami dėmesio į kraujo marias, kurių reikėjo sistemai palai- 
kyti, bet labai atidžiai įsižiūrėję į sistemą, pamatysime, jog kiekvienas iš 
šių elementų nėra vien žmonių organizavimo būdas, bet ir - netgi la- 
biau - savotiškas Žinių organizavimo, perdavimo bei kontrolės būdas. 

Vienpartinė politinė sistema sukurta norint politiškai kontroliuoti 
ryšių priemones. Kai nebelieka kitų partijų, ji apriboja politinės infor- 
macijos srauto visuomenėje įvairovę, nutraukdama grįžtamąjį ryšį ir 
taip susiaurindama akiratį tų, kurie yra valdžioje, iki sudėtingų jų pro- 
blemų. Dėl labai riboto informacijos sklidimo oficialiu kanalu ir dėl 
žemyn „nuleidžiamų“ įsakymų sistemai labai sunku pačiai rasti klai- 
das bei jas ištaisyti. 

Iš tiesų kontrolė iš viršaus socialistinėse valstybėse buvo grindžia- 
ma daugiausia melu bei dezinformacija, kadangi blogų Žinių praneši- 
mas valdžiai dažnai būdavo rizikingas. Sprendimas pakeisti sistemą į 
vienpartinę visų pirma yra nuosprendis informacijai. 

Įsigalėjusi biurokratija, kurią socializmas sukūrė kiekvienoje gyve- 
nimo srityje, kaip matėme 15 skyriuje, buvo ir informaciją griežtinanti 
priemonė, įspraudžianti ją į iš anksto nustatytus rėmus ar stalčius bei 
apribojanti komunikaciją iki „oficialiųjų kanalų“, kartu uždraudžianti 
neoficialias ryšio priemones bei organizacijas. 

Slaptosios policijos aparatas, valstybinė žiniasklaidos kontrolė, in- 
telektualų bauginimas, meninės laisvės slopinimas - visa tai liudija to- 
lesnes pastangas riboti bei kontroliuoti informacijos sklidimą. 

Iš tiesų už kiekvieno iš šių elementų mes randame bendrą atgyve- 

nusį požiūrį į žinias: arogantišką tikėjimą, kad tik tie, kurie valdžioje — 
nesvarbu, ar partijos, ar valstybės, - žino, ką turėtų Žinoti kiti. 

Visi šie socialistinių valstybių bruožai lėmė ekonominį kvailumą, 
jie kilo iš ikikibernetinio mechanizmo koncepcijos, pritaikytos visuo- 
menei ir pačiam gyvenimui. Antrosios bangos mechanizmai, tokie kaip 
XIX a., Marxo laikais, daugiausia veikė nereaguodami į jokius aplin- 
kos pasikeitimus. Įjunk į tinklą, užvesk variklį, ir jis veiks, kad ir kas 
vyktų aplinkui. 

Trečiosios bangos mechanizmai, priešingai, yra protingi. Jie turi 
daviklius, kurie surenka informaciją iš aplinkos, nustato pokyčius ir 
pagal tai pritaiko mechanizmo veiksmus. Jie patys save reguliuoja. Tech- 
nologinis skirtumas - revoliuciškas. 

Kol Marxas, Engelsas bei Leninas smarkiai puolė „mechaninio ma- 
terializmo“ filosofiją, jų pačių mąstymas, būdingas jų erai, buvo pa- 
skendęs tam tikrose analogijose bei prielaidose, pagrįstose ikiproti- 
niais preinteligencijos mechanizmais. 

Štai kodėl klasių kova Marxo socialistams tapo „istorijos lokomo- 
tyvu“. Svarbiausia užduotis buvo užgrobti „valstybės aparatą“. O visuo- 
menė, kaip ir mechanizmas, turėtų būti iš anksto užprogramuota kurti 
perteklių bei laisvę. Leninas, užgrobdamas valdžią Rusijoje 1917 m., 
tapo didžiausiu mechaniku. 

Būdamas išties mąstantis žmogus, Leninas suprato idėjų reikšmę. 
Bet jis manė, kad simbolinė produkcija, taip pat ir protas, turi būti 
užprogramuotas. Marxas rašė apie laisvę, bet Leninas, imdamas val- 
džią, ėmėsi ir iniciatyvos telkti žinias. Todėl jis pareikalavo, kad visi 
menai, kultūra, mokslas, žurnalistika, simbolinė veikla apskritai padė- 
tų įgyvendinti pagrindinį visuomeninį projektą. Ilgainiui įvairios mokslo 
šakos turėjo būti tiksliai organizuotos į „akademiją“ su nustatytais biu- 
rokratiniais padaliniais bei laipsniais, „akademija“ turėjo būti visiškai 
pavaldi partijai bei valstybei. „Kultūros darbuotojai“ turėjo būti įdar- 
binami institucijose, kurias kontroliuoja Kultūros ministerija. Leidy- 
ba bei laidų transliavimas turėjo būti valstybės monopolis. Žinios iš 
tiesų turėjo sudaryti dalį valstybinio mechanizmo. 

Toks požiūris į Žinias sustabdė ekonominę raidą netgi žemo lygio 
kaminų laikais; tai iš pagrindų prieštarauja principams, kurių reikia 
ekonominei pažangai kompiuterių amžiuje. 

Nuosavybės paradoksas 


Dabar plintanti Trečiosios bangos gerovės kūrimo sistema taip pat nu- 
griauna tris socialistinio tikėjimo stulpus. 

Tarkim, nuosavybės klausimas. 

Nuo pat pradžios skurdą, depresijas, bedarbystę bei kitas indust- 
rializmo blogybes socialistai siejo su asmenine gamybos priemonių nuo- 
savybe. Įveikti šias negeroves buvo galima atiduodant darbininkams 
gamyklas - per valstybę ar kolektyvą. 

Jei tai būtų iki galo padaryta, reikalai būtų kitokie. Jokių su konku- 
rencija susijusių išlaidų. Visiškai racionalus planavimas. Gamyba skir- 
ta vartojimui, o ne pelno siekianti. Protingas investavimas paskatins 
tolesnę ekonomikos plėtrą. Pirmą kartą istorijoje bus realizuota tur- 
tingo gyvenimo svajonė. 

XIX a., kai buvo suformuluotos šios idėjos, atrodė, kad tai pačios 
pažangiausios to meto mokslo žinios. Iš tiesų marksistai tvirtino paki- 
lę virš migloto utopizmo ir atėję į tikrąjį „mokslinį socializmą“. Uto- 
pistai galėjo svajoti apie sau pavaldžias bendras gyvenvietes. Moksli- 
ninkai socialistai žinojo, kad sunkiosios pramonės visuomenės raidoje 
toks supratimas nepraktiškas. Utopistai, tokie kaip Charlesas Fou- 
rier, žvalgėsi į agrarinę praeitį. Mokslininkai socialistai siekė to, kas 
tuomet atrodė industrinė ateitis. 

Tačiau vėliau, kai socialistiniai režimai paeksperimentavo su koo- 
peratyvais, darbininkų valdybomis, komunomis bei kitais projektais, 
socialistinė valstybė - valstybė savininkė visa ko, nuo bankų iki alu- 
džių, nuo valcavimo staklių iki restoranų, - tapo dominuojančia nuo- 
savybės forma visame socialistiniame pasaulyje. (Ši valstybinės nuosa- 
vybės manija buvo tokia didžiulė, kad Nikaragva, pavėluotai mėgdžio- 
janti socialistines valstybes, net atidarė Lobo Jack, valstybei priklau- 
sančią diskoteką.) Iš socialistinės revoliucijos visur daugiausia pelnėsi 
ne darbininkai, o pati valstybė. 

Socializmas neįgyvendino savo pažado iš esmės pagerinti materia- 
lines gyvenimo sąlygas. Kai gyvenimo lygis Sovietų Sąjungoje po revo- 
liucijos krito, dėl to buvo kaltinamas, iš dalies teisingai, Pirmasis pa- 
saulinis karas bei kontrrevoliucija. Vėliau dėl nepriteklių kaltė suvers- 
ta kapitalistinei apsupčiai. Dar vėliau - Antrajam pasauliniam karui. 

Net praėjus trisdešimčiai metų po karo, tokie svarbūs produktai kaip 
kava ar apelsinai Maskvoje tebebuvo deficitiniai. Per Gorbačiovo „pe- 
restroiką“ vidurinės klasės mokslininkas, dirbantis valstybiniame ins- 
titute, daugiausia maitinosi kopūstais ir bulvėmis. 1989 m., prabėgus 
ketveriems metams po Gorbačiovo bandymo pradėti reformas, SSRS 
turėjo importuoti 600 milijonų skutimosi peiliukų bei 40 milijonų tū- 
telių skutimosi kremo. 

Visų nuostabai, pasaulyje dar galima išgirsti ortodoksų socialistų, 
nors jų skaičius ir mažėja, reikalavimų nacionalizuoti pramonę bei fi- 
nansus. Nuo Brazilijos ir Peru ligi Pietų Afrikos ir netgi industrinėse 
Vakarų šalyse tebėra tikinčiųjų, kurie, nepaisydami visų istorinių įro- 
dymų, vis dar mano „visuomeninę nuosavybę“ esant „pažangią“ ir iš 
visų jėgų priešinasi ekonomikos denacionalizavimui ar privatizavimui. 

Tiesa, kad vis labiau liberalizuojama pasaulinė šių laikų ekonomi- 
ka, pavojingai skatinama didelių daugiataučių korporacijų, pati yra ne- 
stabili ir gali patirti didžiulį smūgį. Išsipūtęs skolų balionas, ant kurio 
ji laikosi, gali būti pradurtas. Karai, netikėti elektros ar žaliavų tieki- 
mo pertrūkiai ir daugelis kitų negandų gali ją sužlugdyti ateinančiais 
dešimtmečiais. Susiklosčius katastrofiškai padėčiai, kiekvienas gali pui- 
kiai įsivaizduoti blogiausiu atveju laikiną nacionalizavimą. 

Vis dėlto akivaizdūs faktai įrodo, kad valstybės valdomos įmonės 
blogai elgiasi su savo tarnautojais, teršia orą bei piktnaudžiauja visuo- 
mene tikrai ne mažiau negu privačios įmonės. Dauguma iš jų ėmė klimp- 
ti dėl neveiksmingumo, korupcijos bei godumo. Dėl jų žlugimo dažnai 
suaktyvėja didžiulė kunkuliuojanti juodoji rinka, kuri pasikasa po ša- 
lies valstybingumu. 

Bet blogiausia ir ironiškiausia yra tai, kad, užuot technologiškai 
išsiveržusios į priekį, kaip žadėjo, nacionalizuotos įmonės paprastai 
beveik visos būna vienodai reakcingos - labiausiai biurokratizuotos, 
lečiausiai reorganizuojamos, mažiausiai pageidaujančios taikytis prie 
kintančių pirkėjų poreikių, labiausiai bijančios suteikti piliečiams in- 
formacijos, paskutinės įdiegiančios naujausias technologijas. 

Daugiau negu šimtą metų socialistai bei kapitalizmo gynėjai smar- 
kiai kovojo vieni dėl kolektyvinės, kiti dėl privačios nuosavybės. Dau- 
gybė vyrų ir moterų tiesiogine to žodžio prasme paguldė savo galvas 
dėl šios problemos. Tačiau nei viena iš šių kovojančių šalių net nejįsi- 

vaizdavo, kad naujoji gerovės kūrimo sistema iš esmės visus jų argu- 
mentus pavers atgyvenomis. 

Būtent tai ir įvyko. Svarbiausia nuosavybės forma dabar neapib- 
rėžta. Ji yra supersimbolinė. Tai žinios. Tomis pačiomis žiniomis vie- 
nu metu gali naudotis daugybė Žmonių gerovei kurti bei dar daugiau 
žinioms įgyti. Be to, žinios, kitaip negu gamyklos ar iškasenos, faktiš- 
kai neišsenkamos. Nei socialistiniai režimai, nei apskritai socialistai 
dar nesusitaikė su šiuo išties revoliuciniu faktu. 


Kiek reikia „į kairę sukamų“ varžtų? 


Kitas ramstis, laikantis socialistinę teoriją, buvo centrinis planavimas. 
Užuot leidęs rinkos „chaosui“ skatinti ekonomiką, protingas planavi- 
mas „iš viršaus“ būtų galėjęs sutelkti išteklius pagrindiniuose sekto- 
riuose bei paspartinti ekonomikos plėtrą. 

Bet centrinis planavimas priklausė nuo žinių, 0 jau trečiajame de- 
šimtmetyje austrų ekonomistas Ludwigas von Mises pamatė šio pla- 
navimo žinių stygių, arba, kaip jis tai apibrėžė, „kalkuliacijos proble- 
mą“, - socialistinės sistemos Achilo kulną. 

Kiek ir kokių dydžių batų turi pagaminti gamykla Irkutske? Kiek 
kairiojo sriegio varžtų ar popieriaus lapų? Koks turi būti karbiurato- 
riaus ir agurkų kainų santykis? Kiek rublių, zlotų ar juanių reikėtų 
investuoti į dešimtis tūkstančių skirtingų gamybos linijų bei lygių? 

Netgi paprasčiausioje sunkiosios pramonės ekonomikoje, norint at- 
sakyti į šiuos klausimus, reikia gerokai daugiau žinių, negu jų galėtų 
sukaupti ar išanalizuoti centriniai planuotojai, ypač kai gamintojai, no- 
rėdami išvengti bėdos, nuolat jiems meluoja apie tikrąją gamybos pa- 
dėtį. Taigi sandėliai prikimšti nepaklausių batų. Nepritekliai ir didžiu- 
le šešėlinė juodoji rinka tampa chronišku daugelio socialistinių eko- 
nomikų bruožu. 

Pirmosios socialistų planuotojų kartos desperatiškai grūmėsi su šia 
informacijos problema. Šie planuotojai reikalavo vis daugiau duome- 
nų, ir gaudavo vis daugiau melagingų skaičių. Jie sustiprino biurokra- 
tiją. Stokodami informacijos apie pasiūlą ir paklausą, kurią suteikia 
konkurencinė rinka, jie bandė išmatuoti ekonomiką darbo valandų skai- 

čiumi arba mieliau skaičiuodami daiktus, o ne pinigus. Vėliau jie pa- 
bandė ekonometrinį modeliavimą, analizavo įeigą ir išeigą. 

Niekas nepadėjo. Kuo daugiau jie gaudavo informacijos, tuo sudė- 
tingesnė ir labiau pakrikusi buvo ekonomika. Po Rusijos revoliucijos 
prabėgus trims amžiaus ketvirčiams, tikruoju SSRS simboliu tapo ne 
pjautuvas ir kūjis, o pirkėjų eilės. 

Šiandien visame socialistiniame bei ekssocialistiniame pasaulyje 
lenktyniaujama, kas greičiau pereis prie rinkos ekonomikos, arba 
visiškai, kaip tai daro Lenkija, arba atsargiai, išlaikant planavimą, kaip 
tai daro Sovietų Sąjunga. Dabar beveik visi socialistų reformuotojai 
pripažįsta, kad leidžiant pasiūlai ir paklausai reguliuoti kainas (nors 
tam tikrose srityse), padaroma tai, ko negebėjo padaryti centrinis pla- 
nas; kainos - tai ženklai, rodantys, ko reikia ar nereikia ir kas ekono- 
mikoje paklausu. 

Tačiau ekonomistai, ginčydamiesi dėl šių ženklų būtinybės, pražiū- 
ri esminį jų implikuojamą komunikacijos kanalų pokytį bei galingus 
valdžių pasikeitimus, kuriuos sukelia permainos ryšių sistemose. Daug 
svarbesnis skirtumas tarp centrinio planavimo ekonomikų bei tų, ku- 
rias valdo rinka, yra tai, kad pirmosiose informacija sklinda vertika- 
liai, o rinkoje daug daugiau informacijos sklinda horizontaliai bei dia- 
gonaliai, nes tai sistema, kur pirkėjai ir pardavėjai keičiasi informacija 
kiekvienoje pakopoje. 

Šis skirtumas pavojingas ne tik planavimo ministerijų bei aukščiau- 
siems valdžios biurokratams, bet ir milijonams mažesnių biurokratų, 
kurių visa valdžia priklauso tik nuo to, kad jie kontroliuoja informaci- 
ją, O Ši pasotina žinių kanalus. 

Centrinio planavimo sistemos negebėjimas susidoroti su aukštais 
informacijos lygiais trukdo plėstis ekonominiam kompleksiškumui. 

Naujiesiems gerovės kūrimo metodams reikia tiek daug žinių, tiek 
daug informacijos bei ryšių, kad jie visiškai nepasiekiami centrinį pla- 
navimą turinčioms ekonomikoms. Taigi supersimbolinės ekonomikos 
iškilimas susiduria su antruoju socialistinės ortodoksijos pamatu. 

Trečias griūvantis socializmo ramstis buvo perdėtai sureikšminti me- 
talo dirbiniai - visuotinis dėmesys sunkiajai pramonei ir, antra vertus, 
sumenkinta žemdirbystė bei protinis darbas. 

Po 1917 metų revoliucijos sovietai stokojo lėšų plieno staklynams, 
užtvankoms bei automobilių gamykloms, kurių jiems reikėjo. Sovietų 
lyderiai griebėsi ekonomisto E. A. Preobraženskio teorijos apie „pir- 
mykštę socialistinę akumuliaciją“. Pagal šią teoriją reikėjo, kad visas 
būtinas kapitalas būtų išsunktas iš valstiečių, visiškai nusmukdant jų 
pragyvenimo lygį ir atimant perteklių. Iš to turėjo būri finansuojama 
sunkioji pramonė bei teikiamos subsidijos darbininkams. 

Nikolajus Bucharinas, bolševikų lyderis, kuris už savo nuomonę 
sumokėjo gyvybe, teisingai išpranašavo, kad tokia strategija tik suŽ- 
lugdys žemdirbystę. Negana to, ši politika paskatino Staliną žmogžu- 
diškai engti valstietiją, kadangi tokia programa galėjo būti įgyvendinta 
tik kraštutine jėga. Milijonai mirė nuo bado ir persekiojimo. 

Dėl šio „pramonės nukrypimo“, kaip šiandien jį vadina kinai, žem- 
dirbystė tapo nelaimės zona visoms socialistinėms ekonomikoms ir 
tebėra iki šiol. Jei viskas būtų susiklostę kitaip, socialistinės valstybės 
būtų pasiekusios Antrosios bangos strategiją Pirmosios bangos žmo- 
nių sąskaita. 

Be to, socialistai dažnai šmeižė tarnybas ir baltadarbių darbą. Tai 
nebuvo tik sutapimas, kad, sovietams reikalaujant mene „socialistinio 
realizmo“, sienos greitai pasipuošė freskomis, vaizduojančiomis stip- 
rius, raumeningus darbininkus plieno perdirbimo įmonėse bei gamyk- 
lose. Socializmo tikslas buvo kaip įmanoma greičiau industrializuoti 
šalį, todėl buvo šlovinamas raumenų darbas. Protinį darbą dirbantys 
žmonės buvo laikomi nenašiais, silpnais. 

Šis paplitęs požiūris buvo neatsiejamas nuo didžiulio dėmesio gamy- 
bai, o ne vartojimui, pagrindinėms, o ne plataus vartojimo, prekėms. 

Kol keletas marksistų (ypač Antonio Gramsci) abejojo dėl tokio 
požiūrio, o Mao Tše-tungas tolydžio reikalavo, kad ideologinė ištiki- 
mybė būtų aukščiau materialinių sunkumų; svarbiausia marksistų bė- 
da buvo, kad jie pervertino materialiąją produkciją ir per menkai ver- 
tino protinę. 

Pagrindinė linija, kurios marksistai paprastai laikosi, - tai materia- 
listinė pažiūra, kad idėjos, informacija, menas, kultūra, teisė, teorijos 
ir kiti neapčiuopiami proto produktai yra tik dalis „antstato“, kuri yra 
arti, taip sakant, ekonominės visuomenės „bazės“. Kol dar buvo pri- 
pažįstamas tam tikras grįžtamasis ryšys tarp jų, bazė skatindavo ant- 
statą labiau negu kad ši bazę. Tie, kurie bandydavo įrodyti, kad turėtų 
būti atvirkščiai, būdavo pasmerkiami kaip „idealistai“ — 0 tai anais 
laikais, aišku, buvo pavojinga etiketė. 

Marxas, įrodinėdamas materialiosios bazės pirmenybę, apvertė 
aukštyn galva Hegelio teoriją. Šiandien tai, kad naujoji gerovės kūri- 
mo sistema savo ruožtu tą patį padaro su Marxu, atrodo kaip didžiulė 
likimo ironija. Arba, tiksliau sakant, ji pargriauna ir Marxą, ir Hegelį. 

Marksistams techninė įranga visada buvo daug svarbesni už pro- 
graminę įrangą; kompiuterinė revoliucija dabar mums įrodo, kad pasi- 
tvirtino priešingas dalykas. Jei jau taip, būtent žinios dabar valdo eko- 
nomiką, o ne atvirkščiai. 

Tačiau visuomenė - tai ne mašina ir ne kompiuteris. Ji negali būti 
taip paprastai skirstoma į techninę ir programinę įrangą, bazę ir ant- 
statą. Tinkamesnis modelis vaizduotų ją gerokai sudėtingesnę, susida- 
riusią iš daugiau tarpusavyje susijusių elementų, nuolatos palaikančių 
grįžtamuosius ryšius. Kuo didesnis jos kompleksiškumas, tuo svar- 
besnės darosi žinios - ir ekonominiam, ir ekologiniam išlikimui. 

Trumpai sakant, naujos ekonomikos, kurios pirminė žaliava yra, kaip 
žinoma, abstrakti, neapibrėžta, iškilimas pasaulio socializmą užklupo 
visai nepasirengusį. Socializmo susidūrimas su ateitimi buvo lemtingas. 

Jei ortodoksiškasis socializmas ir yra pasirengęs tam, ką Leninas 
pavadino „istorijos šiukšliadėže“, tai dar nereiškia, kad tos didingos 
svajonės, kurias jis puoselėjo, taip pat mirė. Noras sukurti pasaulį, 
kuriame vyrautų gausa, taika bei socialinis teisingumas, yra mažų ma- 
Žiausiai toks kilnus ir taip plačiai paplitęs, kaip ir visada. Tačiau tokio 
pasaulio neįmanoma pastatyti ant senojo pamato. 

Pati svarbiausia šiandienos pasaulio revoliucija - naujosios Trečio- 
sios bangos civilizacijos bei jos visiškai naujos gerovės kūrimo siste- 
mos iškilimas. Kiekvienas šio fakto dar neįsisąmoninęs judėjimas yra 
pasmerktas dar kartą žlugti. Kiekviena žinias varžanti valstybė įšaldo 
savo piliečius slogioje praeityje. 

Valdžių kaitos era dar tik prasidėjo, o grobimams jau, regis, galas at- 
ėjo. Dėl perversmų „Rytuose“, dėl didėjančio „Pietų“ skaldymosi ir 
dėl dabar pirmaujančių „Vakarų“ jėgų - Europos, Japonijos bei Ame- 
rikos - susidūrimo mes matome besisukantį pašėlusį, begalinį viršū- 
nių susitikimų, konferencijų, sutarčių bei pavedimų ratą, kai diploma- 
tai renkasi kurti naujos pasaulio tvarkos. 

Nesvarbu, kiek žodžių ten būtų priskaldyta, naujoji pasaulio val- 
džios architektūra labiau priklausys ne nuo jų žodžių, o nuo valdžios, 
kurią kiekviena iš jų gali padėti ant stalo, kiekybės ir kokybės. 

Ar Jungtinės Amerikos Valstijos bei Sovietų Sąjunga jau istorija? 
Jei taip, tai kiek naujų „superjėgų“ iškils vietoj jų“. 

Kai kurie kalba apie pasaulį, susitelkusį apie Europą, Japoniją bei Jung- 
tines Valstijas. Kiti mato pasaulį, pasidalijus; į šešis ar aštuonis regioni- 
nius blokus. Dar kiti tiki, kad dvipolis pasaulis virsta penkiakampe žvaigžde 
su Kinija viename iš kampų bei Indija kitame. Ar naujoji Europa ištįs nuo 
Atlanto vandenyno iki sienos su Sovietų Sąjunga, ar dar toliau? Niekas 
negali išspręsti šių galvosūkių. Bet valdžių kaitos principai gali padėti. 

Jie mums primena, kad tuo metu, kai daugybė kitų veiksnių - nuo 
politinio stabilumo iki gyventojų skaičiaus didėjimo - yra svarbūs, jė- 
ga, turtas bei Žinios yra trys pagrindinės upės, iš kurių išteka dauguma 
kitų valdžios šaltinių, ir visos jos šiuo metu revoliuciškai keičiasi. 

Pakalbėkime apie jėgą. 

Mirties demokratizavimas 


Taip daug prirašyta apie „įsivyraujančią taiką“, kad pasaulio dėmesys 
nukrypo nuo grėsmingo fakto, jog vos dvi superjėgos iškelia rankas 
aukštyn, kitos tautos ima lenktyniauti bandydamos užpildyti atsivėru- 
Sį plyšį. 

Pavyzdžiui, Indija, nors sudaro atsilikusios, taikios šalies įvaizdį, nuo 
1986 metų yra daugiausiai ginklų pasaulyje perkanti valstybė, 1987 m. 
įsigijusi jų daugiau negu kariaujantys Irakas ir Iranas kartu sudėti. Ši 
politika sukėlė Japonijos nepasitenkinimą bei griežtą Niudelio atsaką. 
Indija jau turi branduolinį ginklą ir tikisi pasigaminti raketų, galinčių 
atakuoti 1500 mylių spinduliu. Pakistanas, kurio branduolinės galimy- 
bės irgi didėja, turi artimojo nuotolio raketų, kurias pasigaminti padė- 
jo Kinija. 

Pasak CIA vadovo Williamo Websterio, per artimiausią dešimtme- 
tį mažiausiai penkiolika šalių gaminsis balistines raketas. Daugelis iš 
jų yra neramiuose Vidurio Rytuose. Egiptas, Irakas bei Argentina kartu 
vykdo raketų gamybos projektą. 

Už viso to slypi keletas gąsdinančių scenarijų. Sovietų branduolinis 
ginklas laikomas Azerbaidžane bei kitose musulmoniškose respubli- 
kose, kur kyla etninių kovų. Tai skatina kai kuriuos ekspertus paspė- 
lioti, kas atsitiktų, jei kuri atsiskirianti respublika pagrobtų dalį šių 
ginklų. Vienas sunerimęs Jungtinių Amerikos Valstijų pareigūnas klau- 
sia: „Ar taps Kazachstanas ketvirtąja didžiausia branduoline jėga?“ 

Rizika tokia didelė, kad Maskva, kaip pranešama, suskato išsivežti 
branduolinį ginklą iš karšto Baltijos regiono, o vienas aukštas sovietų 
valdžios atstovas, kalbėdamas asmeniškai su autoriumi, pasakė: „Aš 
buvau prieš SDI (Washington s Strategic Defense Initiative, kurios tiks- 
las yra perimti ir sunaikinti perimtą branduolinį ginklą), bet dabar aš 
esu už SDL. Jei SSRS subyrėtų, pasaulis staiga susidurtų su dešimtimi 
valstybių, turinčių branduolinį ginklą.“ 

Iš tiesų pilietinis karas Sovietų Sąjungoje - ar kokioje kitoje bran- 
duolinėje valstybėje - didina galimybę, kad maištaujančios jėgos pa- 
grobs ginklus arba kad maištininkai bei ištikimos valstybei jėgos dalį 
branduolinių ginklų panaudos vienos prieš kitas. 

Dar blogiau yra tai, jog keletas „silpnos ekonomikos šalių“ - ne tik 

Irakas ir Libija - irgi projektuoja gamyklas cheminių ir bakteriologi- 
nių ginklų gamybai. 

Žodžiu, esamas ginklų, ypač branduolinių, pasiskirstymas pasauly- 
je nėra nei nusistovėjęs, nei stabilus. 

Tačiau svarbiausias valstybės galios šaltinis, galimybė įgyti hiperga- 
lios, kuri buvo sutelkta vos keliose valstybėse, dabar demokratiškai 
bet pavojingai ima plisti. 

Maždaug tuo pačiu metu labai keičiasi jėgos pobūdis, vis labiau 
jėga priklauso nuo tokių intensyvių Žinių technologijų kaip mikroelek- 
tronika, naujausios medžiagos, optika, dirbtinės smegenys, palydovai, 
telekomunikacijos, pažangus modeliavimas bei programinė įranga. Štai 
pirmojo F--16 naikintuvo programuotojams reikėjo 135 000 kompiu- 
terio programos eilučių, o dabar projektuojamam Advanced Tactical 
Fighter prireiks 1 000 000. Šie pasikeitimai pasaulio karinėse sistemo- 
se yra daug didesni negu valdžios persiskirstymas iš čia į ten; jie revo- 

Shintaro Ishihara, buvęs Japonijos Ministrų kabineto narys, nese- 
niai Vašingtone sukėlė audrą savo nedidele knyga, pavadinta The Ja- 
pan That Can Say No, kurią sudaro jo bei vieno iš Sony įkūrėjų Akio 
Morita kalbos, pasakytos įvairiomis progomis. Vienoje iš jų Ishihara 
pažymėjo, kad norint iš esmės pagerinti savo branduolinių ginklų tiks- 
lumą ir Jungtinėms Valstijoms, ir SSRS prireiks itin pažangios japonų 
sukurtos puslaidininkių technologijos. 

Nurodydamas į Jungtines Valstijas, jis pasakė: „Jie priėjo tą ribą, 
kai jau nesvarbu, kiek dar truks jų karinė plėtra, jei Japonija nebepar- 
duotų jiems mikroschemų, jie nieko nebegalėtų padaryti. Jei, pavyz- 
džiui, Japonija pardavinėtų mikroschemas Sovietų Sąjungai, o Jungti- 
nėms Amerikos Valstijoms liautųsi pardavinėti, tai apverstų visą kari- 
nę pusiausvyrą. Kai kurie amerikiečiai sako, kad jei Japonija ketintų 
tai padaryti, ji būtų okupuota. Žinoma, dabar toks amžius, kai reikalai 
gali taip pakrypti.“ 

Ishihara'os pastabose pabrėžiama didėjanti jėgos priklausomybė 
nuo žinių, parodoma istorinė valdžių kaita mūsų laikais. 

Kapitalo vandenynas 


Kita Jėgos triados koja - turtai - kaip jau parodė ankstesni skyriai, dėl 
planetoje plintančios naujosios gerovės kūrimo sistemos irgi smarkiai 
keičiasi. 

Kadangi korporacijos integruoja savo gamybą bei distribuciją per 
valstybines sienas, įsigyja užsienio įmonių, artėja prie proto jėgos visa- 
me pasaulyje, joms neišvengiamai reikia naujų kapitalo šaltinių dauge- 
lyje šalių. Be to, joms jų reikia greitai. Todėl mes matome lenktynes 
„Liberalizuojant“ kapitalo rinkas taip, kad investicijos daugmaž laisvai 
galėtų cirkuliuoti per valstybių sienas. 

Kaip anksčiau pažymėjome, dėl to ima banguoti laisvo, sienų ne- 
varžomo kapitalo vandenynas. Tačiau jis išstumia valdžią iš centrinių 
bankų bei tam tikrų tautų, keldamas pavojų jų suverenumui bei naujų 
finansinių spazmų pavojų pasaulyje. 

Kaip trumpai rašėme The New York Times po to, kai 1987 m. spalio 
Volstritas subyrėjo: „Kurti vientisą visiškai atvirą finansinę sistemą, 
minimaliai ją reguliuoti, tai tas pats, kaip kurti supertanklaivį su oro 
nepraleidžiančiomis kameromis. Su atitinkamais skyriais, arba saugos 
kameromis, didžiulė sistema pajėgi ištverti, jei subyrėtų atskiros da- 
lys. Be jų tanklaivį gali nuskandinti ir vienintelė skylė korpuse.“ 

Po to ir Alanas Greenspanas, Jungtinių Amerikos Valstijų Federal 
Reserve Board vadovas, perspėjo, kad vertybiniais popieriais prekiau- 
jančios daugiatautės įmonės, kurios perka, parduoda, draudžia bei in- 
vestuoja daugelyje šalių, didina didžiųjų žlugimo tikimybę. „Vieną iš 
tokių įmonių praradus“, kaip pareiškė Geenspanas, gali „neramumai 
persimesti“ iš vienos valstybės į kitą. 

Globalėjant finansams, valstybės rizikuoja prarasti vienos iš pagrin- 
dinių savo valdžių kontrolę. Pavyzdžiui, siūlomoji bendra Europos va- 
liuta sumažins atskirų tautų lankstumą, kai jos bandys susidoroti tik 
su joms būdingomis ekonomikos bėdomis. Kitas siūlymas ES įgalioti- 
niams suteiks galimybę tariamai laisvus Europos valstybių biudžetus 
kontroliuoti labiau, negu federalinė Jungtinių Amerikos Valstijų val- 
džia įstengia kontroliuoti penkiasdešimt savo valstijų - milžiniška cen- 
tralizuojanti valdžių kaita. 

Kol vyksta šis jėgos persiskirstymas, visa turto sistema darosi, kaip 

jau matėme, supersimbolinė. Kaip ir jėga, tuo pačiu metu pergrupuo- 
jamas ir transformuojamas turtas. 


Naujoji Žinių architektūra 


Tai atveda mus prie trečios valdžios triados ramsčio - žinių. 

Nepaprastas kompiuterių paplitimas per praėjusius dešimtmečius 
buvo įvardytas kaip pats svarbiausias pasikeitimas žinių sistemoje nuo 
spaudos išradimo XV a. ar netgi nuo rašto atsiradimo. Pagrečiui su 
šiuo nepaprastu pokyčiu lygiai taip pat paplito naujieji ryšių tinklai bei 
žiniasklaida, perduodanti žinias bei jų šaltinį, t. y. duomenis bei infor- 
maciją. 

Jei daugiau niekas nebūtų pasikeitę, vien šių dviejų pokyčių pakak- 
tų terminui „Žinių revoliucija“. Bet kaip mes žinome, kiti su tuo susiję 
pasikeitimai visą Žinių sistemą, arba „infosferą“, paverčia pažangių 
technologijų pasauliu. 

Nepaprastai spartūs šiandienos pokyčiai reiškia, kad pateikti „fak- 
tai“ greičiau pasensta, jais pagrįstos Žinios ne tokios ilgaamžės. No- 
rint nugalėti šį „transmokslinį veiksnį“, dabar kuriamos naujos tech- 
nologinės bei organizacinės priemonės, greitinančios mokslo tyrimus 
bei plėtrą. Kiti siekia pagreitinti mokymosi procesą. Žinių „apykaita“ 
vyksta sparčiau. 

Lygiai taip pat svarbu, kad pažangių technologijų visuomenės pra- 
deda reorganizuoti savo žinias. Kaip jau matėme, patyrimas, kurio reikia 
versle bei politikoje, kasdien vis labiau abstraktėja. Įprastinės discipli- 
nos nyksta. Tie patys duomenys ar informacija dabar lengvai gali būti 
kompiuteriu sugrupuoti ar „išskaidyti“ įvairiais būdais, taip padedant 
klientui pažvelgti į tą pačią problemą įvairiais aspektais ir sujungti į 
metažinias. 

"Tuo metu pažanga dirbtinio proto bei kompiuterinių sistemų srity- 
je atveria naujus ekspertizės koncentravimo būdus. Dėl šitų pokyčių 
pradėta labiau domėtis kognityvia teorija, mokymosi teorija, „negriežtai 
apibrėžta logika“, neurobiologija bei kitomis intelekto evoliucijomis, 
susijusiomis su Žinių struktūra. 

Žodžiu, žinios reorganizuojamos bent jau tiek kiek jėga ir turtas, 

o tai reiškia, kad visi valdžios triados elementai patiria revoliuciją vie- 
nu metu. Ir kiekvieną dieną kiti du valdžios šaltiniai patys tampa vis 
labiau priklausomi nuo žinių. 

Todėl būtent šias maištingas prielaidas turint galvoje reikia vertinti 
civilizacijų ir atskirų tautų iškilimą bei žlugimą, tai paaiškina, kodėl 
labiausiai paplitę valdžios vertinimai klaidinantys. 


Vienakojai sovietai 


Diplomatai mėgsta kalbėti apie valdžių pusiausvyrą. Valdžių persiskirs- 
tymo principas mums padeda tiksliai įvertinti ne tik valdžių pusiau- 
svyrą, bet ir „pusiausvyros jėgą“. 

Valstybes (arba sąjungas) galima suskirstyti į tris grupes: tos, kurių 
valdžia remiasi tik viena jėgos-turto-žinių kėdės koja, tos, kurių val- 
džia remiasi dviem kojomis, ir tos, kurių pasaulinė įtaka subalansuota: 
remiasi visais trim svarbiausiais valdžios šaltiniais. 

Kad galėtume spręsti, kaip Jungtinėms Amerikos Valstijoms, Ja- 
ponijai ar Europai seksis būsimose pasaulinėse kovose dėl valdžios, 
turime atsižvelgti į visus tris valdžios šaltinius, ypač atkreipdami dė- 
mesį į trečiąjį —- Žinių pagrindą, kadangi šis vis smarkiau lems kitų 
dviejų vertę. 

Tas Žinių pagrindas apima daug daugiau negu tokias įprastas sritis 
kaip mokslas, technologija ar švietimas. Į jį įeina strateginės valstybės 
koncepcijos (nuostatos), jos užsienio žvalgybos gebėjimai, kalba, ben- 
dras kitų kultūrų išmanymas, kultūrinė bei ideologinė įtaka pasauliui, 
komunikacinių sistemų įvairovė bei jomis plaukiančios naujos idėjos, 
informacija ir vaizdai. Visa tai turtina arba silpnina valstybės galią bei 
lemia, kokio pobūdžio valdžia ji gali naudotis kilus kokiam nors kon- 
fliktui ar krizei. 

Platesnis, nei apibrėžia triada, valdžių kaitos principas pateikia dar 
vertingesnę įžvalgą, atkreipdamas dėmesį, koks būna jėgos, turto ir 
žinių santykis bet kuriuo laikotarpiu. 

Jeigu pusiausvyros valdžią suprastume skirtingai negu valdžios pu- 
siausvyrą, pamatytume, kad šaltojo karo metu Jungtinių Amerikos Vals- 
tijų valdžia buvo nepaprastai plačiai remiama. Amerika ne tik turėjo 

didžiules karines pajėgas, bet ir stipriausią ekonominę įtaką, buvo ge- 
riausiai pasaulyje aprūpinti valdžia - žiniomis, nuo tiksliausio mokslo 
bei technologijos iki masinės kultūros, kokios daug kas pasaulyje siekė. 

Sovietinė valdžia, priešingai, buvo ir tebėra visiškai nesubalansuo- 
ta. Jos pretenzijos į supervaldžios statusą pagrįstos vien jos karinėmis 
pajėgomis. Jos ekonomika, po namus šlitiniuojantis paliegėlis, mažai 
ką reiškė pasaulinėje sistemoje. Nors jos Rė:D puikiai veikė keliuose 
su gynyba susijusiuose sektoriuose, tačiau technologijos lygis buvo at- 
silikęs, suvaržytas paranojiško slaptumo. Jos telekomunikacijos buvo 
apgailėtinos. Jos švietimo sistema buvo vidutiniška, centralizuotai kon- 
troliuojama žiniasklaida - stipriai cenzūruojama, atsilikusi. 

Ilgo nuotolio šaltojo karo bėgimo ištvermės varžybas laimėjo suba- 
lansuotą valdžią turinčios Jungtinės Amerikos Valstijos, o ne vienako- 
jė Sovietų Sąjunga. 

Ši įžvalga, tik iš dalies suvokta pagrindinių pasaulio žaidėjų, leidžia 
paaiškinti daugelį Europos, Jungtinių Amerikos Valstijų bei Japonijos 
veiksmų artėjant jų susidūrimui. 

Dar neseniai Japonija buvo vienakojė valstybė. 

Globali valstybės valdžia daugiausia trykšta iš karinio potencialo, 
turto bei žinių, o Japonija stovėjo vos ant vienos valdžios triados ko- 
jos, panašiai kaip Sovietų Sąjunga. Vietoj branduolinių ginklų bei Rau- 
donosios armijos ekvivalento Japonija turėjo pinigų. Daug pinigų. 


Japonų ginklas 


Iš pradžių Vašingtono priverstai daryti karines išlaidas, neseniai Japo- 
nijai prireikė nedidelių paraginimų plėsti savo ginkluotąsias pajėgas. 
Tai, ko negalėjai įsivaizduoti po Hirosimos - branduoliniu ginklu gin- 
kluotos Japonijos - dabar nėra visiškai neįmanoma. Japonijos karo 
strategams tai tapo šviesele tolumoje. 

Japonijos karinis biudžetas didumu pasaulyje trečias po Jungtinių 
Amerikos Valstijų bei Sovietų Sąjungos. Jos karo strategai, pasak jų 
kritikų, dabar nori išplėsti kariuomenės veiksmus už teritorinių Japo- 
nijos vandenų, pasirašyti abipusį saugumo paktą su kaimynine valsty- 
be, suteikiančia Japonijai regiono policininkės vaidmenį, aprūpinti ka- 
rinį jūrų laivyną aviacijos lėktuvnešiais, kad Japonijos valdžia galėtų 
būti planuojama gerokai didesniu spinduliu. 

Besiplečiantis karinis pramoninis Japonijos kompleksas po truputį 
bando pasigaminti naikintuvų, raketų bei kitos pažangiausios ginkluo- 

tės. Tokios bendrovės kaip Fuji Heavy Industries, Kawasaky Heavy In- 
dustries, Nissan, Mitsubishi bei Komatso, visos pagal Jungtinių Ame- 
rikos Valstijų licenziją gamina ginklus. Po sunkių derybų su Jungtinė- 
mis Valstijomis turi prasidėti bendras projektas gaminti pažangiausią 
FSX naikintuvą, naudojantį aktyvinio sufazavimo radarų masyvą, su- 
dėtingas sudedamąsias medžiagas bei kitas pažangiausias technologi- 
jas. Japonija prisideda ir prie priešraketinės gynybos tyrimų. 

Japonija nėra nei agresyvi, nei neatsakinga. Jos kariuomenė buvo 
griežtai kontroliuojama civilių, o visi tyrimai rodo, kad japonai taikes- 
ni už amerikiečius. Vis dėlto sunku pasakyti, ar šis jausmas išliks, jei 
tarp Vašingtono bei Tokijo iškils konfliktas. Visiškai neaišku, kokį vaid- 
menį Japonijos kariuomenė gali suvaidinti Pietų Azijoje, jei (1) Jung- 
tinių Amerikos Valstijų pajėgos ilgainiui nusilptų ar būtų atitrauktos; 
(2) jei karas arba revoliucija sukeltų grėsmę didžiulėms Japonijos in- 
vesticijoms šiame regione. 

Kamuojami politinių neramumų, įsiplieskiančių nuo Beijingo bei 
Honkongo iki Manilos, Japonijos kaimynai viena akimi stebi Japoni- 
jos persiginklavimą, o kita - Amerikos povietnaminį karinių išlaidų 
mažinimą, eskadronų atitraukimą iš Pietų Korėjos bei apskritai lėšų 
gynybai mažinimą. 

Japonija šiuo metu krypsta į karinį savarankiškumą, iš anksto kuo 
mandagiausiai užsimindama, kad Jungtinių Amerikos Valstijų pajėgų 
Japonijoje - arba visame regione - nebereikia. 

1988 m. buvęs Japonijos premjeras Noboru Takeshita Japonijos 
karinį augimą gyrė kaip perspektyvų. Japonijai, kaip jis sakė Japonijos 
gynybos akademijoje, reikėjo karinės jėgos, atitinkančios didžiulį eko- 
nominį jos augimą. Japonija lenktyniauja, kad subalansuotų triadą. 


Ekonominė Godzila 


Antroji japonų valdžios koja - turtingumas - jau taip gerai aprašyta, 
kad čia tereikia truputėlį patikslinti. 1986 m. Japonija tapo didžiausia 
pasaulio valstybe kreditore. 1987 m. bendra visų atsargų Tokyo Stock 
Echange vertė pralenkė visų New York Stock Echange atsargas. Di- 
džiausi pasaulio bankai bei vertybiniais popieriais prekiaujančios įmo- 

nės dabar priklauso japonams. Tai, kad japonai supirkinėja pagrindinį 
Amerikos nekilnojamąjį turtą, įskaitant tokius žymius objektus kaip 
Radio City Music Hall ir tokias bendroves kaip Columbia Pictures, 
sukurstė antijaponiškas aistras Jungtinėse Valstijose. Tokie pat daly- 
kai darosi Europoje bei Australijoje. Tuo tarpu Jungtinių Amerikos 
Valstijų vyriausybė tapo maždaug trečdaliu lėšų, reikalingų savo defi- 
citui padengti, priklausoma nuo japonų investuotojų, sukeldama pa- 
vojų, kad nutrūkus šiai paramai gali sugriūti visa Jungtinių Amerikos 
Valstijų ekonomika. 

Dėl šių visų faktų vis labiau pranašaujama, kad Japonija taps ekono- 
mikos Godzila ir dominuos pasaulyje ateinančius penkiasdešimt metų. 

"Tačiau Japonijos ekonomika negali visą laiką kilti kaip raketa. Orien- 
tacija į eksporto prekes, ypač į pagrindines prekes, sulauks vis labiau 
stiprėjančio pasipriešinimo bei nepalankių pardavimo bei investavimo 
terminų. Tada padidės trintis turtinguose kraštuose, priversianti dau- 
giau japonų investicijų nukreipti į ekonomiškai silpnesnius kraštus, 
kur ir rizika, ir pelnas potencialiai didesni. 

Jei didžiulės Jungtinių Amerikos Valstijų karinės pajėgos bus grą- 
žintos namo iš Europos, o taip, atrodo, atsitiks, JAV biudžeto detici- 
tas gali sumažėti, taip dar labiau sustiprindamas dolerį bei nuvertinda- 
mas jeną, O tai, aišku, sulėtins užjūrio ekspansiją. Tai, beje, padidins 
Japonijos išlaidas naftai, už kurią atsiskaitoma doleriais. 

Jau dabar mažėjantys Japonijos taupomieji indėliai dar labiau smuks, 
nes vartotojai pageidauja daugiau patogumų bei laisvo laiko, o spar- 
čiai gausėjanti senyvo amžiaus gyventojų grupė gyvena iš darbingais 
metais sutaupytų lėšų. Taigi abi šios permainos rodo didėjančias palū- 
kanas bei ilgalaikį mažėjantį ekonomikos augimą. 

Negana to, kiekvienas japonas žino, kad Japonijos ekonomika lai- 
kosi ant didžiulio nekilnojamojo turto burbulo, laukiančio sprogimo 
nuo mažiausios smeigtuko dūrio. Kai taip atsitiks, smūgio bangos nu- 
vilnys per jau dabar nestabilią Tokyo Stock Echange ir akimirksniu 
atsiris į Volstritą, Ciurichą ir Londoną. 

Be to, Japonija turi per ilgą laiką susikaupusių socialinių ir politi- 
nių problemų. Dėl jos diskredituotos politinės sistemos, korumpuo- 
tos ir gremėzdiškos, abi pagrindinės partijos neatitinka naujų realijų. 
(Liberalų demokratų partija pernelyg priklauso nuo kaimo vietovių 

balsuotojų, ir jai reikia stipresnės paramos miestuose. Socialistai yra 
miestiečiai, bet neįstengia nusikratyti savo pasenusių ekonominių ir 
politinių dogmų.) 

Artėjančiais dešimtmečiais Japonija bus gerokai nestabilesnė negu 
dabar, nes tolygaus augimo era baigiasi. 


Juku lenktynės 


Daug svarbesnės už ginklus ar turtą yra žinios, nuo kurių du pirmieji 
vis labiau priklauso. Japonų mokiniai po pamokų dažnai eina į juku, 
arba „kalikų“, mokyklą, kad pagerintų savo pažymius. Japonija kaip 
valstybė per dešimtmečius įsitraukė į vieną didelį juku, dirbdama virš- 
valandžius, kad išplėstų pagrindinį valstybės valdžios šaltinį - savo 
žinių pagrindą. 

Jau nuo 1970 m. Japonija sąmoningai ir labai energingai įsitraukė 
į lenktynes, kurdama informacija grįstą ekonomiką. Ji dar anksčiau 
pradėjo didinti savo technologinius tyrimo bei plėtros gebėjimus. 
1965 m. mokslininkų bei inžinierių skaičius 10 000 žmonių darbo jė- 
gos sudarė maždaug trečdalį, palyginti su Jungtinėmis Valstijomis. Iki 
1986 m. jų kiekiu Japonija jau pralenkė Ameriką. Jų darbo jėgos „Ži- 
nių lyginamasis svoris“ didėjo astronominiu greičiu. 

Japonija veržiasi į priekį kiekvienoje pažangioje srityje nuo bio- 
technologijos iki kosmoso. Ji turi didelį kapitalą tyrimams, plėtrai bei 
investicijoms į pažangias technologijas kuriančias įmones visame pa- 
saulyje. Ji labiausiai iš visų ištyrė superlaidumą, medžiagas ir robotų 
techniką. 1990 m. ji tapo trečia valstybe po Jungtinių Amerikos Vals- 
tijų bei SSRS, paleidusia į Mėnulį erdvėlaivį be žmonių įgulos. Jos 
laimėjimai puslaidininkinių mikroschemų gamyboje stulbinami. 

Tačiau pasaulinis mokslo ir technologijų maratonas dar tik prasi- 
deda, o Japonijos pagrindinė technologinė bazė vis dar atsilieka. Iki 
šiol Japonija išleidžia 3,3 karto daugiau lėšų mokėdama autorinius 
mokesčius, patentus bei licencijas už užsienio technologijas, negu kad 
susigrąžina pardavusi savąsias. Šešiasdešimt procentų visų šių pinigų 
sumokama Jungtinėms Amerikos Valstijoms. Japonų silpnumas aki- 
vaizdus tokiose srityse kaip lygiagretaus naudojimosi kompiuteriais 

struktūra, kompiuteriais sumodeliuota skysčių dinamika, sufazuotas 
masyvas, bei kitose su radarais susijusiose technologijose. 

Maža to, Japonija, kuri taip toli pažengusi kompiuterių mikrosche- 
mų srityje, tebėra silpna vis svarbesne tampančios programinės įran- 
gos srityje. Jos triukšmingai išgirtas siekis šoktelėti toli į priekį - „penk- 
tosios kartos“ planas - irgi nepasiteisino. 

Finansuojamas MITI, arba Tarptautinės prekybos bei pramonės 
ministerijos, šis projektas buvo apibūdintas kaip tolygus dirbtiniam 
Žemės palydovui, sovietų pirmajam erdvės zondui. Pasisekimas su- 
kėlė tokį entuziazmą, kad 1986 m. daktaras Akira Ishikawa iš vieno 
"Tokijo universiteto teigė, jog japonai penktosios kartos projektą ver- 
tina kaip „ne mažiau negu mandatą išgyventi... savarankiškumo prie- 
monę“. Apie 1988 m. jau buvo matyti, jog projektas turi bėdų dėl 
neaiškaus planavimo, techninių problemų, nesėkmingų bandymų ga- 
minti antrinius produktus. Iki 1989 m. buvo pranešami kuklūs re- 
zultatai. Daug svarbiau yra tai, kad Japonija, atrodo, atsilieka plėto- 
jant metaprograminę įrangą, kuri naudojama programinei įrangai ga- 
minti. 

Neseniai atliktuose tyrimuose 98 procentai japonų vykdomosios val- 
džios pareigūnų pripažino, kad Jungtinių Amerikos Valstijų programi- 
nė įranga geresnė; 92 procentai sutiko, kad Jungtinės Amerikos Valsti- 
jos, be to, pirmauja dirbtinių smegenų bei superkompiuterių srityse, 76 
procentai tą patį mano apie kompiuterinį dizainą bei inžineriją. 

Vis dėlto pirmuosiuose tyrimo ir plėtros lenktynių ratuose Jungti- 
nės Amerikos Valstijos skrieja. Japonija didina greitį, tačiau jai dar 
daug ratų teks vytis. 

Tačiau žinios-valdžia - ne tik mokslo ir technologijos reikalas. Tai 
Japonija geriau supranta negu Jungtinės Amerikos Valstijos. Kadangi 
Japonija dešimtmečius kariniu atžvilgiu buvo priklausoma nuo Jung- 
tinių Amerikos Valstijų, amerikiečių sprendimai turėjo didžiulį povei- 
kį Japonijai. Pastarajai reikėjo pažinti Ameriką iš vidaus. 

Taigi dešimtis metų japonai keliauja skersai išilgai po Jungtines Vals- 
tijas, nuo Silikono slėnio iki Vašingtono bei Volstrito, nuo Harvardo 
bei MIT (Masačiusetso technologijos institutas) ligi Stanfordo, aplan- 
ko tūkstančius įmonių, vyriausybinių biurų, laboratorijų mokyklų bei 
namų, sąmoningai domisi, kiek jėgos leidžia, kuo gyvena Amerika - 

ne tik komercija bei politika, bet ir kultūra, psichologija, socialiniais 
reikalais. Tai buvo ne tiek verslo šnipinėjimo pratimai (nors keletą 
kartų, be abejonės, taip atsitiko), kiek japonų giliai įsišaknijusio smal- 
sumo, domėjimosi aplinkiniu pasauliu išraiška bei funkcijų modelio 
paieška. 

Tris šimtus metų atskirta nuo visos planetos, Japonija po Meiji re- 
voliucijos skubėjo atsigriebti už priverstinę izoliaciją ir tapo labiausiai 
laikraščius skaitančia valstybe pasaulyje, jautriausia užsienio nuomo- 
nei, labiausiai trokštanti keliauti. 

Šis didžiulis smalsumas labai skyrėsi nuo amerikiečių provincia- 
lumo. Su pasaulyje dominuojančios jėgos arogancija, su tokio dydžio 
vidaus rinka, kad eksportą galėtų laikyti nereikšmingu dalyku, su 
nugalėtojo maloningumu bei nesąmoningu, pirmiausia baltaodžių, ra- 
sizmu, Jungtinės Amerikos Valstijos stengėsi apie Japoniją sužinoti 
ką nors egzotiško, ypač apie geišas ir mišrias maudynes. Suši susido- 
mėta vėliau. 

Kol 24 000 japonų studentų skubėjo studijuoti į Jungtines Ameri- 
kos Valstijas, mažiau negu 1000 amerikiečių išsirengė į Japoniją. 

Iš tiesų Japonija dirba sunkiau negu kuri nors kita valstybė, steng- 
damasi kuo daugiau išmokti, ir tai paaiškina, kodėl ji taip sėkmingai 
parduoda savo prekes Jungtinėse Amerikos Valstijose ir kodėl JAV 
įmonės, besiskverbiančios į Japonijos rinką, patirtų dvigubai daugiau 
sunkumų, net jei visi prekybiniai barjerai staiga išnyktų. 

Visapusiškų Japonijos žinių pagrindas vis dar turi trūkumų tam tik- 
rais aspektais. Vaizduodama savo rasės vertybes, ji naiviai suvokia et- 
niškumą, neįstengia suprasti jo reikšmės pasaulio ekonomikai. 

Išgirtoji Japonijos švietimo sistema, kurią daugelis JAV pedagogų 
bei verslo lyderių naiviai laiko pavyzdine, yra negailestingai kritikuo- 
jama pačioje Japonijoje dėl pernelyg didelio susiskirstymo bei kūry- 
bingumą slopinančių metodų. Mokytojų sąjungos ir pedagoginė biu- 
rokratija žemiausiu lygiu užgniaužia visas siūlomas naujoves. Aukšta- 
sis mokslas stokoja pagarsėjusios Japonijos gaminių kokybės. Japoni- 
ja geriau gamina Acuras negu jos universitetai specialistus. 

Japonija pirmauja pasaulyje pagal ypač protingų elektroninių tin- 
klų paplitimą, ji nepralenkiama gero ryškumo televizijos kūrėja, bet 
atsilieka ir nuo Jungtinių Amerikos Valstijų, ir nuo Europos, nes atsi- 

sako žiniasklaidos reguliavimo bei leidžia laisvai plėtotis kabelinei te- 
levizijai ir tiesioginei palydovinei transliacijai, O tai paįvairintų vaizdus 
bei idėjas, kurių taip reikia skatinant kultūros naujoves. 

"Tačiau silpniausia iš visų Japonija yra savo kultūros eksportuotoja. 
Šiandien Japonija turi garsių rašytojų, menininkų, architektų, chore- 
ogratų bei režisierių. Tik nedaugelis iš jų žinomi už Japonijos ribų ir 
netgi daro nedidelį poveikį. 

Siekdama subalansuoti valdžias, Japonija pradėjo didžiausią kul- 
tūrinį puolimą - pradėjo nuo sričių, tiesiogiai susijusių su ekonomi- 
ka, tokių kaip mada ir pramoninis dizainas. Dabar ji pereina prie 
populiarių menų, įskaitant televiziją, filmus, muziką, šokį, literatūrą 
ir dailę. Neseniai įkurtos Praemium Imperiale premijos turėtų būti 
japoniškasis Nobelio premijos ekvivalentas. Jas remia „Japonijos me- 
no asociacija“, ir tai rodo Japonijos ryžtą vaidinti svarbų vaidmenį 
pasaulio kultūroje. 

Tačiau Japonija susiduria su didžiule kliūtimi, skleisdama savo idė- 
jas bei kultūrą užsienyje. Tai jos kalba. Kai kurie japonų mokslininkai 
tvirtina, kad japoniškumui būdinga kažkas mistiško, nesuvokiamo, kad 
ji turi unikalią „sielą“. Iš tiesų, kaip tvirtina poetai bei vertėjai, nė 
viena kalba nėra iki galo išverčiama, kadangi skiriasi kalbų klasifikavi- 
mo schemos bei analogijos. Bet tas faktas, kad tik 125 milijonai šios 
Žemės gyventojų kalba japoniškai, yra didelė kliūtis Japonijai, siekian- 
čiai subalansuotos pasaulio valdžios. Štai kodėl Japonija, daug atsar- 
giau negu kuri kita valstybė skuba nagrinėti kompiuterizuotą vertimą. 

Kitas, dar didesnis iššūkis Japonijai yra klausimas, kaip susidoroti 
su artėjančiu visuomenės demasifikavimu, visuomenės, kuriai propa- 
ganda įdiegė tikėjimą, kad homogeniškumas yra privalumas. Daugiau 
nei prieš dešimt metų Japonijos universiteto antropologas Kazuko "Išu- 
rumi pažymėjo, kad japonai yra gerokai įvairesni, negu pripažįsta ly- 
deriai. Bet tai buvo įvairovė homogenizuojančios Antrosios bangos 
visuomenės schemoje. Kai Japonija įžengs į Trečiosios bangos erą, ji 
susidurs su potencialiai skaidančiu heterogenizuojančiu spaudimu. 

Jos priešinimasis socialinei, ekonominei bei kultūrinei įvairovei yra 
tiesiogiai susijęs su jos didžiausiu įsisenėjusiu nepatiklumu apskritai. 

Šiandienos japonai jau nėra „ekonominiai gyvuliai“, kaip kitados 
buvo apkaltinti, ir jų valstybės valdžia jau remiasi ne tik viena koja į 

valdžios triadą. Bet svarbiausiose valdžios varžybose - generuojant 
bei skleidžiant idėjas, informaciją, vaizdus bei Žinias - jie vis dar atsi- 
lieka nuo Jungtinių Amerikos Valstijų. 

Skleisdami šiuos skirtingus valdžios išteklius, šiandien japonų ver- 
slo bei politikos lyderiai stokoja aiškios nacionalinės strategijos. Vir- 
šūnėse egzistuoja susitarimas dėl tam tikrų vidinių šalies tikslų. "Ien 
kalbama ir apie vidaus ekonomikos plėtimą bei poreikio eksportuoti 
mažinimą, gyvenimo kokybės gerinimą, didinant laisvą laiką, ir apie 
smarkiai užterštos aplinkos renovaciją. 

Bet japonų elitas yra smarkiai atskirtas nuo užsienio ekonominės 
politikos ir negalėtų pasakyti, kokį vaidmenį, jei apskritai jis būtų, Ja- 
ponija turėtų suvaidinti ateityje. Vieni spėja, kad pasaulis suskils į re- 
gionus ir kad Japonijos vaidmuo bus dominuoti Rytų Azijos / Ramio- 
jo vandenyno regione. Tai reiškia, jog čia bus koncentruojamos inves- 
ticijos bei užsienio pagalba. Tai reiškia ramų rengimąsi tapti regiono 
policininke. Dėl tokios politikos Japonija tampa mažiau pažeidžiama 
Amerikos ir Europos protekcionizmo. 

Kitų manymu, Japonija verčiau plėtotų ekonomikas, kad ir kurjos 
būtų. Šiam požiūriui artimi siūlymai Japonijai labiau imtis kurti elek- 
tronines infrastruktūras, kurių reikia šalims, jei norima jas įtraukti į 
pasaulio ekonomiką. (Tokia strategija patenkina minimalų „lėtų“ pa- 
saulio valstybių poreikį, pasitiki japonų technologija ir padeda elek- 
troniškai šias ekonomikas sujungti su Japonijos ekonomika.) 

Trečioji strategija, tikriausiai labiausiai orientuota į dabartį, mato 
globalią, neapsiribojančią jokiu atskiru regionu Japonijos misiją. Jos 
kūrėjai kalba apie „globalią misiją“ ne dėl to, kad mato truputį mesi- 
jišką pasaulio dominavimo viziją, bet kad jie tiki, jog Japonijos ekono- 
mika yra per didelė, per įvairi, per greitai auganti, kad apsiribotų vie- 
nu regionu ar valstybių grupe. 

Tai „globalistų“ frakcija, kuri reikalavo siųsti karinio jūrų laivyno 
laivus padėti Jungtinėms Amerikos Valstijoms ir jos sąjungininkams 
apginti Persų įlanką, kai vyko Irako-Irano karas. Ši grupė padeda Ry- 
tų Europai, suteikdama paskolas, vaidindama vis didesnį diplomatinį 
vaidmenį pasaulio scenoje, vyraudama Tarptautiniame valiutos fonde, 
Pasaulio banke ir kitose pasaulinėse institucijose. 

Kol Japonija svyruoja tarp šių trijų strategijų, jos negalima bus aiškiai 

apibrėžti. Japonų kelias dažniausiai orientuotas į vidurį. Įžvalgūs ste- 
bėtojai galės nuspręsti, į kurią pusę nukris bambuko lazdelė. Šiuo 
atžvilgiu pasaulis pirmasis pradės jausti tikrąjį Japonijos postūmį į 
rytojų. 


Naujoji Rytų strategija 


Konfliktas kapitalistiniame pasaulyje stiprės, nes Japonijos ambicijos 
susiduria su kitų pagrindinių žaidėjų, Jungtinių Amerikos Valstijų bei 
Europos, ambicijomis. Prisiminkime šias eilutes, parašytas 1915 metų 
rugpjūčio 23 dieną: „Suvienytoji Europa įmanoma... bet kuriems ga- 
lams? Tik kad sustabdytų socializmą Europoje, drauge apsaugodama... 
grobį nuo Japonijos ir Amerikos.“ 

Jų autorius buvo mažai žinomas, revoliucijos pavadintas Vladimi- 
ru Iljičiumi Leninu, dar ne Sovietų Sąjungos šeimininkas. Ką jis pasa- 
kytų apie šiandienos įvykius? 

Kaip komunizmo griūtį, taip ir Europos integracijos antplūdį sukė- 
lė Trečioji banga su savo naująja gerovės kūrimo sistema. Gianni de 
Michelis, Europos Sąjungos Užsienio ministrų tarybos vadovas, sako: 
„Integracija buvo politinis reagavimas į būtinybę pereiti iš pramoni- 
nės į popramoninę visuomenę.“ De Michelis numato didžiulį ekono- 
minį bumą, kadangi rinkos ekonomika išsiplėtė į Rytų Europą. 

Marksistinių-lenininių vyriausybių žlugimas Rytų Europoje leido 
tų šalių Žmonėms pajusti laisvės skonį bei vilties dvelktelėjimą. Bet jis 
taip pat pakeičia trikovės tarp Europos, Jungtinių Amerikos Valstijų 
bei Japonijos santykius, sukuria valdžios vakuumą bei atveda Vakarų 
Europą prie naujos, netikėtos strategijos. 

Tarkime, regionas išliks taikus, nepaisant verdančios etninės ne- 
apykantos Jugoslavijoje, Bulgarijoje bei Rumunijoje ar kur kitur. Tar- 
kime, demagogai neįžiebs teritorinių ginčų tarp vokiečių, lenkų, veng- 
rų ar rumunų ir nebus jokių karinių represijų, pilietinių karų ar kitų 
perversmų. Paskui, tarkime, Sovietų Sąjunga nesubyrės, neatskils įnir- 
šusios tautos. (Vienas sovietų laikraštis svarsto, kad Sovietinių Socia- 
listinių Respublikų Sąjungos „sąvoka“ „gali išnykti iš pasaulio politi- 
nio žemėlapio“.) 

Jei, nepaisant stipraus pasipriešinimo, įsigalės santykinė pusiausvyra, 
labiausiai Rytų Europai tikėtina perspektyva tokia — išnykus sovie- 
tams, jų vietą užims vakarų europiečiai. Ir tai dėl visų praktinių prie- 
žasčių reikš vokiečius. 

Vakarų europiečių globojamų Rytų europiečių gyvenimas vargu ar 
bus toks sunkus, kokį jie kentė valdant sovietams ir dar anksčiau — 
Hitleriui. Naujasis aksominis kolonializmas netgi gerokai pakels jų gy- 
venimo lygį. Ko jis nepadarys, arba bent jau labai ilgai nedarys, tai 
neleis Rytų Europai išeiti iš sunkiosios pramonės fazės. 

Rytų europiečiai puoselės savo sunkiai iškovotą nepriklausomybę 
ir susijungę į kokią nors federaciją gali iškelti savo bendrą jėgą vis-a- 
vis Vakarams. JAV valstybės sekretorius Jamesas Bakeris pasiūlė len- 
kų, vengrų ir čekų asociaciją. Bet netgi atgaivinta Austrijos ir Vengrijos 
imperija su atgimusiu imperatoriumi Franzu Josefu (kai kurie jaunieji 
čekai pageidauja, kad Vaclavas Havelas, naujosios Čekoslovakijos dra- 
maturgas ir prezidentas, būtų vadinamas „karaliumi“ ) ar šiuo atveju 
„Rytų Europos Jungtinės Valstijos“ negali užkirsti kelio šiai paverti- 
mo palydovais formai. 

Priežastis išaiškėja, kai palyginame Vidurio Europos valdžios tria- 
dą -jos kariuomenę, ekonomiką bei Žinių išteklius su tuo, ką turi jos 
kaimynai Vakaruose. 

Europos Sąjunga, netgi neprisijungus papildomų valstybių, prie Že- 
myno stalo ateina turėdama nenugalimą triados valdžią. 

Kad galėtume įsivaizduoti didžiulį karinį jos potencialą, pamirškime 
NATO bei Varšuvos Paktą ir įsivaizduokime beveik visos Jungtinių Ame- 
rikos Valstijų bei Sovietų Sąjungos kariuomenės išvedimą iš Europos. 
Vakarų europiečiai liktų vadovauti didžiulėms karinėms pajėgoms. 

Jau 1988 m. rugpjūtį Vakarų Vokietijos kancleris Helmutas Kohlis 
pasiūlė sukurti visos Europos armiją. Nors jis kalbėjo apie partnerys- 
tę su Jungtinėmis Amerikos Valstijomis, aiškiai galėjai išgirsti Yankee 
Go Home gaidas. Turbūt sumažėjus sovietų grėsmei, vokiečiai pama- 
ne, kad Amerikos globa jiems nebereikalinga. Tiesa, visiškas ameri- 
kiečių pasitraukimas būtų padvigubinęs Vakarų Europos kariuome- 
nės steigimo išlaidas. Bet ta kaina būtų padalyta tarp daugiau valsty- 
bių ir taptų gana priimtina. Dėl to būtų stipriai apginkluota Naujoji 
Europa. 

Jei yra likę kokių nors abejonių, kas valdys rytdienos Euroarmiją, 
keletas skaičių turėtų jas išsklaidyti. Iki šiol Prancūzija ir Vakarų Vo- 
kietija turėjo maždaug vienodas įprastas pajėgas. Prancūzijos kariuo- 
menę sudarė 466 000, Vakarų Vokietijos bundesverą - 494 000. Pran- 
cūzai turėjo dvidešimt vieną povandeninį laivą, vakarų vokiečiai — 
dvidešimt keturis. Prancūzai turėjo devynis eskadronus smogiamųjų 
naikintuvų, o vakarų vokiečiai - dvidešimt vieną eskadroną Zornado, 
F4-FSs bei Alfa. 

Tačiau Vokietijos susivienijimas visą vaizdą apverčia aukštyn kojo- 
mis. Sudėjus Vakarų ir Rytų Vokietijų jėgas, jų karinės išlaidos būtų 
4() procentų, kariuomenė beveik 50 procentų, o smogiamųjų naikintu- 
vų galimybės maždaug tris kartus didesnės negu Prancūzijos. Susivieni- 
jimas duoda atkirtį prancūzų politikai. Buvęs prezidentas Giscardas d'Es- 
taingas pareiškė, kad „prancūzų jėgos savo dydžiu turi būti ekvivalen- 
čios kitoms mūsų žemyno jėgoms, tai yra vokiečių armijai“. 

Žinoma, Prancūzija turi branduolinį ginklą - garsiąją force de frap- 
pe (smogiamąją galią), taip pat ir Anglija turi nepriklausomą branduo- 
linį pajėgumą. Bet pagrįstai manoma, kad Vokietija branduolinę galią 
gali įgyti staiga, kada tik panorėjusi - ir tai puikiai supranta Prancūzi- 
ja, Anglija bei visas pasaulis. 

Dar labiau destabilizuojanti bet kokį vidinį karinį Europos balan- 
są aplinkybė yra ta, kad sovietai slapčia perkėlė dvidešimt keturias 
SS-23 vidutinio nuotolio raketas į Rytų Europą prieš pareikalaujant 
jas pagal susitarimus sunaikinti. Galutinai susivienijus, visa tai, ma- 
tyt, taps jungtinės Vokietijos kariuomenės nuosavybe, kaip norėjo 
sovietai. 

Kol visi politikai šneka apie vienybę, švelnumą ir šviesą, generolai 
visuose pakraščiuose atsargiai Žiūri į šiuos skaičius. Apie kovinį pajėgu- 
mą negalima spręsti iš skrupulingos buhalterijos, ir niekas rimtai netiki, 
j0g gali pasikartoti 1870, 1914 ar 1939 metai. Tačiau netgi šis nesudė- 
tingas palyginimas aiškiai rodo, - išskyrus nebent kritiškiausias aplinky- 
bes, - kad jei būtų mesta branduolinė korta, būtent Vokietija, mestų 
kulkas, jei taip galima pasakyti, į bet kurią karinę Europos jėgą. 

Šių dienų vokiečiai nėra nacių pašaras. Jie gyvena turtingai, persiė- 
mę vidurinės klasės demokratinių vertybių ir visai nemilitaristiškai nu- 
siteikę. Vis dėlto, ar bus kada nors iškviestos Vakarų Europos pajėgos 

slopinti neramumų Rytų Europoje, galutinis sprendimas bus padary- 
tas Berlyne, o ne Paryžiuje ar Briuselyje. 

Nors Vašingtonas nuolatos priekabiauja dėl europiečių nenoro „pa- 
sidalyti gynybos našta“, Naujoji Europa dabar pati yra didžiausia kari- 
nė valdžia. 


Europos rytdiena 


Rytdienos Europos armija sėdės ant didžiulio ekonominio pagrindo, ant- 
rosios valdžios triados kojos. Bendri Europos Sąjungos skaičiai, netgi 
nepridėjus prie jos dvylikos narių, yra milžiniški. Turėdama 320 milijo- 
nų gyventojų, ji giriasi didžiuliu nacionaliniu produktu, beveik tokiu pat 
kaip Jungtinių Amerikos Valstijų, ir pusantro karto didesniu nei Japo- 
nijos. Apskritai Europos Sąjungos tautos turi 20 procentų pasaulinės 
prekybos, daugiau negu Jungtinės Amerikos Valstijos ar Japonija. 

O dėl karinių reikalų, tai svarbiausi finansiniai Europos sprendi- 
mai vis dažniau bus daromi Berlyne, Vokietijos finansų ministerijoje 
bei Deutschebank, ir šis dominavimas rodo ekonominę tikrovę. Ben- 
dras Vokietijos 1,4 trilijono dolerių ūkis yra pusantro karto didesnis 
negu Prancūzijos, dydžiu antros Europos valstybės. 

Susitaikę su tuo, kad valdžia nesubalansuota, bet to bijodami, Va- 
karų europiečiai, vadovaujami Prancūzijos, reikalauja stipresnės, tvir- 
tesnės Europos Sąjungos federacijos, tikėdamiesi, kad tai apribos Vo- 
kietijos veiksmų laisvę. Bet kuo stipresnė, labiau centralizuota tampa 
ES, įgydama bendrą valiutą, centrinį banką bei prisiimdama aplinki- 
nio policininko vaidmenį, tuo stipresnė, o ne silpnesnė, suvienytosios 
Vokietijos įtaka visam Europos aparatui. 

Tačiau šios germanocentrinės sistemos atsiradimas tėra tik dalis 
besiskleidžiančios Rytų strategijos. 

Ryškėja ekonomikos strategija, išplėtota Europos Sąjungos vyriau- 
sybių bei korporacijų, pasirengusi pasinaudoti pigia darbo jėga Če- 
koslovakijoje, Vengrijoje, Lenkijoje ir kitose Rytų Europos valstybėse 
ir pavesti joms gaminti nedidelės vertės masinę produkciją. Pagamin- 
tos prekės būtų skirtos ne Rytų europiečiams, o eksportui į Vakarų 
Europą. 

Trumpai tariant, kaminai Rytuose, kompiuteriai bei plataus varto- 
jimo prekės Vakaruose - kartu su suvienyta Vokietija, kuri yra ne tik 
Vakarų bendrijos šerdis, bet ir visos šio žemyno sistemos vadovė. 

Ši plati ekonominė strategija, kuri sovietų įtaką Rytų Europai kei- 
čia Vakarų Europos ir vokiečių įtaka, bus vykdoma artimiausias deka- 
das ir sulauks daug ginčų bei sunkumų. 

Ši sparčiai besikristalizuojanti Rytų strategija numato, be to, kad So- 
vietų Sąjunga labiau imsis savo vidaus reikalų ir turės dėmesį nukreipti 
labiau į musulmoniškuosius savo regionus pietuose, į Kiniją ir Ramųjį 
vandenyną negu į Europą. Arba kad ekonominiai sandoriai, kurie gali 
būti sudaromi su SSRS, sušvelnins jos priešinimąsi Rytų germanizaci- 
jai. Tai priklausys nuo Sovietų Sąjungos vidaus politikos, lygiai taip pat 
kaip ir apskritai nuo nenuspėjamų įvykių Kinijoje bei Azijoje. 

Rytų strategija taip pat numato, kad Europos Sąjunga galėtų tesėti 
savo karštus pažadus Vakarų Europai - 4,5—7 procentų augimo tem- 
pą, nuo 2 iki 5 milijonų naujų darbo vietų kūrimo dvylikoje ją suda- 
rančių valstybių. Gerokai našesnė gamyba. Didesnis konkurentabilu- 
mas pasaulio rinkoje. Didesnės pajamos. 

"Tačiau ES planavimasvis dar pernelyg grindžiamas atgyvenusia sam- 
prata apie masinės gamybos ekonominius privalumus, kurie labiau tinka 
sunkiajai pramonei, 0 ne pažangioms ekonomikoms, orientuotoms į 
informaciją bei paslaugas. 

Be to, naujajai gerovės kūrimo sistemai klestint (ir generuojant) 
įvairovę, pabrėžiant gamybą pagal užsakymus bei produkcijos lokali- 
zavimą, rinkų atskyrimą bei finansų demasifikavimą, numatyta, kad 
ES buldozeris, nepaisant priešingos retorikos, sulygins skirtumus. 

Rytinė strategijos dalis irgi susiduria su kliūtimis. Pirmiausia stabi- 
lumą kvazikolonijose ji laiko savaime suprantamu dalyku. Tačiau sku- 
bantis prie visuotinės demokratijos su parlamentais bei daugybe parti- 
jų nebūtinai ant pietų stalo turės dešrelių ar kumpio. 

Jei beviltiškos ekonominės sąlygos greitai nepagerės, susižavėjimas 
parlamentais, partijomis bei balsavimu gali išsigimti į chaosą, korupci- 
jos išpuolius, užparlamentinį terorizmą bei grįžimą į tam tikrą rūšį 
fašistinių ar karinių režimų, įprastų šiame regione prieš Antrąjį pa- 
saulinį karą, - galbūt su užsienio investuotojų parama, kuriems stabi- 
lumas bei tvarka yra svarbiausias reikalavimas. 

Po pradinės euforijos dėl Vakarų kapitalo, Rytų europiečiai kitą 
rytą ims vis labiau piktintis savo naujovišku kolonijiniu statusu. Pasi- 
piktinimas virs pasipriešinimu. Dėl ekonominių nepriteklių bus ap- 
kaltinti užsienio investuotojai, „imperialistai“ bei vietiniai atpirkimo 
ožiai. Po pirminių nepaprastųjų paskolų bus kitų paskolų ekonomi- 
kai palaikyti. Iš viršaus bus duodami įsakymai paskolas grąžinti bei 
atidėti. 

Jei viso to nebus, pagrindine Rytų strategijos prielaida, pigaus dar- 
bo svarba, reikės smarkiai suabejoti. Pigus darbas dabar, kaip jau ma- 
tėme, vis labiau brangsta. Mažėjant darbo jėgos kainos daliai galutinė- 
je kainoje, santaupos bus minimalios visur, išskyrus labiausiai atsili- 
kusias pramones. 

Paprasčiausiai, kaip jau matėme, lėtos ekonomikos negali lengvai 
įsilieti į greitas ekonomikas. Dar neseniai Lenkijoje paprastas pinigų 
pervedimas iš vieno banko į kitą užtrukdavo nuo mėnesio iki šešių 
savaičių. Visa Rytų „medžiagų apykaita“ yra lėtesnė, negu reikia Va- 
karams, o jos elektroninė infrastruktūra praktiškai neegzistuoja. Dėl 
viso to Rytų strategija bus daug brangesnė, negu galėjo atrodyti. 

Galiausiai, jei didelė kaminų darbo dalis faktiškai perkelta į Rytus, 
Vakarų Europos vyriausybės gali tikėtis smarkesnio savo tarnautojų 
prekybos sąjungų spaudimo, didesnio socialinių pašalpų poreikio bei 
protekcionizmo namuose. 

Ypač Vokietijoje tai reiškia didėjančią paramą politinei opozicijai. 
Taigi neonacistiniai dešinieji, socialdemokratai ims giedoti nacionalis- 
tines giesmes, priešindamiesi darbo vietų perkėlimui pas „ne vokie- 
čius“, kurie dirba už mažesnę algą, negu mokama suvienytoje Vokieti- 
joje. Tuo tarpu žalieji reikalaus, kad teršalai nepatektų į regioną, kuris 
jau ir taip labiausiai užterštas Žemėje. 

Jei Socialdemokratinė žaliųjų koalicija šiuo metu valdytų Vokieti- 
ją, tai stipriai paveiktų Europą ir bylotų apie technologinės žemyno 
plėtros lėtėjimą, kadangi socialdemokratai baiminasi pažangos daro- 
mos įtakos užimtumui, o tarp žaliųjų yra luditų bei technofobų. 

Europos rekonstrukcijos ir plėtros bankas buvo sukurtas daugelio 
Vakarų valstybių bei Japonijos lėšomis. Naujoviškai vadovaujamas Jac- 
gues'o Attali, šis bankas gali padėti pamatus technologinei ir ekono- 
minei Europos pažangai. Bet tai padaryti nebus lengva. 

Komercinis ir politinis susižavėjimas Rytų strategija atslūgs artė- 
jantį dešimtmetį, kai ims rastis rimtų problemų. Europa turi milžiniš- 
ką turtą, bet - ligi šiol - abejotiną strategiją, kaip juo pasinaudoti. 


Nuo kairuoliškumo iki semiologijos 


Europos valdžios ateitis, netgi labiau negu Jungtinių Amerikos Valsti- 
jų bei Japonijos, priklausys nuo jos „trečiosios kojos“ - nuo žinių pa- 
grindo. 

Nobelio premijomis įvertintai ir tyrimų laboratorijomis bei institu- 
tais pasižymėjusiai Vakarų Europai mažai dėl ko tereikia nerimauti. Ji 
turi stiprią branduolinę energiją, erdvę bei robotų techniką ir nedrą- 
siai braunasi prie superlaidininkų tyrimų. Europos Sąjunga, kuri mokslą 
bei technologiją ilgai laikė vargšu giminaičiu, pradėjo labiau juos fi- 
nansuoti, ypač tarpvalstybinius tyrimo projektus. Mokslas bei techno- 
logija yra „madingi“. 

Čia irgi pirmauja Vokietija. Vakarų Vokietijos mokslininkai turi 
didžiausius tyrimų bei plėtros biudžetus Europoje, 2,5 karto dau- 
giau JAV patentų negu Britanijos ar Prancūzijos mokslininkai. Nuo 
1984 m. Vakarų vokiečiai kasmet patekdavo į Nobelio premijų už 
mokslą sąrašus už tokius dalykus kaip kvantinis Hal! efektas ir pan. 

Europa iki šiol, įskaitant Vokietiją, seka paskui Ameriką ir Japoni- 
ją svarbiausiose kompiuterių bei informacijos technologijų, ypač mik- 
roschemų ir superkompiuterių gamybos, srityse. Nesenas Nixdorf — 
pačios naujausios Vakarų Vokietijos kompiuterių įmonės - žlugimas 
bei jos įsiliejimas į Siemens, kartu su tais pačiais sunkumais, su kuriais 
susidūrė Norsk Data Norvegijoje bei Philips Olandijoje, pabrėžia Eu- 
ropos silpnumą šiose srityse. 

Su tuo susijusioje telekomunikacijų srityje pažangą gniaužia dau- 
gelis valstybinių PTT - pašto bei telekomo ministerijų - nenorinčių 
atsisakyti savo monopolinės kontrolės. 

Kad ir kokios blogos Amerikos mokyklos, Europoje irgi yra kele- 
tas švietimo bėdų. Pastarosios mokyklų sistemos yra pernelyg centra- 
lizuotos, formalios bei griežtos. Ir nors Europos kultūrinis eksportas 
didesnis ir prestižiškesnis negu Japonijos, ji smarkiai atsilieka nuo 

Jungtinių Valstijų gyvenimo būdo, meno bei masinės kultūros kūri- 
mo srityse. Kai kurie, žinoma, gali paprieštarauti, kad Europos kul- 
tūra estetiškai ar moraliai pranašesnė už Amerikos pagal išvardytus 
kriterijus. Bet matuojant valstybės valdžia, greitai besikeičiančiame, 
vaizdo aparatūros prikimštame nūdienos pasaulyje būtent Jungtinių 
Amerikos Valstijų kultūra ir masinė kultūra vis dar pasiekia gerų 
rezultatų. 

Ideologijos ir intelekto požiūriu pirmasis pokarinis Vakarų Euro- 
pos eksportas buvo kvazimarksistinis kairuoliškumas bei kurį laiką 
egzistencializmas, lydimas struktūralizmo, o gana neseniai ir semiolo- 
gijos. Visa tai dabar nyksta iš pasaulinės intelekto rinkos. 

Tačiau Europa šiandien stipriai pirmauja siūlydama naują politinį 
produktą. Pagrindinis ideologinis Europos eksportas artimiausiais me- 
tais bus žalioji socialdemokratijos versija. Tai yra ypač svarbu, jai atsi- 
vers nepaprastai imlios rinkos Jungtinėse Amerikos Valstijose, Japo- 
nijoje, Rytų Europoje bei Sovietų Sąjungoje, jei nebus iškreipta ir jei 
nepradės dominuoti ekologijos bepročiai. 

Ir dar - Japonija pasinėrusi į ateities savimonę, Amerikai labiau- 
siai rūpi „dabar“, o Europa vis dar daugiausia orientuojasi į praeitį. 
Anot seno sąmojo, perdegusiai lemputei pakeisti reikia penkių britų — 
vieno jai įsukti, o kitų keturių, kad pasakytų, kokia gera buvo senoji. 

Dėl visų šių priežasčių Vakarų Europa vargu ar bus tiksliai suba- 
lansuota didžioji valdžia, kol nesuteiks tiek stimulo savo Žinių bazei 
plėsti kiek savo kariuomenei pertvarkyti bei ekonomikai integruoti. 

Europa turi didingą, jungiamąją strategiją, kuria stengiamasi pa- 
keisti regioninę bei pasaulio valdžią. Ši strategija - greičiau atgimusi 
negu nauja sugalvota, - turi kontroliuoti tai, ką praėjusiais laikais ge- 
opolitikai vadino planetos centru. 


ĮžZeistas milžinas 

Tai atveda mus prie įžeistojo milžino, Jungtinių Amerikos Valstijų. 
Joms, žinoma, daug labiau negu pasaulinėms jų konkurentėms svar- 
bi karinė triados koja. Ginkluotosios Europos bei Japonijos jėgos 


vis dar yra pirmiausia regioninės jėgos, kurių karinių operacijų gali- 

mybės toli nuo namų ribotos. O Jungtinės Amerikos Valstijos ir So- 
vietų Sąjunga turi, nepaisant finansavimo mažinimo, interesų globaliai 
išsiplėsti. 

Drauge su SSRS, turinčia vidaus rūpesčių, bei jos Raudonąja armi- 
ja, susiduriančia su grasinančiais atsiskirti, etninėmis problemomis bei 
potencialiai nestabiliomis sienomis nuo Irano ligi Kinijos, Jungtinių 
Valstijų kariuomenė turi daugiausia išteklių jėgai per atstumą planuoti 
(pavyzdžiui, keturiolika lėktuvnešių su jiems pagelbėjančiais laivais, 
palyginti su keturiais Sovietų Sąjungos lėktuvnešiais ir šešiais europie- 
čių). Būtent globalaus planavimo galimybė skiria amerikiečių pajėgas 
nuo visų kitų. 

Didžiulė Amerikos ginkluotoji galia, tvirtai vadovaujama civilių bei 
palaikoma pajėgių, išsilavinusių karininkų, vis dėlto yra varžoma atgy- 
venusių strateginių pažiūrų, kurioms būdinga pernelyg sureikšminti 
sovietų grėsmę Vakarų Europai. Rezultatas - baisi sumaištis dėl esmi- 
nių nacionalinių interesų bei prioritetų, kitaip sakant, tam tikras pro- 
tų suminkštėjimas viršūnėse. 

Dėl to Kongreso spaudimas, skatinamas vietos politikų, mažinti 
gynybos išlaidas yra labiau atsitiktinis, nesusijęs su jokiomis suderin- 
tomis pažiūromis į pasaulį. Didingosios Amerikos strategijos žlugi- 
mas dar reiškia tai, kad jos gynybinių lėšų eikvojimas kuriant netinka- 
mas ginklų sistemas bei įrengiant jas netinkamose vietose netinkamu 
laiku stabdo gynybinės sutarties dalyvių perteklių, arba garsiuosius 
„700 dolerių vertės paauksuotus plaktukus“. 

Be to, tai reiškia, kad neskaitant smulkių rizikingų užmačių, tokių 
kaip Manuelio Noriega'os perversmas Panamoje, Jungtinės Valstijos 
greičiau reaguoja į didžiuosius mūsų laikų pasaulio įvykius, negu juos 
skatina, kaip kad kadaise buvo. 

Visa tai ėmė keistis po Irako invazijos į Kuveitą 1990 m. Saddamo 
Husseino agresija prieš Kuveitą, pasaulio nuomonės išbandymas, įkai- 
tų grobimas, grasinimai panaudoti cheminį ginklą ar netgi branduolinį 
suskaldė arabų pasaulį bei sukėlė pavojų sutrikdyti pasaulinį naftos 
tiekimą. 

Dėl to kilusi Vidurio Rytų krizė privertė Jungtinių Amerikos Vals- 
tijų politikus pradėti kurti pasaulinę strategiją po šaltojo karo laikų. Ši 
pasaulinė strategija dar toli gražu nėra aiški ir išsami. Bet prezidentas 

Bushas, veikdamas greitai bei apsukriai, mobilizavo nepaprastą pasi- 
priešinimą Saddamo agresijai. 

Per kelias dienas Jungtinių Tautų Saugumo Taryba sutriuškino Sad- 
damą, įsakė atitraukti savo karius ir skyrė didžiulį prekybinį embargą. 
Kinai ir netgi sovietai drauge smerkė Saddamą. Saudo Arabija bei tur- 
kai užsuko vamzdynų, kuriais Saddamo nafta tekėjo į visą pasaulį, sklen- 
des. Nepraėjus nė mėnesiui, didžiulis tarptautinis jūrų kordonas ap- 
juosė Iraką, o JAV pajėgos, remiamos simboliškų jėgų tokių arabų 
šalių kaip Sirija, Egiptas bei Marokas, buvo įvestos į Saudo Arabiją 
bei Persijos įlankos regioną. 

Politiniai Busho priešininkai JAV Kongrese beveik iškart ėmė skųs- 
tis, kad Japonija bei Vakarų Europa labiau negu Jungtinės Amerikos 
Valstijos, priklausančios nuo Vidurio Rytų naftos, neadekvačiai „pasi- 
dalijo naštą“. Amerikiečiai, - skundėsi jie, - rizikuoja savo gyvybė- 
mis, eikvoja milijardus dolerių, kad apgintų naftotiekius, kurie dau- 
giau naudos duos kitiems. Keletas politikų demagogiškai pareikalavo, 
kad ir Japonija su Vokietija atsiųstų savo kariuomenes, nors abiejų šių 
valstybių konstitucijos draudė tai daryti. 

Retas klausė, ar amerikiečiai — šiuo atveju visas pasaulis - iš tikrų- 
jų nori, kad būtų sumažintos antimilitaristinės Vokietijos bei Japoni- 
jos konstitucijų nuotaikos ir būtų galima išplėsti jų karines pajėgas už 
Japonijos ir NATO regionų ribų. Taip pat nebuvo suprasta ir ilgalai- 
kės galios slopinimo potekstė. 

Jungtinių Amerikos Valstijų pajėgų išdėstymas regione, netgi nesi- 
priešinant Saudo Arabijai bei kitoms Persijos įlankos valstybėms, rodo 
naują stulbinamą realybę. 

Jau nuo 1918 m. dominuojančios užsienio jėgos regione buvo Pran- 
cūzija ir Didžioji Britanija, tačiau 1956 m., kai Egipto prezidentas 
Nasseras užgrobė Sueco kanalo kontrolę, Jungtinės Valstijos užkir- 
to šioms kelią ją atgauti. Nuo tos akimirkos šių ekskolonijinių vals- 
tybių regioninė įtaka susilpnėjo. Nuo 1956 iki 1990 m. Jungtinės 
Amerikos Valstijos jas išstūmė kaip dominuojanti išorinė jėga, bet 
kiekvienas jų Žingsnis buvo oponuojamas kitos pasaulio supergalios, 
Sovietų Sąjungos. 

Bet 1990) m. Irakas, kadaise Sovietų Sąjungos globojama valstybė, 
padarė klaidą manydamas, kad tebegalioja senosios taisyklės, ir Sad- 

damas staiga suvokė, jog Gorbačiovui atšaukus savo karinius įsiparei- 
gojimus bei tikintis ekonominės pagalbos iš Vakarų, sovietai nebegalė- 
tų sutrukdyti Jungtinių Amerikos Valstijų veiksmams regione. Dėl to 
Jungtinės Amerikos Valstijos tapo neginčijamu išoriniu veiksniu vi- 
suose Vidurio Rytuose. 

Saddamui grasinant sugriauti ir visiškai destabilizuoti regioną, o 
arabų valdžiai neišgalint jam pasipriešinti, Saudo Arabija, Persijos įlan- 
kos valstybės ieškojo policininko, kad palaikytų jų santvarką ir atkur- 
tų stabilumą regione. Jie rado tik vieną tokį policininką, ir Jungtinės 
Amerikos Valstijos, pajutusios progą, iškart užpildė spragą. 

Po ilgų kalbų apie silpnėjančią valdžią Jungtinės Amerikos Valsti- 
jos vėl ėmė elgtis kaip supervaldžia. Ir jei Japonija bei Vakarų Europa 
atrodė suvaržytos, taip galėjo būti dėl to, kad jos staiga suprato, jog 
JAV įtaka, dabar gerokai sustiprėjusi, ateityje paveiks arabų valstybių 
sprendimus dėl naftos. Jungtinės Amerikos Valstijos aiškiai suprato 
savo valdžią ne tik regione, bet ir naftos politikoje, pasaulinėje pažan- 
gių ekonomikų konkurencijoje. 

Bet problema buvo ne tik nafta. Politiniai Busho priešai visiškai 
nekreipė dėmesio į Irako grasinimus pasigaminti — ir panaudoti — 
branduolinį bei cheminį ginklus. Kadaise Saddamui buvo beveik pa- 
sisekę pasistatyti branduolinio ginklo gamyklą. Ji buvo sugriauta IZ- 
raelio F-15 bei F-16 naikintuvų stulbinamu chirurginio tikslumo smū- 
giu 1981 m. liepos 7 d. Perskridę Sirijos bei Jordanijos oro erdvę, jie 
beveik dešimtmečiui sustabdė branduolines Saddamo gamyklas. (Iro- 
niška, bet naudos iš šio sustabdymo turėjo Iranas, kuris galėjo būti 
nuniokotas branduoliniu ginklu, jei Saddamas būtų jį turėjęs. ) 

Kitos šalys nedelsdamos pasmerkė Izraelio vienpusišką karinį po- 
elgį, bet slapta su palengvėjimu atsiduso, kad Saddamo branduolinės 
gamyklos sustabdytos. 1990 m. Saddamas aiškiai rizikavo dar kartą 
sulaukti pasaulio smūgio. 

Vidurio Rytų krizė pateikė puikų pavyzdį, kaip naudojama visa val- 
džios triada - jėga, turtas bei žinios - pasauliniu mastu. Saddamas 
pavartojo jėgą prieš Kuveitą. Jungtinės Amerikos Valstijos bei Jungti- 
nės Tautos skyrė Irakui griežtas sankcijas. Ir abi pusės kariavo dėl 
proto. Saddamas, žinodamas kad yra silpnesnis ir ekonomikos, ir karo 
srityse, labiausiai pasitikėjo „Žinių ginkluote“ - vaizdiniais, simbolika, 

ideologija, religija. Taigi jis per televiziją plekšnojo įkaitams vaikams 
per galvas, skelbė šventą karą Vakarams, kurstė klasinę pagiežą ir ape- 
liavo į panarabų nacionalizmą. 

Vidurio Rytų krizė 1990 m. vertė greičiau apibrėžti visapusišką 
Amerikos strategiją pasaulyje po šaltojo karo. 

Tokia strategija gali ilgainiui atvesti prie beveik visų JAV karinių 
jėgų atitraukimo iš Europos. Mažiau svarstomas jų perdislokavimas 
ne tiesiog į Vidurinius Rytus, o į Ramiojo vandenyno regioną dėl pasi- 
keitusių sąlygų - dėl didžiulio Kinijos neapibrėžtumo, Japonijos per- 
siginklavimo, pilietinio karo Filipinuose ir užtrukusių sovietų interesų 
regione. Šis perėjimas iš Europos į „Ramiojo vandenyno strategiją“ 
bus palankus laivynui bei oro pajėgoms, 0 ne armijai, kuri pirmiausia 
buvo sutelkta Vakarų Europoje. Daugelis nervingų Japonijos kaimy- 
nių konfidencialiai pasveikins tokį karinį perdislokavimą. 

Jungtinės Amerikos Valstijos negali kontroliuoti viso šio pakriku- 
sio ir labai pavojingo pasaulio nei savo, nei kieno nors kito vardu, bet 
unikalūs jos gebėjimai perša mintį, kad ji gali, sudariusi aljansą su ki- 
tomis valstybėmis ar tarptautinėmis organizacijomis, numalšinti re- 
gioninius konfliktus, kurie kelia grėsmę pasaulinei taikai. Artėjant prie 
pavojingų dešimtmečių, daugelis kitų tautų gali panorėti tik tokios po- 
licijos budėtojos. Ir ne tik Vidurio Rytuose. 


Mažėjantys dvyniai 


Dėl naujosios karinės strategijos keisis ir kita valdžios triados koja, 
Amerikos ekonomika. Pertormuojant Jungtinių Amerikos Valstijų ka- 
riuomenę iš Antrosios bangos karinės jėgos, pagrįstos mase, į Trečio- 
sios bangos jėgą, pagrįstą mobilumu, greičiu bei pasiekiamumu, kari- 
niu miniatiūrizavimo ekvivalentu, bus įlieta naujos energijos į JAV eko- 
nomiką. 

Ad hoc išlaidų gynybai mažinimas spaudžiant Kongreso populis- 
tams galėtų sugriauti pagrindinius tyrimų ir plėtros projektus, sulėtin- 
ti technologinę pažangą Amerikos ekonomikos, kuri iki šiol pelnėsi iš 
Pentagono sutarčių. 

Bet tas kariuomenės atitraukimas, kuris padvigubintų karines Eu- 


492 


Triados: Tokijas-Berlynas-Vašingtonas 


ropos išlaidas, gali padėti sumažinti JAV biudžeto deficitą, o tai reikš- 
tų mažesnę priklausomybę nuo japonų finansų. Bet tai gali sumažinti 
palūkanų dydį ir padidinti investicijas. 

Nėra jokios garantijos, kad likusios laisvos federalinės lėšos būti- 
nai bus nukreiptos į pavėlavusią socialinę renovaciją, bet dalis jų ras 
būdų įsilieti į švietimą, slaugą, darbininkų rengimą bei kitas reikmes, 
kurios, protingai suplanuotos, padėtų didinti ateinančios kartos eko- 
nomines pajamas. 

Daug dantų griežimo bei dejonių būta dėl Amerikos ekonomikos 
santykinio nuosmukio - iš tikrųjų dėl jos pokarinės strategijos, atsta- 
tant Japoniją bei Europą, masto. Tačiau neabejotina, kad, nepaisant 
neteisingų koncepcijų, Jungtinės Amerikos Valstijos vis dar sudaro 
maždaug tokią pat didžiosios pasaulio produkcijos dalį kaip prieš pen- 
kiolika metų. 

(Didysis nuosmukis šioje srityje buvo tik po karo, kai sugriautos 
Europos bei Japonijos ekonomikos vėl įėjo į savo vėžes. Nuo aštunto- 
jo dešimtmečio Jungtinės Valstijos griežtai rūpinosi savimi. ) 

Bet gamyba jau nėra pats esmingiausias ekonomikos svarbumo 
matas. Paslaugų ir informacijos sektoriuose, kurie reprezentuoja pir- 
maujantį supersimbolinės ekonomikos sparną, Jungtinės Valstijos pra- 
noksta ne tik Europą, bet ir Japoniją. Dėl to bedarbystė Jungtinėse 
Amerikos Valstijose pasirodė esanti ne tokia pastovi bėda kaip Eu- 
ropoje. 

Taip pat prekybos nesubalansuotumas, kuriam laikui sukėlęs kone 
paniką, turi būti persvarstytas atsižvelgiant į naująją ekonomiką. Pir- 
miausia plačiai paplitęs įspūdis, kad JAV eksportas smarkiai sumažė- 
jo, yra neteisingas. Devintajame dešimtmetyje Amerikos eksportas iš 
tikrųjų padidėjo 61 procentu. Bėda buvo ta, kad importas padidėjo 
pusantro karto greičiau. Vien į Japoniją eksportas padidėjo 114 pro- 
centų, bet importas - per 200 procentų. Šis skirtumas dabar mažėja. 
Bet daug svarbiau yra tai, kad ekonomikos kaita, nukreipta į vidaus 
poreikius, gali būti naudinga, net jei dauguma jos produktų neekspor- 
tabilūs, pavyzdžiui, medicinos priežiūra ar švietimas. 

Dar svarbiau už Amerikos taip apverktus „dvynius deficitus“, links- 
tančius mažėti, yra institucijų senėjimas bei socialinis nestabilumas, 
skaidantis Amerikos visuomenę ir grasinantis išardyti šeimas, bendri- 

jas, etnines grupes, bei narkotikų paplitimas visuomenėje, kurios na- 
riai atitolę nuo valstybės bei vienas nuo kito. 


Woody Alleno įtaka 


JAV valdžiai jau seniai daug svarbesnė už masinę gamybą yra jos Žinių 
sistema, arba infosfera. 

Žvilgsnis į šią trečiąją valdžios triados koją nepriimtinas tiems, ku- 
rie skuba nuvertinti didžiulę liekamąją Jungtinių Amerikos Valstijų 
galią. Pernelyg pabrėždami ginklus bei pinigus, jie ignoruoja ar nepa- 
kankamai įvertina Žinių vaidmenį valstybės valdžiai. 

Taigi pirmas didžiulis pranašumas, kurį šiuo metu turi Jungtinės 
Amerikos Valstijos, yra paprasčiausiai kalba. Anglų kalba yra viso pa- 
saulio kalba tarptautinio mokslo, komercijos, aviacijos bei daugybėje 
kitų sričių. Kol kompiuterinis vertimas padarys kalbas vienas kitoms 
suprantamas, tai, kad milijardai žmonių gali nors kiek suprasti angliš- 
kai, suteikia Amerikos idėjoms, madoms, išradimams bei produktams 
galingą atramą pasaulyje. 

Kitas privalumas yra vis dar stipri mokslinė bei technologinė Ame- 
rikos bazė. Daug prirašyta apie Jungtinių Valstijų išradimų patentų 
santykinių procentų mažėjimą bei kitus mokslinio bei techninio nusil- 
pimo ženklus. 

Po Antrojo pasaulinio karo Jungtinės Amerikos Valstijos buvo vie- 
nintelė didžioji industrinė valstybė, turinti praktiškų tikslų ir galinti 
savo mokslinius bei techninius tyrimus smarkiai plėtoti. Tokiomis ap- 
linkybėmis vargu ar protinga tikėtis, kad JAV ir toliau turės tokį pat 
santykinį procentą išradimų patentų kaip anksčiau. 

Jungtinės Amerikos Valstijos prarado savo tariamą monopolį. Bet 
mokslinė bei techninė jų bazė vis dar pirmauja, palyginti su konkuren- 
tu. Pasak National Science Foundation, JAV privačios bei viešosios 
R4D (tyrinėjimai ir plėtra) išlaidos - iki 120 milijardų dolerių per 
metus, o tai yra daugiau negu kartu sudėti Japonijos, Vokietijos, Pran- 
cūzijos bei Didžiosios Britanijos biudžetai. Tai yra apytikriai tris kar- 
tus didesnės negu Japonijos. 

JAV vien tik jungtiniams tyrimams ir plėtrai yra šiek tiek per 70 mi- 

lijardų dolerių, kita dalis gaunama iš Pentagono, kurio diduma tyrimų, 
nepaisant ginčų, įsilieja į civilinę ekonomiką. (Pasak Samuelio Fullerio, 
Digital Eguipment tyrimų vadovo, daugybė produkcijos linijų, nuo asme- 
ninių kompiuterių iki automatizuotų darbo vietų, atsirado iš pagrindinio 
mokslo, finansuojamo Defense Advanced Research Projects Agency. ) 
Jungtinės Amerikos Valstijos vis dar turi du kartus daugiau aktyvių 
mokslininkų tyrėjų bei inžinierių negu Japonija, nors japonų tyrimai 
žaibiškai plinta ir jų neakademiniai tyrėjai paprastai yra jaunesni. 
Vien tik Amerikos pastangų apimtis neužtikrina kokybės. Be to, 
kai linkstama mažinti gynybos išlaidas, o amerikiečių korporacijos skiria 
daugiau lėšų ne bendriesiems moksliniams, bet konkrečių produktų 
tyrimams, tokios pokyčių kryptys nėra palankios. Vis dėlto, nors ir 
atsiradus akivaizdžiam konkurentui, Amerikos pirmavimas sudėtingų 
technologijų, ypač informacinės technologijos, srityje išlieka svarus. 
Japonų pažanga kompiuterių bei atminties mikroschemų srityse bu- 
vo fenomenali, o trys jos įmonės - Fujitsu, NEC ir Hitachi - darė 
stulbinamą pažangą. Šiandien Fujitsu lipa ant kulnų Digita! Eguipment, 
antram pagal dydį gamintojui pasaulyje, o NEC ir Hitachi nedaug te- 
atsilieka. Japonai kontroliuoja 50 procentų kompiuterių dalių rinkos 
ir nepaprastai daug - 85 procentus atminties mikroschemų rinkos. 
"Tačiau jei kalbėtume apie pačius kompiuterius, čia dominuoja JAV 
gamintojai, turintys 69 procentus rinkos, o kitus 31 beveik po lygiai 
pasidalija japonų bei europiečių įmonės. Jungtinės Amerikos Valstijos 
tiekia beveik 62 procentus viso pasaulio asmeninių kompiuterių. 
1988 m. pasaulio kompiuterių įmonių dvidešimtuke dešimt buvo 
Amerikos, šešios Europos ir tik keturios Japonijos bendrovės. Vien 
IBM buvo du kartus didesnė negu visas Japonijos Didysis Trejetas. 
Vis svarbesne tampančioje kompiuterių aptarnavimo srityje, tokioje 
nepanašioje į mašinų aptarnavimo, devynios iš dešimties didžiausių 
pasaulio įmonių priklauso amerikiečiams, viena europiečiams ir nė vie- 
nos japonams. (Japonų rinkos dalis 1988 m. sudarė vos 10,6 procento 
ir yra linkusi mažėti, augant Jungtinių Amerikos Valstijų daliai.) 
Taip pat tiesa, kad Japonijos superkompiuterių gamybos pažanga 
tiesiog nepaprasta, o JAV superkompiuterių gamintojai turi bėdų. Bet 
Japonija pirmauja tik kompiuterių techninės įrangos srityje, o ameri- 
kiečiai - kompiuterinėse sistemose bei programinės įrangos vartoto- 
jams gamyboje. Lenktynės dar nesibaigė. 

Japonijos masinė produkcija dešimtį kartų aplenkė konkurentę 
Ameriką atminties mikroschemų gamyba. Bet IBM pirmoji paskelbė 
apie 16 milijonų bitų mikroschemą, keturis kartus didesnę negu pa- 
čios pažangiausios mikroschemos, ir atsidūrė japonų konkurentų prie- 
šakyje. Be to, viskas krypsta ne į masinę produkciją, o į mikroschemų 
gamybą individualiam vartotojui bei specializaciją, labiau vertinamas 
sumanus planavimas bei sudėtinga programinė įranga - silpniausios 
Japonijos sritys. O dėl pačios programinės įrangos, 50 milijardų dole- 
rių verslas dabar akivaizdžiai auga - 70 procentų pasaulinės rinkos 
yra užgrobusios Jungtinės Amerikos Valstijos. 

Mes čia negalime pernelyg plačiai rašyti apie kitas sritis, tokias kaip 
puslaidininkiai, telekomunikacijos, medžiagos bei biotechnologija, bet 
dar per anksti spręsti apie pasaulio mokslo ir technologijų lenktynių 
rezultatus. 

Be to, ilgainiui mokslinei bei technologinei krašto bazei svarbiau- 
sias dalykas gali būti ne tai, kokia turima informacija, o kokiu greičiu 
ji nuolatos atnaujinama, ir gausa komunikacijų, siunčiančių specialią- 
ją patirtį tiems, kuriems jos reikia, ir greitai ją gaunančių iš viso pasau- 
lio. Bus svarbūs ne sandėliai, bet srautai. 

Baisiausiai atsilikusi Amerikos sritis pripažinta jos gamyklinio sti- 
liaus mokyklų sistema, niokojama narkotikų, smurto bei susvetimėji- 
mo. Nelaimei, lygiai tokia pati padėtis ir mokyklose už Jungtinių Ame- 
rikos Valstijų ribų, ypač apleistose senojo miesto dalyse. Ar kas nors 
matė gerą mokyklą kur nors tokioje miesto dalyje? Brikstone? Berly- 
ne? Švietimo krizė nėra tik Amerikos problema. 

Amerikos mokykloms pranašumo suteikia tai, kad nors jos yra ma- 
žiau centralizuotos negu Europoje ar Japonijoje, tačiau yra nepaval- 
džios valstybinei švietimo ministerijai. Dėl to jos yra daug atviresnės, 
bent jau gali tokios būti, eksperimentams bei naujovėms. 

Deja, automatiškas Amerikos verslo bei mokslo bendrijų atsakas 
yra reikalavimas daugiau mokyti matematikos ir gamtos mokslų, dau- 
giau pakopinio mokymosi, daugiau filosofijos daktarų. Dauguma ne- 
teisingai informuotų apie švietimo sąlygas Japonijoje nustebtų, jei su- 
žinotų, kad Japonijos šuolis į priekį pažangių technologijų srityje 1975— 
1988 m. įvyko tik nesmarkiai padidėjus inžinerijos bei mokslo filoso- 
fijos daktarų skaičiui. 

Amerikos švietimo išlaidų padengimas yra pagrindinis Amerikos 
pasaulinės valdžios šaltinis - jos nenusakomai didelė kultūrinė įtaka 
planetai. Tai nesusiję su kokybe, dėl kurios galima, žinoma, karštai 
ginčytis. Tai paprasčiausias konstatavimas, kad kultūra vienu ar kitu 
pavidalu plūsta už Jungtinių Amerikos Valstijų ribų. Taigi daugiau ame- 
rikiečių knygų verčiama užsienyje, negu užsienio knygų išsiverčia Ame- 
rikos leidėjai. Tai nėra gerai, nes amerikiečiai netenka vertingų idėjų 
bei įžvalgų, bet, antra vertus, tai rodo didžiulį Amerikos perteklių kul- 
tūros prekyboje. 

Gerai tai ar blogai, bet daugybė Žmonių visoje planetoje trokšta 
perimti tai, kas vakarietiška, bet kartu ir specifiškai amerikietiška: gy- 
venimo būdą, požiūrius, madas, idėjas bei naujoves. Buvo pateikta min- 
tis, kad amerikietiškos kultūros patrauklumas kyla iš jos multietninės 
prigimties, palaikomos Woody Alleno žydiškumo, Billo Cosby'io juo- 
daodiškumo, tokių žmonių kaip Colombo ar režisieriaus Martino Scor- 
sese charakterio itališkumo, „Pat“ Moritos japoniškumo filme The Ka- 
rate Kid, Desi Arnaz kubietiškumo bei Clinto Eastwoodo priklausy- 
mo WASP (anglosaksų kilmės baltasis protestantas. Vert. past. ). 

Plūstanti šių vaizdinių įtaka, kartu su gausia mokslo ir technologi- 
jos srove, o ne tik ekonominė ar karinė galia, daro Jungtines Ameri- 
kos Valstijas tokias grėsmingas diktatoriams, kurie šiandien valdo Ki- 
niją, ar ajatoloms, vadovaujantiems Iranui. Ne japonų, sovietų ar eu- 
ropiečių, o Amerikos filmai bei televizijos programos labiausiai Žiūri- 
mi visame pasaulyje. Kitos didžiosios galios paprasčiausiai neturi gali- 
mybių laimėti. 

Žodžiu, Jungtinės Amerikos Valstijos tebėra turtingas mokslo, tech- 
nologijos, meno, verslo, vaizdinių ir žinių plačiąja prasme naujovių 
šaltinis. Ši pažanga per artimiausias dešimtis metų gali netekti reikš- 
mės, bet kitoms šalims bus daug sunkiau aplenkti Jungtines Amerikos 
Valstijas šioje srityje, negu kad sukurti naują ginklų sistemą ar integ- 
ruoti savo ekonomikas. 

Tačiau valdžios triados apžvalga rodo, jog kol Jungtinės Valstijos 
turi sunkių problemų, jos, be jokių abejonių, yra popierinis tigras. Ar- 
tėjančiais dešimtmečiais jos bus iš vidaus kankinamos socialinių, rasi- 
nių, lyčių protestų, kuriuos valdžių kaitos tempas pagreitina ir viduje, 
ir užsienyje. Bet Amerikos vidaus bėdos tikriausiai nepalyginamos su 

neramumais, kurie tikėtini Europoje mažiausiai trims nuolatiniams var- 
žovams dėl pasaulio valdžios. Netgi Japonija neišvengs politinių bei 
socialinių neramumų, kai visas pasaulis aplinkui išjudintas iš pamatų. 

Tokie įvertinimai iš peties yra, žinoma, impresionistiški, ir visi jie 
yra teisėtai ginčytini papunkčiui. Bet visi kartu jie verčia manyti, kad 
Jungtinės Amerikos Valstijos turi labiausiai subalansuotą valdžią iš 
visų trijų kapitalistinių pasaulio centrų ir kad jos kol kas pirmauja 
būtent toje valdžios triados dalyje, kuri tampa vis svarbesnė, - Žinių 
srityje. 


Partnerių pasirinkimas 


Pasaulinės valdžios prognozės ne tik grįstos pernelyg paprastomis spėlio- 
nėmis, bet ir neteisingai apibrėžia valdžią. Pavyzdžiui, įtakinga Paulo Ken- 
nedy, knygos The Rise and Fall of the Great Powers autoriaus, teorija, 
išgarsinusi Amerikos nuosmukio idėją, iš esmės valstybinę valdžią ma- 
tuoja turtu bei karinėmis galimybėmis. Kennedy užsimena, bet nepakan- 
kamai įvertina ideologijos, religijos bei kultūros poveikį, dabar daug svar- 
besnį negu kada nors anksčiau. Jis menkai teįvertina svarbumą žinių, ku- 
rios dabar tapo pagrindiniu ekonominio turtingumo bei karinės stiprybės 
ištekliumi. Tai pati svarbiausia mūsų meto valdžios kaita. 

Be to, svarbu, kaip matėme, ne kiek valdžios yra, o kokia ji - val- 
džios kokybė gali būti tokia pat svarbi kaip ir jos kiekybė, o valstybės 
galia turi būti susijusi su jos tikslais, ne tik su kitų valstybių galia. Kas 
gali tikti vienam tikslui, atskleisti vienokias vertybes, tas gali netikti 
kitam. 

Ne taip, kaip Europai, kurios dėmesys regioninis, ir Japonijai, kuri 
svyruoja tarp regioninio bei pasaulinio vaidmens, Jungtinėms Ameri- 
kos Valstijoms patikėtas pasaulinis vaidmuo. Pasaulinei koalicijai pusę 
amžiaus vadovaujanti Amerika sunkiai gali įsivaizduoti savo ambicijų 
susiaurėjimą iki vieno regiono. Bet ne vien dėl psichologinių priežas- 
čių. JAV ekonomika susijusi su tiek daug pasaulio dalių ir priklauso- 
ma nuo tiek įvairių ryšių, kad ją atskyrus nuo kurios nors svarbesnės 
pasaulio ekonomikos dalies būtų daug nuostolių. Joks Amerikos poli- 
tinis lyderis negali leisti, kad tai atsitiktų. 

Tas pats gali atsitikti ir Japonijai - ir galbūt Europai. Taigi bet ko- 
kia rimta protekcionizmo grėsmė - kaip atsakas į, sakykime, ekono- 
mikos krizę - visiškai destabilizuotų ryšius tarp trijų didžiųjų kapita- 
listų centrų. Negana to, trys yra nepastovus skaičius. Grupė iš trijų 
dažnai pasidalija į du prieš vieną. 

Žinoma, daugelis kitų tautų bei regionų jau kaunasi dėl savo vietos 
XXI amžiaus valdžių sistemoje. Susidarys keistų naujų aljansų bei stra- 
tegijų. Valstybės, ilgai buvusios nustumtos į praeitį istorijos, staiga grės- 
mingai įsibraus į mūsų sąmonę. Bet netgi dabar Europos lyderiai krei- 
piasi į Vašingtoną su planais sudaryti naujus aljansus, jau nenutaikytus 
į Maskvą. 

Keletas pasiūlymų susiję su specifinėmis sritimis, tokiomis kaip ge- 
ro ryškumo televizija ar technologija apskritai. Bet galvoje aiškiai tu- 
rimi tolesni santykiai. Vokiečių dienraštis Stuttgarter Zeitung skelbia 
visuotinį įsitikinimą, jog „artimesni amerikiečių ir europiečių ryšiai 
gali būti biem pusėms naudingi tik... koordinuojant politiką... bendro 
jų konkurento Japonijos link“. 

Bet kas būtų, jei įžvalgieji Amerikos strategai būtų akli ir leistų isto- 
rijai nusverti į priešingą pusę - sudaryti tylų aljansą (bei ekonomiškai 
padalyti Žemės rutulį) tarp Japonijos ir germanizuotos Europos? To- 
kios Japonijos bendrovės kaip JVC jau skuba įkurti naujus europietiš- 
kus centrus Berlyne. Mitsubishi jau užmezga ryšius su Messerschmitt. 

Jungtinės Amerikos Valstijos, netgi ir integruotos į visos Šiaurės 
Amerikos bendrą rinką, negalėtų ilgai ištverti šio pasaulinio spaudimo 
žaidimo, kuris gali baigtis ne mažiau katastrofiškai negu Trečiasis pa- 
saulinis karas. 

Tačiau sustiprėjęs JAV-Japonijos aljansas galėtų duoti visiškai ki- 
tokį rezultatą. 

JAV-Japonijos ryšiai nuo Antrojo pasaulinio karo dar nėra buvę 
blogesni. Iš tiesų praraja tarp Jungtinių Amerikos Valstijų ir Japoni- 
jos gali tik platėti, kol galiausiai per ją nusidrieks pavojingų kibirkščių 
skliautas. 

Neatsakingi šovinistai ir Tokijuje, ir Vašingtone, kovodami dėl lengvų 
balsų bei pinigų, apdairiai kursto pavojingas nuotaikas. 

Jei Shintaro Ishihara, buvęs Ministrų kabineto narys, gali sampro- 
tauti apie tokią ateitį, kai Jungtinės Amerikos Valstijos vėl užgrobs 

Japoniją, kad sutrukdytų parduoti pažangiausias mikroschemas so- 
vietams, tai jis iš esmės mąsto apie atvirą karą, pateikdamas nejįtikėti- 
ną mintį, jau beveik įsisąmonintą abiejų valstybių. Jis ir analogiški pa- 
reigūnai Amerikoje, kurie įsivaizduoja viena į kitą nukreiptas Ameri- 
kos bei Japonijos raketas, turi atsiminti, kad tas, kuris balne patogiai 
sėdi, nuo žirgo nenulipa. 

Staigių pokyčių ir staigmenų pasaulyje negali būti jokių fantazijų. 
Net ir menkiausia tokios konfrontacijos galimybė turėtų perduoti siau- 
bo signalą nugarkauliu žemyn tiems, kurie pavargę tiek nuo amerikie- 
tiškos supervalstybės, tiek nuo japonų konkurencijos. Tokia kova ga- 
lėtų košmaru paversti visą pasaulį, iš kurio ji niekad negalėtų išbristi. 

Augantis priešiškumas tarp šių dviejų Ramiojo vandenyno valsty- 
bių gali tik pasmarkėti, jei Europa taptų protekcioniste, įstumdama 
jas į dar smarkesnę pasaulinę konkurenciją. Štai kodėl „Europos tvir- 
tovės“, uždaros konkurencijai iš išorinės, idėja tolygi pasaulio taikai 
gresiančiai mirčiai. 

Šioje itin nepastovioje situacijoje Amerika gali koketuoti, leisda- 
masi naudojama kaip „korta“, kuria galėtų sužaisti Europa ar Japoni- 
ja savo pasaulinėse varžybose. Ji gali atlikti tarpininko vaidmenį. Ar- 
ba gali sudaryti aljansą, leidžiantį dominuoti artimiausius XXI am- 
žiaus dešimtmečius. Bet su kuo? 

Kaip tik čia „valdžios triados“ analizė, pasirodo, labiausiai padeda. 
Nes jei mes pažvelgsime dar kartą į jėgą, turtą bei žinias, galėsime 
pamatyti valdžios padarinius, kad ir kaip viskas susiklostytų. 

Tai, pavyzdžiui, mums rodo, kad de facto JAV-Europos aljansas 
sulydytų didžiulę karinę galią (be to, senasis NATO). Tai duotų milži- 
niškas rinkas, didžiulį turtą (daugiausia pagrįstą smunkančia gamyba 
bei prielaidomis). Tai susietų Amerikos mokslą bei technologiją su 
Europos, suvienytų didžiulę kultūrinę galią. Nuolatiniai kultūriniai ir 
etniniai ryšiai leistų jiems natūraliai susilieti. 

Toks aljansas prieš Japoniją primintų ketvirtąjį dešimtmetį, be to, 
pagreitintų Japonijos ginklavimąsi, į valdžią atvestų reakcionierius ir 
pastūmėtų Japoniją besivystančių valstybių link, kur palankesnės rin- 
kos jų prekėms bei kapitalui. Kariniu požiūriu tai atvestų prie Sovietų 
Sąjungos-Japonijos sandėrio, netgi prie kokios nors naujos Kinijos 
avantiūros formos. Japonijos atskyrimas nuo Europos ar netgi, jei tai 

įmanoma įsivaizduoti, nuo Jungtinių Amerikos Valstijų, būtų dar vie- 
nas pasaulinės laiko bombos paleidimui tolygus veiksmas. 

Priešingai, šalti skaičiavimai rodo, kad de facto aljansas tarp Ame- 
rikos ir Japonijos, nepaisant dabartinės įtampos, planetai turėtų šiek 
tiek kitokių padarinių. Šis persivertimas neturėtų būti ignoruojamas 
pasaulio, kuriame viešoji nuomonė gali pasikeisti per naktį ir kur Jung- 
tinės Valstijos staiga suvaidina Michailo Gorbačiovo gynėjo vaidmenį. 

Keistai skamba: Amerikos-Japonijos aljansas, kad subalansuotų 
valdžias svarbiausioje Europos dalyje, įneš pirmą ir trečią pagal dydį 
karinius pasaulio biudžetus, dvi galingiausias ekonomikas, dvi spar- 
čiausiai besiplečiančias mokslo bei technines bazes. Toks susijungi- 
mas galėtų sudaryti strateginę dvivaldą arba bendrą nuosavybę, ap- 
imančią greičiausiai augančias pasaulio ekonomikas - tas, kurios Ra- 
miojo vandenyno svarbiausiame regione, kaip kad buvo minėtose svar- 
biausiose Europos dalyse. 

Be to, yra dar vienas bauginantis veiksnys, atskiriantis šiuos du al- 
jansus, tarp kurių gali persiplėšti Jungtinės Amerikos Valstijos. Šis 
skirtumas taip mažai aptarinėjamas Vašingtone, Tokijuje ar Europos 
valstybių sostinėse, kad turtingiausių ir galingiausių valstybių strate- 
gai linksta jį užmiršti. Ilgą laiką jis buvo ir tebėra svarbiausias didžia- 
jame valstybių žaidime. 

Bet koks Europos-Amerikos aljansas be Japonijos iš esmės yra 
vienos rasės, vien baltųjų, galios koalicija pasaulyje, kur baltųjų rasė 
yra mažėjanti mažuma. Jungtinių Valstijų-Japonijos aljansas, prie- 
šingai negu minėtas rasizmas abiejose valstybėse, yra tarprasinė val- 
džios koalicija. Šis skirtumas negali būti pritaikytas kitoms planetos 
populiacijoms. 

Istorija nejuda į priekį geležinkelio bėgiais į iš anksto numatytą 
ateitį. Valdžių kaitos eroje galimas revoliuciškas perversmas planeto- 
je, daug kitų galios transformacijų. Europa jau nerimauja dėl musul- 
monų spaudimo pietiniame jos krašte. Kinijoje gali kilti pilietinis ka- 
ras. Galima prikurti visokiausių kitokių nenuspėjamų scenarijų. Žino- 
ma, pasaulis nesėdės rankų sudėjęs, kol Europa, Japonija ir Jungtinės 
Amerikos Valstijos dalysis grobį. Strategams Vašingtone, Tokijuje, Briu- 
selyje ir Berlyne dar gali tekti pasirinkti pusę didžiojoje pasaulio kon- 
kurencijoje dėl pasaulio valdžios. 

Sprendimas, kurį padarys Vašingtonas (sąmoningai ar automatiš- 
kai), pakeis visos planetos, nuo Kinijos ir SSRS iki Vidurio Rytų, Af- 
rikos ir Lotynų Amerikos, ateitį. 

Kokią tada mes turime padaryti išvadą apie šią tarpkapitalistinę 
kovą dėl valdžios? Kuris iš šių trijų didžiųjų varžovų triumfuos didžio- 
joje istorinėje valdžių kaitoje? 

Atsakymas, kaip netrukus pamatysime, yra toks: klaidingai užduo- 
dame klausimą. 

Klausinėti, kurios valstybės dominuos XXI amžiuje, yra jaudinantis 
žaidimas. Bet iš tiesų neteisingas klausimas, kurį mes užduodame — 
arba mažų mažiausiai bloga pateikimo forma, - kadangi pro pirštus 
žiūrima į tai, koks bus didžiausias pokytis pasaulio istorijoje nuo tau- 
tinės valstybės iškilimo laikų: pasaulio gladiatorių atėjimas. 

Naujoji valdžios siekiančiųjų grupė braunasi į pasaulio sceną, gvie- 
šiasi didelės įtakos, kurią kadaise turėjo pavienės tautos. Iš dalies tai 
yra gerai, o iš dalies neabejotinai blogai. 


Religijos atgaivinimas 


Kai apsvaigęs nuo kraujo Ayatollah Khomeini's pareikalavo nukan- 
kinti ir nužudyti Salmaną Rushdie'į, kurio romaną The Satanic Verses 
paskelbė kaip šventvagišką, tai nusiuntė viso pasaulio vyriausybėms 
istorinį pranešimą. Šis buvo tiesiogiai perduotas per palydovus, televi- 
ziją ir raštu. Tačiau Žinutė buvo visiškai klaidingai suprasta. 

Vieni gali įrodinėti, kad Rushdie'io knyga buvo neskoninga, tyčia 
išniekino Koraną. Khomeini's iš tiesų visa tai pasakė. Bet tai nebuvo 
jo pranešimo esmė. 

Khomeini's sakė pasauliui, kad tautinė valstybė jau nėra vienintelė 
ar netgi pati svarbiausia pasaulio scenos aktorė. 

Iš pažiūros atrodė, kad Khomeini's sako, jog Iranas, pats būdamas 
suverenia valstybe, turi „teisę“ nurodinėti, ką kitų lygiai tokių pat suvere- 
nių valstybių piliečiai turi ar ko neturi skaityti. Reikalaudamas šios teisės 
ir grasindamas ją įgyvendinti teroro aktais, Khomeini's staiga išaukštino 
cenzūrą, buvusią vidaus reikalu, ir padarė ją pasaulio lygio reikalu. 

Pasaulyje, kuris yra liudytojas žiniasklaidos bei ekonomikos globa- 
lizacijos, Khomeini's pareikalavo proto kontrolės globalizacijos. 

Praėjusiais amžiais kitos religijos gindavo panašias teises ir degin- 
davo prie stulpų pririštus eretikus. Bet grasindamas žudynėmis užsie- 
nyje, Khomeini's ne tik atakavo Salmaną Rushdie'į - Didžiosios Bri- 
tanijos pilietį, jis metė iššūkį pačiai svarbiausiai bet kurios tautinės 
valstybės teisei - teisei ginti savo piliečius namuose. 

Khomeini's iš tiesų norėjo mums pasakyti, kad „suverenios“ vals- 
tybės visiškai nėra suverenios, o pavaldžios aukštesniam šiitų suvere- 
numui, kurį jis vienas tegali nustatyti - kad religija arba Bažnyčia turi 
teisių, kurios pranoksta tautinių valstybių teises. 

Iš tikrųjų jis metė iššūkį visai „modernios“ teisės bei papročių struk- 
tūrai, kuri iki tol buvo grindžiama prielaida, kad valstybės yra pagrin- 
diniai vienetai, pagrindiniai aktoriai pasaulio scenoje. Ši prielaida vaiz- 
davo pasaulį tiksliai suskirstytą į valstybes, iš kurių kiekviena turi savo 
vėliavą ir kariuomenę, tiksliai apibrėžtą teritoriją, vietą Jungtinėse Tau- 
tose ir tam tikras protingai nustatytas teises. 

Neatsitiktinai pasaulio dauguma Khomeini'o poelgį suvokė kaip 
žiaurų stūmimą atgal į ikiindustrinę erą. Taip ir buvo. Jo tvirtinimas, 
kad religijos teisės yra aukščiau tautinės valstybės teisių, tolygus vidu- 
ramžių popiežių doktrinai, pasireiškusiai per amžius kruvinais Bažny- 
čios ir valstybės konfliktais. 

Tai svarbu todėl, kad mes galime atsisukti atgal į tokią pasaulio 
sistemą, kuri egzistavo prieš industrializmą, prieš tai, kai politinė val- 
džia buvo sutelkta į aiškiai apibrėžtą valstybinę egzistenciją. 

Pasaulis prieš atsirandant sunkiajai pramonei buvo kratinys miestų 
valstybių, piratų kontroliuojamų uostų, feodalinių kunigaikštysčių, re- 
liginių judėjimų bei kitų dalykų, visų siekiančių valdžios bei ginančių 
teises, kurios šiandien, mūsų galva, priklauso tik vyriausybėms. Tai, 
ką mes šiandien vadiname valstybėmis, buvo retas dalykas. Tai buvo 
nevienalytė sistema. 

Priešingai, tautinių valstybių sistema, kuri evoliucionavo sunkio- 
sios pramonės amžiais, buvo labiau standartizuota ir vienalytė. 

Dabar mes vėl grįžtame prie nevienalytės pasaulinės sistemos - tik 
sparčiai besikeičiančiame pažangios technologijos, greitų ryšių, bran- 
duolinių ginklų ir cheminio karo pasaulyje. Tai didžiulis mūsų šuolis į 
priekį ir kartu į praeitį, dar kartą į pasaulio sceną išstumiama religija. 
Ir ne tik islamo ekstremizmas. 

Visiškai kitoks atvejis yra auganti Katalikų Bažnyčios valdžia. Po- 
piežiaus diplomatija neseniai vaidino svarbų vaidmenį vykstant dauge- 
liui politinių pokyčių nuo Filipinų iki Panamos. Lenkijoje, kur Bažny- 
čia buvo verta pasigėrėjimo už drąsią opoziciją komunistų režimui, ji 
iškilo kaip dominuojanti jėga prieš pirmąją nekomunistų vyriausybę. 
Vatikano diplomatai pareiškė, kad nesenus pokyčius visoje Rytų Eu- 
ropoje iš esmės sukėlė popiežius Jonas Paulius Antrasis. 

Popiežius nėra fanatikas, nusitaikęs į kitas religijas. Jis pasisakė 
prieš smurtą tarp etninių grupuočių. Tolimos ikipasaulietinės praei- 
ties aidai dar girdimi jo raginime kurti „krikščionišką Europą“ bei daž- 
noje jo Vakarų Europos demokratijos kritikoje. 

Popiežiaus politika primena seniai užmirštą dokumentą, kuris buvo 
paplitęs Europos sostinėse 1918 m., jame buvo reikalaujama sukurti 
katalikišką supervalstybę, kurią sudarytų Bavarija, Vengrija, Kroati- 
ja, Bohemija (Čekija), Slovakija ir Lenkija. Popiežiaus siūlytoji krikš- 
čioniškoji (matyt, vis dėlto ne vien katalikiška) Europa šiandien ap- 
ima visą Europą, nuo Atlanto iki Uralo, su maždaug 700 milijonų 
gyventojų. 

"Tokie religiniai sąjūdžiai nukreipti prieš pasaulietines prielaidas, 
kurios persmelkė demokratiją pramonės amžiuje ir išlaikė deramą at- 
stumą tarp Bažnyčios bei valstybės. Jei Europa yra krikščioniška, o ne 
pasaulietinė, kur dėtis netikintiems arba indams, arba žydams, arba 
11 milijonų musulmonų emigrantų, išdrįsusių neseniai atvykti į Euro- 
pą kaip pigi darbo jėga? (Keletas musulmonų fundamentalistų iš tiesų 
svajoja apie Europos islamizaciją. Islamo kultūrų instituto Paryžiuje 
direktorius sako: „Po keleto metų Paryžius galės būti islamo sostine, 
kaip Bagdadas bei Kairas buvo praėjusiais amžiais.“ ) 

Kylantis pasaulinės valdžios žaidimas artėjančiais dešimtmečiais ne- 
suvokiamas, neatkreipus dėmesio į kylančią islamo, katalikybės ir kitų 

religijų valdžią - arba į globalius konfliktus bei jų tarpusavio šventus 
karus. 


Kokaino imperija 


Religijos nėra vienintelės kylančios jėgos, siekiančios nuneigti tauti- 
nių valstybių galią. Savo pasaulinio narkotikų verslo tyrimų darbuose 
Jamesas Millsas rašo: „Pogrindinė imperija šiandien turi daugiau ga- 
lios, turto ir aukštesnį statusą negu daugelis valstybių. Nors nekaba jų 
vėliavos Jungtinių Tautų terasoje, bet jos turi didesnes kariuomenes, 
gabesnių Žinių agentūrų, įtakingesnių diplomatinių tarnybų negu dau- 
gelis valstybių.“ 

Narkotikų kartelių gebėjimas korumpuoti, terorizuoti bei paraly- 
žiuoti Kolumbijos vyriausybę daugeliui metų, pirmiausia pakeitęs jos 
prekybos balansą, perša mintį, kad ir kitos grupuotės, esančios už 
įstatymo ribų, nebūtinai narkotikų gabentojai, ilgainiui irgi gali pradėti 
taip daryti. 

Kartelio grėsmę rodo tai, kokių nepaprastų saugumo priemonių 
griebėsi Jungtinių Amerikos Valstijų prezidentas Bushas ir Peru, Boli- 
vijos bei Kolumbijos lyderiai, kai atvyko į vadinamąjį „narkotikų vir- 
šūnių“ susirinkimą Kartagenoje. Kolumbiečiai parūpino naikintuvų 
bombonešių eskadroną, flotilę karo laivų, akvalangininkų, antiteroris- 
tinius SWAT būrius ir tūkstančius kareivių. Visa ši jėga buvo suburta 
ne prieš priešišką valstybę, o prieš šeimų tinklą. 

Vyriausybės nusprendė, kad vis sunkiau bendrauti su šiais naujais 
aktoriais pasaulio scenoje. Vyriausybės yra pernelyg biurokratiškos. 
Jų refleksai per lėti. Jos susijusios su daugybe pasaulio valstybių ry- 
šiais, todėl reikia sąjungininkų konsultacijų bei sutikimų, reikia įtikti 
tokiai gausybei vidaus interesų grupių, kad reakcija į narkotikų kara- 
lių ar religinių fanatikų bei teroristų iniciatyvas būna pavėluota. 

Daugelis pasaulio gladiatorių, ypač narkotikų karteliai bei parti- 
zanai, priešingai, yra ne ar netgi ikibiurokratiški. Vienintelis chariz- 
minis lyderis skelbia sprendimus greitai ir daro stingdantį - ar Žu- 
dantį - įspūdį. Kartais neaišku, kas iš tiesų yra lyderiai. Vyriausybės 
nuo jų nusisuka atsisakydamos konfliktuoti. Jei sandėris yra įmano- 
mas, kaip sužinoti, ar žmonės, su kuriais jis sudaromas, iš tiesų jo 

laikysis. Ar jie tikrai grąžintų įkaitus, pasipriešintų narkotikų srautui, 
užkirstų kelią ambasadų bombardavimui ar autorių teisių pažeidimams"? 

Keletas tarptautinių įstatymų, kurie praeityje sumažino pasaulinę mo- 
narchiją, yra visiškai netinkami susidūrus su nauja pasauline realybe. 

Pasaulyje, prikimštame palydovų, lazerių, kompiuterių, lagaminė- 
liuose nešiojamų ginklų, kur tiksliai nutaikomos raketos, kur veisiasi 
virusai, puolantys žmones ar kompiuterius, tautos, kaip jau žinome, 
gali greitai susidurti su pajėgiais priešininkais, iš kurių kai kurie ne 
didesni negu milijoninė tų tautų dalis. 


Išsisklaidę „engėjai“ 


Kai tik pasirodo, kad valstybės neįstengia susidoroti su teroristais ar 
religiniu įtūžiu, joms pasidaro sunkiau reguliuoti pasaulines korpora- 
cijas, gebančias veiksmus, lėšas, taršą ir žmones perkelti per sienas. 

Finansų liberalizacija paskatino augti maždaug šešis šimtus didžiu- 
lių įmonių, kurios dažnai vadinamos „daugiatautėmis“ ir dabar sudaro 
maždaug šeštadalį pridėtinės vertės pasaulio pramonėje ir žemdirbys- 
tėje. Tačiau terminas „daugiatautis“ yra pasenęs. Milijonai įmonių iš 
esmės yra netautinės. 

Dar neseniai Žemės rutulį juosiančios korporacijos paprastai pri- 
klausė vienai ar kitai valstybei, net jei veikdavo visame pasaulyje. IBM, 
be jokios abejonės, buvo Amerikos įmonė. Plintant naujai gerovės kū- 
rimo sistemai, bendrovėms iš keleto valstybių susijungus į globalius 
„aljansus“ ir „konsteliacijas“, sunkiau nustatyti bendrą tautybę. IB- 
M-Japonija daugybe atžvilgių yra japoniška įmonė. Ford 25 procentų 
yra Mazda savininkas. Honda automobilius gamina Jungtinės Ameri- 
kos Valstijos ir plukdo juos į Japoniją. General Motors yra didžiausias 
Isuzu akcininkas. Vadybos konsultantas Kenichi Ohmae rašo: „Sunku 
nustatyti tautybę... pasaulinių korporacijų. Jos iškelia pirkėjų, o ne 
savo valstybės vėliavą.“ 

Kokia Visa International tautybė? Jos centras gali būti Jungtinėse 
Amerikos Valstijose, bet ji yra 21 000 finansinių institucijų, esančių 
187 valstybėse, nuosavybė. Jos valdytojų taryba ir regioninės tarybos 
sudarytos taip, kad nei viena valstybė neturėtų 51 procento balsų. 

Daugėjant tarpvalstybinių susiliejimų, susijungimų ir įsigijimų, įmo- 
nės nuosavybės teisės iš esmės gali per naktį pereiti iš vienos valstybės 
į kitą. Taigi korporacijos tampa, galima sakyti, netautinės, arba tran- 
snacionalinės, savo kapitalo bei vadybos elitus sutraukdamos iš dau- 
gybės skirtingų valstybių, sukurdamos darbo vietas ir paskirstydamos 
savo pelno srautus akcininkams daugelyje šalių. 

Panašūs pokyčiai privers mus permąstyti tokias emociškai pakitu- 
sias sąvokas kaip ekonominis nacionalizmas, neokolonializmas ir im- 
perializmas. Pavyzdžiui, pagrindinis Lotynų Amerikos tautų tikėjimo 
postulatas yra tas, kad jankiai imperialistai iš jų šalių išsiurbia „super- 
pajamas“. Bet jei rytdienos „superpajamos“ iš Meksikos operacijų 
plauktų investuotojams, išsisklaidžiusiems Japonijoje, Vakarų Euro- 
poje ir, sakykime, Brazilijoje (ar netgi kada nors Kinijoje), kas tuomet 
būtų tikrasis neokolonialistas? 

Kas, jei transnacionali bendrovė yra formaliai įkurta Makao, arba, 
tiesą sakant, Kurakao, ir jos sandėlių savininkai yra 100 000 nuolatos 
besikeičiančių akcininkų iš tuzino valstybių, jei ji prekiauja pustuziny- 
je skirtingų biržų nuo Bombėjaus ir Sidnėjaus iki Paryžiaus ir Hon- 
kongo? Kas, jei net instituciniai investuotojai patys yra transnaciona- 
lūs? Kas, jei vadovai atvyksta iš viso pasaulio? Kuri valstybė tada yra 
„Imperialistinis engėjas“? 

Kai jos praranda griežtai nacionalinį identitetą, visi ryšiai tarp pa- 
saulinių įmonių ir valstybių vyriausybių kinta. Anksčiau tokių bendro- 
vių „namų“ vyriausybės kovojo dėl jų interesų pasaulio ekonomikoje, 
imdavosi diplomatinio spaudimo jų naudai ir dažnai griebdavosi arba 
grasinimų (arba tikrovėje), arba karinių akcijų, kad apgintų investici- 
jas ir žmones, kai to prireikdavo. 

Aštuntojo dešimtmečio pradžioje ITT ir kitų amerikiečių korpora- 
cijų prašymu CIA aktyviai stengėsi destabilizuoti Allende's vyriausy- 
bę Čilėje. Ateities vyriausybės gali būti prasčiau pasirengusios atsaky- 
ti į pagalbos šauksmus įmonių, kurios nėra tautinės ar daugiatautės, 
bet iš tikrųjų daugianacionalės. 

Jei taip, kas atsitiks, kai teroristai, partizanai ar priešiška valsty- 
bė grasins vienos iš transnacionalių įmonių žmonėms ar įrengimams? 
Į kąjai kreiptis pagalbos? Ar nuolankiai nusigręžti nuo savo investi- 
cijos? 

Bendri kondotjerai 


Karinė galia yra tai, ką turi tautinės valstybės, o kiti varžovai dėl val- 
džios paprasčiausiai jos stokoja. Bet jei valstybė ar tarpvyriausybinės 
jėgos neįstengia įvesti tvarkos, gali išaušti diena, kai visiškai eilinės 
transnacionalios korporacijos nuspręs, kad reikia leisti kovoti savo 
brigadoms. 

Nors tai skamba neįtikėtinai, čia neapsieita be istorinio prece- 
dento. Seras Francis Drake'as kariavo ne tik Ispanijos laivuose, pri- 
krautuose sidabro, bet ir Pietų Amerikoje, Centrinėje Amerikoje 
bei Meksikoje, Ramiojo vandenyno pakrantėse. Jį finansavo priva- 
tūs investuotojai. 

Ar įmanoma įsivaizduoti XXI amžiaus bendrus italų kondotjerų 
variantus? 

Rašytojas Alfredas Coppelis knygoje The Apocalypse Brigade tiks- 
liai pavaizdavo šią situaciją - didžiulė naftos bendrovė suburia nuosa- 
vą armiją naftos regionams nuo numatyto teroristų smūgio apginti. 
Bendrovė veikia pati, nes neturi savo „namų“ vyriausybės, kuri gintų 
jos interesus. 

Nors šis scenarijus gali pasirodyti perdėtas, jame yra dalis logi- 
kos. Valstybių negebėjimas sustabdyti terorizmą, nepaisant visų joms 
pavaldžių kariuomenių, jau paskatino keletą didžiųjų korporacijų per- 
imti reikalus į savo rankas, pasisamdyti treniruotų vairuotojų, gin- 
kluotų sargybinių, pažangių apsaugos technologijų specialistų ir pa- 
našiai. Ir kai Iranas keletą darbininkų paėmė įkaitais, milijardierius 
Rossas Perot pasisamdė buvusias Žaliąsias beretes, kad šios prasi- 
skverbtų į Iraną ir juos išgelbėtų. Vienas Žingsnis telieka iki samdo- 
mos kariuomenės. 


Jungtinės Tautos plius 

Mes, aišku, susidursime su chaosu, jei nebus parašyti nauji tarptauti- 
niai įstatymai ir sukurtos naujos agentūros, kurios juos įgyvendintų, 
arba jei pagrindiniai pasaulio gladiatoriai, kaip transnacionalios kor- 


poracijos, religijos ir panašios jėgos, nebūtų pakviesti prie to prisidėti. 

Karšti ir greiti siūlymai plaukia visoms naujoms pasaulinėms insti- 
tucijoms dėl ekologijos, ginklų kontrolės, piniginių reikalų, turizmo, 
telekomunikacijų, taip pat dėl regioninių ekonomikų, koncernų. Bet 
kas turėtų kontroliuoti šias agentūras? Vien tautinės valstybės? 

Kuo greičiau į savo poreikius reaguos vyriausybės bei tarpvyriau- 
sybinės organizacijos, tuo labiau tikėtina, kad transnacionalios įmo- 
nės apeis vyriausybes ir pareikalaus tiesiogiai dalyvauti pasaulinėse 
institucijose. 

Ne taip sunku įsivaizduoti Pasaulinę pasaulinių korporacijų tary- 
bą, pasisakančią už šias naujojo stiliaus įmones ir sudarančią kolek- 
tyvią atsvarą nacionalinei valstybinei galiai. Panašiai didžiosios kor- 
poracijos gali pareikalauti atstovavimo kaip naujos organizacijos na- 
rės tokiose organizacijose kaip Jungtinės Tautos, Pasaulio bankas ar 
GATT. 

Dėl pasaulio gladiatorių valdžios įvairovės Jungtinės Tautos, ku- 
rios iki šiol buvo šiek tiek daugiau negu tautinių valstybių prekybos 
asociacija, pagaliau gali būti priverstos atstovauti ir ne valstybėms (už- 
bėgant už akių, konsultanto vaidmuo dabar duotas tam tikroms nevy- 
riausybinėms grupėms, arba NGO). 

Vietoj vienos valstybės vieno balso gali tekti kurti papildomas bal- 
so teisę turinčių narių kategorijas transnacionalioms bendrovėms, re- 
ligijoms bei kt., kurios galėtų labiau plėsti savo paramą pasaulyje. An- 
tra vertus, jei tautinės valstybės, kurios valdo Jungtines Tautas, atsisa- 
kys plėsti atstovavimą, gali iškilti priešingos organizacijos, kai pasauli- 
nių organizacijų padaugės ir jos suvienys jėgas. 

Nesvarbu, ar šios spėlionės pasitvirtins ateityje ar ne, naujieji pa- 
saulio gladiatoriai - korporaciniai, Kriminaliniai, religiniai bei dar 
kitokie —- jau dalijasi de facto didėjančią valdžią su tautinėmis valsty- 
bėmis. 


Naujoviškos pasaulinės organizacijos 
Klausimas, ar kai kurie nenacionaliniai „gladiatoriai“ turėtų būti at- 
stovaujami pasaulinėse struktūrose, yra glaudžiai susijęs su naujų or- 


ganizacijų pasirodymu pasaulinėje scenoje. Pagrindinis klausimas, su 

kuriuo susiduria naujos pasaulinės tvarkos kūrėjai, yra toks: ar galia 
turėtų tekėti vertikaliai ar horizontaliai. 

Aiškus vertikalios organizacijos pavyzdys yra Europos Sąjunga, iš 
tikrųjų siekianti sukurti supervyriausybę, kuri, anot jos kritikų, da- 
bartines Europos valstybes redukuotų iki Europos provincijos statu- 
SO, O ne suverenių valstybių, įvesdama supranacionalinę valiutos, cen- 
trinio banko, švietimo standartų, aplinkos, žemdirbystės ir netgi na- 
cionalinių biudžetų kontrolę. 

Tradicinis vertikalusis modelis siekia išspręsti problemas, prie val- 
džios hierarchijos pridėdamas dar vieną ešeloną. Tai institucinės ar- 
chitektūrinės „aukštybinės konstrukcijos“. 

Alternatyvus modelis, suderinamas su verslo pasaulyje atsirandan- 
čiomis organizacijos formomis bei pažangiausia ekonomika, labiau iš- 
lygina, negu ištempia hierarchiją į viršų. Ji bus pagrįsta aljansų tin- 
klais, konsorciumu, specializuotomis reguliuojančiomis agentūromis, 
kad pabaigtų darbus, per didelius bet kuriai vienai valstybei. Šioje sis- 
temoje nėra aukštesniojo lygmens kontrolės iš viršaus, o specializuo- 
tosios agentūros hierarchiškai nesuburtos aplink kokią nors nespecia- 
lizuotą korporaciją. Tai „žemų konstrukcijų“ architektūros ekvivalen- 
tas. Jis prilygsta lanksčiai įmonei. 

Šiandien Europos Sąjunga yra atidžiai stebima ir labai dažnai lai- 
koma vieninteliu regioninės organizacijos modeliu. Taigi triukšmingi 
siūlymai klonuoti Europos Sąjungą sklinda nuo Magrebo ir Vidurio 
Rytų iki Karibų ir Ramiojo vandenyno. Daug revoliuciškesnis požiū- 
ris - kiekviename iš šių regionų esamas organizacijas sujungti, netai- 
kant naujosios kontrolės. Taip pat galima pasielgti ir su valstybėmis. 

Japonija bei Jungtinės Valstijos, pavyzdžiui, irgi taip artimai susiju- 
sios ekonomiškai, politiškai, kariniu požiūriu, kad sprendimai vienoje 
valstybėje tučtuojau sukelia padarinius kitoje. Tokiomis aplinkybėmis 
gali išaušti diena, kai Japonija pareikalaus balso teisę turinčių vietų 
Jungtinių Amerikos Valstijų Kongrese. Savo ruožtu Jungtinės Ameri- 
kos Valstijos, be jokios abejonės, pareikalaus tokio pat atstovavimo 
Japonijos parlamente. Taigi atsirastų pirmas iš daugelio galimų „tar- 
pnacionalių“ parlamentų, arba įstatymų leidžiamųjų valdžių. 

Demokratija numato, kad tie, kuriuos paveiks sprendimas, turi tei- 
sę dalyvauti darant šį sprendimą. Jei taip, tai daugelis valstybių iš tik- 

rųjų turėtų turėti vietas JAV Kongrese, kurio sprendimai turi didesnį 
poveikį jų gyvenimui negu jų pačių politikų sprendimai. 

Kadangi vyksta globalizacija ir plinta nauja gerovės kūrimo siste- 
ma, poreikis dalyvauti tarpnacionalioje politikoje - ir netgi tarpnacio- 
naliame balsavime - kils daugybei gyventojų, kurie dabar jaučiasi at- 
skirti nuo sprendimų, keičiančių jų gyvenimus. 

Bet, kad ir kokia pasaulinė rytdienos organizacija prisiimtų atsako- 
mybę, ji turės daugiau dėmesio, ir pozityvaus, ir negatyvaus, kreipti į 
pasaulio gladiatorius. 

Kaip plačiai turi būti atstovaujamos tokios grupės kaip pilietinės 
visuomenės religijos ir pasaulinės korporacijos, taip pat transnaciona- 
lios prekybos bendrijos, politinės partijos, aplinkos judėjimai, žmo- 
gaus teisių organizacijos ir kt., dabar planuojamose ateities pasaulio 
institucijose? 

Niekas negali išvengti dogmatizmo, atsakydamas į šiuos netolimos 
ateities klausimus. Be jokios abejonės, šie klausimai skamba keistai 
pasaulyje, kuris dar įsivaizduoja esąs organizuotas kaip tautinės vals- 
tybės. Bet per kaminų eros saulėlydį niekas neskambėjo keisčiau, ra- 
dikaliau, pavojingiau už idėjas prancūzų, anglų bei amerikiečių, kurie 
manė, kad žmonės bei parlamentai turi kontroliuoti karalius, o ne at- 
virkščiai, ir kad atstovavimo stoka buvo maištų pretekstas. 

Daugelyje valstybių tokios idėjos gali išprovokuoti aistringus pa- 
triotiškai nusiteikusių sluoksnių prieštaravimus. Vienas iš pirmųjų pran- 
cūzų rašytojų fašistų Charlesis Maurras XIX a. pateikė tradicinį po- 
Žiūrį, esą „Iš Visų Žmogaus laisvių pati vertingiausia yra jo šalies nepri- 
klausomybė“. Bet visiškas suverenumas bei nepriklausomybė visada 
buvo mitas. 

Valstybės, nusprendusios pasitraukti iš naujosios gerovės sukūri- 
mo sistemos gali jau niekada nejsilieti į naująją pasaulinę ekonomiką. 
Tie, kurie jungiasi su pasauliu, neišvengiamai paklius į tarpusavyje pri- 
klausomą globalią sistemą, kurioje gyvens ne tik pavienės tautos, bet 
ir naujos valdžios įgavę pasaulio gladiatoriai. 

Mes esame liudininkai reikšmingos valdžios perėjimo iš tautinių 
valstybių ar jų grupių pasaulio gladiatoriams. Tai prilygsta tik dar vie- 
nai pasaulinei politinių struktūrų revoliucijai. 

Kaita susidarančioje nevienalytėje pasaulio sistemoje gerokai su- 

stiprės, jei milžiniškos valstybės susiskaldys, o tai dabar, atrodo, labai 
įmanoma. Sovietų Sąjunga sparčiai trupa, Gorbačiovui desperatiškai 
bandant išlaikyti jos dalis smarkiai susilpnėjusioje schemoje. Bet kai 
kurios dalys greičiausiai atskils ir ateinančiais dešimtmečiais įgis keis- 
tų formų. Ar būdamos posovietinės Sąjungos dalys, ar ne, kai kurios 
sritys neišvengiamai įsilies į Vokietijos dominuojamą Europą, kitos pa- 
klius į Azijoje didėjančią Japonijos įtakos sferą. 

Atsiliekančios respublikos, vis dar priklausomos nuo žemdirbystės 
bei žaliavų gavybos, gali susiburti į susilpnėjusią federaciją. Bet pro- 
tingus ekonominius svarstymus gali lengvai nuplauti religinės ar etni- 
nės kovos banga, tada Ukraina, Rusija ir Baltarusija susijungtų į di- 
džiulį darinį, pagrįstą slavų kultūra bei pagyvintą Ortodoksų Bažny- 
čia. Islamas galėtų sujungti keletą Centrinės Azijos respublikų. 

Kinija irgi galėtų skilti, jei jos regionai su labiau išplėtota pramone 
pietuose ir rytuose nutrautų ryšius su didžiąja valstietiškąja Kinija ir 
sudarytų naujus darinius su Honkongu, Taivanu, Singapūru ir galbūt 
su nauja suvienyta Korėja. Iš to galėtų atsirasti nauja didžiulė Konfu- 
cijaus ekonominė bendrija, atsilaikanti prieš vis stiprėjančią Japoniją 
ir toliau stiprinanti religijos, kaip vieno iš pasaulio sistemos veiksnių, 
reikšmę. 

Manyti, kad tokie pokyčiai įvyks be pilietinių karų ir kitų koniliktų 
ar kadjie apsiribos pasenusiu valstybėmis grindžiamo pasaulio mode- 
liu, reiškia būti trumparegiu ir stokoti vaizduotės. Galime neabejoti 
tik tuo, kad rytojus mus visus nustebins. 

Tačiau visiškai aišku, jog įsigalint pasaulyje naujajai gerovės kūri- 
mo sistemai, aukštyn kojomis apsivers visos mūsų mintys apie ekono- 
minę vadinamųjų Pietų plėtrą, sugrius socializmas „Rytuose“, sąjun- 
gininkai bus įtraukti į žudikišką konkurenciją ir turėsime naują, visiš- 
kai kitokią pasaulio tvarką - kupiną rizikos, bet teikiančią vilties, gąs- 
dinančią. 

Naujos žinios apvertė mums pažįstamą pasaulį aukštyn kojomis ir 
sudrebino valdžios pamatus, kurie ją laikė. Žvelgdami į šukes, pasi- 
rengę dar kartą kurti naują civilizaciją, visi mes dabar stovime nulinia- 
me aukšte. 

Ši knyga papasakojo apie vieną iš pačių svarbiausių revoliucijų valdžios 
istorijoje - apie pokytį, kuris dabar suteikia mūsų planetai naujus kontū- 
rus. Praėjusios kartos gyvenime milijonai žodžių buvo skirta technologi- 
jų, visuomenės, ekologijos bei kultūros revoliucijoms. Bet tik keletas bandė 
analizuoti valdžios kaitą iš esmės -o ji lemia daugelį kitų pokyčių. 

Mes pamatėme, kaip kiekvienoje gyvenimo srityje, nuo verslo ligi 
vyriausybių bei pasaulio reikalų, keičiasi valdžia. 

Valdžia yra tarp svarbiausių socialinių reiškinių, ji susijusi su pačia 
pasaulio prigimtimi. 

"Iris šimtus metų Vakarų mokslas pasaulį vaizdavo kaip milžinišką 
laikrodį ar mechanizmą, kuris iš pažinių priežasčių gamina galimus 
patvirtinti padarinius. Tai yra apibrėžtas, visiškai sutvarkytas pasaulis, 
kuris, kartą paleistas, užprogramuoja visus vėlesnius veiksmus. 

Jei tai būtų tikslus realaus pasaulio apibūdinimas, visi mes būtume 
bejėgiai. Todėl, kad pirminės bet kurio proceso sąlygos apibrėžtų jo 
rezultatą, o Žmogaus išradimai negalėtų jo pakeisti. Pasaulis, mecha- 
nizmas paleistas Pirmojo judintojo, dieviško ar kokio kitokio, būtų 
toks, kuriame niekas neturėtų valdžios kitam žmogui ar daiktui. Ge- 
riausiu atveju tik valdžios iliuziją. 

Žodžiu, valdžia priklauso nuo tarpų priežasčių grandinėje, įvykių, 
kurie ne visi yra iš anksto numatomi. Antra vertus, ji priklauso nuo 
atsitiktinumo, būdingo pasauliui bei žmogaus elgesiui. 

Tačiau valdžia negali veikti vien atsitiktinumų pasaulyje. Jei įvykiai 
bei elgesys iš tiesų būtų atsitiktiniai, mes būtume lygiai tokie pat bejė- 
giai pasinaudoti savo valia. Be trupučio nusistovėjusios tvarkos, tai- 
syklingumo bei galimybės numatyti gyvenimas primestų mums nesi- 
baigiančią virtinę atsitiktinių alternatyvų, kiekvieną su atsitiktiniais pa- 
dariniais, ir tai mus paverstų bejėgiais fortūnos kaliniais. 

Taigi valdžia leidžia manyti apie tokį pasaulį, kuriame dera ir atsi- 
tiktinumas, ir būtinybė, ir chaosas, ir tvarka. 

Bet valdžia susijusi su individualybės biologija bei vyriausybės ar 
labiau apibendrintai - valstybės vaidmeniu. 

Taip yra todėl, kad visi mes kasdieniame gyvenime nesuvaldomą, 
biologiškai įsišaknijusį troškimą deriname su naujumo alkiu, noru tu- 
rėti nors dalelę tvarkos. Būtent tvarkos poreikis labiausiai pateisina 
patį vyriausybės egzistavimą. 

Bent jau nuo Rousseau „Socialinės sutarties“ bei dieviškųjų kara- 
lių teisių pabaigos valstybė yra matoma kaip partija, sudariusi su žmo- 
nėmis sutartį, kad garantuos ar įves būtiną tvarką visuomenėje. Be 
valstybės kareivių, policijos ir kontrolės aparato, sakoma mums, gangs- 
teriai ar banditai įsigalės mūsų gatvėse. Dėl plėšimų, prievartavimų, 
lupikavimų bei žmogžudysčių bus nulupti paskutiniai „ploni civilizaci- 
jos lukštai“. 

Šiuos teiginius sunku paneigti. Iš tiesų aiškiai matoma, kad be to, 
ką anksčiau apibūdinome kaip vertikalią galią- įsakymai, duodami iš 
viršaus, - gyvenimas greitai virstų siaubu. Paklauskite kadaise nuosta- 
baus Beiruto gyventojų, ką reiškia gyventi valstybėje, kurioje nė vienai 
vyriausybei neužtenka galios valdyti. 

Bet jei pirmoji valstybės funkcija yra užtikrinti tvarką, tai kiek tos 
tvarkos turėtų būti? Ir ar tas tvarkos mastas kinta, visuomenėms įgy- 
vendinant kitokias gerovės kūrimo sistemas? 

Jei valstybė griežtai kontroliuoja kasdienį gyvenimą, nutildo netgi 
švelniausią kritiką, įbaugina savo visuomenę, cenzūruoja žinias, užda- 
ro teatrus, panaikina pasus, beldžiasi 4 valandą ryto, atplėšia tėvus 
nuo savo klykiančių vaikų - kas užtikrina tvarką? Pilietis, kuriam rei- 
kia truputėlio tvarkos, ar pati valstybė, gindamasi nuo skriaudų? 

Kada tvarka užtikrina ekonomikai būtiną stabilumą, o kada ji už- 
gniaužia pažangą? | 

Žodžiu, remiantis Marxo analogija, yra dvi tvarkos rūšys. Vieną gali- 
ma pavadinti „socialiai būtina tvarka“, o kitą - „nereikalinga tvarka“. 

Nereikalinga tvarka yra tokia, kuri viršija savo įgaliojimus ir yra 
naudinga ne visuomenei, bet išimtinai tiems, kurie valdo valstybę. Ne- 
reikalinga tvarka yra priešinga naudingai arba socialiai būtinai tvar- 
kai. Režimas, kuris nereikalinga tvarka slegia savo piliečius, netenka 
Rousseau egzistencijos pateisinimo. 

Valstybės, kurios įveda nereikalingą tvarką, praranda tai, ką konfu- 
cionistai vadino „mandatu į rojų“. Šiandien jie irgi praranda savo mo- 
ralinį teisėtumą tarpusavyje susijusiame pasaulyje. Dabar plintančioje 
naujojoje sistemoje pritraukiama ne tik visuotinė nuomonė, bet ir mo- 
raliai teisėtų valstybių sankcijos. 

Gerai žinomas kinų valdžios sugėdinimas po Beijingo skerdynių 
1989 m. - kritikos banga, prie kurios prisidėjo Jungtinės Amerikos 
Valstijos, Europos Sąjunga, Japonija ir daugelis kitų pasaulio valsty- 
bių - buvo nedrąsus. Kiekviena valstybė, prieš skelbdama savo pozici- 
ją, šaltakraujiškai apsvarstė savo ekonominius interesus Kinijoje. Jung- 
tinių Amerikos Valstijų prezidentas tučtuojau nusiuntė slaptąjį pasiun- 
tinį, kad užglaistytų pašlijusius santykius tarp dviejų vyriausybių. 

Tačiau, nepaisant viso oportunizmo bei realistinės politikos, pa- 
saulis iš tikrųjų balsavo už moralinį diktatorių režimo teisėtumą. Pa- 
saulis pakankamai garsiai, kad išgirstų Beijingas, pasakė žmogžudišką 
režimo elgesį laikąs pernelyg stipria reakcija ir bandymu įvesti nerei- 
kalingą tvarką. 

Beijingas piktai atrėžė, kad pasaulis neturėjo jokių teisių kištis į jo 
vidaus reikalus ir kad kritikų moralumas abejotinas. Bet pats faktas, 
kad tiek daug šalių buvo priverstos pasisakyti, net jei skirtingai, netgi 
jei jų politikos prieštaravo viešiems pasisakymams, rodo, jog visuotinė 
nuomonė darosi aiškesnė ir mažiau tolerantiška nereikalingai tvarkai. 

Jei taip, tai yra paslėpta priežastis. 

Revoliuciškai naujas elementas - pokytis, sukeltas naujosios gero- 
vės kūrimo sistemos, - yra keitimas socialiai būtinos tvarkos. Nauja 
yra tai, kad valstybėms pereinant prie pažangios supersimbolinės eko- 
nomikos prireikia daugiau horizontaliosios savireguliacijos ir mažiau 
kontrolės iš viršaus. Paprasčiau kalbant, totalitarinė kontrolė stabdo 
ekonominę pažangą. 

Besimokančių skraidyti pirštai paprastai būna išbalę, nes jie tvirtai 
spaudžia vairalazdes. Instruktoriai jiems liepia atpalaiduoti pirštus. 
Per stiprus valdymas yra toks pat pavojingas kaip ir nepakankamas 
valdymas. Šiandien, kaip rodo krizės Sovietų Sąjungoje ir kitose šaly- 
se, ta valstybė, kuri kėsinasi per daug kontroliuoti savo Žmones bei 
ekonomiką, galiausiai sugriauna tvarką. Valstybė mažiausiu prisilieti- 
mu gali padaryti daug ir paskatinti didėti savo galią. 

Tai gali - tik gali - būti bloga naujiena totalitaristams. Bet horizon- 
tą temdo gana blogi ženklai ir išsklaido lengvabūdišką optimizmą. 

Tie, kurie tai perskaitė, aiškiai supranta, kad ši knyga nesiūlo uto- 
piškų pažadų. Jėgos kaip valdžios šaltinio vartojimas dar negreitai iš- 
nyks. Studentai bei protestuotojai visame pasaulyje vis dar bus šaudo- 
mi aikštėse. Armijos vis dar dundės per sienas. Vyriausybės vis dar 
vartos jėgą ir įsivaizduos, kad ji tarnauja jų tikslams. Valstybė niekada 
nesudės ginklų. 

Tai pat ir didžiulių turtų kontrolė, ar vykdoma privačių individų, ar 
viešų pareigūnų, suteiks jiems milžinišką jėgą. Turtas ir toliau bus bau- 
ginantis valdžios įrankis. 

"Tačiau, nepaisant išimčių bei nelygybės, prieštaravimų bei maišaties, 
mes esame pačių svarbiausių pokyčių valdžios istorijoje liudininkai. 

Mat šiandien žinios yra neginčijamas pačios aukščiausios kokybės 
valdžios šaltinis, vis svarbesnis sulig kiekviena nanosekunde. 

Taigi pati svarbiausia valdžių kaita yra ne iš vieno asmens, partijos, 
institucijos ar valstybės į kitą. "Tai paslėpta kaita ryšių tarp jėgos, turto 
ir žinių tuo metu, kai visuomenės skuba susidurti su ateitimi. 

Tai pavojinga, žvalinanti Valdžių kaitos eros paslaptis. 


Prielaidos 


Kadangi tema kupina ir asmeninių, ir politinių ginčų, kiekviena knyga 
apie valdžią turėtų dėstyti pagrindines savo prielaidas ir, pageidauti- 
na, pateikti aiškų valdžios modelį, kuriuo ji remiasi. Be to, panašus 
teiginys netgi negali būti absoliutus, nes neįmanoma nustatyti - ar net 
atpažinti — visų autoriaus prielaidų. Vis dėlto netgi tik iš dalies sėk- 
minga pastanga gali būti naudinga ir rašančiajam, ir skaitytojui. 

Taigi čia yra keletas prielaidų, dėl kurių atsiranda valdžių kaita. 

1. Valdžia būdinga visoms socialinėms sistemoms bei žmonių santy- 
kiams. Ji apima ne visumą, o tik vieną kokių nors žmonių santykių 
aspektą. Taigi ji yra neišvengiama, neutrali, iš prigimties nei gera, 
nei bloga. 

2. „Valdžios sistema“ apima kiekvieną - niekas nuo jos nėra laisvas. 
Bet jei valdžią praranda vienas asmuo, tai nebūtinai ją įgyja kitas. 

3. Valdžios sistema kiekvienoje visuomenėje suskirstyta į dar mažes- 
nes valdžios posistemes, įeinančias viena į kitą bei sudarančias di- 
džiąsias sistemas. Individai veikia daugelyje skirtingų, tačiau susi- 
jusių valdžios posistemių. 

4. Tas pats asmuo gali turėti valdžią namuose, bet neturėti jos darbe, 
ir taip toliau. 

5. Kadangi Žmonijos santykiai nuolatos kinta, valdžių santykiuose irgi 
vyksta pokyčiai. 

6. Kadangi žmonės turi poreikių ir norų, tie, kurie gali juos įgyvendin- 
ti, turi potencialią valdžią. Socialine valdžia naudojamasi teikiant 
ar atsisakant teikti norimus ar reikalaujamus dalykus bei patirtį. 

7. Kadangi poreikiai ir norai labai įvairuoja, labai skiriasi ir būdai, 
kuriais jie tenkinami arba atmetami. Todėl yra daugybė valdžios 
„įrankių“ bei „svertų“. Tačiau tarp jų svarbiausi yra jėga, turtas bei 
žinios. Nuo jų priklauso daugelis kitų valdžios išteklių. 

8. Jėga, kuri dažniausiai vartojama bausti, yra mažiausiai kintantis 
valdžios išteklius. Turtas, kuris naudojamas ir norint apdovanoti, 
ir bausti, ir gali būti paverstas į daugybę kitų išteklių, yra pats lanks- 
čiausias valdžios įrankis. O žinios yra pačios nepastoviausios ir 
svarbiausios nuo tada, kai padeda išvengti tokių reikalavimų kaip 
jėgos ar turto naudojimas, žinios gali kitus įtikinti, kad veiktų pa- 
geidaujamais būdais ne dėl savo interesų. Žinios duoda pačią koky- 
biškiausią valdžią. 

9. Klasių, rasių, giminių, profesijų, tautų bei kitų socialinių grupuo- 
čių santykiai nepaliaujamai kinta dėl populiacijos, ekologijos, tech- 
nologijos, kultūros bei kitų veiksnių kaitos. Šie pokyčiai sukelia 
konfliktų ir valdžios išteklių perdalijimą. 

10. Konfliktas yra neišvengiamas socialinis faktas. 

11. Kovos dėl valdžios nebūtinai yra blogos. 

12. 


13. 


Dėl vienalaikių valdžios pasikeitimų skirtingose posistemėse atsi- 
radę svyravimai gali sutapti ir sukelti esminę valdžių kaitą didžio- 
siose, juos sujungiančiose sistemose. Šis principas veikia visais lyg- 
menimis. Vidinis prieštaravimas individo organizme gali kamuoti 
visą šeimą; konfliktas dėl valdžios tarp departamentų gali varginti 
visą bendrovę; jėgų susirėmimai tarp regionų gali nuniokoti visą 
kraštą. 

Bet kuriuo metu keletas iš daugelio valdžios posistemių, kurios 
sudaro didesnę sistemą, yra santykinai pusiausviros, kitos yra toli 
gražu nesubalansuotos. Pusiausvyra yra nebūtinai veiksminga. 


14. Kai valdžios sistemos yra visiškai nesubalansuotos, staiga gali įvykti 

16. 


keistų pokyčių. Taip yra dėl to, kad kai sistema arba posistemė yra 
itin nestabili, padaugėja nelinijinių padarinių. Didžiulės valdžios 
naudojimas gali duoti kuklių rezultatų. Nedideli įvykiai gali suž- 
lugdyti režimą. Sudeginto skrebučio riekelė gali baigtis skyrybo- 
mis. 

Atsitiktiniai dalykai. Kuo nestabilesnė sistema, tuo daugiau atsi- 
tiktinių dalykų. 

Valdžių lygybė yra neįtikėtina padėtis. Netgi kai tai pasiekiama, 
atsitiktinumai tuojau pat sukelia naujų nelygybių. Taip pat ir mėgi- 
nimų atkurti senąją nelygybę. 


17. Nelygybė vienu lygmeniu gali būti atsverta kitu lygmeniu. Dėl šios 


16. 


priežasties tarp dviejų ar daugiau sistemų valdžios pusiausvyra įma- 
noma netgi tada, kai skirtingose jų posistemėse nėra lygybės. 

Iš esmės įmanoma, kad visos socialinės sistemos ir posistemės vie- 
nu metu būtų tobulai pusiausviros, o valdžia būtų padalyta tarp 
visų grupių po lygiai. Gali prireikti radikalių veiksmų slegiančiam 
režimui nuversti. Tačiau bet kuri kaita turi ir dalį nelygybės. 


19. Tobula lygybė leidžia manyti apie nekintamumą ir yra ne tik nega- 


20. 

lima, bet ir nepageidautina. Pasaulyje, kuriame milijonai badauja, 
idėja sustabdyti pokyčius yra ne tik tuščia, bet ir nepadori. Tačiau 
tam tikros nelygybės egzistavimas nėra nepadorus; nepadori yra 
sistema, užšaldanti netikusį tų išteklių, kurie suteikia valdžią, pa- 
skirstymą. Daug nepadoriau, kai toks paskirstymas grindžiamas 
rase, lytim ar kitais įgimtais dalykais. 

Žinios yra daug blogiau pasiskirsčiusios negu ginklai bei turtai. 


Žilė 


ŽŽ. 


Laisvė, tvarka ir galimybė 


Taigi Žinių perskirstymas (ypač Žinių apie Žinias perskirstymas) 
yra svarbesnis už kitų pagrindinių valdžios išteklių perskirstymą ir 
gali paskatinti procesą. 

Pernelyg didelis valdžios išteklių koncentravimas pavojingas. (Pa- 
vyzdžiai: Stalinas, Ritleris ir taip toliau. Pavyzdžių pernelyg gausu, 
kad galima būtų juos visus išvardyti). 

Valdžios išteklių stoka yra lygiai taip pat pavojinga. Tai, kad nebu- 
vo stiprios vyriausybės, varganą Libano liaudį pastūmėjo į būseną, 
kurią apibūdintume kaip valdžios anarchiją. Dešimtys grupuočių 
lenktyniauja dėl valdžios, neatsižvelgdamos į jokią priimtą įstaty- 
mo ar teisingumo koncepciją ir jokius konstitucinius ar kitus apri- 
bojimus. 


23. Jei ir per didelė, ir per maža valdžios koncentracija baigiasi socia- 


24. 


23. 


line baime, tai kokios koncentracijos valdžia būtų per stipri? Ar 
yra koks nors moralinis pagrindas tai nuspręsti? Moralinis pagrin- 
das nuspręsti, ar valdžios per daug, ar jos trūksta, tiesiogiai susijęs 
su skirtumu tarp „Socialiai būtino įsakymo“ ir „nereikalingo įsaky- 
mo“. 

Valdžios, suteiktos režimui, turi būti tik tiek, kad būtų užtikrintas 
saugumas nuo realios (ne įsivaizduojamos) išorinės grėsmės ir tru- 
putėlis vidinės tvarkos bei pilietiškumo. Toks drausmės kiekis yra 
socialiai būtinas, taigi ir moraliai pateisinamas. 

Įsakymas, peržengiantis pilietinės visuomenės funkcionavimo reik- 
mes, įsakymas, įamžinantis režimą, yra nedoras. 

Yra moralinis pagrindas oponuoti ar netgi nuversti valstybės val- 
džią, jei ši naudojasi „nereikalingais įstatymais“. 

